PREFAŢĂ 


Henri Ey este relativ putin cunoscut în ţara noastră, deşi una din lucrările 
sale de bază, La Conscience, a fost tradusă în limba română!. 

La treizeci de ani de la moartea lui, constatăm că posteritatea nu i-a acordat 
locul pe care îl merită. Probabil că, de vină este orientarea psihiatriei contemporane 
care pune, în primul rând, accentul pe empiric, pozitiv şi pragmatic şi care neglijează 
rolul teoriei în practica clinică. 

Prima operă de teorie (psihopatologie) în psihiatrie nu a dat-o un psihiatru 
francez, nu au dat-o nici psihiatrii germani Kraepelin sau Bleuler, ci a dat-o un 
filosof german, numit Karl Jaspers (1913). Această concepţie psihopatologică a pus 
cadrele fundamentale ale disciplinei psihiatrice, reprezentând un fel de dogmă ce a 
rămas şi astăzi valabilă, nefiind răsturnată nici măcar de psihanaliza lui Freud. 

Şcoala franceză de psihiatrie însă, a fost strălucită încă din secolul al XIX- 
lea, prin Pinel, Esquirol, Falret, Baillarger şi multi alţii, dar capacitatea de a face o 
sinteză, nu numai a literaturii franceze ci şi a celei germane, a avut-o Henri Ey. 

Practica psihiatrică curge, ca în orice specialitate şi un tânăr medic poate 
face faţă dacă este un clinician atent şi respectă regulile psihofarmacologiei, dar fără 
cunoştinţe teoretice profunde, el nu va fi decât, aşa cum spunea un elev al lui Henri 
Ey, profesorul Eduard Pamfil, un simplu artizan. De fapt, un psihiatru (ca şi un 
psiholog, dealtfel), nu se poate împlini profesional, fără un orizont filosofic şi 
antropologic, prin care va încerca să dea un răspuns la marile probleme ale 
disciplinei sale. Aceste mari probleme au fost rezumate de către Henri Ey, într-o 
lucrare apărută în Die Psychiatrie der Gegenwart (1963) sub forma a patru principii: 
1. principiul psihologic, sau al normalităţii; 2. principiul regresiunii psihice în 
patologie; 3. principiul diferenței între nevroze şi psihoze; 4. principiul care 
stabileşte substratul organic al bolii psihice. 

Când vedem astăzi câte persoane şi câte congrese de psihiatrie încearcă să 
definească normalitatea psihică, complicând inutil lucrurile, trebuie să facem din 
nou apel la Henri Ey, pentru că, în opinia mea, numai el a avut viziunea globală 
asupra psihicului, a raporturilor între conştiinţă şi personalitate - aspectele sincron si 
diacron ale corpului psihic uman. 

Din păcate, opera lui Henri Ey a rămas deschisă, în sensul că el nu a mai 
reuşit să termine ultimul volum de studii psihiatrice, dedicat patologiei personalității. 

Elevii săi, constituiți într-un grup organizat în cadrul Asociaţiei pentru 
fundația Henri Ey de la Perpignan (aproape de locul de naştere al acestui mare 
psihiatru, franco-catalan), nu au reuşit să ducă mai departe teoria despre 
dimensiunea diacronä a psihicului (i. e. personalitatea). Atunci când le-am 
comunicat că eu voi încerca acest lucru, au fost uimiti să afle că Henri Ey este 


! Lucrarea La Conscience a apărut în Franţa în două ediţii succesive, prima în 1963 şi cea de a doua în 
1969, la editura PUF, Paris. In limba română, ambele ediţii au fost traduse de Dinu Grama (1983 şi 
respectiv, 1998) şi au fost publicate la Editura Ştiinţifică, Bucureşti. 


cunoscut de către psihiatrii români (chiar dacă, aşa cum spuneam şi la început, cu 
totul insuficient’). 

De fapt, Henri Ey este cât se poate de actual, pentru că el a prevăzut 
legătura indisolubilä care există între etajul cerebral, obiect de studiu al 
neurostiintelor (care se bucură astăzi de o evidentă dezvoltare) şi etajul psihic 
propriu-zis, descris atât de către psihanaliză cât şi de psihologia modernă, de 
inspirație structuralistă şi gestalt-istă. 

Aşa că, orice psihiatru sau psiholog care ar dori să ajungă la construcţia 
completă a propriei profesii, trebuie să plătească un tribut lui Henri Ey şi trebuie să-i 
parcurgă cu atenţie concepția teoretică. 

Henri Ey reprezintă mult mai mult decât o apariție istorică, el este un gânditor 
profund care a putut să corecteze prevalența Inconstientului în psihanaliza freudiană si care 
a pus bazele unei teorii moderne şi consistente a conştiinţei şi a normalitätii psihice. Putem 
spune, fără a greşi, că secolul al XXI-lea îl are ca fundament. 

Sper ca această monografie să împlinească, din punct de vedere teoretic, 
psihiatria şi psihologia românească şi, cine ştie, autorul ei să creeze, în viitor, o 
continuare, pe care eu o văd posibilă, a lui Henri Ey. 


Bucureşti, 02. 12. 2006. 
Prof. Dr. Aurel ROMILA 


? În fond, nici psihiatria românească, în afara lui E. Pamfil, nu i-a dat mai multă importanță, decât o 
simplă enumerare a concepţiei organo-dinamice printre alte concepții teoretice din psihiatrie. 

INTRODUCERE 


Această monografie, dedicată gândirii teoretice şi clinice a psihiatrului 
francez Henri Ey (1900 — 1977), reprezintă o parte semnificativă a tezei noastre de 
doctorat în medicină, având ca titlu: „Sistemul psihic normal şi patologic în 
concepţia lui Henri Ey”. Teza reflectă efortul depus, pe o perioadă de câţiva ani, de 
a pătrunde în esenţa concepţiei teoretice elaborate de către Maestrul de la Bonneval 
şi de a o reduce la elementele sale, apoi de a o reconstrui ca pe un sistem conceptual 
integrat şi coerent. Concepţia lui Henri Ey despre sistemul psihic normal şi 
patologic, a fost apoi pusă în relație cu demersul clinic specific al acestei orientări 
teoretice. Au fost stabilite raporturile complexe între, pe de o parte, fundamentele 
filosofice ale concepției organo-dinamice şi tezele acestei concepţii, iar pe de altă 
parte, structura procesului de cunoaştere clinică organo-dinamică şi structura foii de 
observaţie clinice de tip organo-dinamic. Ținând cont de rezultatele cercetărilor 
privind informatizarea dosarului medical, a fost elaborată o structură a dosarului 
clinic psihiatric de tip organo-dinamic, care să fie compatibilă cu cerințele impuse de 
implementarea acestuia pe suport electronic. 

Lucrarea de față va încerca să răspundă la întrebările următoare: care sunt 
etapele gândirii psihopatologice a lui Henri Ey ? În ce constă, de fapt, concepția sa 
teoretică? Care sunt teoriile care o compun şi care sunt fundamentele ontologice şi 
epistemologice ale acestor teorii? Mai este relevantă concepţia lui Henri Ey în raport 
cu noile direcţii de cercetare din psihiatria contemporană? 

În ceea ce priveşte concepția teoretică a lui Henri Ey, ea conţine aşa cum vom arăta 
în analizele noastre, atât o mare teorie psihologică, cât şi o mare teorie 
psihopatologică. O întrebare fundamentală pe care ne-am pus-o, încă de la început, a 
fost: cât de actuală mai poate fi problematica în jurul căreia se construieşte 
psihologia psiho-dinamică a lui Henri Ey şi cât de actuală este teoria minții pe care ea o 
propune ? De asemenea, pentru psihiatria organo-dinamică ne-am întrebat, care este 
actualitatea problematicii şi a tipului de abordare a patologiei psihice pe care ea îl 
propune? 

Un ajutor extrem de important şi cu totul neaşteptat în lămurirea chestiunii 
actualitätii operei lui Henri Ey, l-am primit în ianuarie 2006, în cursul întâlnirii pe 
care am avut-o la Montréal cu profesorul Allan Young, şeful Departamentului de 
Studii Sociale ale Medicinii din cadrul Universităţii McGill (Montréal, Canada). 
Profesorul Young se ocupă de mai multi ani de studierea, din perspectiva 
antropologiei medicale moderne, a producerii cunoaşterii psihiatrice în clinici şi 
laboratoare de cercetare ştiinţifice de vârf de pe continentul american (Canada, 
SUA). Concluzia majoră la care a ajuns specialistul canadian, este că se poate 
identifica un curent fundamental de gândire în cercetarea psihiatrică contemporană, 
care se asumă, mai mult sau mai putin explicit, de la concepția teoretică neurologică 
elaborată de către britanicul J. H. Jackson la sfârşitul secolului al XIX-lea şi care 


3 Teza noastră de doctorat se află la biblioteca Universităţii de Medicină şi Farmacie “Carol Davila” din 
Bucureşti. Susținerea publică a tezei de doctorat a avut loc pe data de 30 noiembrie 2006. 

poate fi numit, pe bună dreptate, neo-jacksonism. Acest model teoretic convine 
destul de mult orientării recente interesate de aplicarea evolutionismului în crearea 
cadrului general al psihiatriei contemporane. Miza enormă a unei astfel de re- 
conceptualizări a psihiatriei, constă în faptul că sunt create premisele pentru „re- 
inventarea minţii după direcţii evoluționiste” (A. Young 2006: 117). Apare ceea ce 
Allan Young denumeşte „mintea post-genomică”, obiect predilect de reflecţie pentru 
cea de a doua revoluţie recentă din psihiatrie, iniţiată de dezvoltările din genetica 
moleculară şi de accesibilitatea tehnologiei de neuroimagistică funcțională (ibidem). 
De asemenea, sunt create premisele elaborării unui cadru teoretic mult mai adecvat 
pentru a integra psihopatologia cu neurostiintele moderne. 

Această poziţie este susţinută şi de psihiatrul italian Benedetto Farina şi 

colaboratorii săi, într-un articol recent dedicat psihopatologiei neo-jacksoniene a lui 
Henri Ey: „În particular, noi credem că teoria organo-dinamică a bolii mintale 
(ODT), aşa cum este ea formulată de autorul său în 1938, poate furniza câteva 
elemente în implementarea cadrului intelectual pe care psihiatria contemporană 
caută să-l construiască, pentru a integra psihopatologia cu neurostiintele şi pentru a 
depăşi clasica dihotomie carteziană dintre biologie şi psihologie” (B. Farina et al. 
2005: 285). 
Subliniind faptul că opera lui Henri Ey este încă neglijată de psihiatria 
contemporană, B. Farina ct al. consideră ca fiind fundamentale şi inovatoare pentru 
psihiatria secolului al XXI-lea, următoarele concepte organo-dinamice: a) concepția 
evoluționistă cu privire la dezvoltarea minţii şi viziunea ,, ierarhic-dinamică ” 
asupra funcţiilor mintale; b) funcția integrativă a minții şi preeminenta conştiinţei 
ca vertex al integrării; c) psihopatologia ca expresie a dezintegrării minţii (B. 
Farina et al. 2005 : 286). 

Iată deci că se conturează un răspuns destul de clar şi încurajator în ceea ce 
priveşte problema actualitätii şi relevantei concepției teoretice elaborate de către 
Henri Ey, pentru cercetarea şi practica psihiatriei moderne. 

În acest context, putem spune că lucrarea noastră se înscrie într-un curent 
de gândire ce depăşeşte cu mult realitatea, atât la nivel teoretic cât şi la nivel practic, 
a psihiatriei de la noi din ţară. Acest travaliu de pionierat, de a reconsidera 
importanţa teoriei organo-dinamice a lui Henri Ey a fost posibil, în primul rând, prin 
intuiţia extraordinară pe care a avut-o profesorul Aurel Romila, care ne-a propus 
această temă pentru cercetarea de doctorat şi abia apoi prin efortul nostru de a-i da o 
susținere conceptuală coerentă şi sistematică. 

CAPITOLUL 1 
HENRI EY - OMUL ŞI OPERA 


HENRI EY, MAESTRUL DE LA BONNEVAL 


Henri Ey vede lumina zilei la 10 august 1900 în localitatea franceză 
Banyuls dels Aspres, din Roussillon (Pirineii orientali) într-o familie catolică de 
viticultori catalani. Între 1904 —1910 îşi face studiile primare la Céret, apoi studiile 
secundare între 1911-1917 la colegiul dominican din Soreze. Studiile medicale le va 
începe în 1917 la Facultatea de Medicină din Toulouse şi le va continua apoi la Paris 
(1920), unde va absolvi în 1923, obținând şi o diplomă în medicină legală. Paralel cu 
studiile medicale, va frecventa şi cursurile Facultăţii de Filosofie de la Sorbona, de 
unde va obţine o licenţă în filosofie (1923). Teza sa de doctorat în medicină (1926), 
purtând titlul „Glycemie et maladies mentales. Essai critique et contribution 
experimentale” va fi condusă de profesorul Henri Claude. După terminarea studiilor 
medicale, va lucra în calitate de intern la Hospitaux psychiatriques de la Seine, unde 
va fi elevul maeștrilor P. Guiraud, A. Marie, Capgras si H. Claude. Între 1931-1933 
va fi numit medic şef de clinică în serviciul lui Henri Claude la Sainte-Anne (Paris). 
Din 1933 va fi numit medic-şef al Spitalului de psihiatrie de la Bonneval (Eure-et- 
Loir), într-un serviciu de femei cu 380 de paturi. La Bonneval îşi va trăi tot restul 
vieții şi tot aici va desfăşura activitatea sa prodigioasă până în 1970 când se va 
pensiona. Miercurea va fi singura zi pe săptămână când va părăsi clinica sa din 
Bonneval, pentru a ţine la Paris, în Spitalul de la Sainte-Anne, renumitul său curs de 
clinică şi psihopatologie („„miercurile de la Sainte-Anne”) despre care J. Postel spune 
că, deşi nerecunoscut de universitate, era „foarte frecventat de studenții în psihiatrie 
din perioada 1935-1970” (J. Postel 1998 : 236). Spitalul psihiatric de la Bonneval, 
care astăzi poartă, în onoarea sa, numele „Centre Hospitalier Specialise (CHS) 
Henri Ey”, va găzdui, între 1942 şi 1970, celebrele colocvii, numite chiar Colocviile 
de la Bonneval, la care vor participa mari nume ale psihiatriei, neurologiei sau 
psihanalizei din Franţa. În martie 1945 va ţine un discurs la Facultatea de Medicină 
din Paris, care va fi publicat în primul său volum de studii psihiatrice (Étude no. 1) 
la editura Desclée de Brouwer (1948). Între 1946-1960 va fi directorul colecţiei 
Bibliothèque Neuro Psychiatrique de langue française” la editura Desclée de 
Brouwer din Paris, iar din 1947 va deveni Secretar general al Societätii si redactor 
şef al revistei L'Evolution Psychiatrique. Cariera sa internaţională va fi de 
asemenea, strälucitä. În septembrie 1950 în calitate de secretar general, va contribui 
la organizarea Congresului International de Psihiatrie de la Paris, care va deveni 
primul Congres Mondial de Psihiatrie. Henri Ey va rămâne în fruntea Asociaţiei 
Mondiale de Psihiatrie, ca secretar general, timp de 17 ani, între 1950 şi 1966. În 
1971, la cel de al patrulea Congres Mondial din Mexico, Henri Ey va trimite o 
moţiune care va deveni celebră, prin care „se contesta antipsihiatria şi de asemenea, 
exploatarea conceptelor, metodelor şi instituţiilor psihiatrice în scopuri de represiune 
politică (în fosta URSS)” (P. Belzeaux, 2001a). Deşi moţiunea a fost respinsă, a fost 
creată totuşi o comisie de etică, destinată să investigheze astfel de abuzuri. Ca 


urmare a recunoasterii internationale a operei si a activitätii sale, Henri Ey va primi 
titlul de Doctor Honoris Causa al mai multor universități (Montréal, Zurich, Lima, 
Barcelona), iar în 1972 va fi propus ca expert al OMS pe probleme de sănătate 
mintală. 

În 1969 va face primul infarct de miocard, iar în 1970 se va pensiona, 
retrăgându-se la Banyuls dels Aspres, slăbit de boala sa cardiacă (P. Belzeaux, 
2001b). Tot aici va muri, la data de 8 septembrie 1977. 

Henri Ey, despre care A. Tatossian spunea că „a încarnat, dincolo de 
diferenţele de şcoală, Psihiatria franceză pe o perioadă lungă de cincizeci de ani” (A. 
Tatossian, 1995), a scris o operă imensă. Au fost inventariate peste 430 de titluri, 
dintre acestea, cel puţin 15-20 reprezintă lucrări fundamentale în psihiatria secolului 
al XX-lea, precum Hallucinations et délire (1934), Essai d'application des 
principes de Jackson à une conception dynamique de la neuropsychiatrie (1938 si 
1975), cele trei volume de Études psychiatriques (între 1948 si 1954), Traité de 
Psychiatrie (sub redactia lui H. Ey) din cadrul Éncyclopédie Médico-Chirurgicale 
(1955), Manuel de Psychiatrie [în colaborare cu P. Bernard şi Ch. Brisset (prima 
ediţie în 1960, iar ultima în 1989)], La Conscience (1963 si 1969), Traité des 
hallucinations (1973), Naissance de la Medecine (1981). 

Despre Henri Ey s-a spus că a fost un mare medic, psihiatru şi filosof, un 
mare clinician (dovadă fiind cele trei volume de Etudes, tratatul EMC, Manualul), 
un mare teoretician (concepţia sa organo-dinamică a fost considerată, aşa cum 
aminteam mai înainte ultima mare construcție teoretică, de sinteză, a psihiatriei 
secolului al XX-lea ). A fost un militant sindical, un luptător neobosit pentru 
drepturile bolnavilor psihici — Sindicatul spitalelor, Cartea Albă a Psihiatriei din 
1965, Moţiunea din 1971 din Mexic etc. — cf. R. M. Palem 1997. În plan teoretic, a 
fost un luptător împotriva exceselor mecanicismului lui de Clérambault, psihanalizei 
şi structuralismelor. A luptat împotriva utilizării abuzive a psihiatriei în scopuri 
represive şi de asemenea, împotriva antipsihiatriei. 


ETAPELE GÂNDIRII LUI HENRI EY REFLECTATE ÎN OPERĂ 


În general, se spune despre Henri Ey că este autorul care a aplicat teoria lui 
J. H. Jackson, despre evoluţia şi involutia funcțiilor sistemului nervos, în psihiatrie şi 
că a elaborat astfel o teorie neo-jacksoniană în psihopatologie (J. Postel, 1998). De 
asemenea se arată că, în urma unor procese succesive de elaborare şi re-definire a 
conceptelor fundamentale, neo-jacksonismul a devenit organo-dinamism — teorie 
comprehensivă a întregii psihiatrii (J. Garrabé, 1996). Desigur, a prezenta creaţia lui 
Henri Ey în aceşti termeni nu reprezintă un neadevăr ci numai un adevăr parțial, 
întrucât opera sa este, de fapt, mult mai complexă şi mai extinsă decât componenta 
sa strict psihiatrică. Aşa cum vom arăta în lucrarea noastră, se pot identifica în 
structura concepţiei teoretice elaborate de către Henri Ey pe parcursul întregii sale 
vieți, cel putin două componente teoretice fundamentale, pe care le-am denumit 
astfel: concepția organo-dinamică despre psihiatrie şi concepția psiho-dinamică 
despre psihologie. La nivel meta-teoretic însă, aceste teorii sunt aşezate pe două 
fundamente din afara câmpului disciplinar al psihologiei sau psihopatologiei. Este 

vorba de ceea ce noi am denumit bazele filosofice ale concepției lui Henri Ey şi 
unde se disting aspectele ontologice şi epistemologice, separându-le de bazele 
antropologice ale concepţiei sale, unde de asemenea, am făcut distincția între o 
antropologie filosofică şi o teorie ştiinţifică despre om şi umanitate. 


ANALIZA OPEREI SCRISE A LUI HENRI EY — REPERE TEMATICE 


În ceea ce priveşte etapele gândirii strict psihiatrice a lui Henri Ey, sunt 
autori care identifică două perioade majore: jacksonianä şi neo-jacksoniană sau 
organo-dinamică (J. Postel, 1998). Alţi autori separă trei astfel de perioade distincte: 
bleuleriană, jacksoniană şi organo-dinamică (J. Garrabe, 1996) sau chiar patru, prin 
adăugarea unei perioade post-organo-dinamice (J. Grignon citat în J. Garrabé 1996). 
Dacă ne referim însă la ceea ce poate fi reperat în opera scrisă a lui Henri Ey, nu 
poate fi vorba de o perioadă bleuleriană, întrucât singurul lucru pe care se bazează 
separarea acestei etape inițiale în gândirea lui Henri Ey de tot ceea ce va urma, 
constă de fapt, într-o traducere din limba germană a lucrării lui E. Bleuler (1911), 
dar nu şi în vreo lucrare publicată de Henri Ey pe această temă. De asemenea, nu 
credem nici în existența unei perioade post-organo-dinamice în opera scrisă a lui 
Henri Ey, pentru că ea nu apare ca atare în nici unul din textele autorului însuşi (şi 
ştim bine cât de reflexiv şi sistematic este în ceea ce priveşte opera sa), iar 
monografiile şi tratatele din ultima parte a vieţii sale sunt scrise în mod clar şi 
explicit din această perspectivă teoretică. Până şi critica dură adusă susținătorilor 
antipsihiatriei, sunt fundamentate tot pornind de la viziunea organo-dinamică despre 
obiectul şi limitele psihiatriei sau despre realitatea ireductibilă a bolii mintale, 
înțeleasă ca structură tipică a nivelurilor de disolutie a funcțiilor psihice. 

În urma acestor consideraţii, putem spune că, problema identificării 
etapelor prin care trece gândirea teoretică a lui Henri Ey se dovedeşte o sarcină 
dificilă, care nu a fost în mod satisfăcător lămurită până acum. Acest lucru se 
datorează, în opinia noastră, pe de o parte, complexităţii creației Maestrului de la 
Bonneval, pe de altă parte, insuficientei analize a operei sale şi a reducerii acesteia la 
o simplă teorie psihiatrică printre altele, ceea este în mod cert fals, deoarece 
concepția sa teoretică se află situată într-un spaţiu interdisciplinar unde, o 
antropologie, o psihologie şi o psihopatologie, fundamentate de o ontologie şi o 
epistemologie, pun bazele unei abordări clinice multidimensionale, perspectivale şi 
dinamice. Scopul suprem al demersului teoretic al lui Henri Ey nu este acela de a 
teoretiza pur şi simplu, ci de a întemeia o practică clinică ştiinţifică în psihiatrie. 
Practica clinică de zi cu zi este cea care îi solicită teoreticianului să rezolve 
nenumărate probleme şi să contribuie la înţelegerea şi explicarea faptelor clinice 
extrem de complexe. În vederea acestui scop suprem, teoreticianul şi epistemologul 
Henri Ey va examina critic toată gama teoriilor psihopatologice existente. Acest 
demers îl va caracteriza pe tot parcursul carierei sale, începând cu critica doctrinei 
automatismului mintal propusă de G. de Clérambault şi terminând cu critica 
antipsihiatriei. 

Mai mult, convins de faptul că istoria medicinii în general şi istoria 
psihiatriei în special, sunt surse extrem de importante de reflecţie teoretică, Henri Ey 


15 


va trece în revistă, pentru fiecare temă pe care o tratează, istoria termenilor, a 
conceptelor şi a concepțiilor legate de orice problemă luată în studiu. Va adopta şi 
aici o poziţie critică, respingând alte două maniere de a face istoria medicinii şi 
anume, maniera anecdoticä şi maniera strict descriptivă şi cronologică, îmbrățişând 
o manieră epistemologică, mai potrivită atât cu înclinațiile sale reflexive, cât şi cu 
interesele sale teoretice (H. Ey, 1981). Această manieră de a face istoria disciplinei 
sale, deşi corectă în linii generale, a fost criticată la rândul ei, mai ales în ceea ce 
priveşte cercetarea precursorilor şi folosirea istoriei în susţinerea teoriei proprii. 
Căutarea precursorilor a fost considerată greşită şi condamnată ca demers general în 
istoria medicinii, de către G. Canguilhem (1989b), lucru reamintit şi în discuțiile 
provocate de apariția lucrării lui G. Lanteri-Laura (1998a) cu privire la principalele 
paradigme din istoria psihiatriei moderne, de la apariţia acesteia la începutul sec al 
XIX-lea şi până la sfârşitul secolului al XX-lea. Discuţiile care au avut loc în cadrul 
forumului Asociaţiei Henri Ey“ au stârnit interesul psihiatrilor francezi cu atât mai 
mult cu cât, ultima mare paradigmă din istoria psihiatriei, în opinia lui Lanteri- 
Laura, se încheiase de fapt cu teoria organo-dinamică a lui Henri Ey, în anul 1977 
(anul morții Maestrului de la Bonneval). Ţinând cont de această miză pe care 
recuperarea istoriei disciplinei o are pentru gândirea lui Henri Ey, precum şi de 
interesul său pentru reperarea şi re-semnificarea operelor precursorilor operei sale 
teoretice, considerăm că putem separa, ca o temă aparte, cercetarea precursorilor şi 
studierea operelor acestora. 

Ca urmare a celor arătate mai sus, vom identifica cel puţin opt perioade 
semnificative pe care le denumim, în raport cu conţinutul lor tematic: critica 
mecanicismului în psihiatrie, elaborarea neo-jacksonismului (perioada neo- 
jacksoniană), critica psiho-dinamismului în special în varianta psihanalizei 
freudiene, problema raporturilor dintre Neurologie şi Psihiatrie din perspectiva neo- 
Jacksonismului, studiile asupra operelor unor autori considerați precursori ai unei 
teorii organo-dinamice în psihiatrie, elaborarea organo-dinamismului, critica 
structuralismelor, critica antipsihiatriei. 

Am identificat apoi, pe baza cronologiei proprii oferite de Henri Ey (de ex. 
în H. Ey 1963) precum şi a cronologiei operei sale, elaborată în mod sistematic de 
către P. Belzeaux (2001a), principalele scrieri care corespund celor opt perioade. 
Textele reprezentative au fost aranjate într-un tabel, pe care îl prezentăm în această 
lucrare, cu menţiunea că, am selectat doar operele cu adevărat semnificative, fără a 
avea intenţia de a fi exhaustivi. Decizia este justificată şi de faptul că am lucrat pe un 
corpus reprezentat de 20 lucrări majore, nu pe întreaga operă scrisă a lui Henri Ey (430 
titluri) aflată în îngrijirea Asociaţiei Henri Ey din Franţa. 

Temele pe care le-am identificat în urma analizei noastre, au fost aranjate într-o 
ordine cronologică. Această ordine este numai aproximativă, întrucât există 
numeroase suprapuneri în timp a mai multor direcții de cercetare spre care Henri Ey 


+ Cf. Cercle d'Etude Henri Ey de Ste. Anne, 1999. Conférence débat autour du livre du Prof. Georges 
Lantéri-Laura: „Essai sur les paradigmes de la psychiatrie moderne”, Ed. du Temps, Paris, 1998, 286 p., 
sous la présidence du Dr. Thierry Trémine (Aulnay ss Bois) et Robert-Michel Palem (Perpignan), 27 mars 
1999, Centre Hospitalier Ste. Anne, Salle Magnan, Paris. 

şi-a îndreptat atenţia şi cu privire la care a scris diverse texte. Ordinea corespunde în 
mare măsură cu indicaţiile pe care însuşi autorul le oferă cu privire la succesiunea 
etapelor gândirii sale, aşa cum se reflectă acestea în opera scrisă. 


TABEL 1: PERIOADE ŞI TEME MAJORE ÎN OPERA LUI HENRI EY 


TEMA PERIOADA | LUCĂRI PUBLICATE 
1. Critica 1931-1936 La notion d 'automatisme (1932) 
mecanicismului Hallucinations et Délires (1934) 
2. Neo- Essai d'application des principes de Jackson à une 
a Bud 1936-1939 | conception dynamique de la Neuro-Psychiatrie 
MEN (1936) — co-autor Julien Rouart 
Réflections sur la valeur scientifique et morale de la 
psychanalyse (1939) 
3° Colloque de Bonneval: Le probleme de la 
SR | psychogenese et Nevroses (1946) 
ds pă 1939 - 1977 | La Conscience (1963) 
6"*Colloque de Bonneval: L'Inconscient (1964) 
Traité des hallucinations (1973) 
Essai d'application des principes de Jackson à une 
conception dynamique de la psychiatrie (1975) 
er L ts de la Neurologie et de la Psychiatri 
Nero pics 1943 -1947 es rapports de la Neurologie et de la Psychiatrie 
HUE (1943) 
Psihiatrie 
La Psychopathologie de Janet et la conception 
dynamique de la Psychiatrie. Mélanges en 
Hommage à Janet (1940) 
5. Cercetarea 1940 —1950; | Des principes d'H. Jackson à la Psychopathologie 
precursorilor 1976-1977 d'Eugene Bleuler (1946) 
La psychopathologie de Moreau de Tours (1947) 
La conception de Janet sur les hallucinations et les 
délires (1950) 
Études Psychiatriques — 3 vol. (1948-1954) 
Traite de Psychiatrie în EMC (1955) 
Manuel de Psychiatrie (1960) 
6. Organo- 1948 — 1977 Traité des hallucinations (1973) 
dinamismul Des idées de Jackson à un modèle organo- 
dynamique en Psychiatrie (1975) 
Défense et illustration de la Psychiatrie (1977) 
Naissance de la Médecine (1976-77) 
T, Critica, 1969—1977 | La Conscience —2%* ed. (1969) 
structuralismelor 
8 Critica L Antipsychiatrie ou les progrès de la science 
an ibid 1970-1977 | psychiatrique (1972) 


Antipsychiatrie, son sens et ses contre-sens (1974) 


Dupä cum se poate vedea, tabelul nostru pune în evidentä faptul cä, în cea 
mai mare parte a activitätii sale, Henri Ey a lucrat simultan la mai multe teme, multe 
dintre acestea devenind de fapt subiecte de reflectie permanente si caracteristice 
gândirii marelui psihiatru francez. 

Această prezentare succintă a principalelor teme şi perioade ale gândirii lui 
Henri Ey a pornit de la textele autorului însuşi privind evoluţia concepției sale 
teoretice (în principal H. Ey 1963: 728 şi H. Ey 1975: 219), dar şi alte texte mai noi, 
dedicate cronologiei vieții şi operei sale (J. Garrabé Introduction la H. Ey 1996, E.L. 
Mahieu şi E. Th. Mahieu 1999, P. Belzeaux 2001a). 


ETAPELE DEZVOLTĂRII CONCEPȚIEI  ORGANO-DINAMICE ÎN 
PSIHIATRIE 


ETAPELE DESCRISE DE HENRI EY 


Luăm ca referință textul însuşi al lui Henri Ey ce a apărut în anul 1963 în 
„Die Psychiatrie der Gegenwart’ (Tome 1/2, pp 720-762) având titlul: „Esquise 
d'une conception organo-dynamique de la structure, de la nosographie et de 
l’etiopathogénie des maladies mentales”. Un fragment din acest text, aflat la p. 728, 
este dedicat reflecției asupra principalelor etape ale dezvoltării concepției organo- 
dinamice în viziunea autorului acestei teorii. 

Distingem în acest demers cronologic, de ordonare a etapelor gândirii si a 
operei sale, trei elemente distincte: 
I - proiectul general 

Henri Ey îşi propusese să scrie, de fapt, o „Istorie naturală a nebuniei”, în 
acelaşi timp antropologie şi ştiinţă a naturii (H.Ey 1963: 729). Din păcate, acest 
proiect extrem de ambițios nu a putut fi dus până la capăt. În legătură cu proiectul 
gigant, de a scrie o „Istorie naturală a nebuniei”, trebuie amintit aici faptul că, 
această lucrare, ar fi cuprins si o parte dedicată istoriei Psihiatriei, inclusă la rândul 
ei într-o istorie a Medicinii. Iată ce spune în acest sens Henri Maurel° în cuvântul 
său introductiv la lucrarea , Naissance de la Médecine”: „Atunci când, la 8 
noiembrie 1977, Henri Ey ajunge la sfârşitul unei vieți de cercetare, învățământ si 
scriitură, el lucra deja de mai bine de doi ani la o operă imensă, căreia îi anuntase 
titlul şi planul general (cf. Ey H. „La Naissance de la Psychiatrie” în Actualités 
psychiatriques, 1977, nr. 5, pp. 9-24). Istoria Psihiatriei făcea parte din Istoria 
Medicinii care trebuia să cuprindă patru părți: 

I) Naşterea Medicinii; 

ID) Dezvoltarea doctrinelor medicale de la Hipocrate până în zilele noastre; 

III) Naşterea Psihiatriei; 

IV) Dezvoltarea ştiinţei psihiatrice (H. Maurel Avant-propos la volumul 
„Naissance de la Medecine” de H. Ey, Paris: Masson, 1981). 


$ H. Ey 1963: 728 - principalele etape ale dezvoltării teoriei organo-dinamice; Études psychiatriques vol. I 
p.178 rădăcinile istorice ale organo-dinamismului; H. Ey 1975: 219-220 (nota 4); H. Ey 1975: 27 (nota 2). 
“ Editorul lucrării lui Henri Ey, Naissance de la Médecine, apărută postum, în 1981. 

Dintre toate aceste părţi, nu a putut redacta decât Naşterea Medicinii, care 
se întrerupe în momentul când, tratând despre Corpus hippocraticum, Henri Ey 
surprinde perioada în care se naşte ştiinţa medicală (H. Maurel, op.cit.). Acest volum 
a fost inclus în bibliografia Grignon în 1994 (cf. J. Garrabé, în H. Ey 1996: 9). 

II - lucrările publicate 

Henri Ey stabileşte ca punct de reper anul 1932 când publică studiul său 
asupra noţiunii de automatism: „La notion d 'automatisme”, în revista L 'Evolution 
Psychiatrique, 1932 nr. 3. Tot atunci el scrie şi primul capitol din lucrarea 
„Hallucinations et delires” ce avea să fie publicată în 1934 la Ed. Alcan din Paris 
(H. Ey 1963: 759)’. 

În 1936 publică, împreună cu J. Rouart, lucrarea „Essai d'application des 
principes de Jackson à une conception dynamique de la Neuro-Psychiatrie” în 
revista „L'Encephale”. Această lucrare va apărea editată sub forma unei monografii 
în 1938 şi tot ea va fi inclusă în lucrarea mai amplă „Des idées de Jackson à un 
modele organo-dynamique en psychiatrie” (1975). Lucrarea expune principiile neo- 
jacksonismului aplicat în psihiatrie. 

Explicitarea consecințelor concepţiei neo-jacksoniene asupra raportului 
dintre Neurologie şi Psihiatrie, se va realiza în lucrarea: „Les rapports de la 
Neurologie et de la Psychiatrie” (Journées de Bonneval 1943 - Paris: Ed. Hermann 
1947). 

Explicitarea consecințelor noii concepții asupra problemei psihogenezei va 
fi realizată în lucrarea: „La Psychogenese des psychoses et des nevroses” 
(Discussions des Journées de Bonneval, 1947) Paris: Ed. Desclee de Brouwer, 1950. 

În perioada 1948-1954 Henri Ey redactează cele trei volume de studii 
numite „Études Psychiatriques” (Paris: Ed. Desclée de Brouwer) care constituie în 
opinia sa, un efort de sinteză a Psihiatriei şi unde sunt aplicate principiile organo- 
dinamice la problemele legate de structura şi destructurarea conştiinţei, în conexiune 
cu crizele şi psihozele acute (în special vol. III din Etudes apărut în anul 1954). Cele 
3 volume de „Études Psychiatrigues ” prezintă cursul de clinică şi psihopatologie 
pe care Henri Ey l-a ţinut între anii 1935-1970 la Spitalul Sainte Anne din Paris 
(cf.J. Postel 1998: 236). 

A urmat o perioadă în care tezele organo-dinamice au fost expuse într-o 
manieră „articulată? în lucrări cu caracter general: tratate, manuale, etc. Este 
perioada 1955-1960 în care apar: „Traité de Psychiatrie” în Éncyclopédie Médico- 
Chirurgicale (1955) — 3 volume coordonate de Henri Ey şi la care au participat 130 
colaboratori; „Manuel de Psychiatrie” (în colaborare cu Pierre Bernard şi Charles 
Brisset), apărut în prima ediţie în 1960 la Paris: Ed. Masson. Ultima ediţie a acestui 
„manual” a văzut lumina tiparului sub o formă revizuită şi adăugită, în anul 1989. O 
altă lucrare de sinteză fundamentală în economia operei lui Henri Ey era atunci sub 
tipar, în prima sa ediţie, din anul 1963. Este vorba de volumul „La Conscience” 
(PUF, Paris 1963). Cea de a doua ediţie, revizuită şi adăugită, avea să apară în anul 
1969. Trebuie menţionat aici că, lucrarea „La Conscience”, este singura operă a lui 


7 A se vedea şi H. Ey 1975, p.27 nota 2. 
5 A se vedea comentariul lui Jean Garrabé despre re-editarea Monografiei din 1936 în volumul publicat de 
Henri Ey în 1975 (J. Garrabe în H. Ey 1996: 13). 

Henri Ey care a fost tradusă în limba română. Traducerea a fost realizată de Dinu 
Grama în anul 1983 (pe baza primei ediţii din 1963) şi a fost reeditată de Editura 
Ştiinţifică în anul 1998 (pe baza ediţiei a doua a lucrării La Conscience). 

După 1963 Henri Ey publică o serie de lucrări de maximă importanţă. 
Amintim aici doar câteva: 

- „Traité des hallucinations”, (2 vol), Paris: Masson, 1973. 
- „Des idees de Jackson à un modèle organo-dynamique en 
Psychiatrie” Paris, 1975. 
- „Défense et illustrations de la Psychiatrie”, Paris, Masson, 1978. 
III - lucrările rămase în proiect!” 

Trecem acum la lucrările pe care Henri Ey le proiectase, dar care nu au mai 
fost publicate (unele nu au fost nici concepute). Este vorba de un proiectat volum al 
IV-lea al „Etudes psychiatriques”, care urma să abordeze formele cronice ale bolilor 
psihice, adică „patologia Persoanei, a Lumii sale şi a Raţiunii sale (nevroze, 
schizofrenii, demente şi alienări) (cf. H. Ey 1963: 728). Amintim aici că, toate 
scrierile sale dedicate schizofreniei, au fost adunate într-un volum, publicat 
postum!!, de către Jean Garrabe, în 1996. 


ETAPELE DESCRISE DE ALȚI AUTORI” 


Jean Garrabe de exemplu, care face o cronologie a operei Maestrului de la 
Bonneval, în introducerea la volumul „„Schizophrenie. Etudes cliniques et 
psychopathologiques ” (H. Ey, 1996), descrie, aşa cum aminteam anterior, chiar o 
„perioadă bleuleriană” a gândirii lui Henri Ey ce precedă, în opinia sa, perioadele 
„neo-jacksoniană” şi „organo-dinamistă” (J. Garrabe Introduction în H. Ey 1996: 9- 
27). În această perioadă (1926-1940), spune Garrabé, Henri Ey se consacră 
popularizării în mediul psihiatric francez a concepţiei lui Eugen Bleuler. Primul pas 
este reprezentat de faimoasa traducere prescurtată a operei lui Bleuler din 1911 şi pe 
care Henri Ey o realizează în 1926. Ea marchează, spune Garrabé, în acelaşi timp, 
debutul operei lui Henri Ey şi prima etapă a gândirii sale (op. cit. p. 10). Din 
septembrie până în decembrie 1940, Henri Ey ţine o serie de conferințe ce vor fi 
reunite sub titlul: „La conception d'Eugen Bleuler” şi care vor fi publicate în 1993 
de către editorii traducerii integrale în franceză (de către A. Vaillard) a tratatului lui 
Bleuler (E. Bleuler „Dementia praecox ou groupe des schizophrénies — 1911 — 


” Despre monumentalul tratat de halucinaţii s-a putut spune că reprezintă, poate, “opera psihiatrică a 
secolului XX (cf. R. Palem, 1997 - text aflat pe site-ul Asociatiei Henri.Ey din Franța). 

10 Aceste lucrări care nu au mai fost redactate se încadrau perfect în sistemul gândirii sale, expus în 
nenumăratele rânduri pe parcursul operei scrise. 

ll Este vorba despre lucrarea: Henry Ey “Schizophrénie. Études cliniques et psychopathologiques” (1996) 
Synthelabo. 

12 J, Garrabé “Introduction” la Henri Ey “Schizophrenie. Études cliniques et psychopathologiques” 
(1996), P. Belzeaux “Présence du négatif : Ey et Green” (2000), N. Depraz “La conscience. Approches 
croisées: dès classiques aux sciences cognitives” cap. 12 “À la croisée des chemins: la vision radicale de 
Henri Ey” (pp 116-122), A. Romila “Psihiatrie”: “Organo-dinamismul” (1997), N. Simms “Presentation 
of Henri Ey's life's work” (1999) (recenzie a cărţii lui Robert Palem “La modernité d'Henri Ey”). 

trad.fr. A. Vaillard, urmată de H. Ey „La conception d'Eugen Bleuler’ — 1940 — 
EPEL-GREC, Paris, 1993). 

Garrabé este de părere că în epoca bleulerianä a operei sale, Henri Ey nu 
ține cont de ideile lui Jackson, întrucât „acestea nu avuseseră nici o influență directă 
asupra concepţiei lui Bleuler: numele neurologului englez nici măcar nu figurează în 
lista autorilor citați de acesta din urmă în opera sa din 1911” (J. Garrabé 1996: 11). 
Cum explică Garrabé această ignorare completă de către Bleuler a jacksonismului? 
Iată ce spune el în această privință în Introduction: „La sfârşitul secolului al XIX-lea 
şi începutul secolului XX, noţiunea de ierarhizare a funcţiilor sistemului nervos 
antrenând eliberarea funcției ierarhic inferioare prin disoluția celei care îi este 
imediat superioară, nu era luată în considerare în lumea şi gândirea medicală, decât 
de neurologi, de exemplu, Sigmund Freud (1856-1939) a cărui lucrare „Contribuţii 
la concepţia afaziilor” publicată în 1891, este o remarcabilă aplicare a 
Jacksonismului în această chestiune care nu fusese până atunci studiată de la Broca 
şi Wernicke decât după modelul organo-clinic („organo” semnificând aici că, clinica 
afaziilor este atribuită direct, mecanic, atingerii parţiale a unui organ, creierul). Însă 
Freud, întrucât nu include această lucrare...în opera sa psihanalitică, se admite în 
general (dacă se neglijează studiul lui M. Levin apărut în 1962) că jacksonismul nu a 
avut o influență asupra gândirii freudiene şi a cercetării psihanalitice” (J. Garrabe 
1996: 11-12). O susținere a explicatiei lui Garrabe, găsim si la Jacques Postel care 
spunc, referitor la Jackson şi la teoria sa, următoarea frază: „Teoria sa nu prea a avut 
succes, chiar şi în ţara sa natală şi era de acum uitată, când Henri Ey a dezgropat-o 
spre a o aplica în psihiatrie, în 1936 din perspectiva unei concepții „organo-dinamice” a 
bolii mintale. Este ceea ce s-a numit „neo-jacksonism” (J. Postel 1998: 298). 

Ceea ce putem deduce din aceste texte este că, urmare a lecturilor sale, dar 
şi a unei lipse generale de vizibilitate a teoriei jacksoniene în acea perioadă de 
început de secol XX, Henri Ey nu era, în 1926, familiarizat încă cu principiile 
acestei teorii, cu toate că ideile lui Jackson erau deja cunoscute în ţările de limbă 
franceză ca urmare a publicării, încă din 1921, în „Archives Suisses de Neurologie et 
de Psychiatrie” a traducerii prelegerilor Croonian (aşa-numitele ,,Croonian 
Lectures”) ţinute de către J. H. Jackson la Royal College of Physicians în 1884 (J. 
Garrabé 1996: 14). O mutație avea însă să se petreacă în acea perioadă de 10 ani 
care separă traducerea din Bleuler de publicarea în L'Encephale din 1936 a 
monografiei dedicate aplicării principiilor lui Jackson în psihiatrie. Acest an, 1936, 
marchează trecerea la o altă etapă a operei lui Henri Ey, pe care Garrabe o consideră 
a doua ca importanță şi o denumeşte perioada jacksoniană (op. cit. p. 11) sau, mai 
exact, neo-jacksoniană (cf. J. Garrabe 1996: 13). Această epocă va dura până după 
cel de al doilea război mondial, când Henri Ey va dezvolta singur, teoria organo- 
dinamică, ceea ce va marca intrarea în cea de a treia etapă şi ultima a operei sale (cf. 
J. Garrabe 1996: 16). 

HENRI EY SI ANTIPSIHIATRIA 


Termenul antipsihiatrie se foloseşte, aşa cum arată Henri Ey însuşi, în două 
sensuri sau cu două intenţii diferite: 

„Într-un prim sens, antipsihiatria se defineşte ca o reacţie salutarä anti- 
azilară şi un protest contra rolului represiv pe care psihiatrii îl joacă în societate. 
Într-un al doilea sens, antipsihiatria este o negare absurdă a faptului psihopatologic 
contestat ca nefiind decât o proiecție fantasmică a medicilor, substitut al structurilor 
sociale patogene” (H. Ey 1973: 1439). 

La rândul său, Aurel Romila (2004) consideră că antipsihiatria!” poate fi 
formulată prin următoarele trei teze: teza antinosografică, teza antiinstitutionalà şi 
teza antiterapeutică (A. Romila 2004: 53). 

În ceea ce îl priveşte pe Henri Ey, perioada anilor 1970-1977 se 
caracterizează printr-o luptă pe care acesta o va duce împotriva utilizării abuzive a 
psihiatriei în scopuri represive şi de asemenea, împotriva antipsihiatriei - mai ales în 
ceea ce priveşte teza antinosologică!”. lată o interpretare a acestei perioade din 
cariera lui Henri Ey, oferită de unul dintre membrii Asociaţiei care îi poartă numele: 

„Ey gândea, justificat sau nu, că este posibil să definim normalitatea, că 
psihiatria trebuie să aibă un obiect, că ea trebuie să-şi fixeze limite. El adoptă poziţia 
de naturalist al medicinii mintale (există în opinia sa „specii” naturale), revendică 
statutul său de terapeut, vrea să reintegreze psihanaliza în psihiatrie şi psihiatria în 
medicină (tema ultimului său mare şantier, neterminat). Mai înainte de aceasta, el a 
trebuit să lupte pentru separarea psihiatriei de neurologie: simplă criză de creştere a 
posteriori, însă adevărată luptă sindicală redutabilă, în acel moment. Începând cu 
anii '70, acest rezultat fiind atins, lupta contra antipsihiatriei divizează trupele sale 
şi îi tulbură pe discipolii săi. Organo-dinamismul devine acum mai puţin pertinent. 
În rezumat: pionier al unei „psihiatrii dinamice”, dar adversar al unei psihanalize 
prea demedicalizate, prea „anencefale”. Marea operă a marelui psihiatru catalan este 
„unificarea psihiatriei şi a psihanalizei” (R. Saro, 1987)” (cf. „Henri Ey-l’homme et 
son oeuvre” — site-ul Asoc. H. Ey 1999). 

Henri Ey însuşi menționează tema anti-antipsihiatrică căreia i-a dedicat o 
parte importantă a operei sale de maturitate (vezi şi H. Ey 1973: 1211). 

În cap. V „Revision des concepts fondamentaux de la psychiatrie” (p. 273) 
din Monografia (1975) găsim următorul fragment, în care sunt amintite două texte 
prin care se exprimă o luare de poziţie față de tezele antipsihiatriei: 

„Modelul organo-dinamic, construit cu plecare de la intuiţia primordială a 
lui John Hughlings Jackson şi de la principiile sale elaborate, trebuia să permită o 


13 Despre această mişcare de idei, în ansamblul său, Romila spune: „Este o concepţie care se opune 
programatic psihiatriei şi o neagă. Sensul de concepţie antipsihiatrică nu trebuie atribuit oricărei păreri 
deosebite despre practica psihiatrică actuală. In România nu a existat nimeni cu o asemenea concepţie, ci 
au existat cel mult păreri ce pot fi considerate ca aparținând antipsihiatriei” (A. Romila 2004: 51). 

14 Cf. R. Palem “Sur les traces d'Henri Ey” (1997) — text publicat pe site-ul Asociației pentru Fundaţia 
“Henri Ey”. 

revizuire a conceptelor fundamentale ale Psihiatriei şi să asigure, de asemenea, o 
situație mai clară psihopatologiei între „Neurologie” şi „Ştiinţele umane”. În 
momentul în care, ea este atât de violent remisă în chestiune, această ramură a 
Medicinii trebuie, într-adevăr, pentru a se afirma şi progresa, să garanteze soliditatea 
„paradigmei” sale. Ea trebuie să garanteze validitatea cunoaşterii sale (de son savoir 
— lb. fr.) prin limita obiectivului său. Pentru a contesta concepția antipsihiatricä (cf. 
articolelor noastre anti-antipshiatrice), primul în L Evolution psychiatrique în 1972 
şi al doilea în Éncyclopèdie Médico-Chirurgicale în 1974) este necesar ca Psihiatria 
să se angajeze într-o revizuire serioasă a conceptelor sale fundamentale” (H. Ey 
1975: 273). Cele două texte la care face trimitere Henri Ey sunt: 
1) „L'Antipsychiatrie ou les progres de la science psychiatrique” apărut în 
L’Évolution Psychiatrique., 1972, XXXVII, I, 49-67; 
2) ,Antipsychiatrie, son sens et ses contre-sens” apărută în Éncyclopédie 
Médico-Chirurgicale, în 1974. 

Despre luarea de pozitie a lui Henri Ey în raport cu miscarea antipsihiatricä, 
aminteşte şi Dicţionarul de psihiatrie şi psihopatologie clinică, sub redacţia lui 
Jacques Postel: 

„...H. Ey a adunat în jurul său pe psihiatrii cei mai critici la adresa 
antipsihiatriei. Medicul de la Bonneval credea de fapt că aceasta reprezintă o 
„tendință psihiatricidă” deosebit de primejdioasă pentru specialitatea sa. Căci, 
confundând noţiunea de maladie mintală şi tulburările vieții de relaţie, ea riscă să „se 
izbească de imposibilitatea de a defini şi sesiza maladia mintală” ajungând să o 
nege. Pentru Ey, aşadar, nu este vorba decât de o negare pur şi simplu a psihiatriei, 
negare pe care, bineînţeles, nu o poate admite” (J. Postel 1998: 64). 

Un text, scris de această dată de către Henri Ey însuşi, conținând o critică 
extrem de dură la adresa antipsihiatrilor, găsim în capitolul dedicat schizofreniilor 
din Traité des Hallucinations (1973: 792): 

„Pretenţia prosteascä a sociologilor politico-metafizicieni care cred că pot 
jongla prin jocuri de cuvinte şi analogii pedante, vorbind de nebunie ca nebunii 
înşişi, nu va reuşi să şteargă realitatea însăşi a Psihozei cu nenumăratele lor scrieri. 
Nici Th. Szasz, nici R. Laing, nici Basaglia, nici acolitii lor francezi (M. Mannoni, 
R. Gentis, H. Heyward, H. Torrubia, J. Hochman, etc.) nu vor putea niciodată să 
demonstreze că „Schizofrenia” nu există, fără a relua ei înşişi boala pe socoteala lor 
şi pe cea a întregii umanitäti (A. De Waelhens, G. Deleuze). Grupul Schizofreniilor 
(şi nu entitatea la care vor ei să ne reducă), acest grup de forme psihopatologice ale 
existenţei delirante nu va dispărea la o simplă suflare a spiritului contestatar sau 
euristic: cunoaşterea psihiatrică nu depinde de capricioasele apărări ale struțului” (H. 
Ey 1973: 792). 

Ceea ce îi rămâne de făcut lui Henri Ey, în acest context al antipsihiatriei 
care neagă realitatea însăşi a bolii mintale, este să adopte o poziție anti-. Este cea ce 
va primi numele de poziția anti-antipsihiatricä. Aceasta va susține că obiectul 
psihiatriei este real, că „maladia mintală este o realitate şi încă una dură” (H. Ey 
1983: 411). Iar psihiatria, pentru a nu fi o impostură sau o iluzie, spune Henri Ey, 
„trebuie să considere maladiile mintale pentru că ele sunt dezorganizări ale fiinţei 
noastre conştiente, atingând la om zonele profunde ale alcătuirii lui care scapă 

acțiunii principiului realităţii, rațiunii practice şi teoretice ce îi permit să ajungă la 
libertate” (H. Ey 1983: 409). Prin urmare „funcția psihiatriei în cadrul ştiinţelor 
omului este de a garanta valorile omului, întrucât ea poate arăta lipsa lor la anumiţi 
oameni. Psihiatria garantează valorile făcându-le să apară prin contrast cu regimul 
de supunere la formele embrionare ale psihicului, la modalităţile unui determinism 
care le fixează în trecutul infantil şi la care nu poate fi redus omul adult şi în stare de 
veghe” (H. Ey 1983: 409). 


SUCCESIUNEA LUI HENRI EY 


Într-un studiu dedicat obiectului istoriei ştiinţei, Georges Canguilhem 

(1989b) critica utilizarea conceptului de precursor, pe care îl considera problematic. 

În mod analog, şi noi considerăm ideea de succesor şi succesiune, ca fiind ambigue 

şi extrem de problematice. Trebuie ca, în prealabil, acestea să fie suficient de bine 

caracterizate, pentru a şti la ce ne referim. Prin urmare, nu ni se pare deplasat să 
începem prin a ne întreba: 

D Ce înțelegem prin succesor? 

II) Ce înțelegem prin succesiune? 

I) La o prima aproximare, când ne gândim la succesor, putem lua în considerare mai 

multe situaţii: 

e Cel ce urmează într-o funcție pe cineva (de exemplu la o catedră sau la 
conducerea unei instituții); 

° Cel care, în calitate de elev, devine discipol, păstrează şi duce mai departe 
opera unui maestru; 

° Cel care, ca elev, se räzvräteste, devine dizident, deşi în linii mari se încadrează 
în spațiul teoretic trasat de predecesorul si maestrul său; 

e Cel care nu teoretizeazä, însă aplică în practică doctrina maestrului, putând fi 
numit un practicant al teoriei respective (e. g. un psihanalist practician sau, de 
ce nu, un organo-dinamist practician?). 

În cazul lui Henri Ey, îi vom numi oare, succesori, pe marii profesori din 

Franța (sau din lume) de după 1977? Sau pe membrii Cercurilor Henri Ey din Franța 

şi din alte țări, chiar dacă ei doar „digeră” ceea ce a produs maestrul de la Bonneval? 

Sau membrii activi ai Fundaţiei Henri Ey? Pare destul de dificil să dăm un răspuns 

la această suită de întrebări. Şi, aceasta, întrucât ne gândim la succesori care au într- 

adevăr o legătura cu Henri Ey sau cu opera sa, prin urmare, nu luăm în considerare 
cazul mai general, al tuturor autorilor mai reprezentativi din psihiatria franceză sau 

mondială din perioada 1977 — 2007. 

II) Relativ la conceptul de succesiune, apar de asemenea întrebări de acelaşi gen. Ce 

înţelegem deci prin succesiune? 

Întelegem oare suita de evenimente care a urmat în istoria psihiatriei din 

1977 şi până în prezent? Este vorba de a stabili dacă a mai apărut o mare teorie sau o 

concepţie de anvergura organo-dinamismului? După părerea lui Georges Lantéri- 

Laura, nu s-a întâmplat nimic spectaculos, ci doar s-a instaurat „imperialismul” 

american şi dominația DSM. Ultima mare concepţie teoretică în psihiatrie a fost, în 

opinia marelui psihiatru francez, paradigma structuralistă a „marilor structuri 

psihopatologice” care s-a încheiat tocmai cu moartea lui Henri Ey în 1977. Organo- 

dinamismul face parte din această paradigmă structuralistă (G. Lantéri-Laura, 2003). 

Ținând cont de aceste dificultăţi, probabil că ar fi firesc să propunem un alt 

tip de analiză a perioadei 1977-2007 şi anume, o abordare centrată pe probleme a 

perioadei din istoria psihiatriei, care i-a succedat lui Henri Ey. Care ar fi aceste 

probleme” care au făcut obiectul reflectiilor teoretice în domeniul psihiatriei si mai 
larg, al psihopatologiei? Iată enumerate mai jos, câteva din cele mai importante: 

e Problema statutului ştiinţific al psihiatriei; 

e Problema locului psihiatriei în cadrul medicinii; (vezi aici Cartea Albă a 
psihiatrilor francezi din 2002!15). 

e Problema realităţii bolii psihice, a naturii acesteia; 

e Problema universalitätii transculturale a bolii psihice şi a specificităţii culturale 
(conceptul universal de boală psihică vs. conceptul de sindrom circumscris 
cultural); 

e Probleme legate de definirea bolii mintale şi noi concepte propuse: disorder, 
abnormality, malfunction, maladjustment etc.; 

e Problema tensiunii încă existente între psihiatrie şi antipsihiatrie: antipsihiatria 
recentă: prin noile scrieri ale lui Thomas Szasz, e. g. Th. Szasz 2000 în care 
autorul adoptă poziţia radicală; sau prin critica „realităţii”clinice a unor entități 
distincte cum ar fi PTSD, tulburarea de personalitate multiplă, alcoolismul etc. 
(Ch. Perring 2001a); prin critica instituțiilor de sănătate mintală şi accentul pus 
pe psihiatria comunitară (G. Thornicroft, M. Tansella, 2001; W. Breakey, 
2001) etc.; 

e Probleme legate de sistemele de clasificare a bolilor în psihiatrie; 

e Probleme legate de diagnostic, formularea unor modele culturale de diagnostic (e. g. grupul 
lui Mezzich şi Otero-Ojeda); 

e Probleme legate de creşterea numărului de imigranți şi efectele globalizării 
asupra practicii psihiatrice (soluţiile practice, dar şi teoretice oferite de 
etnopsihiatrie şi psihiatria transculturală etc.); 

e Probleme legate de aportul geneticii moleculare în studierea etiologiei bolilor 
psihice sau a „terenului”; mutaţiile impuse de medicina moleculară sau de 
medicina predictivă unei psihiatrii a secolului al XXI-lea; 

e Probleme legate de aportul imagisticii şi a neurostiintelor cognitive în studiul 
corelatiilor dintre fenomenologia bolii şi fundamentul neuro-biologic 

O mare parte din aceste probleme îl preocupau şi pe Henri Ey şi în raport 
cu ideile sale, sau cu soluţiile pe care el le-a propus, am putea să vedem cum au 
evoluat lucrurile (dacă au evoluat!), sau cum, în loc să progreseze, s-au făcut paşi 
înapoi. Dar o astfel de analiză ne-ar îndepărta cu mult de scopurile pe care ni le-am 
propus în această lucrare. Vom face doar câteva precizări. 


'5 S, Consoli, M. Lacour (coord), 2002. 

REFLECTII CU PRIVIRE LA ORIGINALITATEA SI LA SUCCESIUNEA OPEREI 
LUI HENRI EY 


Trebuie amintit aici, faptul că opera lui Henri Ey a început să fie tradusă în 
mai multe limbi, teoriile sale au început să fie cunoscute pe mai multe continente şi, 
în acest sens, putem vorbi de asemenea, de o succesiune. Există numeroşi psihiatri 
care au acum acces la opera scrisă a lui Ey şi care încearcă s-o înțeleagă, s-o aplice 
şi chiar să o ducă mai departe, în ceea ce are ea original. În această privință, membrii 
Asociaţiei pentru Fundaţia Henri Ey din Franţa, fac eforturi imense. Ei sunt 
adevărații succesori, purtând pe umeri o mare responsabilitate: aceea de a face 
cunoscută lumii întregi opera maestrului lor. Prin lucrările scrise, ei argumentează 
ideea că Maestrul de la Bonneval nu rămâne doar o mare figură a istoriei psihiatriei 
„Papa psihiatriei mondiale”, cum a fost supranumit Henri Ey, dar el este mai înainte 
de toate, un deschizător de drumuri, un adevărat spirit călăuzitor pe calea unei istorii 
ce va fi scrisă: istoria secolului al XXI-lea. Aceasta pare să sugereze şi titlul 
colocviului internaţional de la Perpignan din 1997: „Henri Ey psihiatru al secolului 
al XXI-lea. Actualitatea operei lui Henri Ey”(cf. Eduardo Luis Mahieu, Henri Ey: 
Biografia — 1999). 


ORGANO-DINAMISMUL ÎN ROMÂNIA: TRECUT ŞI PREZENT 


Se poate vorbi de o istorie a organo-dinamismului în România şi aceasta 
debutează cu stagiul efectuat de Eduard Pamfil la Paris, unde marele psihiatru 
român, a avut ocazia să-l cunoască personal pe Henri Ey şi să lucreze cu acesta. La 
rândul său, Pamfil a contribuit la răspândirea concepției lui Henri Ey, influențând 
pregătirea unor tineri psihiatri care, mai apoi, aveau să devină profesori. La 
Timişoara a cultivat o anume simpatie pentru teoria organo-dinamică, profesorul 
Mircea Lăzărescu. Probabil cea mai profundă angajare față de imensa moştenire 
lăsată psihiatriei de către Henri Ey, a dovedit-o însă, de-a lungul ultimilor 35 de ani, 
profesorul Aurel Romila!€. 


1* Profesorul Aurel Romila este singurul psihiatru român care face parte din grupul membrilor străini ai 
asociației franceze ce poartă numele Maestrului de la Bonneval (Association pour la Fondation «Henri Ey»). 

CAPITOLUL 2 
BAZELE FILOSOFICE ALE CONCEPŢIEI LUI HENRI EY 


METODA IERARHICĂ DE ANALIZĂ TEORETICĂ 


În excelenta sa lucrare!” „From Philosophy to Psychopathology. A 
Phenomenological Model for Psychology, Psychiatry and Psychoanalysis” (2003), 
Edwin L. Hersch propune un model de abordare sistematică a teoriilor din 
psihologie şi psihiatrie. Acest cadru de analiză teoretică permite investigarea 
fundamentelor filosofice care stau la baza teoriilor psihologice şi psihopatologice. 
Hersch pune la dispoziția cercetătorilor şi a practicienilor din domeniul psihologici şi 
psihoterapiei o metodă ierarhică de analiză a teoriilor şi de dezvoltare a unor noi teorii: 

„O astfel de abordare sistematică sau cadru de referință pentru descoperirea 
presupozitiilor filosofice aflate la baza teoriilor noastre psihologice, poate fi de mare 
ajutor în efortul de a dezvolta în continuare, de a evalua şi de a compara aceste 
teorii. Poate fi de folos de asemenea, în clarificarea inconsistentelor, omisiunilor şi 
inadecvărilor diverselor teorii” (E. L. Hersch 2003: 11). 

Ipotezele de lucru de la care porneşte autorul în încercarea sa de a oferi o 
metodologie pentru analiza ontologică şi epistemologică a teoriilor ştiinţifice din 
domeniul psihopatologic, sunt descrise după cum urmează: 

e „Filosofia este inevitabilă, deoarece noi operăm totdeauna în cadrul unui context 
de credinţe, presupozitii şi înţelesuri de bază, pe care le vom numi aici „filosofia 
cuiva”. Acea porțiune din filosofia totală care ține de un subiect profesional sau 
academic dat, o vom numi teoria acelei persoane (chiar dacă este sau nu bine 
articulată); 

e Practica fără teorie nu este doar oarbă (aşa cum argumenta I. Kant) ci imposibilă; 

e Practica fără recunoaşterea sau conştientizarea teoriei este oarbă (sau, cel putin, 
are pete oarbe semnificative); 

e O practică psihoterapeutică bună este cel mai bine fondată de o teorie 
psihologică bună (chiar dacă acea teorie este sau nu explicit cunoscută de / 
recunoscută de acel practician); 

e O teorie psihologică bună este consistentă cu / este bine fundamentată de o teorie 
filosofică bună (şi aici cu observaţia că practicianul poate şti sau nu în mod 
explicit acele teorii filosofice); 

e O teorie filosofică bună este bine să fie clară, comprehensivă şi asumată în mod 
explicit” (E. L. Hersch 2003: 9). 

Recunoaştem în aceste teze (sau ipoteze, aşa cum le numeşte autorul), ceea 
ce numeroşi oameni de ştiinţă şi epistemologi au demonstrat şi anume că, separatia 
între ştiinţă şi filosofie nu poate fi atât de radicală (cum au susţinut unii autori — e. g. 
filosofii Cercului de la Viena'*), teoriile ştiinţifice, metodele de cunoaştere a faptelor 


1? Cartea a apărut în anul 2003 la University of Toronto Press. 
!8 Cercul de la Viena reprezintă un grup de filosofi care au pus bazele a ceea ce s-a numit pozitivism logic 
sau empirism logic. « Acest grup a fost întemeiat de M. Schlick în 1924 şi s-a destrămat, de fapt, odată cu 

empirice, precum şi ştiinţa în ansamblul ei, având ca fundamente o serie de 
presupozitii filosofice (ontologice, epistemologice etc.) care trebuie să fie explicitate 
şi asumate în mod conştient de către orice cercetător”. 

Amintim în acest sens, două lucrări paradigmatice, scrise de autori care nu 
întâmplător aveau atât o formaţie ştiinţifică cât şi una filosofică. Prima lucrare, care 
are ca domeniu de investigație cercetarea ştiinţifică în general, poartă chiar titlul 
„Scientific Research” (1967) şi a fost scrisă de Mario Bunge. Cea de a doua lucrare, 
care are ca domeniu de investigaţie psihopatologia generală, poartă titlul „General 
Psychopathology” (1963) şi a fost scrisă de Karl Jaspers. Ambele lucrări conțin câte 
un subcapitol dedicat evidentierii presupozitiilor filosofice fundamentale ale ştiinţei 
(ale ştiinţei în genere şi respectiv ale ştiinţei psihopatologice). 

În această galerie a autorilor care au atras atenţia asupra eşafodajului 
filosofic al teoriilor ştiinţifice, se numără cu siguranță şi Henri Ey care, la rândul 
său, explicitează conceptele, teoriile şi problemele filosofice care stau la baza 
construcţiilor teoretice din psihiatria ştiinţifică. 

Ceea ce ne propunem în acest capitol, este ca, folosind metoda ierarhică de 
analiză teoretică, propusă de Edwin L. Hersch, să identificăm nivelurile ontologice, 
epistemologice şi psihologice ale construcției teoretice elaborate de către Henri Ey 
sub denumirea de concepție organo-dinamică. 

Vom încerca să identificăm aceste niveluri descrise de „modelul ierarhic” şi 
să precizăm răspunsurile date de Henri Ey la întrebările caracteristice fiecărui nivel. 


IERARHIA NIVELURILOR DE ANALIZĂ TEORETICĂ 


Care sunt nivelurile modelului ierarhic propus de Edwin L. Hersch? Aşa 
cum se poate observa şi în tabelul de mai jos, putem identifica următoarele niveluri, 
de la bază spre vârf: 

e  Ontologic 
e  Epistemologic general 
e  Epistemologic regional 
e Psihologic 

Unele dintre aceste niveluri au câte două sub-niveluri. De exemplu, nivelul 
ontologic are în compunerea sa nivelul A şi nivelul B. Nivelul epistemologic general 
are în compunerea sa nivelul C şi nivelul D, iar nivelul epistemologic regional are în 
compunere nivelurile E şi F. Nivelul propriu-zis teoretic (psihologic sau psihiatric) 
conţine nivelul G (a se vedea Tabelul 2 de mai Jos). 


moartea lui, în 1936 şi cu împrăştierea intelectualilor austrieci în acea vreme. Printre membrii săi, se aflau 
G. Bergman, R. Carnap, H. Feigl, O. Neurath şi Waismann. Interesul principal al Cercului de la Viena a 
fost unitatea ştiinţei şi conturarea corectă a metodei ştiinţifice. Ideea era că astfel se puteau « dizolva », în 
cele din urmă, disputele metafizicienilor. Sarcina filosofiei constructive va fi cea de a analiza structura 
teoriei ştiinţifice şi a limbajului » (S. Blackburn 1999 : 311 « Oxford. Dicţionar de filosofie »). 

' La rândul său, profesorul Aurel Romila în volumul “Filozofie şi Medicină” (1978) are un capitol 
dedicat importanţei pe care o au analizele ontologice şi epistemologice în sfera psihiatriei (A. Romila 
1978 : 98-108 — « Unele aspecte ale raporturilor dintre psihiatrie si filozofie » în FI. Georgescu 
« Filozofie şi Medicină », Editura Medicală, Bucureşti). 

TABEL 2: NIVELURI ALE MODELULUI IERARHIC (tabel reprodus după E. L. 
Hersch 2003: 18). 


NIVEL SIMBOL | ÎNTREBĂRI FUNDAMENTALE 


PSIHOLOGIC G Cum simt, gândesc, se comportă,...etc. 
oamenii? 
Cum îi putem ajuta cel mai bine, 
psihoterapeutic? 


EPISTEMOLOGIC Cum  validăm în mod adecvat 
REGIONAL cunoaşterea în acest domeniu? Ce 
abordări metodologice sunt adecvate 
acestui domeniu? 

Ce putem cunoaşte sau ce putem spera să 
învăţăm în acest domeniu sau disciplină? 
Care sunt limitele sau granițele 
disciplinei? 

Cum validäm cunoaşterea noastră? Cum 
ştim că ea este adevărată? Ce criterii 
folosim pentru a stabili valoarea sa de 
adevăr? 

Cum avem acces la adevăr sau 
cunoaştere în general? Unde se găseşte 
adevărul? Cum este sau din ce este 
constituit adevărul? 

Care este poziția sau relația noastră cu 
această Realitate? (dacă la nivelul A noi 
am presupus că ea există). 


EPISTEMOLOGIC 
GENERAL 


ONTOLOGIC 


NIVELUL ONTOLOGIC 


Există o Realitate independentă sau 
parțial independentă de noi? 
Există un Adevăr absolut? 


REALISMUL CU PRIVIRE LA LUMEA EXTERIOARĂ 


Henri Ey adoptă o poziție realistă cu privire la lumea exterioară subiectului 
uman. Realismul este o doctrină metafizică având două dimensiuni. Pe de o parte, 
reprezintă o doctrină despre ceea ce există. Doctrina susține că entități fizice precum 
pietrele, copacii şi animalele există („sunt reale”). Pe de altă parte, reprezintă o 
doctrină despre natura acestor existente. Doctrina spune că entităţile nu depind, din 
punct de vedere al existenței lor, de natura mintilor noastre, nici de conştiinţa 


29 


noastră, de percepția ori de gândirea noastră în raport cu ele. Realiştii vorbesc despre 
aceste entități ca fiind „independente de minte "şi „externe” ei. 

Argumentele filosofiei tradiționale împotriva realismului încep cu o teză 
epistemologică: o asumptie despre natura cunoaşterii. Ideea este că am putea avea 
cunoaştere numai dacă renuntäm la realism. Pentru ca această cunoaştere să fie cu 
putință, „golul” dintre obiectul de cunoscut şi mintea cunoscătoare trebuie să fie 
acoperit; obiectul trebuie într-un fel să devină dependent de felul nostru de 
cunoaştere (M. Devitt, K. Sterelny 1999: 219). Cunoaşterea este un proces care pune 
în relaţie un subiect S şi un obiect O. Teza reprezentationalistä susține că 
reprezentarea obiectului (O°) este internă subiectului S. Realismul susține că în afara 
noastră există obiecte O care sunt cauza reprezentărilor noastre O’, ceea ce 
idealismul neagă. De fapt, idealismul nu neagă existența obiectelor O, ci 
independenţa acestora de subiectul cunoscător S (S. Auroux 1998: 419). 


CONCEPŢII ONTOLOGICE PLURALISTE 


Am întâlnit mai multe concepţii ontologice pluraliste pe care le putem 
compara între ele, mai ales în ceea ce priveşte problema minte-corp şi natura 
realităţii. Putem cita aici câțiva din autorii acestor doctrine ontologice: 

1. Nicolai Hartmann „Noua şi vechea ontologie” în care sunt descrise patru straturi 
ale realităţii: fizic-material, viu-organic, psihic, spiritual (spiritul istoric obiectiv) — 
(N. Hartmann 1997: 57). 

2. Maurice Merleau-Ponty „La structure du comportament” în care sunt descrise 
trei niveluri ale realităţii: fizic, vital şi uman (M. Merleau-Ponty, 1990). 

3. Karl R. Popper „Cunoaşterea si raportul minte-corp” în care sunt descrise trei niveluri 
ale realității, sau trei „lumi”: lumea 1 (corpurile fizice), lumea 2 (stările mintale), lumea 3 
(spiritul obiectiv) — (K. R. Popper 1997: 13-15). 

4. Mario Bunge „Știință şi filosofie” în care sunt descrise patru niveluri de 
organizare a lumii: fizic, chimic, biologic, social (M. Bunge 1984: 303). 

La rândul său, Henri Ey, adoptă o poziţie ontologică pluralistă, 
respingând atât doctrinele moniste cât şi pe cele dualiste. Există însă o problemă 
asupra căreia trebuie să fim foarte atenți: este vorba de a distinge între doctrina 
ontologică privind natura realităţii şi doctrina privind raportul minte-corp 
(doctrina despre natura minţii şi a raportului acesteia cu corpul). 

De exemplu, în ceea ce priveşte natura realității, Mario Bunge adoptă o 
poziție pluralistă (M. Bunge, 1984). În ceea ce priveşte natura minţii, el adoptă o 
poziţie monist-materialistă (monismul psihoneural) - cf. M. Bunge 1982. 

Nicolai Hartmann, pe de altă parte, este pluralist în ceea ce priveşte natura 
realităţii, fiind de asemenea pluralist şi în ceea ce priveşte natura minții. 

Henri Ey este pluralist în ceea ce priveşte natura realităţii, deşi este greu de 
spus dacă recunoaşte trei niveluri (fizic, vital, uman) sau patru niveluri (fizic, vital / 
biologic, psihic, cultural). 

CONSIDERAȚII CU PRIVIRE LA NATURA REALITĂȚII ÎN CONCEPȚIA LUI 
HENRI EY 


Se remarcă deci, o poziţie pluralistă la Henri Ey, în ceea ce priveşte natura 
realităţii, în care se separă natura lucrurilor, natura vie şi natura morală sau etico- 
socială (H. Ey 1981: 193), poziţie ontologică pe care o regăsim şi în structura fiinţei 
umane unde „categoriile ontologice sunt faze ale evoluţiei sale, forme ierarhizate ale 
dialecticii care o smulge fatalității pentru a constitui mişcarea contingentă şi liberă a 
istoriei sale” (H. Ey 1981: 195). 

Ideea de natură pe care o concepe Henri Ey, înțeleasă ca „ordine a realității 
lumii” (op. cit. p. 193) nu poate fi redusă la o viziune monistă, la un fel de plan 
orizontal ci, mai degrabă, trebuie privită într-o perspectivă pluralistă ca o ierarhie de 
forme având în plan vertical o serie de caracteristici şi anume: 

„a. diversele niveluri ontologice sunt în raport dialectic de interacţiune şi 
de reciprocitate; 

b. aceste diverse niveluri compun o subordonare care îi conferă naturii 
sensul său, desemnând-o ca pe o săgeată a timpului, deci ca o istorie. Prin urmare, 
natura se confundă cu istoria naturală a cursului său, cu „cursus”-ul său” (H. Ey 
1981: 194). 

Natura nu este „un ansamblu de obiecte determinate prin propria lor 
mişcare, ci o ordine compusă de fenomene temporale acționând şi reactionând pe 
mai multe niveluri de organizare” (ibidem). 

În acest fel se poate spune, preluând distincţia scolastică dintre natura 
naturans Şi natura naturata, că natura trebuie considerată atât „naturans” cât şi 
„naturata” (ibidem). 

„O astfel de viziune cu privire la natură, care reia aici atâtea idei metafizice 
emise de la ”fiziologii” greci până la Leibniz şi filosofii romantici germani, sau la 
ideile lui Bergson despre evoluţia creatoare, nu poate separa în forme juxtapuse 
’ideile”(din punct de vedere epistemologic) şi nivelurile de realitate (din punct de 
vedere ontologic) care sunt implicate într-un sistem coerent al naturii, în acelaşi timp 
creatoare şi creată, finalizată şi determinată, în fond liberă de a se determina şi de a 
asigura, prin legile necesităţii sale, traiectoria teleologică şi istorică a destinului său. 
Natura este, într-adevăr, creaţia continuă a lumii şi lumea este această creaţie 
(naturans) şi ansamblul lucrurilor create (naturata)” (H. Ey 1981: 194). 


PROBLEMA RAPORTURILOR MINTE — CORP 


Luăm în considerare aici, în primul rând, raportul dintre psihic şi organic, 
prezentat în termenii filosofici de imanent şi transcendent, în care Ey propune ideea 
de emergentä, termen dialectic ce „depăşeşte conceptele de transcendentä şi 


x» 


imanenţă” (cf. Étude No. 2, p. 45, nota 1 de jos). 

NATURA PSIHICULUI SI PROBLEMA DUALISMULUI CARTEZIAN 


Încercarea lui Henri Ey de a depăşi dualismul cartezian în ceea ce priveşte 
raportul minte — corp, are consecințe atât asupra teoriei sale despre conştiinţă, cât şi 
asupra teoriei despre inconştient. 

În ceea ce priveşte raporturile minte-corp, Henri Ey propune următoarea 
ipoteză de bază asupra structurii ființei psihice: „ființa psihică reprezintă nu o 
juxtapunere a două esențe paralele (dualism), nici două fete ale unui acelaşi plan 
(monism), ci o organizare ierarhizată a structurii sale” (H. Ey 1963: 723). Această 
ipoteză, pe care Henri Ey o numeşte „concepţia pluralistă şi ierarhizată a raporturilor 
dintre fizic şi moral” (H. Ey 1963: 723), este considerată „dialectică” sau „dinamistă” 
pentru că „pune accentul pe mișcarea care produce trecerea, în evoluţia însăşi a 
organismului, de la infrastructura organică la suprastructura psihică” (H. Ey 1963: 723). 

„Aceasta înseamnă că raporturile între corp şi spirit nu sunt nici raporturi 
de contiguitate, nici de pură şi simplă identitate, ci raporturi dialectice de evoluţie şi 
organizare” (H. Ey 1963: 724). 


STRUCTURAREA ORGANISMULUI PSIHIC ŞI APLICAREA CONCEPTULUI 
JACKSONIAN DE EVOLUȚIE 


Henri Ey adoptă astfel conceptul de evoluţie” de la neurologul britanic J. 
H. Jackson pe care îl transpune la nivel ontologic, arătând că fiinţa umană se 
dezvoltă, organizându-se pe mai multe niveluri structurale. Numărul acestor niveluri 
este variabil în scrierile lui Henri Ey. Într-un text din anul 1972 (H. Ey „Fragments 
de l'oeuvre militante”) sunt descrise trei planuri structurale succesive: 
1. "Mai întîi, nou-născutul, prins în circuitul închis al funcţiilor sale vegetative, 
privat de orice activitate şi care îşi asumă doar vitalitatea sa” (Obs.: nu a apărut încă 
nivelul psihic, ci doar nivelul vital al organismului biologic ale cărui funcții vitale îi 
asigură supraviețuirea); 
2. "Pe urmă se constituie o viață de relație automatică în decursul căreia se 
coordonează funcțiile sale senzori-motorii” (Obs.: apar schiţele vieţii psihice care 
constă acum din funcţii psihice automate de tip senzori-motor, aşa cum au fost ele 
descrise de exemplu de psihologia genetică a lui Piaget); 
3. "În fine, se constituie şi se organizează, odată cu limbajul şi viața socială, 
Persoana umană” (H. Ey, 1972). 

Ne punem următoarele întrebări: 
e Este acest „model dialectic” un model ştiinţific sau doar unul filosofic 
(metafizic)? Se rupe psihologia lui Henri Ey de metafizică? Este modelul de 
organizare şi funcţionare a psihicului la care ajunge concepția psiho-dinamică a 
Maestrului de la Bonneval, o psihologie ştiinţifică, distinctă de metafizică, aşa cum 
doreau pionierii acestei discipline Wundt, Ribot etc.? 
e Faptul că, ontologic, Henri Ey admite trei niveluri, ce implică acest lucru pentru 
limbajul în care le descriem? (de ex. limbajul fizicii şi chimiei pentru nivelul fizic, 


% John H. Jackson preia la rândul său acest concept de evoluție de la filosoful Herbert Spencer. 

limbajul biologiei pentru nivelul vital, limbajul psihologic şi fenomenologic pentru 
nivelul psihic, limbajul ştiinţelor sociale pentru nivelul spiritual, inclus în nivelul 
psihic). 

e De asemenea, ce implicaţii are această teorie ontologică pluralistă pentru tipurile 
de explicaţii date fenomenelor psihopatologice?! 

Dacă, pentru Mario Bunge, nivelul supraindividual (deasupra organismului 
biologic) este nivelul social, deci o comunitate de oameni, pentru Hartmann, Ey, 
Popper, deasupra individului (ca spirit individual) se află spiritul obiectiv sau 
cultura. Diferenţa este semnificativă. Pluralismul lor ontologic este diferit. Pentru 
Hartmann formarea comunităţii (societatea) este inclusă în spiritul obiectiv (cf. p. 
18). Viața psihică emerge, atât pentru Bunge cât şi pentru Hartmann şi Ey, numai la 
nivel organismic. Numai organismele individuale pot avea psihic. Problema lui 
Henri Ey este însă aceea de a stabili care sunt acele organisme la care apare 
conştiinţa, dintre cele la care se poate vorbi de existenţa psihicului (chiar în forme 
rudimentare, cum este cazul plantelor la care nu s-a descris decât o formă de 
sensibilitate). În mod cert, conştiinţa nu apare decât la nivelul vital (cf. H. Ey 1983: 
24). Constiinta, spune Henri Ey, nu apare la plante, în schimb apare la animale (atât 
inferioare cât şi superioare). Ey adoptă astfel teza continuității între zooconştiință şi 
conştiinţa umană (H. Ey 1983: 25-26). În schimb, personalitatea nu apare decât la 
om. Nu se poate vorbi de personalitate la animale, spune Henri Ey. Aici Ey adoptă o 
teză a discontinuitätii între animal şi om. Un organism uman individual, nu devine o 
persoană decât prin cuprinderea sa în spiritul obiectiv sau cultură. La rândul ei, 
cultura este cuprinsă în spiritul individual, individul fiind de fapt purtătorul de 
cultură. Ceea ce ar putea fi privit ca o contradicție, nu este decât reflectarea viziunii 
dialectice a lui Henri Ey în problema raporturilor dintre spiritul individual şi spiritul 
obiectiv (cultura). În opinia noastră, putem înțelege mai bine această concepție, dacă 
facem apel la un fragment din „Noua şi vechea ontologie” a lui N. Hartmann (1997): 
„Limba, dreptul, moravurile, morala, formarea comunităţii, religia, tehnica, arta, 
constituie spiritul obiectiv. În acesta nu există nici un fel de acte, nici o conștiință 
(care i-ar corespunde ca întreg) nici o ereditate; continuitatea sa este una 
impersonală, el se transmite întrucât indivizii, crescând în el, îl preiau şi îl duc mai 
departe. Aceasta este forma conservării sale, o consistență de un fel aparte. Prin 
cuprinderea de către el însă, indivizii sunt mai mult decât subiecte, sunt persoane. 
Determinările categoriale ale persoanei sunt în schimb de un fel nou: prevederea şi 
predeterminarea (activitatea cu scop); libertatea şi conştiinţa valorii. Abia în 
comunitate şi în spiritul obiectiv, persoana este o ființă morală şi în stare de 
responsabilitate” (N. Hartmann 1997: 18). 


21 A se vedea L. Kirmayer et al 2000, privind nivelurile de descriere şi tipurile de teorii explicative în 
psihopatologie, precum şi B. Good & A.Kleinman 1985 — modelul depresiei pe cinci niveluri de 
descriere. 

RAPORTUL ÎNTRE SPIRITUL OBIECTIV SI SPIRITUL INDIVIDUAL 


În această privință, constatăm că Nicolai Hartmann descrie două raporturi 
diferite: 

1.  precedenţă / anterioritate în timp — spiritul obiectiv precedă existenţa indivizilor 
şi formarea la ei a spiritului individual; 

2. continere — spiritul obiectiv conţine spiritele individuale (p. 18). În acelaşi timp 
„spiritul nu se mişcă în aer, noi îl cunoaştem numai ca viaţă spirituală purtată — 
purtată de ființa sufletească nu altfel decât aceasta este purtată de organic şi, mai 
departe, de material” (N. Hartmann 1997: 58). 

Raportul între spiritul obiectiv şi psihicul uman este explicat la pagina 59 astfel: 
„este vorba de o autonomie a nivelului superior față de cel inferior tocmai în 
dependenţa față de el”. Acesta este modelul general descris de Nicolai Hartmann 
pentru raporturile dintre nivelurile succesive ale realităţii: autonomie şi 
dependenţă”. În acelaşi timp, felul dependenței, al „rezemării” straturilor superioare 
pe cele inferioare este diferit (cf. N. Hartmann 1997: 19): 

„În construcţia lumii nu există nici un fel de suspensie liberă a straturilor 
superioare. Ele dăinuiesc numai în sprijinirea pe cele inferioare, sunt susținute de 
acestea. Felul repausării este însă diferit. Viaţa organică este purtată de natura 
neînsuflețită, întrucât aceasta îşi are configuratiile ei (atomi şi molecule) drept bază 
de construcţie. Viaţa sufletească însă nu are drept temelie configuraţiile şi 
fenomenele organice, ci se ridică deasupra lor, ca o cu totul altă lume. În primele 
cazuri avem un raport de supramodelare, în cele din urmă, unul de supraconstructie. 
În primul caz, categoriile stratului inferior străbat în cele superioare, în cazul din 
urmă rămâne din ele o parte esenţială” (p. 19). 

Cum trebuie să înțelegem acest fragment din Hartmann şi în ce constă 
propriu-zis diferenţa între cele două tipuri de raporturi? 

Răspunsul îl găsim la pagina 17: „Tot ceea ce urmează aparţine doctrinei 
categoriilor. Aceasta cuprinde principiile comune (categoriile fundamentale) şi pe 
cele speciale ale straturilor particulare ale ființei. Dintre acestea din urmă nu toate 
sunt restrânse la un singur strat, unele străbat până la nivelurile superioare ale 
ființării, altele se întrerup la granițele dintre straturi. Astfel spaţiul, substanţa 
(inclusiv materia) şi structurile matematice se întrerup deasupra organicului, pe când 
timpul, procesualitatea, cauzalitatea ş.a. continuă să domine mai departe, în sus, în 
ființa sufletească şi spirituală; viața sufletească este ne-spatialä, imaterială, ne- 
matematică, însă temporal şi procesual are propria sa cauzalitate şi acțiune 
reciprocă” (p. 17). 

Într-o manieră asemănătoare, pentru Henri Ey corpul psihic nu se suprapune în 
spațiu peste corpul fizic, ci între ele există o succesiune în timp, corpul psihic fiind 
constituit dintr-o ordine ierarhizată de structuri psihice (H. Ey 1983: 23, 141). Iar 
când se vorbeşte de structură psihică, spune Henri Ey, „se au în vedere forme de 
organizare, scheme dinamice, considerate, după intuiţia bergsoniană, ca un spațiu în 


2 cf. Nicolai Hartmann 1997, pp. 19, 20, 60, 165. 

durată” (H. Ey 1983: 23). Ca si pentru Hartmann, pentru Henri Ey, viaţa psihică îşi 
pierde determinärile spatiale şi substanțiale, fiind caracterizată prin aspectele 
temporal şi procesual, precum şi printr-o cauzalitate proprie (cauzalitatea psihică). 
(cf H. Ey 1983: 141). 


MATERIALISM VERSUS SPIRITUALISM 


Putem spune însă că viața psihică la Henri Ey este imaterialä ca la 
Hartmann? Este el de acord cu teza că „spaţiul şi substanța (inclusiv materia) ... se 
întrerup deasupra organicului...”? Am putea spune că da, în măsura în care este 
respins caracterul substanţial al conştiinţei (conştiinţa nu este o substanţă — cf. H. Ey 
1998: 5) sau relaţiile spaţiale între nivelurile structurale ale conştiinţei. 

În acelaşi timp, conştiinţa nu este un strat subțire, imaterial la suprafaţa 
Inconştientului, ci are o organizare, fiind caracterizată printr-o infrastructură ce 
implică corpul fizic, în special creierul (a se vedea şi H. Ey 1998: 141-146). Iată ce 
spune în acest sens Henri Ey: „În realitate, psihismul şi nervismul sunt legate de la 
cele mai joase niveluri ale organizării sistemului nervos, iar nivelurile cele mai 
înalte, depinzând de structurile cerebrale, nu sunt închise, ci, dimpotrivă, deschise. 
Astfel, highest level, constituit de cortex, depinde de infrastructurile sale şi, departe 
de a se afla localizat într-o anumită parte a scoarței, el reprezintă elaborarea 
dinamică indefinit deschisă în afara condiţiilor sale spaţiale” (H. Ey 1998: 142-143). 
Regăsim ideea hartmanniană de dependenţă a nivelului psihic de cel organic. De 
asemenea, ideea eliminării condiţiilor spaţiale deasupra organicului. În acelaşi timp, 
tot la pagina 143 din Constiinfa, regăsim ideea de autonomie cu privire la creier şi la 
organizarea sa ca un „creier creator”; 

„Creierul nu poate fi considerat numai ca o suprapunere de centri anatomici în care 
centrul superior ar comanda pe cel inferior. Dacă ar fi astfel, într-adevăr highest 
level nu ar fi decât un centru reflex de control mai înalt sau mai complicat şi, în 
ultimă analiză, caracterul „psihic” al acestui centru anatomic ar părea contradictoriu, 
prin materialitatea sa spațială în raport cu natura sa psihică. A aduce din nou până la 
cel mai înalt nivel al unei ierarhii un centru psihic înseamnă a-l considera ca fiind de 
o altă natură, neputându-se ieşi astfel, odată cu H. Jackson, din ipoteza paralelistă a 
concomitenței” (H. Ey Constiinta 1998: 142). 


NIVELUL ONTOLOGIC LA CARE APARE CONŞTIINŢA 


Pentru Bunge conştiinţa apare numai la nivelul ontologic organismic (ea nu 
apare nici la nivel neural, nici la nivel supra-organic). Numai organismele sunt 
înzestrate cu capacităţi spirituale (deci şi cu conştiinţă). (M. Bunge 1984: 316). Însă, 
constiintele nu constituie un nivel ontologic propriu, pentru că nu există conştiinţe 
fără corp. (p. 316). Pe scurt, spune Bunge, „în ontologia noastră, constiintele nu 
constituie un nivel supraorganic, deoarece ele nu formează câtuşi de putin un nivel 
(p. 316). În opinia sa, spiritul este emergent relativ la nivelul fizic, fără a-l reifica. 
Prin urmare, spiritul (spiritul individual — n.n. VT) nu este un lucru compus din alte 

lucruri de alt nivel inferior, ci o colectie de functii ale ansamblelor neuronale, pe 
care nu le au neuronii individuali (M. Bunge 1984: 316). 

Se pot descrie mai multe filosofii „regionale”: filosofia fizicii, biologiei, 
mentalului, conştiinţei, inconştientului, ştiinţelor sociale, culturii. S-a mai descris şi 
filosofia vieții, având ca obiect central conceptul de viață (cf. Schnadelbach & 
Martens 1999: 516, H. Ey cap. II Constiinfa, Études psychiatriques vol. IT). Unele 
dintre ele au ca obiect de reflecţie niveluri ontologice specifice: fizic, biologic, 
social. Altele se ocupă de aspecte particulare ale unui nivel dat; de exemplu la nivel 
biologic se descriu aspectele mental, conştient şi inconştient. 

Concepţia filosofică a lui Bunge, pe care autorul însuşi o numeşte 
organicism sistemic (op. cit. p. 260) se consideră a fi o alternativă la disputa dintre 
mecanicism Şi vitalism. Organicismul sistemic susține teza că ființele vii constituie 
chimisisteme ale căror proprietăți fundamentale, luate una câte una, sunt fizice sau 
chimice, dar care se combină într-un mod propriu în organisme (M. Bunge 1984: 260). 

Conform acestei concepţii, mintea, conştiinţa şi inconştientul, apar 
numai la nivelul biologic al organismelor individuale. Ele nu apar (cel puţin în 
opinia lui Bunge) la nivel infraorganismic (1. e. la nivelul grupelor neuronale) şi nici 
la nivelul supra-organic (i. e. social). Este respins atât panpsihismul (poziţie 
monistă potrivit căreia nici lumea corporală nu trebuie considerată în ultimă instanță 
drept fizică, materială, ci drept una spirituală) cât şi ideea de conştiinţă colectivă 
propusă de sociologul francez E. Durkheim. 

Pe de altă parte, putem continua noi, inconştientul este individual, fiind în 
raport cu conştiinţa individuală. Este respins astfel, conceptul de inconştient colectiv 
propus de C. G. Jung. 

Prin urmare, minţile, conştiinţa şi inconştientul se întâlnesc numai la 
nivelul organismelor individuale. Pentru Bunge, mintea reprezintă un ansamblu de 
funcţii ale sistemului nervos central (op. cit. p. 263). Schematic, avem următoarea 
succesiune: 
stări ale organismului — stări ale creierului — Stări mintale — stări conştiente — stări 
ale conştiinţei de sine (M. Bunge 1984: 313). 

Şi pentru Henri Ey conştiinţa apare doar la nivelul vital, al organismului 
biologic. Pentru el însă, conştiinţa nu este o stare, nici o simplă funcție, nici o 
proprietate a creierului. 

Nivelul vital se află între nivelul fizic şi nivelul psihic. Există o specificitate 
a viului, ireductibilă la proprietăţile materiei nevii. De asemenea, corpul psihic, 
emerge doar la nivelul de organizare specific organismelor vii (nivelul vital). Corpul 
psihic prelungeşte şi depăşeşte corpul fizic. Trecerea de la un nivel ontologic la altul 
este: 1) dialectică; 2) conflictuală. Totul se petrece în timp: anorganic---organic--- 
vital---psihism uman---psihism individual. Ontogeneza duce la ontologie. Astfel se 
face trecerea: specie---constitutie biotipologică---personalitate individuală. Are loc 
evoluția funcţiilor psihice (formarea unei cauzalitäti psihice) (H. Ey Études 
psychiatriques vol. I p 263). 

Două observaţii merită făcute aici: 

1. Această poziţie ontologică ce situează mintea la nivelul organismului biologic, 
se leagă firesc cu problema situării minţii umane, înăuntrul sau în afara 
organismului. Henri Ey adoptă o poziţie internalistă în această privință. 

2. Regresia psihicului individual ce apare în cazul bolilor psihice, nu se poate face 
pe nivelul inconştientului colectiv, ci pe niveluri ale inconştientului individual. 


FINALISMUL (TELEOLOGIA) CORPULUI PSIHIC 


M. Bunge îi critică pe Fr. Jacob şi J. Monod (1970 / 1991) care atribuie un 
proiect teleonomic oricărui organism biologic”. Henri Ey însă, împrumută şi 
încorporează în concepția sa, filosofia biologică finalistă a lui Jacob şi Monod, 
atribuind în plus faţă de proiectul teleonomic şi un proiect personal, fiinţei umane 
conştiente. 

Teleologia corpului psihic tinde spre constituirea unui Subiect autonom ce 
îşi instituie propriile norme. Henri Ey spune că, prin instituirea unui proiect 
personal, Subiectul se sustrage dublului determinism: 7) natural (genetic); 2) 
cultural. Subiectul evoluează spre auto-determinare (H. Ey, 1983). 

În acest context, ne întrebăm: I) mai este Psihiatria o ştiinţă pur naturală? 
II) cum este posibil acordul intersubiectiv şi comunicarea cu ceilalţi, pe care Henri 
Ey le consideră definitorii pentru conceperea domeniului Psihiatriei şi pentru 
evaluarea pacienţilor? 


PROBLEMA SITUĂRII CORPULUI PSIHIC ÎN RAPORT CU CORPUL FIZIC 


Henri Ey îşi pune şi el problema situării psihicului uman: înăuntrul sau în 
afara corpului fizic, delimitat de tegument? Iată cum formulează el problema şi cum 
clasifică tipurile de soluţii care au fost date de-a lungul timpului în psihiatrie: 
„Problema este atunci redusă la interogatia sa esențială: „corpul psihic” se află în 
interiorul sau în exteriorul tegumentului, înăuntrul sau în afara organizării, aşa cum 
se spunea în secolul al XIX-lea (cf. faimoasa discuţie din 1855 de la Societatea 
Medico-Psihologică)? Fără îndoială, putem răspunde că el este situat în ambele 
locuri, ceea ce ar fi o manieră de a nu răspunde deloc; însă moartea este aceea care îi 
dă vieţii sensul ei şi limitele corpului său: „corpul psihic” dispare (sau 
supravieţuieşte, cum susțin cei ce cred în nemurirea sufletului, dar fără să conteste 
faptul că el şi-a părăsit habitaclul) atunci când moartea distruge tot ceea ce 
conţinea tegumentul din viaţa individuală, până la, dar inclusiv şi sufletul însuşi. 
Astfel încât, atunci când se tinde să se reducă viaţa psihică la a nu fi decât o „viaţă” 
de relaţie „auto-reglată” sau „condiţionată”, adică exclusiv determinată de către 
mediul exterior, se suprimă de fapt, din această viață corporeitatea sa esenţială, viața 
sa. Dacă privim acum problema psihopatologic, vom înţelege mai bine că pentru o 
Psiho-sociologie care face să depindă "corpul psihic” de achizițiile experienţei, de 


% Spre deosebire de cei trei francezi, M. Bunge consideră că, aşa numitele proiecte teleonomice, cu care 
ar fi dotate organismele vii, pot fi reduse la mecanisme de biocontrol, fără nici o tentă finalistă. 

influenţele mediului, de acțiunea altora sau a relațiilor umane în general, acest „corp 
psihic” fie încetează de a mai aparține corpului, fie este condamnat să nu mai existe 
decât în exteriorul tegumentului. Astfel încât, toate variațiile sale, oricare ar fi 
acestea (şi distincția între variaţii normale şi patologice îşi pierde prin aceasta, însăşi 
sensul ei), vor fi efecte, mai mult sau mai putin directe, în spaţiu şi în timp, ale 
mediului exterior. Teoriile „organiste” sau „organiciste” sunt, dimpotrivă, cele care 
consideră că organizarea organismului în întregimea sa (inclusiv, aşa cum vom 
vedea mai târziu, „corpul psihic”) trebuie să fie în mod necesar alterată pentru ca să 
se producă o stare patologică. În fond, este vorba aici de principiul fundamental al 
Medicinii: orice boală este „naturală”, adică ea atinge omul în natura sa, care este 
aceea de a fi un om organizat în individualitatea sa (în teritorialitatea circumscrisă de 
tegumentul său) şi în totalitatea corpului său” (H. Ey 1975: 215-216). 

Din acest text reiese clar poziţia lui Henri Ey în această problemă a situării 
psihicului uman. Este o poziție internalistă. Ea are consecinţe importante asupra 
concepţiei psihopatologice a lui Henri Ey, aşa cum indică el însuşi în continuare în 
Monografia din 1975: 216-217 şi aşa cum o vom arăta şi noi în capitolul dedicat 
cunoaşterii clinice în psihiatria organo-dinamică. 


NIVELUL EPISTEMOLOGIC GENERAL 


CONCEPTUL DE EPISTEMOLOGIE GENERALĂ 


Epistemologia” sau filosofia ştiinţei este ramura filosofiei care studiază 
cercetarea ştiinţifică şi produsul său, cunoaşterea ştiinţifică: premise, concepte, 
metode (M. Bunge 1982:13). 

Procesul intens de diversificare şi specializare a cunoașterii ştiinţifice, are 
drept complement necesar menţinerea, de asemenea în dinamică, a unui fond de 
însuşiri comune tuturor ramurilor ei. Printre alte consecinţe ale acestui fapt, este şi 
acela că epistemologia, ca reflecţie filosofică asupra ştiinţei, ca examinare critică şi 
evaluare a ei, se constituie atât în interiorul fiecărei ramuri a ştiinţei, căpătând 
caracterul de epistemologie specială (epistemologia matematicii, fizicii, istoriei, 
tehnicii etc.) cât şi cu referire la ştiinţa în ansamblul său, numindu-se atunci 
epistemologie generală (Şt. Georgescu 1978: 121). 

Epistemologia generală sau externă reprezintă epistemologia care are ca 
obiect ştiinţa în general. Ea pretinde că poate păstra o perspectivă largă, care îi 
permite să compare probleme din diferite ştiinţe şi să ţină un discurs general asupra 
ştiinţei, apropiat prin aceasta de gnoseologie (teoria cunoaşterii). Generală sau 
regională, epistemologia înţelege să studieze ceea ce face ca ştiinţa să fie ştiinţă, 
caracterul ei ştiinţific, ceea ce face ca un concept, o ipoteză, o lege, o metodă, o 
teorie, să fie considerate ştiinţifice. 


Noţiunea apare în 1905 în The New Encyclopedia Britannica, apoi în 1906 în Larousse illustre. 
Termenul provine din greacă: epistemé înseamnă cunoaştere sau ştiinţă, iar logos înseamnă în acelaşi timp 
limbaj, discurs şi judecată, studiu ştiinţific. În engleză, epistemology conservă cele două sensuri de 
epistemé, definindu-se ca studiul cunoaşterii sau teoria ştiinţei. În franceză, epistemologia este studiul 
ştiinţelor, studiul modurilor de cunoaștere fiind rezervat gnoseologiei. 

Două caracteristici par să definească un studiu epistemologic: 1. aspectul 
reflexiv: epistemologia se defineşte prin felul în care înțelege să reflecteze asupra 
ştiinţelor. Discurs despre discursul ştiinţelor, epistemologia apare ca o meta- 
disciplină, o meta-stiintä (meta-cunoaştere) în sensul că se ocupă de studiul 
principiilor, metodelor, ipotezelor, rezultatelor, evoluţiilor şi practicilor diferitelor 
ştiinţe pentru a le determina valoarea şi importanţa. 2. aspectul critic: de la I. Kant, 
epistemologia păstrează atitudinea critică, supunând raționalitatea ştiinţifică 
tribunalului raţiunii. În sensul în care aceasta caută să afle prin ce anume ştiinţa este 
ştiinţă, ştiinţificitatea sa, epistemologia se găseşte în continuitate cu analiza critică a 
cunoaşterii, în special a cunoaşterii ştiinţifice. 

Epistemologia mai poate fi definită şi ca disciplina care se concentrează 
asupra formulării unor răspunsuri la întrebări-cheie cum ar fi: Ce este cunoaşterea? 
Ce putem cunoaşte? Care sunt cerințele întemeierii opiniilor noastre? Care este 
diferenţa între a cunoaşte şi a avea o opinie adevărată? Cum se poate răspunde 
argumentelor sceptice mai vechi sau mai noi produse de filosofi? 

Utilizând tehnici logic-formale sau tehnici ne-formale de analiză, 
epistemologia urmăreşte să ofere instrumentele conceptuale adecvate pentru analiza 
pretențiilor de cunoaştere ale opiniilor din ştiinţă, iar în sens mai larg, ale opiniilor 
din viaţa de zi cu zi. 

În ceea ce priveşte scopurile şi metodele cercetărilor epistemologice, ele fac 
obiectul unor discuţii de pe poziţii diverse. Spectrul acestor interpretări este foarte 
larg, după cum arată următorul fragment din I. Pârvu: „La o extremitate se situează 
concepţiile după care epistemologia trebuie să rămână o încercare de explicare şi 
justificare a pretențiilor de cunoaştere ale ştiinţei prin reconstrucţia raţională a 
formelor ei de expresie şi organizare, un demers atât descriptiv (asumând realitatea 
şi validitatea ştiinţei existente), cât şi normativ, reprezentând nu doar o indicare 
„necritică a modurilor obişnuite de gândire cu toate defectele şi inconsistentele lor, 
ci o reconstrucţie rațională, critic corectată..., care să conducă la rezultate mai 
sistematice , consistente şi în anumite puncte mai corecte decât modul de gândire 
obişnuit” (R. Carnap „Logical Foundations of Probability” citat de I. Pârvu). O altă 
poziţie o ocupă viziunile care concep epistemologia ca o metodologie preponderent 
normativă, care să ofere conceptul general al adevărului şi metodei ştiinţei, să 
construiască standarde şi criterii de evaluare şi control ale ipotezelor ştiinţifice. 
Scopul lor nu este descrierea în sine a „dat”-ului ştiinţei, ci optimizarea cercetării şi 
progresului cunoaşterii. O altă poziţie cu totul extremă în acest spectru al 
interpretărilor meta-epistemologice, o ocupă diferitele propuneri de naturalizare a 
epistemologiei sau chiar de eliminare a epistemologiei şi înlocuire a ei cu alte 
discipline succesoare: psihologia cognitivă, istoria şi sociologia ştiinţei, filosofia 
limbajului etc. Expresia extremă a acestei poziţii nihiliste o întâlnim în lucrarea lui 
R. Rorty „Philosophy and the Mirror of Nature”, 19179, (I. Pârvu 1998: 15). 

În opinia lui Mario Bunge (1982) epistemologia, asociată cu ştiinţa si 
dispunând de instrumentele formale ale filosofiei, poate aduce următoarele 
contribuții: 
a.degajarea ipotezelor filosofice (semantice, gnoseologice şi ontologice mai ales) în 
cadrul planurilor de cercetare, a metodelor sau rezultatelor; 

b.elucidarea şi sistematizarea conceptelor filosofice utilizate în numeroase ştiinţe; 
c.contribuie la rezolvarea problemelor ştiinţifice şi filosofice; 

d.reconstructia rațională a teoriilor ştiinţifice în manieră axiomatică, profitând de 
această ocazie pentru a pune în evidenţă fundamentele lor filosofice; 

e.participarea la dezbaterile cu privire la natura şi valoarea ştiinţei pure şi aplicate, 
clarificarea ideilor legate de acestea, ajutor dat la elaborarea politicilor culturale; 

f.să servească de model altor ramuri ale filosofiei, în special etica şi ontologia, care 
ar putea profita de pe urma unui contact mai strâns cu tehnicile formale şi cu 
ştiinţele (M. Bunge, 1982). 


POZIŢIA DE BAZĂ SAU RELAŢIA NOASTRĂ CU REALITATEA 


Edwin Hersch identifică două paradigme majore în ceea ce priveşte relația 
noastră cu Realitatea exterioară: dualismul cartezian şi „Fiinţa-în-Lume ” (E. Hersch 
2003: 39). În opinia sa, vechea paradigmă, dominantă în gândirea psihologică şi 
medicală din cadrul culturii vestice moderne, presupune un subiect gânditor s care 
este în mod primordial separat şi distinct de obiectul de gândit o, între ele existând o 
relație problematică R care îi conectează. În acest model dualist cartezian, relaţia 
noastră primară cu obiectele este considerată ca fiind una de cunoaştere. 
Cunoaşterea, spune Hersch în continuare, este văzută ca fiind prototipul oricărei 
relații umane cu Realitatea. Ramura filosofiei dedicată studiului cunoaşterii 
(episteme în limba greacă) se numeşte epistemologie (E. Hersch 2003: 40). Noua 
paradigmă îşi are originea în proiectul lui Husserl de a descrie fenomenele aşa cum 
apar ele conştiinţei umane, scopul ultim fiind acela de a descrie structurile esențiale 
ale conştiinţei (sau ale experienţei) pentru a înţelege natura acestora în formele cele 
mai pure şi cele mai generale adică, anterior sau transcendent în raport cu 
particularitätile oricărui act dat al conştiinţei (E. Hersch 2003 : 46). La rândul său, 
Martin Heidegger a făcut câțiva paşi mai departe decât maestrul său, Husserl. El 
propune un model care, pare să respingă teoriile predecesorilor săi dualişti, 
constituindu-se, aşa cum susține Edwin Hersch, într-o reală alternativă la paradigma 
clasică (E. Hersch 2003: 49). În aplicarea termenului Dasein, Heidegger presupune 
deja atât lumea cât şi timpul. De aceea, Fiinta-în-Lume reprezintă o unitate 
relationalä sau un sistem care poate fi privit şi înţeles doar ca un întreg. Aşadar, 
spune Hersch, „a postula separarea părților sale (ca în modelul dualist sau sRo) 
înseamnă a îmbrățişa o poziție abstractă şi greşită care conduce la o absurditate 
inconsistentă cu experienţa noastră fenomenologică” (E. Hersch 2003: 51). 

Care sunt consecinţele acestor consideraţii ontologice, asupra înţelegerii 
noastre cu privire la poziţia pe care o adoptă Henri Ey? 

Într-o viziune ontologică dualistă, psihicul este pur subiectiv, fiind separat 
de lumea externă „obiectivă”. În viziunea ontologică pluralistă a lui H. Ey, care ţine 
de cea de a doua paradigmă descrisă de E. Hersch, psihicul nu este „pur” subiectiv, 
ci este o împletire între subiectiv şi obiectiv (cf. H. Ey et al. 1967 — problemele 
fundamentale ale psihologiei). Acest lucru este valabil atât pentru conștiință — 
aspectul sincron al psihismului (Henri Ey vorbeşte despre ambiguitatea conştiinţei), 
cât şi pentru personalitate — aspectul diacron al psihismului. Personalitatea se 

formează prin încorporarea şi internalizarea valorilor şi a normelor culturale — ceea 
ce Hegel denumea „spirit obiectiv „ — deşi noi tindem să le înțelegem acum mai 
degrabă „intersubiectiv”. 

Apare astfel aşa-numita problemă a transcedenfei-imanente” pe care 
filosoful francez Alain Renaut (1998) o defineşte astfel: „Problematica 
transcendenţei în imanenţă. ..coincide, evident şi cu problematica obiectivitätii şi ne 
putem da foarte uşor seama în ce privinţă. Aici este, într-adevăr, vorba despre 
aflarea manierei în care ar putea fi create, în cadrul imanentei în sine a subiectului, 
nişte norme pe care eu să le pot impune şi care, totuşi, limitând individualitatea mea, 
să fie susceptibile de a reprezenta o valoare nu numai pentru mine (ca individ), ci şi 
pentru toți — norme subiective, bineînţeles, pentru că eu sunt cel care le impune, dar 
şi intersubiective (transindividuale). În acest sens, trebuie să înţelegem felul în care 
subiectul poate să afirme ceva obiectiv, obiectivitatea desemnând aici acea sferă de 
validitate supraindividuală a ceea ce, cel puţin în mod normal, este valabil pentru 
toți (de exemplu, enunţul conform căruia nu trebuie să fii antisemit se opune 
afirmației pur subiective care face din albastru, sau din roşu, cea mai frumoasă dintre 
toate culorile). Problema pusă aici coincide deci perfect cu cea a constituirii 
obiectivitätii în interiorul subiectivitätii şi în primul rând, cu problema obiectivitätii 
teoretice, unde recunoaştem o formulare particulară a problemei adevărului: cum am 
putea noi oare să exprimăm, în cadrul subiectivitätii, nişte enunturi cu pretenţii 
cognitive, care să nu aibă valoare numai pentru noi (cum ar vrea relativismul) ci şi 
pentru toți ceilalți? ” (A. Renaut 1998 : 55-6). 

Perspectiva fenomenologică şi existențială a lui Henri Ey devine şi mai 
evidentă atunci când foloseşte alternativ dubletul experiență - existență / Dasein 
pentru aspectele sincron şi diacron ale psihismului. Într-o astfel de viziune, nu mai 
poate fi vorba de un subiect complet separat de lumea ca „obiect”, nici sincron 
(subiectul trezit din somn percepe lumea) nici diacron (Eul ca Subiect al 
cunoaşterii, cunoaşte Lumea sa), ci dualitatea este depăşită, propunându-se un model 
non-dualist al relației Subiect — Obiect. 

Fenomenologia propunea depăşirea dualismului subiect-obiect la nivelul 
conştiinţei. Existentialismul (din perioada Fiinţă şi Timp a lui Heidegger) propunea 
depăşirea dualismului Eu-Lume prin introducerea ideii de Dasein. 

Henri Ey propune un model ontologic al relaţiei cu Realitatea, care încearcă 
să depăşească dualismul cartezian: 


# Conform lui A. Renaut : « Ceea ce constituie poate problematica filosofică a timpului nostru, în epoca 
încheierii hiperindividualiste a modernităţii, şi deci problema unei postmodernitäti reale, se poate, mai 
degrabă reduce la următoarea dilemă: cum am mai putea oare gândi transcendenta unei normativitäti 
capabile de a limita individualitatea, în interiorul imanentei în sine care defineşte subiectivitatea? Cu alte 
cuvinte: problema esenţială a societăților moderne este, în fond, aceea de a şti cum să se concilieze 
« libertatea Modernilor », înțeleasă ca acea nevoie de independenţă înscrisă totuşi în ideea modernă de 
autonomie, ca independență față de o alteritate ori de o exterioritate radicală, care-i prescriu subiectului 
actele sale, cu existenţa necesară a normelor, exigentä obligatorie a intersubiectivitätii, care presupune o 
limitare impusă individualismului monadologic, deci o limitare a individualitätii ? Adică, folosindu-ne de 
o formulă împrumutată de la Husserl: cum am putea oare să gândim o transcendentä în interiorul 
imanentei ?» (A. Renaut 1998: 53). 

1) dualismul minte-corp prin modelul ontologic pluralist, alcätuit din 
„niveluri ierarhizate de integrare” (H. Ey Constiinta 1998 : 361-362, Monografia 
1975 : 231, 259-260). 

2) dualismul subiect-obiect prin recunoaşterea caracterului mixt, subiectiv 
şi obiectiv al relațiilor Persoanei umane cu Lumea sa, atât sincron, cât şi diacron. 


NIVELUL EPISTEMOLOGIC REGIONAL 


CONCEPTUL DE EPISTEMOLOGIE REGIONALĂ 


Epistemologia regională sau internă reprezintă epistemologia practicată 
din interiorul unei ştiinţe sau chiar a unei şcoli sau curent, în cadrul căreia se 
examinează metodele utilizate precum şi modul în care se articulează conceptele; 
aceasta cu scopul de a-i înțelege specificitatea. 

Epistemologiile regionale sunt legate de clasificările ştiinţelor. În acest 
sens, M. Bunge spune: „Dacă luăm în considerare o anume clasificare a ştiinţelor pe 
plan filosofic, vom obține tot atâtea ramuri ale epistemologiei câte ştiinţe există în 
această clasificare” (M. Bunge 1982: 26). În cursul universitar de epistemologie” pe 
care Bunge îl publica acum mai bine de două decenii, sunt descrise următoarele 
ramuri ale epistemologiei, constituindu-se în tot atâtea epistemologii regionale: 
epistemologia logicii, matematicii, fizicii, chimiei, biologiei, psihologiei, medicinii 
(iatrofilosofia), ştiinţelor sociale, tehnologiei, teoriei sistemelor (M. Bunge 1982: 27). 
Aşa cum arăta epistemologul britanic John Worrall (1998) în cadrul unui articol 
dedicat filosofiei contemporane a ştiinţei, „pentru o lungă perioadă de timp, filosofia 
ştiinţei a însemnat, de fapt, filosofia fizicii. O binevenită extindere a apărut recent — 
în special în direcţia filosofiei biologiei. Preocuparea centrală aici a fost legată de 
problemele fundationale în teoria darwiniană a evoluţiei (sau, mai precis, în sinteza 
neo-darwiniană a selecției naturale şi a geneticii). Au apărut întrebări despre 
testabilitatea şi, mai general, despre dovezile empirice ale teoriei, despre întinderea 
teoriei (în particular cu privire la ceea ce ea ne spune în legătură cu oamenii şi 
ştiinţele umane), despre „unitatea de selecţie” adecvată (individ, genă, grup), despre 
ce sunt, mai exact, genele şi speciile şi dacă biologia evoluționistă implică moduri 
de explicaţie distincte, poate chiar, într-un anume sens, „teleologice”. Mai recent, 
filosofia biologiei a început să-şi lărgească sfera, luând în considerare probleme din 
afara teoriei evoluționiste (a se vedea Biologia moleculară, Filosofia Medicinii), 
unde aspecte legate de reducționism şi de posibilitatea unor moduri distinctive de 
explicaţie sunt larg dezbătute” (J. Worrall 1998, în E. Craig (Ed.) Routledge 
Encyclopedia of Philosophy, 1998-2003). 

În cele ce urmează ne propunem să arătăm rezultatele cele mai importante ale 
cercetărilor întreprinse de către Henri Ey în spațiul epistemologiilor regionale ale 
medicinii în general şi ale psihiatriei în special. 


% Este probabil, una din puţinele lucrări de epistemologie, scrise de un filosof al ştiinţei fără pregătire 
medicală, care acordă un loc important epistemologiei regionale a ştiinţelor medicale (iatrofilosofia). 

TEORIA LUI HENRI EY PRIVIND EPISTEMOLOGIA MEDICINII SI A 
PSIHIATRIEI 


În opinia noastră, cercetarea de către Henri Ey a fundamentelor medicinii si 
psihiatriei, s-a desfăşurat, din punct de vedere metastiintific, în două mari direcții: 
I. cercetarea de tip „ştiinţa ştiinţei”: 
1. abordarea „externă ”: istoria ştiinţei 
2. abordarea „internă ”: metastiinta 
II. cercetarea fenomenologică a fundamentelor psihiatriei 


I. Cercetarea de tip „ştiinţa ştiinţei” 


Din punctul de vedere al abordării „interne” în ceea ce priveşte 
epistemologia ştiinţelor medicale, Henri Ey explorează fundamentele filosofice ale: 
1. medicinii ca ştiinţă; 2. psihiatriei ca ştiinţă (medicală). Pentru început însă, el 
va apela la istoria medicinii (abordare „externă”) arătând în ce condiții devine 
medicina o ştiinţă şi ce fel de ştiinţă este: 1. pentru primul demers, Henri Ey va 
descrie „ante-medicina ” mitico-magică, pe care o va supune criticii, procedând în 
maniera recomandată de celebrul filosof al ştiinţei, Karl R. Popper: „Astfel, ştiinţa 
trebuie să înceapă cu miturile si cu criticarea lor; nici cu colectionarea observaţiilor, 
nici cu inventarea de experimente, ci cu o dezbatere critică asupra miturilor şi asupra 
tehnicilor şi practicilor magice” (K. R. Popper 2001: 70). Acest fragment este 
extrem de important. Lucrarea lui Henri Ey Naissance de la Medecine (1981) este 
concepută ca o critică a medicinilor mitice şi magice, precum şi a primei concepții 
naturaliste, ştiinţifice despre boli şi despre vindecarea acestora. În acest sens, ca 
prim volum al proiectatei istorii a medicinii, ea este bine poziționată din punct de 
vedere logic, mai precis, în ceea ce priveşte logica ştiinţei. Aşa cum recomandă 
Popper, ştiinţa trebuie să înceapă cu miturile şi cu criticarea lor. Ceea ce este însă 
remarcabil, în cazul lui Henri Ey, este faptul că această lucrare a sa, a fost scrisă la 
sfârşitul carierei (si a vieţii) autorului şi a fost publicată postum”. Pare să fie o 
ironie a sorții. Mai ales pentru un gânditor care a susținut pe parcursul întregii sale 
cariere că psihiatria este o ştiinţă. Din punct de vedere logic, într-o perspectivă 
popperiană, Naissance de la Medecine este de fapt, începutul ştiinţei medicale şi ca 
urmare, începutul ştiinţei psihiatrice, însă cronologic, este de fapt ultima carte scrisă 
de Henri Ey. Aceasta nu înseamnă că Henri Ey nu a adoptat o poziție critică față de 
diverse „mituri” mai noi ale ştiinţei psihiatrice. Dimpotrivă, el se manifestă critic, 
încă de la începutul carierei sale, aşa cum singur aminteşte. Numai că, în permanenta 
sa cercetare a fundamentelor ştiinţei medicale şi a ştiinţei psihiatrice, a fost condus, 
treptat, către primele „mituri” pre-stiintifice legate de suferință, boală şi vindecare. 
Demersul istoric, este prezent în majoritatea lucrărilor sale (de la Études 


7 Clasificarea tipurilor de cercetare metastiintificä de tipul “ştiinţa ştiinţei” am preluat-o de la Mario 
Bunge (Scientific Research, vol. I, 1967: 31-33) şi am aplicat-o în analiza concepției organo-dinamice, 
pentru a pune în evidenţă o sistematizare existentă în demersul metastiintific al lui Henri Ey. 

* În anul 1981, adică la patru ani de la moartea lui Henri Ey. 

psychiatriques până la Traité des Hallucinations) şi culminează cu Naissance de la 
Médecine, parte a proiectatei sale „istorii naturale a nebuniei”. 

2. pentru al doilea demers, Henri Ey va arăta că, prin eliberarea de gândirea de tip 
supranatural, se naşte o medicină raţională ca ştiinţă naturală. În acelaşi timp, 
cunoaşterea medicală dobândeşte un caracter ştiinţific. Stintificitatea cunoaşterii 
medicale clinice constă, în opinia lui Henri Ey, din obiectivitatea bolii şi din 
obiectivarea semnelor şi simptomelor acesteia (H. Ey 1981). În Naisssance de la 
Medecine (1981) Henri Ey descrie procesul logic prin care s-a constituit, după 
părerea sa, medicina ştiinţifică. În manualul de psihiatrie Henri Ey foloseşte aceeaşi 
schemă pentru a surprinde naşterea psihiatriei ştiinţifice (H. Ey et al. 1967). 


IStoria ştiinţei 


În textul său din Naissance de la Médecine (1981) dedicat generalitätilor cu 
privire la istoria medicinii, Henri Ey arată că există trei categorii de Istorii ale 
Medicinii: 

Listoria „anecdotică”. Ea „încearcă să ilustreze diversele scene ale exerciţiului 
medicinii, sau să prezinte documente istorice (manuscrise, opere rare etc.) adesea de 
mare valoare” (H. Ey 1981: 17). 

2 istoria din manuale”. Ea „este destinată să ofere un tablou sinoptic mai mult sau 
mai putin complet al şcolilor şi al modalitätilor de gândire şi de exerciţiu, de-a 
lungul secolelor. Ele se recomandă în general prin documentaţia lor, mai mult decât 
prin spiritul care le animă” (H. Ey 1981: 17). 

3.istoria epistemologică. Ea „este reprezentată prin marile interpretări filosofice şi 
epistemologice ale Istoriei Medicinii” (H. Ey 1981: 17). Este ceea ce încearcă să 
elaboreze Henri Ey în scrierile sale. În cele ce urmează, vom descrie câteva din 
problemele asupra cărora Maestrul de la Bonneval a reflectat, adoptând o poziţie 
epistemologică în istoria ştiinţei. 


Istoria arheologică a conceptului de boală 


În volumul Naissance de la Médecine (1981), partea a III-a a capitolului 
dedicat concepţiei hipocratice, are ca temă de reflecţie definiția obiectului însuşi al 
Medicinii: boala (cf. H. Ey 1981: 214). Aceasta deoarece, spune Henri Ey, 
„problema esenţială a cărei formulare şi soluționare reprezintă fundamentul 
Medicinii, constă în a ne întreba care este obiectul cunoaşterii medicale sau, cu alte 
cuvinte, care este natura bolii” (H. Ey op. cit. p. 214). 

Din acest punct de vedere, ceea ce caracterizează spiritul Şcolii din Cos, poate fi 
formulat, în viziunea lui Henri Ey, în următoarea teză: boala este o dezorganizare a 
naturii omului (H. Ey 1981: 214). Această propoziţie este, după părerea sa, cea mai 
radicală din întregul Corpus hippocraticum (ibidem). 

Care este însă, originea acestui concept? lată ceea ce îşi propune să lămurească 
textul lui Henri Ey, pe baza investigațiilor etimologice şi istorice ale lui Fridolf 


# Se poate descrie chiar şi o istorie a manualelor, tratatelor şi monografiilor în Psihiatrie. Un exemplu 
elocvent în acest sens este manualul lui L. Fineltain (2003) publicat pe internet. 

Kudlien prezentate în opera acestuia „Die Beginn des Medizinischen Denkens bei 
den Griechen von Homer bis Hippokrates” (1967). F. Kudlien îşi propusese să 
studieze apariţia artei de a vindeca în secolele anterioare celui al lui Pericle şi mai 
ales, în poemele lui Homer şi Pindar, în învăţăturile pitagoriciene şi ale Şcolii de la 
Crotona (H. Ey 1981: 215). 

Kudlien şi-a propus, spune Ey, să descopere rădăcinile lingvistice ale lui rexvn 
mrpun(techne iatriké). „Cuvântul grec 1atpoë (iatros) este legat etimologic şi 
semantic de cuvintele iaiveiv (iainein) iap sau éiap sau éap (iar, eiar sau ear) 
purtătoare originar ale sensului de sevă, de căldură vitală sau de sânge. Astfel că prin 
funcţia sa chirurgicală. ..apare ici şi colo, însă în mod dramatic, imaginea de marcă a 
medicului. Şi F. Kudlien expune, pornind de la această formă sângeroasă, traumatică 
(de patologie externă) a celor mai vechi şi rudimentare forme ale artei de a vindeca, 
o filiatie logică (în opinia mea, de cea mai mare importanță) a însuşi conceptului de 
boală. El reaminteşte de ceea ce Celsus trebuie să fi spus ceva mai târziu, despre cele 
două mari categorii de boli din Antichitatea greacă şi mai ales din perioada 
homerică: bolile traumatice care tin de o cauzalitate pe care o vom numi un factor 
lezional şi pe care poemele homerice nu le desemnează prin cuvântul tpaðua 
(trauma) ci prin termenul £ÀkoË (helkos); bolile non-traumatice numite voÿoot 
(nousoi) iar uneori Aowot (loimoi), câteodată chiar cu un cuvânt mult mai neutru 
KakoTns (kakotes) exprimând un „rău”, o nefericire sau o stare proastă (malaise), de 
origine mai mult morală (am spune endogenă în zilele noastre, aşa cum Hippocrate 
spunea la rândul său katastazic sau constituțional)”. 

„Definirea bolilor traumatice prin substantivul sixo& (helkos) implică ideea unei 
discontinuități, a unei rupturi, opunându-se termenului G&preunc (artemos) care 
înseamnă „intact”. Acest lucru devine capital pentru această definiţie originară a 
bolii. Să spunem că ea implică ideea de dezintegrare, de dezordine, de leziune (în 
sens larg) a țesutului viu. Şi, într-adevăr, afecțiunile traumatice (lovituri, răniri, 
traumatisme) sunt şocuri care rup continuitatea anatomică şi funcțională a organelor, 
pe care simptomele lor (plăgi, hemoragii, tumefactii etc.) le manifestă direct. Acesta 
este modelul imprescriptibil (am spune noi) al bolii”[....]. 

„Şi pe acest model, prin aplicarea noţiunii de helkos la patologia non-traumatică, s-a 
extins câmpul patologiei externe până la a include şi patologia internă” (H. Ey 1981: 
215,217). 

„Putem fi asiguraţi de însăşi arheologia cunoaşterii sau mai degrabă a genezei sale, 
că ideea de a lega boala de o dezordine a organizării, de o ruptură în continuitatea 
țesutului viu, adică de forma însăşi a constituţiei sale, având ca finalitate conservarea 
vieții sale, prin urmare, că această idee este fondatoare pentru orice practică şi orice 
doctrină medicală” (p. 215). 

Se ajunge astfel, la ceea ce Henri Ey numeşte, în altă lucrare „principiul fundamental 
al Medicinii”: „Toate bolile sunt „naturale”, adică ele afectează omul în natura sa, 
care este de a fi un om organizat în individualitatea (în teritorialitatea circumscrisă 
de tegumentul său) şi totalitatea corpului său” (H. Ey 1975: 216; H. Ey 1981: 186). 
Ideea de natură pe care o are în vedere Henri Ey, este aceea a unei „creaţii care 
generează produsele sale după legile înseşi ale mişcării sale” (H. Ey 1981: 216). Ca 
o definiţie, se poate spune că: „Sensul cel mai general pe care îl putem atribui 

cuvântului naturä este ansamblul fenomenelor caracterizate prin conformitatea lor la 
legi care le reglează ordinea şi mişcarea” (H. Ey 1981: 187). 

Acest concept de natură a dat naştere la numeroase dezbateri cu privire la boală în 
general şi la natura bolii în particular (H. Ey 1981: 216). Trebuie amintit aici că 
însăşi problema fundamentală a psihiatriei este cea a naturii bolilor mintale şi constă 
„interogarea asupra cauzei lor fizice sau psihice şi asupra modalitätilor lor de a fi, 
omogene sau heterogene în raport cu variațiile normale ale vieţii de relație” (H. Ey 
1975: 213). 


Principii fundamentale ale ştiinţei medicale 


În aceeaşi lucrare, Naissance de la Medecine (1981: 186-225), Henri Ey 
expune o serie de principii fundamentale ale ştiinţei medicale. Pe scurt, el susţine 
următoarele teze: 

Medicina s-a născut dintr-un conflict de idei între o filosofie a Naturii şi o 
metafizică magică sau mitologică a Răului, 

Medicina nu se putea naşte ca știință şi ca o practică în raport cu o cu- 
noaştere decât separându-se de gândirea şi practicile magico-mitice (1981: 186, 3); 

Distincția între Natural şi Supranatural este fondatoare pentru Medicină 
(op. cit. p. 3); acest lucru este valabil şi pentru ştiinţa psihiatrică, aşa cum o indică 
textul dedicat istoriei acestei discipline medicale, din Manuel de Psychiatrie (H. Ey 
et al.1967: 59-62); 

Corpus Hippocraticum este, prin textele şi prin spiritul său, prima scriere 
medicală care garantează patologiei statutul său de ştiinţă naturală iar semiologiei, 
metoda sa de diagnostic (H. Ey 1981: 186); 

Pe baza „artei de a vindeca” expusă în Corpus Hippocraticum, Medicina se 
constituie ca ştiinţă luându-şi ca obiect boala, concepută şi percepută ca fenomen 
natural şi nu supranatural, ca viciere a naturii şi nu ca viciu sau păcat (H. Ey 1981: 
225); 

Caracterul ştiinţific al cunoaşterii medicale se bazează pe principiile 
obiectivitätii naturale a bolii şi a obiectivării semnelor sale (H. Ey 1981: 186); 

Obiectul Medicinii şi metoda sa de obiectivare vor fi totdeauna prinse între 
termenii contradictiei exprimate printr-o feorie mecanicistă si atomistă a bolii şi o 
teorie morală a bolii. Această mişcare dialectică în care se opun cele două viziuni 
teoretice, se remarcă pe parcursul întregii istorii a Medicinii aşa cum o indică şi 
studiul nr. 3 din volumul I al Études psychiatriques. Originea acestei alternante între 
pozițiile mecaniciste, solidiste şi atomiste, pe de o parte şi pozițiile dinamiste, umo- 
raliste şi vitaliste (totaliste), pe de altă parte se află, după Henri Ey, în confruntarea 
dintre o filosofie a naturii şi o metafizică a Răului, între naturalismul gândirii 
greceşti şi credinţele într-o lume mitică şi magică (vezi şi H. Ey 1981: 190-191). 

Principiul fundamental al Medicinii, aşa cum am amintit anterior este, în 
opinia lui Henri Ey, următorul: „Toate bolile sunt „naturale ”, adică, ele afectează 
omul în natura sa, care este de a fi un om organizat în individualitatea (în 
teritorialitatea circumscrisă de tegumentul său) şi totalitatea corpului său” (H. Ey 
1975: 216). Este cuprinsă aici şi propoziţia pe care Henri Ey o consideră a fi cea mai 

radicală din întregul Corpus Hippocraticum: „boala este o dezorganizare a naturii 

omului” (H. Ey 1981: 214). Pentru precizarea conceptului de „natură”, precum şi a 
raporturilor dintre „natură”, „natura omului” şi „natura bolii” în medicina 
hipocratică, dar şi ca fundament al unei concepții organo-dinamiste asupra bolii în 
patologia generală, trebuie să ne îndreptăm atenţia tot către Naissance de la 
Medecine pp. 186-225. 

În momentul în care s-a stabilit caracterul natural şi nu supranatural al 
bolii, se pune problema definirii sale ca obiect natural fizic sau ca obiect de natură 
morală (etico-culturalä) (H. Ey 1981: 225); 

„Această opoziţie latentă şi constantă corespunde opoziției schematice 
dintre concepția Şcolii din Cnidos şi a celei din Cos” (H. Ey 1981: 225). Mai mult, 
această antinomie va fi vizibilă pe întreg parcursul istoriei doctrinelor medicale sub 
forma unei oscilații între un model mecanicist (fizic) şi un model etico-cultural (moral). 

Subliniind limitele celor două modele teoretice antinomice (fizic şi moral- 
cultural), Henri Ey propune, în maniera sa dialectică, un model sintetic (care, spune 
autorul, va tinde mereu să sintetizeze cele două tendinţe) pe care îl numeşte modelul 
organismic sau modelul organo-dinamic (H. Ey 1981: 225). Acest model „înţelege 
să depăşească dialectic termenii acestei contradicții, tocmai pentru a permite 
Medicinii să progreseze, adică să devină ceea ce ea are a deveni încă de la naşterea 
sa” (H. Ey 1981: 225). Aceasta este ultima frază a ultimei cărți pe care Henri Ey a 
scris-o. Ce aduce acest model organo-dinamic al bolii? El încearcă să depăşească 
limitele modelului reductionist biologic (mecanicist) şi al celui reducfionist cultural 
(moral) pe care le combină apoi într-o viziune dialectică, de sinteză, într-un model 
dinamic non-reductionist de factură structuralistä. Elementele biologic şi cultural se 
îmbină în geneza şi funcţionarea structurilor psihice, atât în plan sincron cât şi diacron. 
Este un model pentru care sunt relevante atât studiile de biologia creierului cât şi 
studiile de antropologie culturală, atât timp cât reductionismele de orice fel sunt 
eliminate“. 

După ce s-a stabilit caracterul natural al bolii şi s-a precizat că reprezintă o 
dezorganizare, o dezintegrare a ordinii corporale a naturii umane, se caută, printr-un 
demers arheologic de tip foucauldian, stabilirea unei filiatii logice si epistemologice 
a conceptului de boală în cadrul medicinii occidentale (cf. H. Ey 1981: 215). Este 
identificat un model lezional al bolii care, din patologia externă unde a apărut 
inițial, este apoi transferat în medicina internă (cf. H. Ey 217) şi apoi în medicina 
mintală. Acest model lezional a fost depăşit de o concepţie „globalistă” sau 
„gestaltistă” a bolii, care nu mai pune accentul pe patologia lezională a organelor ci 
se situează la nivelul unei integrări funcționale, mai mult fiziologice decât anatomică 
(se trece de la o teorie „ontologică” a bolii la o teorie „fiziologică”) (cf. H. Ey 1981: 218). 

Un alt aspect caracteristic al bolii din perspectivă dinamistă este finalismul 
(H. Ey 1981: 218). Esentialä pentru gândirea Şcolii din Cos, în opoziţie cu viziunea 
solidistă a Şcolii din Cnidos, este „interpretarea vitalistä, teleologică a bolii 


3 A se vedea aici şi H. Ey et al. 1967 p. 53. 

concepută în acelaşi timp ca o agresiune contra ordinii vieții şi o apărare a fiinţei vii 
pentru salvgardarea propriei organizări” (H. Ey 1981: 218|. 

O altă caracteristică a dinamismului bolii este exprimată de către Henri Ey 
prin conceptul de umanism (H. Ey 1981: 219), ceea ce deschide spre analiza 
existențială a bolii în cadrul concepţiei organo-dinamice. Ideea principală este că 
„boala nu ţine doar de ordinul unei obiectivitäti extrasubiective şi extrapsihice, ea 
este o manieră de a fi pentru omul bolnav” (H. Ey 1981: 219). Aici se manifestă o 
parte din componenta „morală” a modelului organo-dinamic, în care boala nu poate 
fi privită doar ca un obiect natural fizic (fiind obiectivată prin demonstrarea unei 
leziuni organice) ci reprezintă în acelaşi timp şi un obiect de natură morală, adică o 
„anumită manieră de a fi alterat în natura sa umană” (H. Ey 1981: 219). Aici se află, 
spune Henri Ey, rădăcina antropologică a Medicinii hipocratice, ce stă la baza 
percepției sale (ibidem). Se remarcă aici premisele unei analize existențiale efectuate 
asupra bolii şi, de asemenea, premisele unei „obiectivări” a bolii care nu se reduce la 
obiectivitatea leziunii organice (cf. H. Ey 1963: 740 — aici Henri Ey vorbeşte despre 
cele două tipuri de obiectivare, necesare, în opinia sa, pentru a demonstra 
„realitatea” bolii psihice: obiectivarea de tip anatomo-patologic şi obiectivarea de 
tip fenomenologie)”. După ce se stabileşte necesitatea unei analize existenţiale a 
bolii, se merge şi mai departe, precizându-se că „esența obiectivă” a bolii, 
determinată fenomenologic şi existenţial, nu este o esenţă statică, eternă, ci are un 
dinamism propriu, o evoluţie proprie, o anumită „constituție” (katastasis) (H. Ey 
1981: 219). 


Teorii despre boală în istoria medicinii: alternanța teorii dinamiste / teorii 
mecaniciste 


În volumul I de Études psychiatriques, studiul nr. 2 îşi propune să surprindă 
„ritmul mecano-dinamist al istoriei medicinii”, de fapt o alternanță, pe care Henri 
Ey, alături de alţi cercetători", o remarcă între două tipuri fundamentale de teorii cu 
privire la boală”, pe parcursul istoriei ştiinţelor medicale. Este vorba de teorii 
dinamiste şi respectiv, teorii mecaniciste: 


51 Acest model al Şcolii din Cos este aplicat de către Henri Ey relaţiei dintre somn si vis, unde se face 
distincția între accident (somnul) şi eveniment (visul) (cf. Etudes psychiatriques vol. I, nr. 8). Modelul 
somn-vis al bolii este apoi aplicat, mai larg, tuturor maladiilor mintale, unde agentul etiologic produce o 
“agresiune” (accident) asupra arhitecturii ierarhizate a corpului psihic, urmată de generarea unui proces 
morbid care are ca efect direct apariția simptomelor negative. După o perioadă de latentä (distanța 
organo-clinică de tip temporal), apar procesele de “re-organizare” a psihismului restant (eveniment) ce se 
exprimă prin simptomele pozitive. 

32 A se vedea şi H. Ey 1981: 219, nota 95, unde Henri Ey combate nominalismul cu privire la boală. 

3 Dihotomia propusă de Henri Ey corespunde cu cea a lui G. Canguilhem (1966) între teorii ontologice şi 
teorii funcționale / dinamice. 

# Se pare că această antinomie intrinsecă Medicinii (model mecanicist vs model etico-cultural) pe care 
Henri Ey o descrie în volumul Naissance de la Médecine (1981), a devenit extrinsecă, începând cu a doua 
jumătate a secolului al XX-lea, odată cu apariția antropologiei medicale (anii 1955-60) care susţine un 
model strict cultural (moral) al bolii şi care critică reductionismul paradigmei biologice (fizice) 
caracteristice biomedicinii. 

„Pe de o parte, o concepţie, în acelaşi timp, vitalistä, biologică, umorală si 
totalistă, cea a unei patologii sintetice relativ puţin preocupată să considere boala ca 
un ‘corp străin’. Pe de altă parte, o concepţie, în acelaşi timp, mecanicistă, 
anatomistă, solidistă şi atomistă a unei patologii analitice care îşi propune să izoleze 
“maladii” ca “entități”. Tocmai acest perpetuu (poate chiar etern) balans între două 
doctrine, interferența lor, opoziţia lor, succesiunea lor în succesul hegemoniei lor 
periodice este cel care constituie ritmul istoriei Medicinii” (H. Ey 1952: 23). 

În opinia lui Henri Ey, această opoziţie care solicită permanent spiritul 
patologilor încă de la începuturile ştiinţei medicale, corespunde de fapt cu ceva mult 
mai profund, anume cu o antinomie a rațiunii înseşi (H. Ey 1952: 24). 

Una din dimensiunile fundamentale ale acestei dihotomii, a cărei apariţie 
este situată în epoca hipocratică, în antagonismul primordial dintre cele două cetăţi 
şi dintre şcolile lor medicale: Cos şi Cnidos, constă în poziţia diferită a celor două 
tabere, cu privire la situarea bolii, în raport cu organismul uman şi implicaţiile 
acestor poziţii asupra teoriilor etiologice respective: 

„De atunci există două teorii care definesc cauza bolii: sau ea se datorează 
unei influenţe exogene exterioare, străine de organism, pe care trebuie s-o decelăm 
şi s-o combatem: cum această medicină studiază totdeauna faptele izolate, pe care nu 
le atribuie unui ansamblu, unii autori au denumit-o analitică. Sau boala nu este 
străină organismului, ea se conectează cu o întreagă înläntuire de asociaţii legate de 
viața însăşi: vom vedea că se numeşte cauză internă sau ascunsă sau endogenă, 
această cauză morbidă şi se numeşte medicină sintetică această medicină de care 
este legată, întrucât [cauza] este conectată cu ansamblul manifestărilor corpului 
uman. Aceste două poziţii au ocupat spiritul, rând pe rând, urmând un ritm pe care îl 
regăsim în alternantele: Cos şi Cnidos, hipocratism şi galenism, vitalism şi organicism, 
medicină sintetică şi medicină analitică...” (H. Ey 1952: 24). 

Prin ce se caracterizează, la nivel de concepte şi principii, cei doi poli ai 
gândirii teoretice din istoria medicală occidentală? lată ceea ce ne spune în acest 
sens Henri Ey: 

„Dinamismul este caracterizat, ca doctrină fizio-patologică prin concepția 
vitalistă şi finalistă despre organism, considerat ca un echilibru de forte instinctive 
ce determină formele şi funcţiile sale şi care se subordonează funcționării sinergice a 
părţilor sale în perseverarea fiinţei sale. Corolarele acestui punct de vedere general 
sunt umoralismul, totalismul şi fiziologismul. În patologie, dinamismul este 
endogenist şi constitutionalist: bolile sunt înţelese ca perturbări ale funcțiilor vitale, 
etiologia lor este mixtă, externă şi internă. Cauza internă a bolilor le conferă acest 
caracter de a fi mai degrabă afecţiuni, decât pur şi simplu, accidente. Boala nu este 
considerată doar ca un traumatism ci ca o decădere, ca un dezechilibru funcţional: ea este 
o reacție. 

Mecanicismul este caracterizat, ca doctrină fizio-patologică, prin concepția 
sa materialistă şi deterministă despre organism, considerat ca un agregat de organe, 
de părți contribuind prin aditia forţelor lor şi prin juxtapunerea formelor lor, la 
formarea unui ansamblu supus hazardului. Corolarele acestui punct de vedere 
general sunt: solidismul, atomismul şi anatomismul. În patologie, mecanicismul este 
exogenist: bolile sunt procese parazite. Boala nu este considerată ca o decădere, ca 

un dezechilibru functional ci ca un efect al unui simplu traumatism. Boala nu este 
decât un accident. 

Dinamismul este de inspiratie biologicä si fiziologicä. Mecanicismul este 
de inspirație fizică şi morfologică. Primul admite o relativă autonomie a vieții în 
raport cu materia. Al doilea face din viață o materie ‘pur şi simplu” mai complexă. 
Dinamismul acceptă o anumită indeterminare a vieţii şi a modificărilor sale. 
Mecanicismul este în mod matematic determinist” (H. Ey 1952: 24). 

În cele ce urmează, vom prezenta, pe scurt, maniera particulară prin care 
dinamismul şi mecanicismul îşi pun amprenta asupra patologiei generale şi asupra 
patologiei psihiatrice. Vom face apel la câteva din textele lui Henri Ey dedicate în 
mod explicit acestei problematici. 

În patologia generală, teoriile mecaniciste se caracteizează prin: atomism 
semiologic, patogenia mecanică a simptomelor şi noțiunea de entități specifice (H. 
Ey 1952: 56). Teoriile dinamiste în patologia generală se caracterizează prin 
poziția lor antitetică în raport cu mecanicismul (H. Ey 1952: 169): „În patologia 
generală, ne referim la o concepţie dinamistă despre boală, care trimite la sursa sa 
hipocratică: boala este o alterare, o afecțiune a organismului somatic unde accident 
şi reacție formează, prin organizarea lor structurală, simptomele” (H. Ey 1952: 
175). 

În Psihiatrie, teoriile mecaniciste se caracterizează, ne spune Henri Ey, prin 
trei teze? principale: 

e reducerea tabloului clinic la un simptom bazal (sau la o colecție de 
simptome bazale); 

e interpretarea acestui simptom printr-o patogenie mecanică a localizărilor 
cerebrale; 

e excluderea oricărui factor psihic în etiologie, chiar şi din structura 

tulburărilor (H. Ey 1955: 1, fasc. 37005 A). 

Printre aceste teorii mecaniciste, Henri Ey enumeră, în textul său 
Mouvements doctrinaux de la psychiatrie contemporaine, din tratatul de psihiatrie 
publicat în Encyclopedie Medico-Chirurgicale (1955) următoarele doctrine: doctrina 
automatismului mintal al lui G. de Clerambault, doctrina reflexologică a lui Pavlov 
şi doctrina neuro-psihopatologică a lui Kleist (op. cit pp. 1-2). 

Teoriile psihiatrice dinamiste, în schimb, se caracterizează prin: „fotalism, 
integrare a psihismului, al sistemului de forţe pe care el îl reprezintă în patogenia 
tulburărilor şi prin antinosografism” (H. Ey 1952: 169). 

Referindu-se la semnificaţia structuralismului dinamic în înţelegerea bolii 
mintale, Henri Ey va scrie că: „În psihiatrie, “maladia mintală” sub toate formele şi 
în toate gradele sale, este o afecțiune a infrastructurii somatice care alterează şi face 
să regreseze suprastructura psihologică la un nivel inferior sau la o fază anterioară a 
dezvoltării sale, astfel încât simptomele sale sunt constituite, în acelaşi timp, prin 
efectele structuralmente organizate ale procesului şi prin eliberarea instanțelor 
inferioare subzistente. De unde dublul corolar: boala nu creează ci “eliberează” — 


3 A se vedea si Étude No 3, pp. 56-64 (critica concepției generale de tip mecanicist în Psihiatrie), precum 
şi Etude No 5,p p. 82-101 (critica doctrinei lui Clérambault). 

simptomatologia bolilor mintale, a tuturor bolilor mintale, are un dublu versant, unul 
primar, deficitar sau negativ, celălalt secundar, reactional sau pozitiv. Ceea ce se 
petrece în fenomenul ‘somn-vis’ este de asemenea, ceea ce se petrece în nevroze şi 
psihoze” (H. Ey 1952: 175). 


Depăşirea opozitilor doctrinare, prin „cea de a treia cale” 


Henri Ey este de părere că putem şi chiar trebuie să depăşim certurile sterile 
dintre susținătorii celor două poziţii doctrinare, printr-un demers dialectic în care să 
ajungem la o sinteză de un nivel superior, o „a treia cale” între două extreme 
mecanicismul extrem şi dinamismul extrem. Această poziţie teoretică este 
recomandată atât pentru medicina somatică, cât şi pentru Psihiatrie. 

Atât concepțiile organo-mecaniciste, cât şi concepţiile organo-dinamiste 
sunt, de fapt, specii ale aceluiaşi gen: teoriile organiciste. Aşadar, spune Henri Ey, 
putem foarte bine să nu aderăm la o teorie mecanicistă, fără a înceta să fim 
organicişti (H. Ey 1952: 101). 

O concepție organo-dinamistă în Psihiatrie se caracterizează prin 
următoarele principii fundamentale: 

e patologia mintală ţine în mod esenţial de ştiinţele naturii în măsura în care este 
condiţionată de o dezorganizare (sau o lipsă de organizare) a ființei vii ; 

e boala mintală, deşi depinde de această dezorganizare, constituie o organizare 
prinsă în masa existenței umane subzistente. Sub simptomele deficitare (sau 
primare) există simptomele pozitive (sau secundare) care stau mărturie pentru 
condiția umană angajată în tulburarea [psihică] ; 

e fenomenul somn-vis reprezintă fenomenul capital pentru înţelegerea tuturor 
stărilor psihopatologice, în măsura în care este modelul însuşi al unei regresiuni sau 
al unei disolutii a vieții psihice ; 

e numai o perspectivă genetică a evoluţiei funcţiilor şi a modurilor de organizare a 
existenţei umane poate permite o înțelegere a patologiei mintale (H. Ey 1955: 5, 
fasc 37005 A*0). 


Filosofia ştiinţei 


Vom menţiona în această privință, câteva din întrebările majore care se 
pun, din punct de vedere al filosofiei ştiinţei, în ceea ce priveşte concepţia teoretică a 
lui Henri Ey, în special teoria sa psihiatrică. Ne vom întreba deci, dacă din punct de 
vedere organo-dinamic, psihiatria este o ştiinţă, dacă este o ştiinţă a naturii sau a 
spiritului, precum şi a raporturilor dintre ştiinţă şi non-ştiință în concepţia 
epistemologică a lui Henri Ey. Alte probleme asupra cărora vom insista ceva mai mult, 
sunt cele legate de raporturile dintre psihiatria organo-dinamică şi alte discipline 
ştiinţifice, medicale sau non-medicale, precum şi asupra ştiințificității metodologiei 
clinice. 


Psihiatria ca ştiinţă din punct de vedere organo-dinamic 

De fapt, când spunem că psihiatria este o ştiinţă, la ce ne referim? Trebuie 
luate în considerare cel putin trei niveluri la care se pune problema stintificitätii: 
1.cercetarea fundamentală (psihiatria teoretică); 
2.cercetarea clinică (psihiatria teoretică); 
3.practica clinică (psihiatria clinică). 

Pentru Henri Ey, psihiatria este o ştiinţă, nu numai la nivelul cercetării 
fundamentale de biologia, neuro-fiziologia sau neuropatologia creierului, ci şi la 
nivel clinic. Practica clinică, aşa cum nu vom înceta să amintim de aici încolo, este 
pentru concepţia organo-dinamică, o practică ştiinţifică, fiind fundamentată pe teorie 
şi la rândul ei, generând noi teorii. 


Psihiatria — ştiinţă a naturii şi ştiinţă a spiritului 


Dacă ne punem întrebarea: este psihiatria o ştiinţă, răspunsul va depinde de 
orientarea teoretică în care ne situăm. În mod cert, pentru concepţia organo- 
dinamistă, psihiatria este o ştiinţă. Henri Ey nu uită niciodată să insiste asupra 
acestui lucru. Dificultatea apare în momentul când încercăm să dăm un răspuns 
pertinent la întrebarea: ce fel de ştiinţă este psihiatria? De ce ar fi complicat să găsim 
răspunsul dorit? Deoarece, în textele lui Henri Ey găsim cel puţin trei răspunsuri 
diferite. Aflăm că psihiatria poate fi considerată o ştiinţă naturală, mai precis o 
ştiinţă biologică (cf. H. Ey 1973). Am putea înţelege că autorul are în vedere aici 
psihiatria biologică în sensul actual al cuvântului (E. Zarifian, H. Cuche 1990: 464). 

Lucrurile nu stau chiar aşa. Întrucât mai există un sens în care psihiatria 
este o ştiinţă biologică şi care are o mare importanță pentru Henri Ey. Avem în 
vedere aici proiectul său titanic, rămas neterminat, al scrierii unei „istorii naturale a 
nebuniei”. Putem deci considera că psihiatria este înțeleasă ca o istorie naturală, 
ceea ce reprezintă un alt tip de ştiinţă (i. e. o ştiinţă de tip aristotelic). 

Mai departe, lucrurile pot deveni şi mai neclare dacă luăm în considerare 
completarea sau, mai bine zis, precizarea lui Henri Ey conform căreia psihiatria nu 
este numai o ştiinţă a naturii ci şi o ştiinţă a spiritului, o ştiinţă umanistă (cf. H. Ey 
1955, vol. I, pp. 5-6; H. Ey 1963: 729). Cum putem înţelege aceste aspecte 
epistemologice, vom vedea mai departe. 

Este psihiatria, în aceste condiţii o ştiinţă de tip galileo-newtonian? 

- ca „istorie naturală a nebuniei”, psihiatria de tip organo-dinamic, pare mai 
degrabă o ştiinţă de tip aristotelic (orientare spre descriere şi clasificare, utilizarea de 
concepte generice, explicaţii de tip teleologic, concepţie vitalistă asupra biologiei 
etc.)*; 

- ca psihiatrie biologică, în sensul contemporan al termenului, ea se bazează pe 
cercetarea ştiinţifică încadrabilă în paradigma galileo-newtoniană; 

- ca ştiinţă umană, psihiatria de tip organo-dinamic ia în studiu obiecte care nu se 
încadrează în paradigma galileo-newtoniană: corpul psihic în relaţia sa cu lumea 
socio-culturală (patologia vieții de relaţie). 


36 Vezi şi textul din M. Foucault despre istoria naturală (Arheologia cunoasterii, ediţia rom. 1999 pp. 
220-221). 

Dacă este adevărată ipoteza noastră de mai sus, că Psihiatria organo-dinamică 
este o ştiinţă „naturală” de tip aristotelic, cum se poate acomoda o asemenea 
concepţie teoretică cu viziunea ştiinţifică contemporană asupra lumii? Mai este loc 
pentru o ştiinţă aristotelică a naturii bolii psihice? Dacă da, care este acesta? 


Tipuri de stiintificitate în psihiatria organo-dinamică 


Ce tipuri de ştiințificitate sunt implicate în concepția organo-dinamică a 
psihiatriei? În cadrul analizelor noastre, am identificat cel puţin următoarele tipuri, 
pe care le vom sistematiza astfel: 

- tipul de ştiinţă caracteristic „istoriei naturale”; 

- tipul de ştiinţă caracteristic biologiei moderne; 

- tipul de ştiinţă caracteristic fenomenologiei; 

- tipul de ştiinţă caracteristic existentialismului (heideggerian). 

Pentru a proba corectitudinea analizei noastre, putem cita aici următorul 
fragment din Étude No. 27, prin care Henri Ey însuşi caracterizează proiectul său 
ştiinţific în psihiatrie: „Căci acesta este într-adevăr, proiectul nostru „organo- 
dinamist”, de a sesiza disoluția conştiinţei într-o perspectivă cât mai completă 
posibil asupra patologiei sale, [perspectivă] care ar trebui în acelaşi timp să o 
înțeleagă şi să o explice. În această privinţă, fenomenologia conștiinței destructurate 
ne trimite în mod necesar nu numai la antropologia existenţială a tulburărilor ci, în 
acelaşi timp la „știința naturală ” a creierului (H. Ey 1954: 697). 


Problema raporturilor dintre ştiinţă şi non-ştiinţă: ruptură sau demarcaţie? 


Unul din textele lui Henri Ey dedicate în mod explicit problemei 
raporturilor dintre ştiinţă şi non-stiintä, este fragmentul Generalités sur l'Histoire de 
la Médecine din volumul Naissance de la Médecine (1981: 17-21). Pornind de la 
acest text, precum şi de la altele pe care le-am studiat, am identificat două modele 
majore de analiză epistemologică pe care Henri Ey le-a aplicat în cercetările sale 
legate de fundamentele ştiinţelor medicale: modelul popperian şi modelul 
heideggerian. Vom prezenta în cele ce urmează, primul dintre acestea. 


Henri Ey „popperianul ” 


Henri Ey poate fi considerat un „popperian” în ceea ce priveşte viziunea sa 
epistemologică, cel putin în direcțiile următoare: 
1. prin problematica demarcaţiei care îşi propune să separe stiintificul de non- 
ştiinţific ; 
2. prin viziunea epistemologică asupra istoriei ştiinţei (a se vedea de exemplu 
Naissance de la Medecine (1981) unde Henri Ey face diferențierea între cele trei 
tipuri de istorie a ştiinţei şi adoptă o concepţie epistemologică asupra istoriei 
medicinii şi a psihiatriei); 
3. prin adoptarea perspectivei falsificationiste. Henri Ey afirmă că expune teoria sa 
criticilor altor psihiatri care vor trebui să facă şi ei exercițiul falsificării teoriei 

organo-dinamice. În Monografia din 1975 Ey îl aminteste pe E. Slater care, într-un 
studiu epistemologic publicat în 1973, arăta că teoria organo-dinamicä este 
falsificabilă, deci ştiinţifică după criteriul popperian (cf H. Ey 1975 : 288-290). 


Henri Ey şi definirea ştiinţei: ruptură sau demarcaţie? 


I. Henri Ey incearcă să definească drept ştiinţifice, în raport cu forme de 
cunoaştere şi practici anterioare, Medicina (în tradiția sa inaugurată de Școala din 
Cos) şi Psihiatria (în tradiţia sa care începe cu Ph. Pinel). Este definirea 
ştiințificităţii acestor discipline o ruptură epistemologică, în sensul propus de 
Gaston Bachelard, sau o căutare a unui criteriu de demarcaţie, în sensul „tradiţiei 
demarcationiste” inițiate de Karl R. Popper ? 

Isabelle Stengers face următoarea observaţie, extrem de interesantă asupra 
scopului celor două tipuri de strategii: ,‘Ruptura’ operează prin stabilirea unui 
contrast între “înainte” şi “după”, în defavoarea primului dintre termeni. Căutarea 
unui criteriu de demarcare urmăreşte să îi califice pozitiv pe pretendentii legitimi la 
titlul de ştiinţă” (1. Stengers, 2001 : 28). 

Henri Ey pare mai mult interesat de a legitima poziția medicilor, mai ales a 
psihiatrilor, în rândul oamenilor de ştiinţă, decât de a descalifica forme anterioare 
sau alternative de medicină. El pare astfel să aibă interese comune mai degrabă cu 
tradiția demarcationistä popperiană. Pentru el, criteriile de ştiinţificitate ale medicinii 
clinice sunt obiectivitatea naturală a bolii şi obiectivarea semnelor ei clinice (H. Ey 
1981 : 5-16). 

II. Un alt fel de demers de tip demarcationist întreprins de Henri Ey, este 
cel de stabilire a ştiințificității psihanalizei şi de conferire a statutului de metodă 
ştiinţifică ansamblului tehnicilor sale de cunoaştere (H. Ey 1939). Aici problema 
demarcatiei nu se pune în termenii “înainte” şi “după” (I. Stengers 2001 : 28) ci în 
distingerea unei științe de o pseudo-știinţă (distincţia între ştiinţă şi sarlatanie — cf. I 
Stengers 2001: 26-27). Aceasta este, de asemenea, o temă de reflecţie 
epistemologică predilectă pentru K. R. Popper (e. g. Conjecturi şi infirmări. 
Creşterea cunoaşterii ştiinţifice 1963/2001). 

Prin urmare, problema demarcatiei domină demersul epistemologic al lui 
Henri Ey, având o importanță fundamentală în economia gândirii sale de tip 
„metaştiințific”. 

Isabelle Stengers vorbeşte însă de „eşecul tradiţiei demarcationiste” care 
constă în „imposibilitatea de a formula nişte criterii general valabile, care să creeze 
deci posibilitatea unui discurs asupra ştiinţei, în stare să o diferentieze de ceea ce 
doar îi seamănă” (op. cit. p. 38). Autoarea explică însă că un astfel de eşec 
„ilustrează nu lipsa de pertinentä a acestei chestiuni, esenţiale pentru a se rezista în 
faţa celor ce se afirmă ca fiind “în numele ştiinţei”, ci problema mijloacelor utilizate” 
(I. Stengers 2001 : 31). 

Dacä problema demarcatiei este pertinentä, sunt oare mijloacele folosite de 
către Henri Ey adecvate pentru a o soluţiona ? Reuseste în fond, Henri Ey să 
delimiteze medicina ştiinţifică si psihiatria ştiinţifică de non-stiintele 
corespunzătoare ? Răspunsul la aceste întrebări necesită un efort de analiză 

epistemologică prea amplu, pentru a putea fi expus într-o lucrare cu pretenţii mult 
mai modeste. Noi ne-am propus să descriem ceea ce a încercat să facă Henri Ey şi 
nu să chestionăm dacă el a şi îndeplinit ceea ce şi-a propus. Ar fi necesară o altă 
lucrare în întregime dedicată acestui scop. Limitându-ne la a spune acestea, mergem 
mai departe cu descrierea noastră a demersului epistemologic al lui Ey. 

Astfel, după ce stabileşte caracterul ştiinţific al Psihiatriei, Maestrul de la 
Bonneval îşi va pune următoarele întrebări. 

Ce fel de ştiinţă este Psihiatria ? 

Care este obiectul Psihiatriei ca ştiinţă ? 

Care sunt limitele Psihiatriei ca disciplină ştiinţifică medicală? 


Corelate cu întrebarea despre obiectul Psihiatriei, sunt şi următoarele 

întrebări: 

eEste acest obiect (1. e. boala mintală) real ? 

eCare este natura bolii mintale ? — ceea ce Henri Ey numeşte „problema 
fundamentală a Psihiatriei” este fizică sau morală, omogenă sau heterogenă cu 
starea normală? 

eCare este definiția bolii mintale - care să depăşească „dilema psihiatricidă”? 

eObiectul Psihiatriei este o boală unică (ipoteza Monopsihozei) sau există mai 
multe tipuri (ipoteza pluralitätii speciilor de boli mintale)? 

eCare sunt principalele tipuri de boli mintale (descrierea nosografică) ? 

eCare sunt principiile unei clasificări ştiinţifice, sistematice, „naturale” a bolilor 
descrise prin studiul patologiei psihice ? Sunt formulate mai multe principii (e.g. H. 
Ey, 1963; H. Ey Études psychiatriques vol. III, Étude No. 20) ale unei clasificări 
„naturale” a speciilor clinice, astfel încât extensiunea speciiilor să nu depăşească pe 
cea a genului. Apare şi ipoteza continuum-ului, care va proiecta o ordine „naturală” 
acolo unde domnise „haosul” nosologiilor precedente (H. Ey, 1963). 

eCare sunt cauzele bolilor mintale: sunt ele naturale ? (vezi H. Ey 1956/1996: 
351); sunt cauzele fizice sau psihice? 

Se stabilesc apoi următoarele: 

1. încadrarea patologiei psihiatrice în patologia generală (încadrarea Psihiatriei în 
Medicină) ; 
2. diferenţierea şi stabilirea limitelor Psihiatriei în raport cu alte discipline medicale 
(Medicina somatică şi Neurologia) şi cu discipline non-medicale (ştiinţe umaniste şi 
sociale). Dacă Psihiatria este o ştiinţă a spiritului individual, ea se diferențiază de 
ştiinţele spiritului obiectiv (socio-culturale). Psihiatria este o ştiinţă a naturii sau a 
spiritului ? Sau ambele ? Dacă este o ştiinţă a naturii este ea o ştiinţă biologică” ? 


Problema raporturilor dintre psihiatrie şi medicină 


Odată asigurat caracterul ştiinţific al medicinii şi al psihiatriei, se pune 
problema raportului dintre cele două ştiinţe. Aşa cum arată M. Foucault în Anormalii 


37 A se vedea şi E. Mahieu (1992) Psychiatrie et biologie. 

(2003) psihiatria nu a fost la început o ramură a ştiinţei medicale ci a igienei - a 
controlului social (M. Foucault 2003: 133): 

„Cred că trebuie să ţinem seama de un lucru asupra căruia, din păcate, anul 
trecut, nu am insistat îndeajuns. Şi anume, faptul că psihiatria, aşa cum s-a constituit 
la sfârşitul secolului al XVIII-lea şi mai ales la începutul celui de al XIX-lea, nu s-a 
precizat ca o ramură a medicinii generale. Psihiatria funcționează — la începutul 
secolului al XIX-lea şi chiar mai târziu, poate până aproape de jumătatea veacului — 
nu ca o specialitate a cunoştinţelor sau a teoriei medicale, ci mai mult ca o ramură 
specializată a igienei publice. Înainte de a deveni un domeniu medical, psihiatria s-a 
specializat ca domeniu particular al protecţiei sociale, împotriva tuturor pericolelor 
pe care le poate prezenta pentru societate maladia sau orice poate fi asimilat direct 
sau indirect cu maladia. Psihiatria s-a institutionalizat ca prevedere socială, ca igienă 
a întregului corp social (să nu uităm că prima revistă oarecum specializată în 
psihiatrie se chema Anale de igienă publică)” (M. Foucault 2003: 133). 

Cum a putut psihiatria ca dintr-o disciplină exterioară câmpului medical, să 
devină o disciplină medicală având ca obiect bolile mintale? Foucault este de părere 
că au fost necesare două codificări realizate simultan. Despre ce este vorba? lată 
textul din Anormalii (2003): 

„Era deci o ramură a igienei şi pentru a exista ca instituţie a cunoaşterii, 
deci ca ştiinţă medicală fundamentată şi justificabilă, vă dati seama că psihiatria a 
trebuit să procedeze la două codificări simultane. Pe de o parte, a fost obligată să 
asimileze nebunia ca maladie; a fost obligată să patologizeze dezordinea, erorile, 
iluziile nebuniei; a trebuit să procedeze la analize (simptomatologie, nosografie, 
prognosticuri, observaţii, dosare clinice etc.) care să apropie cât mai mult acest gen 
de igienă publică, ori această formă de protecţie socială pe care era chemată să o 
asigure, de ştiinţa medicală şi care să permită, prin urmare, funcționarea acestui 
sistem de protecție în numele cunoaşterii medicale. ...în acelaşi timp cu prima, se 
impunea şi o a doua codificare. Simultan a trebuit asimilată nebunia ca pericol, cu 
alte cuvinte nebunia trebuia prezentată ca purtătoare de riscuri, ca purtătoare 
esenţială de primejdii, astfel încât, psihiatria — ca formă a cunoaşterii maladiei 
mentale — putea efectiv funcționa ca element de igienă publică” (M. Foucault 2003: 
134). 

Pentru Henri Ey psihiatria este o disciplină medicală, cu drepturi depline, 
având însă un obiect specific: boala mintală. Pe drumul dobândirii statutului de 
ştiinţă, psihiatria a fuzionat o vreme cu neurologia. Henri Ey arată însă că psihiatria 
diferă de neurologie, dar şi de medicina somatică (e.g. H. Ey Tratatul de psihiatrie 
din EMC 1955). 


Locul psihiatriei în cadrul ştiinţelor medicale — poziţia lui Henri Ey 
În textul său de sinteză al concepției organo-dinamice din anul 1963, Henri 


Ey se referă la această problemă a raporturilor dintre psihiatrie şi medicină, spunând 
că: „teoria organo-dinamică a maladiilor mintale integrează Psihiatria în Medicină, 

distingând-o de aceasta, fără a o separa însă radical de patologia organelor” (H. Ey 
1963: 759). 


În alte texte, Henri Ey va relua această problematică fundamentală pentru 
concepția organo-dinamică a Psihiatriei. Mai jos sunt redate câteva teme majore ale 
argumentatiei sale, privitoare la legitimitatea plasării Psihiatriei în cadrul ştiinţelor 
medicale: 

eFaptul psihiatric ca obiect al ştiinţei medicale; condiţii de posibilitate pentru 
această situaţie (Études psychiatriques vol. I, Étude No. 3: 51); 

eCare sunt justificările, garanţiile teoretice ale situării bolii psihice (şi implicit 
ale psihiatriei) în cadrul medicinii? Răspunsul apare în tratatul de psihiatrie din 
EMC 1955, vol. I, p. 1; 

eDe ce nu a fost faptul psihopatologic considerat ca obiect al medicinii de-a 
lungul istoriei ? Răspunsul îl găsim la M. Foucault 2003 Anormalii, si la H. Ey 
Etudes no. 1, p. 17; 

ePatologia psihiatrică este numită de Henri Ey patologia libertății, naşterea 
Psihiatriei ca ştiinţă are loc în Franţa ; Revoluţia franceză creează condiţiile pentru 
apariţia problemei libertăţii individuale (H. Ey Études I, no. 3). 


Problema raporturilor dintre psihiatrie şi neurologie 


Referitor la o altă problemă majoră asupra căreia Henri Ey a reflectat şi 
anume, problema raporturilor dintre Psihiatrie şi Neurologie, găsim că: 
„Raporturile cu Neurologia sunt de acelaşi tip, căci Psihiatria se distinge de aceasta 
în măsura în care ea este o patologie, nu a vitalitätii sau a funcțiilor instrumentale ale 
vieţii de relaţie, ci o patologie a umanităţii, a libertăţii şi a existenţei” (H. Ey 1963: 759). 


Problema raporturilor dintre psihiatrie şi antropologia medicală 


De la început trebuie spus că, obiectul Psihiatriei, la fel ca şi obiectul 
Medicinii, trebuie distins de obiectul ştiinţelor sociale în general şi al antropologiei 
culturale a bolii, în special. Pentru concepția organo-dinamică a Psihiatriei, nu poate 
fi acceptat un model strict cultural al bolii psihice, aşa cum nu poate fi acceptat un 
model strict cultural al bolii somatice. Aceasta deoarece: 

„În calitatea sa de Medicină vizând Patologia şi Terapeutica Naturii umane 
(în totalitatea sa psiho-somatică), Medicina, oricât de strânse sunt conexiunile sale 
cu problemele antropologice sau morale ale Răului, ale coexistentei actuale sau 
istorice cu alţii în instituția socială sau în momentul istoric, Medicina nu ar trebui 
situată, pur şi simplu printre aceste „ştiinţe umane” care, abia în secolul al XIX-lea 
(M. Foucault o subliniază) au lăsat să apară omul în rândul, obiectelor ştiinţifice” 
(H. Ey 1981: 19). 

În acelaşi timp, cuceririle antropologiei medicale (de factură culturală), nu 
pot fi neglijate, aşa cum o arată şi includerea în Manuel de Psychiatrie (H. Ey et al. 
1967 — 1989) şi în tratatul de psihiatrie din EMC (1955) a câte unui capitol 
consistent, dedicat explorării teoriilor şi rezultatelor cercetării ştiinţifice din 

antropologie, având ca obiect raporturile dintre boala psihicä si contextul socio- 
cultural, atât în cadrul culturilor non-vestice cât si mai larg, comparativ 
transcultural”*. 

Am amintit deja că această antinomie intrinsecă Medicini (model 
mecanicist vs model etico-cultural) pe care Henri Ey o descrie în volumul Naissance 
de la Medecine (1981), a devenit extrinsecă, începând cu a doua jumătate a secolului 
al XX-lea. Medicina s-a putut constitui ca ştiinţă naturală a bolii în măsura în care a 
respins ca nestiintifice concepțiile populare magice, mitice şi mistice asupra bolii. 
Biomedicina a exilat în afara ei orice model cultural al bolii, insistând asupra 
fundamentelor biologice ale acesteia. Antropologia medicală îşi propune şi ea ca 
obiect de studiu boala, dar critică reductionismul biologist al biomedicinii şi 
ideologia „naturalistă ” care o legitimează ca singurul discurs ştiinţific, autorizat, 
despre boală. 

În acelaşi timp, antropologia medicală face distincţia între aspectele biologic, 
experiential şi social ale bolii, propunând dihotomia disease-illness sau chiar 
trihotomia disease-illness-sickness (A. Young, 1982). 

Fără să nege caracterul ştiinţific, obiectiv al cercetărilor biologice asupra bolilor şi 
tratamentelor farmacologice, antropologia medicală arată că şi celelalte două 
dimensiuni ale bolii: i//ness şi sickness sunt la fel de fundamentale pentru înţelegerea 
globală a bolilor omului şi necesită la rândul lor, o abordare ştiinţifică. Această 
abordare ţine însă de ştiinţele sociale şi umane. Aici discursurile se construiesc 
altfel, criteriile de ştiințificitate sunt altele. Modelele propuse sunt modele socio- 
culturale, care de multe ori tind să neglijeze aspectele biologice atingând uneori 
extreme culturaliste. 

Henri Ey critică, în opinia noastră, tocmai această tentatie culturalistă, care neagă 
influenţa factorilor biologici obiectivi în producerea bolii (vezi H. Ey et al. 1967: 
52). Această critică se remarcă şi în textul pe care H. Ey îl dedică prezentării poziției 


# A se vedea aici Traité de Psychiatrie din EMC (1955) sub redacţia lui Henri Ey, precum şi Manuel de 
Psychiatrie (H. Ey et al. 1967). 

* Pentru antropologi, termenul boală nu este simplu, neproblematic. El este definit în opozitie cu 
sănătatea desemnând în acelaşi timp: I. Obiectul procedurilor medicale de diagnostic; II. Experiența 
subiectivă a suferinţei fizice şi morale a bolnavului; III. Reprezentarea socială a unei devieri de la normă. 
Cele trei acceptiuni, ştiinţifică (biomedicalä), subiectivă şi socială trimit în alte limbi la cuvinte diferite 
(de exemplu în limba engleză se face distincţie între disease, illness si sickness). 

Cei trei termeni, deja consacraţi în studiile de antropologie medicală, au sensuri uşor diferite de la un 
autor la altul, dar în linii mari se pot defini astfel (A. Young, 1982): 

Disease = anomalii în structura şi / sau funcția organelor şi sistemelor; stări patologice recunoscute sau nu 
cultural; locul de aplicare a modelului biomedical. 

Illness = percepții şi experienţe subiective pe care o persoană le încearcă cu privire la anumite stări 
devalorizate social, incluzând boala, dar nelimitându-se la ea. 

Sickness = procesul prin care anumitor semne îngrijorătoare comportamentale şi biologice, le sunt 
conferite sensuri social recognoscibile (de ex. sunt transformate în simptome şi evoluții semnificative 
social). Fiecare cultură are reguli de traducere a semnelor în simptome, de a lega simptomele de etiologii 
şi intervenții terapeutice, precum si de a utiliza dovezile obținute din aceste intervenții pentru a confirma 
traducerile şi de a legitima evoluţiile. Drumul pe care o persoană îl parcurge din momentul traducerii până 
la stabilirea evoluţiei finale, semnificative social, constituie ceea ce se numeşte sickness (statutul social 
legat de boală). 

lui M. Foucault cu privire la momentul apariției Clinicii (a se vedea H. Ey 1981: 
213). 

Henri Ey respinge, după cum vom vedea în această lucrare, teza 

determinismului cultural atât în geneza personalităţii cât şi în etiologia patologiei 
sale, opunându-se astfel, orientării culturaliste“ 
La rândul său, Henri Ey ar putea fi criticat de pe poziţiile antropologiei medicale 
(mai ales a orientării critice propuse de şcoala de la Berkeley), ca susținător al 
ideologiei „naturaliste” ce are ca scop legitimarea unui discurs cu pretenţii 
„ştiințifice” în condițiile în care se trece cu vederea rolul puterii psihiatrice în 
constituirea ca obiecte de cunoaştere medicală a unor comportamente non-patologice 
(sau care, într-o anumită perioadă istorică a culturii occidentale nu erau considerate 
ca fiind patologice). Toată polemica lui Henri Ey cu antipsihiatria ar putea fi văzută 
critic, mai degrabă ca un demers legitimator ideologic, decât ca un demers fondator 
de tip ştiinţific sau epistemologic. În acelaşi fel poate fi considerat şi demersul său 
argumentativ ce întrebuințează istoria medicinii ca argument în favoarea concepției 
sale teoretice. 


Metodologia ştiinţei 


Una dintre preocupările epistemologice importante ale lui Henri Ey, va 
consta în asigurarea caracterului ştiinţific al metodelor de cunoaştere a pacienţilor. 
Amintim aici câteva lucrări unde sunt expuse argumente în favoarea caracterului 
ştiinţific al metodelor clinice: 

- metoda clinică medicală (H.Ey Naissance de la Medecine 1981) 
- metoda psihanalitică (H.Ey L’ Encéphale 1939; Études psychiatriques vol I, Étude 
nr.6). 

În articolul său din L'Encephale (1939) Henri Ey pune o nouă problemă 
epistemologică: este psihanaliza o ştiinţă? După ce stabileşte că, din punctul său de 
vedere, psihanaliza este o ştiinţă, apare o altă întrebare: care este obiectul acestei 
ştiinţe şi în ce constă caracterul ştiinţific al metodei de cunoaştere a acestui obiect? 
Prin asigurarea caracterului de ştiinţă pentru psihanaliză, Henri Ey urmăreşte s-o 
încadreze pe aceasta în concepția sa despre psihiatrie. Căci, după cum subliniază şi 
Robert Palem (1997) Henri Ey reintroduce psihanaliza în psihiatrie şi psihiatria în 
medicină (R. Palem 1997, site-ul Asociaţiei Henri Ey). Însă, pentru aceasta, trebuia 
să se asigure mai întâi, psihanalizei statutul de ştiinţă, având obiect şi metode 
proprii. Trebuiau, de asemenea, stabilite limitele câmpului disciplinar al psihanalizei 
şi trebuia modificată concepția despre psihic pe care aceasta o propusese (în 
variantele concepute de S. Freud). Toate aceste lucruri, Henri Ey le-a realizat în mai 
multe lucrări, pe o perioadă care se întinde între 1939 şi 1977. 

Ca o concluzie, putem spune că, toate aceste explorări în spațiul 
metaştiinţific, au consecințe şi în sfera practicii clinice. Henri Ey va asigura astfel 
ştiințificitatea metodelor de analiză şi interpretare a datelor clinice. Prin urmare, va 
asigura un caracter ştiinţific demersului său clinic de cunoaştere. 


“ A se vedea Școala Cultură şi Personalitate, precum şi respingerea etiologiei sociogenetice propusă de 
teoriile psiho-sociogenice cf. H. Ey 1989: 73. 


59 


Astfel cä, abordarea clinicä de tip organo-dinamic este o abordare de tip 
ştiinţific. Sunt îndeplinite cele trei cerințe formulate de Mario Bunge (1982) pentru ca o 
abordare a unui domeniu de obiecte să fie ştiinţifică: 

1. ontologie naturalistă; 

2. teorie realistă a cunoaşterii, 
3. metodologie ştiinţifică; 

Ontologia este naturalistă, întrucât Medicinii i s-a asigurat statutul de ştiinţă 
naturală, iar boala la rândul ei este “naturală” fiind o „descompunere a ordinii 
“naturale” a corpului” (cf. H. Ey 1981: 5-16). Boala psihică fiind o somatoză 
(conform principiului organicitätit) este şi ea „naturală”. Teoria cunoaşterii este 
realistă, iar metodologia se supune cerințelor metodei ştiinţifice. 


II. Cercetarea fenomenologică a fundamentelor psihiatriei 


. D . 41 
Proiectul organo-dinamic 


Deşi formulat extrem de lapidar, printr-o singură frază, proiectul organo- 
dinamist este probabil cel mai bine surprins, în amploarea sa, în următorul fragment 
din Étude No. 27: 

„Căci acesta este într-adevăr proiectul nostru „organo-dinamist”, de a sesiza 
disoluția conştiinţei dintr-o perspectivă cât mai completă posibilă a patologiei sale, 
perspectivă care trebuie, în acelaşi timp să o explice cât şi s-o înțeleagă. În această 
privință, fenomenologia conştiinţei destructurate ne trimite în mod necesar nu numai 
la antropologia existenţială a tulburărilor cât şi, în acelaşi timp, la „știința naturală” a 
creierului” (H. Ey 1954: 697). 

Aşa cum aminteam şi la secţiunea dedicată tipurilor de stiintificitate, organo- 
dinamismul este un program de cercetare ştiinţifică psihopatologică extrem de 
complex, care implică, alături de abordarea de tip naturalist, proprie psihiatriei 
biologice actuale şi o abordare de tipul antropologiei existenţiale, proprie unei 
fundamentări fenomenologice a demersului de cercetare. 


Henri Ey ,, heideggerianul” - esenţa faptului psihiatric 


O altă consecință a explorării fundamentelor ştiinţei psihiatrice, constă în 
aceea că Henri Ey ajunge la fenomenologie. Ne putem pune întrebarea: cum ajunge 
un cercetător din ştiinţele pozitive la fenomenologie (cum se face trecerea de la 
„ştiinţa ontică” la „ştiinţa ontologică”, în sensul pe care Martin Heidegger îl dă 
acestor termeni)? 

În lucrarea lui M. Heidegger „Repere pe drumul gîndirii” găsim un răspuns 
la această întrebare. Este vorba de momentul în care cercetătorul ajunge să reflecteze 
asupra conceptelor fundamentale ale disciplinei sale şi când „el începe să se 
îndoiască de adecvarea conceptelor fundamentale tradiționale la fiintarea din care el 


4 A se vedea următoarele volume: Études psychiatriques vol. III, No. 27, (1954: 697); Traité des 
hallucinations (1973: 1250). 

şi-a făcut o temă. Atunci, pornind de la exigentele ştiinţei sale si din orizontul 
propriei sale interogări ştiinţifice, aflându-se oarecum la limita conceptelor sale 
fundamentale, el poate să-şi re-orienteze întrebarea către constituţia originară a 
fiinţei fiinţării care urmează să rămână obiect şi să devină iarăşi obiect. Întrebările 
care se nasc astfel trimit, din punct de vedere metodologic, dincolo de sine, în 
măsura în care acel ceva pe care ele îl obţin prin interogatie nu devine accesibil şi 
determinabil decât pe plan ontologic. Ce-i drept, comunicarea ştiinţifică dintre 
cercetătorii ştiinţelor pozitive şi filosofie nu poate fi prinsă în reguli rigide, cu atât 
mai mult cu cât limpezimea, siguranța şi originaritatea criticii pe care o dezvoltă 
ştiinţele pozitive față de propriile lor fundamente se schimbă tot atât de repede şi tot 
atât de felurit pe cât se schimbă şi nivelul pe care l-a atins şi pe care îl poate menţine 
filosofia în lămurirea propriei sale esențe. Această comunicare îşi dobândeşte şi îşi 
păstrează autenticitatea, vitalitatea şi rodnicia numai atunci când interogarea 
reciprocă care se exprimă, pe de o parte, pozitiv-ontic şi, pe de alta, transcendental- 
ontologic, este călăuzită de instinctul pentru lucrul avut în vedere şi de fermitatea 
tactului ştiinţific şi când toate problemele ridicate de dominaţia, de ierarhia şi de 
importanţa ştiinţelor cedează locul în fața necesităților interioare ale problemei ştiinţifice 
înseşi” (M. Heidegger 1988: 423). 

Se pune astfel problema raportului dintre filosofie şi ştiinţele pozitive şi 
problema înrădăcinării ştiinţelor particulare (Wissenschaften) în temeiul absolut al 
cunoaşterii universale ( Wissen)”. La aceste probleme au încercat să răspundă atât 
Hussel cât şi Heidegger. Ceea ce pare să fie esenţial este caracterul critic al gândirii 
fenomenologice, care s-a potrivit perfect cu stilul propriu reflectiilor teoretice ale lui 
Henri Ey. Nu este deci o întâmplare sau un pur accident al istoriei sale personale, 
faptul că Maestrul de la Bonneval a fost profund influențat de gândirea 
fenomenologică şi de existentialism. 

Ca o concluzie, putem spune următoarele: printr-un demers de tip 
fenomenologic de cercetare a fundamentelor, Henri Ey îşi propune să stabilească : 
eEsenta faptului psihiatric / psihopatologic : a. în raport cu faptul neurologic ; b. în 
sine. 
eTemeiul Psihiatriei într-o antropologie fenomenologic-existentialä®, analog cu 
demersul lui L. Binswanger (2000). 
eObiectul Psihiatriei care se dedublează: boala şi structura psihopatologică. De 
asemenea, în linia psihiatriei fenomenologic-existentiale, structura psihopatologică 
este pusă în relaţie cu structura de ansamblu a Omului. 


Tezele concepţiei organo-dinamice - esenţa bolii mintale 


Conceptia organo-dinamică, considerată ca ipoteză de lucru, este 
descompusă în patru teze teoretice fundamentale şi şase corolare practice, pe care 
Henri Ey le analizează în textul „Esquisse d'une conception organo-dynamique de 
la structure, de la nosographie et de l’etiopathogenie des maladies mentales” 


# Cf. Notă introductivă la “ Ce este metafizica ?” în “Repere pe drumul gîndirii” 1988: 20, trad. Th. 
Kleininger si G. Liiceanu). 


# A se vedea aici si H. Ey 1973: 1250, privind rolul cercetării antropologic-existentiale în opera sa. 

publicat în volumul al doilea (din Tome I) al lucrării „Die Psychiatrie der 
Gegenwart” (H. Ey 1963: 720-762): 

Cele patru teze teoretice ale concepţiei organo-dinamice, formulate de 
către Henri Ey, sunt următoarele: 

TEZA 1 (psihologică): Boala mintală este implicată în organizarea fiinţei psihice. 
TEZA 2 (fenomenologică): Structura bolii mintale este în mod esenţial negativă sau 
regresivă. 

TEZA 3 (clinică): Bolile mintale (Psihoze şi Nevroze) sunt forme tipice prin 
structura şi evoluţia lor dinamică, ale nivelurilor de agenezie sau de disolutie a 
organizării psihice. 

TEZA 4 (etio-patogenică): Bolile mintale depind de procese organice. 

Cele şase corolare practice ale concepţiei organo-dinamice, formulate de 

către Henri Ey, sunt: 
1.distincţia între normal şi patologic 
2.revizuirea problemelor nosografice 
3.necesitatea unei semiologii a profunzimilor 
4.perspective terapeutice 
5.perspective de asistență (H. Ey 1963: 757-759 
Acest text important, de sinteză, îşi propune să prezinte concepţia organo-dinamistă 
ca o concepție ştiinţifică, mai precis ca o ipoteză ştiinţifică generală care să se aplice 
totalitätii „obiectului” ştiinţei psihiatrice (op. cit. p. 720). Aceasta implică o 
cercetare a fundamentelor psihiatriei, adică fundamentele epistemologice, ontologice 
şi metodologice ale disciplinei. 
Nu putem să nu remarcăm aici maniera „heideggeriana” a abordării de către Henri 
Ey a problemei fundamentelor unei ştiinţe. Mai precis, ştim de la Heidegger că 
„întrebarea despre ființă precede. ..constituirea oricărei ontologii fundamentale sau a 
unei cercetări ontice” (M. Heidegger 2003: 19). 

Ce face Henri Ey? El îşi pune întrebarea despre „ființa fiintärii care 
constituie domeniul de obiecte al unei ştiinţe particulare” (M. Heidegger op. cit. pp. 
14-21) în cazul său, ştiinţa psihiatrică, având ca obiect boala psihică (H. Ey 1963: 
720, 723). În opinia autorului, „cheia de boltă” a sistemului conceptual caracteristic 
psihiatriei, constă dintr-o „ipoteză de bază cu privire la structura fiinţei psihice” (H. 
Ey 1963: 723). De aceea nu este întâmplător că la p. 723 Ey trece în revistă 
principalele doctrine metafizice legate de natura fiinţei psihice (monism, dualism, 
pluralism). Aici este schitatä o critică a pozițiilor metafizice moniste şi dualiste, 
propunându-se „o concepţie pluralistă şi ierarhizată a raporturilor dintre fizic şi 
moral” (H. Ey 1963: 723). Critica doctrinelor metafizice nu este realizată în scopuri 
pur filosofice, ci mai degrabă, dacă vrem, în sensul în care o filosofie a ştiinţei 
trebuie să expliciteze presupozitiile filosofice ale ştiinţei în general şi al unei 
anumite discipline ştiinţifice în particular (vezi M. Bunge 1967, 1982; E. L. Hersch 
2003). 

Concepţia ontologică pluralistă propusă de Henri Ey, apare în majoritatea 
lucrărilor sale importante. Istoria acestei concepţii ontologice este foarte veche, după 
cum mărturiseşte însuşi autorul: „Ea trece prin Aristotel, neo-vitalisti, psihologi, 


62 


filosofi (M. de Biran, Bergson, M. Scheler, Klages, N. Hartmann etc.)” (cf. H. Ey 
1963: 723, Études psychiatriques vol. I p. 74 etc.). 

Această poziţie ontologică pluralistä, dinamică şi ierarhizată permite, în 
opinia lui Henri Ey să se depăşească „certurile sterile ale Anticilor şi Modernilor cu 
privire la cauzalitatea psihică sau organică, obligându-ne să recurgem la ideile de 
EVOLUȚIE (Aufbau) şi DISOLUTIE (Abbau) care postulează în mod precis că 
boala psihică este o REGRESIUNE, deci o dezorganizare a instanțelor superioare şi 
o reorganizare psihică la un nivel inferior (H. Ey 1963: 723-4). 

Ceea ce numeam mai sus abordare „heideggeriană” este propriu-zis o 
abordare fenomenologică a ştiinţei care separă esenfele de faptele empirice, ca mai 
apoi să caute a stabili relațiile dintre acestea şi, corelativ, între ştiinţele eidetice şi 
stintele de fapte (ştiinţe empirice) (D. Christoff 1966: 29-30). 

Ştim că, deja Edmund Husserl dorea să stabilească bazele unei ştiinţe 
eidetice a fenomenelor psihice care examina, nu fapte empirice, ci structuri 
invariante ale spiritului (A. Schutz 1962:184). 

Această psihologie a conştiinţei intentionale nu se poate limita la 
descrierea concretă a experiențelor conştiinţei ci trebuie să descrie, de asemenea, 
obiectele conştiente sau intentionale (A. Schutz 1962: 184). Două trăsături caracte- 
rizează această concepţie a conştiinţei intentionale: transcendenta lucrului şi a 
esenței şi multiplicitatea esentelor (D. Christoff 1966: 30). Explicaţia lui Daniel 
Christoff ne interesează într-o mare măsură aici, întrucât el face conexiunea dintre 
eidetică şi ontologie: „Ideea unei multiplicitäti a esentelor, poli ai intentionalitätni, 
conduce la distingerea diverselor „regiuni” ale ființei cu propriile lor structuri: 
regiunea naturii materiale, regiunea naturii animale, lumea spiritului, care sunt 
descrise în „eidetici regionale”. Legile ființei determinate prin aceste esențe, 
ştiinţele de fapte” (D. Christoff 1966: 31). 

Se pare că Henri Ey porneşte de la o „eidetică regională” prin care 
identifică trei regiuni ontologice diferite în ființa omului: mineral, organic, uman 
şi, stabilind că, la nivelul uman apare (în continuitate cu zooconstiinta) conştiinţa şi 
(în discontinuitate cu regnul animal) personalitatea, autorul este condus spre 
fenomenologie „ştiinţa esentelor „regiunii conştiinţă”, a structurilor şi actelor sale” 
(D. Christoff 1966: 31) precum şi spre o abordare existenţială (tot de origine 
fenomenologică) a structurii şi devenirii personalităţii (ontologia personalității). 
Acesta este sensul însuşi al demersului întreprins de Henri Ey în stabilirea primei 
teze: teza psihologică (H. Ey 1963: 729) care are ca obiect organizarea şi 
dezvoltarea fiinţei psihice care constituie o realitate (ibidem). 

În sprijinul ipotezei care susține realitatea dezvoltării ontogenetice a vieții 
psihice (op. cit. p. 730) sunt enumerate două tipuri de „fapte”: 

1. studiile de psihologie genetică; 
2. studiile asupra stratificării structurale ale fiinţei psihice. 

În paragraful introductiv la seria a doua de „fapte”, vedem din nou, în mod 
clar şi explicit, influența gândirii heideggeriene. Analiza existenţială a fiinţei psihice 
este amintită atât în cazul stratificării ființei psihice având ca regiune ontologică 
profundă o ființă instinctivă (H. Ey 1963: 730), cât şi în cazul dezvoltării sistemului 

personalităţii (H. Ey 1963: 732). Iată, redate mai jos, fragmentele respective din 
Henri Ey : 

„Această stratificare ierarhizată este probabil cea mai caracteristică fiinţei 
psihice, este cea la care ne trimit toate aspectele psihologice ale instanţelor afective 
inconştiente ale imaginarului, automatismului şi memoriei. Putem spune în această 
privință, că nici o descriere, nici o fenomenologie a vieții psihice nu este posibilă 
fără a introduce această dimensiune a „profunzimii”, adică a regiunilor ontologice 
care sunt fundamentul fiinţei, „Untergrund-ul” său. Fie că ne trimit, împreună cu 
Freud la virtualitatea a ceea ce nu este actualizat, fie că pun existenţa, ființa în lume 
(Dasein-ul) ca problemă a unei lupte chiar pentru cunoaşterea de sine şi de altul 
contra „numinosului” a ceea ce în om se opune relaţiilor sale cu alții — toate 
psihologiile, toate filosofiile moderne, fie că le numim „Tiefenpsychologie” (Freud) 
sau „Analiză existențială” (Heidegger), sau „Psihologie structurală” (Kruger), nu au 
încetat „să pună” la fundamentul ființei straturi arhaice ale fiinţei instinctive, ale 
fiinţei fantasmice sau ale fiinţei mitice” (H. Ey 1963: 730). 

„Trebuie însă să mergem încă şi mai departe, căci, întrucât câmpul 
conştiinţei constituie o realitate ambiguă obiectivo-subiectivă, unde se elaborează 
experiența şi gândirea care emerge din aceasta, este necesar acum să luăm în 
considerare ultima problemă : sistemul personalităţii este „el însuşi” susceptibil de o 
reductie fenomenologică şi de o analiză genetică şi structurală care, fără a-l 
confunda cu o funcție a sistemului nervos (cum o face de exemplu Kleist) în cadrul 
patologiei neurologice propriu-zise, nici cu organizarea câmpului conştiinţei, ar 
putea să o supună aceluiaşi principiu al evoluției (progres istoric) şi integrării 
(progres structural) ? Este adevărat, că ființa psihică, existentul care este subiect al 
lumii sale şi pe care Heidegger, Binswanger şi Minkowski l-au luat ca „obiect” al 
analizelor lor existenţiale, este foarte adevărat că, omul în măsura în care poate să 
spună că este acest „Eu” pe care eu îl pun ca fiind eu însumi în comunicare cu un 
„Alt Eu”, se constituie el-însuşi într-o personalitate. Acest concept — sau mai exact 
această realitate existenţială primă şi ultimă a subiectului oricărui „Cogito” - implică 
un alt concept, cel al unei autonomii a rațiunii sale, pentru a relua acelaşi termen de 
care s-a folosit Kant pentru a desemna caracterul suprem de ființă al acestui 
existent” (H. Ey 1963: 732). 


Psihiatria ca „ştiinţă eidetică ” — esenţa faptului psihopatologic 


Cercetarea fundamentelor unei ştiinţe, spune Martin Heidegger, este 
singura care poate asigura progresul ei autentic (M. Heidegger, „Fiinţă si Timp” 
2003:14). 

Într-un subcapitol de la începutul celebrei sale lucrări Fiinţă si Timp, 
Heidegger tratează despre cercetarea ştiinţifică şi fundamentarea acesteia printr-o 
cercetare despre fiinţă în general şi despre fiinţa ființărilor care constituie domeniul 
de obiecte al unei ştiinţe particulare (M. Heidegger 2003: 14-21). 

Să nu uităm că Henri Ey cercetează asiduu fundamentele ştiinţei psihiatrice 
şi atunci când tratează despre obiectele acestei ştiinţe (de exemplu boala psihiatrică 

şi psihoza) el indică structura fundamentală, esenţială a acestora, care este o 
structură negativă (H. Ey 1963: 750). 

Acesta este sensul însuşi al celei de a doua teze de psihopatologie, care nu 
întâmplător se numeşte teza fenomenologică (H. Ey 1963: 734). Teza 
fenomenologică stabileşte că „structura bolii mintale este esențialmente negativă 
sau regresivă” (H. Ey 1963: 734). 

În plus, pentru a înţelege boala psihică şi pentru a o defini, Ey spune dintru 
început că este necesară o investigaţie la nivel ontologic (cf. H. Ey Études 
psychiatriques, vol. I nr.4). Această problemă a ontologiei bolii psihice se pune cu şi 
mai mare acuitate în acest text din Die Psychiatrie der Gegenwart (1963) în legătură 
cu natura bolii psihice (fizică sau morală), caracterul ei patologic (op. cit. p.734), 
natura ei omogenă sau heterogenă în raport cu normalitatea, aspectul real, obiectiv al 
bolii psihice, etc. 

Dilema psihiatricidă enunțată în Études psychiatriques, vol. I nr.4 (1952) 
este reluată în H. Ey (1963: 735) în legătură cu un aspect esenţial al „naturii ,, bolii 
psihice şi anume că ea nu poate fi definită doar printr-o simplă variaţie sau distanță 
în raport cu o medie statistică (conform unei scheme simple de tipul curbei lui 
Gauss), ci se defineşte prin structura sa, adică însăşi „calitatea” psihicului anormal 
(care este incompatibilă cu noţiunea de variaţie în raport cu o medie statistică (H. Ey 
1963: 735).Trebuie surprinsă această „calitate”. 

Ne permitem să facem aici un mic comentariu. Ştim încă de la Aristotel că 
schimbarea calității unui lucru se numeşte alterare. Este posibil ca Henri Ey să folosească 
conceptul de alterare pentru a sublinia două lucruri şi anume: 
1.schimbarea calitativă a psihicului (pur şi simplu trecerea de la o „calitate” la alta); 
2.caracterul regresiv, inferior al „calităţii” psihicului anormal (H. Ey 1963: 735). 
Despre acest al doilea sens, Henri Ey va spune că „alterat înseamnă „tulburat” dar şi 
„însetat”, ceea ce revelează destul de clar în ce măsură boala este un vid, o nevoie, o 
formă de neantizare” (H. Ey 1952: 177); 

Psihicul într-o stare patologică este „alterat” pentru că este diferit şi pentru 
că este inferior psihicului în starea normală (mai precis normativă). Această 
interpretare pe care noi o dăm ideii de alterare în psihopatologie, pare să fie susţinută 
şi de următorul citat din E. Minkowski: 

„Exterior, faptele izolate observate la schizofreni pot semăna cu anumite 
fapte ale vieţii primitivilor. Tesätura de fond, fondul mintal, mentalitatea, mai precis 
raporturile dintre individ şi comunitatea căreia îi aparține, vor fi foarte diferite în 
cele două cazuri: Însă tocmai această mentalitate este cea care prezidează totul. Şi 
dacă vrem cu orice preţ să recurgem la noțiunea de nivel, cu atât mai mult, am putea 
spune că este un alt nivel (în sensul de „a fi altfel”, căruia trebuie să-i precizäm 
natura), un nivel deficient şi psihopatologic, însă nu un nivel „inferior” privit din 
perspectiva evoluţiei istorice a umanităţii. Mentalitatea schizofrenică nu este viabilă, 
în timp ce mentalitatea primitivă este perfect viabilă, (E. Minkovski 1966: 329). Ca 
o observaţie, întreg subcapitolul din care am extras acest citat, este dedicat corectării 
unei grave erori care s-a facut în istoria psihiatriei, la un moment dat şi căreia într-un 
fel îi căzuse pradă chiar şi Henri Ey. Este vorba de ceea ce Minkowski numeşte 
„paralelismul schizo-primitiv” (1966: 318). Aşa cum vom arăta în altă parte, Henri 

Ey va adopta si el o poziţie critică la adresa acestei paralele între bolnavul psihic si 
„omul primitiv”. 

În ceea ce priveşte ideea de alterare aplicată în psihiatrie, Henri Ey nuanteazä, 
spunând că: „Boala mintală este o anomalie calitativă în dimensiunea somatică şi o 
anomalie cantitativă în dimensiunea animică” (H. Ey 1963: 735). 

Mai mult, când Ey stabileşte că boala, ca fenomen natural, se opune 
oricărei explicații supranaturale, el arată că, deşi maladia este o dezordine survenind 
la nivelul ordinii corpului, ea nu se reduce totuşi la această dezintegrare corporală, ci 
trebuie înțeleasă ca o manieră de a fi, ca o formă de existență a omului alterat în 
natura sa. „Boala mintală este un sindrom, însă un sindrom care este o „formă de 
experiență” (Erlebnis), un eveniment (Geschehen) sau o manieră patologică de a fi 
în lume (Dasein). Şi tocmai pentru că am putut da un sens acestor cuvinte (stabilind 
tezele noastre anterioare) vom putea să le facem să intre în însăşi definiția bolii 
mintale care face obiectul tezei clinice pe care o expunem aici (H. Ey 1963: 744 — 
Cf. teza 3, numită teza clinică). 

Iată deci că boala nu este, ca să zicem aşa, doar existențielă, ci şi 
existențială (conform terminologiei heideggeriene) întrucât Dasein-ul însuşi al 
bolnavului este afectat. De aici necesitatea aplicării metodei fenomenologice şi a 
analizei existenţiale în clinica psihiatrică (e. g. H. Ey 1963: 740). 

Iată cum formulează Henri Ey aceste idei, după ce la pagina 735 stabileşte 
esenţa bolii psihice, exprimată prin cele două aspecte fundamentale ale acesteia: (a) 
ruptura coexistentei sau comunicării; b) o maladie reală a realităţii, adică a relațiilor 
subiectului cu lumea sa: „Altfel spus, pentru a sesiza boala mintală în „contra-sensul 
„care o fondează, trebuie să recurgem la analize fenomenologice ale relațiilor 
intersubiective şi ale Dasein-ului” (H. Ey 1963: 735)“. 

Care este deci, esența fenomenologică a bolii mintale în organo-dinamism, 
atât în planul sincron al conştiinţei, cât şi în planul diacron la traiectoriei 
personalităţii? Sintetizând poziţia lui Henri Ey în această privință, vom spune că, în 
teoria organo-dinamică, esenţa bolii mintale este: 


LSINCRON (ÎN PLANUL CONȘTIINȚEI): 

eContra-realitate — o reală patologie a realului (a relaţiei Subiectului cu lumea sa). 
Bolnavul pierde adaptarea la realitate prin afectarea „funcțiilor realului”: memoria, 
percepția, comunicarea verbală. Are loc o invadare a conştiinţei de către imaginar 
(imaginile Inconstientului) care creează o contra-realitate. 


II.DIACRON (ÎN PLANUL PERSOANEI, EULUI): 
Ruperea coexistentei sau comunicării cu Ceilalţi“. Bolnavul pierde adaptarea la 
social, ignorând sau încălcând normele morale, normele sociale, normele Ratiunii 


# A se vedea de asemenea Henri Ey 1973: 1250 - “Phenomenologie”. 
4 A se compara şi cu E. Minkowski 1966: 28-30. 

(teoretice si practice). Are loc o invadare a Eului de către Altul (limbajul Altuia) 
care crează un contra-Eu (H. Ey Constiinta 1998: 322). 


° PATOLOGIA EULUI: 1. patologia identității (Eul caracteropat); 
2. patologia unității (Eul nevrotic); 3. patologia rationalitätii (Eul demential). 
° PATOLOGIA EULUI: 1. Eul alterat (Eul caracteropat, Eul 


nevrotic); 2. Eul alienat (Eul psihotic, Eul demential). 

Cea de a patra teză, numită teza etio-patogenică, trimite la concepția organo- 
dinamică despre etiologie si patogenie, precum şi la analiza cauzalității proprii bolii 
mintale, aşa cum este ea descrisă de către Henri Ey (H. Ey 1963: 754). 

CAPITOLUL 3 
BAZELE ANTROPOLOGICE ALE CONCEPȚIEI 
LUI HENRI EY 


ANTROPOLOGIA ÎN CADRUL CULTURII OCCIDENTALE 


Termenul „antropologie” este polisemantic. El se referă, în cadrul culturii 
occidentale, la cel putin trei tipuri de discursuri (sau discipline): filosofic, religios“ 
şi ştiinţific. 

Antropologia filosofică cuprinde la rândul ei, pe de o parte, reflectia asupra 
fiinţei umane în tradiția filosofică (e. g. concepţia platonică sau cea aristotelicä 
despre om), iar pe de altă parte, antropologia filosofică propriu-zisă, curent filosofic 
care a fost inaugurat în anii '20 ai secolului al XX-lea de către filosofi ca Max 
Scheler şi Helmuth Plessner. Este vorba de o mişcare filosofică activă mai ales în 
spațiul german care şi-a găsit continuatori până în zilele noastre, aşa cum arată 
Heinz Paetzold (H. Paetzold 1999: 360). 

Emergenta perspectivei antropologice şi a disciplinei antropologiei în 
istoria gândirii occidentale, se află pentru M.Heidegger în strânsă conexiune cu 
reprezentarea omului ca subjectum şi a lumii ca Bild (imagine) — cf. M. Heidegger 
1998: 47. În opinia sa : „Descartes oferă, prin interpretarea omului ca subjectum, 
premisa metafizică pentru antropologia viitoare în toate modalităţile şi orientările ei. 
În apariţia antropologiei, Descartes îşi celebrează cel mai însemnat triumf. Prin 
antropologie, depăşirea metafizicii a fost călăuzită către fenomenul simplei cercetări 
şi abandonării oricărei filosofii. Faptul că Dilthey contestă metafizica, care deja nu 
mai este concepută pe temeiul ei în a cărei logică, metafizica este considerată 
nefolositoare, constituie urmarea profundă a orientării sale antropologice 
fundamentale (M. Heidegger 1998: 57-58). 

În aceeaşi lucrare, Heidegger explică: „Ceea ce pentru esența epocii 
moderne constituie o încrucişare decisivă a ambelor procese, anume că lumea 
devine imagine şi omul subiect, aruncă în acelaşi timp, o lumină asupra procesului 
fundamental şi la o primă vedere, cu totul paradoxal, al istoriei epocii moderne. Cu 
atât mai obiectiv ea apare ca obiect, pentru că în acest fel, mai subiectiv, adică mai 
penetrant, să apară subjectum, pentru că, în acest fel, mai necontenit, să se 
transforme aprecierea-lumii (Welt-Betrachtung) şi teoria-lumii (Welt-Lehre) într-o 
teorie despre om, într-o antropologie. Şi nu este de mirare că, mai întâi acolo unde 
lumea devine imagine, se naşte umanismul. Dar tot atât de puţin pe cât era posibil în 
marea epocă a elenitätii o imagine a lumii, tot atât de putin s-ar fi putut pe atunci să 
se impună vreun umanism. Umanismul, în sens strict istoric, nu este, din acest 
motiv, nimic altceva decât o antropologie moral-estetică. Această denumire nu are 
aici în vedere o cercetare oarecare a ştiinţelor naturale asupra omului. Ea nu se 
referă, de asemenea, la doctrina fixată în cadrul teologiei creştine cu privire la omul 


“ Deoarece nu are relevanță pentru analizele noastre cu privire la fundamentele concepției teoretice a lui 
Henri Ey, antropologia religioasă va fi lăsată de o parte. 

creat, căzut şi mântuit. Ea desemnează acea interpretare filosofică a omului care 
explică şi evaluează pornind de la, din şi către oameni fiintarea în întregul ei [...]. 
Înrădăcinarea, mereu mai exclusivă, a interpretării lumii în antropologie, care s-a 
instituit incepând cu sfârşitul veacului al XVIII-lea, îşi găseşte expresia proprie în 
faptul că se determină în acest mod poziţia fundamentală a omului în raport cu 
fiinţarea“ în întregul ei, ca Weltanschauung” (M. Heidegger 1998: 51). 

Michel Foucault, la rândul său, direct influenţat de lectura lui Heidegger, 
situcază emergenta antropologiei în aceeaşi corespondență cu apariția unei 
problematici a omului (adică cu apariția omului ca subjectum), în propria sa 
arheologie a epocii moderne“ . Iată ce spune Foucault în Cuvintele şi lucrurile: 
„Este posibil ca Antropologia să constituie dispoziția fundamentală care a comandat 
şi condus gândirea filosofică începând cu Kant şi până în zilele noastre. Această 
dispoziţie este esențială, pentru că face parte din istoria noastră; însă ea este pe cale 
să se dizolve sub ochii noştri, căci începem să recunoaştem şi să denuntäm, în mod 
critic, în ea deopotrivă uitarea deschiderii care a făcut-o posibilă şi obstacolul ce se 
opune cu încăpățânare unei gândiri viitoare. Tuturor acelora care mai vor, încă, să 
vorbească despre om, despre domnia şi despre emanciparea lui, tuturor acelora care 
mai pun întrebări cu privire la esența omului, tuturor acelora care vor să pornească 
de la om pentru a accede la adevăr, tuturor acelora care, dimpotrivă, reduc orice 
cunoaştere la adevărurile proprii omului însuşi, tuturor acelora care refuză să 
formalizeze fără a şi antropologiza, care nu vor să mitologizeze fără a demistifica, 
care nu vor să gândească fără a gândi imediat că acela care gândeşte este omul, 
tuturor acestor forme de reflecţie deviată şi deformată nu putem să le opunem decât 
un râs filosofic, adică, în mare măsură, tăcut” (M. Foucault, 1996: 401). 


ANTROPOLOGIA ŞTIINŢIFICĂ: PROIECT, SPECIFIC, DIVIZIUNI 
PROIECTUL UNEI CUNOASTERI POZITIVE A OMULUI 


Făcând, la rândul său, o istorie arheologică a antropologiei ca ştiinţă, François 
Laplantine arată în „Descrierea etnografică” că specificul antropologiei este legat 
de un proiect extrem de ambițios: „Specificul antropologiei nu este legat nici de 
natura societăților studiate (societăţi tradiționale pe care am putea să le opunem 
societăților „moderne”), nici de „obiecte” particulare (religia, economia, politica, 
oraşul...) nici de teoriile utilizate (marxism, structuralism, functionalism, 
interacționism...) ci de un proiect: studiul omului în totalitatea sa, adică în toate 
societățile, sub toate aspectele, în toate stările şi în toate epocile. Or, acest proiect, - 
studiul cel mai ştiinţific cu putinţă al pluralității culturilor — este inseparabil de o 
metodă: nu vechea reflecţie abstractă şi speculativă asupra omului în general, ci 
observarea directă a comportamentelor sociale particulare, pornind de la o relaţie 


*7 A se vedea şi M. Heidegger Fiinţă şi Timp (1927, traducere românească în 2003) despre antropologie. 
# Cf. Andrei Timotin, traducătorul lucrării Timpul imaginii lumii, 1998: 101 
# Ediţia în limba romănă, apărută la Editur Polirom în 2000. 

umană, de familiaritate cu grupurile pe care încercăm să le cunoaştem împărtăşindu- 
le existenţa” (Fr. Laplantine 2000: 35). 

Acest proiect al unei cunoaşteri pozitive a omului reprezintă un eveniment care 
s-a produs în Occident în secolul al XVIII-lea şi este legat de proiectul mai larg al 
modernităţii, ne spune Laplantine (p. 94) care continuă arătând că: 
„În acest fel, se ajunge ca la turnanta secolelor al XVIII-lea şi al XIX-lea să se 
constituie Societé des observateurs de l’homme (Societatea Observatorilor Omului, 
1799-1805) asociație formată din filosofi, naturalişti, medici — numiţi toti pe atunci 
„Ideologi” — care a definit foarte clar obiectul noului domeniu al cunoaşterii (omul 
în aspectele sale fizice, psihice, sociale, culturale), precum şi exigentele 
epistemologice ale acestei cunoasteri. Considerations sur les diverses méthodes à 
suivre dans l'observation des peuples sauvages ale lui De Gérando (1800) sunt 
exemplare în aceasta privință. Prima metodologie a călătoriei, destinată 
cercetătorilor angajaţi într-o misiune pe „Pământurile australe”, acest text este o 
critică adusă observării sălbatice a sălbaticului, urmărind să ghideze privirea 
observatorului. Savantul naturalist trebuie să fie el însuşi martor ocular la ceea ce 
observă, căci noua ştiinţă — calificată ca „ştiinţă a omului” sau „ştiinţă naturală” — 
este o „ştiinţă de observaţie” (Fr. Laplantine 2000: 95). 

Laplantine însă precizează: „Dar proiectul lui De Gerando, care consta în a 
pune bazele unei ştiinţe a privirii, nu numai a omului fizic, ci şi a omului social şi 
cultural, nu a fost pus în practică. Sfârşitul secolului al XVIII-lea avea să joace un 
rol capital în pregătirea unei etnografii şi a unei antropologii ştiinţifice, dar epoca nu 
era încă suficient de coaptă pentru a merge mai departe” (p. 95). 

Ce presupune acest vast proiect al secolului al XVIII-lea? Iată câteva idei pe care le 
sistematizează Laplantine: 

„l. elaborarea unui anumit număr de concepte şi în primul rând a conceptului de 
om, nu numai ca subiect, ci şi ca obiect al cunoaşterii, demers cu totul inedit, pentru 
că introduce dualitatea caracteristică ştiinţelor exacte (subiectul cunoscător şi 
obiectul de cunoscut) în studiul omului însuşi; 

2. producerea unei cunoaşteri nu numai reflexive, ci şi observationale, cu alte 
cuvinte a unui nou mod de acces la ființa umană care este studiată în existența sa 
concretă, luând în considerare determinările organismului său, raporturile sale de 
producție, limbajul său, instituţiile sale, comportările sale; în acest fel, îşi face loc 
treptat pozitivismul unei cunoaşteri empirice (şi nu transcendentale ca până acum) a 
omului ca ființă vie (biologie), care munceşte (economie), care gândeşte 
(psihologie), care vorbeşte (lingvistică); 

3. o metodă de observaţie şi analiză: metoda inductivă; grupurile sociale (care încep 
să fie comparate cu organismele vii) pot fi considerate ca ansambluri „naturale” care 
trebuie studiate empiric, pornindu-se de la observarea faptelor, cu scopul de a 
descoperi legi” (Fr. Laplantine 2000: 93). 

Etnologul francez Gerard Lenclud la rândul sau, în articolul „En être ou ne pas étre. 
L'anthropologie sociale et les sociétes complexes” descrie proiectul antropologiei 
sociale ca fiind acela de a se constitui în ştiinţa socială care să surprindă atât 


5 L'Homme, 1986: 157. 

diversitatea societätilor umane, cât si unitatea genului uman. Dacä sociologia are în 
mod traditional ca obiect societăţile complexe, iar antropologia societățile aşa-zis 
„primitive”, tradiționale sau exotice, conform cu ceea ce Lenclud într-un alt text”! 
numeşte „le Grand Partage”*, este necesar ca antropologia să-şi ducă până la capăt 
proiectul ştiinţific şi anume de a se constitui într-o ştiinţă unică a societăţilor 
umane în unitatea şi diversitatea lor. Numai în acest sens poate fi pusă, dealtfel, şi 
problema legitimităţii cercetărilor etnologice asupra societăților complexe (cf. p. 
157), ceea ce în literatura anglo-saxonă se numeşte „anthropology at home”?. 
Numai aşa antropologia poate spune că acoperă întreaga extensiune a conceptului 
de om (Gh. Geană, 1995). 

În ceea ce priveşte intensiunea conceptului de om, aceasta presupune o 
reflecţie prealabilă asupra esenței omului, reflecţie care derivă din abordarea 
fenomenologică a antropologiei ca ştiinţă eidetică. Heidegger aminteşte acest aspect 
în Fiinţă şi Timp (2003: 68). 


SPECIFICUL ABORDĂRII ANTROPOLOGICE 


Antropologul american Felix Keesing (1966) reprezintă unul din autorii 
care încearcă să surprindă specificul abordării ştiinţifice a omului şi a culturilor 
umane, arătând că: „Mulţi savanţi în afară de antropologi sunt preocupaţi cu “studiul 
omului”. O mai precisă delimitare ar putea fi făcută prin punerea următoarelor 
întrebări: Ce fac antropologii diferit de ceilalți? Ce sarcini au îndeplinit antropologii 
în istoria diviziunii muncii pe lângă ceilalți savanţi care au studiat omul? 

Abordarea antropologică va fi mai clară, este de părere Keesing, prin formularea 
următoarelor propoziții generale: 

1.  ”Antropologia a pus accentul pe studierea asemănărilor şi deosebirilor dintre 
oameni, abordând deci, un punct de vedere comparativ. 

2. În timp ce, practic toți cei care studiază omul, se concentrează asupra 
populațiilor „civilizate”, mai ales a celor din Vestul modern, studierea diferenţelor 
dintre oameni i-a condus pe antropologi la investigarea mai ales a populațiilor aşa 
numite „primitive” sau non-literate, situate în regiuni îndepărtate ale Terrei. Totuşi, 
antropologii moderni îşi aplică teoriile şi metodele de cercetare din ce în ce mai mult 
în cadrul comunităților lor de origine şi în general, asupra „marilor tradiţii” ale 
civilizației. 

3. Pentru a înţelege asemănările şi deosebirile dintre populaţiile moderne, 
cercetarea trebuie sa se ocupe cu studiul istoriei scrise (aproximativ 5000 de ani) în 
scopul de a descoperi într-o măsură cât mai mare originile şi dezvoltarea preliterată 
a omului şi a obiceiurilor sale. 


51 G. Lenclud Le grand partage ou la tentation éthnologique, 1995: 9-37. 

© Pentru o analiză a conceptului de « Grand Partage » în antropologie, a se vedea şi Bruno Latour Nous 
n'avons jamais été modernes. Essai d'anthropologie symétrique, 1997: 132-136. 

5 Această poziţie vine în contradicţie cu ideile exprimate de alţi autori care consideră că obiectul 
principal al antropologiei sociale a fost şi este reprezentat de studiul societăților primitive, lipsite de stat, 
istorie şi scriere (Alain Testart 1986: 147-150). 

4. Viziunea antropologicä, folosind aceste perspective largi de spațiu şi timp, 
descrie omul şi caracteristicile sale atât fizice cât şi culturale şi sociale. 

5. Din această perspectivă holistică sau totală, antropologii caută să facă 
generalizări despre om şi comportamentul său, văzut în toate dimensiunile sale. 
Aici, antropologii colaborează cu diverse alte grupuri de savanţi (biologi, psihologi, 
sociologi, economişti, politologi, istorici, filologi etc.) care studiază omul în lumina 
propriilor interese disciplinare şi care, aşa cum am mai spus, s-au concentrat aproape 
în întregime asupra tradiţiilor literate, în special asupra societăţilor Vestice moderne. 
Antropologii furnizează materie primă acestor savanți şi la rândul lor folosesc 
cunoaşterea acestora ”. (F.Keesing 1966: 1-3). 


ANTROPOLOGIA GENERALĂ ŞI CELE PATRU SUBDISCIPLINE ALE SALE 


Antropologul şi epistemologul Alan Barnard (2000) subliniază diferenţele care 
există între tradiția europeană şi cea americană în ceea ce priveşte componența 
antropologiei generale, ca disciplină ştiinţifică: „ În America de Nord lucrurile sunt 
mult mai simple decât în Europa. În SUA şi Canada, „antropologia” include în 
general, patru domenii sau subdiscipline: /. antropologia biologică; 2. arheologia; 
3. antropologia lingvistică; 4. antropologia culturală. După Alan Barnard, vom 
înţelege că: 

„Antropologia biologică este studiul biologiei umane, în special în măsura în 
care ea se leagă de antropologia înțeleasă ca un termen larg — ca ştiinţa a umanității. 
Uneori această subdisciplină se numeşte, folosind un termen mai vechi, 
antropologie fizică. Acesta din urmă tinde sa reflecte interesul pentru anatomia 
comparată. Aceste comparații anatomice implică în special relațiile între specia 
umană şi primatele superioare (cum ar fi cimpanzeul şi gorila) şi relația între 
oamenii moderni şi strămoşii noştri (cum ar fi Australopithecus africanus şi Homo 
erectus). Comparatiile anatomice între „rase” sunt de multă vreme de domeniul 
trecutului, fiind depăşite de genetica umană, domeniu care avansează rapid. 
Genetica, împreună cu demografia, antropologia forensică şi paleo-medicina, 
compun acum antropologia biologică în sensul cel mai larg al termenului. 

Arheologia (sau „arheologia preistorică”, aşa cum este denumită în 
Europa) este o disciplină strâns înrudită. În timp ce comparatia între trăsăturile 
anatomice ale fosilelor îşi găseşte locul potrivit în cadrul antropologiei biologice, 
relația acestor date cu habitatul lor şi căutarea unor chei pentru înțelegerea structurii 
societăţilor preistorice ţine mai mult de arheologie. Arheologia include de asemenea 
şi căutarea relațiilor între grupuri şi reconstrucţia vieţii sociale chiar în timpuri mai 
recente. Acest lucru este foarte adevărat de pildă, în ceea ce priveşte materialele 
despre Nativii Nord Americani ce datează cu mult înainte de apariţia scrierii. Mulţi 
arheologi americani consideră subdisciplina lor ca fiind doar o prelungire a 
antropologiei culturale. 

Antropologia lingvistică este studiul limbajului, dar în special în ceea ce 
priveşte diversitatea acestuia. Acest domeniu este mic în comparaţie cu lingvistica 
luată ca întreg, însă lingviştii antropologi tin legătura cu antropologia în timp ce 
curentul dominant în lingvistică se concentrează asupra principiilor subiacente 


72 


tuturor limbajelor. Se poate spune (într-un mod simplist) că în timp ce lingviştii 
moderni studiază limbajul, antropo-lingviştii, mai conservatori, studiază limbaje. 
Antropologia lingvistică este limitată integral la perspectiva „relativistă? din 
antropologia culturală care s-a născut odată cu ea, în antropologia lui Franz Boas. 

Antropologia culturală este subdisciplina cea mai mare. În sensul cel mai 
larg, acest domeniu include studiul diversității culturale, căutarea universalelor 
culturale, descifrarea şi înțelegerea structurii sociale, interpretarea simbolismelor 
precum şi alte numeroase probleme. Are legături cu toate celelalte subdiscipline şi 
din acest motiv, multi antropologi nord americani insistă să menţină viziunea pe care 
o au despre antropologie ca o ştiinţă unificată, în ciuda faptului că, majoritatea 
covârşitoare a antropologilor nord americani practică în mod exclusiv doar această 
subdisciplină. În mod corect sau nu, „antropologia” a început să însemne, în mai 
multe cercuri şi pe mai multe continente, doar „antropologie culturală”. 

Antropologia aplicată ar trebui, în opinia multor antropologi americani, să 
fie considerată ca un domeniu de sine stătător. Antropologia aplicată include 
aplicarea ideilor din antropologia culturală în medicină, intervenţia în caz de 
dezastre, dezvoltarea comunitară şi în multe alte domenii unde o cunoaştere a 
culturii şi a societăţii este relevantă. În sens larg, antropologia aplicată poate include 
aspecte din antropologia biologică, lingvistică sau chiar arheologie” (Alan Barnard 
2000: 2-4). 


CONCEPŢIA ANTROPOLOGICĂ ŞTIINŢIFICĂ A LUI HENRI EY** 


Întrebarea pe care trebuie să o punem, încă de la început, este, în opinia noastră, 
următoarea: avem de a face la Henri Ey, doar cu o antropologie filosofică, sau 
putem vorbi şi despre o antropologie ştiinţifică (în sensul modern, de antropologie 
biologică şi antropologie culturală)? 

Credem că, într-o primă etapă a efortului nostru de a înţelege concepția 
antropologică a lui Henri Ey, se cuvine să facem deosebirea dintre concepția despre 
om (concepţia despre natura umană, umanitatea omului), pe care marele psihiatru 
francez o elaborează în cadrul operei sale teoretice şi concepția privind 
antropologia ştiinţifică (biologică şi culturală). Analitic, vom deosebi astfel, în 
cadrul scrierilor lui Henri Ey: 

e Concepţia filosofică despre om; 

e Concepţia despre antropologia ştiinţifică în general; 

e Concepţia despre antropologia biologică şi despre relevanta acesteia pentru 
psihiatrie; 

e Concepţia despre antropologia socio-culturală şi despre relevanta acesteia 
pentru psihiatrie. 


# Ce este ANTROPOLOGIA pentru Henri Ey şi ce înţelege autorul prin natura umană ca obiect al 
acesteia, a se vedea H. Ey 1981:195. Despre Antropologia culturală, vezi H. EY et al. 1967 51-52, cap. 
I-III partea aV-a. Despre Antropologia existenţială, vezi şi H. Ey 1973:1250, H. Ey et al. 1967: 50-52. 

Concepţia filosofică despre om — cuprinde aspectele ontologice fundamentale 
legate de realitatea omului, natura umană sau problematica umanismului. 

Concepţia antropologică ştiinţifică cuprinde aspectele de antropologie biologică 
şi de antropologie culturală. 


ANTROPOLOGIA BIOLOGICĂ ŞI CONCEPȚIA LUI HENRI EY 


Antropologia biologică este relevantă pentru organo-dinamism, în măsura 
în care este admisă, pe de o parte, natura biologică a ființei umane, precum şi 
doctrina biotipologicä. În acelaşi timp, Henri Ey insistă asupra importanței 
conceptului de organizare, criticând antropologia culturală pentru că neglijează 
organizarea internă a individului uman. Totul culminează printr-o pledoarie pentru o 
antropologie a individului, care reprezintă o bază mult mai largă pentru practica 
clinică decât o biologie a individului. 


ANTROPOLOGIA CULTURALĂ SI CONCEPŢIA LUI HENRI EY 


Cităm aici doar câteva aspecte relevante: 1) Subiect---autonomie--- 
umanism vs. Individ---independentä---individualism; raportul Subiect - Individ; 
problema normativitätii, transcendenta imanentă---normativitate individuală vs. 
normativitate supraindividuală (culturală). 2) adaptarea la mediul natural şi cultural. 
Henri Ey spune: a fi adaptat nu înseamnă să fii conform(ist) în raport cu legea 
grupului cultural de care apartii ca individ; 3) limbajul intervine în construirea 
corpului psihic, dar limbajul este un fapt cultural. Limbajul se inserează prin discurs 
în realitatea concretă, acționează în plan ontologic, este un instrument de creaţie (cf. 
H. Ey 1973: 1437, P.Ricoeur 1995). Limbajul poate face ceva în lume prin 
poiectarea de ficțiuni (Ricoeur) Proiectul personal (H. Ey) este o ficțiune, un model 
verbal, care devine realitate. Eul implică, de asemenea, limbajul (H. Ey 1998: 306). 
4) Viaţa de relaţie : I) prima relație sistematică a Eului cu Altul = încorporarea 
limbii materne (ţinând de cultură); Il) activitatea relationalä a Eului cu el însuşi 
(verbalizarea ideilor, sentimentelor, proiectelor, conştientizarea); III) relatia Eu - 
lume este mediată prin limbaj: a) constituirea unui model personal, verbal, al lumii 
(H. Ey 1998: 307); credinţele (ibidem); b) constituirea unui proiect verbal al 
acţiunii în imaginaţie, înainte de a-l transpune în act (vezi şi P. Ricoeur); 4) 
comunicarea prin limbaj între Eu şi Altul vs. solilocvie (H. Ey 1973: 1437, P. 
Ricoeur 1995). 5) raportul Eu - Cultură: H. Ey (1998: 290) subiectul se constituie 
în „persoană”; sistem personal de autodeterminare; afirmarea originalității, 
identităţii, existenței autonome; H. Ey (1998: 293) viaţa de relaţie (prima schiță) 
constă din experiențe furnizate de corp; detaşarea subiectului prin întâlnirea 
obstacolelor în calea dorințelor; constituirea relației Subiect-Obiect; H. Ey (1998: 
296) adaptarea la normele comunităţii culturale; H. Ey (1998: 299-300) 
conceperea personajului şi problema identificării. 


74 


CONCEPTIA ANTROPOLOGICÀ FILOSOFICÀ A LUI HENRI EY 


PROBLEMA REALITĂȚII OMULUI 


În volumul Constinfa Henri Ey abordează problema realității omului. 
Pentru Ey, omul nu este nici identic cu structura sa materială (cum înţelege 
monismul materialist) nici nu dispare în spatele unor structuri supraindividuale şi 
impersonale aşa cum vor structuralismele: 

„Realitatea omului nu constă nici în structuralismul molecular al creierului 
său (cum afirmă, negând omul, un materialism perimat), nici în structuralismul 
abstract al limbajului său (cum afirmă, negând omul, un nou nominalism), ci în 
organizarea însăşi a organismului uman, care leagă, prin corpul şi prin limbajul său, 
ceea ce el a fost de ceea ce el este şi de ceea ce el va fi” (H. Ey 1983: 30). 

Omul are o realitate ireductibilă, „o realitate pluridimensională” (H. Ey 
1983: 31), fiind înţeles într-o perspectivă ontologică pluralistă, implicând o 
arhitectură complexă, ierarhică de niveluri (fizic, organic, psihic, spiritual). Între 
aceste niveluri, raporturile sunt complexe, dinamice, dialectice”, nivelurile 
inferioare generând nivelurile superioare, care sunt dotate cu mai multă libertate față 
de primele (vezi şi N.Hartmann). 

lată ce spune Ey în cadrul Étude No. 4, p.74: „Această poziţie se poate 
rezuma într-un cuvânt: ea substituie monismului sau dualismului, ideea raporturilor 
de o dialectică vie între infrastructura vitală şi suprastructura psihică a persoanei.” 

Complexitatea structurii omului - a fiinţei şi devenirii sale, a dimensiunilor 
sale conştiente şi inconştiente - se înscrie în însăşi ontologia „naturii umane, aşa 
cum o arată Henri Ey însuşi în Constiinta (1983: 405): 

„Credem că revederea relațiilor dintre conştient şi inconştient trebuie să ne 
conducă spre întemeierea — lucru neavut în vedere ca atare în această carte, ea 
evitând să fie o apologetică — „naturii? umane împotriva exagerărilor unei 
interpretări „naturaliste” a legăturilor intersubiective sau a dorințelor. Raporturile 
dialectice între a fi şi a avea, între fiinţa şi devenirea noastră, între profunzimile şi 
superficiile noastre, la care ne-am referit în permanență (chiar dacă nu întotdeauna 
explicit), introduc în ontologia „naturii” umane o problematică ce o sustrag înseşi 
legilor naturii, cum sunt cele ale zoologiei ființei noastre. Definind fiinţa conştientă 
ca o capacitate de a fi pentru sine, adică pentru scopurile sale, şi subordonând 
inconştientul dramaticii existenței, suntem obligaţi să recunoaştem că este proprie 
omului în însăşi structura sa o importantă libertate conştientă de a se bucura şi de a 
suferi — şi o mult mai mică determinare inconştientă pentru bucurie sau suferință, 
această alternativă nefiind potrivită unei problematici morale specific umane” (H. Ey 
1983: 405). 


55 Vezi şi referirea la M. Merleau-Ponty în nota 1 de la p.66, Études psychiatriques vol. I, nr. 3 (H. Ey 1948: 
66). 

PROBLEMA NATURII OMULUI 


Concepţia lui Henri Ey despre natura Omului poate fi rezumată la 
următoarea propoziție: este o teorie pluralistă şi ierarhică a nivelurilor ontologice ale 
Omului (e. g. H. Ey Constiinta 1983: 405): 


. nivelul organic (vital); 
. nivelul vieţii de relaţie automate; 
° nivelul integrării psihice a vieții de relație (nivelul uman). 


Cât despre afirmatia lui Henri Ey: „omul nu e nici înger, nici animal” 
aceasta ne-ar putea duce cu gândul la o viziune despre om de tip „umanist”- 
existențial, în care omul are o esență proprie, diferită de cea a animalului, aşa cum 
insistă Martin Heidegger“, o viziune care pare să fie susținută şi de principiul 
umanist, conform căruia, nici un bolnav psihic, oricât de degradat ar fi, nu iese din 
categoria umanului””. Prin urmare chiar şi în condiţiile bolii, esenţa umană a omului 
nu se pierde ! 

Pe de altă parte, în cadrul analizei filogenetice, Henri Ey compară omul cu 
animalele (atât cele inferioare cât şi cele superioare) şi adoptă, aşa cum vom vedea 
ceva mai departe, teza continuității între zooconştiință şi conştiinţa umană. 

Este adevărat că, în ceea ce priveşte personalitatea, teza continuității este 
respinsă. Animalele nu sunt dotate cu personalitate. Dacă luăm în considerare faptul 
că personalitatea este asimilată, în diferite texte ale lui Henri Ey cu Dasein-ul 
heideggerian, putem înţelege de ce animalele nu pot avea personalitate. 

Prin urmare, natura umană” dobândeşte o esenţă specifică, tipic umană (în 
mod cert nu supra-umană întrucât rămâne, în mod fatal, o natură corporală, de o 
materialitate ireductibilă). Deci omul are o esenţă umană care îl diferenţiază de 
animal şi de înger! Omul dobândeşte această „umanitate” ireductibilă, prin procesul 
însuşi de auto-constructie a Persoanei sale, care îl smulge determinismului biologic al 
infrastructurii specifice al ființei sale. 

În capitolul „La nature de l’homme” (H. Ey 1981: 186-222), la p. 195 
Henri Ey aminteşte două concepții opuse privind poziția omului în natură: 

I. omul este în natură, supus legilor naturii, el nu este decât natură (atitudine 
materialistă, naturalistă sau deterministă față de om); 

II. omul este în afara naturii şi chiar contra-naturii, destinul şi instituţiile sale fac atât 
de putin parte din natura care, dimpotrivă, este destinată să fie stăpânită de către el. 
În opinia lui Henri Ey, este „imposibil să opui atât de radical omul (morala sa, 
instituţiile sale, creativitatea sa) şi natura” (H. Ey 1981: 195). 

lată ce scrie autorul în această privință în lucrarea Naissance de la 
Medecine: 


5 cf. M. Heidegger 1988 “Scrisoare despre umanism” si (1999) “Introducere în metafizică”) 

57 A se vedea textul nostru, având ca obiect, analiza relevantei pe care o are principiul umanist amintit 
aici, pentru înţelegerea poziţiei lui Henri Ey în raport cu condiția bolnavului psihic în general şi a 
pacientului cu demenţă senilă, în particular. 

58 Pentru o analiză a naturii umane la Henri Ey, a se vedea introducerea de la Naissance de la Médecine 
(1981). 

„A fi om înseamnă să apartii unei specii naturale de fiinţe vii, cu un corp care 
manifestă această specificitate, care face din fiecare individ o diviziune a speciei. 
Dar, ca ființă organizată în şi prin corpul uman, înseamnă nu numai să faci parte 
dintre fiinţele vii, ci din însăşi materia din care sunt construite acestea, conform 
legilor fizicii (energie, macro- şi microfizică). Dar, mai ales, a fi om înseamnă să 
poţi, prin propriul corp, să prelungesti şi să complexifici [materia], să produci o 
suprastructură şi să accezi prin negentropia însăşi a sistemului de individuare sau de 
integrare a persoanei, la „uman, prea uman” pentru a mai fi doar un animal pe care 
îl putem reduce la o natură vie, la rândul ei nici aceasta neputând fi redusă la o natură 
moartă şi minerală” (H. Ey 1981: 195). 

Ca o consecință a acestei viziuni asupra omului, decurge şi înțelegerea 
antropologiei: „Antropologia nu mai poate fi nici o ştiinţă a naturii, nici o ştiinţă 
morală în afara sau contra naturii. Obiectul său, totalitatea ființei umane, nu este nici 
natura sa („fizică”), nici cultura sa (,,moral”) ci articularea a ceea ce ţine, în şi prin 
organizarea corpului, de natura specifică vieţii şi de posibilitatea de a produce o 
ordine transcendentală de existenţă, adică de istorie şi de sistem personal al valorilor 
şi relațiilor” (H. Ey 1981: 195). 


ANTROPOLOGIA INDIVIDULUI 


Teoria antropologică elaborată de către Henri Ey, se va contura în jurul 
ideii de știință aplicată în clinică. Aici, la nivelul clinicii, medicul vine în contact cu 
pacienţi individuali, de aceea, dacă antropologia este să fie relevantă pentru practica 
clinică, atunci ea trebuie să acorde mai multă atenţie individului uman. Ținând cont 
de aceste lucruri, vom putea înțelege cum, cele trei surse fundamentale ale gândirii 
antropologice ale lui Henri Ey: biologia umană, cultura umană şi existentialismul, 
converg într-o argumentatie pentru o antropologie a individului. Această concepție 
este elaborată mai ales în partea a III-a a Monografiei din 1975, parte dedicată 
„Modelului organo-dinamic al psihiatriei”. 

Ideea fundamentală a acestei viziuni antropologice poate fi redată prin teza 
lui L. von Bertalanffy (1968): „omul este un individ” şi în citatul pe care Henri Ey îl 
oferă, preluându-l dintr-un text al aceluiaşi autor: „Omul nu este doar un animal 
politic, el este mai întâi de toate un individ... Societatea umană nu este o 
comunitate de furnici şi de termite...ea este fondată pe desăvârşirea individului şi 
este pierdută dacă individul nu reprezintă decât o rotitä a masinäriei sociale” (L. von 
Bertalanffy op. cit. p. 51). 

Următorul paragraf, după acest citat din von Bertalanffy, redă concepția 
fundamentală despre om a lui Henri Ey: 

„Aceasta este, în opinia noastră, ideea fundamentală despre Om, că el este mai 
înainte de toate o organizare, obiect al ştiinţei naturale a ființei sale şi mai ales a 
sistemului său integrator cerebral. Istoria sa naturală este ansamblul evenimentelor 
care se derulează în existenţa sa şi se rulează în inconştientul său şi normativitatea sa 
este cea a mişcării libere şi conştiente a auto-constructiei sale (al său „self- 
organizing system”). Din acest moment, putem înţelege clar că natura Omului 
implică constituirea corpului său psihic, în măsura în care acesta este organul 

persoanei şi al libertăţii sale, adică al individualitätii sale duse până la cea mai înaltă 
putere a sa şi nu [contrariu a ceea ce cred (uitând în acelaşi timp ceea ce Marx scria 
în faimosul Manuscris din 1844 despre „omul generic” sau cum înţelegea Engels 
„dialectica naturii”) anumiţi neo sau pseudo-marxişti contemporani] doar 
condiţionat de către condiţiile exterioare ale alienării sale” (H. Ey 1975: 211). 

Lucrul cel mai important de reţinut, este că această concepție antropologică 
stă la baza concepţiei organo-dinamice a psihiatriei elaborate de către Henri Ey. 

Criticând antropologia culturală contemporană, pentru că „neglijează 
aproape sistematic organizarea individuală şi internă a ființei umane” (H. Ey 1975: 
210), după ce arată că ideea fundamentală despre om constă în aceca că el este, mai 
înainte de toate o organizare, Henri Ey spune: 

„Prin urmare, conceptul însuşi de organizare este cel care constituie veritabilul 
centru al modelului organo-dinamic al psihiatriei în măsura în care acesta vizează 
natura omului şi vulnerabilitatea sa” (H. Ey 1975: 211). 

Sau, în Conştiinţa (1983), unde adaugă: „Conceptul de organizare aplicat la 

organismul nostru psihic implică ordinea „umană” a „naturii umane” sau, mai exact, 
propria lege, căreia fiinţa noastră conştientă îi supune natura sa, figurată, simbolizată 
în Inconştientul său. Omul este, într-adevăr, acea ființă a dorinței şi raţiunii care îşi 
echilibrează existenţa pentru a o realiza. Fireşte că nu este vorba să cădem într-un 
naturalism psihologic sau într-o transcendentä pur morală sau culturală” (H. Ey 
1983: 409). 
Ca urmare, despre obiectul ştiinţei omului, Henri Ey va spune că: „Nu este un 
obiect ca toate celelalte, ci este Subiectul integrat în corp, subiectul „încarnat”, 
Subiectul din corpul viu al omului, care trebuie să gândească şi să vorbească pentru 
a ieşi din existenţa sa inconştientă, pentru a ieşi în lume” (H. Ey 1983: 28). 

Iată deci care este fundamentul antropologic al psihiatriei organo-dinamice. 
Pentru cercetarea noastră, degajarea concepției antropologice proprii modelului 
organo-dinamic al psihiatriei, este esențială întrucât, această antropologie, având ca 
obiect Omul ca individ, ca Persoană, reprezintă fundamentul însuşi al demersului 
clinic specific organo-dinamismului (cunoaşterea clinică şi practica clinică). 


CONCEPŢIA ANTROPOLOGICĂ A LUI HENRI EY ŞI VALORILE 
UMANISMULUI 


În lucrarea sa Era individului (1998 : 11), Alain Renaut aminteşte valorile 
cele mai importante ale umanismului: conștiință; stăpânire; voinţă; autonomie; 
autofondare. Toate aceste concepte, apar ca atare, şi sunt utilizate în cadrul 
concepţiei teoretice elaborate de către Henri Ey. Ele realizează o infrastructură 
umanistă ireductibilă, atât pentru psihologia sa psiho-dinamică, cât şi pentru 
psihiatria organo-dinamică. 

Alte concepte şi probleme filosofice ca: individualism, autonomie, 
libertate, responsabilitate, problema transcendentei în imanenţă în raporturile 
dintre individul autonom şi normele exterioare, socio-culturale, au de asemenea, 
relevanță pentru teoria psihiatrică organo-dinamică şi, implicit, pentru foaia de 
observație psihiatrică organo-dinamică. 

Din punctul nostru de vedere, considerăm că există o corelaţie strânsă, între 
următoarele aspecte: 
- Problematica umanismului: „detectarea raporturilor dintre conditionärile de 
natură obiectivă ale acţiunii omului, pe de o parte şi exigenţele interioritätii, ale 
subiectivitätii umane, pe de altă parte” (M. Dumitru et al. Lecţii de filosofie 1990: 
168). 
- Respingerea de către Henri Ey (probabil de pe poziţia umanismului 
existențialist) a tezei determinismului cultural al individului”, susţinută de şcoala 
Cultură şi personalitate; a se vedea aici şi ontogeneza Persoanei pornind de la 
mediul socio-cultural; omul ca ființă care alege — filosofia valorii: „valoarea ca 
fundament al alegerii” (M. Dumitru et al. 1990: 140-146): Pentru Henri Ey, 
capacitatea omului de a alege, este înrădăcinată în creierul său, care este „organul 
libertăţii sale”. 
- Respingerea teoriei etiologice sociogenice atunci când este tratat efectul 
„acțiunii patogene a mediului”. Aşa cum respinge acțiunea patogenă a 
inconştientului, Henri Ey respinge şi acțiunea patogenă a mediului (socio-cultural). 
Care este atunci relevanta datelor socio-culturale pentru psihiatrie?% 


IMPLICAȚII ALE CONCEPȚIEI ANTROPOLOGICE ASUPRA 
TEORIEI MEDICALE A LUI HENRI EY 


Vom aminti, în cele ce urmează, două dintre cele mai importante implicaţii 
ale concepției antropologice adoptate de către Henri Ey, asupra teoriei sale 
medicale. Este vorba de relaţia dintre conceptul general de boală şi teoria despre 
natura omului, precum şi de relaţia dintre conceptul de sănătate ca normativitate şi 
teoria despre natura omului. 


CONCEPTUL GENERAL DE BOALĂ ŞI NATURA OMULUI 


În ceea ce priveşte natura omului, ea poate fi înţeleasă diferit, dacă luăm 

sau nu în considerare apartenenţa sa la regnul animal. Putem deosebi, aşa cum am 
arătat anterior, două concepții opuse, situate fiecare la o extremă: 
e Omul nu este decât un animal, iar ceea ce încearcă în zadar antropologii 
culturali să stabilească, şi anume specificul uman al omului, acele capacități, 
structuri şi funcții care îl deosebesc de animale, poate fi în ultimă instanță redus la 
funcţii şi comportamente animale similare. 


% M. Dumitru et al. Lecţii de filosofie 1990: 114, 118, 140, 168, 174. În Lecţii de filosofie, problema 
individualitätii este pusă în legătură cu existentialismul (op cit p. 174). 

% Spre deosebire de alte manuale de psihiatrie, Manualul lui H. Ey et al. dedică un capitol consistent 
antropologiei socio-culturale şi relaţiilor factorilor sociali şi culturali cu bolile psihice. 

e Omul nu este un animal, ci are o esenţă diferită de cea a animalelor, o esență 
specific umană“!. 

La mijloc se află antropologii care, consideră omul, în acelaşi timp o specie 
animală dar şi o ființă culturală, spre deosebire de restul animalelor. Omul are 
capacitatea pentru cultură (Cultura cu majusculă) fiind enculturat în cadrul unor 
culturi particulare (cultura cu „c” mic) — cf. Ph. Kottack (1991). 

Aceste consideraţii au o importanță aparte pentru înțelegerea conceptului de 
boală propus de Henri Ey. Includem aici şi conceptul de boală psihică. 

Putem deosebi astfel, în cazul conceptului general de boală, de asemenea, 
două poziţii opuse: 

Conceptul biologic de boală (e. g. Ch. Boorse 1977) - conceptul de boală 
din perspectivă biologică (mai precis din perspectiva biologiei evoluționiste). De 
exemplu, pentru Boorse (1977) boala reprezintă o deviere de la designul tipic pentru 
specie. Normalul este privit ca o medie statistică, în timp ce patologicul reprezintă 
doar o deviatie cantitativă de la normal sau fiziologic. Apare în cazul acestei teorii, 
aşa-numita problemă a „pragului”(Wulft & Pedersen 1990): cât de mare trebuie să 
fie deviația (cantitativ vorbind) unei structuri sau a unei funcții, astfel încât să fie 
considerată patologică? Spre deosebire de Ch. Boorse, Georges Canguilhem (1989a) 
este de părere că: a) „nici organismul, nici mediul său înconjurător nu pot fi numite 
normale dacă le considerăm separat, ci numai în relaţie” (G. Canguilhem 1989a: 
161); b) „la fel cum o anomalie morfologică, simplă diferenţă de fapt, poate deveni 
patologică, adică să fie afectată de o valoare vitală negativă, când efectele sale sunt 
apreciate în raport cu un mediu definit unde anumite obligații ale viului devin 
ineluctabile, în acelaşi fel o deviatie a unei constante fiziologice [. . .] nu constituie 
în ea însăşi un fapt patologic. Însă ea devine astfel, la un moment dat, moment care 
este dificil de determinat obiectiv şi dinainte” (G. Canguilhem 1989a: 163). O consecință 
extrem de importantă a acestei poziţii, este aceea că, normalul nu se mai defineşte în raport 
cu media statistică, ci prin referire la individul însuşi, în situaţii identice succesive sau în 
situaţii variate (G. Canguilhem 1989a: 163). 

Conceptul existenţial de boală (e. g. F. Svenaeus 2003: 3-16) - conceptul 
de boală din perspectiva antropologiei existențiale (mai precis din perspectiva 
fenomenologiei existenţiale heideggeriene). Boala a putut fi interpretată existențial 
ca stranietate, ca neaflare-acasă (F. Svenaeus, 2003). Referitor la boala mintală, A. 
Tatossian (1997) atrăgea atenția că aceasta nu poate fi privită din punct de vedere 
existențial ca inautenticitate. 

Între cele două extreme, sau, tocmai depăşindu-le într-o manieră dialectică, 
sintetică, Henri Ey propune şi el un concept general de boală, recunoscând că natura 
bolii este legată de natura omului. Boala psihică, la rândul ei are, din punct de 
vedere organo-dinamic, mai multe dimensiuni: clinică, fenomenologică, existenţială, 
biologică, culturală. Ca de fiecare dată, adept al „celei de a treia căi”, Henri Ey 
realizează o sinteză a poziţiilor opuse, ceea ce îmbogățeşte cu mult conținutul 
conceptului de boală în organo-dinamism. Boala psihică este „mai umană” decât boala 


91 A se vedea M. Heidegger (1999) Introducere în metafizică, K. Jaspers (1963) General 
Psychopathology. 

somaticä, tocmai pentru că ea alterează ființa umană chiar pe nivelul ontologic 
specific uman, superior nivelului vital, unde se situează patologia somatică, aceasta 
din urmă întelasä dintr-o perspectivă dinamistă: 

„Prin această din urmă remarcă, revenim la punctul nostru de plecare cu 
privire la aspectul filosofic al medicinii ca ştiinţă biologică. Am văzut că orientarea 
generală a acestei ştiinţe tinde să o facă să abandoneze conceptele de cauzalitate 
mecanică, pentru a reveni la o cauzalitate „internă”, mai exact „vitalistă şi 
umanistă”. Ea nu poate, totuşi să ajungă la o concepţie a bolii care o reduce la a nu 
mai fi decât o voinţă de moarte, fără ca în acelaşi timp să renunţe la toate achizițiile 
pe care le datorăm anatomiei patologice, chimiei, fizicii, microbiologiei etc. Trebuie, 
deci, să recurgem la o formă „multidimensională” — şi într-o oarecare măsură 
„complementară? — a cauzalității în patologia umană. Fenomenele morbide se 
înscriu într-adevăr, în funcţie de o dublă coordonată, determinismul — chiar dacă 
acesta nu este decât relativ determinat — naturii şi finalitatea organismului în 
totalitatea sa psihosomatică. Dacă medicina secolului al XIX-lea nu lua în 
considerare decât determinismul naturii care făcea din medicină o „Ştiinţă naturală”, 
dacă medicina secolului al XX-lea are tendinţa de a nu considera decât „sensul bolii” 
care transformă medicina în antropologie, se pare că, solicitată ca şi pe vremea lui 
Hipocrate între Cnidos şi Cos, ea trebuie să găsească linia progreselor sale în 
echilibrul dintre aceste două tendințe, care sunt precum contrariile pe care ea are 
misiunea de a le reconcilia” (H. Ey 1952: 49). 

Există astfel, în organo-dinamism, o corelaţie între concepția ontologică 
pluralistă despre om şi conceptul de boală, fie boala somatică (la nivelul ontologic 
vital, sau biologic), fie boala mintală (la nivelul ontologic uman). 


CONCEPTUL DE SĂNĂTATE MINTALĂ CA NORMATIVITATE ŞI NATURA 
UMANĂ 


Sunt extrem de relevante, în opinia noastră, pentru înţelegerea acestei 
corelaţii între teoria antropologică privind natura omului şi teoria medicală privind 
sănătatea mintală ca normativitate, următoarele elemente din cadrul teoriei organo- 
dinamice : 

Ideea de natură a omului (H. Ey 1981) 

Structura fiinţei umane (H. Ey 1972 — schema ființei umane) 
Conceptul de organizare (H. Ey 1975: 210, H. Ey 1981) 
Organizarea corpului psihic 

Corpul psihic ca sistem indefinit deschis (H. Ey 1975: 211) 

Normativitatea sa este cea a mişcării libere şi conştiente a auto-constructiei 
sale (H. Ey 1975: 210) 

„Organizarea vie a Omului nu se încheie niciodată continuându-se fără 
încetare în sistemul indefinit deschis al corpului său psihic. Această ultimă şi 
vulnerabilă organizare este atinsă prin disoluția psihopatologică” (H. Ey 1975: 211). 

„Omul este „unitas multiplex”, o ființă compusă, şi ierarhizată la 
maximum, de aceea e de la sine înţeles că ştiinţa omului, în măsura în care vizează 
nivelul socio-cultural al omului, se îndepărtează de „ştiinţele naturii” şi aceasta 

tocmai în măsura în care, existența sa depăşeşte esenţa sa, sau viaţa sa „socială şi 
relationalä” depăşeşte viaţa sa (nivelul vital —n. n. V.T.) sau cultura sa (,,nurture”) 
depăşeşte în mod natural natura sa” (H. Ey 1975: 210). 

Psihiatria este ramura Medicinii care are ca obiect patologia vieții de relaţie 
la nivelul integrării psihice, adică patologia umanității omului, „patologia a ceea ce 
este cel mai „uman” în om” (H. Ey 1972), patologia libertăţii umane individuale. 

Psihiatria postulează, spune Henri Ey, în manual (H. Ey et al. 1989: 66) „o 
diferență între normal şi patologic la omul considerat, de către medic, la nivelul 
umanităţii sale şi nu doar la nivelul vitalităţii sale (Boerhave)”. Ținând cont de faptul 
că nivelul specific uman este nivelul socio-cultural [a se vedea aici şi H. Ey et al. 
(1989: 46) unde Henri Ey aminteşte că „omul la vârful său, în umanitatea sa, este o 
ființă socială (socius)] atunci diferenţa între normal şi patologic specifică psihiatriei 
trebuie situată în primul rând pe nivelul social / socio-cultural al omului şi nu la 
nivelul vital (biologic). 

Tocmai pentru că psihiatria postulează această diferență între normal şi 
patologic la nivelul umanităţii omului, ne spune Henri Ey, tocmai de aceea, „norma 
nu poate să fie luată drept o medie, o mediocritate sau un conformism mecanic. Ceea 
ce este „anormal” pentru psihiatru, nu este distanţa faţă de media statistică (deviante 
sau excepții cantitative). (...) Aceasta revine la a spune că, ideii de normă trebuie să 
i se substituie ideea de normativitate [...].” (H. Ey et al 1989: 74). Prin urmare, 
conceptul de sănătate mintală ca normativitate se potriveşte cel mai bine cu 
concepţia lui Henri Ey despre natura omului şi a corpului psihic ca sistem indefinit 
deschis a cărui evoluţie nu se opreşte niciodată. Nu există o limită superioară a 
evoluției şi organizării vii a Omului (cf. H. Ey 1975: 211). Această nelimitare a ideii 
de normativitate e subliniată de Henri Ey în manualul de Psihiatrie: „Normativitatea 
omului este diferită de norma statistică (...). Nu există, în acest sens, nici o limită 
superioară a normativitätii. Din contră, există o limită, însă inferioară şi statistică, a 
normalitätii (de exemplu coeficientul de inteligență)” (H. Ey et al. 1989: 67). 

Această lipsă de semnificaţie a „cantitativului” în aprecierea normativității, 
are drept consecinţă în plan clinic, faptul că ea nu poate fi măsurată. Ea nu poate fi 
apreciată decât printr-o „relație inter-subiectivă” unde cunoaşterea (le savoir) 
psihiatrului joacă un rol determinant (H. Ey et al. 1989: 67). 


82 


CAPITOLUL 4 


ANALIZA CONCEPTIEI PSIHO-DINAMICE DESPRE 
PSIHOLOGIE 


SITUAREA EPISTEMOLOGICÀ SI CRONOLOGICÀ A 
PSIHOLOGIEI LUI HENRI EY 


În cadrul lucrării Esquisse d'une conception organo-dynamique en 
psychiatrie, apărută în Die Psychiatrie de Gegenwart, Henri Ey face o observaţie 
importantă şi anume că teoria organo-dinamică presupune o teorie psiho-dinamică a 
psihologiei normale: , Sesizäm aici în aspectul său fundamental contra-sensul concepțiilor 
psiho-dinamice aplicate la un obiect radical inadecvat teoriei lor: bolnavul mintal” (H. 
Ey 1963: 759). 

Prin urmare, Ey acceptă o teorie psiho-dinamică doar în ceea ce priveşte 
psihologia normală, în schimb, pentru domeniul bolilor psihice, el propune o teorie 
organo-dinamică ce constituie „o interpretare ipotetică a bolilor mintale definite ca 
structuri organice ale dezorganizării (proces organic) al căror efect sunt ,, (H. Ey 1963: 
759). 

Henri Ey clasifică teoria lui cu privire la psihologia normală în cadrul 
concepţiilor psiho-dinamice, „genetice” (cf. H. Ey et al. 1989: 75) (alături, desigur, 
de concepţia „psiho-dinamică” propusă de Freud sau de concepţia „genetică” a lui 
Piaget etc.). Care sunt particularitätile care o diferențiază de aceste teorii ale 
dezvoltării psihice (Psihogeneza în termenii lui Henri Ey)? 

La fel ca şi concepţia sa psihiatrică, viziunea pe care o are Henri Ey despre 
Psihologie este una sintetică (cf. H. Ey et al.1967: 52). El încearcă să stabilească 
complementaritatea unor doctrine formulate de către diverse şcoli. Este vorba de o 
„Psihologie structuralistă a conştiinţei şi existenţei” (cf. H. Ey et al.1967: 48) care 
are ca obiect Subiectul în măsura în care acesta este „autorul şi centrul vieții sale de 
relație” (ibidem). 

O astfel de psihologie trebuia construită de aşa manieră încât să se 
încadreze în tendințele Psihologiei contemporane autorului ei: 

1. o tendinţă de a depăşi dualismul cartezian al corpului şi spiritului, printr-o 
viziune mai dinamică a raporturilor dintre fizic şi moral. 

2. o tendință de a înlocui printr-o perspectivă genetică (cea a dezvoltării, 
evoluției ființei psihice) analiza statică a facultăţilor sau funcțiilor. 

3. o tendinţă de a considera organizarea, „complexificarea” vieţii psihice ca pe 

o structură dinamică şi ierarhizată. 

4. o tendinţă de a integra neuro-biologia şi sociologia în obiectul însuşi al 

psihologiei, adică al omului întreg (H. Ey et al. 1967: 52). 

Toate aceste tendințe sintetice, se spune mai departe în text, „sunt 
complementare şi se intrică profund pentru a forma această imagine medie şi simplă 


83 


— dacă nu chiar simplistă — a Psihologiei pe care am vrut s-o plasăm la începutul 
acestui Manual. Poate că aceste elemente de Psihologie oferite aici cititorului pentru 
a-i facilita înțelegerea Psihiatriei, îl vor face să ajungă la aceeaşi idee simplă, dar 
indispensabilă, că domeniul Psihiatriei este cel al imaginii inversate al acestei 
Psihologii. Căci bolile mintale pe care le studiază Psihiatria nu sunt comprehensibile 
decât dacă le considerăm ca inversiuni sau regresiuni ale dezvoltării structurale 
caracteristice vieţii psihice a Omului care îşi construieşte existenţa” (H. Ey et al. 
1967: 52). 

Dacă în ordinea didactică, Psihologia poate fi situată ca un prim capitol 
introductiv la studiul Psihiatriei (după cum bine vedem în Manuel de Psychiatrie - 
1967, cap. I Éléments de psychologie), în ordinea cunoaşterii, Psihologia nu poate 
veni, la Henri Ey, decât după experienţa clinică psihiatrică şi aceasta deoarece, în 
tradiţia şcolii franceze de psihologie inițiată de Théodule Ribot, boala este văzută ca 
un "experiment natural” care îi permite clinicianului să sesizeze, dincolo de 
patologic, structura normală a psihismului. Fidel preceptelor înaintaşului său, Ribot, 
Henri Ey porneşte întotdeauna de la clinică pentru a restitui Psihologiei obiectul său. 
Se pot face mai multe trimiteri la opera lui Ey in care psihiatrul francez face 
referire, mai mult sau mai puţin explicit la ceea ce se numeşte „metoda 
patologică” (e. g. H. Ey 1983: 77, 101 ; H. Ey 1963: 731 etc.). 


DEFINIȚIA ŞI OBIECTUL PSIHOLOGIEI 


La începutul capitolului dedicat psihologiei medicale, din Manuel de 
Psychiatrie regăsim următoarele formulări cu privire la definiția psihologiei şi a 
obiectului său: „Psihologia este una dintre ştiinţele omului care are ca obiect viața 
sa de relaţie, adică raporturile care îl leagă pe om ca Subiect sau Persoană, de 
lumea sa” (H. Ey et al. 1967: 3). 

„Psihologia este ştiinţa funcțiilor, operaţiilor, comportamentelor si 
sentimentelor ale căror dezvoltare şi organizare constituie modalităţile de adaptare 
ale individului la mediul fizic, social şi cultural în care se derulează existența sa” 
(op.cit. p. 3). 

„Psihologia are ca obiect particular fiinţa umană în măsura în care aceasta se 
construieşte ca o totalitate individuală care subordonează acțiunilor şi reactiunilor sale 
funcțiile corporale şi în special funcțiile bazale ale sistemului nervos” (op. cit. p. 3). 

La fel, în cap. III. Tendinte doctrinare în psihiatria contemporană avem o 

altă definiţie a psihologiei: 
„Psihologia are ca obiect organizarea şi sistemul relational al individului normal cu 
mediul său. Ea nu trebuie confundată cu Psihiatria care, ca ramură a Medicinii are 
ca obiect patologia „vieţii de relație” la nivelul de integrare care asigură autonomia 
şi adaptarea omului la condițiile existenţei sale” (H. Ey et al. 1989: 66). 

Vom explicita această definiție (şi variantele ei) arătând care sunt 
conceptele cele mai importante pe care le implică, precum şi semnificaţia acestora în 
cadrul concepţiei psiho-dinamiste. 

În primul rând, aflăm despre psihologie că este o stiintä umanistă, obiectul 
său specific fiind Subiectul uman înţeles ca Persoană, aflat în interacțiune cu mediul 
său de viață: mediul natural (al obiectelor fizice) şi mediul social şi cultural (al 
celorlalte persoane umane). În acelaşi timp, ființa umană se construieşte, pe 
parcursul ontogenezei sale, ca o organizare ierarhică şi dinamică, în care sunt 
integrate formele anterioare de evoluţie sau de dezvoltare ale psihicului. 

Pentru Henri Ey, psihologia reprezintă o disciplină „antropologică” în 
măsura în care are ca obiect omul în umanitatea sa, la vârful evoluţiei sale psihice, 
adică omul ca ființă socială (socius) — cf. H. Ey et al 1967: 50 — o „antropologie” 
unde se fondează şi se integrează perspectivele neuro-biologice şi perspectivele 
psihice ale unei veritabile ştiinţe a omului, a „naturii” sale şi a „culturii” sale” (H. 
Ey et al. 1967: 7). 

Obiectul psihologiei trebuie însă diferentiat de obiectul altor discipline cu 
care există puncte importante de contact: psihiatria care studiază patologia vieţii de 
relaţie, fiziologia şi neuro-fiziologia care studiază funcțiile bazale ale sistemului 
nervos, sau antropologia culturală, care studiază grupurile umane şi cultura 
acestora. 

Din cauza acestei lipse de înțelegere a situării psihologiei în ierarhia 
ştiinţelor omului: „unii medici pretind să reducă psihologia la fiziologie, sau alţii, să 
separe radical psihologia de fiziologie. O psihologie medicală nu poate fi gândită, în 
principiu decât ca o ştiinţă al cărei obiect este la baza sa în mod esenţial biologic 
fără a se putea reduce la acest plan sau nivel. Este de asemenea, la fel de imposibil 
să studiezi psihologia omului fără a ţine cont de organismul său (şi, în special, de 
organizarea sistemului său nervos) şi să-l studiezi ţinând cont numai de mecanica 
creierului sau de fizica funcționării sale. Aceasta revine la a spune că omul, ca 
subiect al psihologiei, este subiectul propriei sale existente, agent al integrării care 
dă sensul său funcțiilor de adaptare ale organismului său „în situație”, adică angajat 
în relaţii cu mediul său” (H. Ey et al. 1967: 3-4). 

Nu putem să nu remarcăm încă o dată influenţa tradiţiei inițiate de Th. 
Ribot şi problematica preluare a modelului medical în psihologie. Reamintim aici 
observaţiile lui Alejandro Dagfal (2002) din articolul său, apărut în /'Evolution 
Psychiatrique şi dedicat naşterii psihologiei „obiective” franceze: 

„Théodule Ribot, inaugurând noua psihologie, mai ales ca psihologie 
patologică, a făcut o alegere, legată de problemele timpului şi ale contextului său. 
Medicina, fiind prototipul ştiințificităţii zeificate de pozitivism, cu descoperirile sale 
experimentale, îi oferea de asemenea, fundamentele biologice de care psihologia 
avea atâta nevoie pentru a scăpa de obscuritätile eclectismului. Vis-ă-vis de o 
psihologie filosofică, ce ieşire mai bună se putea găsi, decât o alianță cu psihiatria 
pe bază fiziologică, perfect compatibilă cu evoluționismul dominant şi bucurându-se 
încă de glorie, al alienismului pinelian? Consecințele acestei alegeri vor caracteriza 
de aici înainte disciplina în Franţa, care va avea totdeauna o dependenţă marcată în 
raport cu modelul medical în general şi psihiatric în particular, în plus, de o vocaţie 
clinică ce nu poate fi negată” (A. Dagfal 2002: 595). 

Henri Ey simte pericolul reductionist biologic dar şi posibila separare 
radicală între psihologie şi neuro-fiziologie. De aceea, el atrage atenţia asupra 

acestor alunecäri, conferind astfel, autonomie psihologiei, al cärei fundament 
biologic nu poate fi însă negat (cf. H. Ey et al. 1967: 3). 


PSIHOLOGIA LUI HENRI EY — CARACTERISTICI FUNDAMENTALE 


Retinem că, psihologia din perspectiva psiho-dinamică a lui Henri Ey este, 
în acelaşi timp, o psihologie: 
- dinamică 
- genetică 
-  structuralistä 

Vom încerca să oferim un răspuns la următoarele întrebări, strâns legate 
una de cealaltă: ce înţelege Henri Ey prin conceptul de psihologie dinamică şi de 
asemenea, ce înțelege prin conceptul de psihologie genetică? Ce înţelege Henri Ey 
prin conceptul de structură psihică şi ce înseamnă pentru el noţiunea de psihologie 
structuralistă? 


PSIHOLOGIA DINAMICĂ 


O psihologie dinamică reprezintă acea psihologie care „fără a se confunda 
cu neuro-fiziologia, se fondează pe corporeitatea structurii bazale a vieţii psihice şi 
care, fără a se reduce la simplele relaţii ale Omului cu Mediul său, se fondează pe 
organizarea structurală internă şi progresivă a Persoanei umane” (H. Ey et al. 1967: 4). 
Ideea fundamentală care trebuie s-o anime, spune Henri Ey în continuare, este „cea a 
unei evoluţii structurale şi ierarhizate a ceea ce, în timpul lui Hughlings Jackson, se 
numeau „funcțiile? psihice şi pe care noi ar trebui mai degrabă să le privim ca 
niveluri structurale ale evoluţiei creatoare (Bergson) sau ale organizării ființei 
psihice (Nicolai Hartmann). Altfel spus, aşa cum vom vedea, o psihologie medicală 
care trebuie să se aplice diverselor aspecte ale patologiei vieţii de relație (Neurologie 
şi Psihiatrie) şi aspectelor psihologice ale naturii umane în general este „genetică ” 
(P. Janet, J. Piaget etc.) sau nu este deloc, întrucât cheia tuturor problemelor ce 
formează obiectul acestor ştiinţe a omului, nu se poate găsi decât în conceptul de 
evoluție sau de complexificare (Teilhard de Chardin) a vieţii psihice sub toate 
formele sale” (H. Ey et al. 1967: 8). 


PSIHOLOGIA GENETICĂ 


Am văzut deci, ce anume se înţelege prin psihologia dinamică şi mai ales, 
am văzut că o psihologie dinamică trebuie să fie în acelaşi timp şi „genetică”. Ce se 
înţelege prin psihologie genetică şi care sunt problemele pe care le pune o astfel de 
abordare a obiectului psihologiei? 

Cu privire la această psihologie genetică sau psihologie a dezvoltării 
persoanei umane, Henri Ey et al. (1967: 29), fac următoarele remarci considerate 
capitale: 
1.dezvoltarea psihică nu trebuie concepută pe modelul unei serii liniare. La fiecare 
nivel, la fiecare fază se adaugă, nu un nou inel ci, se construieşte o organizare 

structuralä. Fiecare din aceste niveluri structurale implicä un progres în capacitätile 
funcţionale de integrare şi în constituirea unei existente caracterizate prin formarea 
Eului şi a Lumii sale. 

2.este la fel de inutil să ne reprezentăm dezvoltarea ca fiind determinată de 
experiență (stimuli şi evenimente din mediul natural şi social exterior) cât şi de a ni-l 
reprezenta în vid, ca fiind determinat de legile organizării sale interne. 

3.la vârful acestei dezvoltări ierarhizate se află „Raţiunea” ca sistem inteligent al 
existenței, care pune cu privire la cibernetică, aceeaşi problemă ca şi activitatea 
nervoasă superioară: inteligența este sau nu reductibilă la o logistică, la o tehnică 
maşinală de „formalizare”? Ar însemna să uităm acţiunea progresivă, creatoare şi 
personală a însuşi actului inteligenței care este în acelaşi timp tehnică, cunoaştere, 
invenţie şi ideal, adică, în mod esenţial, o funcţie de achiziţie şi de constituire a unui 
capital logic (fonds mental)” (H. Ey et al. 1967: 29). 

Referindu-se la aspectul genetic al psihologiei adoptate de către Henri Ey, 
Jean Garrabe (1996) arată că: „Ey consideră că, dacă Jackson nu a putut duce la 
maturitate opera sa, acest lucru se datorează faptului „că i-a lipsit noţiunea unei 
ierarhii a funcțiilor nervoase care le depăşeşte, fie că este vorba de straturile 
inconştientului instinctivo-afectiv, aşa cum le-a descris Freud, fie că este vorba de 
ierarhia funcţiilor realului pe care a stabilit-o Janet”. El însuşi nu indică în mod clar 
prin care din cele două psihologii genetice va duce la maturitate jacksonismul în 
psihiatrie, mai ales în ceea ce priveşte psihozele schizofrenice, întrucât acesta este 
sensul propriei sale opere” (J. Garrabé 1996: 15). 

În opinia noastră, lucrurile sunt cu mult mai complicate, mai ales că, alături 
de cele două teorii psihologice genetice menţionate de Garrabé, în structura 
modelului propus de Henri Ey, intră în mod evident şi elemente împrumutate din 
teoria dezvoltării inteligenței propusă de Jean Piaget. Capitolul dedicat fazelor sau 
etapelor ontogenezei psihice din Manuel de Psychiatrie stă mărturie în acest sens. 
La fel şi textul din Die Psychiatrie Der Gegenwart (1963) unde, în sprijinul tezei 
sale psihologice care susține că boala mintală este imanentă în însăşi structura 
psihicului normal, sunt aduse argumente din teorii genetice diverse: 

„Este imposibil după cincizeci de ani de studii asupra dezvoltării 

instinctelor (Freud şi psihanaliştii), inteligenței (Piaget) sau personalității (Pierre 
Janet, W. Stern, Ch. Buhler) să nu ţinem cont de stadiile succesive pe care le 
depăşeşte dezvoltarea spiritului pentru a deveni un adult, pentru a trece de la 
condiţia de „infans” la acest om al cărui limbaj şi a cărui rațiune s-au construit pe 
vestigiile sau pe bâlbâielile primelor experiențe ale vieţii” (H. Ey 1963: 724). 
Toate aceste studii şi modelele teoretice care au rezultat din ele, furnizează 
psihologiei, aşa cum Henri Ey însuşi o mărturiseşte, „veritabilul său obiect: 
dezvoltarea vieții psihice, demonstrând că ființa psihică se dezvoltă în faze 
succesive” care constituie etapele organizării sale” (H. Ey 1963: 730). 


* Ase vedea si J. Crépault et al. în R. Ghiglione & Richard, J.-Fr. (eds). Cours de psychologie (2). Bases, 
méthodes, epistemologie, 3*€d., DUNOD, Paris, 1999: 23, 68-72. 

PSIHOLOGIA STRUCTURALISTĂ 


Noţiunea de structură este esențială pentru înţelegerea concepției lui Henri 
Ey, atât asupra psihismului normal (structurile psihice), cât şi asupra bolilor psihice 
înțelese ca structuri psihopatologice. 

Termenul structură este folosit "în sensul unui "plan de organizare! al unui 
organism” (H. Ey 1983: 360). Trebuie avut în vedere, de asemenea şi conceptul 
biologic de organizare care, în opinia autorului, face posibilă introducerea 
conceptului de structură ierarhizată, precum şi pe cele de infrastructură şi 
suprastructură (H. Ey 1983: 76). Proveniența biologică a conceptului de organizare 
este analizată pe larg în lucrarea "Des idées de Jackson à un modèle organo- 
dynamique en Psychiatrie” (Introducere la partea a III-a., pp. 209-212). În cadrul 
aceleiaşi lucrări, autorul precizează: "Structura înseamnă organizarea corpului 
psihic, căci, acesta, ca orice organism comportă o ordine de compoziţie a părților 
sale şi subordonarea acestora totalitätii. Exact acceaşi idee este exprimată prin 
conceptul de structură, cel care a inspirat "Gestalt-psihologia” şi structuralismul lui 
Brentano, Dilthey şi în general al Şcolii germane în psihologie şi psihopatologie” 
(H. Ey 1975: 231). 

Vom sublinia aici o particularitate a structurii, aşa cum este ea înțeleasă de către Ey 
şi anume esența ei temporală: 

"Când se vorbeşte de structura psihică se au în vedere aşadar, forme de organizare, 
scheme dinamice considerate, după intuiţia bergsoniană, ca un spaţiu în durată, căci, 
după cum scria Merleau-Ponty (Signes, 1900), aceste “structuri sunt ca melodia, 
nimic altceva decât un mod de a dura” (H. Ey 1983: 23). 

Într-un anumit sens, structura devine, pentru psihologia structuralistă a 

conştiinţei şi existenţei, însuşi obiectul acesteia. Sunt astfel respinse atât conceptul 
de facultate psihică cât şi cel de funcţie psihică, acestea trebuind să fie înlocuite cu 
conceptul de structură psihică: 
„Astfel, înainte de descrierea lor, noi putem, noi trebuie să spunem că vizatul 
fenomenelor care ne apar ca trăire a realităţii psihice, ne oferă diversitatea acestora 
nu ca facultăţi, ori ca funcțiuni, ci ca structuri. Se vorbeşte, în consecință de 
structura percepției, a persoanei, a memoriei, a comportamentului, a inteligenţei 
etc. Un atare „model” conceptual al obiectului psihologiei se aplică formelor ființei 
noastre care sunt operaţiile, sistemele intentionale, grupurile de Gestalqualitaten ce 
compun organizarea noastră şi cărora noi le recunoaştem caracterul de a fi 
conştiente, după cum intră sau nu în experienţa trăită şi comunicabilă a subiectului 
deschis spre lume. Termenul de structură se aplică cel mai bine acestei realităţi a 
vieții psihice” (H. Ey 1983: 36). Remarcăm în textul citat din Constiinta (1983: 36) 
o pledoarie pentru poziţia structuralistă în psihologie, ca reacție la poziția atomistă şi 
asociationistä a psihologiei clasice (sec. al XIX-lea). 

Este totuşi neclar dacă, în conformitate cu distinctiile propuse de Jean 
Piaget (1973: 10) ne aflăm în faţa unei concepţii „structuraliste operatorii” sau nu. 
Aceasta deoarece, pentru Piaget, teoria gestaltistă a percepției este inclusă în 
concepția holistă (care reprezintă, alături de structuralismul operator, cea de a doua 
poziţie teoretică ce s-a opus psihologiei asociationiste) în timp ce, pentru Henri Ey 

ea pare să fie inclusă în concepţia structuralistă la care el aderă”. Dealtfel, Henri Ey 
echivalează „structura” cu „forma” (Gestalt) în Constiinfa, unde se spune că: 
înțeleasă între ideea unei pure intentionalitäti constituante (Ehrenfeld, Meinong, 
Husserl) şi cea a unei , forme” contextuale a percepţiei (Wertheimer), ea exprimă în 
esenţă o organizare internă şi activă, o organizare autohtonă” (H. Ey 1998: 23). 

Orice fenomen psihic, spune Henri Ey, are o structură stratificată şi 
conflictuală care presupune inconştientul (H. Ey 1998: 31). Structurile psihice ni se 
dezvăluie într-o ordine ierarhizată care este cea a drumului libertăţii sale (H. Ey 
1998: 23). 

Cum recomandă Henri Ey să fie studiate structurile psihice? Iată un 
fragment cu caracter metodologic, din Constiinfa (1998: 24): „fiecare structură 
psihică trebuie definită nu numai prin organizarea, ci şi prin geneza, prin evoluția şi 
finalitatea sa, adică prin ceea ce a fost şi ceea ce este, orice structură psihică 
implicând o ierarhie de niveluri ale ființei noastre care constituie ordinea temporalității 
ei şi a implicatiilor sale interne” (H. Ey 1998: 24). 

A cunoaşte o structură psihică, implică să descriem geneza acesteia, 
organizarea ei, precum şi evoluţia şi scopul, sau finalitatea sa. În acest fel, 
surprindem însuşi procesul de structurare, organizare şi funcționare al structurilor 
psihice atât în dimensiunea sincronă, cât şi diacronă a vieții psihice. 

În ceea ce priveşte aspectul diacron al apariţiei şi complexificării 
progresive a vieţii psihice, următorul fragment din Monografia (1975) ne permite să 
surprindem şi alte caracteristici importante ale structurilor psihice: 

„Nu este mai putin clar că, activitatea psihică se dezvoltă pornind de la 
rudimente ale vieţii de relație după arhitectonica proprie reflexului (fundament şi 
limită a oricărei reflexologii) însă nu ar trebui, oricât de complicat am admite că este 
acesta, să reducem la jocul exclusiv al acestei arhitectonici, exercițiul activităţii 
psihice. Ştiinţa nu este obligată să se plieze la acest materialism strâmt ca la unul din 
postulatele sale esenţiale. Va exista un obiect de ştiinţă, atâta timp cât vor exista în 
ordinea psihică realităţi concrete, chiar dacă atare realităţi constituie o funcționare de 
ansamblu ireductibilă la jocul părților sale” (H. Ey 1975: 137). 

Recunoaştem aici definiția structurii ca totalitate dinamică, ireductibilă la 
elementele sale componente. Remarcăm, de asemenea, ideea de dezvoltare prin 
intrarea unor structuri (e. g. structuri reflexe) în componenţa altor structuri mai 
complexe (e. g. structuri psihice) organizate ierarhic şi în care legile de compoziţie 
ale întregului sunt ireductibile la legile structurilor-element componente (J. Piaget 
1973: 16). 

Un aspect problematic al concepției psihologice structuraliste propuse de 
către Henri Ey, ţine de faptul că pentru acesta, structura este „trăită” de către subiect. 
În ceea ce îl priveşte, Jean Piaget susţine că în cazul construcției structurilor 
cognitive, „trăitul” nu joacă decât un rol minor, deoarece aceste structuri nu se 
găsesc în conştiinţa subiecților, ci în comportamentul lor operatoriu, ceea ce este cu 
totul altceva” (J. Piaget 1973: 79). Însăși ideea de subiect, atât de dragă lui Henri Ey 
este problematică pentru Piaget (vezi J. Piaget 1973: 78-84). 


& A se vedea şi H. Ey Constiinfa 1998, pp. 10-14: “Structurarea arhitectonică a “organismului psihic” 
este incompatibilă cu teoria “structuralistă” a sistemelor impersonale”. 

CERCETAREA FUNDAMENTELOR PSIHOLOGIEI 


În Manuel de Psychiatrie (H. Ey et al. 1967), capitolul dedicat Psihologiei, 
începe cu prezentarea problemelor fundamentale ale acestei discipline, Henri Ey 
indicând soluțiile acceptabile pentru concepția sa privind Psihologia. 

Care sunt, în opinia lui, problemele filosofice clasice (dar care îşi păstrează 
actualitatea) şi din care se pot degaja principiile fundamentale ale unei PSIHOLOGII 
DINAMICE? Ele sunt următoarele: 

1) monism şi dualism (raporturile dintre fizic şi moral), 
2) nativism şi empirism, 

3) subiectivism si obiectivism, 

4) determinism şi libertate (H. Ey et al. 1967: 3—7). 

Care ar fi, sintetizând soluţiile prezentate ca acceptabile, acele principii ce 
fondează din punct de vedere filosofic psihologia dinamică în viziunea autorilor (H. 
Ey, P. Bernard, Ch. Brisset) ? 

Ca şi în alte locuri din opera sa, Henri Ey respinge, în ceea ce priveşte 
problema raporturilor dintre minte şi corp, atât monismul care susţine că există o 
unitate substanţială între corp şi spirit, cât şi dualismul care consideră că mintea şi 
corpul au esențe diferite, ceea ce ar conduce la faptul că „psihologia ar presupune o 
filosofie dualistă şi o teorie paralelistă a raporturilor între fizic şi moral” (H. Ey et 
al. 1967: 4). De aici şi „necesitatea de a reveni la realitatea însăşi a dezvoltării şi 
organizării ființei psihice şi de a depăşi aceste certuri abstracte, prin considerarea 
raporturilor dintre fizic şi moral în perspectiva dinamică a unei ierarhii a fiinţei vii, 
animate şi personale, singura perspectivă care permite ieşirea din impas” (H. Ey et 
al. 1967: 5). 

În volumul Neurologie et Psychiatrie (1998: 101) Henri Ey, răspunzând 
criticilor care îl consideră fie monist, fie dualist cu privire la problema relaţiei 
minte-corp, arată că teoria sa ontologică este de fapt un „ierarhism structural şi 
evoluționist” a cărui esenţă este de „a se prezenta ca o serie de concepte biologice 
care nu se reclamă nici de la dualism nici de la monism, pe care înţelege să le 
depăşească, pentru a se adapta doar la natura empirică a lucrurilor. Propriul 
noţiunilor dialectice de evoluţie a funcțiilor, de niveluri de integrare etc. este, nu de a 
concilia dintr-o perspectivă eclectică care mi-este străină, ci de a depăşi dintr-o 
perspectivă critică antinomia tezelor moniste şi dualiste, ale continuității şi ale 
discontinuităţii etc. ...Nu mă voi opri prea mult asupra acestui reproş, căci mi se pare 
imposibil ca aceia ce sunt familiarizați cu gândirea mea, pot să nu înțeleagă că eu nu 
apăr (chiar atunci când, pentru comoditatea expunerii vorbesc de „două planuri”) 
teza transcendentei vieţii psihice în raport cu viaţa, sau îmi atribuie ideea de a 
introduce în teoria mea genetică „psihicul” ca o mutație miraculoasă pe parcursul 
evoluţiei „organicului”. eu dau noţiunilor de evoluţie şi de nivel deplina lor 
semnificaţie, adică aceea a unei mişcări a cărei formă finală nu este pe de-a întregul 
conținută în forma iniţială. Tocmai în aceasta cred eu că rezidă principalul conflict 
de opinie între mine şi cei ce mă contrazic, acesta fiind cel mai profund şi cel care le 
determină pe toate celelalte” (H. Ey 1998: 102). 

Problema raporturilor între înnăscut si dobândit, formulată de Henri Ey ca 

opoziţie între nativism şi empirism, depăşeşte ca importanță graniţele psihologiei, 
fiind întâlnită, de asemenea, în filosofie (opoziția a priori / a posteriori) sau în 
antropologie (opoziţia nature / nurture). În ceea ce priveşte psihologia, această 
problemă s-a pus cu privire la inteligență, caracter, sentimente, concepția despre 
lume şi relaţiile cu lumea înconjurătoare, sub forma întrebării: ce anume este 
înnăscut, preformat, constituțional, instinctiv (sau a priori) şi ce anume este 
dobândit, consecutiv experienţei personale acumulate şi a acţiunii mediului? — H. Ey 
et al. 1967: 5 — Henri Ey formulează poziția sa după cum urmează: „organizarea 
vieţii psihice, structura conştiinţei, construcția personalităţii, operaţiile care sunt la 
baza şi la vârful cunoaşterii de către noi a lumii obiective şi a comunicării cu ceilalți, 
toate sentimentele noastre, toate ideile noastre, toate acțiunile noastre sunt în acelaşi 
timp dependente atât de organismul nostru cât şi de mediul exterior...Este într- 
adevăr, imposibil să considerăm viaţa de relație umană ca pe o simplă acumulare de 
senzaţii, de impresii sau de răspunsuri la stimuli. Suntem forțați să admitem că însăşi 
formarea acestei experiențe depinde de activitatea proprie subiectului. Putem spune 
chiar că psihologia ar putea să fie definită ca ştiinţa organizării individului care în 
acelaşi timp permite şi reflectă experienţa sa, căci viața psihică nu este nici pură 
virtualitate, nici pur reflex” (H. Ey et al. 1967: 6). 
O altă problemă fundamentală a psihologiei, pe care o regăsim în acest subcapitol 
din manual, pune în opoziție subiectul şi lumea obiectelor, opoziţie care a putut fi 
considerată ca origine sau centru al vieţii psihice (H. Ey et al. 1967: 6). Formulată ca 
opoziţie între subiectivism şi obiectivism, această problemă, transpusă în domeniul 
psihologiei, revine la a şti à propos de conştiinţă, percepție, Eu etc., dacă acestea 
„trebuie să fie considerate ca guvernate de forme de organizare interne ale 
subiectului, sau considerate ca efecte ale acţiunii formatoare a lumii obiectelor” (H. 
Ey et al. 1967: 6). Sau, altfel spus, viaţa psihică trebuie considerată pe modelul 
experienţei intime a gândirii subiectului sau pe cel al experienței obiective a 
mediului natural sau social? (ibidem). În această problemă, spune Henri Ey în 
continuare, antinomia a fost depăşită printr-o concepție holistă, totalistă a vieții 
psihice, concepţie care a fost promovată de unii dintre precursorii importanţi ai 
concepţiei sale despre psihic. Sunt citați aici H. Bergson, W. James, E. Husserl, 
Nicolai Hartmann. Aceste concepţii au adus în prim plan noţiuni dinamice cum ar fi 
„structuri psihice”, „forme” etc. Acestea permit o integrare a subiectivului şi 
obiectivului în viaţa psihică, ceea ce a condus la o „revizuire profundă a problemei 
obiectivului şi subiectivului” (op. cit. p. 6). 

Psihologia psiho-dinamică a lui Henri Ey îşi propune să surprindă tocmai 
unitatea dintre subiectiv şi obiectiv, dintre Eu şi Lumea sa, ca reprezentând însuşi 
sensul sau funcţionarea vieţii psihice a omului (H. Ey et al. 1967: 6). Pentru a realiza 
acest deziderat, Henri Ey nu va ignora nici una din concepțiile filosofice sau 
psihologice (gestaltiste, structuraliste, fenomenologice, bio-psihologice totaliste) 
care îi vor fi ghid şi sprijin în elaborarea propriei sale viziuni teoretice. Problema 
raporturilor dintre subiectiv şi obiectiv, probabil cel mai bine se reflectă în teoria lui 
Henri Ey cu privire la infrastructura conştiinţei, teoria percepției şi a organizării anti- 
halucinatorii a organelor de simţ, precum şi în teoria cu privire la structura Eului 

înțeles ca manieră-de-a-fi-în-lume (Dasein) şi a perspectivei existențiale asupra 
raporturilor între Eu şi Lumea sa. 

Ultima mare problemă filosofică la care face referire Henri Ey, este problema 
raporturilor între determinism şi liber arbitru. Transpusă în psihologie, această 
aporie clasică îi situează în tabere opuse pe behaviorişti, psihosociologi şi 
reflexologi, pe de o parte şi pe spiritualiştii idealisti, de la Bergson la Maurice 
Blondel (H. Ey et al. 1967: 7). 

Pe parcursul întregii sale opere, Henri Ey va combate atât determinismul 

biologic (în care ființa umană s-ar afla în întregime supusă legilor naturii) cât şi 
determinismul socio-cultural (în care persoana umană ar fi supusă în întregime 
legilor societăţii) fie el conştient, fie inconştient (H. Ey 1983: 406). Acest „conflict 
între transcendenta sau imanenta vieţii psihice relativ la corporalitatea sau la 
determinantii socio-culturali, este depăşit, spune Henri Ey, de către dialectica 
(Hegel) implicată în noţiunea de devenire istorică a persoanei” (H. Ey et al. 1967: 
7). Astfel încât, obeictul psihologiei nu poate fi înțeles decât ca „o construcţie care 
smulge subiectul din determinările sale” (ibidem). Prin urmare, „viaţa psihică trebuie 
văzută ca ansamblul fenomenelor care constituie istoria personală (Spranger, W. Stern, 
Mounier) a omului constituind prin ideile sale şi prin limbajul său, un sistem de 
valori care devine Lumea sa. „Realitatea” Lumii sale şi realitatea libertăţii sale se 
confundă” (H. Ey et al. 1967: 7). 
Probabil că nicăieri nu se vede mai bine această opțiune a lui Henri Ey pentru 
libertate şi liber arbitru, ca în teoria sa privind construcția personalității şi 
constituirea sistemului de valori ale Eului, printr-o serie de alegeri şi încorporări ale 
logicii, moralei, sintaxei sau regulilor sociale, într-un axiologic personal (H. Ey 
1983: 308). De asemenea, în contrapondere, domeniul psihopatologiei se 
caracterizează tocmai prin aceea că are loc „o pierdere a libertăţii în dezorganizările 
fiinţei noastre conştiente, adică în maladiile mintale” (H. Ey 1983: 403). 


CRITICA LUI HENRI EY ASUPRA CONCEPȚIILOR TEORETICE 
DIN PSIHOLOGIE 


În mai multe din textele sale dedicate psihologiei, Henri Ey critică 
orientările teoretice dominante în epocă. Este vorba de teorii din psihologia 
medicală, psihanaliză, psihologia socială“. 

Acestea sunt considerate „psihologii plane” (H. Ey 1973: 1436) adică reduse la 
un singur plan (spaţiu, spirit, societate) şi „fără plan”, adică „fără o ordine ierarhizată 
a structurilor ordonate în raport cu scopul lor” (ibidem). De fapt, „ceea ce le lipseşte 
acestor concepții metafizice, este VIAŢA. Viaţa este o condiție necesară a vieții 
psihice, însă nu o condiţie suficientă a corpului psihic. Acesta într-adevăr depăşeşte 
prin organizarea sa ordinea vitalitätii, pentru a-i substitui pe cea a unei autonomii 
personale. PSIHOLOGIA nu este o ştiinţă a naturii” (H. Ey 1973:1436). 


& Sunt criticate astfel, următoarele: Psihologia raţională — H. Ey et al. 1967: 30; Psihanaliza — H. Ey 
1973: 1100, 1435-36; Psihologia socială — H. Ey 1975: 216-219. 


92 


Spre deosebire de aceste conceptii teoretice, psihologia lui Henri Ey admite 
ipoteza organizării ierarhizate a „corpului psihic” care corespunde arhitecturii 
sistemului nervos central (SNC) (H. Ey 1975:256; H.Ey 1973:1100). 


CONCEPŢIA DESPRE CORPUL PSIHIC 


NATURA CORPULUI PSIHIC 


O manieră potrivită de a începe studiul asupra naturii corpului psihic, ni s-a 

părut redarea analizei pe care Henri Ey o face problemei fundamentale a Psihiatriei 
şi anume problema naturii "bolii mintale”. În primul capitol al lucrării "Des idées 
de Jackson à un modele organo-dynamique en Psychiatrie” (H. Ey 1975: 213), se 
arată că această problemă a fost pusă, în general, sub forma a două categorii de 
interogatii: 1) interogatii asupra cauzei fizice sau psihice a bolii mintale; 2) 
interogatii asupra naturii acesteia, a modalităţii sale de a fi, omogenă sau heterogenă 
în raport cu viaţa psihică normală şi cu variațiile sale fiziologice. 
Această chestionare cu privire la natura şi cauzele bolilor psihice, este cu atât mai 
dificilă, ne previne autorul, cu cât ea implică, de fapt, una din aporiile celebre ale 
filosofiei şi anume problema raporturilor dintre minte şi corp (antinomie pe care 
Henri Ey preferă s-o formuleze, aşa cum avăzut deja, în termenii relației dintre fizic 
şi moral). 

Spuneam anterior că, în istoria filosofiei, au fost propuse mai multe tipuri 
de soluţii la această problemă, însă, în mare, două“ au fost categoriile în care aceste 
soluţii se pot încadra: poziții dualiste şi poziții moniste. 

Dualismul ontologic a fost transpus în cadrul disputelor cu privire la natura bolilor 
mintale, sub forma unei opoziții radicale şi contradictorii între o concepţie care face 
din boala mintală o boală organică (asimilată bolilor altor organe şi sisteme ale 
corpului, deci echivalentă bolilor somatice) şi o concepție care face din boala 
mintală o boală morală (ceea ce duce la excluderea bolilor psihice din cadrul 
patologiei generale). În ambele cazuri, spune Henri Ey, definiţia bolii mintale are de 
suferit. Prima concepţie duce la pierderea sensului de "mintală” a bolii psihice (se 
pierde specificitatea bolii psihice în raport cu bolile somatice). În ceea ce priveşte 
cea de a doua concepţie, este negat însuşi caracterul de boală al suferinței psihice. 

Această contradicţie pe care Henri Ey o numeste „psihiatricidă”, nu poate fi 
depăşită, în opinia autorului, decât "printr-o concepție asupra organizării 
corpului, care integrează viața de relaţie, precum şi persoana sa în interiorul 
tegumentului său, în loc să juxtapună indefinit soma şi psyche sau, să reducă unul la 
imaginea celuilalt” (H. Ey 1975: 214). Sunt respinse astfel atât concepţiile dualiste 
cât şi cele moniste cu privire la relația minte-corp. De aceea, Henri Ey va insista 
asupra ideii că, "în loc de a separa corpul şi spiritul, creierul şi gândirea, Neurologia 
şi Psihiatria, ar fi mult mai util să recurgem la ideea de niveluri ierarhizate de 
integrare pentru a descoperi logica corpului psihic care, ea singură ne permite să 


* Există, de fapt şi poziţii pluraliste, Henri Ey însuşi aderând la o astfel de poziție ontologică, însă clasic, 
lupta s-a dus între susținătorii monismului şi cei ai dualismului ontologic. 

distingem categoriile naturale ale patologiei sale. Acest corp, este el însusi (ca si 
corp), organizat pentru a se naste, a se dezvolta si a träi pornind de la structuri, 
functii, faze, necesare existentei sale. Dar ceea ce constituie originalitatea sa, este 
structurarea temporală a organizării sale, adică memoria sa. Nu este vorba aici 
despre memoria reproducătoare a unui computer, ci de memoria producătoare a unei 
deveniri care nu ar surveni niciodată decât derulând în acţiunea sa experienţa rulată 
în trecutul său. Acestea fiind spuse, este clar că trebuie să facem distincţii în cadrul 
patologiei diverselor straturi arhitectonice ale corpului psihic” (H. Ey 1975: 259). 

În continuare, vom afla că: „Acest corp, integrând scopurilor sale 
mijloacele de care dispune, este astfel organizat pentru a furniza Subiectului 
instrumentele acţiunii sale şi pentru a-i permite să se servească de acestea aşa cum 
crede de cuviinţă. Se poate vedea foarte clar că aici se foloseşte foarte mult limbajul 
oricărei dialectici a producţiei şi fabricației. Aceasta pentru că, efectiv, corpul psihic, 
structurat şi finalizat de la început, se dezvoltă progresiv pentru a constitui un 
integron, un sistem coordonat, dar de asemenea un sistem deschis al cărui scop la 
fiecare moment de timp este de a dirija acțiunea până la consumarea acesteia. 
Ordinea acestei organizări nu este doar un ordin (comandă) de care ascultă instanţele 
inferioare, ci un plan care cere ca mijloacele să fie subordonate scopului. Astfel, 
ceea ce separă planul funcțiilor instrumentale de funcţia generală de integrare, este 
raportul dialectic între mijloace şi scop, nu cel spaţial, de la periferic la central, sau 
cel cantitativ, de la elementar la complex, aşa cum susținea concepţia clasică” 
(H. Ey 1975: 260). 


IPOTEZA CORPULUI PSIHIC 


În introducerea la volumul „„Schizophrenies. Etudes cliniques et 
de a aplica ideile lui Jackson la grupul schizofreniilor lui Bleuler, Henri Ey va 
introduce, prin ipoteză, o nouă noţiune şi anume, noțiunea de „corp psihic” ca 
model de organizare a vieţii psihice (J. Garrabe 1996: 13). Acesta este momentul, ne 
spune Garrabé, când concepţia teoretică a lui Henri Ey trece de la perioada neo- 
jacksoniană la cea propriu-zis organo-dinamică. 

Ce devine în acest context, problema fundamentală a naturii bolii psihice? 
Ea se reduce, în opinia lui Henri Ey (1975), la întrebarea esențială: „corpul psihic” 
este situat în interiorul sau în exteriorul tegumentului, în afara sau înăuntrul 
organizării corpului ? 

Răspunsul vine câteva pagini mai departe, când Henri Ey precizează: "În şi 
prin acest Corp (corpul fizic — n.n VT) indefinit fixat prin instinctul său de 
conservare la o homeostazie pe care acesta i-o garantează, ia naştere pentru a se 
schimba şi a se dezvolta, un nou Corp, "Corpul psihic”: cel care nu este nici altul 
nici acelaşi cu Corpul ce ocupă locul său în spaţiu (cel delimitat prin tegumentul 
său), ci un corp care este esențialmente o ființă de timp, de devenire, tinzând prin 
auto-constructia sa, spre propria sa finitudine” (H. Ey 1975: 227). 

Sigmund Freud recursese la termenul „aparat” pentru a desemna acest Corp. Însă 
Henri Ey consideră această denumire ca fiind inadecvată, datorită conotatiilor sale 

mecaniciste, corpul psihic nefiind o maşină ci ”este integrat în şi prin activitatea 
cerebrală” (H. Ey 1975: 230). Iar la rândul său creierul, nu mai este înţeles ca ”o 
maşină de transmisie, de asociaţii, cum se spunea în sec. al XIX-lea, ci organul 
însuşi al libertății noastre” (H. Ey 1975: 230). Creierul, continuă Ey, este "construit 
pentru a permite Subiectului să creeze: prin reprezentarea lumii sale, creează un 
mijloc de a dispune de aceasta; prin încorporarea limbajului său creează o legislaţie 
a realităţii sale; prin capacitatea sa operațională realizează o punere în practică a 
acțiunilor sale. El este organul libertăţii înseşi în măsura în care aceasta implică un 
ideal sau un program existențial care integrează programul genetic extrăgând dintre 
creatoare, se construieşte autonomia Persoanei” (H. Ey 1975: 230). 

Vom vedea mai departe că Henri Ey nu respinge doar termenul de aparat psihic, 
înlocuindu-l cu cel de corp psihic, sau organism psihic, ci modifică însăşi schema de 
organizare a acestui aparat psihic, aşa cum fusese propusă de topica lui Freud. 


ANALIZA STRUCTURALĂ A CORPULUI PSIHIC 


Deoarece corpul psihic se constituie printr-o auto-organizare Si 
complexificare progresive (H. Ey 1975: 212), el are o structură ierarhizată alcătuită 
din straturi sau niveluri. În acest sens, autorul spune: ” Această stratificare ierarhizată 
este probabil cea mai caracteristică fiinţei psihice, este cea la care ne trimit toate 
aspectele psihologice ale instanțelor afective inconstiente ale imaginarului, 
automatismului şi memoriei” (H. Ey 1963: 730). 

Revenim acum la întrebarea pe care am lăsat-o fără răspuns ceva mai 
înainte şi anume: care este structura, adică organizarea „corpului psihic”? 

Ca orice organism, spune Henri Ey, corpul psihic implică o ordine de 
compoziţie a părţilor sale precum şi subordonarea acestora totalității (H. Ey 1975: 
231). Dar această ordine de organizare nu este posibilă decât datorită 
caracteristicilor funcționale ale creierului căci ”prin activitatea însăşi a creierului, la 
rândul ei garantată prin structura şi auto-organizarea sa, se exercită această 
posibilitate” (H. Ey 1975: 232). 

Trebuie remarcat faptul că, deşi schema de organizare a organismului 

psihic este construită pe modelul topicii freudiene, deci este de inspiratie 
psihanalitică, Henri Ey rămâne consecvent cu sine în opoziția sa față de o 
„psihologie fără corp”, în general faţă de orice concepție psihogenetică pură şi în 
credinţa sa în ideea că Psihanaliza a avut o serie de intuitii valabile care trebuie însă 
corectate şi adecvate unei viziuni organiciste asupra psihopatologiei (o concepție 
asupra unui Subiect încorporat, a cărui existență este condiționată de activitatea 
creierului), ceea ce organo-dinamismul a încercat să facă. 
În opinia autorului, Psihismul, ,Psyché” "constituie un sistem de forte care 
integrează funcţiile nervoase şi non-nervoase într-o activitate la maximum 
personală. Activitatea sa se defineşte în sensul unui raport de subordonare a părților 
față de tot. Aceasta înseamnă că „activitatea psihică este prin esenţă, constituită şi se 
defineşte printr-o mişcare originală de 'punere în formă', de 'punere în ordine' a 
infrastructurii organismului” (H. Ey, Études psychiatriques, vol. I, p. 262). 

Prin urmare, organismul psihic este gândit ca o ierarhie, fiind structurat într-un sens 
precis, care este devenirea conştientă (H. Ey 1983: 353). În acelaşi timp, 
Inconstientul face şi el parte integrantă din structura ființei psihice. El nu se 
constituie însă ca un soclu” pe care se construieşte porţiunea conştientă a corpului 
psihic, ci coexistă cu aceasta, exprimându-se împreună cu ea (H. Ey 1983: 320). 
Dealtfel, Henri Ey insistă asupra acestui punct esențial al concepţiei sale şi anume 
că: ” Poziţia "inferioară! a Inconstientului nu trebuie să ne-o reprezentăm în nici un 
caz în spaţiu, ca o regiune spaţială, ca o sferă inferioară căreia i se suprapune o 
instanță dominantă. | ...] Nici un act, nici o gândire, nici o idee, în nici o categorie 
sau în nici un nivel ontologic al ființei umane, nu separă radical Inconştientul de 
Conştient. Constiinta e prezentă chiar şi în cele mai joase niveluri ale inconstientei. 
Tot aşa, inconştientul e prezent chiar în formele superioare ale spiritului. Lupta care 
se dă în om în fiecare moment sau în fiecare din proiectele existenţei sale, între 
instanţele sale superioare şi cele inferioare, luptă care este însăşi viaţa psihică, 
implică constanta ontologică a unui conflict al fiinţei noastre care determină toate 
alegerile şi toate experienţele noastre. Astfel că viața noastră psihică nu este 
împărțită în două, ci prezintă o organizare bipolară definită prin termenii seriei 
„Conştiinţă — Eu (Moi) - Transcendentä — Ratiune” şi prin cei ai seriei „Inconştient — 
Automatism — Instinct” (H. Ey 1983: 401). 

Din punct de vedere diacron, arată Henri Ey, "într-un prim moment, ființa noastră 
conştientă se constituie prin opoziţie față de Inconştient, apoi Inconstientul se 
organizează prin opoziţie față de ființa noastră conştientă. [...] În acest fel, 
raporturile dintre Cs şi Ics se înscriu în planul de organizare psihică nu ca raporturi 
între zero (Cs) şi infinit (Ics), după cum au tendința să-şi reprezinte multi dintre 
psihanalişti ci, dimpotrivă, într-o dialectică ce atribuie Cs sensul unui sistem 
integrant” (H. Ey 1983: 353). 


STRUCTURA ORGANISMULUI PSIHIC (TOPICA) 


Pornind de la modelul oferit de teoria freudiană a Inconstientului şi de teoria topică a 
aparatului psihic, Henri Ey propune la rândul sau o schemă generală a 
organismului psihic asupra căreia autorul face următoarele considerații: ”1) ființa 
noastră conştientă comportă Eul (le Moi) şi idealul Eului (Supra-Eul propriu-zis); 2) 
Inconştientul este compus din Sine (Ca) şi din contrapulsiunile sale (Instincte ale 
morții şi Sub-Eului, acesta din urmă, în mod nepotrivit, numit Supra-Eu)” (H. Ey 
1998: 358). De asemenea, din schemă mai decurg o serie de concluzii importante şi 
anume: ”1) structura fiinţei noastre conştiente încadrează Ics şi exercită asupra 
Sinelui refularea, impunându-i forme complexuale, adică reprezentanţii simbolici ai 
pulsiunilor; 2) Sinele constituie masa Ics, fiind compus din forţele contradictorii ale 
Libido-ului şi Destrudo-ului şi este organic fntretesut cu un Contra-sine (ce 
echivalează cu Supra-Eul Inconstient)” (H. Ey 1998: 385). 

Cele două regiuni principale ale organismului psihic: Conştientul şi Inconstientul se 
găsesc în raporturi speciale, dialectice, fiind complementare în dinamica lor (H. Ey 
1998: 384). Între acestea două, limbajul ”consubstantial conştiinţei, apare ca fiind 

însăşi operaţia care instituie inconştientul, disimulându-l în discontinuitatea 
discursului său” (H. Ey 1998: 319). 


ONTOGENEZA PSIHICĂ (PSIHOGENEZA) 


În ceea ce priveşte ontogeneza corpului psihic, Henri Ey arată că: 
„Organismul psihic este constituit pe un model care, reproducând pe cel al 
organismului viu, diferă totuşi de acesta prin faptul că, embrionul din care el se 
dezvoltă, subzistă în structura sa, aşa cum temporalitatea fiinţei noastre psihice cere 
ca trecutul acesteia să se înfăşoare în desfăşurarea devenirii sale. Această temă este 
reluată cu vigoare de P. Ricoeur atunci când, trecând de Freud, ajunge la Hegel, 
subliniind că, cerinţele vieții şi dorinţele sunt de nedepăşit, că ele rămân astfel 
mereu, dar că sunt, spunem noi, „integrate” în procesul construcției Omului după 
modelul „kantian”, Omul, neajungând la libertate decât conformându-se Legii, 
autonomiei Raţiunii sale. Dar biologia, în special neuro-biologia, ne demonstrează 
că organizarea nervoasă are sensul unei memorii a trecutului in permanență 
implicate în cerințele acţiunii. Trebuie să reflectăm cu grijă asupra sensului acestei 
integrări, notiune-cheie a oricărei probleme; căci a spune despre o ființă că este 
organizată nu înseamnă nimic altceva decât că ea este integrată. Noţiunea de 
integrare implică sensul de construcție sau de depăşire a inferiorului, menţinut în 
stare de subordonare. Această noțiune de highest level, a activităţii nervoase 
superioare, fundamentală în neurofiziologie, reprezintă insăşi ideea unei ordini ce îşi 
impune legea de organizare instanțelor inferioare pe care le controlează. 
Pozitivitatea acestei integrări (sau valoarea, sau eficacitatea sa) se reduce 
întotdeauna şi în mod necesar, la o funcţie de alegere, de diferenţiere sau de control, 
adică la obligativitatea de supunere la o ordine. Se poate spune că, funcția de 
integrare este esențial inhibitorie, cum se susține în neurofiziologia de după H. 
Jackson şi Sherrington sau, după cum vom arăta noi, ca ea este o funcţie de 
negativitate” (H. Ey 1998: 361-362). Propriu-zis, teza pe care o susține Henri Ey 
este următoarea: „Structurile ființei noastre conştiente reprezintă această putere de 
-legislatie”, de „control”, de „ordine”, de „direcţie”, care găseşte în noțiunea de 
integrare (negarea „negentropiei” dezordinii) forma sa tradițională din neuro- 
biologie” (H. Ey 1998: 363). 


STADII ÎN DEVENIREA VIEŢII PSIHICE 


O astfel de psihologie genetică, aşa cum este ea concepută de Henri Ey, 
trebuie să ia în considerare toate vârstele semnificative ale vieţii psihice umane. Aşa 
cum o subliniază şi textele sale, trei sunt etapele cele mai importante în devenirea 
psihismului: 

I. perioada creşterii (ontogeneza psihică) 
II. perioada adultă 
III. perioada senescentei (H. Ey et al. 1967: 879) 

Perioada creşterii — este descrisă mai detaliat, în Manuel de Psychiatrie 
(1967). Este vorba de subcapitolul: „Dezvoltarea psihologică de la copilărie la vârsta 
adultă” (H. Ey et al. 1967: 18-29). Rezumată într-o singură frază, „dezvoltarea 
psihică” reprezintă „metamorfoza nou-născutului, supus principiului plăcerii, într- 
un adult supus principiului realității şi raţiunii” (H. Ey et al. 1967: 29). 

Perioadei adulte nu îi este dedicat nici un paragraf anume în subcapitolul 

de dezvoltare psihică. Iată cum justifică H. Ey et.al. (1967:28) acest lucru: 
„Nu mai este posibil să trasăm dezvoltarea tipică a vieţii psihice când aceasta a atins 
vârsta adultă, căci atunci individul creează el însuşi istoria sa, în măsura în care a 
ieşit din copilărie şi când, încetând să mai asculte de tipicitatea legilor specifice ale 
dezvoltării, el se angajează în destinul său personal” (H. Ey et al., 1967:28). 

Perioada senescentei este descrisă în Manuel de Psychiatrie (1967) în 
subcapitolele „La sénescence ou vieillissment” I — Psychologie du vieillard (p. 880) 
din capitolul XI „Les troubles mentaux de la senilite ” (pp. 879-939). 

Senescenta este împărțită (oarecum arbitrar, după cum mărturisesc înşişi 
autorii) în două perioade: presenescenta (între 45-65 ani) şi bätrânetea propriu-zisă 
(peste 65 ani) (H. Ey et al. 1967: 880). Se face o distincție între senescentä şi 
senilitate, deşi distincția între bătrânul „normal” şi bătrânul „bolnav” a fost 
considerată de unii autori ca fiind artificială (Bourlière, 1958 citat în H. Ey et. al 
1967: 879). 


DIMENSIUNILE CORPULUI PSIHIC 


Teoria psiho-dinamică propusă de către Henri Ey, presupune, aşa cum am 
văzut, existența unui corp psihic organizat ierahic, ce poate fi analizat pornind de la 
două dimensiuni sau axe principale: axa sincron / diacron şi axa conştient / 
inconştient: 


1. AXA SINCRON / DIACRON 

e sincron: conştiinţa 

e  diacron: personalitatea 
2. AXA CONSTIENT / INCONŞTIENT 

e  conştiințaa ceva / a fi inconştient 

e conştiinţa că eşti cineva / inconstienta de sine 

În prezentarea noastră a concepției despre corpul psihic, vom încerca să 

surprindem caracteristicile structurilor psihice pe cele două axe, precum şi relaţiile 
complexe dintre acestea (e. g. relaţiile dintre conştiinţă şi personalitate, relațiile 
dintre conştiinţă şi inconştient, sau cele dintre personalitate şi inconştient etc.). 


NIVELURI ALE VIEȚII PSIHICE UMANE 


Vom începe prin a arăta că teoria psihologică a lui Henri Ey admite mai 
multe niveluri ale vieții psihice umane, pe care le prezentăm schematic astfel: 
e Nivelul psihic inferior, automat; 
e Nivelul psihic superior, uman (H. Ey 1972). 

La rândul său, nivelul psihic superior (viaţa psihică umană) are cele două 
coordonate de care aminteam la început: 

1. sincron (câmpul conştiinţei) / diacron (traiectoria personalităţii); 

2. conştient / inconştient (H. Ey Études psychiatriques, vol. I, 1952: 274-277). 


TEORIA DESPRE CONŞTIINŢĂ 


Vom numi partea din concepția psihologică a lui Henri Ey, dedicată 
conştiinţei, teoria despre conştiinţă. Care sunt întrebările cele mai importante, 
legate de aspectele ontologice, psihologice sau fenomenologice ale conştiinţei 
umane, la care caută răspunsuri marele psihiatru francez, în cadrul acestei feorii 
psiho-dinamice a conştiinţei? Vom formula aceste întrebări astfel: 

Care este definiția conceptului de conştiinţă, care este poziția conştiinţei 
în cadrul psihicului, precum şi structura acesteia (cu infrastructurile şi 
suprastructurile ei) şi dinamica sa: geneza (devenirea conştientă), finalitatea 
conştiinţei. Care este structura psihicului: sincron (câmpul conştiinţei) şi diacron 
(traiectoria personalității)? Care sunt modalitățile fiinţei conştiente: conştiinţa a 
ceva; conştiinţa de sine (că eşti cineva)? Care sunt diferenţele între ființa conştientă 
şi devenirea conştientă? Care sunt raporturile conştiinţei cu creierul? Care sunt 
raporturile conştiinţei cu Eul? Care este relația între neuro-biologia conştiinţei şi 
fenomenologia conştiinţei? Care este relaţia între conştiinţă şi inconştient? Toate 
acestea sunt întrebări la care Henri Ey încearcă să ofere un răspuns pe parcursul 
operei sale. 


PRECIZĂRI TERMINOLOGICE 


Termenul conştiinţă este analizat, comparativ, în mai multe limbi europene, 
în cadrul studiului nr. 27 din cel de al treilea volum al Études psychiatriques, astfel : 
„În franceză, cuvântul „conscience” desemnează cunoaşterea intuitivă sau reflectată 
de sine sau a lumii prin intermediul sinelui (sens psihologic), însă el desemnează de 
asemenea, conştiinţa morală sau normativă (sens etic). În spaniolă (consciencia) şi 
în italiană (coscienza) este la fel. În engleză, sensul psihologic al conştiinţei este 
redat prin „consciousness” iar cel de conştiinţă morală prin „conscience”. În 
germană conştiinţa morală este desemnată prin termenul ,,Gewissen” şi cel de 
conştiinţă psihologică prin „Bewusstsein”. Termeni precum ,Bewusstheif”, 
„Erlebnis”, „Besinnung”, „Bewusstseinlage”, „Besonnenheit”, etc. permit să se 
sesizeze o serie de nuanţe de sens care exprimă diversele grade şi aspecte dinamice 
ale structurii conştiinţei” (H. Ey 1954 : 656). 


SENSURI PRINCIPALE ALE TERMENULUI CONŞTIINŢĂ: i) PSIHOLOGIC ii) 
MORAL 


Descoperim în această analiză terminologică, două sensuri principale ale 
termenului conştiinţă: psihologic şi moral, asupra cărora Henri Ey va reveni şi în 

alte lucrări ale sale, în special în Constinta (de ex. pp. 42, 51, 55-57 etc.). În ceea ce 
priveste conceptul psihologic de constiintä, el are cel putin douä conotatii, una este 
cea de conștiință spontană, senzorială, iar cea de a doua, de conştiinţă reflexivă. 

Conceptul moral de conştiinţă are şi el relevanță psihopatologică, aşa cum 
o va arăta Henri Ey în studiul dedicat perversității normale şi patologice (Étude nr. 
13; Constinta 1983: 42, 401). În Étude nr. 13 aflăm că nivelul conştiinţei morale 
reprezintă cea de a treia etapă şi ultima a dezvoltării persoanei morale, (după nivelul 
amoral şi cel premoral). Funcţiile conştiinţei morale sunt de exercitarea judecății 
morale, de alegere şi de inhibitie (op. cit. p. 237). Procesul de inhibitie şi alegere 
exercitat de conştiinţa morală, este numit de Henri Ey, voinţă. Voința operează 
inhibiţiile şi alegerile persoanei, în funcție de o integrare a factorilor sociali şi 
culturali (motivaţia socială) şi în funcţie de personalitate (motivaţia psihologică)“. 
Alegerile conştiinţei morale pot fi de două feluri: 

1. alegeri morale — supuse unui principiu de valoare „ideală” 
2. alegeri imorale — supuse principiului plăcerii şi sistemului de valori 

hedonice (op. cit. p. 238). 

Din punct de vedere al teoriei conştiinţei propuse de către Henri Ey, se 
impun mai multe diferențieri: 
econştiință morală normală / conştiinţă morală patologică (perversitate patologică) 
econştiință morală normală bună / conştiinţă morală normală rea („mauvaise 
conscience”, „morale à rebours” — p. 239). 

Este cert, însă, că Henri Ey are în vedere în special sensul psihologic, 
senzitiv al conştiinţei, deşi nu ignoră, aşa cum am văzut, problematica legată de 
conştiinţa morală, sau conştiinţa reflexivă. Iată ce spune autorul în volumul Études 
psychiatriques IT p.676 nota 1:”Pozitia noastră în această privință decurge evident 
din faptul că luăm în considerare în mod esenţial conştiinţa ca o conştiinţă spontană 
şi nu ca o conştiinţă reflexivă (cf. dicționarul Lalande). După Sf. Thoma ea e mai 
aproape de anima sensitiva decât de anima intelectiva”. 


FILOGENEZA CONŞTIINŢEI: DE LA ZOOCONŞTIINŢĂ LA CONŞTIINŢA 
OMULUI 


În subcapitolul „De la bioconştiință la conştiinţa omului” din volumul 

Constiinta (1998, pp. 24-27), Henri Ey abordează filogeneza conştiinţei, comparând 
ființa umană cu celelalte fiinţe vii. Vom urmări linia gândirii autorului şi argumentele 
sale, încercând să surprindem o serie de caracteristici ale conştiinţei în viziunea sa. 
În primul rând, se disting net, fiinţele neanimate de ființele animate. Fiintele 
neanimate nu posedă conştiinţă: ,Constiinta apare, în consecință, ca fiind în primul 
rând un fenomen vital (conştiinţa este coexistentă vieţii, spunea Bergson)” (H. Ey 
1998: 24). Nici automatele (maşinile cu auto-control) nu au conştiinţă (H. Ey 1998: 
25). Prin urmare, lucrurile, fie ele naturale fie culturale (artefacte) nu sunt dotate cu 
conştiinţă din punctul de vedere al lui Henri Ey. 


& Cf, H. Ey Étude nr. 13, pp. 237-8. 

Dintre fiinţele vii, plantele, deoarece nu au viață de relație“, par să fie lipsite de 
conştiinţă. Unii consideră că plantele ar avea constiintä, întrucât le atribuie un fel de 
sensibilitate. Despre această sensibilitate, Henri Ey spune că "rămâne totuşi 
enigmatică pentru noi întrucât nu poate fi comunicată, asupra ei putând doar să 
inferăm” (ibidem). 

Animalele, spune Ey, „sunt dotate într-o mai mare măsură cu sensibilitate, 
mişcările lor exprimând-o si fiindu-ne în acest fel comunicată” (ibidem). În ceea ce 
priveşte animalele (este vorba aici de animalele inferioare) Henri Ey precizează că, 
în măsura în care „chiar la speciile inferioare, apare posibilitatea de autodeterminare, 
de alegere, de adaptare sau cum se spune în etologia obiectivă, de motivaţie, 
conştiinţa nu poate să le fie refuzată, decât dacă comportamentul lor este socotit — 
ceea ce el nu este - ,masinal”. Iată pentru ce ,,constiinta” automatelor“ sau a 
maşinilor care se autoconduc apare ca un scandal logic (H. Ey 1998: 25). 

Animalele inferioare, în măsura în care nu sunt complet determinate de 
„instinctele” lor codificate genetic, ci admit o anumită nedeterminare, un anumit 
grad de aleator, ele sunt dotate cu conştiinţă. Henri Ey spune în acest sens: „Oricare 
ar fi modelul zooconstiintei sau al conştiinţei neurobiologice a speciilor inferioare, 
se cere deci, cel puţin sensibilitate, memorie şi o organizare care să facă să apară o 
anumită nedeterminare, o anumită neființă în existenţa lor. Căci dacă insecta nu se 
supune matematic „instinctului” său, ori „preştiinței” sale, atunci comportamentul ei 
trebuie socotit că rămâne suspendat în contingenta perceptiilor, a memoriei şi a 

dispoziţiilor individuale de moment, pe care noi o vom considera „conştientă”. În 
această privință etologia modernă „obiectivă” dotează „natural” mai multe dintre 
specii cu această structură mobilă care este conştiinţa la un prim nivel al său de 
indeterminare, adică la un prim nivel al individualizării sale, al primului 
„imprinting” (H. Ey 1998: 26). 

În nota de subsol nr. 7 de la pagina 25, Henri Ey menţionează cele două 
teze opuse privind relaţia dintre zooconstiintä şi conştiinţa omului: 
D teza continuității; 

ID) teza discontinuități. 

În ceea ce îl priveşte, el se arată adeptul tezei continuității, considerând că: 
"organizarea psihoidală animală este asemănătoare, dacă nu identică cu conştiinţa” 
(H. Ey 1983: 26). În studiul consacrat organizării psihoidale a animalelor 
(Psychiatrie animale, 1964, pp. 12-40) Henri Ey consideră că: "plasticitatea 

57 lată că “a fi în relație”, “a avea viaţă de relație”, “a comunica”, sunt atribute caracteristice conştiinţei 
(sau mai degrabă fiinţei conştiente). În schimb, boala psihică, duce la o “ruptură a comunicării cu 
ceilalți”, la “afectarea vieții de relație”, iar Psihiatria este definită ca ştiinţa care studiază patologia vieţii 
de relaţie. De aceea, în examinarea pacientului, trebuie evaluat contactul în “relația medic-pacient”, ceea 
ce are un rol important în diagnosticul structural. Pentru aprofundarea noţiunii de “contact”, a se vedea 
tratatul de psihopatologie al lui E. Minkowski (1966). 

* Maşina funcţionează într-un regim strict determinist, fie mecanic, fie cibernetic, de aceea nu i se poate 
atribui conştiinţă. În măsura în care s-a putut vorbi despre “omul-maşină” sau “omul- robot”, acestuia nu i 
se putea atribui, de asemenea, conştiinţă. Ey respinge şi aşa-numitul “model al nebunului-robot”. Ştim că 
pentru Ey omul este dotat cu libertate, el smulgându-se determinismelor de orice fel (mecanic, biologic 
sau genetic, ori socio-cultural). 

comportamentului exprimă ”inteligenta” animalelor după modelul unei fiinţe 
conştiente” (cf. nota 7, pp. 25-26 din vol. Conştiinţa). 

În ceea ce priveşte animalele superioare, acestea sunt dotate cu conştiinţă. 
Iată ce ne spune Henri Ey: 
„Animalelor superioare, a căror viaţă de relaţie este organizată, ca şi a noastră, de un 
sistem nervos central, le vom atribui „conştiință”, le vom face „co-conştiente” 
conştiinţei noastre în măsura în care ele se dovedesc singure ca fiind asemănătoare 
nouă, între ele şi noi instituindu-se comunicaţii care, făcându-ne să ne înțelegem, ne 
adună şi ne fac să ne asemănăm. Pe măsura acestei „identificări”, vorbind despre ele 
ca şi cum am putea să le vorbim direct (Buytendijk), le vom atribui o conştiinţă 
analogă cu a noastră. Într-adevăr, în „învăţare”, în elaborarea schemelor lor 
perceptive sau mnezice, în „reflexele lor condiţionate”, în emoţiile, sentimentele şi 
motivațiile lor putem proiecta propriile noastre stări de conştiinţă, adică rudimentele 
afective şi cognitive ale vieții psihice. Pe scurt, animalelor superioare nu le lipseşte 
decât cuvântul !” (H. Ey 1998: 27). 


CONŞTIINŢA COMUNĂ, „SPECIFICĂ” ŞI CONŞTIINŢA INDIVIDUALĂ, 
„PERSONALĂ” 


O consecință a adoptării unei concepții ierarhice stratificate despre corpul 
psihic şi în plus a adoptării tezei continuității între zooconştiință şi conştiinţa 
omului, apar, în psiho-dinamismul lui Henri Ey, două niveluri” principale ale 
conştiinţei : nivelul specific, al conştiinţei comune şi nivelul individual, al conştiinţei 
personale (H. Ey 1983: 115). Această distincție a nivelurilor filogenetice existente 
în structura ontologică normală a conştiinţei fiecărui individ, va avea consecințe 
importante în înţelegerea disolutiilor conştiinţei. În contextul patologiei conştiinţei 
are loc o „cădere” a structurii conştiinţei „de la nivelul experiențelor personale şi 
intersubiective la nivelul experienţelor „arhetipice”, comune” (H. Ey 1983: 115). 

În acest caz: „pierderea propriei libertăţi, a autonomiei personale, a 
direcției, obligă conştiinţa să „cadă” la nivelul unei conştiinţe „comune” sau 
„specifice”. Trăsăturile specifice ale degradării conştiinţei constituie o modalitate de 
„cădere” a structurii acesteia de la nivelul experienţelor personale şi intersubiective 
la nivelul experiențelor „arhetipice” comune. Or, căzând în acest spaţiu al poeziei şi 
mitologiei, în această lume de imagini”, conştiinţa atinge inversul realității; ea cade 
într-un inconştient pe care filosofii mistici şi romantici îl consideră nucleul, sursa 
cunoaşterii supranaturale, sau, în orice caz, într-un irațional pe care conştiinţa îl 
produce atunci când ea se rupe de realitate, pierzându-și statutul său raţional” (H. Ey 
1983: 115). 


© Spre deosebire de structura personalităţii, unde vom vedea că apar trei straturi principale : nivelul 
specific, nivelul biotipologic şi nivelul individual al personalităţii. 

7 Apare formulată aici problematica ipoteză a unui Inconştient colectiv, ca un al doilea nivel alături de 
Inconştientul personal. 

LIMBAJUL SI ROLUL SĂU CENTRAL ÎN ONTOLOGIA FIINȚEI 
CONȘTIENTE DE SINE 


În ceea ce îl priveşte pe om, o importanță aparte în structurarea conştiinţei 
sale, o are apariția limbajului: „Limbajul este în acelaşi timp condiţia şi 
manifestarea specifică a realităţii conştiinţei noastre, acest lucru fiind adevărat atât 
pentru funcţia sa de expresie cât şi pentru cea de tăinuire” (H. Ey 1998: 27). 

Constiinta nu se exprimă în limbaj complet şi univoc, există o 
indeterminare a expresiei. Există o zonă de umbră, de mister, de necunoscut în orice 
tentativă a conştiinţei de a se cunoaşte complet pe sine prin intermediul limbajului. 
Henri Ey face aici referire la două aspecte: 

e lipsa transparenţei sinelui la sine (vezi în acest sens şi H. Ey 1998: 315); 

e conştiinţa şi cunoaşterea de sine sunt mediate prin limbaj, teză pe care o 
argumentează P. Ricoeur, în favoarea hermeneuticii şi în critica pe care o face 
idealismului cartezian şi husserlian”!. Prin limbaj, spune Henri Ey în continuare 
„omul cunoaşte un alt om şi se cunoaşte pe el însuşi prin altul” (H. Ey 1998: 27). Se 
pune întâi problema intersubiectivitätii, problema altor minţi şi problema 
caracterului indirect al accesului nostru la alte minţi. Prin limbaj conştiinţa se 
obiectivează, devine observabilă, însă aşa cum am văzut mai sus, nu în mod 
complet. Vine acum ideea (care după mărturisirea lui Ey este de origine hegeliană, şi 
a fost apoi preluată de psihanaliză) că „omul se cunoaşte pe el însuşi prin altul” prin 
limbaj (chiar dacă şi o astfel de cunoaştere”comportă totuşi o necunoscută, un mister, 
care este ca o umbră purtată de conştiinţă asupra ei însăşi”, (cf. H. Ey 1998: 27). 


„ALTUL EXTERIOR” SUBIECTULUI ŞI „ALTUL INTERIOR” 


La pag. 27 din Constiinta (1998) Henri Ey scrie că: „Cu alte cuvinte, prin 
limbaj se instituie posibilitatea pentru conştiinţă de a se deschide într-o relație cu 
altul, dar şi de a se deschide în ea însăşi”. 

La pag. 36 găsim: „Considerat ca sistem de comunicare, limbajul nu poate 
fi cunoscut decât prin trăsăturile discontinue ale structurii sale. Ca discurs însă al 
Subiectului, structura sa este esenţial şi constant bilaterală (emisie-receptie, semn 
natural-cod, limbä-cuvânt, semnificat-semnificant), vehiculând relațiile între doi 
subiecți sau raportul subiectului cu el însuşi în cele mai diferite feluri de exprimare, 
de gândire, prin utilizarea acelui moment instituțional care este limba” (H. Ey 1998: 
386). „Limbajul constituie mediul specific în care se articulează Ics şi Cs, în care se 
construieşte viața noastră psihică” (H. Ey 1998: 387). „A fi inconştient înseamnă a 
nu-ți sesiza sinele sau a te sesiza pe tine însuţi ca pe un altul. Cu alte cuvinte, 
inconstienta presupune întotdeauna un „anumit grad” de conştiinţă. Nici o teorie a 
Inconstientului nu poate separa net latenta acestuia de manifestarea sa, dat fiind că 
apariția fenomenelor inconştiente nu poate avea niciodată loc în afara unei oarecari 
conştiinţe care, prin limbaj, exprimă activitatea subiectului. De aici trebuie să 


7! A se vedea P. Ricoeur 1995 Eseuri de hermeneutică. 
7 A se vedea aici şi H. Ey Conştiinţa 1998: 403-404; 36; 398 (diferenţa între conştientizare şi catharsis). 

deducem că Inconstientul este întotdeauna şi în mod necesar un limbaj al altuia, un 
limbaj prin care este spus altceva în discursul subiectului”. „A deveni inconştient 
înseamnă a lăsa să se manifeste inconştientul în şi prin limbaj” (H. Ey 1998: 389; 
vezi şi 318, 320). Inconştientul este structurat ca un limbaj...deci se poate comunica 
cu el” (H. Ey 1998: 349). Sau, la p. 323 aflăm că...atunci când Eul se descompune, 
inconştientul apare subiectului ca un Altul în şi prin alienarea sa....întâlnim un Ics 
ca un limbaj, în care au loc raporturile Eului cu celălalt, raporturi care se inversează 
când Eul se alienează. Limbajul inconştientului se manifestă prin discontinuitätile 
limbajului Subiectului în „viaţa cotidiană”: lapsusuri, jocuri de cuvinte etc. (p. 318) 
sau în viața patologică (pp. 322, 389). 


LIMITELE LIMBAJULUI ÎNTRE VORBARIE SI POEZIE 


Subliniind ambiguitatea fundamentală a limbajului, Henri Ey arată că, noi: 
„spunem că limbajul este întotdeauna un ,joc” de cuvinte. La cele două extremități 
ale acestui joc se găsesc vorbăria (ca manieră „comună” de a vorbi fără a spune 
ceva) şi poezia (manieră de a nu vorbi ca toţi ceilalți); dar între aceste două moduri 
de a vorbi, între cuvântul steril şi creația poetică, limbajul împlineşte experiența 
ambiguității sale şi pune în serviciul conştiinţei o putere infinită de a spune fără a 
spune, adică de „a ne juca” simbolic cu lucrurile” (H. Ey 1998 : 319). 

După ce arată că „prin limbaj se instituie posibilitatea conştiinţei de a se 
deschide într-o relație cu altul dar şi de a se deschide în ea însăşi”, Ey ţine să 
precizeze totuşi că: „Însă, dacă „fiinţa noastră vorbitoare” este în acest sens forma 
cea mai autentică a conştiinţei, realitatea ca atare a conştiinţei noastre apare, prin 
dialectica indeterminării expresiei, dincoace şi anterioară formulării verbale” (H. Ey 
1998: 27). 

Ca o concluzie la această analiză a datelor filogenetice, Ey propune una din 
definițiile sale date conştiinţei: „„...definim conştiinţa ca o organizare a subiectului 
care nu corespunde unui model subiectiv, ci ca fiind realitatea (pe care Cogito-ul 
nostru nu o pune la îndoială) constituţiei sale în „mediul obiectelor” sale, al 
obiectelor ce compun lumea sa internă şi externă” (H. Ey 1998: 27). 

După stabilirea acestei definiții, autorul consideră necesară surprinderea 
specificitätii acestei organizări care este conştiinţa, „pentru a nu risca să o înțelegem 
prea larg, adică şi ca „viață” a tuturor fiinţelor vii şi ca “întreaga viață psihică” a unui 
individ” (H. Ey 1998: 27). 

Trebuie stabilit „ceea ce este esenţial în structura ființei noastre conştiente” 
Şi „ce anume deosebeşte structurile conştiente de cele inconştiente” (H. Ey 1998: 27). 


DELIMITAREA CONCEPTULUI DE CONŞTIINŢĂ 


În Étude No. 27, pp. 673- Henri Ey îşi propune să delimiteze extensiunea 
conceptului de conştiinţă într-o manieră negativă, precizând ceea ce nu intră în 
comprehensiunea acestui concept. Prin urmare, avem următoarele propoziţii: 

1. conştiinţa nu este totalitatea vieții psihice; 
2. conştiinţa nu este o „funcție” simplă; 

3. conştiinţa nu este activitatea psihică superioară; 
4. conştiinţa nu este automatismul. 

În volumul Conştiinţa, vom regăsi o analiză a conceptului de ființă 
conştientă” (conştiinţa). Aici ni se atrage atenţia asupra faptului că trebuie să facem 
distincția între: 

e conştiinţa omului şi conştiinţa celorlalte ființe conştiente (adică animalele 
inferioare şi superioare). Aceasta se face prin comparatia între om şi lucrurile / 
obiectele animate şi neanimate (lucruri nevii, vegetale şi animale), aşa cum am văzut 
mai sus; 
° conştiinţă şi psihism. Nu toată viaţa psihică a individului este conştientă, ci doar 
o parte a ei. În organizarea ființei DOUCE intră şi inconştientul”. 
e conştiinţa şi gândirea discursivă”: „Printr-un efect natural al însuşi obiectului 
de reflecţie, care se surprinde el însuşi a fi conştient de propria sa reflecţie, există 
tendinţa de a „dezvolta” conştiinţa până la a o face să coincidă cu mişcarea gândirii 
discursive. Fără îndoială, nici o problemă nu poate fi rezolvată, mai ales când este 
dificilă, dacă nu este angajată în efortul unei conştiinţe care derulează, în câmpul 
acțiunii sale şi cu schemele sale, peripetiile căutării adevărului. Însă conştiinţa, ca 
organizare a trăirii actuale, ce sesizează această trăire în prezentarea sa care prescrie 
ordinea subiectivului şi obiectivului a reprezentării sale şi o temporalizează în 
prezent, nu este totdeauna şi în mod necesar, această formă maximă a gândirii 
reflexive” (H. Ey 1952: 717). 

Aceasta analiză a conceptului de conştiinţă, relevă cinci atribute caracteristice 
ale acesteia: 


1. afectivitatea; 

2. experiența realului; 
3. reflexia; 

4. personalitatea; 

5. voința. 


DEFINIŢIA CONCEPTULUI DE CONŞTIINŢĂ” 


În urma acestor delimitări, este propusă, în mai multe variante, o definiție a 
conştiinţei: „conştiinţa este câmpul prezentului reprezentat” (Études psychiatriques, 
vol. III, p. 677) sau, „conştiinţa este forma vieţii psihice care organizează experiența 
trăită actual în câmp al prezentului reprezentat, de asemenea conştiinţa este forța 
care impune, în câmpul fenomenal, ordinea în locul dezordinii (Études 
psychiatriques vol. III, p. 680). 


7 Este vorba, nu de o analiză ontologică, a părţilor conştiinţei ci de o analiză conceptuală, care se 
deosebeşte de o analiză fenomenologică a conştiinţei, fiind dată într-o atitudine naturală, naivă (cf. H. Ey 
Constinta 1998 : 24). 

74 Cf. Étude No. 2, p. 46, unde Ey îl citează pe Hegel, care spunea că inconştientul este “corporeitatea 
spiritului”. Inconştientul face legătura dintre psihic şi corpul fizic. În Conştiinţa, Ey arată că Ics are 
rădăcini biologice, conţinând pulsiuni şi instincte. 

75 A se vedea Étude No. 27, p. 717. 

76 A se vedea lucrările Études psychiatriques vol. I, p. 263; Etudes psychiatriques vol. III p. 680. 


105 


DISTINCŢII CONCEPTUALE 


Henri Ey recomandă să se facă diferența, de asemenea, între mai multe 
concepte, care sunt înrudite cu conceptul de conştiinţă, pe care îl propune teoria sa 
psihologică. Este vorba de următoarele: i) veghe - vigilentä; ii) conştiinţă — vigilentä 
(H. Ey 1998: 79; Études psychiatriques vol. III, p. 109, 714); iii) conştiinţă şi reverie 
(H. Ey 1973: 1187). 

Henri Ey va spune:"tocmai am pus în evidență faptul că variațiile 
conştiinţei vigile sau depline (variațiile normale, fiziologice — n. n. V.T.) fac parte 
integrantă din activitatea conştiinţei, că ele reprezintă însăşi această activitate (H. Ey 
Etudes pychiatriques vol. III p.708). 

Dar la un adult normal mai există încă o altă variaţie a conştiinţei care 
reprezintă o metamorfoză bruscă ce transformă o conştiinţă ce veghează într-o 
conştiinţă ce doarme (şi invers). Această variație a conştiinţei, spune Henri Ey, a 
atras atenția a numeroşi cercetători, conducându-i pe cei mai multi dintre ei la 
definirea conştiinţei prin ”vigilentä”. 

Ey precizează: ” Definind conştiinţa ca fiind contrariul somnului 
înţelegem corect conştiinţa în ceea ce ea este, însă o definim doar negativ şi ca pe 
unul din termenii unui cuplu (vigilentä-somn) despre care fără îndoială spunem că 
admit între ei toate gradele, dar care se definesc doar unul în raport cu forma 
extremă a celuilalt. Astfel încât, conştiinţa apare ca o proprietate sau ca o funcție 
simplă, cea care conferă vieţii psihice caracterul ”vigil” şi clar”, care se instalează 
deodată în momentul când ne trezim sau care dispare seara când adormim. Nu e 
cazul, desigur, să spunem că activitatea structurii conştiinţei nu are acest caracter, 
dar este, de asemenea, evident că, ea nu se rezumă la un fenomen atât de simplu. (Să 
ne amintim într-adevăr că un copil doarme şi veghează fără ca să aibă o conştiinţă 
pe deplin formată). Iluzia care se află la baza acestei reductii provine din faptul că la 
adult unde fenomenul este cel mai pregnant, opoziţia dintre veghe şi somn este cu 
atât mai tranşantă cu cât conştiinţa este mai diferențiată. Totul se petrece într-adevăr 
ca şi cum activitatea conştiinţei n-ar putea fi zguduită în structura sa decât în virtutea 
legii totul sau nimic. Un adult normal face în inconstienta somnului o cădere 
verticală. Consecința acestei iluzii este că se consideră celălat termen al cuplului, 
adică somnul, ca o stare de inconstientä totală, astfel încât ceea ce este trăit ca vis în 
somn, pare să nu aibă nici o importanță, mai mult, nici o ”realitate”(H. Ey Études 
psychiatriques vol. III, p.709). 

De la primul examen a acestei probleme constatäm cä miza sa este considerabilä, 
deoarece solutia în general adoptatä conduce, conform legii tot sau nimic, la 
expulzarea din conştiinţa vigilä a oricărei inconstiente (în plus faţă de gradele 
contingente ale clarităţii sale) şi din inconstienta hipnică a oricărei conştiinţe (în plus 
față de gradele intermediare ale profunzimii sale). 

În continuare, Henri Ey va spune că: „pentru a ieşi din acest impas, este necesar şi 
suficient să considerăm activitatea conştiinţei pentru ceea ce este ea: nu ca pe o 
funcţie pură şi simplă, ci ca pe o structură ierarhizată care, dacă se poate 
prăbuşi, poate de asemenea să se destructureze, dând naştere la niveluri intermediare 
de destructurare, care încă reprezintă nişte structurări ale actului esențial al 

conştiinţei care este cel de a organiza experienţa trăirii. Relaţiile dintre constiintä 
şi inconştient se prezintă deci, în această perspectivă, în adevărata lor lumină, nu ca 
două forme de existenţă care se exclud una pe alta, ci ca două forte antagoniste ce se 
echilibrează în fiecare moment” (H. Ey Études psychiatriques vol. III, p. 710). 


CLARITATEA, LUCIDITATEA CONȘTIINȚEI 


În volumul Conştiinţa (H. Ey 1983: 139) găsim, cu privire la claritatea sau 

luciditatea conştiinţei, următorul text, redactat într-o formă mai degrabă filosofică, 
poetică, prin urmare, mai puţin tehnică: 
„Luciditatea sau claritatea conştiinţei reprezintă capacitatea de diferenţiere în câmp 
a părților sale, pe care le dezvoltă în luminozitatea acestuia, inserând între părți 
umbre de spaţiu şi intervale de timp. Bergson spunea că experienţa se înfăşoară pe 
măsură ce îşi desfăşoară timpul, iar noi am putea considera că experienţa îşi creează 
spaţiul reprezentării deschizându-se în timp. Câmpul conştiinţei nu ajunge la 
maximul organizării sale verticale decât atunci când se distanțează de materie 
(instantaneitatea spiritului, spunea Leibniz), pentru a se constitui într-o structură care 
dispune de destul timp pentru a acede la libertate” (H. Ey 1983 : 139). 

Referiri la claritatea si luciditatea conştiinţei, se fac şi în alte părți din 

volumul Constiinta. lată, de exemplu, ce se spune în această privinţă, în subcapitolul 
dedicat suprastructurilor câmpului operațional al conştiinţei: „Ceea ce numim 
grade de atenţie sau vigilență sunt aşadar formele cele mai evoluate ale capacităţii 
conştiinţei noastre de a analiza în „idei clare şi distincte” conținuturile sale. Aceasta 
înseamnă a spune că atenţia nu este o funcţie simplă, care doar ar limpezi sau ar trezi 
conştiinţa pentru a o aduce la cel mai înalt grad de claritate, ci că ea este mai curând 
rezultanta unei alcătuiri funcţionale (sau a unei „structuri dinamice”) care ne 
conduce la luciditate, adică la o putere de diferenţiere optimă, orientând 
infrastructurile din care „funcţia” respectivă emerge” (H. Ey 1983: 51). 
În Manuel de Psychiatrie (1967) aflăm că putem spune despre o persoană că este 
„lucidă” în cazul în care la ea, vigilenta şi somnul sunt bine puse în contrast (H. Ey 
et al. 1967: 630) ceea ce înseamnă, că mișcarea de verticalitate prin care conştiinţa 
depăşeşte palierele sale constitutive, are loc brusc, fără a putea fi evidențiate etapele 
intermediare între somn şi veghe. Prin însăşi constituţia sa, conştiinţa ajunge imediat, 
la o organizare într-un câmp de prezenţă (H. Ey 1998: 139). 


MODALITĂȚI STRUCTURALE ALE MIŞCĂRII CONŞTIINŢEI 


În mod fundamental, teoria psiho-dinamică a lui Henri Ey, descrie două 
categorii de mişcare, specifice conştiinţei: mişcarea verticală a conştiinţei (trecerea 
de la veghe la somn şi invers) şi mișcările facultative ale conştiinţei 
(facultativitatea). Acestea, considerate împreună, reprezintă, alături de legalitatea 
conştiinţei, două dintre caracterele fundamentale ale „modului de a dura ce conferă 
experienței organizarea sa autohtonă şi îi îngăduie să se dezvolte într-o mişcare 
discursivă” (H. Ey 1983: 150). 

Iată cum sunt descrise aceste mişcări ale conştiinţei în volumul Constinta 
(H. Ey 1983: 146): „Una dintre aceste modalităţi este progresul vertical al 
constituţiei sale, care face trecerea de la inconstientä la conştiinţă (şi ale cărei paliere 
sunt puţin vizibile pentru că trecerea de la somn la veghe este rapidă, ele 
dezvăluindu-se bine doar prin gradele destructurării sale psihopatologice) — ceea ce 
noi am numit verticalitatea organizării câmpului conştiinţei instituite pe măsură ce 
ea se erijează în conştiinţă constituită. Cealaltă modalitate este reprezentată de 
mişcările libere ale conştiinţei, de facultativitatea sa, prin care pe „solul” stabilizat 
al conştiinţei se înscriu toate figurile realității şi ale discursului, ale demersurilor 
operaționale şi ale prescriptiilor fhetice ale conştiinţei” (H. Ey 1983: 146). 


POZIŢIA CONŞTIINŢEI ÎN PSIHISM 


În Etude No. 27 (p. 717), Henri Ey reia problema locului conştiinţei în 
cadrul vieţii psihice. Problema asupra căreia se apleacă autorul este „cea a 
‘imanentei’sau ‘trancendentei” activității conștiinței”. Iată ce spune în acest sens 
Henri Ey: „Nici pur transcendentală, nici pur imanentă, ea este în mod precis această 
“regiune” a ființei care, constituindu-i însăşi forma actualității trăirii, introduce 
acolo deja destulă libertate pentru ca ființa să nu poată fi automat determinată în 
alegerea actualizării sale — dar care rămâne încă destul de sudată de fluxul 
incoercibil al trăirii sale pentru ca să-l poată trăi, simți şi proba într-o 
“experiență” căreia îi rămâne subiect””(Erude No. 27, p. 717). La pag. 718, Henri Ey 
continuă, precizând: „Dar pentru noi, este suficient că am situat activitatea conştiinţei în 
inima însăşi a ființei, nici la vârful său, nici la baza sa, ci în centrul vieţii psihice”. 


DEVENIREA CONȘTIENTĂ, FIINŢA CONȘTIENTĂ; CELE DOUĂ MODALITĂŢI 
ALE FIINȚEI CONȘTIENTE 


DEVENIREA CONŞTIENTĂ 


Viziunea dinamică asupra fiinţei conştiente, trimite totdeauna, la Henri Ey, la 
opoziţia dintre ființă şi devenire. Această temă apare în multe din textele dedicate 
structurii organismului psihic. În Conştiinţa (H. Ey 1983: 394) i se va consacra un 
subcapitol acestei teme a devenirii conştiente. Iată ce spune Ey : 

„Dacă a deveni inconştient înseamnă a-ți lăsa Ics să vorbească (admițând ca el să se 
manifeste simbolic), „a deveni conştient” înseamnă a-l face să tacă. Căci a fi 
conştient înseamnă a fi inconştient de inconştient, după cum a fi Inconştient 
înseamnă — într-un anumit fel — a fi sau a deveni conştient de Inconstient. Se 
marchează în felul acesta relaţiile de reverberatie (dar nu de reciprocitate totală) care 
constituie articularea fiinţei noastre conştiente cu Inconstientul „său”. A se deschide 


77 A se vedea aici şi raportul dintre psihic si organic, prezentat tot în termenii imanent şi transcendent, în 
care Ey propune ideea de emergentä, termen dialectic ce “depăşeşte conceptele de transcendentä şi 
>» 


imanentä” (cf. Étude No. 2, p. 45, nota 1 de jos) Putem oare vorbi de emergentä si în cazul studiului nr. 
27, în care se pune problema locului conştiinţei în cadrul psihismului? 

către lume, pentru ființa noastră conştientă înseamnă a se supune — după cum am 
văzut — Legii realităţii, adică a-şi subordona gândirea şi acțiunea formei generale a 
discursului în care ele sunt susţinute şi implicate de legile şi regulile gramaticii, ale 
sintaxei şi ale logicii, adică de legile şi regulile societăţii culturale reale sau ideale, la 
care fiecare om trebuie să adere ca să poată exista. Această „Ordine” este 
structurarea însăşi a fiinţei noastre conştiente în cele două modalități fundamentale 
ale sale, câmpul conştiinţei şi traiectoria persoanei fiind în mod necesar structurate 
nu numai ca limbaj, ci şi prin limbaj” (H. Ey 1983: 394). 


FIINŢA CONŞTIENTĂ 


În volumul Conştiinţa (1998: 47) Henri Ey defineşte astfel fiinţa 
conştientă : „Posibilitatea oricărui individ de a-şi încorpora un model al lumii în 
care sunt dispuse propriile experiențe şi de care el dispune ca persoană”. A fi 
conştient, spune în continuare autorul „înseamnă a dispune de un model personal al 
lumii”. Şi, mai departe precizează că : „Punând accentul pe faptul de a dispune de 
acest model personal, înţelegem să definim ființa noastră conştientă ca o modalitate 
de a fi ale cărei structuri se ordonează în raport cu Subiectul pe care ele îl constituie, 
dar şi care le constituie. Nu luăm în seamă aici nici teza subiectivitätii psihologice, 
nici pe cea a structuralismului “fără persoană”” (H. Ey 1998: 47). 

Faptul că fiinţa conştientă dispune de un model al lumii, arată Henri Ey, 
trebuie înţeles ca un mod de a dispune de timp, la baza acestui fapt stând una din 
dimensiunile esenţiale ale structurii fiinţei conştiente şi anume, memoria (H. Ey 
1998: 47). Memoria reprezintă, în accepțiunea dată de Henri Ey, tocmai 
„Dosibilitatea de a dispune după dorință de timp, pentru a-l focaliza în actualitatea 
prezentului şi pentru a-l polariza în proiectul existenţei” (ibidem). 


Modalităţi ale fiinţei conştiente 


Cele două modalități ale ființei conştiente sunt, în concepția lui Henri Ey, 
conştiinţa ca actualizare a experienței trăite şi conştiinţa ca sistem al persoanei (H. 
Ey Constiinta 1998 : 48). Autorul atrage atenția asupra confuziei care există, în 
diverse teorii psihologice, între cele două niveluri fundamentale ale ființei 
conştiente : 

„Se comite frecvent greşeala de a se confunda aceste două structuri ale ființei 
noastre conştiente. Dintr-o astfel de confuzie se iese definind conştiinţa fie prin 
structura sa de bază, fie (şi aceasta se întâmplă mai frecvent) prin nivelul său cel mai 
înalt, fie (şi mai des încă) în raport cu eterogenitatea sa, cu scopul de a o nega” (H. Ey 
1998 : 48). 

Constiinta trăirii şi conştiinţa de sine „trebuie înțelese însă, nu ca părți 
distincte ale fiinţei noastre conştiente, ci ca două sisteme articulate ce asigură, prin 
complementaritatea lor, obiectivarea, pe care subiectul o introduce în propria ființă 
pentru a o cunoaşte şi a o dirija către scopurile sale” (H. Ey 1998 : 48). 

Constiinta de sine este diferită de cunoaşterea de sine 


Este absolut necesar, în opinia noastră, să reținem că, două dintre 
distinctile importante privind conştiinţa, în psiho-dinamismul lui Henri Ey, sunt 
următoarele: 

e conştiinţa a ceva / conştiinţa de sine (H. Ey 1983: 61). 
e conştiinţa de sine / cunoaşterea de sine (H. Ey 1955: 37030 A”, p. 7). 
Această distincție kantianä”*, între conştiinţa de sine şi cunoaşterea de 
sine, este preluată de către Henri Ey şi încorporată teoriei sale. Ea are o importanță 
deosebită în clinica organo-dinamică, în special atunci când este evaluată conștiința 
bolii la bolnavul psihic şi când trebuie stabilit care este cunoaşterea pe care o are 
despre sine, bolnavul. 


ONTOGENEZA CONŞTIINŢEI” 


Dacă în volumul Constiinfa este prezentată filogeneza conştiinţei, în 
volumul HI, Étude No. 27, pp. 703-708, ne este prezentată ontogeneza conştiinţei şi 
apoi variațiile de nivel în exercițiul normal al activităţii sale. Henri Ey propune o 
„analiză structurală” a conştiinţei normale şi pline, cu intenţia de a surprinde 
variațiile trăirilor conştiinţei într-o perspectivă genetică, a formelor structurale 
progresive care au fost parcurse în evoluţia ontogenentică (Études psychiatriques 
vol. III, p. 704). 

Se dezvăluie astfel următoarele niveluri ale stratificării structurale 
ontogenetice a conştiinţei: 

1. deschiderea către lumea obiectelor; 

2. ordinea reprezentării subiectivului şi obiectivului; 

3. organizarea prezentului; 

4. plenitudinea conştiinţei cu variațiile sale permanente, „variaţii” adaptate la 
prezentul real (cf. nota 1 de la pag. 708). Este vorba de variațiile normale sau 
fiziologice ale conştiinţei, pe care Henri Ey le diferenţiază de variațiile patologice 
ale conştiinţei. Vom reveni asupra acestor distincţii conceptuale. 


RAPORTURILE CONŞTIINŢEI CU INCONSTIENTUL° 


În organizarea organismului psihic, are loc o subordonare a Inconştientului faţă de 
conştiinţă (H. Ey 1998: 360). 

Teoria psiho-dinamică a conştiinţei de sine implică respingerea doctrinei 
carteziene a transparenţei sinelui la sine (H. Ey 1998: 315) prin susținerea ideii că 
Inconştientul este implicat în structura ființei conştiente la toate nivelurile. Ics este 


78 Immanuel Kant face această distincţie între conştiinţa de sine şi cunoaşterea de sine a eului, în Critica 
rațiunii pure (|. Kant, ed. rom. 1998: 152). 

7 A se vedea şi Études psychiatriques vol. III, p. 711, Conştiința 1983 : 118, 293. 

5 A se vedea şi Études psychiatriques vol. III p. 710, 713; Conştiinţa 1998: 360. 

implicat atât în constituția conştiinţei cât şi în autoconstructia Eului (H. Ey 1998: 
315, 325); 


RAPORTURILE CONŞTIINŢEI CU CREIERUL 


Ne punem aici următoarea întrebare: care este relaţia dintre conştiinţă şi 
creier? Există concepţii moniste, dualiste şi pluraliste. În ceea ce îl priveşte, Henri 
Ey adoptă o concepţie pluralistă.* 

Care este însă natura creierului dintr-o astfel de perspectivă teoretică? Cu 
privire la natura creierului, Henri Ey spune următoarele: „Este imposibil de a se 
considera creierul un mozaic de funcţii izolate (iluzie funcționalistă ce provine din 
observaţiile „obiective” făcute după o schemă analitică experimentală) sau o 
funcţionare a unei totalitäti care exclude părțile (iluzie holisticä ce provine din 
intuiţia sensului activităţii situationale a creierului). În perspectivă funcționalistă, 
conştiinţa se reduce la o juxtapunere de funcţii pe un număr de subsisteme 
anatomice: creierul este un polipier de centri senzorio-motori izolaţi şi localizati care 
se activează sau se inhibă reciproc. În perspectiva holistică, conştiinţa este produsul 
unei activități globale superioare: creierul fiind organul de integrare a vieţii de 
relație, el este, şi nu numai el, ci şi corpul întreg (H. Jackson), „concomitentul” 
conştiinţei. În ambele cazuri conştiinţa este peste tot şi în nici o parte. Fiecare dintre 
aceste două imagini ale structurii creierului reflectă câte ceva din realitate. Dealtfel, 
la această dublă imagine ne conduce însăşi neuro-biologia contemporană. Nu mai 
este posibil să considerăm creierul o structură omogenă, mai mult decât faptul că 
fiecare din părțile sale constituie un centru localizat şi că segmentele sale anterioare 
comandă celorlalte” (H. Ey 1983: 216). 

În continuare, Henri Ey ţine să precizeze poziţia sa dinamică şi anti- 
localizationistä în neuro-fiziologie, spunând că: „Pentru a înţelege bine izomorfismul 
complementar (cum spune R. Ruyer) al creierului şi al gândirii în constituţia 
conştiinţei va trebui să substituim deci, noțiunii de centre spatiale, noţiunea de 
„regimuri” funcţionale; se va vedea astfel mai bine cum corespund structurile 
ierarhizate ale câmpului conştiinţei patterns-urilor de organizare a creierului trezit 
sau adormit” (H. Ey 1983: 217). 

Prin urmare, creierul este heterogen şi organizat dinamic, având o serie de 
niveluri structurale. Astfel, spune Henri Ey, „putem socoti că felencefalul este 
eterogen, că el comportă trei niveluri structurale: 1. un nivel de integrare a centrilor 
specifici şi în special a analizatorilor perceptivi şi a centrilor efectori; 2. un nivel al 
centrilor aşa-zişi de asociaţie, care modulează sintezele ideo-motorii şi ideo- 
reprezentative verbale, gnozice şi praxice; 3. un nivel al unei activităţi sintetice 
(corespunzând unifying on synthetising centres, de care vorbea H. Jackson). Noi 
considerăm cortexul cerebral nu ca un level of alertness, ci ca „mediu”, ca un 
ansamblu în care se desfăşoară şi se construiesc anticipatiile, alegerile şi actele 
necesare ordinii sociale a comportamentului (Lashley)...Cu alte cuvinte, scoarța 


5! A se vedea, în această privință, lucrările lui Henri Ey: Conştiinţa 1983: 153-155, 221-226; Des idées de 
Jackson à un modele organo-dynamique en psychiatrie 1975; Etudes psychiatriques vol. HI, No. 27. 

constituie nivelul superior al activităţii psihice ca „mediu” al construcţiilor sale, iar 
nu „centrul conştiinţei” în calitate de bază a experienţei trăite” (H. Ey 1983: 164). 
În ceea ce priveşte concepţia neuro-fiziologică adoptată de către Henri Ey, 
putem să notăm aici: 
e trecerea de la concepția „statică? de tip clasic, la concepția „dinamică”, 
modernă, despre creier şi în general, despre sistemul nervos central (în fapt 
o neurofiziologie dinamică” — H. Ey 1983: 153, 216); 
e organizarea „modulară” a creierului (H. Ey 1983: 216)%; 


RELAȚIA CONŞTIINŢEI CU SCOARȚA CEREBRALĂ 


W. James (1890) considerat de către Henri Ey, unul din precursorii teoriei 
sale psihologice, susţinea teza conform căreia, conştiinţa nu apare la nivelul 
structurilor sub-corticale, ci numai la nivelul scoarţei cerebrale. Henri Ey respinge 
acestă teză (sau mai bine zis această ipoteză), arătând că: „În realitate psihismul şi 
nervismul sunt legate de la cele mai joase niveluri ale organizării sistemului nervos, 
iar nivelurile cele mai înalte, depinzând de structurile cerebrale, nu sunt închise, ci, 
dimpotrivă, deschise. Astfel, highest level, constituit de cortex, depinde de 
infrastructurile sale şi, departe de a se afla localizat într-o anumită parte a scoarţei, el 
reprezintă elaborarea dinamică indefinit deschisă în afara condiţiilor sale spațiale” 
(H. Ey Constiinfa 1983: 152). La pagina 154 revine şi completează astfel: 
„Localizărilor cerebrale în scoarță le-au urmat, în ceea ce priveşte sediul şi 
importanța lor, formațiunile subcorticale. Această atribuire a supremației 
formațiunilor subcorticale, care a fost încercată mai demult (Camus, M. Reichardt, 
Kuppers, P. Guiraud, K. Kleist etc.) şi-a aflat fundamentul clinic şi experimental în 
lucrările lui Magoun şi ale lui Penfield. Fireşte că atunci când aceşti autori atribuie 
sistemului activator ascendent, trunchiului cerebral sau „centrencefalului” funcția de 
highest level, ei comit o eroare inversă, dar egală celei pe care încearcă să o 
combată. Căci chiar dacă, după cum vom vedea mai departe, activarea 
mezodiencefalică este necesară trezirii conştiinţei, adică desfăşurării sale în câmp, o 
astfel de condiţie nu este şi suficientă pentru ca ea să fie socotită un „centru reglator” 
al vieții psihice care să-i asigure acesteia posibilitatea celei mai fine diferențieri” (H. 
Ey Constiinfa 1983: 154). La pagina următoare aflăm că: „scoarța cerebrală este 
organul mişcărilor facultative ale câmpului conştiinţei, iar centrencefalul este 
organizarea cerebrală a verticalitätii câmpului conştiinţei”. 


% A se vedea şi O. Sacks Neurologia şi sufletul (1992), în volumul Cum ne fesem Eul (1998), ediţie 
îngrijită de G. G. Constandache. 

# A se vedea şi concepția lui M. Bunge (Épistemologiel982, Filosofie şi ştiinţă 1984) despre structura 
creierului, stările neurale şi stările psihice; de asemenea, Oliver Sacks în Cum ne fesem Eul? sub redacţia 
lui G. G. Constandache (1998: 42-44). 

# Cf. W. James vol. I, 1890: 65-66. 

RELATIA DINTRE NEURO-BIOLOGIA CONSTIINTEI SI FENOMENOLOGIA 
CONSTIINTEI 


Această problemă% şi-o va propune spre reflecţie Henri Ey în cadrul volumului 
Conştiinţa (H. Ey 1983: 217, 220-226). Autorul vorbeşte aici despre „convergenţa” 
fenomenologiei câmpului conştiinţei cu arhitectonia funcțională a creierului (H. Ey 
1983: 217), teză ce permite, în opinia sa, să fie depăşite „contradicţiile implicate în 
concepţia spaţială a centrilor suprapuşi şi în concepţia elementară a unei simple 
funcţii de vigilență” (H. Ey 1983: 217). Acesta este „singurul mijloc de a sesiza 
împreună ierarhia funcțională a creierului şi organizarea câmpului conştiinţei în 
perspectiva lor reală, care exprimă mai mult femporalitatea structurii lor decât 
spatialitatea localizării lor” (ibidem). 


TEORIA DESPRE PERSONALITATE 


DEFINIŢIA PERSONALITĂȚIIS 


Henri Ey oferă o definiție stipulativă a termenului personalitate în 
Monografia din 1975: „Noi denumim personalitate ansamblul direcțiilor (resimtite 
de conştiinţă ca motive, credințe şi analizabile ca atare chiar şi în inconştient) pe 
care un organism le propune comportamentului său, în continuitate cu “istoria'sa” 
(H. Ey 1975: 137). 

După aceea, Henri Ey continuă prin a afirma că nu există, în opinia sa, 
decât personalitate umană. Prin urmare, dacă în ceea ce priveşte conştiinţa, Ey 
susține feza continuității între zooconştiintă şi conştiinţa omului, în cazul 
personalităţii, el adoptă teza discontinuitätii, conform căreia personalitatea nu apare 
decât la om, ea neputând fi atribuită altor vieţuitoare: 

„Este suficient să spunem că noi nu putem concepe (în mod eronat sau pe 
bună dreptate) o personalitate decât umană şi că această personalitate presupune o 
serie de acte necesare, mai ales conştiinţa de sine, proiectarea în timp, organizarea 
vieții afective etc.” (H. Ey 1975: 137). 

Mai mult, „această construcție a personalității se efectuează pornind de la 
mediul cultural şi de la istoria individuală” (H. Ey 1963: 733). 

O nouă definiţie ne este oferită si în Étude No. 8 din primul volum de 
Etudes psychiatriques : 

„Personalitatea, văzută în dezvoltarea sa, este istoria formării personajului 
meu care s-a degajat de condiţia mea specifică şi constituțională, pentru a se erija în 
stăpân al naturii mele şi într-un anumit sens, contra naturii mele. Astfel, natura 
umană (adică psihismul uman în măsura în care este cea mai înaltă expresie a acestei 
naturi) este, în ea însăşi, esențialmente conflictuală” (H. Ey 1950 : 263). 

Remarcăm, în definiţia de mai sus, o organizare pe trei niveluri a 
personalităţii umane: 


55 Problema este anunțată încă de la pagina 155. 
5 A se vedea H. Ey 1975: 137; H. Ey 1963: 746. 

1. nivelul speciei; 

2. nivelul constituţional sau biotipologic ; 

3. nivelul persoanei sau al personajului, stăpân pe caracterul său. 

Desi văzută în maniera biologistă, proprie mai degrabă antropologiei fizice 
a anilor 1950-1960, această trihotomie (nivelul speciei, nivelul tipologic, nivelul 
individual) seamănă cu cea propusă de către C. Kluckhohn et al. 1953 şi citată de 
Gordon W. Allport în studiul personalității, conform căreia, individul are caracteristici 
comune cu specia Homo sapiens, cu grupul cultural de apartenenţă şi caracteristici proprii, 
idiosincratice (G. W. Allport 1991: 25). 

Această trihotomie mai subliniază însă o idee fundamentală pentru gândirea 
lui Henri Ey şi anume: drumul spre libertate al persoanei umane, care trece prin 
ontogeneza personalităţii sale, se smulge determinismelor biologic şi cultural (nu 
însă şi determinismului istoric, aşa cum vom vedea mai departe). 

Vom înţelege mai bine poziția lui Henri Ey în ceea ce priveşte problema 
raportului între determinism şi liber arbitru, în structurarea personalității umane, 
dacă ne vom aminti că, termenul determinism are mai multe sensuri. Ele au fost 
descrise recent de către Ted Honderich (2001) în felul următor: 

„Adesea denumeşte o teorie generală despre realitatea întreagă incluzând 
lumea nevie şi în particular chiar microparticulele fizicii. Dar în cele mai multe 
cazuri are sensul de...o idee, o doctrină sau o teorie despre determinarea persoanelor 
care are drept caracteristică faptul că suntem într-un fel liberi şi responsabili. Avem 
o anumită natură umană care presupune că suntem liberi şi responsabili. Al treilea 
sens este diferit şi mai restrictiv. Determinismul ar fi o viziune asupra naturii umane 
— în esenţă o viziune potrivit căreia cauzalitatea obişnuită este adevărată pentru noi 
şi pentru vieţile noastre, noi fiind subiect al legilor cauzale. Într-o astfel de utilizare 
a termenului, determinismul răspunde „da” la întrebarea dacă existăm fundamental 
similar cu plantele şi maşinile. În acest sens el nu include si nu implică un răspuns la 
întrebarea dacă suntem liberi sau nu” (T. Honderich 2001: 19). 

În textul din Études psychiatriques No. 8, Henri Ey pune această problemă 
a eliberării persoanei de determinismul biologic“ exprimat prin cele două niveluri: 
nivelul speciei şi nivelul biotipului „fizic”: 

„Din determinismul senzori-motor propriu speciei se degajă indeterminarea 
liberă a activităţii. Din biotipul „fizic” şi specific al individului se degajă persoana” 
(Étude No. 8, p. 263). 

Aici intervine şi problema influențelor mediului cultural şi mai ales al 
istoriei individuale, de care omul nu se poate elibera total niciodată (H. Ey 1963: 
733). Determinismul cultural al personalităţii este combătut cu fermitate în manualul 
de psihiatrie (H. Ey et al. 1967: 51-52 / 1989 : 66-67) unde se arată că, viața de 
relație asigură autonomia şi adaptarea omului la condițiile existenței sale, 
însă „conceptul de adaptare nu trebuie înţeles ca şi cum s-ar referi la un fel de 
mecanism cibernetic sau reflex, care, la fel ca motoarele zise autoguvernate, s-ar 
adapta automat si conform unei conditionäri riguroase impuse de mediu. În acest 
caz, cum spunea McCulloch, autoritatea ar fi informaţia şi omul ar putea fi 


57 Această temă este reluată şi în H. Ey (1963: 733). 

considerat doar ca un produs al mediului şi al instituţiilor sociale; astfel încât, legea 
sa de constituţie normală ar fi coformismul la legea politică socială a grupului 
cultural® căruia i-ar aparţine trup si suflet” (H. Ey et al. 1989: 66). 

Aceste considerații cu privire la libertatea şi autonomia (desigur, o 
autonomie relativă !) a persoanei umane în mediul său de viaţă, ne permit să 
înţelegem mai bine imaginea pe care o propune psiho-dinamismul lui Ey cu privire 
la omul sănătos psihic, raţional şi bine adaptat la solicitările vieţii sociale. În ceea ce 
ştiinţele sociale numesc disputa structură vs individ sau „problema generală a structurii 
şi acţiunii”: structura determină acțiunea sau invers ? (M. Hollis 2001: 13), Henri Ey 
înclină în mod cert în favoarea individului şi a capacităţii acestuia ca, prin acţiunile 
sale, prin exercitarea liberului său arbitru, să influenţeze structurile sociale (supra- 
individuale). 

Omul sănătos nu este omul mediu, omul docil şi conformist care se supune 
mecanic regulilor grupului cultural, ci omul normativ care se conformează doar 
„regulilor şi modurilor de existenţă potrivite pentru a-i asigura autonomia 
(libertatea)” (H. Ey et al. 1989: 67). Să înțelegem că omul normativ se conformează 
intenționat unor reguli pe care le împrumută din mediul cultural şi cărora doreşte să 
le urmeze ? Dacă facem distincţia între a te conforma unei reguli şi a urma o regulă 
(cf. Ph. Pettit 1999: 238), trebuie să înțelegem că a doua variantă este legată de o 
anumită stare a minții: 

„A urma o regulă, spre deosebire de a i te conforma şi nimic mai mult, 
înseamnă să exprimi totuşi o anumită stare a minţii şi nu doar să satisfaci o anumită 
specificare cu privire la comportament. A urma o regulă înseamnă să te conformezi 
regulii în mod intenţionat, să te conformezi regulii prin aceea că încerci să i te 
conformezi, să te conformezi regulii datorită faptului că actionezi în baza unei 
dorinţe de a atinge conformitatea. Un agent urmează o regulă, în cadrul judecăților 
pe care le formulează, doar în cazul în care există un set de opinii (cu rol de 
rationalizäri) şi de dorinţe ce explică (în mod potrivit) faptul că realizează astfel de 
judecăţi (Ph. Pettit 1999: 238). 

Faptul că „a urma o regulă” este un act intenționat, implicând opinii şi 
dorințe ale unui agent, înseamnă că aici este implicată o decizie bazată pe o 
motivaţie psihologică. Ştim de la Henri Ey că doar gândirea şi acțiunile omului 
sănătos psihic sunt dotate cu sens, adică au intenționalitate“”, motivaţie şi mobil (H. 
Ey 1963: 751) şi de aceea ele se pot preta la o analiză comprehensivă prin motivație 
psihologică (H. Ey 1963: 750, 751). Aceasta permite ca, în cadrul relaţiilor 
intersubiective, oricine să se poată pune în locul celuilalt, să se proiecteze în sensul 
existenței celuilalt (H. Ey 1963: 751). Utilizarea acestui concept de „cauzalitate 
psihică” sau „motivaţie psihologică” în cazul patologiei mintale este limitat de însăşi 
structura bolii psihice şi aceasta chiar în cazul nevrozelor (ibidem). Sentința lui 
Henri Ey pare implacabilä : „Bolnavul mintal nu este susceptibil de o analiză 
comprehensivă prin motivaţia psihologică” (H. Ey 1963: 750). 


* Henri Ey se opune aici determinismului cultural în formarea personalităţii, susținută de unii antropologi 
din şcoala Culture and Personality (e.g. R. Linton, 1945). 
5 Intenţia este, desigur, doar o formă de intentionalitate, alături de alte forme ale acesteia. 

ONTOGENEZA PERSOANEI SAU A EULUI 


De la începutul acestui subcapitol, credem că este necesar să facem 
precizarea că, în cadrul teoriei sale psihologice, Henri Ey recomandă să nu se facă 
confuzie între planurile ontologice ale ființei conştiente. Atât în perspectivă sincronă 
(ființa conştientă) cât şi diacronă (devenirea conştientă), nivelurile ontologice 
trebuie păstrate distincte. Astfel că, în ceea ce priveşte ontogeneza ființei umane, 
vom separa: 

e  ontogeneza specifică (ontogeneza individului biologic — organism/corp 
fizic - ca membru al speciei Homo sapiens) 

e  ontogeneza individuală (devenirea psihologică — psihogeneza individului 
ca persoană autonomă şi rezonabilă); 

e  ontogeneza persoanei (ontogeneza Eului) 

În cele ce urmează, ne vom ocupa de ontogeneza persoanei” sau a Eului, 
aşa cum o concepe Henri Ey. 

Din punct de vedere al evoluţiei diacronice a vieţii psihice a persoanei 
umane, etapele sau fazele dezvoltării Eului prezintă o importanță deosebită. Ele vor 
face trecerea, în cazul fiecărui individ uman, de la nivelul caracteristic speciei, la cel 
personal al unei ființe rezonabile şi inteligente, stăpâne pe sine şi creatoare a 
propriilor sale valori. În acest proces complex de dezvoltare ontogenetică, teoria 
psiho-dinamică a lui Henri Ey prevede patru etape caracteristice: 

e formarea Eului ca subiect al cunoaşterii. 

e constituirea „lumii” Eului. 

e conceperea personajului. 

e autonomia caracterului. 
Ontogeneza persoanei nu se suprapune deci, cu ontogeneza psihică (Psihogeneza în 
terminologia lui H. Ey) pentru că, aşa cum arată schema planurilor structurale, prima 
etapă, cea de nou-născut, este caracterizată doar de un singur plan, cel biologic, 
organismic (nivelul vital). Apoi se formează psihismul automat, după care apare, 
odată cu limbajul şi viaţa socială, nivelul psihic propriu-zis, caracteristic persoanei 
umane (cf. H. Ey, 1972). Evoluţia persoanei continuă pe perioada vieţii adulte şi 
odată cu îmbătrânirea organismului biologic, se instalează treptat şi psihologia 
caracteristică perioadei de senescentä (cf. H. Ey et al.1967: 880). 
Dacă nou-născutul este redus doar la nivelul său biologic, vital (un „tub digestiv”) 
lipsit de psihism, un stadiu analog este descris doar la bătrânul atins de demență 
senilă, în faza terminală în care, lipsit până şi de funcțiile intelectuale fundamentale, 
rămâne la nivelul său de organism biologic care supravieţuieşte doar prin buna 
funcţionare (temporară) a sistemelor sale vitale. La limită, dementul ajunge o ființă 
a-psihică, la fel ca şi nou-născutul imediat după naştere. Desigur, acesta este mai 
degrabă un model teoretic, „ideal”, care doar aproximează realitatea. În fond, ştim 
puţine lucruri despre experienţele şi trăirile atât ale nou-născutului, cât şi cele ale 
dementului în faza terminală. Sunt ei „tabula rasa”, complet „a-psihici” aşa cum îi 
descrie modelul organo-dinamic? Sau, aşa credem noi (ori cel puţin aşa credea Henri 


% Despre istoria persoanei, Henri Ey vorbeşte pe larg în Constiinfa (1983: 314). 

Ey) în lipsa unor metode de acces la trăirile respective? Sau este vorba aici de o 
problemă filosofică, de a duce până la ultimele consecinţe logice (la limită) definiţia 
acceptată a fiinţei psihice ca experiență şi existență? 

Dacă definim fiinţa psihică sincron ca experiență a conştiinţei intentionale care se 
deschide spre lumea obiectelor si diacron, ca Fiintä-in-lume (Dasein), subiect 
transcendental sau trans-actual al existenței sale, adică Eu sau Persoană care 
„organizează sistemul relaţiilor sale, ale scopurilor sale şi ale propriilor sale valori” 
(H. Ey et al. 1967: 355) înțelegem că, la limită, sincron, subiectul nu s-a format 
pentru că nu i s-au prezentat încă obiecte care să devină obiecte ale conştiinţei 
intentionale; iar diacron, subiectul dispare prin pierderea treptată a Lumii sale, mai 
întâi ca obiecte intentionale ale conştiinţei sale, ca model personal al lumii sale, apoi 
ca relaţie pre-reflexivă cu Lumea sa, apoi ca pol al identităţii personale construită în 
timpul existenţei sale. 

Disolutia, spune Henri Ey este inversul evoluţiei (H. Ey et al. 1967). Prin urmare, 
abilitățile se pierd în ordinea inversă a dobândirii lor. Trebuie deci, să punem în 
oglindă, evoluţia funcţiilor psihice la nou-născut, cu disoluția capitalului mintal la 
dementul senil. 

La fel ca în cazul consideratiilor pe care noi le vom face, ceva mai departe în această 
lucrare, cu privire la dementa senilă şi consecințele principiului umanist, asupra 
evoluției şi disolutiei persoanei umane, este indicat să nu ne lăsăm furati de 
frumusețea modelului teoretic (de simetria perfectă a achiziţiei şi pierderii funcţiilor 
psihice), ci trebuie ca această teză a simetriei evoluţiei şi disolutiei psihice, să fie 
supusă testării şi verificării prin cercetări clinice. 


DEZVOLTAREA ONTOGENETICĂ A PERSOANEI MORALE 


Fazele sau etapele dezvoltării persoanei morale, reprezintă straturi sau 
planuri ale structurii ierarhice a personalităţii”: 
I.stratul cel mai profund, al tendinţelor specifice (ţinând de nivelul biologic al 
speciei) constituie sfera instinctelor (p. 233). 
2.stratul complexelor instinctivo-afective personale (ţinând de o integrare personală 
a tendințelor instinctive de specie, care presupune o selecţie în funcție de 
„caracterul” personal) (p. 236). Se constituie un sistem de contra-pulsiuni; naturii 
instinctive i se substituie o supranatură complexuală, supusă legilor premoralei: 
legile Supra-Eului (p. 237). 
3.stratul conştiinţei morale care domină planurile instinctiv şi complexual şi 
subordonează pulsiunile (/e ça) şi contra-pulsiunile (le sur-moi) lor, supranaturii 
etice (la surnature éthique) (p.237). Acest nivel al personalității conştiente, 
reprezintă o „sferă a determinărilor rezonabile şi etice, care constituie nu baza, ci 
vârful organizării persoanei” (H. Ey Étude No. 13, p. 237). 

Ca o observaţie clinică, vom spune că, este absolut necesar, în opinia 
noastră, ca foaia de observaţie de tip organo-dinamic să conțină rubrici destinate 
ontogenezei personalităţii şi conştiinţei morale. Aceasta implică evaluarea formării 


°l Analiza pe care o redäm mai jos, provine din textul lui Henri Ey dedicat perversitätilor patologice în 
psihiatrie. Este vorba de Etude No. 13 din vol. IT al Etudes psychiatriques. 

şi maturizării persoanei morale, a conştiinţei morale, precum şi evaluarea plasticitätii 
(i. e. exercitarea judecății morale în diferite situaţii vitale — cf. H. Ey et al. 1967: 36). 


MODELUL DEZVOLTĂRII PERSONALITĂŢII ÎN CONTEXT SOCIAL SI 
CULTURAL 


Această analiză pe care o vom face personalității umane, a fost doar 
sugerată de către Henri Ey în diverse texte. Ea nu a fost în mod sistematic realizată, 
astfel încât să avem o înţelegere completă a sistemului personalităţii umane şi 
implicit, al destructurărilor sale. Vom face distincția între dezvoltarea psihologică, 
socializare şi enculturatie, precum şi între trei tipuri de identități ale persoanei 
umane: identitatea psihică, identitatea socială, identitatea culturală. 

Socializarea este în general descompusă în două componente: socializarea 
primară şi socializarea secundară. Sunt separate apoi identitatea socială de sex” 
(genul masculin şi genul feminin) şi identitatea socială corespunzătoare 
diferitelor statusuri şi roluri sociale pe care le atribuim individului. Analiza 
statusurilor şi rolurilor sociale are legături strânse cu teoria structurii sociale şi de 
asemenea cu problema raporturilor dintre structură şi actorul social, amintită 
anterior (M. Hollis, 2001). 

Enculturația” reprezintă procesul prin care un individ devine membrul 
unui grup cultural dat. Un element fundamental al construcției identităţii culturale” 
îl reprezintă procesul de internalizare” a valorilor culturale comune grupului 
cultural de apartenență, de către fiecare individ, care devine astfel o persoană, un 
actor cultural. Henri Ey insistă asupra acestui proces de internalizare selectivă a 
valorilor culturale de grup, arătând că în acest fel se constituie, pe parcursul 
traiectoriei axiologice a persoanei, un capital mintal care reprezintă „sistemul de 
valori ale Eului” (H. Ey 1983). Acest capital mintal se poate pierde definitiv în cazul 
dementei senile, caz extrem al patologiei mintale care pune în discuţie, pentru unii 
autori însăşi umanitatea omului. Nu însă şi pentru Henri Ey care, aşa cum am arătat 
anterior, consideră că esența umană a omului nu poate fi pierdută nici măcar în 
bolile mintale cele mai severe (H. Ey et al. 1967). 

A deveni însă om, pentru unii antropologi este echivalent cu a deveni 
individ. Această idee, pe care o regăsim de exemplu la antropologul american 
Clifford Geertz (1973: 52-53) ne permite să înţelegem mai bine faptul că, pentru 
Henri Ey” a constituit o adevărată luptă consacrarea în cadrul teoriei sale despre om 
şi bolile sale mintale, a ideii că omul nu se desăvârşeşte pe sine decât atunci când 


” A se vedea şi articolul lui S. Sengenès “D'un genre à l’autre” în TERRAIN 2004: 81-94. 

% O analiză comprehensivă a relaţiilor dintre socializare, enculturatie şi dezvoltarea identităţii personale, 
poate fi regăsită în articolul lui F. J. Poole Porter din Tim Ingold (1995). Companion Encyclopedia of 
Anthropology, Routledge, London & New York. 

” Pentru relevanta identităţii culturale a pacientului în psihiatrie, a se vedea şi M. Trujillo în Kaplan & 
Sadock (2000). 

* A se vedea, de exemplu, teoria internalizării valorilor culturale propusă de M. Spiro (1987) şi citată de 
R. D’Andrade (1995: 228). 

% A se vedea şi Henri Ey (1996: 216). 

devine un individ, smulgându-se constrângerilor impuse de nivelurile inferioare ale 
persoanei sale: nivelul speciei sau constituţia sa (biotipul). 


PERSOANA ÎN ORGANO-DINAMISM 


Sociologul francez Marcel Mauss descrie, într-unul dintre textele sale, mai 
multe conceptualizări ale persoanei în cultura occidentală. Printre acestea se numără 
şi ideea de persoană ca mască, din latinescul persona = mască (M. Mauss 1983: 348). 

Henri Ey preia această semnificaţie a persoanei ca mască, aşa cum putem 
vedea din textul său: „Les problèmes cliniques des schizophrenies”: „Persoana 
oricărui om este o mască ce reflectă celelalte măşti, cele ale persoanelor care intră în 
existența noastră” (H. Ey 1996: 398). 

Structurile implicite ale persoanei din perspectiva psiho-dinamismului lui 
Henri Ey, sunt corpul, limbajul, rațiunea (H. Ey 1983: 309). 

Statutul de persoană” nu este dat, în organo-dinamism, de la început 
fiinţei umane ci, un individ din specia umană, intră în acest statut, printr-un proces 
de devenire care implică nu numai maturizarea funcțiilor sale nervoase, dar şi 
integrarea sa într-un mediu social şi cultural complex. 

Statutul de persoană poate să fie pierdut. Organo-dinamismul consideră 
că dementa conduce la ieşirea individului uman din statutul de persoană. Henri Ey 
vorbeşte despre „a nu mai fi persoană” (H. Ey 1996: 410, H. Ey et al. 1989: 131, H. 
Ey 1975: 30-31) ca un rezultat al regresiei psihice profunde care are loc în dementa 
senilă, de exemplu, dar nu numai. Individul uman cade într-un fel de cvasi- 
animalitate, ceea ce ar putea atrage după sine o atitudine diferită a celor din jur, față 
de atitudinea cuvenită unei persoane umane cu drepturi depline. Intuind această 
alunecare, Henri Ey fidel concepției sale umaniste, adoptă un principiu pe care l-am 
denumit „principiul umanist” şi care afirmă că: nici un om, oricât de afectat psihic ar 
fi, nu decade din statutul său uman. În acest fel, Ey oferă propria sa soluţie la o 
problemă bioetică mai puţin discutată în zilele noastre, dar care capătă o importanță 
din ce în ce mai mare, în contextul în care, îmbătrânirea generală a populațiilor din 
ţările occidentale, duce la apariția unui număr din ce în ce mai mare de cazuri de 
demente senile. 


PRINCIPIUL UMANIST SI PROBLEMA DEMENTEI SENILE ÎN CONCEPȚIA 
ORGANO-DINAMICĂ 


Influențele umanismului existențialist sunt resimtite în maniera în care 
Henri Ey postulează o imposibilitate a omului de a decădea din statutul său uman 
(principiul umanist) ca urmare a bolii psihice, nici chiar în formele cele mai grave 
ale acesteia, de exemplu, demența senilă. lată cum se exprimă Ey în legătură cu 
această afecțiune extrem de severă: 


” În acest început de secol XXI, statutul de persoană a început sa fie conferit fiinţei umane în faze din ce 
în ce mai timpurii ale existenţei sale. Astfel, au căpătat statut de persoană fătul uman în perioada sa de 
viaţă intra-uterină, iar odată cu apariţia problematicii clonării umane, au căpătat statut de persoană chiar si 
embrionii umani. 

„Această decădere a dementului este însă reversibilă, ea este încă „omenească”, 
fapt pe care vechii clinicieni nu-l considerau; analiza existențială a dementului 
surprinde „inexistența” sa. Adică pierderea a ceea ce este „pentru sine”, dementul 
fiind redus la nivelul unei „quasi-animalităţi” şi, uneori, până la viaţa vegetativă” 
(H. Ey Constiinta 1983: 255). 
Iată o posibilă interpretare a poziției lui Henri Ey cu privire la această redutabilă 
afecțiune: 
= „principiul umanist” spune că nici un bolnav psihic nu cade în animalitate, ci 
rămâne un om, chiar si în afecțiunile cele mai grave; 
— umanitatea omului atinge apogeul său pe nivelul integrării psihice superioare 
când persoana îşi exercită autonomia raţiunii sale şi controlul asupra caracterului 
său; 
—  dementul senil, pierde întreg capitalul său mintal, îşi pierde autonomia şi 
rațiunea, prin urmare, am putea spune că el pierde toate atributele specifice 
umanităţii sale, 
— dar acest lucru pare să contrazică principiul umanist amintit mai sus. Cum se 
explică această aparentă contradicție? 
— Atât în Monografia (H. Ey 1975: 217) cât şi în alte texte, Henri Ey face o 
diferență între  ontogeneza specifică (ontogeneza individului biologic — 
organism/corp fizic - ca membru al speciei Homo sapiens) şi ontogeneza 
individuală (devenirea psihologică — psihogeneza individului ca persoană autonomă 
şi rezonabilă); 
—  Ceea ce pierde dementul în regresia sa psihică, este tocmai suita de achiziţii din 
cursul ontogenezei individuale; el pierde aspectele cele mai umane ale umanităţii 
sale; 
— Cu toate acestea, el nu regresează şi din faza ontogenezei specifice în care 
ajunsese. OBS: conform principiului ontogeneza repetă filogeneza, s-ar putea spune 
că, regresia ontogenetică biologică, l-ar face pe om să recadă în animalitate. Acest 
lucru nu este admis de către Henri Ey. 
— Prin urmare, deşi pierde ceea ce este cel mai uman în om, personalitatea, 
caracterul şi raţiunea sa, bolnavul rămâne totuşi un membru al speciei Homo 
sapiens, cu biologia caracteristică acestei specii, care îl deosebeşte de celelalte specii 
animale. Ca atare, el rămâne totuşi un om (în sensul biologic al cuvântului) deşi a 
pierdut o parte esențială a umanităţii sale. Henri Ey vorbeşte în acest caz, de o 
„evasi-animalitate”, bolnavul demential fiind redus la funcţiile sale vitale (comune 
cu animalele), vegetative (cf. H. Ey et al. 1967: 131): 
— Această filosofie umanistă are consecințe majore în cea ce priveşte atitudinea 
faţă de persoana bolnavului şi îngrijirile ce trebuie să i se aducă: „Dementul 
regresează până la un nivel de „quasi-animalitate”, însă decăderea lui este încă 
„omenească”. Într-adevăr, bolnavul mintal este alterat în umanitatea sa, însă aceasta 
nu ne permite în nici un caz să-l tratăm altfel decât ca pe un om (H. Ey et al. 1989: 74). 

RAPORTURILE DINTRE CONŞTIINŢĂ SI PERSONALITATE ÎN CADRUL 
CORPULUI PSIHIC 


Am arătat deja că, din punctul de vedere al psihologiei lui Henri Ey, 
Constinta şi Personalitatea sunt strâns legate una de cealaltă. Care este însă natura 
relaţiei dintre cele două dimensiuni fundamentale ale corpului psihic? Câmpul 
conştiinţei şi personalitatea sunt corelative: 

În starea de normalitate” — raportul între conştiinţă şi personalitate nu 
este unul de identitate, ci de subordonare a conştiinţei față de Eu (H. Ey 1983: 317). 
Conform lui Henri Ey: „Este evident că la adultul normal şi treaz câmpul conştiinţei 
este subordonat sistemului personalităţii. Aceasta înseamnă a spune că eu sunt cel 
care integrez în istoria mea momentele succesive ale actualitätii pe care o trăiesc. 
Această „integrare” priveşte tocmai acele „funcții? pe care psihologia clasică le 
distinge în atenţie, memorie, raţionament, afectivitate, şi care, global, se manifestă 
ca o luare în posesiune a câmpului conştiinţei prin intentionalitatea Eului. Atunci 
când Eul îşi dirijează experienţa către nivelul său maxim, către regiunea cea mai 
înaltă a psihicului, Eul şi câmpul conştiinţei coincid. Această coincidenţă nu trebuie 
însă interpretată nici ca o identitate, nici ca o relaţie de reciprocitate totală. Într- 
adevăr, dacă ființa noastră conştientă apare ca fiind supusă legii fundamentale a 
reflexiei, ca fiind o structură reverberantă, ea nu se dovedeşte în forma câmpului 
conştiinţei a se afla într-un raport de reciprocitate pur şi simplu cu Eul, ci într-un 
raport de subordonare. Aceste două modalități de a fi se întâlnesc una cu cealaltă ca 
o figură pe un fond, într-un „du-te-vino” al experienţei în care, uneori simt că trăiesc 
un eveniment (de la cel mai nesemnificativ până la cel mai dramatic), alteori ştiu că 
îmi urmăresc şi îmi dirijez istoria prin evenimentele care o compun. Este clară însă 
subordonarea acestor două modalităţi ale existentului” (H. Ey Constiinta 1983: 317). 

În stările patologice” — raportul între conştiinţă şi personalitate este de 
corelaţie necesară. Conform lui Henri Ey: „conţinutul” conştiinţei în starea de boală 
nu este „contingent”, ci el este strict corelat cu „forma” anormală a conştiinţei. 
Constiinta este întotdeauna intentionalä, ea este conştiinţa a ceva. Dar, în acelaşi 
timp, ea este corelată cu personalitatea bolnavului: „Forma delirului depinde de 
nivelul de disolutie şi de modalităţile integrării sale în personalitate. În acest sens, 
imaginile care îl constituie, structura fantasmicä a fiecărei psihoze, fac parte 
integrantă dintr-un anumit mod de gândire. Delirul nu se reduce la tema pe care o 
exprimă, delirul nu este această temă decât pentru că tema corespunde unei anumite 
organizări a conştiinţei. Delirul nu este doar un „conţinut” al conştiinţei ci reflectă, 
în acelaşi timp, ”forma” anormală a conştiinţei” (H. Ey, Études psychiatriques vol. I, 
p. 277). 


% Cf H. Ey Conştiinţa1983: 317. 
” Cf. H. Ey Etudes psychiatriques vol. I, p. 277 

CONCEPŢIA DESPRE CORPUL FIZIC'® ÎN TEORIA PSIHO- 
DINAMICĂ A LUI HENRI EY 


Pentru Henri Ey, corpul fizic este, într-adevăr, delimitat de forma pe care o 
conturează tegumentul său, însă el nu este "nici plin, nici gol, ci este organizat”, 
având o structură internă complexă. Tegumentul este mai mult decât suprafaţa de 
contact cu lumea (prin intermediul căreia se realizează schimburile cu exteriorul), el 
delimitează de asemenea şi ceea ce constituie proprietatea reală a individului: 
"Desigur, tot ceea ce se găseşte în interiorul acestei teritorialitäti primeşte şi 
conservă ceea ce s-a încorporat aici din exteriorul său, dar numai în funcţie - ca o 
condiţie sine gua non - a propriei sale organizări. Putem spune cu certitudine că 
organizarea unui corp îi asigură acestuia autonomia. Influenţa reciprocă pe care o 
exercită unul asupra celuilalt organismul şi mediul său, depinde de planul de 
organizare a organismului pe care acesta o obţine de la apartenenţa sa la specie (ceea 
ce este propriu constituţiei sale genetice)”. (H. Ey 1975: 215). 

Însă, în organizarea acestui organism se integrează şi se încorporează de asemenea 
un sistem relational propriu individului. Acesta este „corpul psihic” care „creşte în 
organizarea Omului pentru a se conforma naturii sale şi pentru a o depăşi” (H. Ey 
1975: 215). 

Un aspect important care trebuie amintit aici, în această interacțiune dialectică dintre 
corpul fizic şi corpul psihic, este acela că, pentru Subiectul încorporat, aşa cum 
psihologia lui Ey îl concepe!!, corpul său este un corp trăit, asupra căruia are o 
percepţie şi cu privire la care îşi construieşte o anumită imagine, o schemă corporală, 
parte a imaginii de sine. 


CUNOAŞTEREA PSIHOLOGICĂ 
INDIVIDUALISM, SISTEMISM, HOLISM 


Această temă epistemologică a cunoaşterii vieţii psihice — este probabil cel 
mai bine definită de către Karl Jaspers (1963: 555-556), care spune următoarele: 
„Noi am dori să cuprindem viaţa psihică în întregimea sa, atât în starea curentă, cât 
şi pe parcursul întregii vieți” (p. 556). În acelaşi timp însă: „Pe măsură ce 
investigăm manifestările vieţii şi analiza noastră devine din ce în ce mai detaliată, 
descoperim continuu noi conexiuni individuale. Dar viaţa însăşi, rămâne deoparte, 
ca un întreg, din care noi suntem capabili să extragem aceşti particulari care, în ei 
înşişi, sunt lipsiţi de viaţă” (K. Jaspers 1963: 555). 

Sau mai departe: „Noi vrem să cuprindem aceste unităţi complexe ca atare, 
să le demonstrăm prin descriere în analiza pacienţilor noştri şi să le utilizăm în scop 


1% Pentru o trecere în revistă a principalelor concepții teoretice cu privire la corp în secolul al XX-lea, a 
se vedea Frangoise Giromini, 2003. 

11 O analiză a concepției lui Henri Ey cu privire la raporturile dintre schema corporală şi temporalitate a 
întreprins-o, relativ recent, psihiatrul suedez H. Malmgren (H. Malmgren, 2001). 

diagnostic. Făcând astfel, aflăm că „întregul ca atare” nu poate fi niciodată cuprins şi 
nouă nu ne rămâne nimic altceva de făcut decât să analizăm. Nu cunoaştem viaţa 
psihică în întregime, nici vreo personalitate individuală ca întreg, dar ne îndreptăm 
atenţia către acest întreg prin intermediul fotalitätilor care în ele însele nu sunt totuşi 
întregul, ci numai un instrument de măsură restrâns, rezultatul unei analize care ne 
indică moduri pentru o posibilă concepere a întregului fără ca vreodată să ne ofere 
posedarea completă a acestuia” (K. Jaspers 1963: 556). 

Din punct de vedere epistemologic, problema pe care o formulează Karl 
Jaspers este cea a raportului care există, în cadrul cunoaşterii vieţii psihice a unei 
alte persoane, între individualism şi holism. În măsura în care dorim să surprindem 
unităţile psihicului, fie ele facultăţi, funcții sau procese psihice individuale, prin 
intermediul unui demers analitic, atunci ne vom situa pe poziția individualismului 
epistemologic. Dacă dorim, dimpotrivă, să surprindem totalitätile, marile întreguri, 
printr-un demers de tip sintetic, atunci ne vom situa pe poziția holismului 
epistemologic. 

Această dihotomie s-a transformat însă, în timp, într-o trihotomie, odată cu 
analizarea mai în profunzime a ideii de totalitate. Dacă prin totalitate înţelegem un 
întreg indivizibil ne vom păstra poziția holistă, însă dacă privim totalitatea ca pe un 
sistem alcătuit din elemente ce interacționează între ele, astfel încât întregul 
dobândeşte proprietăți pe care elementele individuale nu le aveau, atunci ne vom 
situa pe o poziţie sistemistă. Acest tip de analiză, în ceea ce priveşte epistemologia 
cunoaşterii psihologice, promovată de către Jean Piaget, a fost rafinată apoi în 
epistemologie de către Mario Bunge, care a teoretizat separarea a trei tipuri diferite 
de abordări: individualism, sistemism şi holism. 

Problema în cazul psihologiei psiho-dinamice a lui Henri Ey este aceea de a 
stabili dacă structura psihică, ca obiect de cunoaştere, reprezintă fie o totalitate 
indivizibilă, cum par să o sugereze referirile la gestaltism, fie un sistem, în sensul 
structuralismului operator al lui Piaget. Noi înclinăm în favoarea celei de a doua 
variante, bazându-ne si pe textul lui Henri Ey din Traité des hallucinations (1973) 
unde el însuşi trimite cititorul la lucrarea Structuralismul lui Jean Piaget (1973), în 
scopul de a avea o mai bună şi mai corectă înțelegere a ideii sale de structură 
psihică. 


CUM POATE FI CUNOSCUT PSIHISMUL ALTOR PERSOANE? 


Psihismul (mintea) altora poate fi cunoscut prin mai multe abordări care, 
în psihologia contemporană a minţii sunt sistematizate astfel: 
-tip persoana T: introspectie si self report, 
-tip persoana a II-a: comunicare verbală şi empatie, 
-tip persoana a Ill-a: studiul manifestărilor „obiective?  neurofiziologice, 
comportamentale şi producţii ale minţii subiectului. 

Epistemologul canadian Mario Bunge descrie, la rândul său, cinci căi de 
acces la psihicul unei persoane”. Psihologul francez Daniel Lagache descrie si el 


12 Cf. M. Bunge — Épistemologie, 1982. 

cinci căi de acces la psihicul altei persoane: anturajul, conduita exterioară spontană 
sau provocată, experienţa trăită sugerată de conduita exterioară şi comunicată verbal 
de către subiect, modificările somatice obiective, produsele activității subiectului (D. 
Lagache 1955: 10, fasc. 37030 A"). Sistematizarea propusă de Lagache are la bază, 
în mod evident, sistematizarea modalitätilor de acces la psihicul altei persoane, 
propusă deja în psihopatologie de către Karl Jaspers în 1913. 

În ceea ce îl priveşte pe Henri Ey, el indică faptul că putem cunoaşte 
psihicul unei alte persoane (de exemplu pacientul psihic) fie prin observaţie directă, 
fie prin comunicare verbală (conversaţie, dialog) fie prin hermeneutica producţiilor 
minții persoanei respective, fie prin metoda testelor psihologice (H. Ey et al. 1967). 


124 


CAPITOLUL 5 
ANALIZA CONCEPTIEI ORGANO-DINAMICE DESPRE 
PSIHIATRIE 


SITUAREA EPISTEMOLOGICÀ SI CRONOLOGICÀ A 
PSIHIATRIEI LUI HENRI EY 


Într-un articol din L'Evolution psychiatrique din 2003, G. Lanteri-Laura, 
propunea o periodizare a istoriei psihiatriei, în care se puteau identifica trei mari 
concepţii cu privire la obiectul psihiatriei: „epoca dominată de noţiunea unitară de 
alienare mintală, din 1793 până în 1854, apoi o alta, marcată de diversitatea 
ireductibilă a bolilor mintale, concepute la plural, din 1854 până în 1926 şi, în fine, 
din 1926 până în 1977, o ultimă perioadă în care domină conceptul operator de 
structură” (G. Lantéri-Laura 2003: 28). 

G. Lantsri-Laura consideră deci, ca ultimă perioadă'%, epoca marilor 
structuri psihopatologice, cuprinsă între anii 1926 şi 1977. În această perioadă s-a 
încadrat şi activitatea ştiinţifică a lui Henri Ey, care a avut, după cum bine se ştie, ca 
preocupare centrală, problema limitelor câmpului disciplinar al psihiatriei, precum şi 
definirea obiectului propriu al acesteia. 


DEFINIȚIA ȘI OBIECTUL PSIHIATRIEI 


Vom începe prin a prezenta definiţia Psihiatriei, din perspectivă organo- 
dinamică, pe care o regăsim în Manuel de Psychiatrie: „Psihiatria este ramura 
Medicinii care are ca obiect viața de relaţie la nivelul integrării care asigură 
autonomia şi adaptarea omului în condiţiile existenței sale” (H. Ey et al.1989:66). 


„DILEMA PSIHIATRICIDĂ” ŞI CEA DE „A TREIA CALE” 


Concepţia organo-dinamică a psihiatriei propusă de Henri Ey, reprezintă, 
din punctul de vedere al autorului său, o încercare de depăşire, într-o sinteză 
superioară, a unor teorii opuse care încercau să scindeze domeniul psihiatriei, 
riscând chiar să-l distrugă cu totul (este avută în vedere aici clasica dispută privind 
natura bolii mintale: este fizică sau morală, dispută pe care Henri Ey o numeşte 
adeseori „dilema psihiatricidă”). Această “a treia cale” între organicismul mecanicist 
al secolului al XIX-lea şi psihogenetismul dinamist al secolului al XX-lea, avea 
drept scop o reformă a conceptelor-cheie ale psihiatriei, printr-o reflecţie sistematică 
asupra fundamentelor disciplinei. În special cercetarea de tip metastiintific (filosofia 
ştiinţei) este cea care îl va conduce pe Henri Ey să definească obiectul psihiatriei şi 


'% Deşi nu ignoră evoluţia psihiatriei de după 1977, Lantéri-Laura evită în mod deliberat să formuleze o 
apreciere la adresa DSM-ului american, făcând doar o observaţie privitoare la greşita sa întrebuințare ca 
manual clinic de psihiatrie (Cf. G. Lantéri-Laura 2003: 36). 

să-l delimiteze de obiectul altor discipline medicale (e. g. neurologia) sau non- 
medicale (e. g. psihologia, sociologia, antropologia). 


OBIECTUL DUBLU AL PSIHIATRIEI ÎN CADRUL CONCEPȚIEI ORGANO- 
DINAMICE 


Ceea ce va constitui o trăsătură aparte a concepției organo-dinamice, va fi 
maniera în care va înțelege obiectul psihiatriei şi anume, într-o dublă perspectivă. 
Într-adevăr, pentru organo-dinamism, obiectul psihiatriei este dublu: 1. boala 
mintală ; 2. psihoza sau structura psihopatologică (H. Ey 1975: 162). 

Care sunt ratiunile pentru o astfel de dedublare a conceptului de boală în 
boala mintală propriu-zisă şi structura psihopatologică (numită şi psihoză), nu vom 
încerca să explorăm în spațiul atât de restrâns al lucrării de faţă. Direcţia în care vom 
merge însă, este aceea de a ne întreba, care este diferenţa dintre boala mintală, aşa 
cum o înțelege organo-dinamismul şi structura psihopatologică ? Pentru a surprinde 
esența acestei diferențe, vom face apel la definițiile pe care Henri Ey le dă celor 
două concepte, precum şi la comentariile sale, care precizează aceste definiţii : 

1. definiția bolii mintale: „Ceea ce în patologia generală defineşte o boală, este 
faptul că se poate atribui un ansamblu de simptome tipice (descrierea bolii) sau uşor 
atipice (formele clinice) dezvoltării unui proces morbid. Acest proces morbid 
reprezintă ansamblul modificărilor anatomice si fiziologice determinate de un agent 
sau un accident patogen. Noţiunea de boală în sensul tare al cuvântului este deci în 
mod esenţial etiologică” (H. Ey 1975 : 162). „Trebuie considerat ca boală numai 
procesul de care depinde indirect simptomatologia, care simptomatologie nu 
reprezintă şi nu poate reprezenta decât un nivel mai mult sau mai puţin constant de 
disolutie” (H. Ey 1975 : 159). 

2. definiția structurii psihopatologice: „Structura psihopatologică poate fi definită 
ca ansamblul tulburărilor trăite de bolnav ca evenimente şi observate de către medic 
ca o stare psihopatologică tipică ce reprezintă deci, evoluţia tipică a unui anumit 
nivel de disolutie” (H. Ey 1975: 160). 

Diferența majoră, am putea spune, constă în faptul că boala se defineşte 

printr-un proces (numit proces somatic generator) de care depinde indirect 
simptomatologia (cf. H. Ey 1975: 159). De ce indirect ? Pentru că în concepția etio- 
patogenică organo-dinamică, doar simptomele negative depind direct de procesul 
somatic generator, în timp ce simptomele pozitive, rezultat al eliberării instanțelor 
psihice inferioare, rămase intacte în urma acțiunii agentului sau accidentului 
patogen, apar doar indirect, fiind secundare procesului de regresie, generat de 
destructurarea globală a psihicului (H. Ey 1963: 753). 
Pe întreg parcursul operei sale, Ey insistă asupra distinctiei între boli mintale şi 
structuri psihopatologice. De aceea el precizează că „nu sunt boli mintale legitime 
decât acelea care pot fi atribuite unui proces generator cunoscut” (ibidem). Formele 
psihopatologice care nu sunt atribuite sau nu sunt atribuibile ca atare unui proces 
etiologic dat, vor fi denumite psihoze sau structuri psihopatologice tipice (ibidem). 


„PRINCIPIUL SEPARAŢIEI” PLANURILOR SEMIOLOGIC SI ETIOLOGIC 

Întrucât, în opinia sa, structurile au fost permanent confundate cu bolile 
mintale, pe parcursul istoriei psihiatriei, Henri Ey se simte dator să introducă 
următorul principiu: „Nu trebuie să se confunde planul etiologic cu planul 
semiologic” (H. Ey 1975: 163). Explicaţia pe care el o oferă pentru a justifica!“ un 
astfel de principiu este esenţială, credem noi, pentru înţelegerea corectă a concepţiei 
sale etio-patogenice şi chiar nosologice. Prin urmare : „Nu trebuie să confundăm 
planul etiologic cu planul semiologic, pentru bunul motiv că, ele reprezintă două 
perspective diferite asupra lucrurilor, atât de diferite încât, un acelaşi tablou clinic 
poate avea cauze diverse, iar un acelaşi proces poate produce tablouri clinice 
diferite” (H. Ey 1975 : 163). 

În esență, putem spune că, această frază, relevând concepția sa sindromică 
despre boală, de inspirație jaspersiană, ne oferă cheia înțelegerii poziției anti- 
nosografice a lui Henri Ey şi legat de aceasta, respingerea principiului specificităţii 
etiologice al lui Bretonneau. În mod fundamental, pentru organo-dinamism, boala 
mintală este nespecifică (cf. H. Ey et al. 1967: 679). 


LIMITELE PSIHIATRIEI DIN PERSPECTIVĂ ORGANO-DINAMICĂ 


În textul său din 1972, purtând titlul „Objet el limites de la Psychiatrie”, Henri Ey 
introduce mai multe concepte care conturează poziţia sa cu privire la specificul 
psihiatriei ca disciplină şi de asemenea, a specificului obiectului acestei discipline 
medicale, în raport cu alte discipline. Henri Ey vorbeşte despre „patologia libertății” 
şi despre „patologia umanităţii”, arătând că boala psihică diferă de celelalte boli ale 
omului, tocmai pentru că ea pune problema limitării libertății individului, libertate 
care reprezintă una din valorile fundamentale ale culturii oc-cidentale, încă din 
perioada Revoluţiei franceze (a se vedea şi H. Ey Étude No. 3, 4). 

Boala psihică este diferită de boala somatică prin însăşi stratificarea 
ontologică a ființei umane. Ea apare la nivelul ontologic specific uman, adică la 
„nivelul de integrare care asigură autonomia şi adaptarea omului la condiţiile 
existenței sale” (H. Ey et al. 1989: 66). Situată la nivelul ontologic uman (nivelul 
psihic sau socio-cultural), boala mintală este „mai umană” decât boala somatică, 
situată la nivelul ontologic vital al fiinţei umane'%. 

O astfel de concepţie psihopatologică nu poate admite psihogeneza pură ca 
factor etiologic cu rol determinant, ceea ce va atrage după sine stabilirea unor limite 
mult mai precise câmpului disciplinar al psihiatriei, după cum Henri Ey însuşi 
mărturiseşte: „În fine trebuie să subliniem în maniera cea mai formală că repudierea 
psihogenezei pure ca factor patogen determinant şi concepția noastră generală 
despre raporturile dintre fizic şi moral, atribuie în mod necesar, psihiatriei nişte 
limite. Aceasta mai ales cu privire la activităţile umane superioare, la valorile 
spirituale (geniu, experiență mistică, acte morale sau imorale, estetice etc.). 


104 O versiune mai elaborată a acestei argumentatii se regăseşte în Manuel de psychiatrie (H. Ey et al. 
1967 : 677-679). 
105 Este introdus conceptul de « patologie a integrării psihice a vieţii de relaţie ». 

Domeniul psihiatriei se opune în această privinţă celui al libertăţii iar fără această 
opoziție, psihiatria nu poate exista” (H. Ey 1952: 175). 

Obiectul psihiatriei, aşa cum este el delimitat de către teoria organo- 
dinamică, diferă de obiectul altor discipline: 

e medicale: Medicina somatică, Neurologia 

e  non-medicale: Psihologia, Sociologia, Antropologia. 

În ceea ce priveşte limitele Psihiatriei în raport cu alte discipline medicale, din textul 
lui Henri Ey privind obiectul şi limitele psihiatriei, aflăm că: 

I. patologia organică (fie ea psihosomatică sau somato-psihică) obiect al Medicinii 
somatice este o patologie a vitalitätii — deci afectează nivelul „vital” sau biologic al 
persoanei umane; 

II. patologia care este obiectul Neurologiei este o patologie a funcțiilor inferioare a 
vieţii de relație; 

III. patologia mintală, obiect al Psihiatriei, este o patologie a umanităţii sau o 
patologie a libertății întrucât „boala mintală exprimă totdeauna şi în mod necesar 
influenţa (/'emprise) unei dezorganizări a vitalitätii (ca o condiţie organică a vieții 
psihice) asupra activităţii psihice, pe care o reduce, o decapitează sau o dizolvă” (cf. 
H. Ey, 1972). 

Obiectul Psihiatriei diferă şi de variațiile psihologice individuale prin aceea că 
„bolile mintale sunt deficite de adaptare şi nu variaţii reactionale la diverse situații 
sociale şi „istorice” la care individul normal trebuie să se adapteze.”( H. Ey 1972, H. 
Ey 1975: 215). 

În Monografia din 1975 aflăm că activitatea psihică normală se caracterizează prin 
gradul de maturitate şi gradul de plasticitate. Plasticitatea e definită prin studiul 
obiectiv al comportamentului pacientului în diverse situații vitale (H. Ey 1975: 142). 
Miza este adaptarea la realitate care implică în primul rând funcţiile memoriei, 
percepției şi comunicării verbale care sunt actele constitutive ale realităţii. Fiecare 
din aceste „funcții” implică o infrastructură psihică inconştientă şi o structură a 
activităţii trăite (H. Ey 1983: 30). Prin urmare, trebuie să vorbim, de fapt, de structura 
memoriei, Structura percepției, structura comunicării verbale ( cf. H. Ey 1983: 22-23). 


POSTULATUL DIFERENȚEI ÎNTRE NORMAL SI PATOLOGIC — 
FUNDAMENT AL ŞTIINŢEI PSIHIATRICE 


PROBLEMA RAPORTURILOR ÎNTRE NORMAL SI PATOLOGIC 


Şcoala franceză de istoria şi filosofia medicinii (G. Canguilhem, M. 
Foucault etc.) arată că distincția între Normal şi Patologic apare târziu în cultura 
occidentală, abia la începutul secolului al XIX-lea, în scrierile lui Xavier Bichat: 
„Conştiinţa modernă tinde să ordoneze puterea de a delimita neregulatul, deviantul, 
nerationalul, ilicitul sau criminalul conform distinctiei dintre normal şi patologic. Ea 
conferă la tot ce i se pare străin statutul de excluziune când e vorba de a judeca şi de 


1% Pentru o trecere în revistă a evoluţiei conceptului de boală şi a conceptului de patologic, precum şi a 
raporturilor dintre normal şi patologic în istoria medicinii, a se vedea şi G. Moutel & O. Planche, 2004. 

incluziune când e vorba de a explica. Ansamblul dihotomiilor fundamentale care, în 
cultura noastră, distribuie de cele două părți ale limitei conformitätile şi deviantele 
îşi găseşte aici o justificare şi aparenţa unui fundament. Aceste prestigii nu trebuie 
totuşi să ne înşele: ele au fost instaurate la o dată recentă; posibilitatea însăşi de a 
trasa o linie între normal şi patologic n-a fost formulată într-o epocă mult mai veche, 
deoarece trebuie să-i recunoaştem absoluta noutate în textele lui Bichat, la cotitura 
dintre secolul al XVIII-lea şi secolul al XIX-lea. Oricât de ciudat ar părea, lumea 
occidentală a cunoscut, şi asta vreme de milenii, o medicină care se întemeia pe o 
conştiinţă a bolii în care normalul şi patologicul nu reprezentau categoriile 
fundamentale” (M. Foucault 2003: 23, Biopolitică şi medicină socială). 

Medicina din secolul al XIX-lea, spune Foucault mai departe, în aceeaşi lucrare „a 
crezut că poate stabili ceea ce s-ar putea numi normele patologicului; ea a crezut că 
poate recunoaşte ceea ce oriunde şi oricând ar trebui să fie considerat ca boală; ca a 
crezut că poate să diagnosticheze retrospectiv ceea ce ar fi trebuit să fie discernut ca 
patologic, dar căruia i s-a acordat, din motive de ignoranță, un alt statut” (M. 
Foucault 2003: 33). 

O importanță deosebită o are observația lui Bichat, citată de Georges Canguilhem 
(1985) şi anume că, distincţia nu se poate aplica la nivel fizic sau chimic, ci numai la 
nivel vital. Doar despre organismele vii putem spune că prezintă structuri normale şi 
patologice sau se află în stări normale ori patologice (G. Canguilhem 1985: 156). 
Desigur, nu putem trece cu vederea, că este implicată aici, o viziune ontologică 
pluralistă şi ierarhizată cu privire la natura realităţii, care admite cel putin trei 
niveluri (fizic, chimic şi vital). 

Cum va aplica Henri Ey aceste achiziţii teoretice ale medicinii somatice, în 
psihiatrie? El introduce în cadrul concepției sale teoretice, ipoteza corpului sau a 
organismului psihic (J. Garrabe, 1996) care nu este nici identic, dar nici diferit de 
corpul fizic (nici imanent, nici transcendent, ci emergent), pe care îl conţine şi îl 
depăşeşte (H. Ey, 1975). 

Modelul ontologic al ființei umane va fi unul pluralist, în care putem 
distinge, alături de fizic, chimic şi vital, un nou nivel ontologic — nivelul psihic, în 
esenţă socio-cultural (H. Ey et al. 1967). La acest nivel ontologic al modelului 
multistratificat al ființei umane, Henri Ey va postula o diferență între normal şi 
patologic, care va fonda propriu-zis Psihiatria ca ştiinţă medicală, diferită însă de 
medicina somatică, pentru care distincţia între normal şi patologic se aplică la nivel 
vital (H. Ey et al. 1967). Boala psihică va fi deci, în organo-dinamism, mai umană 
decât boala somatică, fără să înceteze totuşi de a rămâne o somatoză, adică o 
dezorganizare a organizării corpului (H. Ey, 1981). 

Care este, propriu-zis, natura raporturilor dintre normal şi patologic? 
Această întrebare şi-o va pune Georges Canguilhem (1966) în teza sa de doctorat în 
medicină, referindu-se la medicina somatică. În istoria concepţiilor medicale, de 
după Xavier Bichat (1800), Canguilhem distinge două mari poziţii teoretice privind 
natura raporturilor dintre normal şi patologic: 

Lomogenitate şi diferență cantitativă; 
ILheterogenitate şi diferenţă calitativă (G. Canguilhem, 1966). 

Aceste două mari poziţii teoretice în istoria medicinii, pornesc de la două 
principii diferite: 

I. principiul lui Broussais sau „dogma patologică a secolului al XIX-lea”, cum o 
numeşte G. Canguilhem. Acest principiu afirmă că „există o omogenitate şi o continuitate 
între normal şi patologic” (G. Canguilhem 1966: 12) 

II. principiul susţinut de J. H. Jackson, K. Goldstein, G. Canguilhem, H. 
Ey conform căruia există o heterogenitate între normal şi patologic. Se susține 
diferența calitativă (alterarea) şi nu numai diferența cantitativă între funcţiile în 
starea de sănătate şi cele din starea de boală. Starea de boală este o stare nouă a 
organismului, caracterizată prin alte norme, inferioare din punct de vedere vital, alte 
constante normale, lipsite însă de normativitate'”. La rândul său, Canguilhem 
(1966) va adopta cea de a doua poziţie. În ceea ce îl priveşte, Henri Ey, este bine 
informat în legătură cu cercetările lui Canguilhem şi de asemenea, este un bun 
cunoscător al operei lui Kurt Goldstein, unul din precursorii teoriei lui Canguilhem. 

Prin urmare, Henri Ey va adopta ceea ce am putea numi „teoria Goldstein- 
Canguilhem” cu privire la raporturile dintre normal şi patologic. Dovadă în acest 
sens, stau textele sale, dedicate acestei probleme (e. g. Études psychiatriques vol. II, 
H. Ey 1963 etc.). În capitolul din Die Psychiatrie der Gegenwart (H. Ey 1963) scris 
de Henri Ey şi consacrat prezentării teoriei sale psihiatrice, găsim următoarele: 
„Căci, într-adevăr — şi mă gândesc din nou la atâtea lucrări şi reflecţii importante, 
mai ales la cele ale lui G. Canguilhem şi H. Muller-Suur — boala mintală este nu 
doar o abstracţie ci o realitate, fiind o deviatie calitativă de la „tipul normal” de om. 
Şi nici un sens nu poate fi dat ca singură cauză a acestei deviații de sens” (H. Ey 
1963: 752). 


TEORIA DESPRE SĂNĂTATEA MINTALĂ ÎN ORGANO-DINAMISM 


Există o serie de continuitäti şi discontinuități între definițiile adoptate cu 
privire la sănătatea mintală şi a raporturilor dintre normal şi patologic, în diversele 
etape ale gândirii lui Henri Ey: 

e Sănătatea mintală ca supravieţuire a părţilor intacte ale psihismului — definiție 
preluată de la Jackson (cf. H. Ey, J. Rouart 1936) 

e Sănătatea mintală ca libertate individuală (H. Ey 1948, 1960, 1963, 1969, 1973, 
1975, 1981) 

e Sănătatea mintală ca stăpânire de sine, ca o „conţinere” (H. Ey, 1963) 

e Sănătatea mintală ca normativitate (H. Ey 1960 Manuel de Psychiatrie, 1969 La 
Conscience, 1973 Traite des hallucinations, 1981 Naissance de la Medecine). 

e Sănătatea mintală ca raționalitate (H. Ey 1966 L'Inconscient, 1969 La 
Conscience). 


107 A se vedea G. Canguilhem (1966: 23, 25-26, 66, 67). 

SĂNĂTATEA MINTALĂ ÎN PERIOADA JACKSONIANĂ 


Distincția normal / patologic pe axa voluntar / involuntar la J. H. Jackson 
este în mod fundamental legată de adoptarea de către acesta a anumitor concepte şi a 
unor poziţii teoretice: 

e Aplicarea ideii de evoluţie la sistemul nervos; adoptarea cuplului conceptual 
evolutie-disolutie, propus de Herbert Spencer; 

e Adoptarea conceptului de /eziune-descărcare alături de cel de leziune 
distructivă; 

e Adoptarea principiului patogenic al lui F. E. Anstie'% — ideea de scăpare de sub 
control; 

Aceasta face ca sănătatea mintală să fie definită de către Jackson astfel: 
„Conduita şi gândirea, normale, ale fiecărei persoane sunt sau semnifică supraviețuirea 
stărilor celor mai convenabile, din ceea ce am putea numi nivelul cel mai înalt al centrilor 
săi superiori, nivelul cel mai înalt al evoluţiei sale” (J. H. Jackson, citat în H. Ey 
1975: 92). 

Putem spune că, în perioada neo-jacksoniană, Henri Ey adoptă această 
concepţie despre sănătatea mintală propusă de J. H. Jackson în ,, Factors of Insanity ” 
(1895), text tradus şi comentat de către Henri Ey, împreună cu Julien Rouart în 
L'Encephale (1936, vol. I, nr. 5, vol. II, nr. 1, 2) şi reluat în Monografia din 1975. 

Menţionăm aici că acest model al „scăpării de sub control” şi al trecerii de 
la voluntar la automat, stă şi la baza unei concepţii elaborate mai târziu (în Etudes 
psychiatriques vol. I) deja în perioada organo-dinamistă. Este vorba de sănătatea 
mintală ca libertate individuală în raport cu care boala mintală reprezintă o pierdere 
a libertăţii. Începând cu această perioadă, Henri Ey va începe să spună că, patologia 
psihiatrică nu este altceva decât o patologie a libertății. lată, spre ilustrare, un 
fragment din Henri Ey: 

„Nebunia (alienarea Eului ca alienare a experienţei sale sensibile) este 
implicată atât în construcția dinamică a Personalităţii cât şi în structura dinamică a 
Constiintei. Bolile mintale — aşa cum vom vedea — nu sunt altceva decât imaginea 
inversată a acestei evoluţii. Şi acesta este şi sensul pe care trebui să-l dăm marelui 
gând al lui Jackson când acesta ne spune că boala nu creează ci doar ‘eliberează’ 
infrastructurile fiinţei. În mod cert, această “eliberare” reprezintă contrariul libertăţii, 
întrucât dezintegrarea fiinţei psihice înseamnă căderea sa (care nu este “liberă” decât 
în sensul de “cădere liberă a corpurilor” pe care o studiază fizica) în inconştient, 
imaginar şi arhaic” (H. Ey 1963: 73). 

Remarcăm opoziţia dintre libertate şi eliberare. Exprimat astfel, reîntâlnim 
raportul de mai sus, în opoziţia dintre autonomie şi automatism care, aşa cum pre- 
cizează Henri Ey în tabloul conceptelor-cheie din Traité des hallucinations reprezintă 
„dintre toate cuplurile antinomice, cea mai radical contradictorie” (1973: 1435). 


1% Conform acestui principiu patogenic, leziunea eliberează, nu creează. 

CONCEPȚIA DESPRE SĂNĂTATEA  MINTALĂ ÎN PERIOADA ORGANO- 
DINAMICĂ 


Comentând teza I a concepției organo-dinamice, numită teza psihologică, 
ce susține că boala psihică este imanentă structurii psihicului, Henri Ey spune: 
„Astfel, prin stabilirea acestei prime teze, este garantat, prin opoziţie cu cel al bolii 
mintale, domeniul libertăţii umane. [Libertatea] omului normal constă în a se smulge 
profunzimilor şi exigențelor instinctive şi automate ale ființei sale. Dacă putem 
spune că toți oamenii sunt nebuni, acest lucru nu ar putea avea alt sens decât că ei 
conțin toţi, ca o presantă virtualitate încorporată în structura fiinţei lor, o exigentä de 
irealitate şi de imaginar căreia nu îi pot rezista decât prin însăşi organizarea 
conştiinţei şi a persoanei lor” (H. Ey 1963: 734). 

Teza II ne arată că boala are un caracter esențialmente negativ sau regresiv. 
Boala produce disoluția sistemului organizat ierarhic care este psihismul (corpul 
psihic). Procesul somatic generator este negativ în efectele sale directe. Astfel apar 
simptomele negative de deficit. După o perioadă de latentä, pe care Ey o va denumi 
„écart organo-clinique” (distanţa organo-clinicä), intră în funcţiune structurile 
psihice inferioare, care au rămas neafectate de procesul patologic. Se produce astfel, 
o invazie a Ics şi imaginarului care vor constitui partea pozitivă (simptomele 
pozitive) a tabloului clinic. 

În subcapitolul special dedicat teoriei formării simptomelor în bolile 
psihice, din volumul I al Études psychiatriques, vedem cum se aplică distincția 
normal / patologic în geneza simptomelor. În primul rând, trebuie stabilit că ne 
aflăm pe axa voluntar-involuntar (automat). Se aplică principiul patogenic al lui 
Anstie preluat de către Jackson şi transpus apoi în Psihiatrie de către Henri Ey 
(1936). Se aplică de asemenea, observaţia lui Jackson că, în ceea ce priveşte 
funcţiile psihice, disoluția produce atât o regresiune capacitară cât şi o involutie spre 
un nivel inferior, al personalităţii (H. Ey 1975: 99 nota 8). 

Henri Ey ne indică foarte clar faptul că ideea de regresiune capacitară trebuie 
înţeleasă ca „un fel de scăpare de sub control, o emancipare faţă de factorii de adaptare 
superioară ai gândirii şi acţiunii” (H. Ey 1975: 98 nota 8). 


Sănătatea mintală ca stăpânire de sine, ca o ,,continere” 


Corelată (din punct de vedere logic dar şi fiziologic şi psihologic) cu ideea 
de boală mintală ca scăpare de sub control, este ideea, de o mare importanță pentru 
concepţia organo-dinamică, de continere!”. Conform acestei idei, omul sănătos este 
cel care se ,contine”. Stăpânirea de sine se opune scăpării de sub control. În acest 
fel, modelul biocontrolului este transpus în plan psihologic, „la maîtrise de soi” fiind 
o proprietate fundamentală a caracterului la adult (cf. H. Ey 1983: 305-306); 

„... Că ordinea dezvoltării, a formelor progresive ale construcţiei Eului se sfârşeşte 
odată cu „maturarea” sa, dar, că, totodată, acum se asigură o perspectivă nesfârşită 
„„maturităţii”. Maturitatea este înţeleasă aici, în esență, sub forma de caracter. Caracterul se 


1% A se vedea cele trei sensuri ale termenului confinere, în H. Ey 1963. 

instituie nu la începutul, ci, la sfârşitul ontogenezei Eului. Ca dezvoltare a 
personalităţii, el este o desfăşurare temporală care constituie istoricitatea cuiva, 
„stilul;” său, istoria sa” (H. Ey 1983: 306). 

Din punct de vedere ontogenetic, „această înstăpânire de Sine printr-un 
caracter dobândit, nu dat, nu poate fi descrisă doar ca o simplă fază a unei 
autoconstructii bazale a Eului, ci trebuie înţeleasă ca anunțând istoria propriu-zisă a 
persoanei” (op. cit. p. 305). 

În planul evaluării clinice, acest aspect se traduce prin evaluarea maturității 
(alături de inventarul funcţiilor psihice, aşa cum se precizează în Monografia din 
1975,p. 141). 


Sănătatea mintală ca raționalitate — persistenta unei concepții ţinând de 
paradigma alienării mintale 


Prezentăm în cele ce urmează, câteva citate care credem că ilustrează foarte 
bine teza noastră şi anume că, în definiția globală a sănătăţii mintale în organo- 
dinamism, persistă o componentă ce ţine de perioada alienării mintale din istoria 
psihiatriei moderne. Este vorba de aplicarea distinctiei normal / patologic pe axa 
rațional / irațional şi definirea bolii mintale prin irationalitatea sa. Iată textele lui 
Henri Ey: 
e,,Modalitätile ființei inconştiente. — Procesele inconştiente sunt atemporale în 
sensul că ele se derulează sau se rulează în afara categoriilor spatio-temporale care 
constituie legile de organizare a conştiinţei şi istoricitatea dezvoltării Eului. De 
asemenea, fenomenele insonştiente se leagă sau se aglutinează în afara oricărei 
coerente logice (inconştientul prelogic sau magic). Ele sunt rebele în special față de 
categoriile contradictiei şi în locul lor „preferă” ambiguitatea şi ambivalenta. Prin 
aceasta, /nconstientul este focarul oricărei iraționalități” (H. Ey 1966: 265 
L'Inconscient-VI e Colloque de Bonneval). 

e „Pentru a nu fi o impostură sau o iluzie, psihiatria trebuie să considere maladiile 
mentale pentru că ele sunt dezorganizări ale fiinţei noastre conştiente, atingând la 
om zonele profunde ale alcătuirii lui care scapă acţiunii principiului realității, 
Ratiunii practice şi teoretice ce îi permit să ajungă la libertate” (H. Ey 1983: 408). 

e „Şi totuşi maladia mentală este o realitate, şi încă una dură. Nu există ea la omul 
care este stăpânit de propriile fantasme, de „visele” sale, adică de Inconştientul său 
şi a cărui construcţie a fiinţei sale conştiente este precară? Însă maladia mentală nu 
depinde, pentru a-i stabili realitatea, numai de referirea la rafionalism, adică la 
înţelegerea umanităţii definite prin rațiune, ca în secolul luminilor, când purtătorii de 
irațional, ca şi poeţii dealtfel, erau îmbarcaţi într-o „Corabie a nebunilor”, ci şi de 
realitatea factorilor culturali şi istorici. Recunoaştem aici teza lui Michel Foucault 
(Folie et Deraison, Histoire de la folie à l’âge classique, Paris, Plon 1961). În 
această lucrare, atât de documentată şi bazată pe o profundă reflecţie, Foucault 
expune motivele pentru care trebuie ținute în echilibru nesocotinta şi rațiunea, sau 
acordată o mai mare atenţie acesteia din urma. Dacă o concepţie psihiatrică mecanică 
şi inumană riscă reproşul unei obiectualizări magice, „justificată” dealtfel de necesități sau 
de prejudecăţi socio-juridice, psihiatria bazată pe studiul concret al variațiilor 

patologice ale organizării ființei noastre conştiente (şi nu numai pe facultatea imaginației 
pe care, din fericire, oamenii o poartă în ei ca un geniu al umanităţii) care are ca obiect 
al teoriei şi practicii sale schimbările conştiinţei determinate de dezorganizarea ei, 
poate avea suficiente motive să nu se considere o iluzie, iar maladia mentală să fie 
socotită că are realitate. Cu alte cuvinte, psihiatria, contrar unor „spirite frumoase” 
care îşi spun, luându-le în derâdere astfel, „suflete frumoase”, fundează, prin 
specificul obiectului său, libertatea omului, Rațiunea sa. Ea este, într-adevăr, astfel, 
întrucât oamenii sunt, în general, rationali, iar numai unii dintre ei sunt nebuni. 
Psihiatria ne trimite în mod necesar la modalităţile normative ale fiinţei noastre 
conştiente, prin intermediul dezorganizării câmpului conştiinţei şi a Eului, de care 
depinde „negativitatea” tulburărilor mentale, iar nu numai la modalităţile experienţei 
şi ale existenţei care fomează „pozitivitatea” a ceea ce mai rămane în cadrul 
modalitätilor psihopatologice posibile” (H. Ey 1983: 411). 

e „Avem astfel în față scopul urmărit de noi continuu şi cu eforturi de a restaura 
ființa noastră conştientă în funcţia sa reală. Unii ne vor reproşa un exces de 
rationalism, alţii — un naturalism naiv, iar cei care vor rămane — o poziţie 
spiritualistă. Însă cum se va putea sesiza conştiinţa omului, care e raţiunea acestuia 
încorporată în creierul său şi care tinde către libertatea existenţei sale, fără a se ține 
seama de întrepătrunderea perspectivelor cerute de aceste trei niveluri de alcătuire 
ale omului? Nu e vorba aici de a juxtapune aceste perspective din care să rezulte un 
eclectism prudent şi respingător, ci de articularea lor în însuşi sistemul organizării 
vieții noastre psihice. Dacă psihiatrul are ceva de spus despre Conștiinţă — şi are, 
fără îndoială — el nu poate să o considere decât ceea ce ea este, adică Rafiune, 
întrucât Nebunia, pe care el îşi propune să o vindece, este opusul conştiinţei omului” 
(H. Ey 1983: 412). 


v y . v . o 110 
Sănătatea mintală ca normativitate 


În mai multe din textele sale, Henri Ey arată că, pentru psihiatru, în calitate 
de medic si om de stiintä, criteriile culturale nu sunt suficiente, ci trebuie aplicate 
criterii ştiinţifice de evaluare a caracterului patologic al stării pacientului. Dintre 
criteriile ştiinţifice, Henri Ey respinge criteriul mediei statistice şi propune un nou 
criteriu ştiinţific de evaluare, mult mai adaptat clinicii. Este vorba de criteriul 
normativității psihice, care fusese deja teoretizat de către Georges Canguilhem 
(1966) însă, aşa cum spuneam anterior, pentru medicina somatică. Acest criteriu al 
normativității este aplicat de către medic structurilor psihice ale pacientului, în 
relaţie cu mediul înconjurător al acestuia şi cu solicitările pe care mediul respectiv le 
exercită asupra structurilor respective şi în general asupra corpului psihic al 
pacientului. De aici insistența lui Ey asupra ideii că psihiatria se ocupă cu patologia 
vieţii de relaţie, întrucât, a fi normativ nu se poate enunta cu privire la un individ 
(organism sau persoană) în sine sau pentru mediu în sine ci numai despre sistemul 


110 A se vedea H. Ey: 1960 Manuel de Psychiatrie, 1969 La Conscience, 1973 Traité des hallucinations, 
1975 Des idées de Jackson à un modèle organo-dynamique en psychiatrie, 1981 Naissance de la 
Médecine. 

format de individ si mediu în interactiune, iar la nivelul structurii psihice, sistemului 
format din acea structură şi mediul specific cu solicitările sale tipice. 

În acelaşi timp, orice structură psihică se caracterizează printr-o tensiune 
între două forte opuse : Constinta şi Inconstientul. 

În starea de sănătate, Inconştientul este inhibat de către Constiintä, iar 
acestea două sunt bine diferenţiate prin funcția thetică a conştiinţei. Se impune deci 
evaluarea funcţiei thetice a conştiinţei. 

În starea patologică, Inconştientul scapă de sub controlul inhibitor al 
Constiintei şi reacționează la solicitările mediului. Această reacţie va fi inferioară 
celei normale. Dacă funcția theticä a Conştiinţei se păstrează, pacientul va fi 
conştient de inconstienta sa, percepând reacţia sa ca pe o iluzie sau o eroare. Dacă 
funcţia thetică a Constiintei nu este păstrată, pacientul va fi mai mult sau mai putin 
inconştient de inconstienta sa şi va considera, în mod eronat, că reacția sa a fost una 
adecvată şi eficace. El nu va avea conştiinţa bolii sale. Henri Ey atrage atenţia 
asupra tendinței de a exagera în ceea ce priveşte lipsa de conştiinţă a bolii în cazul 
bolilor psihice. El vorbeşte de „mitul bolnavului care se ignoră” (H. Ey, 1981), 
arătând că acest lucru este adevărat doar în cazuri severe de descompunere psihotică 
sau dementialä a corpului psihic. 

Pentru Henri Ey: „normativitatea unui om este diferită de norma statistică, 
aşa cum diferite sunt noţiunile de distanță statistică şi de conformitate (sau 
conformare) la regulile şi modurile de existență capabile să asigure autonomia 
(libertatea) fiecăruia. În această privință, nu există nici o limită superioară a 
normativităţii. Din contră, există o limită inferioară şi statistică a normalitätii (de 
exemplu, coeficientul intelectual). Dacă aceasta poate şi trebuie să se măsoare, 
normativitatea nu poate fi apreciată decât printr-o relaţie intersubiectivă în care 
cunoaşterea psihiatrului (cunoaştere care nu este doar o pretenție prostească nici o 
putere magică pe care el şi-o atribuie) joacă un rol determinant. Căci, prin definiţie, 
evaluarea normativității unui individ (estimarea libertăţii sale) a fost totdeauna 
codificată prin analiza clinică care, ea singură, poate valida diagnosticul şi limitele 
conceptuale ale maladiei mintale, în măsura în care aceasta are o structură patologică 
proprie, ce poate fi definită şi recunoscută în semiologia şi evoluţia sa (dacă nu chiar 
şi prin etio-patogenia sa)” (H. Ey et al. 1989: 67). 


Semnificaţia adoptării conceptului de sănătate ca normativitate 


În primul rând, frontiera dintre normal şi patologic se prezintă „pentru unul 
şi acelasi individ, considerat succesiv” (G. Canguilhem 1966: 119). 

În al doilea rând, patologicul nu este reprezentat de absenţa oricărei norme. 
Boala este, încă, o normă de viaţă, însă o normă inferioară, în sensul că nu tolerează 
nici o deviere de la condiţiile în care ea valorează. Patologicul este expresia unei 
normativitäti restrânse, în timp ce sănătatea este expresia unei normativitäti crescute. 
Ceea ce caracterizează sănătatea este posibilitatea de a depăşi norma care defineşte 
normalul momentan. Omul normativ poate institui alte norme în alte condiţii de 
mediu. A fi într-o bună sănătate înseamnă a avea posibilitatea de a înfrunta riscuri, 
de a face să apară neprevăzutul. 

Ideea că omul normativ este omul creator al valorilor sale, vitale sau 
sociale, este esenţială pentru concepţia organo-dinamică pentru care, persoana 
umană este dotată cu proprietatea fundamentală de autonomie, capacitatea de a alege 
şi de a institui propriile sale valori. 

Patologicul nu este anormal decât pentru bolnavul care resimte această 
experiență ca pe un deficit de norme. Organismul bolnav şi-a pierdut capacitatea 
normativă (G. Canguilhem 1966: 120). 


RESPINGEREA CONCEPTULUI DE NORMALITATE ȘI A VARIANTELOR 
SALE 


Henri Ey respinge două concepții importante despre normalitatea psihică: 
NORMALUL CA MEDIE STATISTICĂ 

Iată două fragmente care arată clar că, pentru organo-dinamism normalul 
nu este media statistică: 
e „Ori, tocmai pentru că Psihiatria postulează o diferență între normal şi patologic la 
omul, considerat, de către medic, la nivelul umanităţii sale şi nu numai la nivelul 
vitalitätii sale (Boerhave), „norma” nu poate absolut deloc să fie considerată ca o 
medie, o mediocritate sau un conformism mecanic. Ceea ce este „anormal” pentru 
psihiatru nu este deviația de la media statistică (deviantä sau excepţie cantitativă). 
Un om nu este „psihopatologic” pentru că este foarte violent în apărarea ideilor sale, 
foarte exaltat prin credința sa, foarte genial în operele sale sau producţiile sale 
fantastice, foarte răufăcator prin crimele sale sau foarte scandalos prin perversiunile 
sale. Aceasta revine la a spune că, ideea de normă trebuie înlocuită de ideea de 
normativitate (cf. G. Canguilhem si F. Duyckaerts!!1)” (H. Ey et al. 1989: 67). 
e „Să spunem că, în această privinţă, noţiunea de normă, nu se potriveşte cu o 
interpretare pur „statistică”, zisă încă „graduală” sau „scalară”. Căci dacă între 
normal şi patologic există diferite grade (pe care le măsoara termometrul, metodele 
paraclinice, însă, de asemenea şi privirea Clinicianului care notează intensitatea 
reflexelor, volumul ficatului, sau chiar pacientul însuşi care se plânge ca are digestii 
mai dificile sau o oboseală mai mare etc.) care sunt indicele normei şi anormalului, 
într-un alt sens putem spune despre anomalia patologică ce constituie obiectul 
Medicinii, că ea are un caracter „normativ”. Dacă înțelegem prin aceasta, ideea 
conformităţii faţă de un plan, sau față de o lege şi anume legea celei mai bune 
adaptări posibile (sănătatea), dacă putem spune că „un individ este normal în 
măsura în care este capabil să inventeze regulile sale de viaţă” (cu condiția, 
bineînţeles, de a extinde acest concept de invenție ca să cuprindă constituția însăşi şi 
evoluţia organismului viu) spunem în acelaşi timp despre boală că ea reprezintă 
însuşi procesul de dezorganizare a organismului. 

Faptul că dezorganizarea trimite la organizare şi reciproc (X. Bichat, Cl. 
Bernard), nu ne împiedică să stabilim o ordine de subordonare şi de valoare între 
sănătate si boală — între formele superioare şi inferioare de adaptare sau de 


HI Lucrările citate sunt: Canguilhem, G. (1943) Quelques problemes concernant le normal et le 
pathologique, 1 re édition, Ed. Clermont-Ferrand, Paris. 2. Duyckaerts, F. (1954) La notion de normal en 
psychologie clinique, Ed. Vrin, Paris. 

autonomie a integronului organismic: să zicem pur şi simplu, în ceea ce priveşte 
Medicina umană, între corpul uman viu în integritatea organizării sale şi corpul 
bolnav, suferind, pe diverse niveluri ale fiinţei sale, o dezorganizare” (H. Ey 1963: 14). 


NORMALUL CA NORMĂ SOCIALĂ SAU CULTURALĂ 

Într-adevăr, organo-dinamismul îşi pune problema: în ce măsura criteriul 
socio-cultural al normalităţii psihice este relevant pentru clinica psihiatrică ? 
Concluzia este că, acest criteriu este util, însă în sine rămâne insuficient pentru a 
înțelege sănătatea mintală şi caracterul patologic, din punct de vedere organo- 
dinamic, !? al comportamentelor şi conduitelor pacienţilor: 

„Bolnavul mintal nu se defineşte ca o ființă statistic anormală sau care nu 
se conformează normei sociale sau politice” (cf. H. Ey Traité des hallucinations 
1973: 1445). 

„Totuşi, se continuă să se definească norma prin media proporțională cu 
factorii culturali, ceea ce falsifică problemă: criteriul sociologic nu este suficient să 
definească boala” (H. Ey et al. 1989: 67). 

Iată care sunt riscurile utilizării exclusive a criteriului socio-cultural, în 
evaluarea pacientului psihic, în general : 

e adoptarea implicită a tezei determinismului cultural al comportamentelor şi 
conduitelor indivizilor; 
e adoptarea implicită a tezei determinismului social al bolii mintale 

(sociogeneza bolii mintale). Am văzut că Henri Ey vorbeşte în acest caz de 

o confuzie între cauzele şi efectele bolii. 

e simpla deviatie cantitativă este considerată patologică (H. Ey et al. 1967). 

Care sunt tezele sau principiile derivabile din concepţia organo-dinamică ce 
se opun adoptării criteriului social ? Le putem grupa astfel : 

e Principiul organicităţii: toate bolile mintale sunt somatoze ; 

e Teza conform căreia boala mintală are un caracter procesual: ea nu 

este nici psihogenă, nici sociogenă, nici reactionaä; 

e Normalul trebuie înlocuit cu normativul. 


Ca o concluzie la cele arătate până acum, vom prezenta mai Jos, 
elementele-cheie ale concepţiei lui Henri Ey despre raporturile dintre normal şi 
patologic, precum şi despre importanţa postulatului unei astfel de diferenţe pentru 
medicină şi psihiatrie. Unul din autorii cei mai importanţi care au influențat gândirea 
lui Henri Ey privind problematica normalitätii, patologicului şi al raporturilor dintre 
acestea, a fost Georges Canguilhem, mai ales prin lucrarea de doctorat a acestuia 
care a fost publicată sub titlul Le Normal et le Pathologique (1966). 

Pentru a demonstra caracterul patologic al unei anumite tulburări psihice, 
este necesară postularea unei diferenţe între Normal şi Patologic şi adoptarea unei 
teorii ştiinţifice cu privire la ceea ce reprezintă propriu-zis „normalitatea” psihică. În 


12 O analiză a concepțiilor antropologice din acea perioadă (anii 1960-1977) ne permite să înţelegem mai 
bine argumentatia lui Henri Ey în favoarea ideii că, singur, criteriul socio-cultural nu poate fi suficient 
pentru a fundamenta diagnosticul psihiatric, în organo-dinamism. 


137 


cadrul concepției organo-dinamice, noutatea constă în aceea că este adoptată, aşa 
cum spuneam mai sus, o teorie particulară cu privire la sănătatea mintală şi anume 
teoria sănătăţii mintale ca normativitate, propusă de G. Canguilhem (1966). Aceasta 
teorie îi pune la dispoziţie clinicianului un nou criteriu de evaluare a pacientului 
psihic : criteriul normativităţii. lată pe scurt această teorie: 

e  POSTULAT: Există o diferență între Normal şi Patologic (H. Ey et al. 1967); 

e În cazul MEDICINII SOMATICE diferența se situează la nivelul vital al 
organizării corpului fizic (ibidem); 

e În cazul PSIHIATRIEI diferenţa se situează la nivelul uman al organizării 
persoanei umane (nivelul psihic sau socio-cultural) — (ibidem); 

e În ce constă această diferență? Diferenţa este pur cantitativă sau este şi 
calitativă ? (G. Canguilhem, 1966). Care este raportul între Normal şi 
Patologic: omogenitate şi diferență cantitativă sau heterogenitate şi 
diferenţă calitativă ? Canguilhem descrie cele două mari poziţii şi şcolile 
de gândire respective (op. cit.); 

e Problema este reluată de către Henri Ey în cazul PSIHIATRIEI, (eg. H. 
Ey, 1963; H. Ey, 1975); 

e Concepţia despre normalitate: G. Canguilhem (1966) — a fi normal este 
diferit de a fi sănătos; sănătatea trebuie echivalată cu normativitatea 
biologică în cazul patologiei somatice; Henri Ey preia această concepţie 
despre normativitate şi o aplică în Psihiatrie (e. g. H. Ey et al.1967, H. Ey 
1981); 

e Postulatul diferenței între Normal si Patologic fundamentează: diagnosticul 
medical, prognosticul, terapia; 

e În ce constă acest fundament pentru diagnostic? — argumentatia lui Henri 
Ey porneşte de la afirmaţia: nu toţi oamenii sunt bolnavi, ci numai unii 
dintre ei (H. Ey, 1963). 


TEORIA DESPRE PATOLOGIE ÎN ORGANO-DINAMISM 
PATOLOGIE GENERALĂ SI PATOLOGIE SPECIALĂ 


După cum se precizează în introducerea unui celebru tratat de patologie! 
destinat studenților în medicină, „Patologia înseamnă literal studiul (/ogos) suferinţei 
(patos). Mai specific, este o disciplină de graniţă, implicând atât ştiinţele 
fundamentale cât şi practica clinică şi este dedicată studiului modificărilor 
structurale şi funcționale în celule, țesuturi şi organe, modificări care stau la baza 
bolilor. Prin utilizarea tehnicilor moleculare, microbiologice, imunologice şi 
morfologice, patologia încearcă să răspundă la întrebările de ce, pentru ce şi unde, în 
cazul semnelor şi simptomelor manifestate de pacienți, în acelaşi timp furnizând o 
bază solidă pentru o îngrijire clinică şi o terapie raționale. Traditional, studiul 
patologiei se divide în: 


1B Cotran, R, Kumar, V, Collins, T (1999). Robbin's Pathologic Basis of Disease, sixth edition, W. B. 
Saunders Company, Philadelphia, Introduction to pathology, pp. 1-2. 

° patologia generală" 


. patologia specială sau sistemică 
Patologia generală se ocupă cu reacţiile de bază ale celulelor şi ţesuturilor la 
stimuli anormali, reacţii care stau la baza tuturor bolilor. 
Patologia specială examinează răspunsurile specifice ale organelor şi ţesuturilor 
specializate la stimuli mai mult sau mai putin bine definiti (op. cit. pp. 1-2). 


PROCESUL DE BOALĂ 


Cele patru aspecte ale unui proces patologic, care formează nucleul 
patologiei, sunt: 
a. cauza sa (etiologia); 
b. mecanismele dezvoltării sale (patogeneza); 
c. alterările structurale induse în celulele şi organele corpului (modificările 
morfologice); 
d. consecințele funcționale ale modificărilor morfologice (semnificația 
clinică, semiologică) — (Cotran R. et al. 1999: 1). 
Pornind de la această sistematizare a componentelor procesului patologic, 
făcută de Cotran R. et al. (1999), vom prezenta componentele teoriei organo- 

dinamice cu privire la etiologie, patogenie şi semiologie ”. 


TEORIA ETIOLOGICÀ 


În Étude No.2 Henri Ey expune concepţia sa generală despre etiologie în 
ştiinţele medicale, subliniind importanța egală pe care o au cele două coordonate ale 
cauzalitätii bolii: determinismul si finalitatea: 

„revenim la punctul nostru de plecare cu privire la aspectul filosofic al 
medicinii ca ştiinţă biologică. Am văzut că orientarea generală a acestei ştiinţe tinde 
s-o facă să abandoneze conceptele de cauzalitate mecanică pentru a reveni la o 
cauzalitate „internă ” mai exact „vitalistă şi umanistă”. Ea nu poate, totuşi să ajungă 
la o concepție despre boală care ar reduce-o la a nu mai fi decât o voință de moarte, 
fără ca să renunțe la toate achiziţiile pe care le datorăm anatomiei patologice, 
chimiei, fizicii, microbiologiei etc. Trebuie deci să recurgem la o formă 
„multidimensională ” şi într-o anumită măsură, „complementară ” a cauzalitätii în 
patologia umană. Fenomenele morbide se înscriu, într-adevăr, pe o dublă 
coordonată, determinismul (chiar dacă nu este decât relativ determinat) naturii şi 
finalitatea organismului în totalitatea sa psihosomatică. Dacă medicina secolului al 
XIX-lea nu lua în considerare decât determinismul naturii care făcea din medicină o 


14 Aşa cum arată Al. Ursu şi Florica Moţoc: « Procese de îmbolnăvire pot apărea în timpul vieţii 
intrauterine, caracterizându-se în special prin monstruozitätile şi anomaliile cu care se naşte copilul 
(Teratologie). Procesele de îmbolnăvire din timpul vieţii extrauterine se încadrează în Nosologie. 
Teratologia şi Nosologia constituie Patologia propriu-zisă care se studiază atât clinic cât şi 
morfopatologic » (Ursu, Al., Moţoc, FI. 1969: 9) 

15 Vom lăsa de o parte aspectele morfo-patologice, care pot fi găsite în (H. Ey et al. 1989) în cadrul unui 
capitol special. 

„Ştiinţă naturală”, dacă medicina secolului al XX-lea are tendința (fără ca, dealtfel, 
această tendinţă să fie generală şi exclusivă) să nu considere decât „sensul maladiei” 
ceea ce transformă medicina în antropologie, se pare că, solicitată la fel ca în 
timpurile lui Hipocrate între Cnidos şi Cos, ea trebuie să găsească linia progreselor 
sale, în echilibrul acestor două tendinţe, care sunt precum contrariile pe care are 
misiunea de a le concilia” (H. Ey 1952: 49). 

Vorbind apoi despre definiţia bolii psihice în Étude No. 4, Henri Ey 
abordează problema pe care o pune distincția între fizic şi moral, şi pe care el o 
numeşte „dilema psihiatricidă”. Oricare variantă am alege „boala are doar cauze 
fizice ” sau „boala are doar cauze morale”, am risca să dizolvăm obiectul însuşi al 
Psihiatriei care este boala mintală. De fapt, aşa cum am arătat anterior, în 
Monografia din 1975 se arată că obiectul Psihiatriei este dublu: Boala şi Psihoza 
(structura psihopatologică). 

Pentru Henri Ey boala psihică este condiționată de un proces somatic 
generator (postulatul organic, conform căruia boala psihică este o somatoză), însă 
nu este în întregime determinată de acesta, întrucât intervine şi cauzalitatea psihică 
(efectul forţelor psihice ale nivelului psihic restant). Acestea produc o reorganizare 
a psihismului pe un nivel inferior. Această reorganizare, această re-evolutie nu 
depinde direct, liniar, de cauza fizică. Cauza fizică produce în mod direct numai 
destructurarea organismului psihic (cf. H. Ey 1963: 752). 

În ceea ce priveşte cauzele morale (psihologice şi sociale), Henri Ey nu le 
recunoaşte primatul. El adoptă o poziţie organogenetică radicală!'€. Factorii psiho şi 
socio au rol în întreținerea sau agravarea bolii, în măsura în care individul bolnav nu se 

mai „adaptează” la stilul său anterior de viaţă şi la mediul social din care face parte. 
Respingerea distinctiei exogen / endogen 


Henri Ey respinge distincţia clasică între exogen şi endogen (i.e. psihoze 
exogene şi psihoze endogene) pe care o consideră artificială. Asupra acestei 
chestiuni revine în mai multe rânduri. lată un exemplu în acest sens, din textul său 
publicat în Die Psychiatrie Der Gegenwart: „Abandonând un anumit număr de 
distincții artificiale (mai ales cea dintre psihoze endogene şi exogene) şi păstrând, 
dimpotrivă, analizele clinice, cele mai valabile ale înaintaşilor noştri, avem în faţa 
noastră un câmp vast de acţiune. Dar, cu condiţia, conformă cu ipoteza noastră, de a 
respinge atât noţiunea de entităţi, cât şi ideea că nu există specii structurale de boli 
mintale” (H. Ey 1963: 758). 

La pagina 212 din Manuel de Psychiatrie (H. Ey et al.1967) regăsim 
aceeaşi temă, în cadrul unui fragment unde, autorii mai degrabă expediază problema 
decât o explică. La pp. 677-679 din aceeaşi lucrare, se aduc alte precizări cu privire 
la etiologia şi patogenia bolilor psihice, precizări care se constituie în argumente 
împotriva unei distincții de tipul exogen (simptomatic) vs endogen 


(constituţional)! "7. 


16 Vezi în acest sens şi analiza concepției etio-patogenice a lui Henri Ey, pe care o fac Sivadon şi 
Duchâne în tratatul de psihiatrie din EMC (1955: 6, fasc. 37960 A!°) 
117 A se vedea şi H. Ey 1996 : 353-355. 

Respingerea sociogenezei bolii mintale 


În respingerea teoriei sociogenezei în etiologia bolilor mintale, Henri Ey 
invocă eroarea care se face adesea în teoriile socio-psihogenetice: confuzia efectelor 
cu cauzele. Pentru Henri Ey „circumstanțele mai mult sau mai puţin dificile şi 
traumatizante apar mai degrabă ca efecte decât în calitate de cauze veritabile” (H. Ey 
1996: 273). Această teză pare să fie confirmată de studii recente de genetică a com- 
portamentului. Aceste studii arată că, indivizii cu anumite configurații genetice, tind 
să-şi selecteze mediile în care trăiesc. Unii selectează medii marginale, dificile, ex- 
trem de violente, traumatice, unde predispoziția la agresivitate şi devianta sunt mari. 

Aceeaşi poziţie o adoptă Ey şi în alte texte dedicate respingerii 
sociogenezei bolii mintale (e. g. H. Ey 1975: 1975). Argumentatia sa se înscrie într- 
o tradiţie a clinicii franceze care, încă de la începuturile sale, atrăgea atenţia 
medicilor de a evita confuzia între cauzele si efectele bolii mintale. Îl amintim aici 
pe E. Esquirol (1838: 77) care arăta că primele semne vizibile ale bolii sunt uncori 
confundate cu cauzele bolii, ele fiind însă efecte ale ei. 


Respingerea ideii de cauză unică, specifică 


Analiza cauzală la Henri Ey ia adesea forma unei analize a condițiilor 

necesare si suficiente''5, eliminându-se astfel ideea de cauză determinantă, liniară, 
unică, de tip mecanicist. În medicina somatică, respingerea ideii de cauză externă, 
unică şi a ideii de specificitate etiologică, s-a făcut din mai multe direcții. lată ce 
spun Bariéty şi Coury în legătura cu această problemă: 
„Descrierea şi clasificarea bolilor nu-şi dobândesc întregul lor interes decât în 
măsura în care se cunoaşte cauza proprie fiecăreia din aceste stări patologice. Pierre 
Fidele Bretonneau (1778-1862) a avut meritul de a afirma că fiecare boală are o 
cauză particulară şi care îi provoacă atât simptomele cât şi leziunile. Pentru a 
proclama această dogmă a specificitätii etiologice care va cunoaşte un mare succes 
începând cu a doua jumătate a secolului al XIX-lea, Bretonneau s-a aplecat inițial 
asupra studiului atent al leziunilor în evoluția a două boli: „dotienterita”(1818) 
numită astăzi febră tifoidă şi „difterita” (1826), numită astăzi difterie. 

Larg difuzată de elevii săi, chirurgul Alfred Velpeau (1795-1867) şi 
clinicianul Armand Trousseau (1801-1867), concepţia lui Bretonneau a cunoscut un 
succes considerabil; ea a căpătat chiar statutul de dogmă ce satisfăcea în sfârşit, 
spiritul de cauzalitate atât de drag savanților epocii; la mai putin de 50 de ani mai 
târziu, bacteriologia îi aducea confirmarea în domeniul bolilor infecțioase. 

La origine, această doctrină s-a lovit, totuşi, de opoziții puternice. În Franţa, 
François Broussais (1772-1838) şi discipolii săi, pretindeau reducerea ansamblului 
manifestărilor morbide, netinându-se cont de cauza provocatoare, la un proces 


18 Respingerea concepției humeene a cauzalității, în favoarea unei analize conditionale, în ştiinţa 
modernă, este amintită şi de G. H. Von Wright (1995). 

elementar comun de iritatie gastro-intestinală; aceasta ar fi avut drept consecință o 
stare de „flegmazie”. Altfel spus, de inflamație nespecifică. 

Astfel de reacţii nespecifice există efectiv; descoperirea anafilaxiei (1902) 
de către Ch. Richet (1850-1935) şi Paul Portier (1866-1962), apoi cea a bolilor prin 
sensibilizare studiate în special de Fernand Widal (1862-1929) şi şcoala sa, i-au adus 
probele. Mai recent, punerea în evidenţă a rolului sistemului neuro-vegetativ în 
anumite toxiinfecţii (Reilly, 1930), noţiunile de „sindrom de adaptare” (Selye, 1946) 
şi de „boli de sistem” consecutive unei tulburări imunologice (Klemperer, 1942; 
Hargraves, 1949) au repus de asemenea în valoare rolul patogenic propriu al 
reacțiilor inflamatorii” (M. Bariéty, Ch. Coury 1971: 86) 

În psihopatologie, o critică severă a ideii de cauză determinantă unică de tip 
humeean, se întâlneşte la Karl Jaspers (1963, cap. IX, X, XI). Teoria etiologică a lui 
K. Jaspers, pe care o vom expune mai jos, prefigurează concepția etiologică a lui 
Henri Ey. În cadrul părţii a III-a a tratatului General Psychopathology (cap. IX, X, 
XI), Jaspers prezintă o analiză a cauzalitätii aşa cum ar trebui înțeleasă şi aplicată 
faptelor psihopatologice. "Relaţia cauzală leagă împreună două elemente, cauza şi 
efectul (p. 451). Cauzalitatea simplă, unidirectionalä, este obscură, plină de 
dificultăţi. Între cele două serii de fapte (cauza şi efectul) se interpun întotdeauna un 
număr infinit de evenimente intermediare. Efectul nu apare întotdeauna ci numai cu 
o mai mare sau mai mică frecvenţă (un minimum pentru a permite relația cauzală). 
O astfel de gândire cauzală are o serie de consecințe: 1) acelaşi fenomen are un 
număr de cauze, fie simultan, fie cu diferite ocazii; 2) necesitatea de a căuta cauzele 
intermediare. Căutăm cauzele intermediare pentru a trece de la cauzele distale, 
externe (primele care sunt evidente) la cauzele imediate, directe (p. 451); 3) con- 
ceptul de ”cauză” este echivoc. El poate cuprinde conditionarea, datorită unor 
circumstanţe de durată, factorii precipitanti şi forţa care are efectul decisiv. Se impu- 
ne deosebirea clară în cadrul discursului ştiinţific între "vorbirea despre cauze” şi ”cu- 
noaşterea cauzelor”, precum şi evitarea erorii de tip "post hoc ergo propter hoc” (p. 452). 

O distincție importantă pe care o face K. Jaspers este cea dintre cauzalitatea 
mecanică şi cauzalitatea biologică. Pentru a depăşi dificultățile determinate de natura 
echivocă a conceptului de cauză, de indeterminarea şi contradicţiile pe care le 
generează, K. Jaspers recomandă schimbarea completă a stilului de gândire, prin 
trecerea de la un cadru conceptual mecanic (mecanical framework) la un cadru 
biologic (biological framework) pentru studiul relaţiilor cauzale (p. 452)". În acest 
context, o altă distincţie care se impune, este cea dintre mecanism şi organism. 
Cauzalitatea uniliniară, spune Jaspers (p. 452), este o categorie inevitabilă a 
interacțiune infinită a unor cicluri de evenimente care, morfologic, fiziologic şi 
genetic sunt unități configurationale complexe (p. 453). Viaţa, spune mai departe 
Jaspers, face într-adevăr uz de mecanisme (şi cunoaşterea cauzală a organismelor vii 
trebuie să ducă la înţelegerea acestor mecanisme) dar mecanismele în sine sunt 
create de către viață, condiţionate de viață şi transformabile. 


"9 Acest principiu cu valoare metodologică stă şi la baza concepției mai recente a lui Erik Kandel, care 
folosind datele cercetărilor moderne din biologie, prezintă un model cauzal biologic al bolilor psihice (E. 
Kandel, 2002). 

O afirmaţie foarte importantă o face Jaspers când spune că: "influențele 
externe asupra organismului acționează asupra unor mecanisme partial predictibile” 
(p. 453). O altă afirmaţie importantă a lui Jaspers este: „activarea fiecărei boli 
mintale este, de fapt, foarte complexă. Cunoaşterea noastră asupra cauzelor va 
implica prin urmare, factori multipli, însă această multiplicitate este integrată într-o 
ierarhie de cicluri interconectate”. Se recunoaşte natura plurifactorialä a 
cauzalitäfii bolii psihice, în care intervin o serie de factori aflaţi la niveluri diferite. 
Ce se întâmplă cu cauza unică? Karl Jaspers răspunde: „Ori de câte ori o singură 
cauză iese în evidență ca fiind cea decisivă, acest fapt devine imediat chestionabil 
atunci când este privit mai îndeaproape. Cauza respectivă rămâne cel mult o 
”condito sine qua non” dar ea va fi rareori suficientă în sine pentru a produce 
fenomenul observat”. Şi aceasta deoarece: ” Fenomenul concret este o parte a unui 
întreg viu care nu permite niciodată izolarea unui simplu fapt, o cauză simplă care ar 
opera ca lovitura unei bile de biliard; ea poate fi concepută doar ca un eveniment 
complex având loc în cadrul unei multitudini de factori condiționali!“ 
(conditioning factors). Modelul mecanic trebuie înlocuit cu un model al unei 
infinite rețele vii - o vastă reciprocitate” (K. Jaspers 1963: 453). 

În acest context, al unei analize a condiţiilor necesare şi suficiente, pe care 
o va face, pe urmele lui Jaspers şi Henri Ey, factorilor sociali le sunt rezervaţi, în 
organo-dinamism, cel mult, un rol de cauze ocazionale (H. Ey 1996: 273) întrucât, 
aşa cum arată Ey însuşi „„...circumstanţele exterioare nu constituie decât un aspect al 
„condiționării” psihozei” (op. cit. p. 274). Prin urmare, ele pot fi condiţii necesare 
(condiţii sine qua non, cum spunea Jaspers) dar insuficiente pentru a determina 
apariția tabloului clinic”! sau, în general, declanşarea bolii psihice. 


Respingerea distinctiei organic / functional 


Psihiatrul american T. A. Widiger (2000: 6-7) aduce în discuţie două 
distincții importante pentru domeniul patologiei mintale: distincția boli fizice / boli 
mintale şi distincția boli organice / boli funcţionale în ceea ce priveşte bolile 
psihice. Widiger aminteşte că DSM-IV a eliminat secţiunea din DSM-III-R dedicată 
tulburărilor mintale organice. El îl citează pe Spitzer (1992) care recunoaşte că 
„includerea acestei secțiuni a fost în mare parte un artefact istoric care a creat o 
distincţie iluzorie între tulburările mintale organice şi funcţionale”. Este citat şi E. Kandel 
(1998) care, la rândul său, aduce argumente în favoarea eliminării distinctiei organic 
/ funcţional. 

Din punct de vedere organo-dinamic, distintia organic / functional este de 
asemenea, respinsă, însă se evită riscul unei poziţii reductioniste, neurologice, care 
nu mai face deosebirea între boala psihică şi boala neurologică. Astfel, în organo- 


120 Asupra caracterului multidimensional şi complemantar al cauzalitätii în patologia umană, Henri Ey 
revine în mai multe din scrierile sale. Exemplar în acest sens, este fragmentul din Étude No. 2 p. 49, unde 
arată că « fenomenele patologice se înscriu într-o dublă coordonată, pe de o parte determinismul naturii, 
iar pe de altă parte finalismul organismului uman în totalitatea sa psihosomatică » (H. Ey 1952 : 49). 

121 Pentru distincția episod / boală vezi K. Jaspers 1963. 

dinamism, se păstrează specificul patologiei psihiatrice în raport cu patologia 
neurologicä. 

Într-adevăr, pentru Henri Ey, orice boală psihică este o somatoză (conform 
principiului organicitätii bolii mintale) ea fiind produsă de un proces somatic 
generator. Într-o viziune ierarhică asupra organizării corpului psihic, patologia 
neurologică şi patologia psihiatrică nu sunt situate la acelaşi nivel ontologic. Pe 
întreg parcursul operei sale, Henri Ey a insistat asupra diferențelor care există între 
Neurologie şi Psihiatrie şi de asemenea, asupra riscurilor pe care le implică 
reducerea bolii psihice la o boală neurologică, chiar dacă ambele reprezintă 
somatoze. 


Analiza conceptului de „cauzalitate psihică” 


În textul său din Die Psychiatrie Der Gegenwart (1963: 750-751) Henri Ey, 
vorbind despre „structura negativă fundamentală a bolii mintale”, aminteşte 
distincția introdusă în psihiatrie de K. Jaspers între comprehensiune şi explicaţie şi 
arată că: „Conform acestui mod de gândire care a devenit un „leitmotiv” al gândirii 
psihiatrice contemporane, un bolnav mintal nu este susceptibil (fără un rest care 
contribuie tocmai la definirea sa ca bolnav) de o analiză comprehensivă prin 
motivaţia psihologică” (H. Ey 1963: 750). Orice act care este motivat psihologic, are 
sens, este comprehensibil şi, prin urmare, raţional. 

Ştim că Henri Ey consideră că omul normal, conştient, este un om rațional: 
„Cu alte cuvinte — psihiatria, fundează prin specificul obiectului său, libertatea 
omului, Rațiunea sa. Ea este într-adevăr, astfel, întrucât oamenii sunt, în general 
rationali, iar numai unii dintre ei sunt nebuni” (H. Ey 1983: 409). 

Ey acceptă teza lui Foucault, aşa cum el însuşi mărturiseşte (H. Ey 1983: 
408) care susține că „Sub figurile ordonate şi calme ale analizei medicale se află la 
lucru un raport dificil, în care are loc devenirea istorică: raportul între 
NERATIUNE, ca sens ultim al nebuniei şi RATIONALITATE, ca formă a 
adevărului ei!” (M. Foucault, „Istoria nebuniei în epoca clasică”, 1996, p. 249). 

Henri Ey insistă asupra negativitätii nebuniei, a „structurii negative 
fundamentale a maladiei psihice” (H. Ey 1963: 750). Aceasta este o temă veche ce a 
preocupat deja psihiatrii din epoca clasică (sec. XVII-XVIII) aşa cum argumentează 
şi Foucault în Istoria nebuniei. lată ce spune el la începutul cap. III (p. 249); 
„Nebunia este deci negativitate. Dar negativitatea care se oferă într-o plenitudine de 
fenomene conform unei bogății înţelept arajate în grădina speciilor. (p. 249). 

Tot aici întâlnim şi referirea la pozitivitatea bolii mintale (probabil de 
proveniență jacksoniană aşa cum se poate deduce din lucrarea „Boala mentală şi 
patologia”) asupra căreia insistă Henri Ey. 

Dar definirea stării de boală prin ne-raţiune!”* este (deşi imprecisă, ca orice 
definiţie printr-o privatiune, prin lipsă) caracteristică pentru o anumită epocă (aşa 


122 Asupra acestui caracter de irationalitate al nebuniei şi asupra raportului dintre nebunie şi rațiune, 
Foucault revine şi în alte lucrări (de ex. Anormalii 2003: 124, 147, etc., Boala mintală şi psihologia 2000: 
96, etc.). 

123 Aceasta este descrisă de Foucault în Anormalii (p. 138-147). 

cum arătam mai sus, este vorba de perioada alienării mintale, cf. G. Lantéri-Laura 
2003). Acest spaţiu gol este umplut cu o iraționalitate pozitivă — apar instinctele (de 
fapt elementele care constituie conținutul inconştientului: pulsiuni, tendințe, 
automatisme, etc). Care este însă rolul instinctului? lată ce spune Foucault în 
Anormalii: 

„Instinctul permite, de fapt, reducerea la termeni inteligibili a acelei specii de 
scandal juridic care este crima fără motiv şi care ar fi, prin urmare, nepedepsibilă; el 
permite, pe de altă parte, transformarea pe cale ştiinţifică a absenței de motiv a unui 
act într-un mecanism patologic pozitiv. Iată deci, care este, după părerea mea, rolul in- 
stinctului, această piesă în jocul angajat între ştiinţă şi putere” (M. Foucault 2003: 155). 
Pentru Henri Ey intervenţia factorilor psihologici în cauzalitatea bolii mintale 
reprezintă o contribuție esențială a neo-jacksonismului în psihiatrie, şi o trăsătură 
caracteristică ce diferenţiază net, organo-dinamismul de orice concepție psihiatrică 
mecanicistă. Este introdus astfel, dinamismul forțelor psihologice inconstiente, 
instinctuale şi imaginare, în structura cauzală a suferințelor psihice, ceea ce face ca 
teoria lui Ey să aibă puncte de legătură cu alte teorii dinamiste din psihopatologie, în 
special cu psihanaliza freudiană, de care încearcă să se diferentieze, de asemenea, prin 
accentul pus pe intervenţia factorilor somatici în etiologia bolii mintale. 


Acțiunea directă şi indirectă a cauzelor asupra creierului 


Psihiatria modernă stabileşte, de la început, ca un adevăr al său, că boala 
mintală (pe atunci alienarea mintală) îşi are sediul la nivelul creierului. Se poate 
vedea acest lucru şi din definiţia dată de Esquirol, în conformitate cu care, alienarea 
mintală este o afecţiune cerebrală: „Nebunia, alienarea mintală este o afecţiune 
inteligenței şi voinței” (E. Esquirol 1838: 5). 

Întrebarea se pune: cauzele acționează totdeauna direct asupra creierului 
pentru a produce boala? Răspunsul lui Esquirol este următorul: „Cauzele alienării 
mintale nu-şi exercită totdeauna acţiunea direct asupra creierului; ele acționează, de 
asemenea, şi asupra organelor mai mult sau mai puţin îndepărtate. Primul punct de 
plasate în diverse regiuni, când sistemul sangvin şi limfatic, când aparatul digestiv, 
când ficatul şi anexele sale, când organele de reproducere. Aici se plasează în mod 
natural consideratiile privind influența diverselor organe, în stare fiziologică sau în 
stare patologică, asupra senzaţiilor, ideilor, intelectului, voinţei, pasiunilor 
determinatiilor omului, atât de bine apreciate de Cabanis, Cogan, Crichton, Moreau 
de la Sarthe” (p. 76). 

Această temă a acțiunii directe şi respectiv indirecte a agenților etiologiei 
asupra creierului este reluată şi de Karl Jaspers în „General Psychopathology” 
(1963: 463). Ea apare şi la Henri Ey şi are relevanţă pentru organo-dinamism. 


Efectele mediului şi ale corpului asupra vieţii psihice” 


124 A se vedea K. Jaspers, 1963, cap. IX, p. 463. 

Tot Karl Jaspers (1963) este cel care enuntä un principiu de o mare valoare pentru 
înțelegerea relaţiei cauzale în Psihopatologie şi Psihiatrie: „Din punct de vedere 
cauzal toate efectele corpului asupra psihicului se realizează exclusiv prin 
intermediul creierului. Noi presupunem (şi experienţele de până acum o confirmă) 
că nu există un efect cauzal direct al corpului asupra psihicului decât numai prin 
intermediul creierului (only via the brain). Dacă întregul corp este relevant din punct 
de vedere psihic, el este relevant într-un sens cauzal numai dacă există căi către 
creier (pathways to the brain), unde efectele pot să-şi găsească punctele de atac. Însă 
cum ar trebui să concepem startul acestor efecte asupra psihicului, acest lucru rămâne 
destul de obscur”. 

În acest context, K. Jaspers face o distincţie esenţială: "Trebuie să separăm efectele 
cauzale directe asupra psihicului via corp, de efectele indirecte care acționează via 
impresiilor semnificative (meaningful impressions) exercitate asupra psihicului de 
către peisaje, de exemplu, de căre vreme sau climă” (p. 464). 

Această distincţie este cu atât mai importantă în cazul efectelor bolilor somatice 
(istoricul medical al pacientului) asupra psihicului. Ceea ce ne interesează este 
situaţia particulară în care boala somatică poate fi una din cauzele suferinței psihice 
prin afectarea directă a substratului fizic al psihismului în creier (p. 470). 

O altă distincţie se mai face între boli somatice ce afectează organismul şi boli 
organice cerebrale care afectează doar creierul (p. 469, 478). De aceea în 
explorarea istoricului medical se caută în antecedentele patologice personale 
existenţa: a) bolilor somatice medicale şi chirurgicale / ginecologice; b) suferințelor 
organice cerebrale (boli neurologice). Vom vedea că aceasta distincţie o regăsim şi 
în capitolul de semiologie din Manualul lui Henri Ey (1967, 1989). 

O serie de factori de mediu acţionează asupra psihicului prin intermediul unor 
comportamente habituale sau adictive. Aici sunt incluse: fumatul, ingestia cronică de 
alcool, uzul şi abuzul de droguri ilicite, abuzul şi dependența de anumite 
medicamente (mai ales psihotrope). Aici acțiunea factorilor de mediu (substanţele 
respective) asupra creierului se face prin intermediul comportamentelor individului. 
De aceea în cadrul anamnezei sunt investigate şi comportamentele cu potenţial de 
factori de risc în apariţia bolii. Legat de aceste aspecte, ale influenței unor 
comportamente asupra stării de sănătate, am amintit anterior rezultatele cercetărilor 
din genetica comportamentului (behavior genetics). Acestea au arătat că, prin 
comportamentul lor, oamenii modelează şi selectează mediul în care trăiesc (Rutter, 2002). 


TEORIA PATOGENICĂ 


În Traité des hallucinations (1973), Henri Ey trece în revistă mai multe 
tipuri de teorii patogenice în psihiatrie: mecaniciste, psiho-dinamice, organo- 
dinamice; primele sunt denumite de Henri Ey teorii liniare spre deosebire de teoria 
organo-dinamistă care este neliniară. Deşi analizele sale sunt dedicate patogeniei 


125 De abia în zilele noastre descoperim mecanismele prin care factorii corporali (somatici) şi de mediu îşi 
exercită efectele asupra psihicului. A se vedea în acest sens articolul lui E. Kandel, 1998. 

halucinatiilor, consideratiile pe care le face pot fi extrapolate la întreaga sa concepție 
patogenică în psihiatrie. 

În ceea ce priveşte principiile patogenice fundamentale, Henri Ey ne oferă 
o privire istorică, în care se remarcă trecerea de la principiul lui Broussais la 
principiul lui F. E. Anstie şi apoi la principiul dublei patogenii (cheia de boltă a 
concepţiei organo-dinamice în psihiatrie, după cum mărturiseşte însuşi autorul). 

Mecanismul formării simptomelor în organo-dinamism, principiul scăpării 
de sub control şi formarea simptomelor negative şi pozitive reprezintă o parte 
esenţială a teoriei patogenice propuse de Henri Ey şi de aceea îi vom dedica mai 
mult spaţiu, în cele ce urmează. 

În cadrul capitolului dedicat proceselor organice generatoare de boli 
mintale din partea a 4-a a Manualului (1967), se pune problema naturii 
“simptomatice” a maladiilor psihice şi a clasificării lor clinice şi etiologice. La pagina 
678 este abordată “problema mecanismului patoplastic al maladiei mintale” problemă care 
se reduce, în opinia autorilor, la întrebarea “cum se formează simptomele bolii? (cf. H. Ey 
et al. 1967 678). Iată acest text: 

„Nu pare posibil să admitem că simptomele unei stări confuzionale, a unei 
crize de manie, a unei stări nevrotice, schizofrenice sau dementiale constituie doar 
un “sindrom”, adică o simplă colecție de tulburări determinate în modul lor de 
asociere de către sinergii anatomo-fiziologice.'7* Trebuie mai degrabă să considerăm 
că aceste simptome sunt efectul şi expresia unei dezorganizări a vieţii psihice şi a 
reorganizării sale la un nivel tipic sau de disoluţie, la un palier structural ce 
caracterizează si defineşte fiecare formă de boală mintală. Tabloul clinic depinde 
atunci de un proces organic în măsura în care acesta impune forma şi gradul acestei 
dereglări: dar simptomele (idei delirante, tulburări ale umorii, halucinații, impulsii etc.) nu 
depind direct de acest proces, căci între proces şi simptome se intercalează o distanță 
organo-clinică (écart organo-clinique) (Henri Ey) care nu este specifică patologiei 
mintale dar care, în psihiatrie dobândeşte o importanţă aparte. Astfel, o idee de 
grandoare, impulsia de a fura, agitația sau anxietatea etc., nu pot fi astfel considerate ca 
efecte directe ale leziunii, ele nu sunt decât efecte de grad secund ale regresiunii pe 
care o antrenează de pildă o meningo-encefalită”. 

Conceptul de „distanţă organo-clinică” este central pentru teoria psihiatrică 
organo-dinamică. Asupra lui, Henri Ey revine în mai multe din textele sale. Aflăm 
din aceste scrieri că, pe de o parte, există două tipuri fundamentale de distanță 
organo-clinicä: temporal şi structural, iar pe de altă parte, că această distanţă este 
maximă în formele superioare de destructurare şi minimă la baza scalei disolutiilor 
psihice (H. Ey 1975: 276). 


Modelul „scăpării de sub control” şi simptomele negative şi pozitive în semiologia 
organo-dinamică 


1% Ne amintim fragmentul din H. Ey 1963: 743 unde Henri Ey abordează aceeaşi problemă a naturii 
sindromice a bolilor psihice şi în care este analizat conceptul de sindrom în patologia generală, 
descoperindu-se trei sensuri ale acestui termen. Cel de a/ doilea sens este cel la care se face referire în 
propoziţia de faţă din Manuel de Psychiatrie, p. 678. A se vedea textul din H. Ey 1963: 743. 

-structurile psihice sunt organizate ierarhic, structurile superioare exercitând un 
control asupra structurilor inferioare; 

-modelul patogenic este cel al „scăpării de sub control” (al structurilor inferioare de sub 
controlul celor superioare); 

-apar astfel, simptomele negative prin destructurarea organizării psihice şi alterarea / 
dispariția instanţelor de control şi simptomele pozitive prin intrarea în funcție a 
structurilor psihice inferioare; între ele se descrie distanța organo-clinică (l’écart 
organo-clinique); 

-distinctia Normal / Patologic se aplică intrapsihic sau intersubiectiv? Dacă se aplică 
intrapsihic, se compară acelaşi individ cu el însuşi înainte de debutul bolii? 
-Distincția negativ / pozitiv se aplică intrapsihic sau intersubiectiv? În textul lui J. H. 
Jackson despre aspectele negative şi pozitive ale nebuniei, el spune că, din punct de 
vedere social se remarcă mai uşor aspectele negative, de deficit psihic şi 
comportamental (dl. X este non-normal — cf. G. Devereux 1977). Din punct de 
vedere ştiinţific însă, este recomandat criteriul pozitiv (dl. X este da-nebun — cf. G. 


Devereux 1977) prin compararea individului (aspectele psihice sau 
comportamentale) cu descrierile-prototip din literatura de specialitate psihiatrică 
(nosografia). 


-ceea ce descrie Jackson este recunoaşterea la (potenţialul) pacient a unei structuri 
patologice prin compararea tulburărilor lui cu structurile patologice-tip descrise în 
sistemul nosografic. Henri Ey numeşte acest proces diagnostic de gen şi răspunde la 
întrebarea: este sau nu este acest individ un bolnav psihic? (cf. H. Ey 1981). 
Urmează descrierea şi punerea diagnosticului de specie clinică. 


TEORIA SEMIOLOGICĂ 


Modelul lezional al bolii (în sensul în care boala era identificată cu 
leziunea distructivă) a fost implicat în conceperea semiologiei clasice psihiatrice, 
aşa cum vom arăta pe larg în acest subcapitol dedicat semiologiei organo-dinamice. 
Henri Ey critică aplicarea modelului de tip leziune distructivă, propunând modelul 
de tip leziune excitativă preluat de la neurologul britanic John H. Jackson. Semiologia 
dinamistă, atât neurologică (J. H.Jackson) cât si psihiatrică (H. Ey) se va construi prin 
aplicarea conceptului de leziune excitativä şi a principiului dublei patogenii. 


Formarea semiologiei clasice psihiatrice 


Celebrul alienist francez J. P. Falret descrie în tratatul său Des maladies 
mentales et des asiles d'alienes (1864), trei orientări principale ale cercetărilor 
privind bolile mintale în perioada de după apariţia medicinii alieniste: 1. Perioada 
anatomică (caracterizată prin metoda anatomo-clinică); 2. Perioada psihologică 
(caracterizată prin metoda psihologică); 3. Perioada clinică (caracterizată prin 
metoda patologică). Cea de a doua perioadă este importantă pentru fundamentarea şi 
dezvoltarea semiologiei psihiatrice clasice. Falret o descrie în Introducere (pp. M, 
VI-X) şi în capitolul III (pp. 115-118), dedicat simptomatologiei generale a bolilor 
psihice, după cum urmează: „Doctrina senzualistă, a lui John Locke şi Etienne 

Bonnot de Condillac, care domina atunci şcolile filosofice, a fost „importată de către 
Pinel în patologia mintală” (J. P. Falret 1864: III). Mult mai târziu, după perioada 
anatomo-patologică, se face din nou apel la doctrinele psihologice ale filosofilor, 
mai ales cei din Şcoala Scotianä (cf. J. P. Falret 1864: VI). Medicii alienişti din acea 
perioadă încearcă „să redacteze o psihologie pentru uzul lor, având drept scop să 
aducă o clarificare leziunilor psihice constatate în diversele forme de boli mintale” 
(op. cit. p. VII). Se procedează la o „cercetare minuțioasă a leziunilor memoriei, 
asocierilor de idei, a judecății şi chiar a abstractiei, într-un cuvânt, al tuturor 
facultăților recunoscute de către psihologi în starea normală” (op. cit. p. VII). Acest 
demers ştiinţific „pornea de la ideea că, dacă în patologia somatică, fiziopatologia 
era chemată să clarifice medicina, la fel şi psihologia normală trebuie să clarifice 
medicina mintală” (J. P. Falret 1864: VII). 


Metoda psihologică 


Va lua naştere, astfel, aşa-numita „metodă psihologică” de analiză a bolilor 
mintale. Ea va porni de la categoriile în care psihologii clasificaseră facultățile 
psihice; de la acestea urma să se construiască o clasificare metodică a 
simptomatologiei bolilor psihice (J. P. Falret 1864: VIII). Mai mult, metoda 
psihologică va fi aplicată şi în domeniile etiologiei, nosologiei şi chiar terapeuticii 
bolilor mintale (J. P. Falret 1864: IX). Se pornea de la clasificarea facultăţilor, se 
găsea o leziune a fiecărei facultăţi, pentru a o pune în paralel cu „fiecare din actele 
acelei facultăţi în starea normală” (J. P. Falret 1864: VIII). 

Facultätile psihice, spune în continuare Falret, nu pot suferi decât trei tipuri de 
alterări: exaltare, slăbire, pervertire (pp. VII, 117). Acest lucru îl arătase deja 
Broussais!” încă din 1828: „Bolile măresc, diminuează, întrerup, depravează inervatia 
encefalului sub raport instinctiv, intelectual, senzitiv, muscular...” (Ph. Broussais 
1828: 81). 

Teoria patogenică a lui Broussais'%* arată că: „Aparatul encefalic nu poate 
asculta de legi diferite față de cele care conduc celelalte organe: deranjamentele 
intelectului şi ale instinctului nu pot rezulta, deci, decât din excesul sau deficitul de 
excitație a encefalului. Deficitul primitiv de excitație nu produce depravarea 
durabilă a instinctului şi intelectului; prin urmare, nebunia nu poate proveni decât 
din surescitarea sau iritarea encefalului” (Ph. Broussais 1828: 238). 

Ca atare, spune în continuare Falret „orice efort de clasificare a 
fenomenelor psihice după metoda psihologică, nu poate descoperi la alienati în 
general, sau la fiecare alienat în parte, decât unul din aceste trei moduri de tulburare 
a facultăților admise în starea normală” (J. P. Falret 1864: VIII). Aceste constatări 
sunt reluate şi la pp. 115-116 în cadrul consideratiilor privitoare la „şcoala 
psihologilor”. Falret critică această orientare teoretică, aşa cum o făcuse de fapt şi 
Broussais în 1828 (Broussais 1828: 117). Henri Ey face şi el o critică a analizei 


127 Ph. Broussais De L'irritation et de la folie 1828. 
128 Ceea ce expune aici Ph. Broussais, reprezintă aşa numita “dogmă patologică a secolului al XIX-lea” 
sau, “principiul lui Broussais ” (cf. G. Canguilhem 1966). 

. . . A SA è e. à 129 
clasice semiologice care, este în acord si în continuitate cu cea a lui J. P. Falret. 


Atât Henri Ey cât si Henri Ellenberger (Tratatul de psihiatrie EMC 1955) 
arată că semiologia clasică s-a construit pornind de la concepția filosofică despre 
psihic, din secolul al XVIII-lea. Simptomele psihiatriei clasice s-au construit 
pornind de la facultățile psihice, prin aplicarea ,,dogmei patologice a sec. al XIX- 
lea” amintită mai sus. Conform acestui principiu patogenic, tulburările psihice ale 
facultăţilor, nu reprezintă altceva decât simple diferențe cantitative faţă de normal, 
stările normale şi cele patologice fiind omogene, ele deosebindu-se doar prin variaţii 
în plus sau în minus, aşa cum arătase Broussais. 


Metoda patologică 


Henri Ey la rândul său, dă mai mult credit concepțiilor psihologice ale altor 
autori: G. Hegel, H. Bergson, W. James, E. Husserl (H. Ey, 1955). Abordarea pare 
identică, însă, în realitate, este destul de diferită. În primul rând, el nu porneşte de la 
psihologia normală, aşa cum făcea şcoala clasică a „pshologilor” (citată de Broussais 
şi de Falret) ci, pe de o parte, îşi însuşeşte poziţia lui Falret care criticase şi el 
pulverizarea atomistä a semiologiei clasice (aşa cum se exprimă Henri Ey) ceea ce îl 
face să acorde atenţie complexelor simptomatice şi legăturilor naturale dintre faptele 
psihopatologice, iar pe de altă parte, se înscrie în tradiția marilor psihologi francezi 
Th. Ribot şi P. Janet care adoptaseră „metoda patologică” prin care psihologia 
normală era derivată din observarea patologiei mintale'* Henri Ey se găseşte astfel, 
în continuitate cu cea de a treia perioadă, numită perioada clinică, în studiul 
patologiei mintale, care a dus la naşterea psihopatologiei. 

Respingând metoda psihologică şi dogma patologică a sec. al XIX-lea 
asociată ei, în generarea semiologiei, Henri Ey nu îşi mai construieşte concepţia 
semiologică pornind de la o psihologie oarecare a normalului, printr-o simplă 
deviatie în plus sau în minus. Teoria formării simptomelor psihiatrice în organo- 
dinamism este mult mai complexă şi implică o teorie diferită privind raportul dintre 
normal şi patologic. Este vorba despre principiul patogenic al lui Anstie şi de mo- 
delul „scăpării de sub control” al tulburărilor mintale *', despre care am vorbit deja. 


Tipuri de date culese în semiologia organo-dinamică 


In clinica organo-dinamică, culegerea datelor semiologice se face după o 
schemă proprie, care îmbină două dimensiuni sau, mai bine spus, două axe: 


1. Axa exterior — interior (dinspre comportamental spre experiential); 
2. Axa sincron — diacron (axa conştiinţă — personalitate). 


Schema are următoarele trei planuri: 
A. semiologia comportamentelor şi conduitelor sociale; 


1 A se vedea H. Ey Études psychiatriques vol. I. 
130 A se vedea A. Dagfal în L'Evolution Psychiatrique, 2002: 595. 
B1 A se vedea mai sus, textul privind teoria formării simptomelor la Henri Ey. 

B. 
C. 


semiologia activității psihice bazale actuale, 
semiologia tulburărilor de personalitate. 


semiologia comportamentelor şi conduitelor sociale 


I. 


I. 


III. 


IV. 


Prezentarea (biotip, mimică, ţinută, comportament verbal), tehnici: 
observaţia directă; 

Reacţiile la examinare şi contactul cu medicul; tehnici: auto-observatia (de 
către medic) prin care se obţin fapte de auto-observatie descrise de medic 
(„cunoaşterea prin sentiment” a lui E. Minkowski 1927/1999, 1966) şi se 
face evaluarea contactului afectiv cu pacientul; 

Comportamentul cotidian (îngrijiri corporale, somnul, comportament 
sexual, comportamenul alimentar, viaţa familială, activitatea socio- 
profesională); tehnici: interviu cu pacientul şi cu membrii rețelei sale 
sociale; 

Reacţiile anti-sociale (fugile, suicidul, atentatul la bunele moravuri, furtul, 
incendiul, omuciderea); tehnici: interviul cu membrii anturajului, cu 
reprezentanţii legii; 


semiologia activității psihice bazale actuale 


VI 


VII. 


Claritatea şi integrarea câmpului conştiinţei; tehnici: observaţia directă; 
Orientarea temporo-spatialä; tehnici: observația directă; 

Memoria; tehnici: observaţia directă, auto-observatia, teste psihologice; 
Afectivitatea de bază sau „holotimică”; tehnici: observaţia directă; 
Activitatea sintetică de bază (funcționarea operațională) — atenția, 
concentrarea, operaţiile intelectuale, fluxul gândirii, comunicarea, limbajul; 
tehnici: observaţia directă, teste psihologice; 

Semiologia psihomotorie; tehnici: observaţia directă; 

Semiologia percepției; tehnici: auto-observatia, interviul; 


semiologia tulburărilor de personalitate 


I. 


I. 


III. 


IV. 


Tulburările de caracter (psihopatii), tehnici: auto-observatia (diacron), 
interviu cu pacientul şi cu anturajul — fapte de observaţie raportate; 
Tulburările nevrotice; tehnici: auto-observatia (diacron), interviu, teste 
psihologice; 

Tulburările psihotice; tehnici: observaţie directă, teste, interviu cu pacientul 
şi cu aparținătorii, auto-observatia descrisă de medic (este utilă aici şi 
cunoaşterea prin penetratie sau prin sentiment — E Minkowski, 1966), 
hermeneutica producţiilor; 

Tulburările de tip demenţă; tehnici: auto-observatia (descrisă de pacient, la 
începutul bolii), interviu cu pacientul şi cu apartinätorii, teste. 

Valoarea diagnostică a simptomelor descrise de semiologia organo-dinamică: 
simptome negative şi simptome pozitive 


Am amintit deja că Henri Ey respinge „teoria ontologică a bolii”, fiind un 
adept al teoriei funcţionale sau dinamiste. El respinge de asemenea, teoria 
simptomelor produse mecanic: în organo-dinamism, simptomul nu este efectul 
mecanic al leziunii. Aceste alegeri teoretice pe care Henri Ey le face, au consecințe 
asupra valorii semnificative a simptomelor. În volumul Neurologie et Psychiatrie 
(1998) găsim următorul fragment care explică impactul teoriei despre boală asupra 
valorii diagnostice a simptomului: 

„Simptomul nu poate avea o semnificație decât dintr-un punct de vedere 
istoric. Aşa cum indică Allers, poziția bolii în fenomenul global om-maladie, ne 
apare într-un dublu aspect. Noi concepem boala fie ca o entitate care are impact 
asupra bolnavului, fie ca o modificare a bolnavului însuşi. În primul caz, simptomul 
este subordonat entității — boală şi arată sau anunţă existenţa sa. În al doilea caz, 
simptomul este subordonat persoanei şi exprimă noua sa conduită. După această 
atitudine, noi putem concepe simptomul uneori ca anunţ, alteori ca expresie. Dar, 
cum spune Allers, dacă vom ridica boala la rangul de entitate factice şi 
independentă, vom falsifica problema căci, boala ca atare nu există decât într-un 
organism care a devenit bolnav. Noi îi refuzăm bolii diversitatea temporală şi 
istorică, pentru a o supune condensării generalizatoare a ştiinţei naturale” (H. Ey 
1998: 84). 

Ceea ce este pus în discuţie aici este raportul între niveluri meta-teoretice 
diferite, pe care un clinician trebuie să le cunoască foarte bine, atunci când adoptă o 
anumită poziţie teoretică în practica sa diagnostică. În cazul de faţă este vorba de 
raporturile strânse care apar între teoria despre boală (ontologică sau dinamistă) şi 
funcţia semiotică a simptomului clinic. 

În semiologia organo-dinamică, se recunosc, după cum ştim deja, două 
tipuri de simptome: 

1. simptome negative — rezultatul dezorganizării, al dezintegrării sistemului organizat 
ierarhic care este corpul psihic; 

2. simptome pozitive — rezultatul intrării în funcţie a structurilor psihice rămase 
intacte. 


Relaţia semiotică dintre simptome şi boala psihică, însă, este diferită, în organo- 
dinamism față de organo-mecanicism: 

e În organo-mecanicism, simptomul trimite la leziune, pe de o parte şi la boală (în 
sistemul nosologic) pe de altă parte; relaţia este de tipul: boală-leziune-simptom 
/ agent etiologic-leziune-simptom-boală; 

e În organo-dinamism, simptomul trimite în mod diferit la cauză: direct pentru 
simptomele negative (relaţia este de tipul agent etiologic-leziune-simptom 
negativ, deşi relaţia dintre simptom şi agent etiologic nu este univocă, acelaşi 
agent etiologic putând determina mai multe simptome) şi indirect pentru 
simptomele pozitive (relaţia este de tipul agent etiologic-proces somatic 
generator-leziune-distanta organoclinică-simptome pozitive); 

Relatia diagnosticä este de tipul: simptome-structurä tipicä-sindrom-agent 
etiologic-boalä psihicä. 

Nu am ales, desigur, în mod întâmplător comparatia între organo-dinamism 
şi organo-mecanicism ci tocmai pentru că aceste două concepții teoretice psihiatrice 
au la bază teorii diferite despre boală: organo-mecanicismul consideră boala ca pe o 
neo-formatie, ca pe un corp străin, care pătrunde din exterior (teoria ontologică sau 
mecanicistă) în timp ce organo-dinamismul consideră boala ca un dezechilibru al 
forțelor (teoria funcțională sau dinamistä) care menţin starea de sănătate (H. Ey 
1999: 536). Reluând analiza valorii semiotice a simptomului psihiatric, propusă de 
Henri Ey, putem spune că, dacă în organo-mecanicism simptomul arată, indică sau 
anunţă existenţa bolii, în organo-dinamism simptomul este subordonat persoanei 
bolnavului şi exprimă conduita modificată a acestuia, care ne spune ceva despre 
involuţia personalităţii sale, datorată bolii. Căci, aşa cum permanent o repetă Henri 
Ey, din punct de vedere organo-dinamic, boala produce atât o disolutie capacitară, 
cât şi o involutie a personalității, iar acest lucru este valabil, într-o măsură variabilă, 
atât în cazul afecţiunilor acute cât şi al celor cronice. 


Dificultăţi ale semiologiei organo-dinamice 


Deşi Henri Ey respinge ideea de facultate sau de funcție psihică, propunând 
structura psihică drept obiect al psihologiei sale, deşi respinge ideea de simptom 
izolat, punând accentul (aşa cum cerea deja J. P. Falret!) pe ansamblul fenomenelor 
psihopatologice, pe structuri psihopatologice, este foarte greu de spus în ce constă 
semiologia propriu-zis organo-dinamică. Henri Ey însuşi ezită să o prezinte în 
ansamblu, cedând în favoarea unei semiologii clasice. Poate nicăieri nu se vede mai 
bine acest lucru, ca în capitolul de Semiologie din Tratatul de Psihiatrie EMC 
(1955) dedicat tulburărilor de conştiinţă. Aici schema este clasică, cu separarea 
dintre tulburările cantitative şi tulburările calitative al conştiinţei, deşi Henri Ey 
aminteşte ca tulburările conştiinţei sunt atât cantitative cât şi calitative, pentru 
concepţia organo-dinamică. 

Se revine la schema clasică cu trei tipuri de alterări: exaltäri, diminuări şi 
pervertiri. Cu mare prudenţă, sunt schitate doar, conştiinţa crepusculară, onirică sau 
oniroidă. Aceleaşi precautii le regăsim în capitolul de Semiologie din manualul de 
psihiatrie (H. Ey et al. 1967), unde semiologia personalității, specifică unei 
concepţii organo-dinamice, este propusă ca o „anexă” la semiologia clasică a 
conştiinţei şi comportamentului. Prin urmare, pentru cineva care doreşte să 
reconstituie în mod logic o semiologie organo-dinamică, sarcina nu pare să fie una 
uşoară. Henri Ey păstrează semiologia clasică, deşi în principiu, ar fi trebuit s-o 
modifice radical. Reprezintă structurile psihopatologice deviații hiper, hipo, para 
(în spiritul semiologiei psihiatrice clasice) faţă de structurile psihice normale? Care 
este relația dintre ele, prevăzută de teoria organo-dinamică? Cum se aplică teoria 
patogenică a „scăpării de sub control” şi teoria Goldstein-Canguilhem a sănătății 
ca normativitate, pentru a deduce o structură normală din una patologică? Dacă 
Henri Ey a urmat indicațiile lui J. P. Falret şi a aplicat abordarea clinică încercând 
să descrie stările psihice patologice aşa cum se găseau ele în natură (cf. J. P. Falret 

1864: X), dacă, în acelaşi timp, a aplicat metoda patologică, pentru a deriva din 
observaţiile clinice, concepţia sa despre psihicul normal, de ce mai păstrează o 
semiologie „atomistă ” a facultăților? De ce consideră că este necesar să se facă, în 
urma examinării pacientului, un inventar complet al semnelor şi simptomelor găsite? 

Ce mai reprezintă un simptom în concepția organo-dinamică şi care este 
diferenţa între un simptom şi o structură psihopatologică? lată un mare număr de 


întrebări care îşi aşteaptă răspunsul. 
Teoria despre simptom - structura simptomelor psihice” 


Poate că, în fond, lucrul cel mai important care se poate spune despre 

simptomul psihiatric în organo-dinamism este acela că, urmare a aplicării 
principiilor jacksoniene'**, el nu mai este dependent de leziunea organică. Henri Ey 
ține să sublinieze acest lucru : 
„Sensul general al operei lui Jackson este acela de a detaşa SIMPTOMUL de 
dependenţa strânsă şi directă față de leziune: acesta este însuşi spiritul concepției 
sale, care poate atât să seducă, cât şi să revolte. ...de la început doctrina jacksoniană 
citează probleme psihopatologice în cadrul tulburărilor organice şi mai ales 
nervoase, solicitând în acelaşi timp analiza părții psihologice care intră în formarea 
simptomului. Aceasta este semnificaţia generală a „jacksonismului”, cea pe care, în 
lucrările noastre anterioare, sub direcția maestrului nostru, prof. Claude, nu am 
încetat să o degajăm de studiul faptelor psihopatice” (H. Ey 1975: 136). 

Sau în alt text al său, unde arată: „Trebuie să se înțeleagă bine, într-adevăr 
că, între maladiile mintale sub oricare din aspectele psihiatrice sau nevrotice în care 
se prezintă şi determinismul lor somatic se interpune totdeauna şi în mod necesar 
acțiunea psihogenică reprezentată de însăşi activitatea nivelurilor inferioare de 
organizare, adică a instanțelor inconştiente de imaginar şi de instincte. Această 
distanță între procesul organic generator şi tabloul clinic, eu am propus să fie 
denumită distanța organo-clinică (écart organo-clinique); ea, sugerează în concepția 
noastră organo-dinamică imanentă în structura bolii mintale a unei productivitäti 
inconştiente şi ca să spunem aşa „endogene” (H. Ey 1963: 754). 


Teoria despre sindrom în organo-dinamism 
Analiza conceptului de sindrom în psihiatrie o regăsim în lucrarea lui 


Henri Ey „Esquisse d'une conception organo-dynamique de la structure, de la 
nosographie et de l’étiopathogénie des maladies mentales” (Die Psychiatrie der 


12 Aplicarea principiilor jacksoniene la o teorie dinamică a tulburărilor mintale - H. Ey 1975: 135. 

'5 Primul principiu jacksonian, ne aminteşte Henri Ey, este cel al evoluţiei funcţiilor. Corolarul său este 
că, nu sunt posibile o neurologie şi o psihiatrie fără studiul prealabil al unei ierarhii de funcții. Al doilea 
principiu jacksonian, este cel al distinctiei dintre semne negative şi pozitive. Corolarul său este poate 
principiul cel mai general care conduce domeniul psihopatologiei, cel al “distanţei organo-clinice” (écart 
organo-clinique), care se poate enunta după cum urmează: există între leziunea organică şi aspectul 
semiologic al tulburărilor mintale o distanță care se umple cu reacțiile personalităţii. 

Gegenwart T 1/2, 1963: 743-744). Notiunea de sindrom, spune Henri Ey, are cel 
putin trei sensuri diferite în patologia generală: 

I.sindromul este o juxtapunere în mozaic de simptome, o simplă colecție de 
tulburări; 

2.sindromul (ca de exemplu în formulări ca „sindrom icteric” sau „sindrom de 
nucleu roşu”) implică faptul că, un anumit număr de simptome semnifică, prin 
corelatia lor, că anumite funcţii sunt legate între ele şi că alterarea lor manifestă 
această sinergie (relaţia între producţia şi dezintegrarea pigmentilor biliari, procesul 
de hemoliză, ciclul hemoglobinei — pentru icter sau relaţii între funcţiile cerebeloase 
şi tonusul postural pentru sindromul de nucleu roşu). Astfel, spune în continuare 
Henri Ey, s-a stabilit în spiritul medicilor ideea că „sindrom” înseamnă „sistem de 
corelaţii anatomo-fiziologice” care manifestă sau semnifică simptomele care îl 
compun (H. Ey 1963: 743). 

3.sindromul este o manifestare patologică ce poate fi expresia unor factori etiologici 
diverşi: „astfel icterul poate să fie manifestarea unei hepatite, a unei litiaze 
coledociene, a unui cancer de pancreas etc., iar sindromul de nucleu roşu poate fi 
declanşat de o tumoră, o encefalită etc.” (H. Ey 1963: 743). 

Ce se întâmplă în cazul psihiatriei? După Henri Ey, aplicată în psihiatrie, 
această noțiune triplă de sindrom, se loveşte de o triplă dificultate: 

-prima, corespunzând primului sens, este că „nu putem numi simplă colecţie de 
simptome o criză de isterie sau o experiență delirantă fără a pulveriza în mod 
artificial unitatea semnificativă a tabloului clinic”; 

-a doua, este că „stările psihopatologice cum ar fi schizofrenia, nevroza obsesională, 
un delir de persecuție, nu corespund unor legături funcţionale de tipul celor care se 
observă în patologia organică; de aceea în psihiatria germană s-a rezervat numele de 
,Psychosyndrome’ (Bleuler) constelatiilor de tipul reacţiilor exogene ale lui 
Bonhoeffer, deci conceptul nu pare aplicabil decât acelor cazuri care, se apropie de 
patologia neurologică” 

-a treia dificultate provine din faptul că „procesul organic generator nu este 
totdeauna aparent în cazul sindroamelor psihiatrice, astfel încât, cel puţin pentru 
multe cazuri, numeroşi psihiatri nu-l admit, iar o parte din ei disting două clase de 
psihoze: psihoze sindromice sau simptomatice şi psihoze endogene” (H. Ey 1963: 
744). 

Concluzia lui Henri Ey este că „ideile conţinute în conceptul de sindrom nu 
se pot aplica „bolii mintale” decât cu condiţia ca să ne facem o idee clară despre 
structura bolii”, aşa cum o permite cea de a doua teză psihopatologică. Ori, spune 
Henri Ey, această structură elimină primul sens (cel mai superficial) conținut în 
conceptul de sindrom. 

În conformitate cu cel de al doilea sens al noţiunii de sindrom, Henri Ey 
spune că: „boala psihică are într-adevăr, un aspect „sindromic” în măsura în care ea 
manifestă o „organizare a ființei psihice” la care ea ne trimite în mod necesar, dar că 
originalitatea ei constă tocmai în aceea că ea reprezintă nu numai o simplă sinergie 
funcţională, ci un nivel inferior de organizare psihică (al conştiinţei şi al persoanei) 
care comportă o dinamică structurală şi o evoluţie care îi sunt proprii. Boala mintală 
este un sindrom, dar un sindrom care este o „formă de experienţă” (Erlebnis), un 

eveniment (Geschehen) sau o „manieră patologică — de — a — fi — în - lume” 
(Dasein)” (H. Ey 1963: 744). 

Remarcăm că sunt surprinse aici dimensiunile multiple ale bolii psihice din 
perspectivă organo-dinamică, asupra cărora vom reveni. 

Relativ la cel de al treilea sens, Ey va spune: „Vom vedea, examinând ceva 
mai încolo problema etiopatogenicä, care este partea pe care o vom putea extrage 
din cea de a treia idee conținută în noţiunea de sindrom, cea a unei detasäri a 
aspectului clinic de procesul etiologic” (H. Ey 1963: 744). 

Este vorba de ceea ce noi am denumit, în cadrul concepției organo- 
dinamice a lui Henri Ey, „principiul separaţiei” planurilor semiologic şi 
etiopatogenic (V. V. Toma, 2005). 


Tabloul clinic 


Ansamblul semnelor clinice, spune Henri Ey, reprezintă tabloul clinic: 
„Tabloul clinic este constituit prin ceea ce persistă din activitatea psihică, prin 
ansamblul reacțiilor psihice faţă de disolutiile funcționale superioare”(H. Ey 1975: 
159). Tabloul clinic nu este un mozaic întâmplător de simptome lipsite de 
semnificaţie (H. Ey 1963: 753) ci reprezintă încă, o structură intentionalä şi 
semnificativă. Tabloul clinic are o structură dublă, negativă şi pozitivă (H. Ey 1963: 
753). Tabloul clinic are o dinamică. Se descrie atât un aspect dinamic negativ cât şi 
o dinamică pozitivă (H. Ey 1975: 241). Tabloul clinic nu reprezintă un corp străin 
care pătrunde din exterior în psihicul unei persoane. 

Tabloul clinic nu este un „corp străin” supra-adăugat psihicului normal, ci 
manifestarea dezorganizärii psihicului din starea de sănătate (prin pierderea 
controlului instanțelor superioare asupra celor inferioare) şi reorganizarea psihicului 
pe un nivel inferior de funcţionare. Reorganizarea / re-evolutia psihicului în starea 
de boală ascultă de legile fiziologiei. 


Tabloul clinic poate implica disolutii locale şi disolutii globale 


Asupra acestor aspecte, Henri Ey va insista în lucrarea sa din 1975, care 
reia textul monografiei din 1936: „Acţiunea bolii este negativă, ea suprimă funcții: 
le decapitează sau le deformează. Ceea ce constituie SIMPTOMUL este ceea ce 
persistă din funcţie. Ori, dacă există disolutii locale, ele nu pot dizolva decât funcții 
locale, izolabile, parcelare, neaducând tulburări decât într-o sferă funcţională 
delimitată. Consecința tulburării nu se poate stabili decât la nivelul funcției sau 
grupului de funcții (tonice, motrice, senzoriale, etc.). Este clar că în evoluţia 
funcţiilor neuro - psihice se stabileşte (acesta este unul din postulatele şi una din 
evidenţele sistemului jacksonian) o integrare, o subordonare, totdeauna mai înaltă, a 
sistemelor funcționale la cicluri ideo-motorii totdeauna mai psihice şi mai generale. 
Prin urmare este clar că, dacă o funcţie oarecare este perturbată, ea nu va zdruncina, 
aşa cum am văzut în paragraful precedent, activitatea psihică, decât într-o manieră 
contingentă, de amploare redusă, fără să o modifice în ansamblu. Invers însă, 
principiul disolutiei uniforme fiind ca ansamblul personalității şi a capacităților 

psihice sä functioneze la niveluri inferioare, aceastä disolutie va putea elibera siste- 

me funcţionale care acționează anarhic, fără să se poată spune că disoluția uniformă 

rezultă din aceste tulburări „locale” (ale unor funcţii izolate)” (H. Ey 1975: 181). 

În plan semiologic vom întâlni semne de disolutie locală în două situaţii de 
valoare diferită: 

1) este vorba de tulburäri localizate motorii, senzoriale, reflexe, statokinetice, 

etc., fără alterări notabile ale activităţii psihice şi personalităţii; 

2) este vorba de tulburări localizate care se prezintă ca manifestări ale unei 

regresii psihice uniforme (H. Ey 1975: 182). 

În ceea ce priveşte caracteristicile disolutiilor locale, Henri Ey va spune 
următoarele: „ceea ce constituie propriul tulburărilor pe care le putem considera ca 
disolutii „locale ” este deci, de a se prezenta izolate în raport cu tulburările activităţii 
psihice. Acesta este caracterul lor cel mai remarcabil. Faptul însuşi că ele există 
astfel, izolate, că răspund la o semiologie precisă este suficient, după cum vom 
vedea, să ne interzică să facem să depindă de ele tulburările psihice, în raport cu care 
ele nu constituie absolut deloc o condiţie suficientă. Cu atât mai putin o condiție 
necesară. În ceea ce priveşte trăsăturile generale ale semiologiei lor, vom semnala: 

1) coexistenţa lor constantă cu tulburări neurologice (tonus, reflexe, vegetative, etc.); 

2) sentimentul de obstacol mecanic, de pierdere a unui instrument; 

3) impresia subiectivă de boală pe care o dau subiectului. În ceea ce priveşte acest 
ultim punct, se impun anumite rezerve privind legătura lor cu tulburările 
anosognozice care nu sunt excepționale şi care au ele însele acest caracter 
particular de a fi în acelaşi timp tulburări izolate propriu zis gnosice (exemplele 
cele mai tipice sunt tulburările schemei corporale ale afaziei Wernicke şi ale 
cecitätii psihice). În fine, toate aceste tulburări au o valoare de localizare 
incontestabilă pentru diagnosticul neurologic” (H. Ey 1975: 180). 


Teoria organo-dinamică despre structura psihopatologică 


Conceptul de structură psihopatică sau structură psihopatologică este 
esenţial pentru teoria psihiatricä organo-dinamicä. El este definit de către Henri Ey 
în felul următor: 

„Structura psihopatologică sau structura mintală patologică reprezintă 
ansamblul tulburărilor trăite de bolnav ca evenimente (proporţional cu capacitățile 
sale) şi observate de către medic ca fiind o stare psihopatică tipică” (H. Ey 1975: 
143, 160). 

Ea reprezintă evoluția unui anumit nivel de disolutie (de exemplu paranoia, 
confuzia mintală, psihoza periodică etc.) şi se caracterizează prin „nivelul minim pe 
scala disoluţiilor psihice la care se opreşte de o manieră durabilă sau ritmică evoluţia 
tulburărilor” (H. Ey 1975: 160). 

Ca exemplu, Henri Ey foloseşte sindromul confuzional, despre care spune 
că: „astfel, de exemplu, confuzia putând debuta prin stări oniroide sau prin idei 
delirante melancolice, etc. se va defini prin nivelul minim (starea confuzională) la 
care accede boala” (H. Ey 1975: 160). 

Structura nu se instalează însă dintr-o dată, ea are o evoluţie, trecând prin 
stadii de disoluție şi reevolutie (H. Ey 1975: 159). Disoluţia poate fi lentă şi 
progresivă, trecând prin toate sau doar prin anumite grade superioare de disolutie, 
lucru care se poate întâmpla şi în cazul reevolutiei psihice care poate trece şi el prin 
mai multe faze succesive (H. Ey 1975: 160). 

Ca regulă, spune Henri Ey, cu cât disoluția este mai rapidă şi profundă de la 
început, cu atât reevolutia este mai rapidă şi fără faze intermediare (op. cit. p. 161). 
Această observație are, după cum vom mai vedea, o importanță prognostică în 
cadrul clinicii organo-dinamice. 

Structura psihopatologică reprezintă, la rândul său, obiectul analizei 
structurale a psihozelor (cf. H. Ey 1975: 160) şi acest lucru reprezintă o 
particularitate notabilă a psihiatrilor de tip fenomenologic-structural. Analiza 
structurală, după L. Binswanger, trebuie să fie situată la un nivel intermediar între 
analiza semiologică şi analiza etio-patogenică (L. Binswanger, 2000). Aceeaşi 
poziţie intermediară ocupă şi în cadrul clinicii organo-dinamice, care în încercarea 
de a depăşi limitele analizei semiologice clasice, reductioniste, pune structura 
psihopatologică în relaţie cu structura de ansamblu a Omului bolnav. 

Structura psihopatologică tipică este relativ stabilă şi poate fi recunoscută 
ca atare. Ea caracterizează nivelul de destructurare al conştiinţei sau personalității, 
putând servi astfel la stabilirea diagnosticului. Conform principiului jacksonian, 
structura unui nivel de disolutie reprezintă o regresiune, însă niciodată, ne spune 
Henri Ey, regresiunea nu reprezintă o fază exact reprodusă a evoluţiei, întrucât 
semnele negative constituie „o condiţie importantă şi nouă şi mai ales pentru că, dacă 
leziunea implică o deformare a ansamblului activităţii psihice, numeroase alte reacții şi 
cristalizări psihice vin să constituie ansamblul tulburărilor, adică structura tipică” (H. Ey 
1975: 144). 

Din punct de vedere organo-dinamic, conceptul de structură 
psihopatologică reprezintă un concept gen care poate fi divizat în speciile sale. 
Acest proces logic implică: 

-definitia conceptului de structură psihopatologicä; 
-diviziunea sa în „specii”: 

1.distinctia acut / cronic; 

2.psihoze / nevroze; 

3.agenezii / destructuräri; 

4.alterare / alienare; 

5S.distinctia: 7. perioada dezvoltării; II. perioada vieții adulte; IT. 
perioada senectufii (H. Ey et al. 1967). 


Rezultä urmätoarele tipuri de afectiuni psihice: 

- psihoză / nevrozä; 

- psihoză acută / psihoză cronică; 

-  nevrozä acută (psihonevroză acută) / nevroză cronică; 

- alterări ale Eului / alienări ale Eului; 

Clasificarea structurilor psihopatologice are două dimensiuni: 

A. patologia conştiinţei: distincţia între structuri oniroide, structuri 
disestezice, structuri maniaco-melancolice, structuri confuzo-stuporoase 
(H. Ey 1975: 146). 

B. patologia personalităţii: distincţia între agenezii (opriri în dezvoltare) — 
oligofreniile - şi disoluţii (destructurări) ale personalității; distincţia între 
psihopatii, nevroze, psihoze şi demente; 


Patologia conştiinţei în organo-dinamism 


Despre patologia conștiinței, Henri Ey arată că aceasta „este constituită din 
nivelurile de disolutie sau de destructurare care descompun activitatea sa. Fiecäruia 
dintre aceste niveluri ale dezagregării sale, îi corespund „specii” de psihoze acute. 
Fie că este vorba, într-adevăr, de crize maniaco-depresive, de bufee delirante si 
halucinatorii, de stări confuzo-onirice, toate aceste psihoze acute reprezintă spectrul 
decompensării conştiinţei: o serie de niveluri structurale tipice ale acestei 
destructurări a conştiinţei” (H. Ey 1963: 746). 

Toate aceste „psihoze acute”, cum le numeşte Henri Ey, se ordonează, relativ la o 
ierarhie de structuri ale câmpului conştiinţei, pentru care constituie „niveluri de 
destructurare” (H. Ey et al. 1967: 355). Acest lucru este foarte important de reţinut, fiind 
una din cuceririle importante ale teoriei organo-dinamice ale afecțiunilor conştiinţei. 

Destructurarea câmpului conştiinţei corespunde la o serie de experiențe 
care „pe calea care merge de la gândirea vigilă (şi, în mod rezonabil ordonată în 
raport cu sistemul Eului) până la gândirea celui ce doarme şi visează, constituie 
modalităţi ale imaginarului ce scapă principiului realităţii pentru a se supune mai 
degrabă principiului plăcerii” (H. Ey et al. 1967: 355). 

Prin ce se caracterizează, din punct de vedere fenomenologic, experiențele 

trăite de pacient în cadrul acestor psihoze acute? lată un fragment din Études 
psychiatriques vol. I, care ne oferă un răspuns la întrebarea noastră: 
„Psihozele acute se caracterizează printr-o regresie a activităţii conştiinţei, prin 
constituirea unei conştiinţe diminuate şi organizate la un nivel inferior de integrare. 
Aceste niveluri diferite corespund deci unor disolutii mai mult sau mai putin 
profunde ale câmpului conştiinţei. Ele realizează tulburări ale activității psihice, în 
măsura în care aceasta este o conştiinţă a prezentului. Astfel, ele se manifestă printr- 
o inadecvare remarcabilă a conduitei faţă de situația actuală. Un văl se interpune 
între observator şi bolnavul ”tulburat”. Nici pacientul nu poate să-şi domine 
tulburarea şi să fie pe deplin conştient de ea, nici medicul nu poate penetra pe deplin 
în conştiinţa acestuia. Între bolnav şi ceilalţi se interpune o greutate ca un vis 
(épasisseur irreductible de rêve), o “tulburare” ce întunecă conştiinţa, ca un suflu de 
somn. La fel ca şi cel ce visează în procesul normal de somn-vis, bolnavul supus condiţiei 
negative a tulburării sale, este inconştient sau, doar vag conştient de acţiunile sale şi trăieşte, 
fără a fi posibilă o distantare sau o critică, evenimentul patologic prin excelenţă: delirul 
său” (H. Ey 1948: 268). 

Despre psihozele acute aflăm că, ele reprezintă în clinică, specii ale 
aceluiaşi gen, indiferent de factorii etiologici de care depind sau de tipul de evoluție 

pe care îl adoptă: accese izolate, crize periodice sau paroxisme comitiale (H. Ey et 
al. 1967: 357). 

Ipoteza continuum-ului pe care Henri Ey o propune, pentru a pune o 
„ordine naturală” în această sferă a patologiei acute, pe care alte concepţii psihiatrice 
nu o regăsiseră, face obiectul unui comentariu în Die Psychiatrie der Gegenwart 
(1963). lată ce spune autorul în această privință: 
„Am studiat într-adevăr, (în Tomul III din volumele mele de Etudes, 1954) 
Psihozele acute pornind în mod natural de la epilepsie, de la stările confuzionale, 
stările crepusculare, stările onirice sau oniroide, de la psihozele delirante acute (care 
sunt numite adesea ”wahnhafte Zustande” şi care corespund cuvântului latin 
Delirium în grade diferite). Nu mai puţin natural, m-am văzut constrâns de lucrurile 
însele să restabilesc un continuum pierdut de o sută de ani între aceste stări de 
confuzie, onirism, depersonalizare, experienţe delirante şi halucinatorii, etc. şi stările 
numite manie şi melancolie. Mi-a trebuit multă reflecţie şi, îndrăznesc să zic, destul 
curaj, pentru a restabili acest continuu în mod tradițional rupt” (H. Ey 1963: 731). 


Clasificarea tulburărilor conştiinţei 


Deşi este perfect conştient că schema semiologică clasică cu trei tipuri de 
alterări: exaltări, diminuări, pervertiri, nu este potrivită pentru descrierea formelor 
de tulburări ale conştiinţei în organo-dinamism, Henri Ey va încerca totuşi un 
compromis, propunând o clasificare care conţine atât forme cantitative, cât şi forme 
calitative ale tulburărilor conştiinţei. 

De aceea varianta pe care el o descrie în capitolul de semiologie a 
conştiinţei din tratatul de psihiatrie al EMC (1955) cuprinde următoarele clase de 
stări patologice ale conştiinţei: 

1. Formele cantitative ale tulburărilor conştiinţei 

a.  obtuzie, hebetudine; 
b. obnubilare, subconfuzie; 
c. confuzie, somnolentä, stupor; 
d. letargie, comă; 
2. Formele calitative ale conştiinţei patologice 
a.  îngustarea conştiinţei; 
b. stările crepusculare; 
c. stările confuzo-onirice; 

Cu privire la formele cantitative, Henri Ey spune că: „În stare de veghe, 
viața psihică se derulează cu claritate (idei distincte, orientare precisă) şi luciditate 
(cunoaştere exact diferențiată de sine, de alții şi a lumii exterioare) sub controlul 
judecății (valori logice şi morale care asigură acordul său cu realitatea). Ea suferă 
fără încetare variaţii (Westphal). În somn, viaţa psihică este confuză (incoerentä a 
ideilor, limbajului, dezorientare), obscură (abolire a reflexiei şi a cunoaşterii de sinc, 
de alții şi a lumii exterioare) şi se derulează sub imperiul forțelor automatismului 
inconştient (imagini, tendinţe afective). Putem distanţa şi mai radical planul stării de 
veghe de cel al somnului, vorbind, mai sumar, de conştiinţă pentru gândirea vigilă şi 
de inconstientä pentru abolirea acesteia. 

În aceastä perspectivä se vorbeste în Neuro-Psihiatrie de tulburäri ale 
conştiinţei pentru a desemna tulburările gândirii vigile ca pe o pierdere mai mult sau 
mai putin amplă a conştiinţei, apropiindu-se mai mult sau mai putin de inconstienta 
somnului profund. În această perspectivă, tulburările conştiinţei sunt pur cantitative 
şi negative. Cantitative, căci ele se definesc prin plusul sau minusul de claritate şi 
luciditate. Negative, căci ele sunt considerate ca fiind grade ale „pierderii” 
conştiinţei, mergând de la „somnolență” şi „obnubilare” până la confuzie 
stuporoasă şi comă ” (H. Ey 1955: 1, fasc 37135 A'°). 

Prin urmare, în ceea ce priveşte clasificarea formelor cantitative ale 
tulburărilor conştiinţei, considerate ca grade ale vigilentei, aceasta include: obtuzia, 
hebetudinea, obnubilarea şi torpoarea, confuzia, stuporul şi somnolenta, letargia 
şi coma (H. Ey 1955: 2, fasc 37135 A'°). 

Cu privire la formele calitative, Henri Ey spune că: „atunci când conştiinţa 
diminuează în claritate, ea se metamorfozează, şi este imposibil să consideri 
patologia conştiinţei ca pe o serie de simple grade de confuzie, definite prin ceea ce 
îi lipseşte fiecăruia dintre ele în cantitatea de luciditate. Altfel spus, fiecare grad de 
inconstientä comportă o anumită organizare a conştiinţei” (H. Ey 1955: 1, fasc 
37135 A"). 

Referitor la aceste organizäri ale constiintei patologice, Henri Ey va spune 
în continuare că: „Aceste „stări” au fost descrise în mod natural cu ajutorul 
amintirilor sau a experiențelor care permit clinicianului să pătrundă trăirile subiec- 
tive ale conştiinţei tulburate. Simptomatologia lor este deci, nu doar negativă, ci de 
asemenea, pozitivă în măsura în care ea se stabileşte pe baza conținuturilor de 
conştiinţă ce corespund modificărilor structurii acesteia” (H. Ey 1955: 2, fase 37135 A!9). 

Prin urmare, în ceea ce priveşte clasificarea formelor calitative ale 
tulburărilor conştiinţei, aceasta cuprinde: conştiinţa îngustată, conştiinţa 
crepusculară, conştiinţa confuzo-onirică (H. Ey 1955: 2, fasc 37135 A°). 

Privite din această perspectivă, spune Henri Ey, stările de degradare a 
conştiinţei nu ne mai apar „vide” ci ca organizări ale câmpului conştiinţei pe măsura 
dezorganizării acestuia, fiind deci niveluri ale destructurării sale (H. Ey 1955: 2, 
fasc 37135 A!9). 

Despre caracterul artificial şi în fond, nestintific al acestui tip de clasificare 
neuro-psihiatrică a totalitätii tulburărilor conştiinţei, Henri Ey spune, în final că: „este 
suficient să divizăm astfel tulburările conştiinţei, pentru a sesiza caracterul artificial al 
acestei clasificări, căci, în realitate, numai în cadrul conceptului de destructurare a 
conştiinţei aspectul negativ al primei categorii se completează cu aspectul pozitiv al 
celei de a doua categorii: şi unul şi celălalt aspect fiind indisolubil legate în 
patologia conştiinţei” (H. Ey 1955: 2, fasc 37135 A"). 


Tulburările conştiinţei în afecțiunile neuro-psihiatrice 
Două pericole majore sunt de evitat în momentul în care luăm în 
considerare extensiunea conceptului de tulburare de conştiinţă, iar Henri Ey ţine să 


ne prevină în acest sens, arătând că: „dacă se dă un sens prea general noțiunilor de 
conştiinţă şi tulburări de conştiinţă, atunci ele tind să se aplice întregii patologii 

mintale. Dacă li se dă un sens prea strict (tulburări cantitative ale vigilentei) atunci 
există tendința de a nu face din ele decât simptome contingente şi relativ rare. 
Trebuie încercat să evităm şi una şi cealaltă dintre aceste piedici” (H. Ey 1955: 3, 
fasc 37135 A!°). 

Aceasta înseamnă că trebuie văzut care sunt diferențele care apar atunci când 
aplicăm noțiunea de tulburare de conştiinţă în diverse forme de afecțiuni psihice. Este 
ceea ce va întreprinde Henri Ey în continuare, prin trecerea în revistă, sintetică, a 
tulburărilor conştiinţei în psihozele acute, în psihozele cronice şi în bolile 
neurologice”. 


Niveluri de destructurare a conştiinţei 


Poziţia propriu-zis organo-dinamică în această problemă a clasificării 
tulburărilor conştiinţei, este expusă succint de către Henri Ey în acelaşi text din 
tratatul de psihiatrie al EMC (1955) când autorul spune că: 

„Pentru noi este imposibil să separăm tulburările conştiinţei în două 
categorii: tulburări cantitative şi tulburări calitative. Destructurarea conştiinţei, este, 
într-adevăr, în acelaşi timp, o degradare a structurii sale dinamice şi o experiență, 
trăită de subiect ca o formă a realității actuale — şi considerată de observator ca o 
invadare a câmpului conştiinţei de către forțele inconştiente. Această destructurare 
începe încă din momentul în care câmpul conştiinţei îşi pierde direcția, adică din 
momentul când se află de-temporalizat în mişcarea sa acordată la prezent, fie că 
alunecă şi fuge în afara timpului (manie), fie că se fixează şi reculează în fatalitatea 
trecutului (melancolie): acesta este nivelul de destructurare temporală etică. La un 
palier inferior, destructurarea conştiinţei atinge însăşi scena reprezentării spațiilor 
trăite în mod normal ca ordine a subiectivului şi obiectivului şi la acest nivel 
corespund experienţele halucinatorii şi delirante de depersonalizare, de dedublare şi 
de vis în stare de veghe (stările oniroide). În fine, la un nivel inferior, conştiinţa se 
destructurează până se apropie de somn şi de vis; acestea sunt stările confuzo- 
onirice, caracterizate prin dezorientarea temporo-spatialä, prin imposibilitatea de a fi 
prezent în lume şi printr-o imagerie în care fiecare imagine ocupă singura formă a 
timpului trăit, adică instantaneitatea” (H. Ey 1955: 2, fasce 37135 A"). 

În cele ce urmează, vom descrie structurile psihopatologice „tipice” pentru patologia 
conştiinţei, aşa cum le prescrie teoria psihiatrică organo-dinamică. 


Structuri psihopatologice „tipice” pentru patologia constintei: 


Structurile timice 

„Structurile timice corespund organizării maniacale sau melancolice a 
conştiinţei (fără ca dealtfel ceea ce se numeşte manie sau melancolie să fie "pur şi 
simplu” tulburări timice primitive). Stările de excitație sau de anxietate ”pure” 
corespund acestui nivel. Conştiiinţa s-a organizat relativ la o stare timică funda- 


134 A se vedea în continuare textul lui Henri Ey din tratatul de psihiatrie al EMC (1955: 3-4, fasc 37135 A"). 

mentalä: veselie, mânie, anxietate, neliniste, remuscäri etc.; dar, insistäm noi, aceste 
tulburări ale umorii nu sunt niciodată primitive şi generatoare” (H. Ey 1948: 270). 


Structurile oniroide 

„Structurile oniroide se caracterizează printr-o organizare fantasmică a 
conştiinţei care aduce mai putin cu visul: am descris stările oniroide de 
depersonalizare imaginative şi interpretative, care reprezintă o tulburare a 
conştiinţei, a unităţii Eului, proiecția unei ficțiuni sau infiltrarea fantasmelor în 
realitatea obiectivă sau socială. În aceste diferite eventualitäti, organizarea 
conştiinţei morbide este aproape aceeaşi: stare crepusculară a conştiinţei şi 
experienţe delirante primare, unde se amestecă în proporţii diferite ceea ce clinica 
clasică numea halucinaţii, idei delirante, iluzii sau interpretări morbide” (H. Ey 
1948: 270). 


Structurile confuzo-onirice 

„La nivelul cel mai de jos corespund structurile confuzo-onirice, 
caracterizate printr-o torpoare, o toropeală, un fel de somn, fără vis sau aproape fără 
vis, săracă şi inertă. Opacitatea conştiinţei este foarte mare, ea fiind pasivă şi pare 
vidă. Ceea ce trăieşte se înscrie prost sau char deloc, astfel încât este aproape 
imposibil de a pătrunde în organizarea sa internă, în conținuturile sale intentionale şi 
semnificative care îi scapă şi pacientului însuşi şi care sunt înghitite pe măsură ce 
apar, în hăul uitării. Structurile confuzo-onirice sunt cele care corespund cel mai 
mult visului din somnul normal” (H. Ey 1948: 270). 


Despre aceste forme ale destructurării conştiinţei, Henri Ey ţine să 
precizeze următoarele: 
„Toate aceste stări acute constituie tipul însuşi al experiențelor delirante primare. 
Ele sunt, repetăm, faţă de procesul de disolutie, ceea ce visul este în raport cu 
somnul şi aceasta sub forme si în grade diferite. În măsura în care este vorba de 
psihoze acute, ele dispar odată cu procesul de disolutie, aşa cum visul încetează 
odată cu somnul şi la trezire este înghițit în uitare. Totuşi, aceste "experienţe 
delirante”, mai ales când ele se îndepărtează de viteza şi profunzimea disolutiei 
hipnice, rămân mult mai vii, mai bulversante decât un simplu vis. Aceasta deoarece 
ele au format o realitate” tulbure şi tulburătoare mai apropiată de realitate decât 
imaginile din vis. Ele au împrumutat de la ceea ce mai subzistă încă din realitatea 
obiectivă, o forţă de convingere, o organizare structurală de semnificaţii astfel încât 
valoarea lor de eveniment i se impune mult mai uşor conştiinţei, când aceasta îşi 
regăseşte energia şi claritatea, adică se vindecă, sau dacă vrem, se trezeşte (se 
reveille)”. (H. Ey 1948: Études psychiatriques vol. I p. 270). 


Destructurarea Eului în psihozele acute 
Conform cu principiul dublei disolutii, în psihozele acute are loc atât o disolutie 


capacitară, cât şi o involutie a Eului, adică a Persoanei care reprezintă Subiectul 
vieţii de relație. Ce anume se întâmplă cu Eul în psihozele acute, ne spune Henri Ey 

în Étude No. 27, pornind de la întrebarea: ce devine „subiectul ” în aceste „crize” 
mai mult sau mai puţin lungi si ce devine el după sau între crize? (H. Ey 1954: 752). 
După ce arată că, aceeaşi întrebare şi-o pusese deja, înaintea sa, L. Binwanger, în 
studiul său despre fuga de idei, Henri Ey insistă asupra dificultăţilor pe care 
psihiatrul german le reliefase în încercarea de a sesiza Eul veritabil în timpul 
metamorfozelor conştiinţei. Vor fi amintite aici cele trei modalităţi ale Eului sau ale 
subiectivitätii descrise de către Binwanger: 

1.  Eul-lumii-visului sau al confuziei, care este obiectul unei psihologii 
fenomenale, adică al unei psihologii a subiectivitätii fenomenale în 
momentul unei unități dialectice a raporturilor dintre Eu şi Lume; 

2. Eul istoriei vitale interne a persoanei umane, care este obiectul unei 
psihologii istorico-hermeneutice. Acest Eu este cel care „visează” sau are 
„fugă de idei” etc. Este Eul subiectului psihologic. 

3. Eul transcendental care face posibilă continuitatea istoriei vitale interne. 
Este cel care corespunde cogito-ului cartezian. Despre acest Eu 
transcendental nu putem spune că se află în stare de vis, de veghe sau că 
este confuz. El rezidă în însăşi condiţia de posibilitate a transcendentei sale 
şi nici o boală mintală nu-l poate atinge, căci el nu poate fi el însuşi un 
bolnav care se poartă bine (H. Ey 1954: 753-4). 

Adoptând o poziție critică față de „acest text vertiginos” al lui Binswanger 

şi față de „vertiginoasa perplexitate” pe care el o produce cititorului, Henri Ey va 
face propriul său comentariu cu privire la problema involutiei Eului în patologia 
acută. Ne luăm libertatea de a cita în întregime acest text magistral, care încheie 
celebrul Eude No. 27 dedicat structurii şi destructurărilor conştiinţei: 
„Să spunem pur şi simplu că, pentru noi, şi aceasta va fi concluzia la care ne vom 
opri, pentru noi, persoana care se constituie de-a lungul istoricităţii compuse din 
momente succesive care traversează şi organizează conştiinţa noastră, este Subiectul 
corelativ al conştiinţei depline, chiar dacă o parte considerabilă din noi înşine, îi 
scapă. Nu suntem noi înşine în deplină conştiinţă decât atunci când, conştiinţei 
noastre (Bewusstsein) i se adaugă cunoaşterea (Besinnung) de noi înşine ca proiect 
ideal de sine. Aceasta este derularea, dezvoltarea transcendentală a conştiinţei care 
ne-a făcut să spunem că, dacă conştiinţa este substratul persoanei, ea nu este însăşi 
persoana: Eu-insumi sau transcendental. 

Întelegem deci că, dacă persoana nu se constituie în integralitatea sa, adică 
cu lumea sa şi cu concepţia sa despre lume, decât în plină conştiinţă (chiar dacă 
istoricitatea subiectului rămâne în mare parte învelită în inconstientä), destructurarea 
conştiinţei antrenează, în mod fatal, o „mutilare” a persoanei. Şi la fel cum, atunci 
când visăm, persoana noastră se dizolvă în visul nostru, subiectul care trăieşte 
melancolia sau onirismul, trăieşte aceste experienţe cu un „Eu alterat” în virtutea 
acestei legi generale a disolutiei conştiinţei, care, ca „regresiune”, antrenează în 
căderea sa Eul, care nu mai este decât o formă arhaică a trecutului său. Noi suntem 
însă îndatorați distinctiei introduse de Jackson sau Bleuler (semne negative şi 
pozitive sau semne primare şi secundare ce formează tabloul clinic) o intuiţie 
decisivă care ne permite să înţelegem că mai există încă acolo un Eu subzistent, un 
Eu care se profilează la orizontul îndepărtat sau se dispersează în atmosfera acestei 

experienţe delirante al cărei spectator şi autor rămâne, fiind încă „subiectul” (dar 
încetând să mai fie „stăpânul”). Eul figurează deci, mai mult sau mai putin mutilat, 
mai mult sau mai putin anacronic, mai mult sau mai putin „orientat”, şi pentru a 
merge până la capăt, spunem şi mai mult sau mai putin „conştient” în psihozele 
acute de care nu se vindecă decât re-devenind el însuşi. 

Însă dacă Eul transcendental deformat şi diminuat este încă subiectul 
acestor crize, în contrapondere, aceste crize intră în „istoricitatea” sa ca evenimente 
mai mult sau mai puţin imaginare, fără îndoială, însă cu toate acestea „trăite” intens. 
Am avut deja ocazia să spunem (Étude No. 8) studiind problema raporturilor între 
vis şi eveniment, că dacă lumea fantastică şi lumea reală sunt la orice om normal net 
separate prin însăşi soliditatea, prin plenitudinea conştiinţei, orice slăbiciune a 
structurii conştiinţei, orice destructurare durabilă a câmpului conştiinţei, poate creea 
echivocul unui eveniment. Astfel noi am pus în evidență, studiind în special formele 
lor „atipice” şi „cronice”, faptul că mania, melancolia, bufeele delirante, psihozele 
delirante acute, stările confuzo-onirice, pot nu numai să se prelungească ci să-şi şi 
supraviețuiască lor înşile: fie intrând în istoria Persoanei, ca eveniment bulversant, 
fie zguduind perspectivele existenţiale ale Lumii sale” (H. Ey 1954: 754-5). 


Patologia conştiinţei morale 


Perversiunile patologice reprezintă forme ale patologiei conştiinţei morale 
(H. Ey Étude No. 13, p. 245): „ele se definesc prin faptul că, o conştiinţă morală 
există, însă ea este neputincioasă, fie prin imaturitate, fie prin slăbire şi nu poate 
lupta contra instanțelor sale pulsionale” (ibidem). Condiţiile acestei disgenezii, ale 
aceste debilitäti, constituie structura negativă a acestei forme a conştiinţei morbide 
(H. Ey 1952: 245). 

În organo-dinamism, perversiunile patologice sunt clasificate astfel: 

1. tulburările sau  disgeneziile de dezvoltare morală (perversitätile 
congenitale); 

2.  perversiunile „parţiale” (perversiunile sexuale); 

3. regresiunile amorale sau perversiunile dobândite (perversitätile secundare sau 

„simptomatice” (H. Ey 1952: 245). 

Perversiunile patologice, în organo-dinamism, sunt totdeauna secundare, 
„simptomatice” în raport cu tulburări de dezvoltare a personalităţii (agenezii) sau 
cu disolutii ale personalităţii (H. Ey 1952: 245, 267-8, 331). Formele patologice de 
perversiune reprezintă o serie de niveluri (op. cit. pp. 336-7). 

Există o diferenţă de nivel (care permite un diagnostic diferențial!) între 
perversiunile congenitale şi perversiunile dobândite sau secundare (p. 333). Ceea ce 
diferențiază perversitätile secundare de cele congenitale este faptul că primele se 
caracterizeză prin impulsivitate (p. 333, 337). Ceea ce diferenţiază perversitätile 
congenitale (constituţionale) de perversitätile ,partiale” este sentimentul de 
culpabilitate pe care îl resimt subiecţii. Aşa cum descrie Henri Ey în nota de subsol I 
de la p. 336, psihopatul sexual, spre deosebire de perversul constituțional, se 
angoasează şi prezintă un sentiment de culpabilitate. 

Perversitätile patologice sunt secundare si pot fi precedate de / pot apärea în 
tabloul clinic al: 
I. ageneziilor personalităţii: 
-malformatii somato-psihice (forme hermafrodite de homosexualitate, 
oligofrenii); 
-imaturitatea personalităţii (toată gama nevrozelor); 
IL. disolutiilor personalităţii 
-toate psihozele si nevrozele cronice, de la demente la caracteropatii (H. Ey 
1952: 337). 
Perversiunile patologice pot fi întâlnite atât la adult, cât şi la copil. De 
aceea se vor diferenţia: 
e  perversitäti patologice ale copilului. 
e  perversitäti patologice ale adultului. 


Când se pune problema distinctiei normal / patologic în cazul conştiinţei 
morale?” 

Henri Ey arată că, problema dacă perversitatea este normală sau patologică 
se pune numai din momentul în care copilul a devenit adult. Argumentul său este 
următorul: se poate vorbi de o insuficiență patologică a organizării conştiinţei 
morale doar începând cu momentul în care această conştiinţă morală ar trebui să-şi 
atingă maturitatea (H. Ey 1952: 263). 

O astfel de poziţie, face aproape imposibilă distincţia Normal / Patologic la 
copil, dat fiind că acesta nu a atins nivelul de maturitate al conştiinţei morale. Prin 
urmare, nu s-ar putea pune problema existenţei perversiunii patologice la copil. 
Conştient de aceste probleme pe care le ridică teoria organo-dinamicä a perversiunii 
patologice, Henri Ey vorbeşte!“ despre dificultăţile aplicării noţiunii de perversitate 
la copil. De aceea, el recomandă să nu se dea o extensiune prea mare acestui 
concept, ci să se aplice cu prudență, doar în următoarele cazuri: 

1.  arieraţii mintali (oligofreni) cu reacţii perverse; 

2. subiecții cu „nucleu de perversitate”; 

3. subiecţii cu structuri perverse nevrotice (p. 263). 

Structura psihopatologică a acestor trei categorii de perversiuni patologice 
la copil, sunt descrise la paginile 262-3. Sunt diferenţiate aici o serie de niveluri ale 
structurilor perverse infantile (H. Ey 1952: 262-3). 

Conştient, ca de fiecare dată, de posibilitatea ca, aceste categorii nosologice 
să fie considerate, drept „pure construcții ale spiritului” (într-o viziune 
antipsihiatrică), Henri Ey se opreşte şi asupra aspectelor ontologice şi 
epistemologice ale perversiunilor ca „specii” clinice. Realismul cu privire la 
perversitätile patologice este abordat la p. 265. 

Din punct de vedere epistemologic, psihiatrul poate avea acces la aceste 
realităţi clinice, prin examenul minuţios al comportamentului şi al antecedentelor 
mişcării evolutive a personalităţii. Această realitate este cea care fondează studiul 


155 Subiectul este tratat de către Henri Ey în acelaşi Etude No. 13 la pagina 263. 
56 La pagina 263 din Étude No. 13. 

clinic al perversitätii patologice (p. 265). Nota de subsol de la aceeaşi pagină 
aminteşte şi rolul important al „testelor de caracter” în psihiatria infantilă 
(chestionarele tip Woodworth-Mathews, testele de baraj Pressey, testele lui May şi 
Hatshorne) — cf. H. Ey 1952: 265. 


Patologia personalităţii în organo-dinamism 


O clasificare a formelor „tipice” de destructurare a personalității umane, din 
punctul de vedere al teoriei psihiatrice organo-dinamice, poate fi reprezentată astfel: 


I. Agenezii ale personalității 
- structura oligofreniei; 
I. Destructurări ale personalității 


- structura psihopatică (caracteropatii, dezechilibre); 

- structura nevrotică (nevroza isterică, nevroza obsesională); 
- structura psihotică (structura psihozei cronice); 

- structura dementialä. 


În cele ce urmează, le vom descrie pe scurt, pornind de la textele lui Henri 
Ey dedicate patologiei structurii diacronice a personalității. 


Agenezii ale personalității 
Teoria despre structura oligofreniei 


Despre oligofrenii, nu avem propriu-zis o teorie structurală de tip organo- 
dinamic, Henri Ey preferând adesea să treacă peste capitolul ageneziilor 
personalității, atunci când prezintă concepția sa cu privire la maladiile cronice. Un 
spațiu mai extins este acordat acestor tulburări în manualul de psihiatrie (e. g. H. Ey 
et al 1967: 631-673) care ne va si servi drept suport, în consideratiile următoare. 

În introducerea capitolului X dedicat stărilor de arierare mintală, se arată 
că: „Arierările mintale (sau oligofreniile) sunt insuficiențe congenitale (sau în tot 
cazul cu debut foarte precoce) ale dezvoltării inteligenței. Clasic, ele se opun 
dementelor care sunt deteriorări ale unei inteligente care se dezvoltase normal. 
Noţiunea de arierare presupune deci, pe cea de evoluție progresivă a dezvoltării 
inteligentei (...). Stările de arierare corespund unei încetiniri, apoi unei opriri a 
acestei evoluții la un nivel mai mult sau mai putin deficitar, fără ca noțiunea de 
vârstă mintală să implice totuşi o corespondență reală cu un copil de aceeaşi vârstă. 
Notiunea de coeficient de inteligență (Q. I. sau raportul dintre vârsta mintală si 
vârsta reală înmulțit cu 100), de care cu greu ne putem dispensa, nu constituie decât 
un reper care nu ar trebui niciodată considerat ca definitiv, nici, aşa cum vom vedea 
mai departe, ca având o valoare în sine” (H. Ey et al. 1967: 631). 

Problema capitală a acestui grup de afecțiuni cronice, îl reprezintă locul şi 
rolul jucat de psihoza infantilă”: „...organizarea relației arieratului cu lumea şi 
perturbările relaţiilor de obiect se pot combina cu alterări neurologice şi se pot 

manifesta printr-o simptomatologie în care se intrică în mod egal aspectul deficitar 
al personalităţii şi o organizare psihotică a eului” (H. Ey et al. 1967: 632). 

Cu privire la structura personalității arieratilor, H. Ey et al (1967) 
continuă, spunând că: „mai mult, putem spune că, aceste deficite de evoluţie care se 
structurează într-o manieră atât de complexă pentru a constitui personalitatea 
insuficientului mintal, par să se grupeze schematic, în jurul a doi poli: tulburările 
instrumentale, afectând structurările spaţiale şi temporale, cele psihomotorii, cele 
praxice ale limbajului etc. şi tulburările globale ale personalității care tin de o 
structură psihotică” (H. Ey et al. 1967: 633). 

În ceea ce priveşte clasificarea oligofreniilor, Henri Ey, fidel principiului 
separaţiei planurilor clinic şi etiologic, împarte acest grup de afecţiuni astfel: 

1. arierările clasate la nivel clinic cuprind: debilitatea uşoară şi medie, 
debilitatea profundă şi arierările profunde, indiferent de etiologia acestora. 

2. arierările clasate după factorii etiologici, mai putin sistematizate, cuprind 
afecţiuni de tipul: scleroza tuberoasă Bourneville, mongolismul, oligofrenia 
fenilpiruvicä, idiotia amaurotică familială, oligofrenia mixedematoasă etc. (H. Ey et 
al. 1967: 638). 


Destructurări ale personalității 


Teoria  organo-dinamică privind structura psihopatică (caracteropatii, tulburări de 
personalitate) 


În organo-dinamism, patologia personalității cuprinde toate bolile psihice 
cronice, inclusiv dezechilibrele sau caracteropatiile, care corespund cu ceea ce astăzi 
numim tulburări de personalitate. 

Caracteropatiile sunt împărțite în două mari categorii: 

1. agenezii ale caracterului; 
2.  disoluţii sau regresiuni ale caracterului. 

Agenezia caracterului înseamnă oprirea în dezvoltare, fixarea sau fixatia, 
cum spune Henri Ey la „un fel de embriologie a personalităţii (de la 1 la 7 ani), un 
fel de Pre-Eu” (H. Ey et al. 1967: 43-44). 

Disolutia sau regresia caracterului înseamnă că, pe un caracter adult, 
format, se produce o transformare, o modificare profundă. Transformarea 
trăsăturilor de caracter contrastează, spune Henri Ey cu sistemul constantelor 
caracteriale ale subiectului. Aceste schimbări caracteriale se instalează la un moment 
dat al istoriei personale a individului respectiv. Ele, pe de o parte, contrastează cu 
caracterul anterior al individului, iar pe de altă parte, nu sunt rezultatul dinamismului 
normal al caracterului care se poate schimba în timp, uneori ca efect al experienţei 
personale, alteori ca efect al adoptării unor noi obisnuinte culturale — socializare 
secundară, enculturatie!*? (H. Ey 1983: 240). 

Nu trebuie să confundăm, atunci când dorim să înțelegem, în terminologia 
proprie a psihiatriei organo-dinamice, următoarele categorii de afecțiuni psihice : 


137 Ca urmare, trebuie să facem diagnosticul diferențial al modificărilor patologice ale caracterului, cu 
modificările normale ale caracterului, având sursa în istoria individuală şi culturală a persoanei. 


168 


a. ageneziile caracterului (caracteropatii constituționale) cu 
ageneziile Personalitätii (oligofreniile) ; 

b. regresiunile caracterului (bulversări patologice ale caracterului) 
cu regresiunile Personalitätii (psihozele şi nevrozele cronice). 


Patologia caracterului — consideraţii nosologice 


Poziţia realistă a lui Henri Ey privind bolile mintale ca specii ale unei 
clasificări clinice, are consecinţe şi asupra tulburărilor de caracter. Christian 
Perring (2001: 3) aminteşte că anumiţi critici ai psihiatriei s-au concentrat asupra 
unor boli mintale particulare (alcoolism, psihopatii, tulburarea de personalitate 
multiplă etc.) susținând că acestea nu sunt reale. Faptul că Henri Ey nu întemeiază 
realitatea bolilor mintale pe aspectul lor material (anatomo-fiziologic), nu înseamnă 
că ele nu sunt reale. Realitatea lor este întemeiată la alt nivel (fenomenologic- 
existențial). Aceste consideraţii se aplică şi tulburărilor de caracter, care fac parte, în 
organo-dinamism, din patologia personalităţii. Deşi nu sunt „entități? anatomo- 
clinice specifice, ele sunt, totuşi, reale pentru concepţia organo-dinamică. Dacă sunt 
reale, sunt ele tipuri naturale? Wulff şi Pedersen (1990: 73-88) abordează problema 
clasificării bolilor, arătând că acestea pot fi „tipuri naturale” la cel puţin trei niveluri: 
clinic, patogenic şi etiologic. În opinia noastră, pentru organo-dinamism, bolile 
reprezintă tipuri naturale la nivel clinic, fiind denumite de Henri Ey, structuri 
psihopatologice „tipice” (H. Ey 1963). 


Patologia caracterului — consideraţii psihopatologice 


Psihopatologia personalităţii se caracterizează, în mod esenţial, printr-o 
tulburare a conştiinţei de sine: „Ceea ce caracterizează o astfel de tulburare este o 
anumită inconstientä a Eului, o anumită modalitate a lui de a nu mai putea să se 
sesizeze singur. Situaţia e întâlnită în patologia Eului alterat sau alienat, ea 
exprimând modalităţile Eului de a fi ceea ce el nu este, adică modalitățile 
amestecului şi inversiunii raporturilor Eului cu Altul. De aici, Constiinta de Sine ne 
apare ca fiind efectiv dată în structura fiinţei noastre conştiente, definindu-se, în 
esenţă, prin dialectica raporturilor fondatoare ale identităţii, unității şi rationalitätii 
Subiectului constituit în Personalitate ” (H. Ey 1983: 237). 

Psihopatologia caracteropatiilor se construieşte, în organo-dinamism, 
pornind de la: 

a. Respingerea concepţiilor caracterologice despre personalitate 
conform cărora „„ caracterul” nostru şi “caracteristicile” lui constituie un ansamblu 
de proprietăţi simple şi întâmplător repartizate în constituția genotipică a fiecărui 
individ, astfel încât patologia caracterului nu poate fi decât “statistică”” (H. Ey 1983: 
239). Socotim, spune Henri Ey, că aici este vorba de o eroare fundamentală (a tezei 
potrivit căreia caracterul este înțeles ca o asamblare de proprietăți originare şi 
simple) şi care este făcută, ...de toate sistemele “caracterologice” ale personalității 
(H. Ey 1983: 239). 

b. Respingerea concepţiei statistice despre sănătate : „La fel “trăsăturile 
de caracter”, fiind izolate şi definite în “tabele caracterologice” (unele dintre ele 
cuprind 2 sau 3000 de atribute”, de factori ai ființei umane, altele doar câteva 
“proprietăţi” elementare), pot face din fiecare individ obiectul unei “analize factoriale” 
care desprinde singularitatea mozaicului său caracterial, noţiunea de normal sau de 
patologic fiind reprezentată în acest caz de o curbă a lui Gauss. O astfel de 
interpretare poate să conducă la reducerea geniului, ca şi a nebuniei, la un mozaic de 
trăsături fizionomice, de aptitudini sau de dispoziţii care suprimă problema 
creativității şi pe cea a alienării” (H. Ey 1983: 239). „Clinica anomaliilor 
caracterului nu poate fi aşadar abordată pornindu-se de la nişte prejudecăţi 
constituţionale, ci având la bază ipoteza genetică a formării caracterului. Anomaliile 
structurii caracteriale nu sunt proprietăți date, ci modalităţi de cuprindere a omului 
în caracterul său” (H. Ey 1983: 240). 

La omul normal, caracterul este susceptibil de schimbare de-a lungul 
istoriei sale, sau în cadrul raporturilor cu alții şi cu evenimentele” (op cit. p. 240) 
„Dinamismul caracterului nu este altceva decât libertatea — relativă, dar 
“fundamentală” — spre devenire, adică istoria persoanei, plasticitate în raport cu care 
psihopatologia Eului apare ca o patologie a caracterului” (op cit p. 240). 

În ce constă aspectul patologic al caracteropatiei ? Iată ce spune Henri 
Ey în acest sens : „Într-adevăr, “caracteropatia”, forma patologică a caracterului, nu 
debutează decât odată cu fixitatea şi cu fatalitatea caracterului, cu imposibilitatea 
de a domina acestea sau de a le modifica potrivit propriei istorii. “Fixaţia”, 
“fixitatea”, ‘constanta absolută”, “stereotipia” sunt simptomele patologiei unui Eu 
redus la o formă mai fixă decât cea “primitivă”, aparținând Pre-Eului, adică la forma 
unei părți a istoriei sale imposibile. Căci, în definitiv, a avea tendințe sadice sau 
masochiste, schizoide sau sintone este propriu oricărui om; dar a fi, adică a te 
instala şi a rămâne în modalitatea masochistă sau sadic-anală a existenţei tale sau în 
modalitatea introversiei sau extraversiei, aceasta înseamnă a te condamna /a a nu fi 
decât ceea ce eşti, de a nu putea fi ceea ce nu eşti, adică a nu putea deveni” (H. Ey 
1983: 241). 

Tot în volumul Constiinfa, mai apare un aspect patologic al 
caracteropatiilor, şi anume, aspectul degenerativ: „Aspectul degenerativ al acestor 
anomalii de caracter se referă la constelația care le uneşte într-o serie de factori 
biologici, morfologici sau funcționali proprii “imaturării” lor, “arierării lor afective”, 
caracterului lor primitiv” (H. Ey 1983: 243). 

Pentru a înțelege mai exact despre ce este vorba, vom face apel la ceea ce 
Henri Ey numeşte „dinamica conştientului si a inconştientului”. În Manuel de 
Psychiatrie (H. Ey et al.1967: 36-45) regăsim o serie de consideraţii teoretice cu 
privire la inconştient şi la raporturile sale cu conştiinţa şi personalitatea, care ne sunt 
foarte utile: „Schema vieții psihice pe care tocmai am expus-o, implică o structură 
dinamică şi conflictuală a acesteia. Într-adevăr, funcţiile, operaţiile, organizările, 
dezvoltările şi construcţiile conştiinţei şi ale persoanei constituie cupluri de forţe 
(uitare şi rememorare, nediferentiere şi diferențiere a câmpului conştiinţei, 
automatism şi voință a atenţiei sau a sintezei psihice, pulsiuni afective şi control 
rațional, temperament şi persoană, funcţii automatice gnoseo-praxice sau de limbaj 


170 


si integrare reflexivä la nivel operational etc.). Ca si cum ai spune cä nimic nu este 
trăit sau construit în această arhitectonică dinamică şi care să nu ne trimită la 
antagonismul dintre conştient şi inconştient. Într-adevăr, pentru orice act psihic 
(percepţie, soluție a unei probleme intelectuale sau afective, alegere, credinţă, 
judecată) putem spune că, acesta nu se constituie, nu se “formează”, decât contra 
unei infrastructuri de inertie, de automatisme sau de forte obscure care îi împiedică 
realizarea. Această infrastructură constituie /nconstientul în sensul cel mai larg al 
cuvântului” (op cit p. 36-37). La pagina 38 vom afla că Inconstientul se poate defini 
ca „infrastructură subiacentă sau marginală a vieţii psihice care nu intră în câmpul 
conştiinţei actuale sau care scapă constant cunoaşterii de sine” (op cit p. 38). Acestei 
infrastructuri i se descriu trei modalităţi fundamentale : 1. tonusul instinctivo- 
afectiv inconştient; 2. automatismul psihologic ; 3. baza inconştientă a Persoanei 
(op. cit. p. 38). 

Ce idee trebuie să ne facem cu privire la această componentă inconştientă 
a personalităţii ? În primul rând vom reţine ideea că „sistemul Personalitätii conţine 
stadiile arhaice şi inconştiente ale evoluţiei sale” (H. Ey et al. 1967 : 43). Textul de 
la pp. 43-44 aduce precizări importante în acest sens : „Vom regăsi inconştientul în 
secţiunea longitudinală a vieţii psihice ca o dimensiune a acesteia. Într-adevăr, Eul 
se formează şi se construieşte, aşa cum am văzut, urmând o traiectorie care îl smulge 
exigențelor experiențelor sale originale. Aceste exeperiente sunt condiţionate prin 
temperament, biotipologie şi tendinţe instinctivo-afective care reprezintă modalităţile 
primare şi individuale ale vieţii psihice (sintonie, schizotimie, agresivitate, tendințe 
la anxietate, la nepăsare etc.). Pe aceste dispoziții primare, zise instinctive sau bazale 
se vor edifica primele experienţe ale vieții de relaţie. Astfel se dezvoltă un fel de 
embriologie a personalităţii (de la 1 la 7 ani), un fel de Pre-Eu. Însă sistemul 
personalităţii nu încetează să se dezvolte şi să-şi organizeze Lumea sa. Astfel încât, 
persoana adultă şi normală, deşi rămâne fixată la aceste dispoziții caracteriale şi la 
primele sale experienţe vitale, nu încetează să le depăşească. Formarea şi evoluţia 
Persoanei apar aici ca o luptă interioară contra exigenţelor anacronice ale primelor şi 
arhaicelor formaţiuni personale ce constituie partea inconștientă, uitată sau 
“preistorică” a existenţei. Problema existențială a auto-constructiei persoanei, 
presupune, ca o condiţie a însăşi dinamismului libertăţii sale, rolul unei necesităţi 
inconştiente reprezentate prin această parte din sine care scapă privirii noastre şi ne 
constrânge să ne descifrăm noi înşine pentru a deveni mai mult decât suntem şi mai 
mult decât am fost deja. În această perspectivă, inconştientul apare ca o fază 
antecedentă, uitată dar încă prezentă, a dezvoltării persoanei” (H. Ey et al. 1967: 43- 
44). Prin urmare, inconştientul ne apare totdeauna ca „un sistem de forţe obscure 
care rămâne fără încetare imanent, subiacent şi virtual în toate aspectele vieții 
psihice” (op cit p. 44). 

În clinică, spune Henri Ey, tulburările de caracter se prezintă în două 
forme diferite : I. „anomaliile caracteriale” (personalităţi psihopatice, nevroze 
de caracter) ; II. „bulversări patologice ale caracterului” (H. Ey et al. 1967: 
123). În încheierea subcapitolului dedicat semiologiei tulburărilor de caracter, Henri 
Ey şi colab. fac următoarea precizare, foarte importantă, după părerea noastră: 
„Aceste tulburări caracteriale sunt cele care, cel mai adesea, sunt desemnate ca 

tulburäri de personalitate, cäci acest dezechilibru psihic trimite la coeziunea si la 
echilibrul emoţional si volitional al personalităţii” (H. Ey et al. 1967: 123). Prin 
urmare, aşa cum aminteam încă de la începutul discuţiei noastre despre 
caracteropatii, în organo-dinamism, extensiunea conceptului de tulburări de 
caracter este mult mai mică decât extensiunea conceptului de tulburări ale 
personalităţii, care cuprind de fapt, toată patologia cronică a personalității. Propriu- 
zis, în orice boală psihică, fie ea acută sau cronică, apare o tulburare a personalității, 
o involutie a acesteia. Însă, în cazul caracteropatiilor ne aflăm la un nivel superior 
de organizare psihică, situat „între “caracterul normal’ şi Eul nevrotic, care constituie 
o malformatie sau o regresiune la un nivel inferior de organizare a Eului” (H. Ey 
1983: 244). Şi aceasta pentru că „patologia caracterului nu ne trimite la 
infrastructura persoanei ci la suprastructura sa, aceea unde identitatea Eului ca şi 
“caracter” implică organizarea cea mai elaborată şi cea mai sistematică a manierei 
sale de a fi” (H. Ey et al. 1967: 122). 

Vom înţelege astfel, de ce pe scala disolutiilor personalităţii, 
dezechilibrele psihice sau caracteropatiile sunt situate imediat după palierul 
normalităţii, reprezentând prima formă, cea mai uşoară, de dezorganizare cronică a 
personalităţii, mai uşoară chiar decât nevrozele care constituie palierul imediat 
inferior. 

Prin ce se caracterizează cele două clase mari de tulburări de caracter 
recunoscute de organo-dinamism ? Vom găsi răspunsul la această întrebare în 
Manuel de Psychiatrie (H. Ey et al.1967) şi în Constiinta (H. Ey 1983). Dar mai 
întâi, să vedem cum este descris în ansamblul său Eul caracteropat : „Am stăruit 
asupra acestui prim nivel (sau “nivel superior”) al a/terării Eului malformat în 
caracterul său întrucât posibilitatea de a vorbi de o modalitate patologică a 
“caracterului” situată în vârful şi nu la baza structurii Eului, dă sensul 
fenomenologiei Eului, alterat în alcătuirea sa caracterială. Această fenomenologie 
vizează Eul fără constituţia sa etică, fără structura autonomiei şi libertăţii sale. Ceea 
ce lipseşte acestui Eu pentru a fi pe deplin stăpân pe el însuşi este conştiinţa 
scopurilor şi a proiectelor existenţei sale, adică posibilitatea transcendentală de a şi 
le propune ca valori etico-istorice ale persoanei sale. El îşi pierde libertatea în 
interdicția, ca şi în permisivitatea sa absolută, adică atunci când se află la 
extremitățile unei alegeri imposibil de realizat. Fatalitatea anomaliei care plasează 
Eul într-o captivitate a caracterului său îl sustrage autonomiei voinţei sale, 
conştiinţei de sine, ca şi iniţierii propriilor acţiuni. Eului caracteropat îi lipseşte deci 
libertatea, adică acea transcendentä care îi face proprie istoria şi care astfel îi 
fundează disponibilitatea pentru sine însuşi...La nivelul cel mai înalt al patologiei 
lui, Eul (le Moi) se cunoaşte ca fiind “cel” ce se află singurul în forma corpului sau, a 
gândirii şi acțiunii sale; şi personalitatea, fixată într-o structură caracteropată, este 
cea a cuiva care are propria-i istorie, una singură şi îngheţată” (H. Ey 1983: 244- 
145). Prin aceasta, caracteropatia se deosebeşte de nevroză, în care se produce o 
alterare a identității persoanei (ibidem). Nevrozatul, spune Henri Ey în continuare, 
„este un om fără unitate, de unde noţiunile de descompunere sau de dedublare a 


personalităţii ori de structură conflictuală” (ibidem). 

Forme ale patologiei caracterului în organo-dinamism 


I. ANOMALIILE CARACTERIALE : „modalităţile reacțiilor individuale 
care formează caracteristicile individului sunt anormale, acuzate, invariabile şi 
jenante în relaţiile sociale. Activitate sau apatie, expansivitate sau introversie 
(caracter închis), bizarerii şi capricii, încăpățânare sau nepăsare, cinism sau 
docilitate excesivă, sugestibilitate sau spirit de contradicție, instabilitate sau inertie, 
acestea sunt trăsăturile ce caracterizează aceste anomalii şi care atrag atenția 
părinților sau educatorilor la copii — anturajul profesional sau familial la adulți. 
Această patologie constituţională a caracterului se întâlneşte, ca organizare 
prenevrotică sau prepsihotică, la candidaţii la boli mintale cronice (nevroze, 
psihoze), sau la candidați la boli numite endogene sau constituționale (psihoza 
maniaco-depresivă, schizofrenie, paranoia etc.). Ea merge împreună, adesea, cu stări 
de arierare intelectuală, fără însă să constituie apanajul exclusiv al acestora” (H. Ey 
et al. 1967: 123). 

La pagina 121, găsim următoarea frază care ne indică specificul acestor 
forme de patologie a caracterului: „Aspectul cel mai fundamental al acestei 
patologii a caracterului (personalitatea psihopatică, nevroza de caracter) o reprezintă 
tocmai aceste forme de caracter, ca să spunem aşa, monolitice, care sudează 
individul la individualitatea sa temperamentală” (H. Ey et al 1967: 121). Prin 
urmare, în loc să depăşească temperamentul şi biotipul, personalitatea rămâne la 
nivelul unei forme arhaice a evoluţiei sale, sudat la caracteristicile psihologice ale 
temperamentului său. Aceste forme constituționale ale patologiei caracterului se 
întâlnesc deci în ageneziile personalităţii (oligofrenii) şi pot constitui forme de 
personalitate premorbidă pentru alte afecţiuni cronice (personalităţi prenevrotice 
sau prepsihotice). 

Sunt descrise două tipuri mari de anomalii caracteriale : 

1. personalităţile psihopatice (forme patologice ale caracterului). 

2.  nevrozele de caracter!“ 

1. PERSONALITĂŢILE PSIHOPATICE : „prin termenul de personalitate psihopată 
psihiatria clinică (cea spre care converg Kraepelin, Dupre şi şcoala sa, Kurt 
Schneider etc.) înțelege să definească “anomaliile constituționale” care nu pot fi 
radical separate de maladiile mintale, dar care sunt mai bine “caracterizate” decât 
acestea tocmai pentru că ele nu sunt (Kurt Schneider) net “patologice”. Problema 
continuității sau a discontinuități, a cantitativului şi calitativului, pe care aceste 
anomalii o pun în cadrul patologiei personalităţii nu este aceeaşi cu problema pusă 
de noţiunea de personalitate” (H. Ey 1983: 244). 

În lucrarea Manuel de Psychiatrie (1967) sunt descrise mai multe tipuri de 
caractere patologice: caracterul paranoiac, caracterul schizoid, caracterul isteric, 
caracterul sado-masochist, caracterul compulsiv sau obsesional (H. Ey et al. 1967 : 
122-123). Limbajul în care sunt descrise aceste forme caracteriale, este de 
proveniență psihanalitică, la fel ca şi unele denumiri (e. g. caracter sado-masochist, 
caracter compulsiv). 


15 Cf H. Ey et al. 1967: 121-122; H. Ey 1983 : 243. 

2. NEVROZELE DE CARACTER. La rândul său, conceptul de nevroză de caracter 
este de provenienţă psihanalitică, aşa cum precizează însuşi Henri Ey (H. Ey 1983 : 
243) : „Conceptul de nevroză de caracter (Reich) vizează acest aspect, al unui 
caracter care se constituie împotriva lui însuşi. Excentricitatea şi imaturitatea 
personalităţii nu sunt altceva decât structura regresivă a unui Eu care se modelează 
(chiar când el se opune) după un Pre-Eu ce este, în acelaşi timp, nucleu inconştient 
şi static, în jurul căruia persoana nu poate decât să se cristalizeze. Toate 
„mecanismele de apărare ale Eului” pot fi descrise ca legături care, departe de a-l 
elibera, leagă Eul de fantasmele pulsionale, reducând ființa noastră conştientă la o 
infrastructură a sa de tip robot”. Prin urmare, nevrozele de caracter sunt „organizări 
ale caracterului fixate la structura caracteristică a unei faze de dezvoltare libidinală” 
(H. Ey et al. 1967: 122). Astfel se descrie, spune Henri Ey, caracterul sado- 
masochist ca o organizare a personalității la stadiul sadic-anal, axat pe pulsiuni 
agresive care se vor satisface în căutarea sadică de a face rău (de a se încrâncena 
contra “obiectelor”) sau în întoarcerea masochistă a agresivitätii (juisarea în durere, 
nefericire şi eşec). La fel, caracterul compulsiv sau obsesional reprezintă o 
organizare a persoanei pe modelul fazei sadic-anale unde se opun plăcerea libidinală 
şi interdicția Supra-Eului, etc.” (H. Ey et al. 1967: 122). Ceea ce au în comun aceste 
forme de caracteropatii, este „un proces de organizare a trăsăturilor de caracter (unde 
se combină şi se adaugă trăsăturile de caracter şi mecanismele de apărare ale Eului) pentru 
a forma un fel de personalitate anacronică, regresivă şi înläntuitä, parcă, la fatalitatea 
sa internă” (ibidem). 

II. BULVERSĂRILE PATOLOGICE ALE CARACTERULUI: „se 
manifestă prin modificări profunde ale anumitor trăsături de caracter. Uneori i se 
întâmplă caracterului să sufere o veritabilă transformare care frapează, cu atât mai 
mult, cu cât ea contrastează cu sistemul constantelor caracteriale ale subiectului. 
Aceste profunde modificări ale fizionomiei psihologice ale personalităţii se întâlnesc 
mai ales la debutul marilor metamorfoze schizofrenice sau dementiale” (H. Ey et al. 
1967: 123). Însă, fie că „este vorba de o femeie tânără serioasă şi temătoare care 
devine desfrânată şi cinică, sau de un om activ şi jovial care devine iritabil şi 
sumbru, în toate aceste cazuri stilul caracterului este cel care se schimbă primul, ca 
şi cum tocmai el era cel mai vulnerabil” (H. Ey et al. 1967 : 122). Aceste forme ale 
patologiei caracterului se pot instala la debutul şi însoțesc evoluţia, fie a marilor 
psihoze (e. g. schizofrenia), fie a dementelor (e. g. boala Alzheimer). Ele reprezintă, 
spre deosebire de „anomaliile caracteriale”, nu agenezii ale personalităţii, ci 
disoluţii ale acesteia. Caracterul, suferă modificări profunde care contrastează, spune 
Ey, cu constantele caracteriale ale subiectului (H. Ey et al. 1967: 123). 

Putem trage concluzia că ambele forme mari de patologie a caracterului se 
pot constitui în forme de personalitate premorbidă, ce preced instalarea altor forme 
de boli mintale (nevroze, psihoze, demente). 

Continuitate si discontinuitate între caracteropatii şi psihoze 
Caracteropatiile preced psihozele acute / cronice 


Tulburările caracterului (caracteropatiile / dezechilibrele) pot fi antecedente 
premorbide pentru psihoze (e.g. schizofrenii). Aceasta pune problema continuității / 
discontinuitätii între tulburările de caracter şi psihoze (Ch. Nuckolls 1997: 61), pre- 
cum şi problema graniţelor între clasele de tulburări mintale (T. A. Widiger 2000: 18). 
Charles Nuckolls (1997: 61) aduce în discuţie şi o altă problemă: nu numai că 
tulburările de personalitate (caracteropatiile în organo-dinamism — n.n. VT) pot 
precede schizofrenia, dar în tabloul clinic al schizofrenilor se regăsesc „distorsiuni ale 
personalității care seamănă cu cele descrise pe Axa II din DSM” (Ch. Nuckolls 1997: 61). 

Două comentarii merită făcute aici, din perspectivă organo-dinamică: 
I.regăsim în acest text contemporan, o constatare care ne trimite la „principiul 
dublei disoluţii” al lui Henri Ey, conform căruia, în orice boală mintală (inclusiv în 
psihozele cronice, din care face parte grupul schizofreniilor), se produce atât o 
disolutie capacitară, cât şi o involutie a personalității (H. Ey 1975). Întrebarea care 
se pune este următoarea: există o diferență între tulburările de personalitate 
premorbidă în cazul schizofreniei şi distorsiunile de personalitate (involuftia 
pesonalitätii în termeni organo-dinamici — n. n. VT) pe parcursul evoluției bolii? În 
ce constă de fapt această diferență? 
2.mai poate fi susținută o separație între axele I şi II în DSM? Comentariile lui Ch. 
Nuckolls (1997) par să sugereze că nu. În acelaşi sens sunt şi comentariile lui T. A. 
Widiger (2000: 13-14). Două probleme clasice se pun în ceea ce priveşte trecerea 
între TULBURĂRI DE PERSONALITATE şi PSIHOZE: a. Trecerea implică 
intervenţia unui proces patologic suplimentar sau se face direct? b. Psihoza este 
diferită doar cantitativ sau diferă şi calitativ față de tulburarea de personalitate care o 
precedă? Ch. Nuckolls (1997: 61) pare să descrie doar o variaţie pur cantitativă între 
tulburările de personalitate schizoide, paranoide sau borderline şi tipurile 
corespunzătoare de schizofrenie. Din punct de vedere organo-dinamic, această 
poziţie nu poate fi acceptată, întrucât orice destructurare a edificiului psihic implică, 
nu doar o modificare cantitativă a funcţiilor psihice ci şi o restructurare şi o 
reorganizare pe un nivel structural inferior al corpului psihic. 


Psihozele cronice preced caracteropatiile 


Câteva cuvinte acum, despre caracterul primar sau secundar al 
caracteropatiilor. În Étude No. 13, Henri Ey arată că perversitatea patologică, formă 
a patologiei persoanei morale, nu este primară ci este „secundară unei stări de 
dezechilibru sau de disgenezie e personalităţii, stare care poate fi de un nivel mai 
mult sau mai puţin profund” (op. cit., p. 267). 

La pagina 268 din acelaşi studiu, referindu-se la criteriile ce permit o 
definiție a perversităţii patologice, Henri Ey precizează că: „Orice perversitate care 
pare secundară unei tulburări primordiale a dezvoltării psihice este patologică. 
Aceste tulburări primordiale apar la examenul clinic sub formă grosieră în cazul 

arierării şi sub o formă mai discretă însă totuşi decelabilă, în cazul „dezechilibrului”, 
a structurii psihopatice sau a ’nevrozei’” (H. Ey Etude No. 13, p. 268). 


Teoria organo-dinamică a nevrozelor 


În Études psychiatriques, volumul I, la pagina 272 aflăm caracteristica pe 
care o au în comun nevrozele: ele „apar ca o formă patologică a personalităţii, fie că 
aceasta nu ajunge la maturitate şi la echilibru, fie că a ajuns dar nu se poate menţine 
acolo”. Isteria sau nevroza comunică, ne spune Henri Ey, într-o manieră profundă şi 
extinsă cu gândirea inconştientă ce caracterizează visul. Însă, constatarea acestei 
osmoze, spune în continuare autorul, nu este suficientă pentru a elabora o teorie 
organo-dinamică a nevrozelor (H. Ey 1952: 272). Pentru aceasta, este nevoie ca 
nevrozele să fie supuse analizei structurale care va pune în evidenţă structura dublă, 
negativă şi pozitivă a acestor afecţiuni psihice (ibidem). 


Structura nevroticä!#? 


Cu privire la nevroze, în general, Henri Ey spune că acestea trebuie considerate ca 
fiind forme de patologie situate la un nivel mai ridicat pe scala disolutiilor psihice în 
raport cu psihozele!*: „De aceea nevrozele ne apar în structura lor ca psihoze de un 
nivel foarte ridicat (comme des psychoses d'un niveau tres eleve), ca afectări ale 
acestor forme de activitate psihică care prezintă cele mai mari dificultăţi şi necesită 
cea mai mare energie. Fiinţa normală, când se destinde sau când oboseşte, cade 
destul de uşor în leşinuri, emoţii, iritatii, reverii imaginative, idei fixe sau obsedante. 
Dar ceea ce caracterizează structura nevrotică, este tocmai faptul că bolnavii nu mai 
pot ieşi din acest nivel. Dacă nevrozele sunt psihoze de un nivel foarte înalt, ele sunt, 
de asemenea, situate mai sus în traiectoria personalităţii. Aceasta şi mai ales masa de 
Inconştient cu conflictele sale, tendințele sale, complexele sale, penetrează în 
întregime în organizarea nevrotică. În fine şi mai ales, nevrozele ar fi 
incomprehensibile, dacă nu am discerne, în structura lor, identitatea travaliului 
somn-vis. Acest travaliu, după cum am văzut, este caracterizat prin regresiunea 
conştiinţei, care tinde, în căderea sa, să reflueze către lumea inconştientă a 
imaginilor, către nucleul fantasmic (H. Ey 1952: 273). 

Nu este oare aici exact acelaşi „travaliu”pe care îl regăsim în mecanismul isteriei şi 
al nevrozei obsesionale? Isteria, spune Henri Ey, reprezintă un vis fragmentat, în 
timp ce obsesia este un vis conştient. De aceea, „tot ceea ce Janet şi Freud au scris 
mai bine cu privire la aceste nevroze, se aplică riguros în această perspectivă, 
închizând cercul tuturor explicaţiilor posibile. Ele se completează, căci aşa cum cele 
două jumătăţi ale sferei de Magdeburg sunt ermetic închise, datorită vidului, 
structura negativă şi structura pozitivă a nevrozelor sunt intim cooptate prin 


19 A se vedea şi H. Ey 1996: 396-398. 

0 În Traité des Hallucinations (H. Ey 1973: 855) Henri Ey face o comparaţie între nevroze şi psihoze. 
Această comparaţie se regăseşte, într-o formă destul de elaborată, în volumul „Schizophrenie” (H. Ey, 
1996). 

travaliul ,aneantizant” al visului pe care ele îl conţin, care le uneşte si care le 
generează, într-o indisolubilă unitate” (H. Ey 1952: 273-274). 


Teoria despre structura psihotică - structura psihozei cronice 


Patologia personalităţii cuprinde bolile mintale cronice care „prin 
organizarea lor permanentă însă nu totdeauna ireversibilă, constituie forme 
patologice ale existenţei. Caracterele lor comune sunt: 1. de a constitui tulburări 
mintale durabile, stabile şi uneori progresive ; 2. de a modifica mai mult sau mai 
puţin profund sistemul personalităţii” (H. Ey et al. 1967 : 359). Aceste destructurări 
dinamice ale sistemului personalităţii sunt ordonate, în general de către Henri Ey, 
aşa cum am amintit deja şi cum vom mai aminti pe parcursul acestei lucrări, după o 
scală a nivelurilor de disolutie a corpului psihic, pornind de la palierul cel mai înalt, 
spre disoluția cea mai profundă. Vom avea astfel pentru patologia personalității: 

e dezechilibre 

e nevroze 

e  deliruri cronice şi schizofrenii 
e demente (cf. H. Ey 1963: 746). 

Observăm că, pe scala nivelurilor de disolutie, grupul schizofreniilor se află 
pe un palier, situat, ca grad de profunzime a destructurării psihice, între nevroze şi 
demente. Din punct de vedere nosologic, grupul schizofreniilor intră în categoria 
mai largă a formelor de organizare delirante (vezanice) ale personalității — grupul 
delirurilor cronice (H. Ey 1996: 145-151). Acest grup al psihozelor cronice, ne 
spune Henri Ey „se caracterizează mai înainte de toate prin delir, adică printr-o 
alterare a sistemului realităţii care reflectă organizarea “vezanică”!*! a persoanei” 
(op. cit. p. 145). 

Grupul psihozelor cronice (organizări vezanice ale personalității) cuprinde, la rândul său, 
două sub-grupuri: 

1. grupul schizofreniilor, cu dezagregare psihică; 

2. grupul delirurilor cronice, fără dezagregare psihică (ibidem). 

După ce a împărțit genul în speciile sale, Henri Ey face următoarele 
precizări: 

„a. ceea ce caracterizează genul, este o formă de dezorganizare a vieţii psihice care 
implică, în mod esenţial, persoana — în sensul că aceasta se alienează, şi nu se mai 
recunoaşte pentru ceea ce ea este „realmente? — şi aceasta este o formă de 
reorganizare imaginară a lumii, exclusiv după exigente afective. 

b. ceea ce diversifică speciile schizofreniei şi delirurilor cronice (şi printre acestea, 
sub-grupul delirurilor fantastice şi cel al delirurilor sistematice) este : 1. că structura 
schizofrenică este, în mod esenţial, o formă de dezorganizare autistă a vieţii psihice, 
care este vlăguită şi secătuită până la căderea într-o dezagregare sau, în orice caz, 
până la închiderea sa în fața lumii, astfel încât delirul este progresiv înfundat, 
submersat de către înaintarea deteriorării; 2. că structura delirurilor cronice este 


1 Aşa cum explică Henri Ey însuşi, acest grup al psihozelor cronice, a fost denumit, în secolul al XIX- 
lea, “Paranoia” sau “Verucktheit” de către şcoala germană şi “Vesanie” de către şcoala franceză, având aici 
sensul de alienare mintală, în general — cf. H. Ey 1996: 145. 

caracterizată prin suprastructura imaginară compensatorie a unei dezorganizări 
minime, astfel încât acesta este submersat de către primul” (H. Ey 1996: 150). 
În urma unei analize structurale, se ajunge la o nouă diviziune, de data 
aceasta în cadrul grupului delirurilor cronice care se va împărţi în două categorii: 
e grupul psihozelor delirante fantastice (parafreniile nosografiei clasice); 
e grupul psihozelor delirante sistematice (paranoia în nosografia clasică). 
Prin urmare, grupul psihozelor cronice este compus din trei tipuri de 
structuri vezanice: 
1. schizofrenii; 
2. psihoze delirante fantastice; 
3. psihoze delirante sistematice (op. cit. p. 150). 


Schizofrenia: boală sau structură psihopatologică ? 


După ce am determinat poziția nosografică a grupului schizofreniilor, ne 
vom ocupa de schizofrenia în sine, înțeleasă ca structură psihopatologică, aşa cum o 
fundamentează teoria organo-dinamică a schizofreniei. 

Vom insista doar asupra faptului că, separarea planurilor etiologic şi clinic 
(semiologic), are o serie de consecințe!” importante, atât asupra teoriei organo- 
dinamice în general, cât şi asupra teoriei organo-dinamice a schizofreniei, înțeleasă 
ca structură psihopatologică. În acest moment ne vom concentra numai asupra uneia 
din consecinţele importante şi anume, re-definirea statutului nosografic al 
schizofreniei. 

Sunt create condiţiile de posibilitate pentru punerea întrebării: sunt bolile pe care le- 
au descris în mod tradițional psihiatrii, într-adevăr boli mintale în sensul tare al 
cuvântului sau sunt mai degrabă structuri psihopatologice? 

Un exemplu semnificativ îl constituie cazul schizofreniei, în raport cu care, 
punând această întrebare, Henri Ey aminteşte că: „Demenţa precoce a fost si este 
considerată, adesea, ca fiind o boală. Unii, ţinând cont de faptele de ereditate 
psihopatică, regăsite frecvent în familiile bolnavilor atinşi de această afecțiune, au 
avut tendința de a o considera ca fiind constituţională; alţii, scoțând în relief 
caracterul deficitar al capacităților (semn de disolutie), au atribuit-o, dimpotrivă, 
unui proces dobândit. Este probabil că, această manieră de a vedea lucrurile, este 
responsabilă de tendinţa de a considera ca fiind constituţionale formele uşoare, 
caracterologice ale psihozei (schizoidia) şi ca fiind dobândite, formele deficitare 
(dementa precoce). Actualmente, nimeni nu ar mai considera această psihoză ca 
depinzând de o etiologie unică. Bleuler recunoştea deja multiplicitatea elementelor 
etiologice [...]” (H. Ey 1975: 163). 

La pagina 196 (H. Ey, 1975), Henri Ey revine asupra acestei probleme a statutului 
nosografic al schizofreniei: este schizofrenia o entitate anatomo-clinicä cu etiologie 
specifică sau o structură psihopatologică cu etiologie multifactorială? Alegerea lui 


142 Pentru o analiză mai amplă a acestor consecinţe ale principiului separaţiei, a se vedea articolul nostru 
apărut în revista Psihiatru.ro (V. V. Toma, 2005). 

Henri Ey înclină, evident, în favoarea definirii schizofreniei ca structură 
psihopatologică, având doar o valoare sindromică (cf. H. Ey 1975: 196). 
Aceasta înseamnă că, în cadrul clinicii organo-dinamice, trebuie să renuntäm la 
cercetarea factorilor etiologici ai schizofreniei? În nici un caz, nu acesta este sensul 
consideraţiilor teoretice de până acum. Dimpotrivă, ne spune însuşi Henri Ey 
„O atare concepţie face chiar mai imperioasă cercetarea, în fiecare caz particular, a 
factorilor etiologici şi necesitatea de a face un tratament etiologic” (H. Ey 1975: 
196). În fond, spune Henri Ey, „este într-adevăr imposibil să nu vezi că persoana 
schizofrenului nu se constituie ca atare, renunțând să mai fie cineva constituindu-se 
într-o “ființă-în-lume'al cărei imaginar este singura sa lege, decât prin efectul unei 
complexitäti de factori etio-patogenici” (H. Ey 1996: 411). 
Subliniind „aspectul multidimensional al etiologiei bolilor mintale” (H. Ey et al. 
1967: 544 ) Henri Ey atrage atenţia asupra următoarelor aspecte : 

e schizofrenia nu poate fi considerată ca o stare lezională sau 

constituţională!” ; 

e schizofrenia nu poate fi redusă la unul sau altul din factorii săi organici sau psiho- 

sociali (H. Ey et al. 1967: 544). 

Prin urmare, în organo-dinamism, schizofrenia este definită astfel: 
„schizofrenia este o formă de delir cronic caracterizat printr-o dezorganizare 
progresivă a vieţii psihice şi mai ales a persoanei care pierde legăturile sale cu 
Lumea reală şi o organizare a unei lumi autistice care are tendinţa să se închidă din 
ce în ce mai mult” (H. Ey 1996: 386). Schizofrenia, spune Henri Ey, este „o formă 
de existenţă în care imaginarul este convertit în lege absolută, adică în Delir. 
Schizofrenia este, în această privinţă, în mod esenţial un demers, un itinerar care se 
îndreaptă spre distrugerea realității, nu doar a celei care este trăită în experiența 
sensibilă, ci şi a celei care este concepută ca un sistem de valori logice, etice şi 
estetice” (H. Ey 1996: 410) 

Conceptul de „proces schizofrenic” este esenţial pentru înţelegerea teoriei 
schizofreniei la Henri Ey. Acesta reprezintă „în acelaşi timp o neputinţă şi o 
trebuință, adică el este supus legii distanţei organo-clinice pentru care este ilustrarea 
cea mai tipică. A fi, sau mai exact, a deveni schizofren înseamnă ca, sub condiţia 
„negativă” (endogenă sau exogenă) a unei malformații congenitale sau poate 
dobândite ocazional (neputinţă), să-ți dirijezi „pozitiv” viaţa în sensul unei rupturi de 
comunicare cu celălalt (trebuintä). Şi tocmai între aceste două coordonate se înscrie 
curba destinului schizofrenicului” (H. Ey 1996: 425-6). 

Acest proces schizofrenic însă, ne atrage atenția Henri Ey, „nu trebuie 
asimilat cu o afecțiune propriu-zis somatică, sau mai bine zis, nu trebuie să-l 
reducem la o formă simptomatică a unei afecţiuni organice în sensul obişnuit al 


3 Este respinsă astfel ca nefiind pertinentă, distincția clasică între psihoze “endogene” şi psihoze 
“exogene”. Pentru Henri Ey nu se pune problema dacă schizofrenia este sau “endogenă” sau ‘exogenä’. Ea 
este şi una şi alta, prin urmare, nu poate fi redusă nici la o stare lezională cu determinism exogen pur, nici 
la o stare constituţională cu determinism endogen pur. Pertinentă pentru organo-dinamism este distincția 
între patologia acută şi cea cronică, între structuri psihopatologice acute (psihoze acute) şi structuri 
psihopatologice cronice (psihoze cronice) iar schizofrenia reprezintă o structură psihopatologică cronicä- cf. 
H. Ey et al. 1967 : 212 ; H. Ey 1996 : 354. 

termenului, unde se poate vorbi de exemplu, de tulburäri mintale post-traumatice, 
encefalitice, etc. Căci, chiar dacă se pot întâlni şi cazuri de acest gen, procesul 
organic cerebral nu constituie însă, o cauză suficientă pentru dezvoltarea unei 
schizofrenii. Patologia caracterizată prin destructurarea câmpului conştiinţei, nu 
constituie prin ea însăşi, o cauză suficientă” (H. Ey 1996 : 425). 


Semnificaţia clinică a viziunii organo-dinamice asupra schizofreniei 


Care este impactul acestei viziuni structuraliste asupra clinicii psihiatrice? 
În opinia noastră, structuralismul organo-dinamist în clinica schizofreniei, atrage 
după sine: 

e necesitatea unor metode de observaţie şi analiză a evoluţiei procesului 
schizofrenic; 

e deschiderea către o abordare pluridimensională a cazurilor clinice de 
schizofrenie (şi nu numai!) care să depăşească limitările impuse de 
reductionismul biologist sau comportamentalist!*: abordarea clinică 
(semiologicä), psihodinamică, fenomenologic-existentialä, etio-patogenicä; 

e îmbogățirea analizei clinice cu analiza structurală de tip organo-dinamic ; 


Teoria despre structura demenţială 


În Étude No. 8 Henri Ey scrie, în legătură cu psihozele cronice, din care 
face parte şi structura dementialä, următoarele: 

„Unele dintre aceste psihoze sunt caracterizate printr-o atingere, în acelaşi 
timp, a organizării câmpului conştiinţei cât şi a traiectoriei personalităţii. O „stare 
demenţială” reprezintă, evident, o anumită „slăbire intelectuală”, adică o 
incapacitate pentru conştiinţă de a se ridica la nivelul operaţiilor, despre care noi am 
spus, mai sus, că acordează existenţa subiectului la realitatea obiectivă. Tot ceea ce 
numim tulburări de memorie, tulburări ale asocierilor, ale orientării etc..., 
corespunde acestei tulburări negative. Această incapacitate favorizează producția 
fantasmică până la punctul la care nu mai există demente fără delir, fără o „tentă 
delirantă” a vieţii psihice. În plus, traiectoria însăşi a personalității se află profund 
alterată, mai întâi ca dezvoltare istorică, deoarece dementul „pierde conştiinţa” de 
sine, conştiinţa situației, a continuității şi a unității persoanei sale sub multiplicitatea 
evenimentelor. Mai apoi ca scală a valorilor ce determină un program vital, deoarece 
dementul este în acelaşi timp, tulburat în „judecata sa”, în sentimentele sale morale, 
adică a pierdut capacitatea de a se plasa într-o perspectivă logică şi etică” (H. Ey 
1952: 270). 

Prin ce se aseamănă şi prin ce se deosebeşte structura dementei senile, în 
raport cu structura schizofreniei, mult timp denumită demență precoce? lată ce va 
spune Henri Ey în această privinţă: 

„Un „schizofrenic”, adică un bolnav atins de o evoluţie dementialä de un 
nivel mai puţin profund, prin „disocierea” activităţii sale psihice, este plasat într-o 


14 Vezi şi E. Corin (1989). 

situatie analogä. Sindromul primar sau negativ al acestei disocieri, altereazä câmpul 
conştiinţei sale şi provoacă o elaborare „autistă” a gândirii delirante, reprezentând 
partea pozitivă sau secundară a simptomatologiei sale. Şi aici, de asemenea, există 
ceva în plus; viața sa psihică, în întregime sau aproape, trăită în registrul unei 
experiențe delirante primare, ieşită din structura tulburată a conştiinţei sale 
schizofrenice, antrenează o modificare profundă a personalității sale. Aceasta tinde 
să se dizolve, să se sfărâme, să se volatilizeze în țesutul inextricabil şi incoerent al 
evenimentelor delirante şi în dezorganizarea haotică, durabilă, a conştiinţei. 
Traiectoria sa se destinde şi se dispersează, încetând de a mai susține unitatea 
persoanei şi a istoriei sale” (H. Ey 1952: 271). 


Teoria despre boala mintală în organo-dinamism 
Realism şi anti-realism cu privire la statutul nosografic al bolii mintale 


Poziţiile anti-realiste cu privire la boala mintală au fost împărţite în două 
mari categorii: 
I. concepții care neagă realitatea tuturor bolilor mintale; 
I. concepții care neagă doar realitatea unora dintre bolile mintale (Ch. 
Perring, 2001a). 

Printre concepțiile anti-realiste din prima categorie se încadrează şi poziția 
lui Thomas Szasz care consideră că bolile psihice nu sunt reale, ele nici măcar 
nefiind boli în sensul adevărat al cuvântului, acest statut revenindu-le doar bolilor 
somatice (Th. Szasz, 2000). Realitatea bolii somatice este dată de realitatea 
materială, anatomo-fiziologică, a corpului uman’®. 

Psihiatrii în genere, au considerat însă bolile psihice ca fiind boli reale, 
încercând să le asimileze cu bolile somatice. Unii le-au identificat pur şi simplu cu 
acestea, alții au încercat să surprindă diferențele specifice ale bolii psihice în raport 
cu boala somatică. 

Căutarea entităților patologice reale a fost unul din obiectivele principale 
ale marilor clinicieni (e. g. Kraepelin citat ca atare în K. Jaspers 1963: 569). Pentru a 
identifica pe cât posibil „tipuri naturale” (natural kinds) au fost formulate o serie 
de criterii. K. Jaspers descrie aceste criterii în succesiunea lor istorică: forme 
psihologice de bază, etiologie specifică, substrat anatomic (procese cerebrale), 
evoluție, stadiu final (1963 : 565). Acest tip de cercetare, condus de ideea unor 
„entităţi nosologice” nu a condus la rezultatul aşteptat, din motive care tin de 
specificul însuşi al patologiei psihiatrice. 


Realismul nosografic al lui lui Henri Ey 
Henri Ey vorbeşte despre acest tip de cercetare în psihopatologie, ca despre 


„marea iluzie a entităţilor anatomo-clinice” (H. Ey 1963 : 742) a cărei idee centrală 
era de „a lega fizionomia patognomonică a unei boli mintale de un proces etiologic 


1485 A se vedea aici M. Foucault care în Naşterea Clinicii vorbeşte despre spatializarea secundară a bolii în 
organismul uman (M. Foucault 1998: 27). 

specific” (H. Ey 1963: 742). Aceastä idee, spune Henri Ey, este de nesustinut, 
întrucât „bolnavul mintal’ nu poate fi confundat cu substratul său anatomo- 
fiziologic, fie că îl cunoaştem, fie că îl presupunem” (H. Ey 1963: 742). 

Întrucât realitatea bolii nu mai poate fi fondată pe realitatea substratului său 
anatomo-fiziologic, există riscul de a te situa pe o poziție anti-realistă, care să nege 
orice realitate bolii mintale. Henri Ey este perfect conştient de acest risc şi va încerca 
să găsească un nou fundament pentru poziția sa realistă privind boala mintală (H. Ey 
1963: 743). Ca o observaţie, merită amintit aici că există o conexiune strânsă în 
organo-dinamism, între natura bolii şi natura omului, între Medicină şi 
Antropologie. 

Demersul argumentat al lui Henri Ey are mai multe etape: 

e respinge ca invalidä inferenta care spune că, întrucât nu corespund unor en- 
titäti etiopatogenice specifice, bolile mintale nu există (vezi H. Ey 1963: 743); 

e situează realitatea bolii mintale la nivelul fenomenologic (cf. H. Ey 1963: 
740, 743) arătând că teza a Il-a a organo-dinamismului (teza 
fenomenologică) „permite să fie sesizate, în realitatea lor fenomenologică 
(H. Ey 1963: 740) forme de conştiinţă sau de existenţă patologice, destul de 
tipice pentru a constitui „specii clinice”...obiect al unei patologii bazate 
înainte de toate, pe clinică” (H. Ey 1963: 743) 

e respinge teza (tot de origine antipsihiatrică) conform căreia boala mintală 
se situează la nivel supra-individual, social sau cultural, individul fiind doar 
victima unei societăți bolnave (e.g. teoria double-bind în etiologia 
schizofreniei) sau a inadaptării la normele unui grup cultural. Henri Ey 
respinge, de asemenea şi teoria etichetării sociale (H. Ey 1963: 740); 

e respinge poziţia nominalistă privind boala mintală; 


Ceea ce putem remarca este faptul că Henri Ey situează în plan 
fenomenologic — existenţial atât OBIECTIVITATEA cât şi REALITATEA bolii 
psihice (H. Ey 1963 : 738, 740). 

În ce constă realitatea bolii mintale? La paginile 740-742 din textul său 
publicat în Die Psychiatrie der Gegenwart (1963), Henri Ey arată că, realitatea 
acestei „boli a realităţii” constă într-o cădere sau plonjare în irealitate şi imaginar. 
Această „negativitate”, această tendință la aneantizare a realului'*, este cea care 
constituie realitatea bolii mintale (H. Ey 1963: 741). Aceastä cädere în irealitate si 
imaginar, are tendinţa, spune Henri Ey, prin structurarea însăşi a fiinţei psihice, de a 
fi trăită şi gândită de către subiect (i. e. pacient) ca o realitate, deci, ca non- 
patologică!“ (H. Ey 1963 : 740). 

Aceste discuţii cu privire la realitatea bolii mintale, vor fi transpuse la un 
nivel mai general, al ştiinţei medicale în ansamblul ei, atunci când, în Naissance de 
la Medecine (1981), Henri Ey face o analiză a obiectului Medicinii şi a naturii bolii, 
spunând că, acest obiect are un caracter natural, urmând ca apoi să se precizeze dacă 


146 Despre această negare a realităţii la pacienţi schizofrenici, vorbeşte şi E. Hersch (2003). 
147 De aici se poate înţelege şi specificul conştiinţei bolii la pacienţii psihici (H. Ey 1963: 739). 

este vorba de un obiect natural fizic sau un obiect de natură morală (etico-culturalä) 
— cf. H. Ey 1981: 225). 

Recunoaştem ca fundal al acestei distincţii, disputa nature / nurture, 
clasică în antropologia culturală. Soluţia lui Ey este din nou, dialectică, propunând 
un model sintetic numit model organismic sau organo-dinamic al bolii. Prin urmare, 
şi în ceea ce priveşte boala în genere, ca obiect al Medicinii, Henri Ey respinge 
reductionismul mecanicist. Acesta reduce realitatea bolii la substratul ei anatomo- 
fiziologic. 


Realitatea bolii mintale — etape istorice. O cronologie inversată 


Henri Ey face o mutație importantă în ceea ce priveşte stabilirea 
caracterului real al bolii mintale. El arată că boala nu este reală pentru că reprezintă 
o entitate anatomo-fiziologică cu etiologie specifică (în acest caz realitatea bolii 
coincide, sau este dată de realitatea materială a corpului). Boala este reală, iar 
realitatea sa este de ordin fenomenologic-existential (boala este o formă de 
experienţă şi de existență patologică, o manieră de-fi-în-lume” patologică!“5). 

Fondarea realității bolii pe realitatea corpului, este o realizare relativ 
recentă a Medicinii, care apare, aşa cum arată Michel Foucault, odată cu 
„spaţializarea secundară” a patologicului, specifică medicinii anatomo-clinice (M. 
Foucault 1998: 19,27). 

Spatiul esenţial al bolii şi spatiul corpului se vor suprapune. După ce 
medicina somatică adoptă această poziţie, va veni rândul medicinii mintale să preia 
cuceririle medicinii (sau metodei) anatomo-clinice, patologizând nebunia, care se va 
„spaţializa secundar” în corpul uman, în special la nivelul creierului (dar nu 
exclusiv, după cum o indică cel putin la E. Esquirol (1838) „teoria simpateticului” 
prin care boala putea fi situată la distanță, în alte organe, dar provocând „prin 
simpatie” o afectare a creierului care va da simptomele de alienare).* 

Înainte de această întâlnire a spaţiului bolii şi a spaţiului corpului, în cadrul 
a ceea ce tot Foucault numeşte „medicina speciilor”, realitatea bolii era fondată pe 
realitatea lumii esentelor (analoge formelor „platoniciene”) care nu se manifestă la 
nivel fizic decât sub forma unor „accidente”, realizări imperfecte ale unor forme 
ideale, perfecte (M. Foucault 1998: 25). 

Probabil că, înainte de această concepţie „platoniciană” a bolilor ca forme 
(eidos), se situează concepția magică a bolii ca forță a Răului care pătrunde din 
exterior, ca un corp străin!*, în corpul viu al omului, producând starea de suferință 
sau chiar moartea. Henri Ey nu încetează să repete acest principiu fundamental al 
concepţiei sale despre boală: boala nu este un corp străin care pătrunde din 
exterior în organism, ci reprezintă o dezorganizare a organizării corpului (a 
corpului fizic, în cazul bolii somatice şi a corpului psihic în cazul bolii mintale) 


148 A se vedea si L. Binwanger (2000). 

1 A se vedea Esquirol (1838), precum şi Foucault Istoria nebuniei în epoca clasică (1996) privitor la 
« doctrina simpateticului » în patogenia bolilor mintale în perioada alienistă. 

150 A se vedea aici teoria bolii ca un corp străin, ca forță magică externă — G. Canguilhem 1966, Henri Ey 
1981. 

acest lucru semnificând tocmai distanța pe care psihiatria organo-dinamicä înțelege 
să o ia în raport cu orice concepție pre-ştiințifică despre boala mintală, care ar 
accepta o doctrină etiologică de tip magic sau mistic. 


Teorii despre boală în ontologia medicală 


Istoricul şi epistemologul francez al medicinii, Georges Canguilhem (1966) 
face distincţia între următoarele două poziții ontologice opuse privind boala: 

1. monismul — care susţine că patologicul nu este diferit ca statut ontologic față de 
normal sau fiziologic. Între ele există numai o diferenţă de grad, patologicul 
fiind o variaţie în plus sau în minus față de fiziologic (aşa numita „dogmă 
patologică a secolului al XIX-lea” sau principiul lui Broussais). 

2. dualismul — care susține că patologicul diferă de fiziologic nu numai cantitativ 
ci şi calitativ. Dualismul a fost asociat cu o doctrină realistă de tip 
platonician!5!, bolile fiind considerate ca fiind esențe imuabile ce pătrund din 
exterior în organism producând suferință („teoria ontologică” a bolii — G. 
Canguilhem, 1966). Un astfel de dualism ontologic a fost susținut de medicina 
secolului al XVIII-lea, pe care M. Foucault o numeşte „medicina speciilor” (M. 
Foucault Naşterea clinicii 1998). Dualismul se asociază şi cu teoria conform 
căreia, boala reprezintă o dezorganizare a organizării corpului, un dezechilibru 
între forte opuse aflate în mod normal în echilibru — „teoria funcţională” sau 
dinamistă a bolii (G. Canguilhem, 1966). Teoria dinamistă recunoaşte o 
heterogenitate între normal şi patologic. 


51 Henri Ey respinge realismul platonician privind boala, de asemenea şi nominalismul. El susține un 
realism naturalist şi materialist în ceea ce priveşte boala somatică (H. Ey, 1981) şi un realism de natură 
fenomenologc-existentialä în ceea ce priveşte boala mintală (H. Ey, 1963). 

TABEL 3: CRONOLOGIA PRINCIPIILOR PATOGENICE ȘI A TEORIILOR 


DESPRE BOALĂ 
Principii Raportul Teoria Poziţia Observații 
patogenice Normal despre ontologică 
Patologic boală 
Medicina sec.al | Raportul a două Ontologică | Dualism Poziţie realistă (platonicianä) 
XVIII-lea naturi diferite: în raport cu natura bolii; boala 
(„medicina natura bolii şi este o entitate, o esenţă care 
speciilor”) (M. natura umană; intră în corp, având o realitate 
Foucault 1998) boala ca o contra- proprie, o natură diferită de 
natură (M. natura corpului (dualism 
Foucault 1998) ontologic). 
Principiul lui Identitate Ontologică | Monism Poziţie anti-realistă în raport 
Broussais calitativă şi cu statutul ontologic al bolii: 
(„dogma sec. al diferență se neagă realitatea faptului 
XIX-lea”) cantitativă patologic; patologicul nu este 
decât o variație cantitativă a 
fiziologicului (G. Canguilhem 
1966). 
Principiul lui F. Diferenţă Dinamică Dualism Vitalismul lui Xavier Bichat 
E. Anstie (H. Ey | calitativă şi (1800) recunoaşte 
1975: 61) cantitativă originalitatea faptului vital. 
Viaţa este totalitatea forțelor 
care se opun morții. Boala va 
fi văzută ca viață patologică 
ce anticipează moartea (G. 
Canguilhem 1966, M. 
Foucault 1998). 
Principiul lui J. Diferenţă Dinamică Dualism Prin urmare, boala va avea o 
H. Jackson (H. calitativă şi realitate, însă, acesta va fi 
Ey 1975: 61) cantitativă realitatea corpului bolnav; se 
adoptă deci o poziție 
ontologică dualistă, însă 
diferită de dualismul 
medicinii speciilor (realism 
platonician) 
Principiul lui Diferenţă Dinamică Dualism Poziţie realistă şi naturalistă 
Henri Ey calitativă şi privind natura bolii somatice; 
(principiul dublei | cantitativă boala va avea o realitate, însă 
patogenii) acesta va fi realitatea corpului 


bolnav; se adoptă deci o 
poziţie ontologică dualistă; 
poziţie realistă, 
fenomenologic-existentialä 
privind boala mintală. 

Adoptarea unui model organo-dinamic al maladiilor mintale 


Cu privire la acest model al bolii mintale în organo-dinamism, Henri Ey va 
spune următoarele: „Dacă, dimpotrivă, vom considera creierul ca pe organul însuşi 
al integrării vieţii de relaţie, dându-i termenului de integrare sensul său cel mai tare, 
vom fi conduşi la a considera organizarea corpului uman ca pe o organizare ierarhică 
ce nu se construieşte decât printr-o ontogeneză specifică la baza sa (corpul) şi o 
ontogeneză individuală la vârful său („corpul psihic”) — de unde două corolare 
fundamentale: primul, este că nici o parte a organismului nu funcționează ca o 
mecanică, întrucât legea organizării sale este finalitatea sa; al doilea este că, 
patologia „corpului psihic” este într-adevăr efectul unei dezorganizări organice, dar 
care constituie o ‘disolutie’ (o inversare a mişcării evolutive de integrare) a 
„corpului psihic” (H. Ey 1975: 217). 


Consecințele adoptării unei teorii dinamiste despre boala mintală 


Adoptarea teoriei funcţionale (dinamiste) despre boală, are câteva 
consecinţe importante : 

- sănătatea e o stare de echilibru a unor forte opuse. 

- după modelul corpului fizic în care forţele vitale se echilibrează pentru a se 
opune morţii, corpul psihic e menţinut în stare de sănătate prin echilibrarea 
forțelor psihice opuse, conştiente şi inconştiente care sunt într-un dinamism 
permanent; 

- boala reprezintă o stare de dezechilibru, în care forțele inconştiente invadează 
conştiinţa (patologia conștiinței) şi/sau personalitatea (patologia 
personalităţii), stare de dezechilibru care nu reprezintă o stare de dezordine ci, 
o nouă ordine, inferioară stării de echilibru proprie sănătăţii; regăsim aici 
viziunea dinamistă despre boală a lui Kurt Goldstein care, aşa cum sugerează 
G.Canguilhem, poate fi teoretizată cel mai bine prin apelul la teoria ordinii a 
lui H.Bergson conform căreia nu există haos, nu există dezordine ci numai 
trecerea de la un tip de ordine la alt tip de ordine. Boala ca dezechilibru, în 
sensul de „nouă ordine” a fost teoretizată de G.Canguilhem (1966) şi arată că 
tabloul clinic reflectă „o nouă alură stabilizată a vieții”. 

- vindecarea nu poate conduce la „retitutio ad integrum”, deoarece organismul 
nu mai poate reveni la ordinea iniţială, caracteristică stării de sănătate de 
dinainte de boală'*”. 

Este destul de greu de înţeles postulatul organic al lui Henri Ey care face 
ca orice boală psihică să fie o somatozä, adică o afectare organică, somatică. Există 
totdeauna, undeva în trecutul bolnavului psihic, o atingere a infrastructurii somatice 
a arhitecturii corpului psihic, care va slăbi întreaga construcție a corpului psihic, 
constituind un teren favorabil, o predispozitie față de o agresiune ulterioară. E 
adoptată aici, în ceea ce priveşte etiologia bolilor psihice, o poziţie organogenetică 
ce exclude tezele psihogenetice şi sociogenetice. 


15 Pentru Henri Ey însă, vindecarea completă este posibilă, cel putin în cazul psihozelor acute. 

Postulatul organic s-ar putea înțelege tocmai prin referire la teoria ordinii şi 
la imposibilitatea lui „restitutio ad integrum” precum şi a principiului formulat de 
W. Griesinger (1845) şi reluat de K. Jaspers (1963) conform căruia psihicul nu poate 
fi afectat decât pe calea creierului. Despre toate acestea am vorbit pe larg, într-unul 
din subcapitolele anterioare. 

Undeva, în trecutul pacientului, intrauterin sau post-natal, apare o afectare a 
creierului care se vindecă, însă nu complet, ramânând ca un teren vulnerabil! 
pentru alte accidente patogene. 

Vulnerabilitatea (terenul predispozant) poate fi şi de natura ereditară. 

Genele patologice la nivel neuronal, pot proveni de la generaţiile 
anterioare. De aici necesitatea de a studia aspectele legate de genetica bolilor 
psihice şi problemele ce tin de „partea respectivă a eredităţtii, constituției şi 
mediului în patogenia tulburărilor mintale.” 1* 

Dacă ne aducem aminte arheologia conceptului de boală, descrisă de Henri 

Ey în Naissance de la Medecine (1981), putem spune că în viziunea organicistă, 
boala ca traumă (ca leziune) este situată ca debut (debutul fiziopatologic, ce diferă de 
debutul clinic) în trecutul persoanei bolnave. Trauma iniţială afectând creierul, produce 
o dezorganizare urmată de o reorganizare într-o nouă ordine, inferioară, stării 
mintale de sănătate, ceea ce va constitui o diateză, o predispozitie, o vulnerabilitate 
biologică la o serie de factori etiologici ulteriori. 

Nu putem să nu facem o paralelă între modelul biologic al traumei inițiale 
şi modelul psihanalitic al traumei originare, cu diferenţa că trauma e intrapsihică. 
Trauma psihică e căutată de asemenea în trecutul bolnavului. De aici rezultă dubla 
importanță a trecutului persoanei bolnave, în organo-dinamism, trecut care este 
reconstituit diferit în anamneza de tip medical şi în metoda psihanalitică. 


Boala mintală este mai „umană ” decât boala somatică 


În Etude No.2 Henri Ey face din nou referire la neurologul german Kurt 
Goldstein, despre care spune că: „Pentru el, boala este o reacție catastrofică ce se 
substituie comportamentului ordonat... Şi dacă bolnavii (les malades nerveux) de 
care s-a interesat în mod special, sunt bolnavi care „au pierdut posibilitatea de a se 
adapta la posibil”, putem spune că orice bolnav pe care îl studiază patologia 
generală, a pierdut posibilitatea de a se adapta la necesitate. 

Ceea ce conduce la distingerea, în patologie, a două planuri diferite: un 
plan al comportamentelor morbide la nivelul contingentelor şi al adaptării vieții de 
relaţie şi un alt plan, al comportamentelor pe nivelul funcțiilor propriu-zis vitale. Se 
înțelege că „boala nervoasă” apare în acest sens mai „umană” decât „boala 
organică, ( Étude No. 2 p.44). 

Mai departe, în acelaşi studiu, Henri Ey adaugă : „Considerarea umanității 
corpului nostru şi nu doar a animalitätii, vegetativității sau a universalitätii sale, 
înseamnă în mod fatal să introducem în natura şi existența umană un conflict între 


153 Câteva consideraţii cu privire la cocneptul de teren în patologia umană, se regăsesc în Étude No. 2 (H. 
Ey 1952: 38). 
15% A se vedea şi H. Duchâne, în tratatul de psihiatrie al EMC 1955 vol. 37710 A” , H. Ey 1954: 174. 

corporalitate şi spiritualitate; juxtapunerea cartezianä a unui corp separat de sufletul 
său, sau, doar pur şi simplu coexistând paralel cu el, este pentru toți de negândit, 
părând că toată lumea sfârşeşte prin a se acorda asupra faptului că, raporturile dintre 
fizic şi moral nu sunt raporturi topografice în spaţiu ci raporturi conflictuale în 
durată. 

Astfel încât „ideea că viața psihică emerge!” din viaţa organică ar trebui 
să fie — şi în fond este — intuiţia fundamentală a concepției noastre cu privire la 
natura lucrurilor, în măsura în care ea ne poate fi comună” (op. cit. p. 46). 

Această concepție este cea care orientează medicina spre o PATOLOGIE 

A PERSOANEI, care ar rămâne de neînțeles fără ea. Şi aici vine o critică a lui 
Henri Ey cu privire la concepția „organismică ” despre boală, a lui Kurt Goldstein, 
atunci când psihiatrul francez, precizează: 
„Dacă, într-adevăr, psihismul ar fi fost doar co-extensiv cu totalitatea organismului, 
raportul dintre fizic şi moral ar fi fost reglat, în sensul în care putem spune despre un 
cont că este reglat, adică atunci când el nu mai există. Ideea care ni se impune atunci 
de la sine, este că aceste raporturi (dintre fizic şi moral — n. n. V T) constau din 
relații dinamice între ceea ce suntem „în sine” de la natură şi acea parte prin care 
existăm „pentru noi” în lume. Este ceea ce nimeni nu a înţeles mai bine decât Freud 
şi în acelaşi timp reprezintă sensul decisiv al opoziţiei dintre Sine (Ca) şi Eu (Moi) 
în realitatea ființei noastre” (Étude No.2, p.46 ). 

Henri Ey face aici o serie de distincţii conceptuale, care trimit la analiza 
ontologică a ființei umane, aşa cum este ea înțeleasă de psihiatrul francez. Din 
rândurile de mai sus aflăm că psihicul nu se suprapune cu organismul în totalitatea 
sa. În alt text aflăm că, corpul psihic nu este nici acelaşi, nici diferit de corpul fizic, 
raportul dintre ele nu este unul topografic în spaţiu, ci unul cronologic, în durată. 

Pe de altă parte, aflăm că „între fizic şi moral, adică psihic, se află viaţa, 
nivelul vital, organic. (cf. Étude No. 4, p.74 ). Raporturile dintre fizic şi moral nu 
sunt raporturi de contiguitate, nu se situează într-un paralelism al planurilor sau al 
aspectelor, ci trebuie privite într-o perspectivă mai naturală ca fiind „forme de 
evoluţie a vieţii” (p.85 ). Sau la pagina 75 : „Trebuie să concepem viaţa organică şi 
viața psihică nu ca fiind separate, nici juxtapuse ci una fiind generată de cealaltă, 
prin avântul sau, prin dialectica sa vie”. 

Deşi natura, înţeleasă mai degrabă ca „naturantă” decat „naturată”, nu face 
salturi, ea se desfăşoară totuşi în structuri de realitate, care constituie o ierarhie, 
mergând de la lumea fizică la lumea organică, şi de la lumea organică la lumea 
psihică, fără ca să fie posibilă explicarea în întregime a formelor superioare prin 
eşaloanele inferioare. Avem aici de a face cu un fel de pluralism radical, în sensul pe 
care Mario Bunge îl dă acestui concept. (M. Bunge 1984: 271, 301). 


Boala ca disolutie 


Fiinţa psihică are o dezvoltare, o devenire. Ea se dezvoltă trecând prin mai 
multe stadii ontogenetice. Caracterul negativ al bolii este dublu: 7. anterior, 2. 


155 Nota lui Henri Ey: « Emergenfa este înțeleasă ca termen dialectic care depăşeşte conceptele de 
transcendentä şi imanentä » (p.45 jos ) 

inferior. Stadiile cronologic anterioare ale psihismului, devin structuri inferioare 
din punct de vedere ontologic. Prin urmare, boala este o regresiune, este negativä 
concomitent într-un dublu sens: ființa psihică se reorganizeză pe un nivel anterior 
(deci anacronic) şi inferior (ca strat ontologic). 

Funcția de negativitate a conştiinţei (în dublu sens: conştiinţa a ceva, 
conştiinţa că eşti cineva) refulează permanent inconştientul. În starea de boală, 
straturile superioare ale conştiinţei sunt afectate şi se pierde funcția negativă de 
inhibitie şi refulare, astfel încât inconştientul iese la iveală: 

1) luând locul realităţii (percepţia strict subiectivă e luată drept obiectivă) sau 

2) altul decât Eul vine şi înlocuieşte Eul (fie în maniera în care Eul devine Altul, 
fie în care Altul devine Eu). 

Boala este, în acelaşi timp, disolutie capacitară şi involutie a personalităţii, 
cu diferenţa că : 

e în bolile acute predomină aspectele capacitare (afectarea personalităţii, deşi 
există, este mai putin evidentă, fiind acoperită de alte fenomene care 
maschează involutia personalităţii). 

e în bolile cronice domină involutia personalităţii, fenomenele capacitare 


fiind mai putin evidente!*. 


Boala psihică — aspectul experiential 


În starea de boală, pacientul are o serie de experienţe. El încearcă să 

interpreteze sau să-şi explice aceste experienţe : 
e în limbajul interior!” 
e în limbajul comun. 

Exprimarea în limbaj poate fi mai mult sau mai puţin precisă. Paul Ricoeur 
(1995) spune că exprimarea în limbaj se face metaforic; Henri Ey preia ideea lui 
Ricoeur spunând că exprimarea suferinței, a Răului din starea de boală se face 
folosind ca mijloc limbajul metaforic. 

Limbajul permite pe de o parte expresia, exprimarea experienţelor trăite, pe 
de altă parte, comunicarea lor. Formularea în limbaj a experienţelor trăite pune 
problema adevărului şi a falsitätii datelor subiective despre starea de boală a 
pacientului. 

Edwin Hersch (2003), la rândul său, atrage atenția asupra faptului că 
experienţele în sine nu pot fi adevărate sau false, le ai sau nu le ai. Ceea ce poate fi fals, 
sunt interpretările şi explicaţiile pe care pacientul le dă experienţelor sale (p.190). O parte 
din judecätile emise de pacient cu privire la experienţele sale sunt atribuiri cauzale 
(L. Kirmayer & A. Young, 1994). Acestea se fac prin utilizarea credințelor culturale 
aflate la îndemâna pacientului, ele fiind contextualizate personal, istoric şi social. 


156 A se vedea H. Ey et al.1967, cap. "Les maladies chroniques”. 
157 Acest limbaj interior este denumit de către unii autori contemporani din filosofia minţii Mentaleză - 
cf. A, Reboul & J, Moeschler 2001: 82. 

Cunoscutul filosof A.J.Ayer'* alăturându-se altor autori, arată în mod elocvent, că 
noi putem descrie fals ceea ce simţim !*?. 


Teoria despre clasificare în organo-dinamism — aspecte generale 


Una din problemele fundamentale pe care şi le-a propus spre reflecţie Henri 
Ey a fost aceea de a stabili o ordine în ceea ce el considera a fi „haosul” 
nosografiilor şi al clasificărilor clasice. Dezordinea poate fi eliminată prin stabilirea 
unor principii nosologice raționale, prin respingerea noţiunii de „entitate nosologică” 
şi introducerea noţiunii de „specii clinice” psihiatrice care, în opinia Maestrului de la 
Bonneval, sunt singurele ce pot întemeia regulile practice de diagnostic, prognostic 
şi terapie care trebuie să se aplice acestor maladii mintale. 

În acest punct al efortului nostru de reconstrucţie a teoriei organo-dinamice, 
putem spune că, lucrarea noastră îşi propune: să prezinte o analiză a concepției 
nosologice a lui Henri Ey, să explice unitatea şi diversitatea speciilor clinice în 
organo-dinamism, de asemenea să surprindă caracterul sistematic şi dinamismul 
acestei clasificări, în raport cu clasificările nomenclatură, pe care le critică. Acest 
dinamism în clasificarea psihiatrică, este caracteristic concepțiilor organo-dinamiste 
în general, de aceea, ne vom opri, mai întâi, asupra ideiii de teorie organogenetică în 
viziunea lui Ey. 

lată cum caracterizează Henri Ey teoriile organogenetice dinamiste din 
care face parte, în opinia sa şi organo-dinamismul (neo-jacksonismmul): 

„Ca şi teoriile organice mecaniciste, ele admit, desigur, un proces organic 
care constituie substratul ereditar, congenital sau dobândit al maladiilor mintale, însă 
ele se disting de acestea, prin faptul că nu fac să depindă simptomele de leziuni în 
mod direct şi mecanic. Altfel spus, admițând totuşi o acţiune determinantă a unei 
tulburări generatoare cerebrale sau mai general, somatice, ele atribuie un rol 
considerabil dinamicii forțelor psihice în cadrul structurii, sau dacă vrem, în 
constituirea tabloului clinic şi în evoluția maladiilor mintale. Ori, această dinamică 
nu are sens decât cu condiţia să considerăm maladia nu numai ca o dezorganizare a 
vieţii psihice, ci de asemenea ca pe o reorganizare la un nivel inferior. În această 
privință, concepția lui Jackson, care a eliberat neuro-biologia modernă de 
interpretările mecaniciste ale neurologiei vechi, constituie un fel de model teoretic 
fundamental, însă cu condiţia de a-l adapta la domeniul psihiatriei. În această 
perspectivă, într-adevăr: 

1) organismul şi organizarea psihică care emerge din el, sau i se 
suprapune, constituie un edificiu dinamic şi ierarhizat, rezultând din 
evoluția, maturizarea şi integrarea structurilor stratificate ale funcțiilor 
nervoase, ale conştiinţei şi persoanei; 

2) maladia mintală este efectul unei disolutii, unei destructurări sau unei 
anomalii de dezvoltare a acestui edificiu structural; 


158 A se vedea A. J. Ayer “Propoziţii de bază”, 1954, în M. Flonta et al. 1999: 133-138. 
15 A se vedea şi teoria asertorului veridic a logicianului şi epistemologului român, C. Popa (C. Popa, 
2003) 

3) procesul organic este agentul acestui accident evolutiv: el are o acțiune 

distructivă sau negativă; 

4) regresia sau lipsa maturizării la un nivel sau altul, conferă maladiei 

mintale fizionomia sa clinică, cea a unei organizări pozitive. 

O astfel de concepţie cu privire la evoluţia şi anomaliile sau accidentele 
evolutive ale organizării structurale a vieţii psihice, face în mod necesar apel la 
însăşi noţiunea de dezvoltare dinamică: o atare concepţie organo-dinamică nu poate 
fi decât „genetică”. Ea se referă la psihologia „genetică? ce are ca obiect 
dezvoltarea, organizarea stratificată şi progresivă a structurilor psihice (H. Ey, P. 
Bernard, Ch. Brisset 1989: 75). 

În cadrul studiului nr. 20 (Études psychiatriques, vol III, pp. 11-12), Henri 
Ey spune că: „O ştiinţă nu poate într-adevăr să se bazeze decât pe o clasificare 
naturală!“ a fenomenelor care constituie obiectul său, adică, aici, al „Maladiilor 
mintale” (Cf. Étude No. 4). Trebuie deci ca, realizând (în acest volum de studii şi în 
următorul) o prezentare într-o viziune panoramică a „maladiilor mintale”, să căutăm 
acea ordine care trebuie introdusă în fapte, adică să ne întrebăm care categorii şi 
specii naturale trebuie degajate, fără a cădea pe parcurs într-o prea strictă şi 
derizorie nosografie a entităţilor (H. Ey, Étude No.20, p. 12). 

În secţiunea E a primei părți din acelaşi studiu (secţiune dedicată 
problemelor clasificării bolilor psihice), Henri Ey enumeră regulile unei bune 
clasificări în psihiatrie. Sub titlul "Aplicarea principiilor metodologice ale unei 
clasificări a maladiilor mintale”, autorul defineşte cadrul sistematizării pe care o 
propune. Iată care sunt aceste reguli: 

1),0 ,clasificare” nu trebuie să fie nici o pură enumerare, nici o simplă 
nomenclatură, deschisă indefinit. Ea trebuie să fie sistematică, adică să conţină în 
conceptul general de „boală mintală” toate speciile care intră în comprehensiunea 
şi extensiunea acestui concept. Ea trebuie să pornească deci, de la o definiţie 
corectă a maladiei mintale. Trebuie să fie, prin urmare, clară şi simplă, pe măsura 
profunzimii sale. 

2),Maladia mintală”, aşa cum am văzut în studiul nostru nr. 4 (Étude No. 4), nu 
poate fi definită decât ca fiind o fizionomie clinică, o formă tipică de evoluție a 
tulburărilor vieții psihice, având o structură particulară şi fiind condiţionată de un 
proces somatic, fie de oprire în dezvoltare, fie de disoluţie a edificiului psihic. 
3)Este necesar deci, să se ia în considerare, în istoria naturală a maladiilor mintale, 
un dublu aspect: cel al tipurilor clinice sau „typic reactions” care definesc psihozele 


160 : a ; y | i i ; 
~ Clasificarea reprezintă o operaţie de partitionare si ordonare a unei colecţii date de obiecte care 


conduce la gruparea lor exhaustivă în clase de echivalență mutual exclusive definite prin predicate de 
apartenenţă. Relaţia de echivalență poate fi una de similitudine, o precedentä, o incluziune, o 
subordonare. Clasificarea este “vagă” (classification floue) în cazul în care clasele prezintă o zonă de 
suprapunere parțială, “fineţea” sa fiind o funcţie de numărul de partitii. O clasificare ierarhică este o suită 
de partitii inclusive (emboitées) din ce în ce mai fine pe o mulţime de obiecte, o suită de diviziuni 
succesive complet ordonate prin relația de precedentä. 

O clasificare “artificială ” este o clasare în grupe prestabilite după criterii pragmatice, arbitrarii, într-un 
scop de arhivare. 

O clasificare “naturală ” reprezintă sistematizarea descoperirii similitudinilor între grupuri diversificate 
de obiecte (clase naturale, taxa) în cadrul unui domeniu de cercetare (J. Herman 1998, Encyclopédie 
philosophique universelle, Tome 1,vol. II, p. 336). 

(si nevrozele), obiecte ale unei clasificări a maladiilor mintale şi celălalt aspect, al 
proceselor somatice care le generează, obiect al unei clasificări a proceselor 
patogene. 
4)Clasificarea maladiilor mintale se divide în mod natural, la fel ca însuşi ansamblul 
vieţii psihice, în doi versanţi: patologia câmpului conştiinţei şi patologia 
personalităţii. Câmpul conştiinţei este definit prin activitatea psihică ce organizează 
actualitatea trăirii prezente iar personalitatea prin traiectoria de valori existenţiale şi logice 
permanente ale individului (credinţe, principii raționale şi morale, ideal de sine etc.) un Eu 
în calitate de sistem de dezvoltare istorică şi de construcţie a Persoanei. 
S)Patologia conştiinţei este constituită din nivelurile de disolutie sau de 
destructurare care descompun activitatea sa. Fiecăruia dintre aceste niveluri îi 
corespund „speciile” de psihoze acute. Fie că este vorba, într-adevăr, de crize 
maniaco-depresive, bufee delirante şi halucinatorii, stări confuzo-onirice, toate 
aceste psihoze acute reprezintă spectrul descompunerii conştiinţei: o serie de 
niveluri structurale tipice ale acestei destructurări a conştiinţei. 
6)Patologia personalităţii defineşte maladiile mintale cronice, fie că acestea 
conțin, lărgind-o în perspectiva personalității, actualitatea tulburărilor conştiinţei, fie 
că ele le organizează pe acestea, într-un mod de existență durabil. Aceste forme de 
personalitate patologice, presupun un prag de reacţie scăzut pentru apariția şi 
organizarea durabilă a crizelor sau a psihozelor acute” (op. cit. p 33). 

În continuare, Henri Ey oferă o schemă a clasificării pe care el o propune 
pentru maladiile mintale: 


TABEL 4: CLASIFICAREA MALADIILOR MINTALE 
PATOLOGIA CONȘTIINȚEI PATOLOGIA 
(Psihoze acute) PERSONALITĂȚII 
(Psihoze şi nevroze cronice) 
Crize maniaco-depresive Dezechilibre. Nevroze 
Bufee delirante şi halucinatorii. Stări oniroide Deliruri cronice şi Schizofrenie 
Psihoze confuzo-onirice Demente 


Cu privire la această schemă de clasificare, suntem preveniti în cadrul notei 
de subsol nr. 1 (p. 34) că: 
„ Cititorul este rugat să nu se grăbească prea tare în a stabili o concordanţă între cele 
două serii de afecțiuni, care este mai puţin schematică în spiritul nostru decât în 
schema noastră. Dorim să arătăm în această lucrare (şi mai ales în volumul IV) că, 
dacă patologia personalităţii, la nivelurile sale inferioare şi fără să se confunde cu ea, 
admite relații profunde şi imediate cu patologia conştiinţei, acest lucru nu este 
valabil şi la nivelurile superioare. Acolo, nevrozele nu întretin cu forma superioară 
de destructurare a conştiinţei, decât raporturi indirecte, în măsură în care distanța 
organo-clinicä şi elaborarea pozitivă de simptome garantează autonomia acestor for- 
me de existenţă în raport cu destructurärile conştiinţei” (H. Ey Étude No. 20, p. 34). 

Definiţia conceptului nosologic de boală mintală în organo-dinamism 


Wulff şi Pedersen, în lucrarea lor „Philosophy of medicine” (1990: 86), pun 

problema lipsei unor definiții explicite ale bolilor descrise în textele medicale. 
Studenţii la medicină, spun cei doi autori, învață să recunoască diferitele boli prin 
compararea cazurilor întâlnite cu cazurile „tipice” descrise în tratate. 
Deoarece autorii de tratate medicale nu oferă definiții diferitelor boli/sindroame 
clinice pe care le descriu, cazurile „tipice” din cărţi, care pot fi asemuite cu ideile 
platoniciene, servesc ca standarde utile de referință, însă procedura nu ia în 
considerare faptul că acest caracter „fuzzy” al entităților!” descrise, pune probleme 
majore medicinii clinice (p. 86). Aceasta face ca în cazul în care doi clinicieni sunt 
puşi să diagnosticheze pacienţii din acelaşi salon este de aşteptat ca între ei să existe 
un considerabil dezacord (p. 86). În unele cazuri există o tranziţie gradată între boală 
şi normalitate sau între două boli, iar numărul cazurilor borderline poate fi atât de 
mare, încât cercetătorii clinicieni care folosesc criterii uşor diferite, pot obţine 
rezultate foarte diferite. 

În alte cazuri prezenţa sau absenţa unei leziuni anatomice care defineşte o 
entitate nosologică, nu poate fi stabilită cu certitudine, atunci când pacientul 
supravieţuieşte. Această situație poate fi rezolvată prin stabilirea unor definiții 
clinice de lucru care vor asigura ca măcar cercetătorii clinicieni, să-şi bazeze 
diagnosticele pe criterii similare (p. 86). 

Există o mare nevoie de definiții de lucru general acceptate pentru 
sindroamele clinice, dar, privind mai departe, pe termen lung, trebuie „să sperăm că, 
într-o zi vom şti atât de multe despre acele mecanisme care generează simptomele şi 
semnele observate încât se va dovedi posibilă redefinirea unor astfel de entități 
nosologice. În general, cunoaşterea „esenței reale” permite definiții mult mai stabile 
care depind mai putin de convenţii” (p. 87). 

Autorii francezi Lemperière şi Deniker (1990) arată că, în psihiatrie, 
semnele înseşi tin mai mult de convenţie decât de „esenţa naturală” a bolii, spre 
deosebire de semnele bolilor somatice. 

Pe de altă parte, Ey insistă asupra aspectului „sindromic” al bolilor psihice, 
lasând la o parte aspectele etio-patogenice, legate de „esența reală” a bolilor. 
Aceasta ar putea duce la considerarea clasificărilor propuse de Ey ca fiind pur 
convenționale, artificiale, însă autorul ține să precizeze de fiecare dată caracterul 
natural” al nosologiei pe care a conceput-o, insistând asupra caracterului empiric al 
metodologiei sale, care prin observaţii repetate, a surprins „ordinea naturală” a 
descompunerilor conştiinţei şi personalităţii.'“ Clasificarea bolilor mintale, spune Henri 
Ey, trebuie să fie sistematică. Pentru aceasta, „clasificarea trebuie să cuprindă, în 
conceptul general de boală mintală, toate speciile care intră în comprehensiunea acestui 
concept” (H. Ey Étude No. 20, p. 33). 


161 A se vedea şi P. Botezatu, 1995: 315. 
12 A se vedea H. Ey Conştiința şi Etudes psychiatriques, vol. III “Clasificarea maladiilor mintale şi 
problema psihozelor acute”. 

Este necesar, spune de asemenea, autorul, ca o astfel de clasificare să 
pornească de la o definiție corectă a bolii mintale (ibidem). Care este acea definiție 
care îndeplineşte, în opinia lui Henri Ey, condiţiile de corectitudine cerute? Iată care 
sunt elementele care intră în definiţia propusă de autor: 

e fizionomia clinică; 

e forma tipică de evoluţie a tulburărilor: 

e structura particulară; 

e  condiționarea de către un proces somatic (acesta poate fi oprirea în 

dezvoltare sau disoluția edificiului psihic) (H. Ey op cit p. 33). 

În textul dedicat clasificării bolilor mintale, studiul nr. 20 din volumul al 
treilea, Henri Ey indică o serie de forme tipice de evoluţie atât pentru psihozele 
acute, cât şi pentru psihozele cronice. 


Forme evolutive ale psihozelor acute şi cronice 


I. Pentru psihozele acute, se descriu următoarele forme evolutive: 

e Accese izolate, crize periodice, paroxisme comitiale (Études psychiatriques vol. II, 
p. 10); 

eCrize, accese, stări paroxistice, stări ciclice (H. Ey et al. 1967, p. 214). 

e Psihozele acute pot fi: 1. sub formă de crize izolate; 2. parte a psihozelor periodice 
sau a paroxismelor comitiale (p. 9); Psihozele cu evoluţie „prin crize” sunt: psihoza 
intermitentă de tip maniaco-depresiv şi psihoza epileptică (études psychiatriques, vol. 
iii, p. 45). Trebuie deci făcut diagnosticul diferențial al unei crize: este o criză izolată 
sau parte a unei psihoze cronice (periodice sau intermitente)? 

II. Pentru psihozele cronice, se descriu următoarele forme evolutive: 
eForme continue, intermitente, periodice, forme acute simptomatice, psihoze 
degenerative (H. Ey, Études psychiatriques, vol. II, p. 35). 

Clasificarea criteriilor ® face diferența între clasificarea „entităților 
nosologice ” (de tip kraepelinian'“) şi clasificarea bolilor mintale ca specii clinice 
(de tip Henri Ey): 

I.criteriile în clasificarea entităților sunt: 

e criteriul clinic 

e criteriul evolutiv 

e criteriul etiologic 

IL.criteriile în clasificarea organo-dinamicä sunt: 

e criteriul evolutiv 

e criteriul clinic (H. Ey Études psychiatriques, vol. III, pp. 16, 17, 33). 

Henri Ey consideră că eroarea majoră a clasificărilor în psihiatrie a constat 
în confuzia planurilor clinic şi etiologic. Ca urmare, el elimină criteriul etiologic din 


1% Gh. Enescu aminteşte că o clasificare este precedată de clasificarea criteriilor de clasificare (Gh. 


Enescu 1980: 126). 

1% K, Jaspers face o serie de comentarii critice asupra acestor criterii din clasificarea entităţilor 
nosologice, înțelese ca entități anatomo-clinice distincte (K. Jaspers 1963: 563 jos, 564 sus, 566 jos, 570). 
Criteriile clasificării propuse de Jaspers sunt descrise la pp. 573-582). 

clasificare, pentru factorii etiologici propunând o clasificare separatä. De asemenea, 
este respins principiul specificitätii entităţilor anatomo-clinice (incluzându-se aici şi 
specificitatea etiologică — principiul lui Bretonneau). 

Care sunt deci, principiile unei bune clasificări a bolilor în psihopatologie? 
1.Din punct de vedere istoric, metoda clasificării corecte se datorează, în opinia lui 
Henri Ey (exprimată în Études psychiatriques vol. III, Étude No.. 20) lui Jules Falret 
şi lui Parchappe (H. Ey 1954: 17). 
2.Din punct de vedere logic, aceste principii ale clasificării ştiinţifice, sistematice, în 
psihopatologie, sunt descrise de Henri Ey în Etude No. 20, p. 33, precum şi în Die 
Psychiatrie der Gegenwart (H. Ey, 1963). 

Ceea ce va propune Henri Ey, va fi o „clasificare sindromică” (cf. H. Ey 
1954: 19), care respectă principiul de a nu confunda planurile clinic şi etiologic în 
clasificare!%5. 


Distincția boli acute / boli cronice în organo-dinamism 


În opinia lui Henri Ey, această distincţie nu poate fi tranşantă, aşa cum o 
indică următoarele fragmente: 
e bolile acute şi bolile cronice nici nu pot fi separate radical, nici confundate pur şi 
simplu” (H. Ey 1954: 37). 
e trebuie recurs la noţiunile de destructurare a conştiinţei şi de anomalii ale 
personalităţii pentru a putea găsi articularea naturală a acestei relative distincții ale 
celor două genuri” (ibidem). 
e, ...nu se poate ridica un perete etanş între psihozele acute şi psihozele cronice, 
căci ele menţin între ele raporturi de evoluție şi de cauzalitate care trebuie, desigur, 
precizate, dar care nu ar servi la nimic să fie negate a priori, afirmând că nu există 
raporturi posibile între cele două clase” (H. Ey, Eudes psychiatriques vol. I p. 37). 


Stabilirea principiului de clasificare în psihiatrie'% 


Dacă într-un prim timp, conform unei logici impuse de metoda patologică, 
ne deplasăm dinspre patologic spre normal, dinspre clinica psihiatrică spre o teorie 
psihologică, pe care clinica o fondează, într-un al doilea timp, deplasarea, în sensul 
logic al întemeierii, de această dată, se face dinspre teoria psihologică spre clinică, 
mai precis, spre clasificarea psihiatrică. lată comentariul lui Henri Ey în această 
privință: 

„În mod natural, ideea că „bolile mintale” sunt paliere ale mişcării involutive 
(Abbau) ale fiinţei psihice, nu are valoare decât dacă ea este corolarul unei teorii a 
dezvoltării şi a ierarhiei structurale a vieții psihice, aşa cum am expus-o mai sus; dacă nu, 


165 Cu privire la ceea ce noi am denumit „principiul separaţiei” între planurile semiologic şi etiologic în 
organo-dinamism si la consecințele acestuia asupra clasificării psihiatrice, a se vedea articolul publicat în 
Psihiatru.ro (V. V. Toma 2005: 12-14). 

1% Consideratiile următoare vor avea ca bază textul lui Henri Ey din Die Psychiatrie der Gegenwart (H. 
Ey 1963: 744-745). 

ea nu se pretează decât la observaţii în van sau la pure construcții verbale” (H. Ey 
1963: 744). 

Ceea ce îşi propune Henri Ey este să articuleze problema nosografică a 

speciilor morbide psihopatologice cu teza privitoare la organizarea fiinţei psihice şi 
cu teza privind structura negativă a bolii psihice (ibidem). Care este scopul unui 
astfel de demers teoretic? Scopul recunoscut în mod explicit de autor, este acela de a 
stabili un principiu de clasificare: 
„de îndată ce se introduce ideea că bolile psihice se definesc prin referire la 
accidentele evolutive ale însăşi organizării fiinţei psihice, se stabileşte (chiar şi fals, 
şi noi am stabilit că el nu e fals) un principiu de clasificare. Altfel spus, încă, 
noţiunea de niveluri structurale de organizare şi de evoluţie ne plasează într-o 
perspectivă dinamică ce garantează o anumită ordine şi o anumită unitate în 
diversitatea speciilor morbide” (H. Ey 1963: 745). 


Respingerea „„clasificărilor — nomenclatură” 


Scopul lui Henri Ey în materie de clasificare, este deci să construiască o 
adevărată clasificare ştiinţifică, sistematică, „naturală ” si dinamică a maladiilor 
psihice. De aceea, în primul rând, clasificarea trebuie diferențiată de enumerări şi 
nomenclaturi, cărora le lipsesc principiile de clasificare şi fundamentarea teoretică a 
ordinii naturale a nivelurilor de destructurare a vieţii psihice. 

Ca urmare, prima regulă pe care Henri Ey o propune, arată că o clasificare, 
nu trebuie să fie nici o pură enumerare, nici o simplă nomenclatură (H. Ey 1954: 
32). Vor fi criticate, din perspectivă organo-dinamică, atât clasificarea americană din 
1934, propusă de American Psychiatric Association, cât şi nomenclatura 
internaţională a maladiilor propusă de Organizația Mondială a Sănătăţii!“ Despre 
aceasta din urmă, Henri Ey spune: „Este aproape imposibil să găsim aici o 
clasificare coerentă. Enumerarea este rău echilibrată, în rubrici nenumărate şi, ca să 
spunem aşa, fără ordine” (H. Ey 1954: 25, nota 1). 

Deşi din punct de vedere strict organo-dinamic, „acest gen de „clasificări- 
nomenclatură” este fatalmente incoerent întrucât nu se bazează pe nici o idee clară, 
reflectând dezordinea însăşi a obiectelor pe care îşi propune să le aranjeze” (cf. H. 
Ey 1954: 26), aşa cum vom vedea, noi nu ne vom mai permite astăzi să le ignorăm 
(în variantele lor moderne ICD-10 şi DSM-IV-TR) decât cu riscul de a ne situa 
singuri în afara main stream-ului psihiatriei actuale. Practica psihiatricä 
contemporană impune ca obligatorii evaluarea şi diagnosticarea bolnavilor psihici în 
conformitate cu criteriile DSM, ceea ce implică şi utilizarea sistemului propriu de 
clasificare propus de autorii manualului respectiv. 

Credem însă că, o clinică modernă, pe baze organo-dinamice, permite o 
abordare pluridimensională a pacientului psihic si al bolii sale, ceea face ca medicul 
să poată beneficia de avantajele tuturor instrumentelor de care dispune, printre 
acestea şi clasificarea propusă de organo-dinamism (fundamentată teoretic si 


7 Henri Ey face referire în textul său la ediţia a 6-a a Clasificării Internaţionale a Maladiilor (Geneva, 
octombrie 1947), însă critica sa are în vedere în general viciul de concepţie al „clasificărilor — 
nomenclatură” (H. Ey 1954: 26). 

conceputä pentru surprinderea dinamismului tablourilor clinice, deci mult mai bine 
adaptată unei viziuni dinamice asupra practicii clinice) şi de asemenea, sistemul de 
criterii pentru diagnostic multiaxial, propus de American Psychiatric Association 
(APA). 


Unitate şi diversitate în dezorganizarea fiinţei psihice 


Problema clasică a „unului şi multiplului” formulată inițial în filosofie, se 
pune şi în cazul obiectului Psihiatriei, precum şi în cel al clasificării bolilor psihice. 
D În ceea ce priveşte obiectul Psihiatriei s-a pus problema dacă acesta nu este 

cumva unic, o singură psihoză (Monopsihoza sau Einheitspsychose) având 

mai multe forme clinice, ceea ce ar reflecta varietatea cazurilor clinice 
întâlnite în practică, dar şi o oarecare intuiție a unităţii din spatele acestora. 

Henri Ey respinge ideea unei psihoze unice (e.g. în H. Ey 1963: 745). 

ID) La polul opus se situează cei care susțin existenţa unei multiplicitäti a 
bolilor psihice văzute ca „entităţi” specifice. 

Henri Ey, aşa cum am văzut, respinge ideea de „entitate” având o etiologie, 
o patogenie şi o evoluţie specifice. „Psihiatria entităţilor”, cum o denumeşte Ey, 
păcătuieşte printr-un „haos” al nosografuilor şi clasificărilor, în care numărul 
entităților poate creşte la infinit, fără a putea descoperi o anumită ordine şi o anumită 
unitate în diversitatea speciilor morbide (cf. H. Ey 1963: 744-745). 

Ey recunoaşte însă, că există o diversitate ireductibilă a speciilor clinice 
dar, în acelaşi timp, afirmă că există o anumită unitate în dezorganizarea fiinţei 
psihice (o unitate în diversitate!) (cf. H. Ey 1963: 745; H. Ey 1975: 277). 


Cum se explică diversitatea „speciilor clinice”? 

Dacă în „Psihiatria entităţilor” varietatea acestor „entităţi pure şi distincte” 
(H. Ey 1963: 744) se explică prin „hazardul leziunilor lor sau prin ingeniozitatea 
ipotezelor etiologice” (H. Ey 1963: 745), în Psihiatria organo-dinamicä, diversitatea 
structurilor psihopatologice se explică altfel decât prin varietatea factorilor etiologici 
sau a leziunilor pe care aceştia le-ar produce. În organo-dinamism nu există o relație 
directă (o cauzalitate liniară) între un proces etiologic dat, sau între o leziune şi un 
anumit tablou clinic, de aceea se adoptă din start următorul principiu: „planurile 
etiologic şi semiologic nu trebuie confundate”. Adoptarea sa determină înlocuirea 
conceptului de „entitate” cu cel de „specie clinică” sau „structură psihopatologică”. 

Cum spuneam mai sus, aceste specii clinice nu sunt nici variante ale unei 
boli unice, nici o mulțime haotică de entități pure şi autonome. Henri Ey explică 
destul de clar cum, în ambele cazuri o clasificare a maladiilor ar deveni imposibilă 
(cf. H. Ey 1963: 744). 

Pentru a putea fundamenta o clasificare sistematică, naturală, a bolilor 
psihice, Henri Ey consideră necesare o serie de faze pregătitoare pe care le enumeră 
atât în lucrarea sa de sinteză publicată în Der Psychiatrie de Gegenwart (H. Ey 
1963: 745-746), cât şi în Études psychiatriques vol. II p.33 (Étude No. 20): 

- defintia bolii mintale (H. Ey 1963: 746). 

- boala mintală trebuie înțeleasă ca o fizionomie clinică, având o structură tipică, cu 
o formă de evoluţie tipică, condiționată de un proces somatic generator (1) oprire în 
dezvoltare sau (2) disolutie a corpului psihic (H. Ey 1963: 746). 

- corpul psihic are o devenire, trecând printr-o serie de etape necesare organizării 
sale sub forma unei ierarhii structurale de staturi sau niveluri (H. Ey 1963: 730). 

Revenim acum la întrebarea pusă anterior: cum se explică diversitatea 
speciilor clinice? Iată ce scrie Henri Ey în textul său din 1963: „în clinică trebuie să 
admitem o serie de specii care manifestă toate un acelaşi proces de destructurare a 
ființei psihice, a căror diversitate corespunde doar diferentierilor structurale ale 
tulburărilor conştiinţei şi personalităţii...” (H. Ey 1963: 750). 

Henri Ey revine şi în alte locuri asupra acestei idei conform căreia unitatea 
genului e dată de procesul unic de destructurare a corpului psihic, iar diversitatea 
speciilor provine din diversitatea nivelurilor de organizare suprapuse ierarhic în 
arhitectonica fiinţei psihice. 

Deci nu varietatea factorilor etiologici sau a tipurilor de leziuni cerebrale 
este cea care asigură diversitatea bolilor mintale, ci organizarea pe mai multe straturi 
sau niveluri a corpului psihic, niveluri care au o „reacție” tipică la procesul de 
destructurare, condiționat (dar nu în întregime determinat) la rândul său, de diverşi 
factori etiologici (cf. H. Ey 1963: 745). 

Bolile mintale se definesc în raport cu accidente evolutive'“%* ale organizării 
corpului psihic (H. Ey 1963: 745). Aceste accidente evolutive sunt condiționate, aşa 
cum spuneam mai sus, de un proces somatic generator şi constau în 1) opriri în 
dezvoltare a corpului psihic sau 2) disoluţii ale corpului psihic prin urmare bolile mintale 
sunt paliere ale mişcării involutive (Abbau) ale corpului psihic (H. Ey 1963: 744). 
Această ultimă teză reprezintă, în opinia lui Ey, tocmai „corolarul unei teorii a 
dezvoltării şi ierarhizării structurale a vieții psihice (H. Ey 1963: 744). Mişcarea 
involutivă de disolutie (Abbau) este cea care uneşte şi ordonează speciile clinice (H. 
Ey 1963: 745). 

Prin aceasta se defineşte conceptul de „nivel tipic de evoluţie a ființei 
psihice” care se diferenţiază astfel de conceptul de „entitate nosologică” (cf. H. Ey 
1963: 744). În acelaşi timp se propune şi un principiu de clasificare care garantează o 
anumită ordine şi o anumită unitate în diversitatea speciilor morbide (H. Ey 1963: 745). 


Ipoteza continuum-ului şi unitatea clasificării speciilor clinice 


O condiţie necesară pentru stabilirea ordinii în clasificare, constă, în opinia 
lui Henri Ey, în postularea unui continuum (cf. H. Ey 1963: 731) între nivelurile 
de disolutie. Despre această ipoteză îndrăzneață, Henri Ey aminteşte în fragmentul 
următor: 

„Pentru a dezvolta, în propriile mele lucrări, ipoteza căreia îi voi reconstrui aici 
schema dialectică, am fost în stare să o confirm, conformându-mă ei, prin experienţa 
clinică, suverană. Într-adevăr, am studiat (volumul III din „Études psychiatriques”, 


'% A se vedea paralela între boală şi somn şi textul din Études psychiatriques vol. I, nr. 8 unde somnul 


este numit accident. 


198 


1954) Psihozele acute, pornind, în mod natural, de la epilepsie, de la stärile 
confuzionale, stärile crepusculare, onirice sau oniroide, psihozele delirante acute 
(care sunt numite adesea „wahnhafte Zustande” si care corespund cuvântului latin 
„Delirium” în grade diferite). Nu mai puțin natural, m-am văzut constrâns de 
lucrurile însele să restabilesc un continuum pierdut de o sută de ani, între aceste stări 
de confuzie, de onirism, de depersonalizare, de experienţe delirante şi halucinatorii, 
etc. şi stările numite manie şi melancolie. Mi-a trebuit multă reflecţie şi îndrăznesc 
să zic, de curaj, pentru a restabili acest continuum rupt în mod tradițional. Dar, în 
fine, l-am făcut sub presiunea exigențelor clinice, iar aceasta m-a condus, repet, în 
mod natural, la a sesiza în realitatea clinică a destructurării conştiinţei, însăşi 
structura conştiinţei” (H. Ey 1963: 731). 

Ipoteza continuum-ului (vezi H. Ey 1963: 731) face, de asemenea, 
posibilă aranjarea nivelurilor structurale ale descompunerii corpului psihic, pe o 
scală globală a disolutiilor psihice (H. Ey 1975). 


Scala globală a disolutiilor psihice 


În monografia din 1975 Henri Ey va descrie o scală globală a disolutiilor 
psihice (H. Ey 1975: 146). Pe aceasta vor fi ordonate toate formele de boli psihice 
descrise de organo-dinamism. lată textul lui Henri Ey, referitor la această scală a 
nivelurilor de disolutie psihică: 

„În ceea ce priveşte nivelurile de disoluţie, iată cum, printr-o primă aproximare, ne 
putem reprezenta degradarea activității psihice aşa cum se desfăşoară ea într-o 
ierarhie de stări psihopatologice: 

1.structuri nevrotice. 

2.structuri paranoiace. 

3.structuri oniroide. 

4.structuri disestezice. 

S.structuri maniaco-malancolice. 

6.structuri confuzo-stuporoase. 

7.structuri schizofrenice. 

8.structuri dementiale. 

Dacă acest model al destructurării psihice ar fi văzut ca o construcţie cu 
mai multe etaje, atunci, etajul superior ar fi reprezentat de nivelul psihic normal, pe 
care Maestrul de la Bonneval îl descrie astfel: „La vârful acestei degradări se află 
nivelul normal care nu este fluctuant, ideal, aproape imaginar ca în anumite 
concepţii unde normalul, fiind considerat ca o simplă medie, nu admite nici o 
deviatie care să nu fie patologică, ci dimpotrivă, este indefinit extensibil către forme 
superioare de activitate. Acest nivel normal reprezintă nivelul plasticitätii suficiente 
pentru ca individul să se poată adapta la condiţiile sociale de existenţă, echilibrând 
pulsiunile sale afective şi executând un program vital. Putem scrie câteva volume cu 
privire la astfel de condiţii; acum ne vom mulțumi să indicăm că nivelul normal 
astfel înţeles, corespunde unei realități concrete, ce fondează prin contrast, domeniul 
şi ştiinţa psihiatrică” (H. Ey 1975: 147). 

În ceea ce priveşte argumentatia lui Henri Ey cu privire la întemeierea unei 
astfel de grile de ordonare a nivelurilor de degradare a psihicului, ea apare în acelaşi 
text şi după cum putem remarca, este legată de clinică şi se bazează pe experiența 
personală a autorului şi pe reflectia sa cu privire la datele clinice şi evoluţia stărilor 
psihopatologice observate în fiecare zi, în practică (H. Ey 1975: 146, nota 44). 
Criteriile folosite în ordonarea nivelurilor sunt: evoluția şi ansamblul unei stări 
psihopatologice date, nivelul minim şi durabil pe care se stabilizează oscilatiile de 
nivel, gravitatea tulburării psihice şi tendinţa acesteia de a conduce la incapacitate 
(H. Ey 1975: 147). 


Clasificarea speciilor clinice — aspectul dinamic 


Dinamismul concepţiei organo-dinamice se reflectă şi în ceea ce priveşte 

clasificarea speciilor clinice, care este gândită ca un instrument destinat să surprindă 
„dinamismul însuşi al tablourilor clinice întâlnite la pacienți” (H. Ey 1975). Iată ce 
spune în acest sens, Henri Ey: 
„Este evident că o teorie dinamică a tulburărilor mintale al cărei postulat esențial 
prevede o neîncetată variație a tulburărilor mintale în funcţie de timp şi de 
personalitatea proprie a bolnavului, nu poate prezenta o scală de niveluri decât sub 
formă de grade relativ fixe, însă admițând între ele o infinitate de nuanţe si de 
variaţii. În acest fel, concepţia dinamică asupra tulburărilor mintale este cea mai 
apropiată de fapte. Însă o anumită dificultate se prezintă spiritului în faţa acestei 
scale mobile ce descurajează atât clasificările statice cât şi conceperea unei ştiinţe 
psihiatrice bazate pe o atare clasificare. Cu atât mai rău pentru o ştiinţă care este 
prea rigidă pentru a urma faptele, pentru că funcţia sa este de a elabora datele, fără a 
pierde contactul cu ele. Trebuie ca ştiinţa psihiatrică, în loc să se obosească a ne 
arăta o caricatură mecanică şi statică a faptelor, să ia act de mişcarea şi continuitatea 
lor. Pentru aceasta, ea trebuie să renunţe la semiologia atomistă şi la concepția 
despre bolile mintale, entităţi fără etiologie cunoscută. Aceste două renuntäri, nu 
reprezintă decât una singură şi anume înseamnă renunțarea la concepţia statică ce îşi 
reprezintă simptomele ca semne izolate direct create de către boală care, este însăşi 
suma acestor simptome şi nimic mai mult” (H. Ey 1975: 159). 

Spre deosebire de “entităţile” psihiatriei clinice clasice kraepeliniene, 
speciile clinice organo-dinamice, pot trece din una în alta. Permanent se produc, în 
evoluţia bolii mintale, disoluții şi re-evolutii care, în final, se stabilizează pe un 
anumit nivel structural (H. Ey 1975: 159). Diagnosticul de nivel structural este dat 
de identificarea structurii psihopatologice ce caracterizează tabloul clinic. Acea- 
sta „este caracterizată de nivelul minim de pe scala disolutiilor psihice la care se 
opreşte, de o manieră durabilă, sau ritmică, evoluţia tulburărilor” (H. Ey 1975: 160). 

Ca o concluzie la cele spuse până acum privind clasificarea bolilor în 
organo-dinamism, putem spune că, încercând să rezolve problema clasificării 
speciilor morbide, Henri Ey articulează, din perspectivă organo-dinamicä *”: 

- problema nosografică a speciilor psihopatologice; 


1 Cf. H. Ey 1963: 744 

- teoria cu privire la dezvoltarea, organizarea şi ierarhia structurală a corpului psihic; 
- teza cu privire la structura negativă a bolii psihice. 

Concepţia organo-dinamică nu acceptă o varietate infinită de „entități”, ci 
un număr finit de genuri care ordonează „speciile clinice”. Prin separarea clasificării 
clinice de clasificarea proceselor etiologice, prin stabilirea principiului continuum- 
ului şi a principiului clasificării raţionale legat de teoria organizării şi a dezvoltării 
corpului psihic şi de dezorganizarea acestuia, Henri Ey a încercat să organizeze logic 
acest important capitol al clasificării bolilor psihice, cu mare impact asupra 
procesului de observaţie şi descriere, în dinamică, a tablourilor clinice. 


Scurte reflecţii cu privire la variaţia temporală şi geografică / culturală a spectrului 
bolilor 


În lucrarea lor de filosofia medicinii, Wulff şi Pedersen (1990: 85) atrag 
atenţia şi asupra unor alte aspecte importante, alturi de cele amintite anterior. Printre 
acestea, autorii arată că, viziunea platoniciană asupra clasificării bolilor, care 
caracterizează o mare parte dintre disciplinele medicale, este statică, iar susținătorii 
ei subestimează variația temporală şi geografică / culturală a spectrului bolilor. 
„Autorii de tratate medicale au tendinţa să uite că descrierea şi clasificarea bolilor 
trebuie să se potrivească cu spectrul bolilor existente într-un anumit moment istoric 
şi o anumită arie culturală”. Nu trebuie uitat că bolile variază atât în timp, cât şi de la 
o cultură la alta. 

„Variația geografică este, de asemenea, importantă şi reprezintă o problemă majoră a 
educaţiei faptul că multi studenţi în medicină din întreaga lume citesc tratate 
americane sau britanice care nu descriu pacienţii din ţările lor” (op.cit. p.85). 

Aici se deschid mai multe direcţii de chestionare cu privire la munca 
noastră de recuperare a operei psihopatologice a lui Henri Ey: 
I) variaţia în timp: 

Mai sunt descrierile de caz (prezentate de Henri Ey în perioada 1930-1977 
ca fiind „tipice”) superpozabile peste tablourile clinice ale pacienţilor din anul 2007? 
Este clasificarea bolilor propusă de Henri Ey potrivită cu realitățile clinicii din 
România secolului al XXI-lea? 

II) variaţia geografică şi/sau culturală: 

Corespund descrierile bolilor făcute pe pacienţi francezi cu cele ce se pot 
descrie pe pacienți români? Este implicată aici una din marile dezbateri ale 
Etnopsihopatologiei, dezbatere care opune perspectivele emică şi etică.! 

Mai concret, dezbaterea opune susținătorii specificităţii culturale a 
psihopatologiilor, celor care susțin universalitatea acestora. Actualmente pare 
rezonabilă o poziţie intermediară: „Existenţa unor diferenţe în expresia stărilor 
patologice în funcţie de culturi este un fapt universal acceptat, dar trebuie să ne 
ferim în acest domeniu de erori prin exces, la fel ca şi de erori prin omisiune. Dintr-o 
prea mare dorință de a evidenția particularitätile, riscăm să cădem într-un 


170 > s Da N RR : 
Termenul emică se referă la o perspectivă intraculturală, care subliniază ceea ce este specific unei 
culturi date. Termenul etică se referă la o perspectivă transculturală, universală. 

culturalism integral, capcană în care au căzut cândva unii etnologici” (Pichot, 1981 
în Ş. Ionescu 1998: 103). 

Nu ne propunem să răspundem la întrebările de mai sus în cadrul lucrării de 
faţă, ci le amintim aici din rațiuni de metodologie a cercetării. În calitate de 
antropolog medical, considerăm de datoria noastră să formulăm cel puţin (dacă nu şi 
să solutionäm) problema impactului culturii şi al contextului istoric asupra 
patologiei psihiatrice. Ar fi greşit, în opinia noastră, să propui recuperarea unei 
concepţii psihopatologice elaborate într-un alt cadru istoric şi politico-cultural, fără 
să pui măcar problema patoplasticitätii şi al relevantei nosografiei ținând de acea 
concepţie, în contextul unei culturi diferite şi al unei alte epoci. 


POSTULATUL DIFERENȚEI ÎNTRE NORMAL SI PATOLOGIC — 
FUNDAMENT AL PRACTICII CLINICE PSIHIATRICE 


DISTINCŢIA ÎNTRE NORMAL SI PATOLOGIC CA FUNDAMENT AL 
PRACTICII CLINICE 


Numai prin raportare la normal putem defini stările patologice şi putem 

realiza un diagnostic şi un prognostic. Asupra acestei teme, Henri Ey revine, de 
exemplu şi în textul său din Die Psychiatrie der Gegenwart (H. Ey 1963: 757) unde 
ne spune: 
„Concepţia organo-dinamică asupra patologiei mintale consideră a fi de o 
importanță capitală diferențele structurale dintre normal şi patologic în toate 
domeniile (cultural, medico-legal, religios, estetic) căci această distincţie este 
fondatoare pentru Psihiatrie. Ea răspunde si unei mari utilităţi practice. Într- 
adevăr, nu este suficient să spunem, aşa cum se afirmă adesea, că toți oamenii sunt 
nebuni, ceea ce ar fi acelaşi lucru cu a susține că nimeni nu este nebun. Dacă 
nebunia este imanentă structurii ființei psihice care o “conţine”, ea nu se constituie 
decât ca efect al unei regresiuni care îi conferă simptomatologiei calitățile sale 
formale. Decurgând de aici, într-adevăr, chiar dacă este adesea dificil să punem un 
diagnostic, acest diagnostic este cel putin de drept, fondat”(H. Ey 1963: 757). 

Prin urmare, în viziunea organo-dinamică, distincția normal / patologic 
fundamentează atât disciplina insăşi, cât şi practica diagnosticului psihiatric. 


TEORIA DIAGNOSTICULUI 


În volumul Naissance de la Médecine (1981) Henri Ey face o serie de 
consideraţii cu privire la principiile medicinii hipocratice, care fundamentează 
diagnosticul medical dintr-o perspectiva dinamistă: 

„Astfel, boala trebuie înţeleasă ca fiind, în acelaşi timp, efectul unei vu/neratio ‘in 
naturalibus’, ca rezultând, în mod necesar, dintr-o dezorganizare a naturii corporale 
şi implicând, de asemenea, o structură dinamică, o forță care este încă kara ovoiv 
(kata physin)” (H. Ey 1981: 198). 

Este amintit, de asemenea, postulatul organic care desemnează natura corporală a 
bolii. Din acest postulat decurge  inteligibilitatea bolii, fundament al oricărui 

diagnostic medical. lată fragmentul respectiv: „Numai în măsura în care boala este 
un proces natural ea se prezintă cu o fizionomie inteligibilă, bază, aşa cum vom 
vedea mai departe, a oricărei ştiinţe diagnostice” (H. Ey 1981: 198). 

Un aspect esenţial al doctrinei hipocratice constă în accentul pus pe obiectivarea 
bolii (H. Ey 1981: 199, 205). Această obiectivare începe în conştiinţa bolnavului şi 
se continuă cu procesele ce ţin de conştiinţa medicului. Colecţia hipocratică 
constituie deja un prim şi fundamental demers pe calea obiectivării bolii: „Aceasta 
(boala — nn V. T.) nu mai poate fi doar sacră sau invizibilă, un fel de semnificant 
fără semnificat...ci, sesizată în percepția şi logosul (raţiunea — nn V. T.) medicului, 
ea apare în realitatea sa în acelaşi timp problematică în ceea ce priveşte cunoaşterea 
sa exactă şi irecuzabilă în necesitatea sa empirică (clinică) şi logică (patologia). 
Mişcarea dialectică a acestei apariții a fenomenului morbid, a fizionomiei bolii, a 
naturii ei, este cea care constituie veritabila naştere a clinicii”!”!. 

Începutul şi sfârşitul diagnosticului medical (alfa şi omega) îl reprezintă observaţia 
(cf. H. Ey 1981: 206). Observaţia reprezintă „contactul realizat prin intermediul 
analizatorilor săi perceptivi, între medic şi natura bolii”"(ibidem). Observatia nu 
poate fi redusă la ”un fel de percepție comună şi confuză a ceea ce apare în 
experiența sensibilă conjugată a omului bolnav şi a omului care vede expresiile 
corporale ale bolii pacientului” (ibidem). „La acest nivel ‘senzorial’ sunt văzute doar 
fantasmele: este invizibilul care se manifestă ca non-vizibil” (ibidem). 

Prin urmare, acest nivel al cunoasterii sensibile a bolii, nu este suficient. El trebuie 
completat printr-un efort raţional de „extragere a sensului” (H. Ey 1981: 207) din 
experienţa sensibilă a maladiei. Ey aminteşte insistența cu care textele hipocratice 
repetau ideea că: „nu este suficient să vezi sau să simţi prin tact, urechi şi ochi, ci 
trebuie să adaugi la cunoaşterea confuză raţionamentul, căci, ceea ce nu apare 
vederii îi apare rațiunii” (ibidem). Astfel apare, spune Henri Ey în continuare, 
„configuraţia care constituie nucleul patologiei hipocratice, ceea ce numim natu- 
rismul său clinic, sintetic şi umanist şi pe care termenul de katastasis pare că îl 
caracterizează cel mai bine. Acest termen vizează ceea ce putem numi formele şi 
structura sau fizionomia, ansamblul simptomatic care în Medicina modernă se 
numeşte SINDROM, adică „un tablou clinic ce apare într-o anumită congruentä (Ch. 
Lichtenthaeler) de simptome care îl compun în unitatea şi dezvoltarea sa” (H. Ey 
1963: 207). 


11 Pentru Henri Ey, aşa cum vom arăta mai departe, naşterea clinicii se situează în perioada hipocratică, 
poziţie diferită de a lui M. Foucault care situează acelaşi eveniment în secolul al XVIII — lea. În text, H. 
Ey face o prezentare a lucrării lui Foucault Naşterea clinicii (1963) şi critică această poziționare a originii 
Clinicii (a se vedea Naissance de la Medecine pp. 210-213). Să nu uităm în acest context diferenţa între 
poziţiile celor doi autori şi în ceea ce priveşte Istoria ştiinţei: continuu / discontinuu, şi să înţelegem că 
pentru Foucault, adept al discontinuitätii în istoria ştiinţelor, secolul al XVIII — lea reprezintă tocmai o 
ruptură, o mutație față de o lungă tradiţie ce se asumă de la Hipocrate. 

Fundamentul cunoasterii medicale 

Cunoaşterea bolii este posibilă tocmai pentru că este „vizibilă” atât pentru 
bolnavul însuşi, cât şi pentru medic: „Boala este, la limită, perceptibilă pentru 
pacientul care se plânge de ea, dar ea este şi vizibilă pentru altul. Şi acesta este 
fundamentul cunoaşterii medicale” (H. Ey 1981: 10). 

Pusă în termenii paradigmei lecturii, sarcina medicului va fi de „a citi” 
semnele exterioare ale bolii al cărei text trebuie în întregime descifrat. De aceea: 
„trebuie ca medicul să ştie să citească textul bolii, să ştie să decifreze semnele 
acesteia” (ibidem). 


Diagnosticul — esenţa artei medicale 


Cu privire la diagnosticul medical, Henri Ey va spune: „Această artă (Medicina — nn 
V. T.) constă în esenţa sa dintr-un diagnostic care este singura sa justificare. Şi primul 
diagnostic care se impune şi care este implicat în cel al tuturor speciilor, este 
diagnosticul de gen, adică al conceptului cel mai general care descrie şi enunță 
însuşi obiectul Medicinii — boala” (H. Ey 1981: 14). 
Întrebarea primă pe care trebuie să şi-o pună medicul în faţa bolnavului este 
următoarea: „Acest om care suferă, sau acest om care se ştie, sau se simte, ori, 
dimpotrivă, care nu se ştie bolnav, este el bolnav, este el pentru Medic?” (H. Ey 
1981: 14). 
Mai departe, Ey continuă, spunând că: „Se poate spune, în această privință 
că scopul şi obiectul Medicinii este diagnosticul de boală (diversele specii ale 
genului patologic). Fără conceptul de „morbiditate” sau de „patologic”, nu există 
nici o posibilitate de cunoaştere medicală justificând arta medicală” (H. Ey 1981: 14). 
Henri Ey distinge astfel, în cadrul diagnosticului medical, într-o primă fază, 

două planuri: 

1) planul general: „nivelul conceptului general al diagnosticului de anomalie 
patologică” (ibidem), prin urmare, diagnosticul de gen; 

2) planul particular: „nivelul diagnosticului clinic” (ibidem), prin urmare, 
diagnosticul de specie clinică. 

În momentul când se adoptă teza, sau, aşa cum o numeşte Henri Ey, 
„postulatul organic” care susține că boala este un proces „natural”, având o natură 
corporală şi când, la rândul ei, boala este definită ca „o dezorganizare a naturii 
corporale, având o structură dinamică” (cf. H. Ey 1981: 198), înţelegem că este 
vorba de o: "dezorganizare a ordinii naturale a corpului” (H. Ey 1981: 214). Ori, 
precizează Henri Ey, „tocmai ordinea naturală sau, dacă vrem, ordinea organică a 
corpului este cea care reprezintă, natura sa vitală în cadrul naturii sale umane” Şi ea 
este cea a cărei vulnerabilitate este condiţia însăşi a bolii” (H. Ey 1981: 196). 
Acestea fiind spuse, Ey face următorii paşi în elaborarea construcţiei sale teoretice în 
ceea ce priveşte diagnosticul: 

e pentru a face diagnosticul de gen, deci pentru a stabili caracterul „patologic” 
sau anormal al unor manifestări corporale, este necesară introducerea unei distincții 
între normal şi patologic (cf. H. Ey 1981: 15). Această distincție nu este necesară la 

nivelul regnului mineral, ea devenind pertinentă la nivel organic şi uman (a se vedea 
textul lui H. Ey de la pag 15); 
e se impune deci, adoptarea unei teorii cu privire la raportul dintre normal şi 
patologic (e. g. dogma sec. XIX vs. teoria Goldstein-Canguilhem); 
e adoptarea unei concepții despre patologie: I) dinamistă; Il) ontologică; 
e definirea conceptului general de boală; definirea conceptului de boală 
mintală; 
e distincția dintre boala mintală si psihoză (H. Ey 1975: 162). În Manuel de 
Psychiatrie (H. Ey et al. 1967: 211) Henri Ey face o corecție în ceea ce priveşte 
folosirea termenului de psihoză, care nu poate defini toate maladiile mintale. Se 
descriu astfel şi nevroze, demente, arierări sau oligofrenii (cf. H. Ey et al.1967: 
211). 
e pentru a face diagnosticul de specie clinic 
speciilor morbide; 
e pentru ca bolile să fie „naturale” (dezorganizäri „naturale” ale „naturii” 
corpului) este necesar ca această clasificare să fie „naturală”, deci să fie condusă 
după un principiu care să reflecte „ordinea” naturală a dezorganizării corpului (cf. H. 
Ey 1975: 259, 277; H. Ey 1963 : 742); 
e ținând cont de evoluția clinică, se pot face noi diferențieri: boli acute si boli 
cronice (e. g. H. Ey 1963 : 747), patologia conştiinţei şi patologia personalității 
(H. Ey 1963 : 746 etc.); tot în funcţie de evoluţia clinică, tulburările cronice (adică 
patologia personalităţii) pot fi împărţite în forme cronice continue, forme periodice, 
forme acute simptomatice, psihoze degenerative (Études psychiatriques vol. III 
p.35); în cazul tulburărilor acute (adică în ceea ce priveşte patologia conştiinţei) se 
remarcă o serie de “stări;”, “crize” sau “accese” ce caracterizează bolile mintale acute, 
paroxistice sau ciclice. Aceste afecțiuni pot fi tranzitorii sau intermitente (cf. H. Ey 
et al. 1967 214); un alt caracter al acestor psihoze acute este acela că ele corespund, 
pe plan clinic, cu diversele niveluri de destructurare a conştiinţei: crize maniaco- 
depresive, bufee delirante şi halucinatorii, stări oniroide, psihoze confuzo-onirice 
(H. Ey et al. 1967 214); 
e bolile mintale reprezintă, în opinia lui Henri Ey, „forme de existență sau de 
conştiinţă care se disting şi se definesc prin fizionomia lor clinică, prin structura şi 
evoluţia lor” (H. Ey et al. 1967: 211). Prin introducerea conceptului de evoluție 
(Aufbau) şi a celui de disolufie (Abbau), se pot face noi diferențieri în cadrul bolilor 
personalităţii: opriri în evoluție sau agenezii ale personalității (oligofreniile) şi 
destructurări sau disolutii ale personalității (dezechilibre, nevroze, psihoze, 
demente) (H. Ey 1963: 749). 

Ştim că, în general, conceptul de boală acoperă trei sensuri (cel putin) 
distincte (Ph. Meyer 1999, în Bonté şi Izard 1999): conceptul general de boală, boala 


à”, este necesară o clasificare a 


172 Freeman & Tyrer în volumul “Metode de cercetarea în psihiatrie” (2001: 203) referindu-se la clasificare şi 
diagnostic în psihiatrie, atrag atenţia asupra distinctiei dintre: formularea unui diagnostic clinic şi alocarea 
cazurilor în diferite clase descriptive. Diagnosticul distinge o boală de alta şi are implicații pentru 
tratament, evoluție (prognostic) şi etiologie. Asigurarea unui caz într-o anumită clasă pe baza prezenţei sau 
absenței unuia sau mai multor simptome sau semne care definesc clasa respectivă, nu are, per se, 
asemenea implicaţii. 

ca entitate clasificatorie şi boala în sensul de experienţă individuală a unei persoane. 
Luând acum în calcul cel de al doilea sens, putem aminti aici insistența lui Henri Ey 
în ceea ce priveşte deosebirea dintre boala ca entitate nosologică ce se caracterizează 
printr-o etiologie specifică şi conceptul de „specie clinică” (sau „structură 
psihopatologică”) care nu are o etiologie sau o patogenie precizată. 

Este momentul în care Ey introduce următorul principiu: „planurile 
etiologic şi semiologic nu trebuie confundate” (H. Ey 1975: 163) cu consecințe 
majore asupra teoriei sale diagnostice. Este vorba de separarea diagnosticului clinic de 
diagnosticul etiologic. 

În acest fel, procesul de diagnostic medical (diagnosticul de specie) are, la rândul 
său, două etape principale (cf. H. Ey et al. 1967: 212, H. Ey 1975: 164-165): 

1) diagnosticul semiologic — diagnostic clinic / diagnostic de structură 
psihopatologică (DIAGNOSTIC STRUCTURAL); 
2) diagnosticul etiologic — (DIAGNOSTIC ETIOLOGIC). 

Cum se poate ajunge la diagnosticul structural? Răspunsul este dat în 
Monografia din 1975 (H. Ey 1975: 165): prin analiza structurală. Ce este aceasta, 
vom vedea ulterior. Prin analiza structurală nu putem ajunge însă la diagnosticul 
etiologic, dar aceasta propoziție, spune Henri Ey, nu trebuie luată într-un sens 
absolut (cf. H. Ey 1975: 165). Trebuie să ţinem totdeauna seama de fenomenul de 
latentä, sau cum este numit de Ey, /'ecart organo-clinique (distanţa organo-clinicä). 
Prin urmare, clinicianul trebuie să-şi pună două întrebări fundamentale legate de 
diagnostic: 

I)despre ce structură psihopatică este vorba? 
IDcare este etiologia pe care trebuie să o atribuim acestei structuri? (H. Ey 1975: 
164) 

Prima întrebare permite diferențierea psihozelor (adică diagnosticul 
diferenţial al structurilor psihopatologice). 

A doua întrebare este singura, în opinia lui Henri Ey, care permite diferen- 
tierea bolilor mintale (adică diagnosticul diferenţial al bolilor) (H. Ey 1975: 164). 
Legat de cele două tipuri de diagnostic menţionate Ey face următoarele precizări: 
eDiagnosticul semiologic nu are relevanță etiologică (această afirmaţie tare, fiind însă, 
amendată de autor la p. 165); 
eAdevăratele probleme de diagnostic sunt problemele de diagnostic etiologic (H. Ey 
1975: 164). 
eStiinta psihiatrică nu se reduce însă la cercetarea problemelor etiologice, iar funcția 
exactă a analizei structurale a psihozelor este aceea de a cerceta mecanismele 
activităţii psihice care sunt tulburate sub diversele aspecte pe care le prezintă 
nebunia. Combinația acestor două descrieri este singura care poate constitui Istoria 
naturală a nebuniei (H. Ey 1975: 165). 

Diagnosticul structural este mai degrabă unul de tip „perceptiv”, nu unul 
„clasic”, dacă este să folosim terminologia cunoscutului psihiatru francez J. M. 
Azorin (1998). Acest tip de diagnostic ține, mai degrabă, de un model Gestalt-ist cu 
o figură (fizionomia, Structura tipică, cum le spune Henri Ey) ce se detaşează pe un 
fond. De remarcat că acest model este schiţat în Die Psychiatrie der Gegenwart (H. 
Ey 1963: 743) unde fizionomia este numită de Ey însuşi Gestaltizare: 

„Mai întâi, când ne găsim în faţa unui caz, adică atunci când suntem unul din polii 
intâlnirii noastre cu bolnavul, noi ‘adunäm’ ceea ce la el “seamănă” cu ceea ce am 
observat la alți pacienti. Şi, în mod natural, posibilitatea de a fonda, dacă nu o ştiinţă 
(Wissenschaft) cel putin o cunoaştere empirică (Kennenschaft) depinde de 
posibilitatea de a sesiza această fizionomie care, ca Gestaltizare tipică, ca “ordine 
fenomenologică”, ni se impune. Fie că observatorul a fost Esquirol, Griesinger, 
Falret, Kahlbaum, Kraepelin sau Seglas, sau cel mai modest dintre noi, tocmai 
munca de identificare a anumitor figuri sau constelații semiologice este cea care 
devine indispensabilă pentru stabilirea diagnosticului de boală mintală, pentru 
prognostic, tratament şi (dincolo de clinică), pentru concepţia etio-patogenică ce 
decurge din acestea. În această privinţă, toate bolile mintale par să fie sindroame ” 
(H. Ey 1963: 743). 

Interesant este modul în care este definită structura psihopatologică, ca fiind ceva 
trăit în mod subiectiv de bolnav, dar, în acelaşi tip, observat de către medic. Se 
pune, desigur, aici, problema epistemologică a observabilității structurii 
psihopatologice. Este ea într-adevăr observabilă sau este numai inferabilă din datele 
de observaţie clinică? Putem face o corelaţie cu analiza obiectivării bolii din 
Naissance de la Medecine (H. Ey 1981). Apoi cu celelalte tipuri de analiză a 
simptomelor clinice  (clinicä-semiologicä,  fenomenologicä, existențială, 
psihanalitică, socio-culturală). 

Legat de caracterul observabil al semnelor negative, comparativ cu cel al 
semnelor pozitive, Henri Ey face o remarcă extrem de interesantă, care ne trimite la 
aspectele culturale ale psihiatriei şi în special, la ceea ce s-a numit “diagnosticul 
profan de nebunie” (G. Devereux 1977: 286-316). Este vorba de nota de la pagina 
142 din Monografie şi de asemenea, de textul de la aceeaşi pagină la care este 
asociată nota, în care se arăta că, pentru medic, semnele negative sunt greu de pus în 
evidență, ele sunt mai uşor de sesizat de către observaţia vulgară, adică populară. 
Iată nota 41, p. 142: „Ne amintim că, în textul dedicat “factorilor de nebunie”, 
Jackson insista asupra tulburărilor (negative) ale conştiinţei pe care observaţia 
vulgară le vede mai bine decât psihiatrii. (“Acest om este tulburat” corespunde la 
ceva concret)” (H. Ey 1975: 142). Iar textul de la aceeaşi pagină, precizează 
următoarele: „Dacă vrem să înțelegem la ce corespund diversele niveluri de 
disolutie, trebuie să ne reprezentăm că, în vârful acestei disoluţii, la limita 
normalului, vom întâlni oscilatile activităţii psihice proprii variațiilor patologice (si 
nu doar fiziologice) ale acestei functionäri. Semnele negative ale unui astfel de 
deficit vor fi dificil de pus în evidență; ele nu sunt recunoscute în general la noi 
deoarece nu există nume pentru a le denumi. În Germania sunt denumite 
„Bewusstseinstorungen ” (tulburări ale conştiinţei) într-un sens intraductibil în limba 
franceză. Poate că am putea spune că sunt tulburări hipnoide căci ele exprimă o 
anumită scădere a activităţii noetice (vezi nota 41). Dedesubtul acestor tulburări, 
nivelurile de disolutie fiind mai profunde, disoluția atinge funcţii mai stabile, mai 
izolabile, funcţii mintale elementare (memorie, luciditate, ordinea amintirilor, 
coeziunea asociaţiilor, atenţia etc.), tulburările negative capacitare sunt atunci 
evidente. În ceea ce priveşte semnele pozitive ale nivelurilor de disolutie, ele 
reprezintă, desigur, ansamblul actelor, ideilor, credințelor, activităţii psihice care 

subzistă. Ele sunt cu atât mai considerabile şi mai vecine cu normalul, cu cât 
disoluția este mai mică. La ele trebuie să ne referim atunci când diagnosticăm 
nivelurile hipnoide cele mai ridicate, adică acelea în care semnele negative sunt cele 
mai uşoare (H. Ey 1975: 142). 


Diagnosticul diferenţial între stări de disolutie şi stări de variaţie fiziologice 


Ceea ce distinge aceste stări de disolutie patologice de stările de variaţie 
fiziologice vecine (anxietatea legitimă faţă de obsesie, de exemplu, sau pasiunea 
patologică față de pasiunea normală) este „însăşi organizarea acestui nivel 
subzistent. Adică structura acestui nivel. Nu va servi la nimic să comparăm cutare 
punct al nivelului patologic cu cutare punct al activității normale, căci ele, ca puncte, 
vor fi aceleaşi (idee delirantă şi idee falsă, mânie patologică şi mânie normală, iluzie 
delirantă şi iluzie normală etc.). Ceea ce diferă şi este propriu nivelului patologic, 
fondând în acelaşi timp psihatria ca ştiinţă autonomă, este ceea ce şcoala 
clinicienilor, a marilor noştri clinicieni, a pus în evidenţă: ansamblul tulburărilor” 
(H. Ey 1975: 143). 


Diagnosticul psihiatric organo-dinamic în condiţiile psihiatriei contemporane 
Diagnosticul organo-dinamic — categorii fundamentale 


Datele culese, notate în foaia de observaţie, trebuie să permită stabilirea 
diagnosticului organo-dinamic, pe mai multe niveluri, aşa cum sunt ele prevăzute de 
teoria diagnostică a lui Henri Ey, ale cărei princpii le-am analizat mai sus. Prin 
urmare, în organo-dinamism avem: 

e diagnostic pozitiv şi diferențial, 

e diagnostic structural (diagnostic de structură psihopatologică) 

e diagnostic etiologic. 

La acestea se mai adaugă, în cazul în care sunt prezente astfel de afecțiuni, 
diagnosticul de afecțiuni somatice şi diagnosticul de afecțiuni neurologice 
concomitente. 


Diagnosticul multiaxial de tip DSM 


Prin introducerea manualului american DSM -— ca instrument international 
de diagnostic — a apărut si necesitatea stabilirii unui diagnostic multiaxial, cu toate 
că, între acesta şi categoriile diagnosticului organo-dinamic, există numeroase 
suprapuneri, ceea ce nu le face deloc incompatibile, ci similare şi chiar 
complementare, aşa cum a arătat Profesorul Aurel Romila!”* în urmă cu câţiva ani. 


1% Cf. A. Romila, comunicare personală (2004). 

Abordarea polidiagnostică în psihiatrie 


Ateorismul DSM a fost însă puternic criticat, dovedindu-se a ascunde de 
fapt un „politeorism real” (Ş. Ionescu 1998, nota 25 pp. 29, 33), care duce la un 
sistem de clasificare de compromis ce îi afectează logica şi claritatea (op.cit p 29). 
Şerban Ionescu îl citează apoi pe Singer (1985), care se exprimă şi mai dur, 
spunând: „compromisul se bazează adesea pe un conglomerat eteroclit de criterii 
provenind de la autori diferiţi şi din şcoli diferite, care riscă să utilizeze în mod 
diferit aceste aporturi”. 

Care ar fi soluţia, în acest stadiu de dezvoltare a psihiatriei, pentru a depăşi 
aceste obstacole? 

Aşa cum aminteşte acelaşi Şerban Ionescu (1998) „în acest context dificil, 
diverşi autori au preconizat o abordare polidiagnostică, în măsură să înglobeze mai 
multe sisteme operaționale şi să permită astfel eliminarea incovenientelor unui 
sistem unic. Kendell (1982), de exemplu, sugerează utilizarea simultană a două sau 
trei sisteme. LICET constituie o tehnică ce permite utilizarea simultană a mai multor 
sisteme diferite de clasificare (Pull & Boyer, 1985). Ea este compusă din mai multe 
Liste Integrate de Criterii de Evaluare Taxinomice. LICET nu impune nici un 
criteriu clinicianului care este, din contră, invitat să-şi formuleze diagnosticul după 
propriul său obicei. Pentru fiecare dintre clasificările reținute, analiza datelor se face 
după un arbore de decizie (Ş. Ionescu 1998:29-30). 

O practică clinică organo-dinamică (în acest caz vorbim de practica 
diagnostică) adaptată la realitățile psihiatriei contemporane, nu poate ignora DSM-ul 
şi evaluarea diagnostică multiaxială pe care acesta o propune. 

Organo-dinamismul propune însă o concepţie teoretică particulară asupra 
bolii psihice, propune o diferenţiere între boala psihică şi structura psihopatologică, 
stabileşte o clasificare proprie a speciilor clinice (considerate ca structuri 
psihopatologice), o diagnosticare etiologică. El adoptă o poziție proprie în raport cu 
teoriile etiologice şi cu teoriile patogenice şi, de asemenea, propune o viziune proprie 
asupra diagnosticului psihiatric, cu doi versanți principali: diagnosticul structural şi 
diagnosticul etiologic (cf. H. Ey et al. 1967, H. Ey 1975, etc.). 

Prin urmare, considerăm adecvată o abordare polidiagnostică, în care, 
altături de evaluarea multiaxială, clinicianul poate face şi o evaluare diagnostică de 
tip organo-dinamic. 

Mai mult, în condițiile multiculturalismului actual, abordarea diagnostică 
multiaxială trebuie să includă şi formularea culturală a diagnosticului propusă de J. 
Mezzich et al. 2000 şi descrisă în tratatul american de Psihiatrie, sub redacția lui 
Kaplan & Sadock (2000). Şi asta pentru că, aşa cum arată etnopsihiatrul francez 
Tobie Nathan (1999): „într-un viitor apropiat, nici o psihopatologie nu se va putea 
dipsensa de aporturile e/nopsihiatriei căci lumea va fi populată, în majoritatea ei, de 
migranti (din inteior sau din exterior, de-a lungul spaţiului sau al timpului) şi de fii 
de migranti” (T. Nathan 1999:200). 

Algoritmi de diagnostic şi criterii de evaluare în clinica organo-dinamică 


Ideea de bază a acestui subcapitol, este aceea că, în cadrul unei analize 
teoretice a structurii foii de observaţie, trebuie să fie pusă în lumină, o relaţie 
(prevăzută teoretic), între motivele consultatiei, istoricul episodului actual, istoricul 
bolii şi istoricul persoanei. 

Un exemplu important, este reprezentat de datele cu privire la momentul 
debutului în raport cu consultatia actuală precum şi patternul evolutiv al bolii aşa 
cum îl descriu pacientul sau apartinätorii. Momentul debutului indică dacă avem de a 
face cu o suferință acută sau cronică (sau o acutizarea a unei suferințe cronice). 
Patternul evolutiv al bolii ne indică şi el o formă tipică pentru suferința acută sau 
pentru cea cronică (de ex. evoluţia în crize, pusee sau accese pentru bolile acute, sau 
evoluţia continuă sau periodică, pentru bolile cronice). 

Trebuie de asemenea, stabilite criteriile care permit diferenţierea unei 
suferințe de tip nevrotic, de una de tip psihotic, în cazul bolilor acute (tulburările 
conştiinţei). De asemenea, vor fi stabilite criteriile ce vor diferenţia suferințele de tip 
nevrotic, psihopatic, psihotic şi demential, în cazul bolilor cronice (tulburările 
personalităţii). 

Se va face o evaluare a duratei, severităţii, dinamismului şi periculozității 
tabloului clinic întâlnit la pacient. 

Durata se evaluează pe o scală a timpului: ore, zile, săptămâni, luni, ani. 

Severitatea se evaluează pe o scală a disolutiilor psihice pe care o prevede 
teoria organo-dinamică. Aici se poate proceda în două moduri: 

1. evaluare pe scala globală a disoluțiilor psihice (vezi H. Ey 1975), urmată de 
evaluarea în dinamică a variațiilor de nivel pe parcursul internării, sub 
tratament; 

2. evaluare separată pe scala disolutilor conştiinţei şi pe scala disolutiilor 
personalității la prima consultatie, urmată, de asemenea, de evaluarea în 
dinamică, a variațiilor de nivel, pe cele două axe (sincronă şi diacronă). 

Dinamismul se evaluează atât clinic, cât şi paraclinic, pe ambele axe ale 
conştiinţei şi personalității. 

Periculozitatea se evaluează pe mai multe planuri: ideatie, intenție, com- 
portament. Sunt cuprinse aici ideatia şi comportamentul suicidar, omicidar sau alte 
acte violente sau antisociale, aşa cum prevede semiologia din H. Ey et al. (1967). 


Motivele consultatiei 


Implică evaluarea mai multor aspecte importante: 

e  Situatiei de consult, a motivelor pentru care se solicită consultatia, a cererii 
explicite sau implicite exprimate de pacientul însuşi sau de către terți; 

e  Consimţământului pacientului (s-a obținut sau nu consimțământul pacientului 
pentru acest consult sau internare); 

e Dacă individul este realmente bolnav sau nu: 1. diagnosticul de gen patologic 
(acesta este un caz sau acesta nu este un caz); 2. diagnosticul diferenţial cu 
simularea, suprasimularea, disimularea; 

Istoricu 


Simptomului dominant şi al simptomelor asociate; 


[74 


I. Istoricul episodului actual 


Când a debutat 

Cum a debutat: brusc sau insidios; 

În ce împrejurări; 

Cum s-a manifestat la început; 

Cum a evoluat în timp; 

Care au fost factorii agravanti, sau precipitanti; 

Care au fost factorii care au contribuit la ameliorare; 

Tratamente medicamentoase urmate pentru episodul actual, 

Alte terapii (inclusiv terapii complementare şi alternative) + itinerariul 
terapeutic urmat de pacient; 


II. Istoricul bolii 


Când a debutat 

Cum a debutat: brusc sau insidios; în cât timp s-a instalat tabloul dominant; 

În ce împrejurări; 

Cum s-a manifestat la început; 

Cum a evoluat în timp; 

Care au fost factorii agravanti, sau precipitanti; 

Care au fost factorii care au contribuit la ameliorare; 

Tratamente medicamentoase urmate pentru episodul actual, 

Alte terapii (inclusiv terapii complementare şi alternative) + itinerariul 
terapeutic urmat de pacient; 


NOTĂ: Importanţa criteriului evolutiv în diferenţierea structurilor psihopatologice: 


A) Pentru boli acute se folosesc o serie de criterii care permit să stabilim 
dacă avem de a face cu o structură nevrotică sau cu o structură 
psihotică. Bolile acute evoluează în accese, crize sau pusee. Anamneza 
va trebui să stabilească diagnosticul diferențial de structură 
psihopatologică acută: structură nevrotică acută sau structură psihotică 
acută. 

B) Pentru boli cronice se folosesc o serie de criterii care permit să 
stabilim diagnosticul de structură psihopatică, nevrotică, psihotică sau 
dementialä. Se poate stabili dacă boala evoluează în manieră continuă, 
intermitentă sau periodică ori ireversibil deteriorativă. 


174 Datele de istoric au fost organizate după modelul propus în 2003 de către Facultatea de Medicină din 
Poitiers (Faculté de Médecine Poitiers, 2003) şi după P. Hardy (2004). La acest model am adăugat un 
aspect important al istoricului pacientului şi al bolii sale, şi anume traseul terapeutic al acestuia şi tipurile 
de terapii complementare şi alternative urmate pe parcursul evoluţiei bolii. 

Criteriul evolutiv permite, în viziunea organo-dinamicä, efectuarea unor 
evaluări prognostice, conform unor reguli descrise de către Henri Ey în Monografia 
din 1975. 


III. Istoricul persoanei 
Include mai multe dimensiuni ontogenetice: 
e  Ontogeneza psihică (perioada creşterii, perioada adultă, perioada 
senescentei); 
e  Ontogeneza personalităţii (4 etape); 
e  Ontogeneza personalității morale (3 etape); 
e Evaluarea globală a personalității premorbide (normal / patologic); 


Metode de cunoaştere a personalităţii 


Evaluarea personalităţii va include următoarele: 

- metoda biografică, 

- studiul caracterului persoanei (stilul său propriu de a interactiona cu alții), 

- determinarea personajului şi a idealului Eu-lui persoanei, 

- înţelegerea concepției despre lume a persoanei (opinii, credinţe şi sentimente). 

- înţelegerea şi evaluarea capitalului mintal (fonds mental) de valori logice 
acumulate de-a lungul vieții (acest capital este afectat în sindromul demential). 


Criterii de evaluare în organo-dinamism 


I. Boli acute 

e evaluarea facultativitätii conştiinţei: variațiile libere, fiziologice / variațiile 
patologice; 

e evaluarea funcției thetice a conştiinţei: percepţie, comunicare, memorie; 

e evaluarea capacităţii de a creea prezentul: prezent adevărat / prezenturi false; 

e evaluarea capacității de a fi prezent: prezenţa; 

e evaluarea controlului pe diverse niveluri: senzitivo-senzorial;, afectiv; 


inteligență; acţiune; moral. 

e evaluarea conștiinței bolii şi a atitudinii faţă de boală; 

e evaluarea potenţialului de periculozitate: sinucidere, omucidere, acte violente, 
antisociale (vezi semiologia din H. Ey et al. 1967). 


II. Boli cronice 

e evaluarea maturității (evaluarea gradului de formare a nivelurilor conştiinţei şi 
a personalităţii) — lipsa unora dintre structurile psihice normale indică o imaturitate a 
persoanei, ceea ce poate sugera: 1. Lipsa dezvoltării (retard mintal, oligofrenie); 2. 
Disolutie, dezorganizare (psihoze acute sau cronice); evaluarea maturității implică 
răspunsul la întrebarea dacă s-a format caracterul persoanei sau dacă s-a format 
normal ori malformat; se va merge pe schema dezvoltării personalității propuse de 

Henri Ey: Eul ca subiect al cunoaşterii lumii, Eul ca personaj, Eul stăpân al 
caracterului. 

Credem că este indicat să se facă o evaluare dublă a maturității, una pe 
axa sincronă a dezvoltării psihice, aici şi acum, în momentul consultatiei (urmărind 
dacă şi cât de mult s-au dezvoltat nivelurile structurale ale conştiinţei) şi alta pe axa 
dezvoltării diacronice a personalității (urmărind dacă şi cât de mult s-au dezvoltat 
nivelurile structurale ale personalităţii). 

e evaluarea plasticitätii (evaluarea gradului de flexibilitate şi de adaptabilitate al 
reacțiilor persoanei la stimulii şi situaţiile din mediul său de viață); 

evaluarea normativitäfii 

evaluarea controlului (afectelor, comportamentelor, acțiunilor); 

evaluarea rationalitätii (credințelor, afectelor, comportamentelor, acţiunilor); 
evaluarea conştiinţei morale / persoanei morale. 


Evaluarea activităţii psihice normale 


Din punct de vedere organo-dinamic „activitatea psihică normală reprezintă un efort 
şi un echilibru care are legile sale proprii, cele ale adaptării la real” (H. Ey 1975: 
142). Activitatea psihică normală se caracterizează prin (H. Ey 1975: 142): 

e gradul său de maturitate; 

e gradul său de plasticitate; 

Maturitatea este definită prin inventarul funcţiilor psihice concrete, în timp 
ce plasticitatea este definită prin studiul comportamentului persoanei în diverse 
situaţii vitale (cf. H. Ey 1975: 142). 

Echilibrul caracteristic stării de funcționare normală a psihicului implică 
funcţia de reglare şi de control a instanțelor psihice superioare asupra celor 
inferioare, reglare care permite adaptarea la realitate: „Propriul omului normal este 
de a-şi regla jocul pasiunilor, al imaginatiilor şi al emoțiilor sale prin punerea în 
acțiune a funcţiilor sale psihice care îi reglează adaptarea la real” (H. Ey 1975: 142). 

Sunt implicate aici, o serie de funcţii sau de structuri psihice, care permit 
fiinţei noastre conştiente să se adapteze la realitate, exercitându-şi astfel una din 
funcţiile sale cele mai importante, aceea de a diferenţia categoriile realului în cadrul 
câmpului conştiinţei constituite într-un act de prezență. Despre această capacitate a 
conştiinţei de „a pune realul” — funcția thetică a conştiinţei — Henri Ey arată că: 
„Adaptându-se la realitate, ființa noastră conştientă manifestă o capacitate 
operaţională complexă, care instituie categoriile realului trăit în experienţa sensibilă. 
„Funcţiile” memoriei, percepției şi comunicării verbale sunt considerate în general 
ca fiind actele constitutive ale realităţii, acte fundamentale întrucât prin fiecare din 
ele se poate defini activitatea esenţială a conştiinţei. Ele exprimă acel atribut al 
fiinţei noastre conştiente care este capacitatea de a pune realul, adică funcţia sa 


was 


„thetică” sau „noetică ” de cunoaştere” (H. Ey 1998: 30). 

Evaluarea gradului de adaptare la realitate 


Edwin Hersch (2003) pune si el, ca si Henri Ey, un mare accent pe 
importanța clinică a deosebirii între realitate şi concepția despre realitate a unei 
persoane. Realitatea fizică e aceeaşi, comună tuturor, însă teoriile noastre despre 
realitate pot diferi foarte mult, fiind dependente de limbaj şi de contextul istoric şi 


Henri Ey în teoria sa, ne arată că, în boala psihică, se produce o inversiune 
a realităţii în mintea bolnavului, concepţia acestuia despre realitate fiind de fapt o 
contra-realitate şi un contra-sens (H. Ey 1963: 739-741). Adaptarea la realitate 
poate fi afectată în cazul bolii psihice, putând fi urmată de dezadaptare. Prin 
revenirea pacientului la nivelul normal de funcționare psihică, se poate vorbi de o re- 
adaptare la realitate. În evaluarea clinică organo-dinamică, îi revine un rol important 
înțelegerii nivelului de adaptare la realitate pe care îl prezintă pacientul, sau a 
gradului său de dezadaptare. 

La originea concepției organo-dinamice despre dezadaptarea la realitate'”, 
putem deosebi cel putin două teorii: o teorie jacksoniană şi o teorie existenţială. 

Teoria jacksoniană este legată, la rândul ei, de teoria despre psihic ca fiind 
organizat ierarhic, straturile superioare fiind mai noi filogenetic. În acest context, 
instanțele psihice eliberate, încearcă să-l re-adapteze pe bolnav la realitatea 
contemporană cu el, însă nu reuşesc, întrucât sunt anacronice. La nivelul structurilor 
sincrone ale fiinţei conştiente, vom vorbi despre trecerea de la conștiința personală, 
individuală, la nivelul inferior al unei conştiinţe comune, specifice speciei umane. 
Iată cum exprimă Henri Ey această pre-conditie a dezadaptării la real, în cazul bolii 
mintale: „Pierderea propriei libertăţi, a autonomiei personale, a direcţiei, obligă 
conştiinţa să „cadă” la nivelul unei conştiinţe „comune” sau „specifice”. Trăsăturile 
specifice ale degradării conştiinţei constituie o modalitate de „cădere” a structurii 
acesteia de la nivelul experiențelor personale şi intersubiective la nivelul 
experiențelor „arhetipice”, comune. Or, căzând în acest spaţiu al poeziei şi 
mitologiei, în această lume de imagini, conştiinţa atinge inversul realităţii; ea cade 
într-un inconştient pe care filosofii mistici şi romantici îl consideră nucleul, sursa 
cunoaşterii supranaturale, sau, în orice caz, într-un irațional pe care conştiinţa îl 
produce atunci când ea se rupe de realitate, pierzându-și statutul său raţional” (H. Ey 
1983: 115). 

Teoria existenţială!” susţine, pe de altă parte, că bolnavul este dezadaptat 
la lumea reală, comună, pentru că el trăieşte într-o altă lume, diferită de cea a 
„normalilor”. Trăirea în această lume imaginară, implică faptul că structura 
conştiinţei pierde acordul cu lumea (H. Ey 1983: 114). Despre experienţa trăită a 
acestui imaginar, Henri Ey spune: „Experienţa trăită a acestui imaginar actualizat 
„pentru sine” este, la fiecare palier al disolutiei conştiinţei, o modalitate de a gândi, 
o obiectivare, a cărei „deformare”, iluzie este ascunsă subiectului care o trăieşte prin 
înseşi condiţiile ei de prezentare. Într-o astfel de călătorie în noapte, singura în stare 


175 A se vedea şi Limbaj si realitate (1999: 233) de M. Dewitt & D. Sterelny. 
176 Pentru scarea nivelurilor realității, Henri Ey face apel la teoria lui Pierre Janet (cf. H. Ey 1975). 
177 A se vedea si L. Binswanger 2000. 

să trăiască nişte imagini fără mundaneitate este conştiinţa onirică, ea dând celui care 
visează uneori iluzia unui eveniment trăit, iluzie din care nu se iese decât prin trezire 
şi de care individul nu se desprinde decât uitând de propriul vis. Structura conştiinţei 
ne apare astfel ca fiind forma în care e trăit orice eveniment: real — dacă conştiinţa 
poate să îl plaseze într-o lume reală, imaginar, dar „valorând drept real” — dacă 
conştiinţa pierde puterea de a-şi organiza experienţa, de a-şi subordona „noeza”, ca 


Evaluarea conştiinţei bolii la pacientul psihic 


Dacă, aşa cum am văzut mai sus, ,esenta” bolii mintale constă din cele 

două aspecte fundamentale ce exprimă negativitatea sa caracteristică şi contra-sensul 
său: 1. ruptura coexistentei şi comunicării cu ceilalți; 2. destructurarea realității (H. 
Ey 1963: 735), atunci o analiză a conştiinţei bolnavului psihic, din punct de vedere 
organo-dinamic nu poate fi pusă decât în termenii relației dintre real şi imaginar, 
lucru pe care Henri Ey îl va face, în mod explicit, în textul său din 1963, publicat în 
Die Psychiatrie der Gegenwart (H. Ey 1963: 739-741). 
Din perspectiva concepţiei sale, Henri Ey arată că „intră în însăşi structura bolii 
mintale de a fi o „maladie a realităţii”, sau ceea ce este acelaşi lucru, o „maladie 
imaginară”, sau, şi mai bine o „maladie a imaginarului”. Tocmai această 
„negativitate”, această tendinţă spre aneantizarea realului constituie realitatea ei. Aşa 
este realitatea acestei irealități” (H. Ey 1963: 741). 

Patologia psihiatrică este o patologie a realităţii şi acest lucru „este evident 
pentru cel care vrea să admită că organizarea fiinţei psihice nu este altceva decât 
însăşi legalitatea raporturilor ce reglează sistemul său al realităţii. Astfel încât, orice 
alterare a realităţii riscă să fie transparentă pentru subiect şi să nu fie sesizată de 
către observator, dacă acesta din urmă uită că boala poate consta tocmai din această 
destructurare a ființei psihice care îl aruncă în irealitatea imaginarului” (H. Ey 
1963). Această cădere în ireal şi imaginar are totdeauna tendința, ne spune în 
continuare Henri Ey, de a fi trăită şi gândită ca o realitate, adică din punctul de 
vedere al subiectului, ca non-patologică (H. Ey 1963: 740). 

Avem astfel formulată problema fundamentală a conştiinţei bolii la 
bolnavul psihic şi anume că, aceasta pune sub semnul întrebării valoarea de realitate 
a bolii pentru bolnav (H. Ey 1963: 739). De aceea, aşa cum Henri Ey însuşi o 
recomandă, în evaluarea pacientului va fi întotdeauna vorba de a sesiza mai înainte 
de toate, tocmai această „valoare de realitate” pe care boala o are pentru bolnavul 
însuşi (H. Ey 1963: 739). 

După ce formulează întrebarea: cum se prezintă boala mintală în conştiinţa 
şi existența subiectului, Henri Ey subliniază că ne situăm acum, în chiar centrul 
antropologic al patologiei întrucât „bolnavii noştri mintali prezintă tocmai nişte boli 
mintale, care se definesc, în mare parte, prin falsa realitate pe care le-o atribuie sau 
le-o refuză bolnavul” (H. Ey 1963: 739). 

Henri Ey nu este de acord cu o afirmaţie generică de tipul „bolnavul mintal 
ignoră, nu recunoaşte sau neagă boala sa” (H. Ey 1963: 739) arătând că, în funcție 
de „importanţa sau caracteristicile tulburărilor lor, bolnavii noştri se situează foarte 

diferit relativ la realitatea bolii lor şi noi putem spune „în mare” că multe dintre 
bolile mintale scapă conştiinţei bolnavilor. Mai mult, ele scapă şi multora dintre 
medici (H. Ey 1963: 740). 

Trebuie deci, ca analiza pe care clinicianul o face conştiinţei bolii la bolnavul 
psihic, să fie mult mai nuanțată, întrucât se pot identifica situații diferite, în raport cu 
gradul de profunzime al „plonjării în imaginar”, caracteristic diferitelor tipuri de 
structuri psihopatologice. Schematic, aceste situaţii sunt descrise de Henri Ey astfel: 

„Ar fi poate multe de spus despre reticenta şi reaua credinţă a alienatului 
delirant (paranoiac, mai ales) şi despre tulburările sau perplexitatea'"* pe care o 
ascund anumite negări sistematice. Dar, în mare, putem spune că pentru aceşti 
bolnavi, boala nu există întrucât ea este numită de către ei, altfel: urmăriri „reale” de 
către poliție, persecuții „reale” de către vecini, acţiuni „reale” ale unei maşini, 
culpabilitate „reală”, apariţii supranaturale „reale”, etc. Realitätii bolii 1 se substituie 
realitatea experienţei trăite şi bolnavul se găseşte şi se afirmă a fi în plină sănătate. 
„Ar trebui să fiu nebun, spune el, pentru a nu crede”. Acesta este cazul marelui 
alienat care a inversat înseşi categoriile realităţii, pentru a respinge acuzația de 
nebunie. 

Multi alți bolnavi (uneori chiar şi unii din cei despre care am amintit deja) 
au conştiinţa de a fi bolnavi mintali. În special cei mai multi dintre nevrotici, 
depresivi, anxioşi, un număr de schizofreni, melancolici, maniacali, confuzi, 
dementi (în primele stadii ale bolii), toţi aceşti bolnavi se plâng că spiritul lor este 
tulburat. Şi, atunci când aud voci, când se simt depersonalizati, împinşi să acționeze 
sau forțați în actele sau în gândurile lor, ei resimt simptomele lor ca pe o experiență 
stranie a cărei realitate, inadecvată cu realitatea comună sau obişnuită, îi nelinişteşte. 

În fine, alţii sunt plonjati într-o aşa tulburare (confuzie, demență, schizofrenie 
terminală etc.) încât în afară de un vag sentiment (o vagă „conştiință”) a anomaliei, nu se 
pune pentru ei nici o problemă cu privire la realitatea sau realitatea unei boli, problemă 
aneantizată prin absenţa totală de problematizare a realităţii” (H. Ey 1963: 739). 


Evaluarea antropologică clinică a pacientului psihic 


Orice investigație antropologică de tip socio-cultural, pune, de la început, 
problema delimitării analitice a unei unități de studiu (unitatea culturală relevantă 
pentru tipul de cercetare şi scopurile pe care şi le propune). Putem presupune că o 
astfel de unitate analitică este omogenă în ceea ce priveşte credințele şi practicile 
culturale luate în studiu? Nu în mod necesar, în special în condiţiile societății industriale 
moderne. Este necesar să utilizăm unitățile tradiţionale ale antropologiei: sat vs. oraş, 


grup etnic vs. populația majoritară sau alte tipuri de comunități? 


178 Cu privire la atitudinea bolnavului față de boala mintală şi în special legat de această « perplexitate » 
pe care pacientul o resimte, în special imediat după debut, a se vedea textul excelent al lui K. Jaspers cu 
privire la debutul psihozelor acute (K. Jaspers 1963 : 414). 

17 A se vedea cercetarea de antropologie medicală de la Perugia (1997) care merge pe distincția sat/oraş, 
cf. L. Lepore & M. Minelli JI contributo italiano al Progetto internazionale della rete INECOM „Signs, 
meanings and practices related to mental health”, AM Rivista della Societa italiana di antropologia 
medica, 3-4, 337-345, Perugia, 1997. 

Dacă pacientul provine dintr-un sat cum procedăm? Dar dacă provine dintr- 
un oraş, dintr-un anume cartier? Care este unitatea relevantă? Dar dacă familia sa, 
sau chiar pacientul însuşi a migrat recent de la sat la oraş, care este unitatea 
culturală!“ relevantă? Asupra acestor aspecte importante, antropologul trebuie să ia 
decizii, astfel încât analiza pe care el o face să fie atât obiectivă, cât mai ales, 
adecvată pentru scopurile sale. 

O altă problemă care se pune şi care trebuie rezolvată în funcție de datele 
de care dispune antropologul clinician, poate fi formulată sub forma următoarei 
întrebări: „cum este mai bine să începi evaluarea antropologică, dinspre pacient spre 
comunitate sau invers?” Noi credem că răspunsul este: dinspre pacient spre 
comunitate. În opinia noastră, trebuie început cu evaluarea pacientului. Aceasta 
deoarece, pacientul va trasa, în cursul primului interviu cu antropologul (care ar fi 
bine, poate chiar obligatoriu, să fie o istorie de viaţă) graniţele lumii sale culturale, 
prezentând în acelaşi timp şi elementele de structură socială, care încep cu descrierea 
rețelei sociale a pacientului, avându-l pe acesta în centru (rețea socială ego- 
centrată) 5. 

În cazul pacienților psihotici sau incapabili, dintr-un motiv sau altul, să 
realizeze o participare adecvată la interviu, se va face interviul cu apartinätorii sau, 
în general, cu o persoană foarte apropriată pacientului (membru al reţelei sociale a 
pacientului). 

În momentul când s-au descoperit o serie de roluri sociale pe care le-a jucat 
sau le joacă persoana — pacient, se trece la o explorare sistematică a setului de roluri 
sociale pe care acea persoană le joacă, atât în comunitatea de apartenență, cât şi în 
grupările în care este membru: 

1) se face o listă cu toate poziţiile şi rolurile sociale ale persoanei în cauză, 

2) se explorează fiecare rol în detaliu precum şi conduitele preferate şi aşteptate în 
acele roluri; de asemenea, este explorată devianta psiho-comportamentală, aşa 
cum este ea percepută de pacient, precum şi de ceilalți membri ai grupului; 

3) se explorează rolul de bolnav şi felul în care persoana se adaptează / deviază de 
la acest rol; 

4) se notează conflictele posibile între roluri şi soluţiile personale / culturale la 
aceste conflicte. Cum se leagă aceste conflicte de rol social cu apariția / 
agravarea bolii sau doar a unora dintre simptomele bolii? 

După ce s-a construit şi s-a detaliat reţeaua socială a pacientului folosind şi date de 

la apartinätori (inclusiv prieteni, vecini, colegi), precum şi lista de roluri şi identități 

sociale, se vor examina: 


A. relațiile şi evenimentele tipice recurente în cadrul rețelei, între actorii 
implicaţi. 


Aici se poate proceda în două feluri, care nu se exclud, ci se completează 
reciproc: 


'5 Avem în vedere aici un pacient provenind din cultura majoritară, nu dintr-un anumit grup etnic care, ar 
constitui unitatea de studiu de primă electie. 
5! Cf, J, C. Mitchell, în R. Ellen, 1998. 

a) se obtin informatii prin interviu, de la actorii implicati în retea (familie, 
prieteni, colegi), 
b) se efectueazä observatii pe o anumitä perioadä de timp a interactiunilor între 
membrii rețelei. 
Analiza acestor interacțiuni sociale se poate face în trei maniere diferite, 
care constituie trei niveluri: 


D analiza socială structurală, în termeni de persoane şi roluri, precum şi 
interacțiuni între roluri şi identități sociale multiple; 
II) analiza situațională (se poate lua ca model analiza situațională propusă de 


J. Van Velsen’? sau de K. R. Popper *) care este centrată pe individ şi pe alegerile 
pe care acesta le face între norme concurente şi conflictuale. Se ajunge astfel la ceea 
ce A. Wallace numea surprinderea acelui „mazeway” (cf. J. Clifton 1968: 35,45) 
adică acea imagine mintală complexă, caracteristică unui individ la un moment dat 
al istoriei sale personale. Printre alte elemente, ea cuprinde idei cu privire la 
scopurile dezirabile şi capcanele indezirabile, idei despre sine, despre alte persoane 
şi lucruri, precum şi idei despre instrumentele şi tehnicile ce pot fi folosite ca 
mijloace pentru atingerea scopurilor. Se poate evalua astfel raționalitatea alegerilor 
făcute de pacient în diverse situaţii date, precum şi motivaţia acestor alegeri (J. Clifton 
1968: 35). 

III) aceasta ne deschide către un alt nivel, mai profund şi mai complex de 
analiză şi anume, folosind mijloacele conceptuale pe care ni le pun la dispoziţie 
filosofia minţii sau cea a acțiunii, la interpretarea în termeni de stări mintale 
intentionale şi de acţiuni intentionale, individuale şi sociale (a se vedea J. R. Searle, 
P. Ricoeur, G.H. von Wright, etc.). 

IV) analiza naraţiunilor despre boală (illness naratives) şi a tipurilor de 
cunoaştere medicală care stau la baza acestora. Un model de analiză a fost propus 
recent de către Laurence Kirmayer si L. Stern, în 200415. 

Toate aceste niveluri de analiză se vor aplica la o serie de situații sociale 
tipice, recurente, ce apar în viaţa de zi cu zi a pacientului şi în care el este actor, 
având identități sociale reperabile. Este de menţionat că deşi sunt importante şi 
situaţiile sociale repetabile, dar nelegate de boală, interesul cel mai mare trebuie 
acordat acelor situaţii legate de boală în care fie numai actorul (pacientul) se simte 
inadecvat, neperformant în raport cu prescriptiile de rol, fie atât actorul cât şi ceilalți 
actori sociali cu care interacționează îl percep ca neadecvat’, Aceste devieri de la 


182 J. Van Velsen The Extended-case Method and Situational Analysis, în A. L. Epstein (ed) The Craft of 
Social Anthropology, 1967: 129-152. 

183 K, R. Popper Mitul contextului. În apărarea științei si a raţionalităţii, Editura Trei, Bucuresti,1998: 218-230, 
235-239. 

'5% Kirmayer, L., Stern, L. 2004. Knowledge Structures in Illness Narratives: Development and Reliability 
ofa Coding Scheme, Transcultural Psychiatry, Vol. 41 (1): 130-142. 

185 Nu trebuie uitat că unii autori (e. g. W. Fulford) definesc conceptul de suferință psihică pe baza 
experienţei pe care bolnavul o resimte ca „pe un anumit fel de eşec al acțiunii intentionale” (W. Fulford 
2000: 99). În concepția convenţională, spune Fulford, concepţie dezvoltată între alţii de Boorse, suferința 
este derivată din boală care, la rândul ei, este derivată din eşecul funcţiei. Prin contrast, într-o concepţie 
opusă, eşecul acţiunii este conceptul primar din care derivă atât suferinţa, cât şi, la rândul ei, boala (W. 
Fulford 2000: 100). Privind, aşa cum o recomandă şi antropologii medicali, suferința psihică din 
perspectiva pacientului însuşi, Fulford spune următoarele: „Totuşi, din punctul de vedere al pacientului, 

rolurile sociale si obligatiile ce tin de acestea, conduc la o etichetare care denumeste 
fie unul sau altul din modelele de deviantä corespunzätoare rolurilor si recunoscute 
4 


de comunitate; fie unul din „modele de inconduită” marginale!% care, în general 
> > > 
cuprind nebunia şi formele sale, dar nu se limitează la ele. 


B) relaţiile dintre reţea sau actorii rețelei pacientului şi sistemele de îngrijire a 
sănătăţii (SIS) din comunitate. 

Aici se pun, din nou, probleme legate de diagnosticul profan de nebunie". 
Acest tip de diagnostic, propriu culturii populare, atât în sensul său de auto- 
diagnostic pe care şi-l pune bolnavul însuşi (Cf. G. Devereux 1977), cât şi ca hetero- 
diagnostic profan (diagnosticul pe care bolnavul îl primeşte de la ceilalți membri ai 
grupului său cultural), trebuie limitat la sectorul popular sau, în funcţie de caz, 
trebuie extins şi la sectorul folk, al vindecătorilor tradiţionali, din sistemului de 
îngrijire a sănătății" (vezi A. Kleinman 1978, G. Devereux 1977). 

În ceea ce priveşte etapele diagnosticului non-medical în cadrul unei 
comunități’? ele au fost descrise de etnopsihiatrul francez Georges Devereux si 
reprezintă o încercare de a fonda o teorie generală a procedeului diagnostic, 
abordând problema istoric, prin analiza diagnosticului „total”, adică a diagnosticului 
psihiatric aşa cum intervine el în psihiatria primitivă (G. Devereux 1977: 286). 

Acele situații sociale în care persoana (pacientul) a fost considerată ca 
deviantă, vor fi obţinute atât de la pacient, cît şi de la membrii rețelei sale sociale 


important în experiența suferinței este faptul că ea duce la incapacitate. Direct sau indirect, simptomele 
suferinţei — durerea, paralizia, ameteala, anxietatea ş.a.m.d. — ne lasă fără putinţa de a duce la îndeplinire 
lucruri pe care le facem de obicei” (W. Fulford 2000: 1000). 

15 Trebuie remarcată aici importanța aparte pe care G. Devereux o acordă acestor “modele de 
inconduită”, precum şi miza lor teoretică şi practică (G. Devereux 1977). 

'5 Menţionăm aici rezervele cu privire la termenul nebunie ca termen ştiinţific, pe care le exprimă G. 
Devereux 1977. 

188 Majoritatea sistemelor de îngrijire a sănătății cuprind, după Arthur Kleinman, trei arene sociale în 
cadrul cărora se desfăşoară atât trăirea bolii cât şi reacțiile față de aceasta. Acestea sunt: arena populară, 
profesională şi folk (tradiţională). Arena populară cuprinde în special contextul familial precum şi rețeaua 
socială a bolnavului şi activitățile comunitare. Atât în societățile vestice cât şi în cele non-vestice, în acest 
spaţiu se asigură îngrijirea a 70-90% din boli. Tot aici sunt luate cele mai multe decizii legate de 
momentul când trebuie căutat ajutor în celelalte două arene, cine ar trebui consultat, dacă şi în ce măsură 
trebuie să te supui ordinelor şi indicatiilor acestora; aici se fac evaluările eficienței tratamentului urmat de 
pacient. Arena folk (vindecătorii tradiționali) cuprinde specialiştii non-profesionişti în vindecare. 
Etnografii îi împart pe aceştia în două clase: a) grupul vindecătorilor sacri (sacred groups), b) grupul 
vindecătorilor laici (secular groups). Arena profesională cuprinde pe de o parte medicina profesională, 
ştiinţifică, numită de către antropologi, “vestică”, “cosmopolitană” sau “biomedicină” precum şi grupurile 
de vindecători indigeni, profesionalizati (de ex. medicina chineză Ayurveda, Yunani, chiropractica). În 
cadrul acestor trei arene sociale, se construiesc forme de realitate socială distincte. Aici se organizează o 
serie de subsisteme legitimate social de credinţe, aşteptări, roluri sociale, relații, tranzacții, etc., pe care 
Kleinman le denumeşte realități clinice. Din punctul de vedere al acestui model, realitățile clinice sunt 
construite cultural. Ele diferă nu numai de la o societate la alta, dar şi în cadrul diferitelor sectoare sau 
arene ale aceluiaşi sistem medical, adeseori chiar de la un actor la altul în cadrul aceleiaşi arene. 

15 Modelul propus de Devereux este gândit pentru comunităţile tradiționale şi este o chestiune de 
cercetare empirică, dacă el este valid şi în cadrul societăților contemporane. 

(prin interviuri) sau dacă este posibil se recurge şi la observaţii ale 
comportamentului actual al pacientului în viaţa sa de zi cu zi. 

Aici se poate aplica şi logica situațională a lui K. R. Popper, despre care 
aminteam mai sus, bazată pe reconstrucţia logică a situației. Este momentul în care 
cineva (1) se recunoaşte, (2) este recunoscut ca bolnav / nebun şi anumite credinţe, 
atitudini şi comportamente ale sale sunt atribuite bolii (K. R. Popper 1998: 235-9). 

Recunoaşterea statutului social de bolnav, atrage după sine trimiterea la 
vindecător şi / sau la medic, deci intrarea în legătură a rețelei pacientului cu sistemul 
de îngrijire a sănătăţii (SIS). Se pot folosi aici studiile româneşti de antropologie 
medicală cu privire la sistemele de terapii alternative (e.g. I. Oprescu, & A.Yossif 
Vickery, 1998) şi se explorează terapiile urmate de bolnav în afara sistemului 
medical.” 

În finalul evaluării antropologice, se poate ajunge la o formulare culturală a 
cazului clinic!”!, care în conformitate cu indicaţiile American Psychiatric Association 
(APA) ar trebui să conțină următoarele componente: 


Identitatea culturală a individului 

- grupurile de referinţă ale individului; etnică/culturală. 

Explicaţiile culturale ale bolii 

- expresiile de suferință (idioms of distress), 

- semnificaţia atribuită simptomelor; 

- percepția asupra gravității simptomelor în raport cu normele grupului cultural de 
referință; 

- categoriile nosologice locale; 

- modelul explicativ individual al pacientului (individual EM), 

- modelele explicative ale grupului de referință culturală (cultural groups’ EMs). 

Factori culturali în legătură cu mediul psihosocial şi nivele de funcţionare 

- identificarea stresorilor sociali, 

- identificarea suporturilor sociale disponibile (emoțional, operaţional si 
informaţional); 

- niveluri de funcționare şi incapacitate (în relație cu normele grupului cultural de 
referință). 

Elemente culturale ale relaţiei dintre individ şi clinician. 

- se indică diferenţele culturale şi de status social dintre individ şi clinician şi 

problemele pe care aceste diferenţe le pot cauza în diagnostic şi tratament (APA: 

DSM-IV-TR). 


1 A se vedea şi V. V. Toma Waratiuni despre boală şi modele explicative la pacienţi cu depresie. Studiu 
de antropologie psihiatrică clinică (II), Psihiatria şi psihofarmacologia prezentului, Nr. 1-2, 2003. 

11 O contribuţie importantă la dezvoltarea şi aplicarea în clinică a formulării culturale pentru evaluarea 
pacienţilor proveniți din alte culturi, au adus-o cercetătorii din cadrul Division of Social &Transcultural 
Psychiatry care aparţine Departamentului de Psihiatrie de la Universitatea McGill din Montreal (Canada). 
Pentru mai multe detalii cu privire la perspectiva canadiană asupra formulării culturale, trimitem cititorul 
la următoarele lucrări: Kirmayer, L. J., Groleau, D., Guzder, J., Blake, C., Jarvis, E. 2003. Cultural 
Consultation: A Model of Mental Health Service for Multicultural Societies, Can. J. Psychiatry, Vol. 48, 
No. 3, April 2003; Kirmayer, L J. 2004. Culture, Context and Experience in Psychiatric Diagnosis, 
Psychopathology, 534, published online: www. karger.com/psp 

În loc de concluzii la acest subcapitol dedicat eva/uării pacientului psihic 
din punct de vedere organo-dinamic, putem spune că: în clinica organo-dinamicä se 
întâlnesc mai multe tipuri de abordări şi mai multe niveluri de analiză şi evaluare a 
pacientului psihic, ceea ce îi conferă practicianului din domeniul sănătăţii mintale, o 
perspectivă multidimensională asupra bolii psihice şi o mai bună comprehensiune a 
experiențelor pe care le trăieşte bolnavul, precum şi a caracterului normativ sau non- 
normativ al acestora, în diverse situaţii vitale, prin care trece pacientul. Asupra 
acestor aspecte vom mai reveni în capitolul dedicat clinicii organo-dinamice. 


Algoritmi de diagnostic 


După stabilirea caracterului non-normativ, patologic, al unei structuri 
psihice, se face inventarul complet al funcţiilor psihice şi se obțin: 

° Evaluarea maturității psihice (vezi mai sus); 

° Inventarul complet al semiologiei; 

Se caută apoi să se grupeze simptomele în structuri tipice, cu caracter 
sindromic, descrise în literatură (1. Descrieri tipice de caz; 2. Taxonomii). Se 
stabileşte astfel diagnosticul de gen patologic. 

Se stabileşte apoi caracterul acut sau cronic al suferinței psihice, prin anamneză. 
Urmează apoi evaluarea pe cele două axe: sincronă si diacronä: 
l.evaluarea conştiinţei: aceasta conduce la diagnosticul pozitiv si diferențial al 
structurii psihozei acute (psihoza acută este aici un termen generic folosit de Henri 
Ey pentru tulburările de tip destructurare a conștiinței). 

eDiagnosticul diferențial structură nevrotică vs structură psihotică; 

eDiagnosticul diferențial nevroze acute vs psihoze acute; 

eDiagnosticul de specie clinică adică dignosticul de structură psihopatologică 

acută. 

eDiagnosticul de formă clinică (tipică sau atipică). 
2.evaluarea personalității: aceasta conduce la diagnosticul pozitiv şi diferențial al 
nevrozei sau psihozei cronice. 

eDiagnosticul diferențial între psihopatie, nevroză, psihoză, demență; 

eDiagnosticul diferențial în cadrul claselor respective, între diversele psihopatii, 
nevroze, psihoze şi demente. Rezultă astfel diagnosticul de specie clinică, adică 
diagnosticul de structură psihopatologică cronică. 

Se încearcă stabilirea diagnosticului etiologic (mai ales pentru suferințele 
acute — cf. Garré 2003). 

Dacă este o suferință acută, se va face: 
examenul conştiinţei 

examenul factorilor etio-patogenici 
examenul personalității 


Ir 
x 


Dacă este o suferință cronică, se va face: 
examenul personalității 

examenul conştiinţei 

+/- examenul factorilor etio-patogenici. 


SW D = 5 

Examenul constiintei se va face pe mai multe niveluri: 

senzitivo-senzorial; 

afectiv; 

inteligență; 

acțiune; 

moral (acțiunea morală) 

Se va face evaluarea: 

1. funcției thetice la nivelul percepției, comunicării şi memoriei (funcțiile 
realului); 

2. controlului (se caută eventuale scăpări de sub control, pe diverse niveluri ale 
structurii corpului psihic). 

3. normativitätii (ce înseamnă normativitatea la nivelul structurilor conştiinţei, 
trebuie precizat). 


Evaluarea factorilor etio-patogenici implică trecerea în revistă a următoarelor 
aspecte: 

e noxe profesionale; 

factori stresanti; 

suferințe somatice în actualitate sau în antecedente; 

suferinţe cerebrale în actualitate sau în antecedente; 

factorii ereditari (antecedente heredo-colaterale; arborele genealogic, ce indică 
că o suferință similară a fost întâlnită şi la generaţiile anterioare). 


Examenul personalităţii se poate face pentru surprinderea a două aspecte: 

1. personalitatea premorbidă (se foloseşte aici şi instrumentul numit life-chart); 

2. personalitatea prezentă a bolnavului, după debutul bolii (personalitatea 
bolnavului suferă o regresie, o involutie după debutul bolii, atât în tulburările 
acute cât şi în tulburările cronice, conform principiului dublei disolurii). 


Cum evaluăm dacă personalitatea premorbidă a fost „normală”? 

Înlocuind ideea de normalitate cu cea de sănătate mintală, aşa cum 
recomandă organo-dinamismul, avem mai multe criterii de sănătate, în evaluarea 
personalităţii: 

e  normativitatea; creativitatea, 

controlul de sine; stăpânirea de sine; 

conştiinţa realităţii (modelul verbal al realității); 
conştiinţa identităţii de sine; 

maturitatea — formarea caracterului. 

Normativitatea în acest caz, se aplică: 1. sistemului format din persoană şi 
mediul său de viață (fizic, social, istoric, cultural), prin urmare, criteriul 
normativităţii nu este individualist, el nu se aplică individului uman sau doar 
psihicului său, ci psihicului în relaţie cu mediul. 2. diacron — de-a lungul etapelor 
dezvoltării sale psihice / psihogenezei sale. 

Se descrie, în organo-dinamism, aşa cum am văzut, o corelație între 
Constinta şi Eul persoanei, atât în stare de sănătate, cât şi de boală, prin urmare, 
conform principiului că orice boală psihică implică atât o disolutie capacitară cât şi o 
involutie a personalității, rezultă că şi în bolile cronice există afectări ale conştiinţei, deşi 
mai puţin zgomotoase decât în bolile acute, aşa cum spune Henri Ey. Prin urmare, va 
trebui să facem şi în bolile cronice o evaluare a conştiinţei, pentru a identifica tulburările 
(chiar minore) ce apar la acest nivel al funcționării psihice. 


Algoritmi de evaluare a conştiinţei morale 


1. evaluarea maturității conştiinţei morale: 
eprezentä / absentă 
edacă este absentă ——agenezie (oligofrenie, hermafroditism etc.). 
edacă este prezentă: | 


- este imatură > imaturitate nevrotică 
- este matură —————P conştiinţă matură 


2. evaluarea caracterului bun sau rău al conştiinţei morale mature 
3. evaluarea plasticitätii (adaptarea la diverse situaţii vitale) 
4. evaluarea caracterului normal sau patologic 
Evaluarea conduitei în situaţia actuală”: 
1. adecvare. 


2. inadecvare. 
TEORIA PROGNOSTICULUI 


Prognosticul, cea de a doua etapă importantă a rationamentului medical, 
după diagnostic, reprezintă o previziune legată de modul probabil de terminare a 
unei boli, precum şi, evaluarea şanselor recuperării dintr-o stare de boală, aşa cum o 
indică natura şi simptomele cazului examinat. 

Elaborarea prognosticului constituie una din problemele cele mai dificile 
ale practicii medicale, deoarece, de la datele stării prezente a bolnavului trebuie să 
prevezi viitorul evoluţiei lui, adică să precizeze dacă prognosticul va fi bun, rezervat 
sau infaust (R. Rîmniceanu, 1992: 41). 

Elaborarea prognosticului nu se face numai în funcție de factorul cauzal, ci 
trebuie avuti în vedere şi factorii predispozanti, favorizanti şi adjuvanti. Boala 
influenţează şi ea prognosticul, prin natura ei, prin forma clinică, stadiul evolutiv, 
complicaţii şi coafectări (ibidem). 

Prognosticul trebuie să fie dinamic, în raport cu incidentele şi momentul evolutiv al 
bolii (ameliorare, agravare, recădere, recidivă, complicaţii, cronicizare). El poate fi 


192 A se vedea H. Ey Études psychiatriques vol. I, p. 270. 

foarte bun (vindecare completä), bun (vindecare cu sechele usoare) rezervat sau 
grav, vital sau functional (exitus apropiat sau depărtat, sechele invalidante) — R. 
Rîmniceanu 1992: 42. 
Vom prezenta, în cele ce urmează, feoria prognosticului general, elaborată de R. 
Rîmniceanu pentru medicina internă, după aceea vom evidenția aspectele specifice ale 
prognosticului în psihiatrie, pe care le recomandă Henri Ey. 
Pentru ca prognosticul să fie complet, spune Radu Rîmniceanu (1978), trebuie să 
răspundă la mai multe întrebări, care nu se pun la fel în toate cazurile: cum se va 
termina boala respectivă ? Bolnavul va scăpa sau va muri ? Cât va dura boala ? Ce 
consecinţe va avea asupra viitorului bolnavului ? Dar asupra descendenților ? etc. 
(R. Rîmniceanu 1978 : 20). 
Rîmniceanu divide conceptul gen de prognostic general, în speciile sale, după cum 
urmează : 

e Prognosticul quo ad vitam 

e Prognosticul quo ad sanationem 

e Prognosticul quo ad laborem 

e Prognosticul quo ad longitudinem vitae 

Cum se caracterizează aceste specii de prognostic, din perspectiva teoriei 

amintite? Iată ce spune autorul cu privire la fiecare tip de prognostic în parte : 
„in afară de prognosticul vital (quo ad vitam) imediat, în prezent (vindecare, exitus), 
există un prognostic, care se referă la viitorul apropiat si îndepărtat al bolnavului (in 
futurum), care trebuie să prevadă dacă recuperarea bolnavului va fi completă sau 
incompletă (prognostic quo ad sanationem) şi, de asemenea, dacă există risc de 
recădere sau recidivă, dacă boala se va vindeca, fără a lăsa urme apreciabile sau vor 
subzista unele sechele (prognosticul lezional poate fi favorabil sau nefavorabil, după 
cum leziunile sunt reversibile sau ireversibile). S-ar putea ca prognosticul vital să fie 
bun, iar cel functional rezervat (sechele). Prognosticul trebuie deci să se refere şi la 
funcţia organului afectat (prognostic quo ad functionem) şi la gradul recuperării 
capacității de muncă a bolnavului (prognostic quo ad laborem), dacă această 
capacitate va fi afectată total sau parţial, temporar sau definitiv, pe baza căreia, se va 
face reîncadrarea profesională corespunzătoare (prognostic social). În unele cazuri, 
se poate face şi un prognostic privind durata supraviețuirii bolnavului (prognostic 
quo ad longitudinem vitae), care poate fi evaluat, după caz, în luni sau ani. 

În bolile care afectează psihicul suferindului (sechele importante, 
împiedicând continuarea profesiei, simptomatologie care jenează munca în colectiv), 
trebuie formulat şi un prognostic psihologic, moral. 

În cazurile în care sunt posibile unele influenţe ereditare (hemofilie, diabet 
etc.) se vor face aprecieri prognostice şi asupra descendenților bolnavului” (R. 
Rîmniceanu 1978: 21). 

Ceea ce ni se pare extrem de important, dintr-o perspectivă teoretică 
dinamică asupra medicinii somatice, pe care, după câte se pare Rîmniceanu o 
adoptă, este insistența autorului asupra aspectului variabil, în timp, al acestor tipuri 
de prognostic şi de aici necesitatea, pentru medic, de a le evalua în dinamică, pe o 
perioadă mai lungă sau mai scurtă de timp, în funcție de evoluţia bolii fiecărui 
pacient. În ceea ce priveşte variaţia în timp a acestor categorii prognostice, ea „poate 

fi concordantă (în sens favorabil sau nefavorabil) sau discordantă (deşi prognosticul 
vital este bun, boala nu se vindecă, ci se cronicizează, afectând mai mult sau mai 
puţin capacitatea de muncă a bolnavului, care poate trăi un timp îndelungat)” (R. 
Rîmniceanu 1978: 21). 

După ce am văzut ce semnificaţie are conceptul de prognostic în medicina 
somatică, vom examina, în continuare, aspectele teoretice legate de prognosticul bolilor 
mintale în cadrul concepţiei psihiatrice organo-dinamice. 

Mai întâi, vom remarca distincţia pe care Henri Ey o face în Étude No. 27, 
între prognosticul quo ad vitam şi prognosticul quo ad mentem (H. Ey 1954: 695). 
În concordanţă cu doctrina sa ontologică cu privire la organizarea ierarhică a ființei 
umane, şi de asemenea, cu postulatul distinctiei dintre Normal şi Patologic, care în 
medicina somatică se situează la nivelul vital de organizare, iar în psihiatrie se 
situcază la nivelul psihic, este corect să se facă o distincţie şi la nivelul teoriei 
prognosticului, în ceea ce priveşte prognosticul general şi prognosticul mintal. 
Această distincție va fi regăsită şi în structura foii de observaţie, ordonând astfel 
rubricile rezervate prognosticului, pornind de la fundamente teoretice organo- 
dinamice. În acord cu teoria prognosticului general, pe care am descris-o mai sus, 
categoria „prognostic general” din foaia de observaţie, va include următoarele tipuri 
de prognostic: prognosticul quo ad vitam, prognosticul quo ad sanationem, 
prognosticul quo ad laborem, prognosticul quo ad longitudinem vitae. 

Categoria prognosticului quo ad mentem se divide, în conformitate cu 
separatia prevăzută de teoria organo-dinamică între patologia acută (patologia 
conştiinţei) şi patologia cronică (patologia personalității), în două clase majore: 
prognosticul tulburărilor acute şi prognosticul tulburărilor cronice. 


Prognosticul tulburărilor acute 


Pentru patologia conştiinţei, Henri Ey, împreună cu Julien Rouart 
stabiliseră deja, din 1936 următorul principiu prognostic: cu cât este mai rapid şi 
mai profund procesul de disolutie, cu atât sunt mai mari şansele să se producă o 
restitutio ad integrum (H. Ey 1954: 695). 

Trebuie însă să facem distincţia, ne spune în continuare Ey, între trei tipuri 
diferite de prognostic al crizelor patologice ale conştiinţei: prognosticul duratei cri- 
zei, prognosticul recidivei şi prognosticul formelor de cronicitate (H. Ey 1954: 695). 

Aceste categorii de prognostic pe care le distinge teoria organo-dianamică, sunt 
descrise de Henri Ey astfel: 
1.„în ceea ce priveşte durata crizei, se pare, într-adevăr, că destructurärile bruște şi 
profunde de tip confuzional (şi la limită, sincopa) comportă posibilitatea unei 
restaurări rapide a activităţii conştiinţei. Natural că aceasta nu poate fi o regulă 
absolută, pentru bunul motiv că, procesul generator are propria sa valoare de 
gravitate (O comă traumatică, de exemplu, cu toate că este rapidă, nu este totuşi 
mortală...). Dincolo însă de procesul quoad vitam, prognosticul quoad mentem pare 
să asculte în general de această regulă. Astfel încât, clinica ne arată, în evoluţia lor 
naturală, crizele de confuzie având o durată mai scurtă decât cea a crizelor maniaco- 
depresive (acestea durează, într-adevăr, în medie de la 4 la 6 luni şi chiar mai mult). 

2.cât despre probabilitätile recidivelor, atâta timp cât ele pot fi deduse doar din 
caracterele semiologice ale crizei, putem spune că [criza] are cu atât mai multe şanse 
de recidivă cu cât este de un nivel mai ridicat. Astfel că, crizele maniaco-depresive 
manifestând la nivelul cel mai ridicat, o minimă scădere a pragului de soliditate a 
organizării conştiinţei, au o probabilitate de recădere mult mai mare decât formele 
de destructurare de nivel mai profund. 

3 în fine, în ceea ce priveşte riscul de instalare sub formă de tulburări cronice, este 
posibil să spunem că, cronicitatea este invers proporțională cu profunzimea nivelului 
de destructurare, ţinând cont de stările ciclotimice, de fondul de organizare psihotică 
şi mai ales nevrotică a bolnavilor maniaco-depresivi şi cu caracter incurabil şi, în 
fond „accidental” al multora din delirurile confuzo-onirice. Însă, prognosticul 
înşelător în această privinţă, al psihozelor delirante şi halucinatorii acute trebuie 
reamintit aici, mai cu seamă. .. Tocmai acest fapt este cel care exprimă tendinţa de a 
vorbi, în astfel de cazuri, de schizofrenie acută” (H. Ey 1954: 695). 

În legătură cu vindecarea psihozelor acute, Henri Ey ne spune că, aceasta 

se face cel mai adesea în trepte succesive şi numai rareori dintr-o singură etapă, fapt 
extrem de important pentru stabilirea prognosticului acestui tip de tulburări: 
„Cât priveşte transformările pe care le suferă toate aceste psihoze, precum şi formele 
de trecere care le fac să se substituie unele altora în mişcarea progresivă spre 
vindecare, toate aceste mişcări şi bulversări fac parte integrantă din „travaliul” prin 
care se manifestă acest progres. La fel cum pacientul a parcurs „la plecare” aceste 
etape, aceste faze, aceste crize, aceste structuri dinamice pe care noi le-am numit 
niveluri structurale ale destructurării conştiinţei, când aceasta s-a descompus după 
ordinea inversă a evoluţiei sale (retrăgându-se din prezent, confundându-se cu 
reprezentarea sa şi închizându-se față de lume) — el regăseşte „la întoarcere”, rareori 
dintr-odată, cel mai adesea prin paliere succesive (deschizându-se lumii, regăsind 
ordinea spaţiilor trăite, reluând direcţia câmpului conştiinţei sale) structura normală 
a conştiinţei lui” (H. Ey 1954: 696). 


Prognosticul tulburărilor cronice 


În ceea ce priveşte prognosticul tulburărilor cronice, acesta ar fi făcut cu 
siguranță, obiectul reflectiei lui Henri Ey, în cel de al IV — lea volum din Études 
psychiatriques, pe care nu a mai avut, din păcate şansa să-l scrie. 

Singura psihoză cronică asupra căreia Henri Ey a insistat însă, elaborându-i 
teoria prognostică şi care, ne dă o perspectivă de ansamblu asupra a ceea ce ar trebui 
să fie o astfel de teorie în general, cu privire la patologia personalității, este 
schizofrenia. Ne referim aici la textul său Formes évolutives. Rémissions. Formes 
terminales. Probleme du pronostic des schizophrénies (1955) re-publicat în 1996 de 
către Jean Garrabé în volumul Schizophrénie. Études cliniques et 
psychopathologiques (H. Ey 1996: 289-343). 

Ceea ce îşi propune Henri Ey, în acest studiu psihopatologic, este să 
stabilească o serie de factori de prognostic ai schizofreniei şi pentru aceasta, 
examinează, succesiv: ereditatea, biotipul somatic, personalitatea psihologică 
(prepsihotică), vârsta şi sexul, mediul ecologic şi cultural, aspectul semiologic 

(forma clinică), modalitățile de debut şi de evoluție, precum şi caracterul 
simptomatic al afecțiunii (rolul factorilor „exogeni ”) (H. Ey 1996: 301). 

În plus, sunt luate în calcul, pe de o parte, efectele internării în spitalul 
psihiatric (influența mediului azilar asupra cronicizării'*? si a instalării „demenţei 
terminale”) şi pe de altă parte, mecanismele psiho-dinamice ale evoluției bolii 
(studiul aspectului dinamic al forțelor de rezistenţă a fiinţei contra dezagregării din 
schizofrenie) (H. Ey 1996: 304-305). 

Iată deci bogăţia de aspecte ce trebuie luate în considerare atunci când se urmăreşte 
stabilirea prognosticului unei tulburări cronice a personalității, din punctul de vedere 
al unei clinici organo-dinamice. 


Raportul diagnostic / prognostic în psihiatria organo-dinamică 


Cu privire la acest aspect, Henri Ey va arăta că: „o concepţie dinamică a 
psihiatriei atribuie cercetărilor anatomo-fiziologice necesare, veritabilul lor rol: cel 
de a explica determinismul tulburărilor negative din psihoze şi numai atât. Prin 
reintegrarea în determinismul tulburărilor, a unei părți psihice sau pozitive, ea 
restituie tulburărilor mintale veritabila lor originalitate, şi prin aceasta, impune 
necesitatea unui studiu psihopatologic prealabil şi preparator al întregii patologii 
mintale. În ordinea prognosticului, o astfel de concepţie câştigă prin ceea ce face să 
se piardă din rigoarea prea strictă a diagnosticelor nosografice. Într-adevăr, în loc de 
a închide bolnavii într-un cadru imuabil şi fix, de prognostic teoretic determinat, ea 
obligă la o foarte mare prudenţă în observarea mişcării evolutive şi reevolutive a 
diverselor niveluri structurale şi cere, din acest punct de vedere, reguli de prognostic 
care să ţină cont nu numai de prezența simptomelor cutare sau cutare, ci şi de 
dezvoltarea lor în timp şi de perspectiva lor. Desigur, obisnuintele şi trebuinta 
noastră de scheme diagnostice precise şi rapide nu găsesc satisfacție imediată în 
această atitudine, însă nouă ni se pare că veritabila observaţie clinică, mai ataşată de 
structuri decât de simptome de suprafaţă, îşi găseşte locul aici” (H. Ey 1975: 193). 


TEORIA TERAPEUTICĂ 


În conformitate cu ceea ce susțin autorii unui important dicționar de ştiinţe 
medicale: Dorland's Medical Dictionary (1994), termenii terapie şi terapeutică sunt 
echivalente, într-un sens, acela de tratament al unei boli, deşi în alt sens, termenul 
terapeutică poate avea o mai mare cuprindere, desemnând ramura ştiinţelor 
medicale care se ocupă cu tratamentul bolilor. Prin tratament trebuie să înțelegem, 
conform aceluiaşi dicţionar: managementul şi îngrijirea unui pacient cu scopul de a 
combate boala sau tulburarea [de care suferă]. 

Sunt descrise în cadrul rubricii tratament, mai multe tipuri, pe care noi le 
vom organiza în raport cu dihotomiile fundamentale care le stau la bază, astfel: activ 
/ expectant; curativ / paliativ; etiologic / simptomatic; raţional / empiric; specific / 
nespecific; medicamentos / fizic. 


1% Asupra diferențelor de prognostic între cronicizare şi dementa terminală în schizofrenie, a se vedea H. 
Ey 1975 : 194. 


227 


Am amintit aici aceste tipuri fundamentale de terapie, pentru a întelege mai 
bine filosofia terapeutică a lui Henri Ey aşa cum reiese ea din textele Maestrului de 
la Bonneval. De asemenea, le-am organizat sub forma unor dihotomii fundamentale, 
întrucât, după cum am avut deja ocazia să amintim, viziunea lui Henri Ey este 
întotdeauna dialectică, încercând să surprindă opoziţiile acolo unde ele apar şi să le 
aşeze într-o perspectivă nouă, sintetică, în care nu se mai exclud reciproc ci devin 
complementare. Acelaşi lucru se întâmplă şi în ceea ce priveşte terapeutica bolilor 
mintale în organo-dinamism, unde principiul complementaritätii diferitelor tipuri 
de tratament este esenţial. Nu putem acorda întâietate nici terapiilor medicamentoase 
în defavoarea psihoterapiilor, nici terapiilor fizice în raport cu cele medicamentoase. 
Fiecare dintre acestea are indicaţiile sale, prevăzute de teoria psihiatrică organo- 
dinamică, dar şi fiecare dintre ele are limite, prevăzute ca atare, din nou, de teoria 
psihiatrică amintită. 

Vom întrebuința, în cele ce urmează, termenul feorie terapeutică pentru a 
denumi ansamblul principiilor şi al tezelor care organizează, în mod sistematic şi 
coerent, concepţia cu privire la tratament al unui autor dat, şi care fundamentează 
practica terapeutică pe care acesta o recomandă. 

În ceea ce priveşte concepţia organo-dinamică despre tratament ea poate 
fi caracterizată pe scurt, prin următoarele: ferapie activă, rațională, în general 
nespecifică, atât medicamentoasă cât şi fizică şi psihoterapeutică, scopul 
fundamental fiind cel curativ. 

Înainte de a prezenta câteva din textele lui Henri Ey care susţin analizele 
noastre cu privire la teoria sa terapeutică, vom prezenta maniera în care sunt 
clasificate diferitele tipuri de terapii într-una din lucrările fundamentale ale lui Henri 
Ey, Manuel de Psychiatrie. 


Clasificarea tipurilor de terapii recomandate de organo-dinamism 


Partea a opta din Manuel de Psychiatrie (H. Ey et al 1967: 1039-1139) este 
în întregime dedicată  Terapeuticii. Primul capitol, intitulat Techniques 
psychothérapiques se ocupă de ceea ce Pierre Janet numea medicatiile psihologice. 
Sunt descrise: psihoterapiile individuale (psihanaliza, psihoterapiile analitice, alte 
metode analitice, hipnoza şi sugestia, „visul în stare de veghe” al lui R. Desoille, 
metodele de relaxare, narco-analizele) şi psihoterapiile colective (psihoterapiile de 
grup, terapiile instituţionale şi socioterapiile). Al doilea capitol, intitulat Les 
traitements biologiques se ocupă de tratamentele strict medicale ale maladiilor 
psihice. Sunt descrise: tratamentele farmacologice, tratamentele zise de şoc, 
tehnicile chirurgicale sau psihochirurgia, tratamentele prin agenți fizici. 


Psihoterapiile 
Psihoterapiile sunt definite de către Henri Ey în Étude No. 7, astfel: 


„Psihoterapia este ansamblul mijloacelor prin care actionäm asupra spiritului bolnav 
sau asupra corpului bolnav, prin intervenţia spiritului” (H. Ey 1952: 176). 

În ceea ce priveste scopul general al tehnicilor psihoterapeutice, acesta este 
caracterizat, de către Henri Ey, prin două concepte fundamentale: comprehensiune şi 
restaurare: 

„Psihiatria a găsit adevărata sa faţă, în ziua în care, esentialul terapeuticii 
psihiatrice s-a impus sub forma tehnicilor psihoterapeutice şi acest lucru este şi va 
rămâne adevărat, indiferent care ar fi importanţa şi interesul metodelor biologice pe 
care le vom expune mai departe. Esenţa însăşi a psihiatriei, rațiunea sa de a fi, 
originalitatea poziţiei sale în cadrul ştiinţelor medicale, specificitatea metodelor sale, 
este într-adevăr, actul prin care spiritul vine în ajutorul spiritului, într-o întâlnire 
salutară de comprehensiune şi restaurare (H. Ey). Noi am indicat cu mai multe 
ocazii, că întreaga activitate a psihiatrilor în fața unui bolnav dat, este orientată de 
proiectul psihoterapeutic al unei ,„comprehensiuni ” — în sensul literal al termenului 
— care este acela de „a lua cu sine” un om al cărui spirit este tulburat, pentru a-l re- 
adapta la o viaţă de relaţie cât mai normală cu putință. Dacă psihoterapia nu este 
totdeauna suficientă, ea este însă, totdeauna necesară” (H. Ey et al. 1967: 1041). 

Relaţia dintre psihoterapeut şi pacientul său, este descrisă pe larg, în 
Monografia din 1975 astfel: 

„Orice psihoterapie necesită, într-adevăr, două condiţii esenţiale: acțiunea 
personalităţii psihoterapeutului şi reacția personalităţii bolnavului. Între aceste două 
coordonate se înscrie mişcarea însăşi a procesului curativ. Orice psihoterapie este o 
acțiune socială unde se amestecă şi se întrepătrund cel puţin două personalităţi: ea 
este în acelaşi timp, ca şi actul amoros însuşi, o posedare şi o dăruire. Toate 
formulele psihoterapeutice se pot reduce la această schemă. În hipnoză şi sugestie, 
hipnotizatorul se substituie celui hipnotizat, transmite şi impune ființei bolnave, o 
formă de gândire sănătoasă, gata formată. În psihanaliză, psihanalistul, personajul 
ecran, constrânge inconştientul celui psihanalizat să se modifice prin refracția sa în 
conştientul celuilalt. În ergoterapie şi în psihoterapia de grup, psihoterapeutul delegă 
puterea sa unei forme sociale şi umane pe care o animă cu persoana sa şi prin care 
menține şi prelungeşte contactul său. Astfel, actul esenţial al Psihoterapiei este atitudinea 
Psihoterapeutului, şi Rumke are dreptate să remarce că „redoarea şi rigiditatea 
mintală a medicului reprezintă sfârşitul facultăţii sale terapeutice”. Este foarte 
adevărat că acţiunea terapeutică constă într-un act complementar, a cărui figură 
fundamentală este cea a unei compensări. În toate cazurile psihoterapia este centrată pe 
personajul psihoterapeutului care joacă rolul pe care nu îl mai joacă Eul 
bolnavului. 

Invers, în orice cură psihoterapeutică, bolnavul concură la propria sa 
psihoterapie numai în măsura în care ființa sa psihică este „alterată” în cele două 
sensuri ale cuvântului. Fie că, la fel ca în terapeutica prin hipnoză ori în succesoarele 
acesteia, el se azvârle asupra imaginii care îi este oferită şi impusă şi o absoarbe, fie 
că, la fel ca în cazul psihanalizei, prin mecanismul fundamental al transferului se 
reconstruieşte pe modelul psihanalistului, fie că, la fel ca în ergoterapie, propria sa 
activitate dirijată, îl antrenează în afara sa şi îl re-adaptează. 

Astfel, la fel ca în amor sau ca în emoția estetică, „partenerii” grupului 
psihoterapeutic merg unul în faţa celuilalt într-un demers, în esență, complementar. 
Unul trebuie să ajungă acolo unde celălalt nu poate. O astfel de întâlnire 

(Begegnung), atmosferă esenţială, sau dacă vrem, existențială a oricărei psihoterapii, 
nu are nici un sens pentru o concepție mecanicistă în psihiatrie. Dimpotrivă, ea are 
un sens profund şi practic, în concepţia noastră organo-dinamistă. Ea se adaptează 
aici, nu numai ca o fericită şi euristică contingentä a sistemului nostru teoretic, ci ca 
unul din aspectele sale cele mai fundamentale: forța cerută psihoterapeutului 
corespunde slăbiciunii pe care o sapă boala, în măsura în care aceasta reprezintă un 
proces deficitar. Astfel apare vederii, cu limitele sale naturale — pe care este bine să 
le vedem, de asemenea — necesitatea psihoterapiei în concepţia pe care o apărăm” 
(H. Ey 1952: 177). 


Tratamentele biologice 


Întemeierea teoretică a necesității tratamentelor biologice pentru organo-dinamism, 
se află în însuşi postulatul organic care stabileşte că boala are o natură corporală, 
fiind definită ca o dezorganizare a organizării corpului. Acest postulat reprezintă una 
din marile cuceriri ale medicinii occidentale încă din perioada hipocratică, 
reprezentând momentul naşterii Medicinii ca ştiinţă naturală (H. Ey 1981: 198). 
Boala este de asemenea naturală, ne spune Henri Ey, „atât în strategia reacțiilor sale 
cât şi în constituţia sa pentru a mobiliza forţele şi apărările organismului” (ibidem). 

Boala mintală, la rândul său, reprezintă o somatoză, fiind o afectare a 
organismului psihic, condiționată de un proces somatic generator (H. Ey 1963: 754). 
Acest lucru situează de drept, patologia psihiatrică în cadrul patologiei generale, iar 
psihiatria în cadrul ştiinţelor medicale (H. Ey, 1955). Ca urmare şi terapia bolilor 
psihice, în organo-dinamism, trebuie să se supună rigorilor impuse oricărei 
terapeutici medicale. Acest lucru este evidențiat de către Henri Ey, atunci când, la 
începutul capitolului dedicat tratamentelor biologice din Manuel de Psychiatrie (H. 
Ey et al. 1967: 1075) scrie că: 

„Pentru a răspunde exigențelor obişnuite ale metodelor medicale, 
tratamentul biologic al bolilor mintale ar trebui să fie specific şi etiologic, întrucât 
fondul patologic al maladiei mintale, oricare ar fi dinamismul său psihologic, este 
esențialmente organic” (H. Ey et al. 1967: 1075). 

Tratamentul nu este încă, în psihiatrie, nici specific, nici etiologic, ne spune 

în continuare Ey, şi aceasta din două motive: 
1.punctul de vedere etiologic este respins pentru marea majoritate a cazurilor; 
2.0 medicatie specifică ce s-ar adresa procesului sau organului atins, nu este 
totdeauna suficientă pentru a vindeca tulburările psihice care se exprimă la un nivel 
de integrare mai ridicat şi care nu pot să fie reduse la o simplă leziune a unui organ 
sau a unei funcţii localizate (H. Ey et al. 1967: 1075). 

Departe de a neaga existența sau eficacitatea unor tratamente specifice 
pentru diverse tipuri de maladii, Henri Ey acordă o importanță aparte mai ales 
terapiilor nespecifice şi aceasta, în concordanță cu teoria sa etio-patogenică, care 
susține că etiologia bolilor mintale este multidimensională şi nespecifică, mai multe 
boli putând fi produse de acelaşi factor etiologic iar o boală putând fi produsă de mai 
multi factori etiologici diferiţi. În plus, aşa cum teoria organo-dinamică o prevede, 


230 


pluralitatea bolilor nu este datä de o varietate de agenti etiologici, ci de organizarea 
pluristratificatä a organismului psihic. 

Rolul unei teorii terapeutice este acela de a interpreta şi de a explica faptele 

observate în clinică. Asupra acestui aspect epistemologic esenţial, Henri Ey revine 
de mai multe ori, în textele dedicate sistemului său terapeutic. lată două exemple în 
acest sens: 
„Nu putem intra în detaliile acestor puncte de vedere noi pe care le introduce 
concepția organo-dinamistă într-o mulţime de probleme particulare (halucinații, 
isterie, clasificarea delirurilor etc.) însă trebuie să remarcăm în ce măsură teoria 
organo-dinamistă căreia tocmai i-am rezumat principiile esențiale, se adaptează la 
interpretarea efectelor extraordinare observate sub influenţa terapiei prin şocuri în 
evoluţia psihozelor. Este vorba aici de o terapeutică non-specifică, ce transformă 
profund tablourile clinice, fapt care pune în cea mai profundă încurcătură nosografia 
clasică de inspiraţie mecanicistă. În ceea ce ne priveşte, dimpotrivă, noi înțelegem că 
modificările introduse în procesul generator, mobilizarea planurilor de nivel, poate 
activa un travaliu de reconstrucție, un fel de „cicatrizare psihică”, până atunci 
atenuat” (H. Ey 1952: 175). 

Cum se explică, din perspectiva teoriei terapeutice organo-dinamice, această activare a 
procesului de reconstrucție psihică sub influenţa tratamentelor nespecifice, vom afla din 
cel de al doilea text de care aminteam mai înainte: 

„Este curios să observăm că (în afară de toate ferapeuticile etiologice a căror 
indicație este din nefericire, prea rară pentru ca să putem conta prea mult pe ele) 
terapeuticile non-specifice, zise de „şoc”, sunt cele care reuşesc cel mai bine în toate 
aceste psihoze ”. Totul pare să se petreacă ca si cum, pentru activitatea nervoasă 
care nu mai reuşeşte să răspundă conform cu legea „totul sau nimic” a funcționării 
normale a conştiinţei, ... brusca şi profunda disolutie obținută artificial ar fi fost 
singura capabilă de a decroşa nivelul patologic intermediar. Acest lucru pare 
adevărat mai cu seamă pentru nivelurile superioare de destructurare (manie, 
melancolie) atât de sensibile la electroşocuri. Se pare că şocurile insulinice mai puțin 
brutale, sunt mai bine adaptate pentru psihozele de nivel inferior, atunci când starea 
generală şi bilanțul functional al diverselor aparate o permit. Aceasta înseamnă că, 
în afară de stările confuzionale care tocmai că nu autorizează prea adesea utilizarea 
acestei terapeutici, tocmai în psihozele delirante şi halucinatorii acute insulinoterapia 
este cea mai indicată” (H. Ey 1954: 696). 

Pentru a fi cu adevărat o teorie ştiinţifică, orice teorie terapeutică trebuie să fie 
supusă, nu numai verificării în practica clinică, dar şi falsificării. Fidel poziţiei sale 
epistemologice de factură popperiană, şi interesat să prezinte, de fiecare dată, 
modelul organo-dinamic ca pe un model cu adevărat științific, Henri Ey îşi va 
pune următoarea întrebare: „Validitatea ipotezelor patogenice şi clinice aplicate 
problemelor terapeutice, poate oare avea drept corolar o verificare empirică a 
metodelor de tratament în Psihiatrie? Răspunsul său va fi următorul: „Calea oferită 
infirmării trebuie să refuze o recuzare sistematică a cunoştinţelor noastre clinice 
asupra simptomatologiei, diagnosticului sau prognosticului diverselor boli mintale. 


1% În acest fragment, Henri Ey se referă în mod expres la psihozele acute. 
1% A se vedea aici H. Ey 1975 : 287-290. 

Este indicat ca, pentru a ne pune întrebarea asupra bunei-fondäri a unei metode 
terapeutice, să ne asigurăm mai întâi că este vorba de o boală, despre ce boală este 
vorba şi ce risc comportă aceasta. Cât priveşte teza acțiunii complementare a 
metodelor biologice şi psihoterapeutice, ea necesită verificarea ipotezei (susținută de 
Freud pentru un viitor pe termen lung) despre importanța primordială a 
terapeuticilor biologice, care singure pot acționa asupra condiției negative a 
procesului de dezorganizare a corpului psihic” (H. Ey 1975: 290). 

Ca şi în cazul modelului său teoretic general, Henri Ey arată că orice 
ipoteză şi orice teorie terapeutică, trebuie să fie supuse examinării din punct de 
vedere al caracterului strict ştiinţific şi prin urmare, expuse atât verificării empirice, 
cât şi falsificării, pentru a stabili caracterul refutabil al construcției respective, în 
raport cu faptele pe care se presupune că ar trebui să le sistematizeze şi să le explice. 


Raporturile dintre tipurile de terapii 


Am văzut până acum că, în mare, două sunt categoriile majore de terapii pe 
care teoria organo-dinamicä le recunoaşte: terapiile biologice şi psihoterapiile. Cu 
privire la raporturile dintre aceste tipuri de terapii, din perspectivă organo-dinamică, 
vom cita următorul fragment din Monografia lui Henri Ey din 1975: 

„Modelul a cărui expunere o terminăm aici implică consecințe importante în 
„praxis”, şi spunem bine „praxis” întrucât, contrar a ceea ce auzim spunându-se prea 
adeseori, esențial pentru Medicul care are responsabilitatea dramei pe care o 
reprezintă mereu (pentru familie, atunci când ea nu e o dramă pentru bolnavul care 
este adesea prea bolnav, devenind inconştient, chiar satisfăcut de boala sa) maladia 
mintală autentic diagnosticată şi rezonabil prognosticată, nu este de a asculta, ci de 
a acționa. Desigur, tăcerea poate fi o acţiune, dar cu condiţia de a se înscrie într-o 
strategie terapeutică. Aceasta cere, pentru fiecare caz în parte, nu o diviziune a 
muncii (care reproduce dualismul unei concomitente mai adesea antagonistä decât 
pacifică) între psihologi, psihanalişti, sociologi, pedagogi, toți „specialişti” sau 
„practicieni” ai ştiinţelor (umane, culturale sau morale) pe de o parte — şi pe de altă 
parte, psihiatri, specialişti ai medicinii, adică, în fond, ai unei ştiinţe a naturii umane 
— ci, mai degrabă, o complementaritate în actul terapeutic. Acesta revenind de drept 
(chiar dacă poate fi partajat) medicului psihiatru, necesită deci, o convergență, dacă 
nu chiar o unitate, în strategia înţelept calculată a îngrijirilor. Orice excluziune, orice 
monopol, sau apriori este, în ordinea terapeutică, cu atât mai contrară interesului 
pacientului, cu cât se reclamă de la o dihotomie radicală pe care modelul organo- 
dinamic îşi propune să o recuze” (H. Ey 1975: 278-9). 

Care este, practic, rolul psihoterapiei în cadrul terapiei farmacologice? În ce constă 
de fapt, „complementaritatea” prevăzută teoretic, între aceste două forme majore de 
terapie în psihiatrie? Răspunsul lui Henri Ey la această dublă întrebare, îl găsim în 
Manuel de Psychiatrie (1967) formulat astfel: 

„Locul psihoterapiei în toate cazurile constă: în primul rând, în a-l face pe pacient să 
tolereze faza de acțiune latentă a medicamentului. Apoi de a exploata modificările 
simptomatice sau structurale pentru a amorsa reluarea controlului şi a securității 
Eului; în fine, de a face să tolereze efectele secundare şi în ultimă instanţă, de a 

întări relaţia medic-pacient în ultima fază a curei, care necesită o mare prudență, de 
asemenea pentru dozele de medicamente şi pentru „doza” şi forma de psihoterapie, 
pentru a nu eterniza dependența subiectului atât față de medicament cât şi faţă de 
terapeut” (H. Ey et al. 1967: 1077). 


Consecințele teoriei terapeutice asupra clinicii 


Aşa cum vom avea ocazia să amintim şi atunci când vom face analiza 

clinicii organo-dinamice, pornind de la fundamentul său teoretic care constă în 
principiile şi tezele concepției organo-dinamice a psihiatriei, vom spune că, 
descrierea, evaluarea, diagnosticarea şi tratamentul pacientului psihic, este 
recomandat să se facă prin eforturile conjugate, convergente, ale mai multor 
categorii de „specialişti? proveniţi atât din domeniul ştiinţelor medicale (i. e. 
psihiatri) cât şi din domeniul ştiinţelor umane sau culturale (i. e. psihologi, 
psihanalişti, sociologi, pedagogi, antropologi). Modelul organo-dinamic refuză, din 
start, orice separare radicală între ceea ce ține de sfera morală şi ceea ce ține de sfera 
materială, separare carteziană care fundamentează, de asemenea, diviziunea muncii 
între diferite specialităţi conexe psihiatriei. Henri Ey îşi fundează, după cum am avut 
ocazia să arătăm, pe larg, teoria sa psihiatrică, pe un soclu ontologic ce respinge 
cartezianismul şi stabileşte un raport dialectic între fizic şi moral. Vor apărea astfel, 
consecinţe importante asupra teoriei terapeutice organo-dinamice, în sensul că, în 
locul separării radicale şi a monopolului terapeutic, este recomandată comple- 
mentaritatea între specialişti şi disciplinele lor, ceea ce nu poate fi decât în beneficiul 
bolnavului, a cărui persoană şi experienţă de boală sunt explorate mult mai profund 
şi mai sistematic prin multiplele perspective pe care disciplinele izolate le aduc în 
strategia de îngrijire recomandată de clinica organo-dinamică. 
În ceea ce priveşte caracterul activ al atitudinii terapeutice organo-dinamiste, opusă 
atitudinii clasice, reținute a terapeutului psihanalist şi tăcerii sale, aceasta se înscrie 
într-o critică mai profundă a concepției psihanalitice despre care am vorbit deja de 
mai multe ori. Dacă pentru Henri Ey terapeutica psihiatrică este în mod esențial 
„psihoterapeutică” (H. Ey et al. 1967: 1041) nu poate fi acceptată sub nici o formă 
psihoterapia pură, ca monoterapie. Asupra acestui aspect esenţial al gândirii sale 
terapeutice Henri Ey revine în mai multe texte. Vedem astfel, expusă cu claritate, 
poziţia sa în ceea ce priveşte întemeierea teoriei terapeutice în concepția sa 
psihiatrică: 

„În acţiunea terapeutică, ipoteza pe care am expus-o dă seamă, în acelaşi 
timp, de eficacitatea şi limitele psihoterapiei şi, mai general, implică o convergență 
între terapiile biologice şi psihoterapii. În această privinţă, dacă este adevărat, aşa 
cum ne asigură L. Jones (The Life and Work of S. Freud, 1953, p. 250) că Freud era 
convins de faptul că, într-o zi, medicamentele vor merge mult mai departe decât 
psihoterapia şi dacă se dovedeşte, într-adevăr, că chimioterapia a făcut şi va face 
încă, mari progrese, noi putem spune că, concepţia organo-dinamică a maladiilor 
mintale, le-a prevăzut în mod expres. Dar şi aici, încă, ea admite prin ipoteză, că nici 
o psihoterapie pură (altfel decât prin ignorarea mişcării spontane a evoluţiei bolii) 
nici o exclusivă terapeutică chimică sau biologică (altfel decât prin nerecunoaşterea 

altor aspecte psihologice ale actiunii sale) nu pot vindeca total si definitiv un bolnav 
mintal care este, în acelasi timp, un bolnav malformat sau alterat organic si un Om 
care trăieşte o dramă pe care numai ajutorul unui Altul îl poate face s-o depăşească” 
(H. Ey 1963: 759). 

Teoria terapeutică organo-dinamică stabileşte deci, că în tratarea bolilor 
psihice nu poate fi recomandată nici psihoterapia pură, nici terapia biologică sau 
medicamentoasă pură. Fiecare dintre acestea are un rol important dar şi anumite 
limite, pe care nici un clinician nu le poate ignora. 

CAPITOLUL 6 
ANALIZA CLINICII ORGANO-DINAMICE 


NAŞTEREA CLINICII ÎN ISTORIA MEDICINII OCCIDENTALE 


Spre deosebire de ceea ce susține Michel Foucault în celebra sa lucrare 
Naşterea Clinicii (1998), Henri Ey apreciază că, naşterea clinicii, în istoria medicinii 
occidentale, nu trebuie situată în secolul al XVIII-lea, ci cu mult mai înainte, în 
perioada hipocratică. Despre această problemă, Henri Ey tratează pe larg în volumul 
său dedicat istoriei medicinii — Naissance de la Médecine (H. Ey, 1981). El este de 
părere că în cadrul Şcolii din Cos apare o clinică ce vizează cunoaşterea obiectivă a 
bolnavului şi a bolilor sale. 

La rândul său, R. Samacher (1998) pare să susțină poziţia lui Henri Ey, 
arătând că: „Hipocrate (460-380 î I. C.) este primul care inventează o „clinică la 
patul bolnavului”. El operează o veritabilă ruptură cu dogmele care, până atunci, nu 
diferentiau intervenția medicală de credinţa religioasă. El este, de asemenea, primul 
care propune o clinică a observaţiei care îşi oferă timp pentru a observa bolnavii şi 
pentru a-i interoga. Din acest punct de vedere, el se consacră unui adevărat studiu 
etnologic, întrucât cadrul şi modul de viaţă al individului, în aceeaşi măsură cu 
răspunsurile date de acesta, îi servesc să-şi orienteze examenul şi diagnosticul. El 
încearcă de asemenea, să cuprindă omul în unitatea sa. Sănătatea şi boala sunt inte- 
grate într-un sistem de fenomene naturale, ele fac parte din existența umană şi nu 
mai sunt atribuite, de o manieră sistematică, influenţei zeilor” (R. Samacher 1998: 111). 


TIPURI DE CLINICĂ ÎN ISTORIA MEDICINII OCCIDENTALE 
CLINICA DECRIPTĂRII vs. CLINICA EXAMINĂRII 


Michel Foucault face o distincţie între proto-clinică (clinica pedagogică a 
sec. al XVIII-lea'%) si clinica medicală propriu-zisă (clinica examinării a sec. al 
XIX-lea). În aceeaşi lucrare, la care ne-am referit mai înainte şi anume Naşterea 
Clinicii, regăsim enumerate, într-un citat datând din secolul al XVIII-lea, toate 
tipurile de informaţii ce trebuie să apară în foaia de observaţie clinică şi care 
formează şi acum, nucleul examinării clinice a pacientului. Epoca pe care Foucault o 
denumeşte „proto-clinică”, este aceea în care renumitul clinician Tissot recomandă 
studenților săi (în anul 1785 !) ce anume trebuie să afle despre bolnav şi boala sa : 

„Ei vor începe prin a-l întreba despre locul său natal, despre structurile care 
domină acolo, despre meseria sa, despre bolile anterioare; modalitatea în care boala 
a început, tratamentele făcute; ei vor face investigarea funcțiilor vitale ale bolnavului 
(respirație, puls, temperatură), a funcţiilor sale naturale (sete, apetit, excretii) şi a 
funcţiilor sale animale (simţuri, facultăți, somn, durere) ; ei vor trebui de asemenea 


1% Cf. M. Foucault Naşterea Clinicii, 1998, pp. 87, 96. 

să-i palpeze abdomenul pentru a constata starea măruntaielor sale” (M. Foucault 
1998: 86). 

Această metodă trebuia să conducă la denumirea bolii: „Desemnarea o dată 
făcută, i se vor deduce cu uşurinţă cauzele, prognosticul, indicaţiile, întrebându-se: 
ce este greşit în acest bolnav? Ce trebuie schimbat?” (M. Foucault 1998: 86). 

Metoda clinică a lui Tissot diferă însă, ne spune Foucault, de „examinarea 
clinică” prin faptul că nu se face „inventarul unui organism bolnav” (p.86): „Nu 
este vorba de un instrument pentru a descoperi un adevăr necunoscut, nu este vorba 
de o examinare, ci de o decriptare ” (op. cit. p.87). 

În sec. al XVIII-lea suntem într-o clinică pedagogică, spune în continuare 
Foucault şi „aceasta încă sub o formă restrânsă, pentru că nu se admite ca medicul să 
poată în fiecare clipă să citească, prin această metodă, adevărul pe care natura l-a 
depus în boală. Clinica nu priveşte decât această instruire, în sens restrâns, care este 
dată de către maestru elevilor săi. Ea nu este, în ea însăşi, o experienţă, ci 
condensarea, spre folosința celorlalţi, a unei experienţe anterioare...În nici o 
manieră, clinica nu va descoperi prin intermediul privirii; ea va dubla numai arta de 
a demonstra arătând''(op. cit. p. 87). 

Această proto-clinică nu va trăi mult. În ultimii ani ai sec. al XVIII-lea 
„clinica va fi brusc restructurată: detaşată de contextul teoretic în care se născuse, ea 
va primi un câmp de aplicaţie care nu va mai fi limitat la câmpul în care se spune o 
cunoaştere, ci unul coextensiv cu cel în care această cunoaştere se naşte, se verifică 
şi se desăvârşeşte: ea va face corp comun cu întregul experienței medicale. Mai 
trebuia ca ea să fi fost înarmată pentru aceasta cu noi puteri, detaşată de limbajul 
plecând de la care era proferată drept lecţie şi eliberată în vederea unei mişcări de 
descoperire” (M. Foucault 1998 : 89). 

Are loc „o nouă dispunere a obiectelor cunoaşterii: un domeniu în care 
adevărul se arată de la sine şi în acelaşi mod şi privirii observatorului experimentat 
şi celei a ucenicului încă naiv; şi pentru unul şi pentru celălalt nu există decât un 
singur limbaj: spitalul, unde seria bolilor examinate este, în ea însăşi, şcoală. Dubla 
abolire a vechilor structuri spitaliere şi a universităţii permitea astfel comunicarea 
imediată a învățământului cu câmpul concret al experienţei; dar, şi mai mult, ea 
ştergea discursul dogmatic ca moment esenţial al transmiterii adevărului; reducerea 
la tăcere a cuvântului universitar, suprimarea catedrei, au permis să se înnoade pe 
dedesubtul vechiului limbaj şi în umbra unei practici puţin cam oarbe, busculată de 
circumstanţe, un discurs ale cărui reguli erau toate noi; el trebuia să-i fie prescris 
unei priviri care nu se mai mulţumeşte să constate, ci care descoperă. Prin acest 
recurs grăbit la clinică se năştea o altă clinică, cea care va fi în curând cea a 
secolului al XIX-lea” (M. Foucault 1998: 96). 

Această nouă organizare a clinicii, spune mai departe acelaşi Foucault, era 
legată de o reorganizare a domeniului spitalier: „Un contract [...] se leagă în tăcere, 
cam în aceeaşi epocă, între spital, unde se îngrijesc săracii şi clinică, unde se 
formează medicii” (M. Foucault 1998: 113). Acest contract, durează, după cum ne 
putem da seama încă şi astăzi, cu toate mutatiile pe care, chiar şi noua clinică a 
secolului al XIX-lea le va suferi, în secolul următor. 

CLINICA PRIVIRII vs. CLINICA ASCULTARII 


Aceastä distinctie, teoretizatä de cätre Michel Foucault în Nasterea Clinicii, este 
reluată recent de către A. Dagfal (2002). Cei doi autori situează, din punct de vedere 
cronologic, destul de târziu, în opinia noastră, apariţia clinicii ascultării în raport cu 
clinica privirii. În textul lui Dagfal se arată că „odată cu Pierre Janet se constată o 
trecere de la clinica tradițională a privirii la o altă clinică, propriu-zis psihologică, ce 
includea de asemenea, vorbirea şi dimensiunea limbajului. Pe urmele lui Ribot, 
trebuia depistată semnificaţia actelor, gesturilor şi cuvintelor şi sarcina de 
interpretare'” îi revenea psihologului” (A. Dagfal 2002: 597). 

Nu putem fi de acord cu o atare poziţie, întrucât ştim bine că, deja clinica alienistă 
pune preţ pe ceea ce pacientul spune, nu numai pe observarea comportamentului 
său. Un exemplu relevant în acest sens îl constituie, în acea perioadă insistența lui J. 
P. Falret (1864) ca observația pasivă a bolnavului în care poziţia medicului este de 
„simplu secretar care notează cuvintele pacientului” să fie dublată de o observație 
activă, prin care pacientul să fie scos din starea sa şi să-şi manifeste mai deplin 
stările sale interioare (J. P. Falret 1864: 123). 

În timp, psihiatria a păstrat o abordare metodologică ce variază între un accent pus pe 
privire şi un mai mare accent pus pe ascultare, cu toate că progresele tehnologice din 
cea de a doua jumătate a secolului al XX-lea, au făcut ca balanţa să încline vizibil 
spre primatul privirii, în căutarea necontenită după o cât mai mare obiectivitate. 


CLINICA CONTEMPORANĂ A PRIVIRII 


Progresele imagisticii statice şi dinamice, au permis aşadar, ca în 
explorarea creierului să se producă o adevărată revoluţie. Tehnicile de CT, RMN sau 
PET SCAN au contribuit la o schimbare de perspectivă asupra clinicii neurologice şi 
mai apoi psihiatrice. Este adevărat că şi aceste mijloace moderne de explorare şi 
diagnostic au limitele lor. Privirea medicului nu este pur şi simplu mai penetrantă, 
intrând în contact cu zone anatomice ce îi fuseseră până atunci imposibil de atins pe 
omul viu. Este vorba de faptul că se defineşte o nouă observabilitate a faptelor legate 
de funcţionarea normală sau patologică a creierului, precum şi de aplicarea unor noi 
grile de lectură a acestor date culese prin observaţie. Limitele privirii medicale sunt 
impuse, aşa cum arată J. D. E. Gabrieli (1998), Marc Jeannerod et al. (1999) şi alți 
cercetători contemporani, de limitele schemelor noastre conceptuale cu care „citim” 
creierul. La fel cu clinica neurologică sau cu cea cardiologică, psihiatria este pe cale 
să se transforme, datorită folosirii tehnicilor imagistice. 

Ce semnificație mai poate fi conferită termenului clinică, atunci când, 
examinarea pacientului se face preponderent prin mijloace paraclinice, iar 
semiologia îşi pierde încet, încet din importanța pe care o avea cândva? Este 


imagistice de diagnostic în psihiatrie, sunt destul de reduse în prezent. Cu toate 


7 Despre diferenţa între concepţia teoretică a lui Janet şi cea a lui Freud în interpretarea inconştientului 
prin intermediul vorbirii, a se vedea A. Dagfal la aceeaşi pagină, precum şi H. Ey în Constiinta (1983: 
333). 

acestea, nu putem spune că aceste tehnici nu au nici un impact asupra clinicii 
psihiatrice, chiar şi la noi în ţară. 


SIMPTOMUL ŞI SEMNUL — FORMAREA METODEI CLINICE 


La trecerea dintre secolele al XVIII-lea şi al XIX-lea, are loc o schimbare 
semnificativă de statut al simptomelor şi semnelor de boală. Cu privire la această 
temă, aflăm din Naşterea Clinicii că: 

„În tradiția medicală a sec. al XVIII-lea boala i se prezintă observatorului în 
funcţia de simptome şi semne. Şi unele şi celelalte se disting atât prin valoarea lor 
semantică, cât şi prin morfologia lor. Simptomul — de aici locul său suveran — este 
forma sub care se prezintă boala; din tot ceea ce este vizibil, el este cel mai aproape 
de esenţial: el este transcrierea primară a inaccesibilei naturi a bolii [... ] Semnul 
anunță: prognostic, ceea ce se va întâmpla; anamnestic, ceea ce s-a petrecut; 
diagnostic, ceea ce se manifestă actualmente.” (op.cit.p.121). Însăşi „formarea 
metodei clinice este legată de emergenta privirii medicului în câmpul semnelor şi al 
simptomelor” (ibidem). 

Ceea ce se va întâmpla cu statutul semiotic al semnelor şi simptomelor în 
noua clinică, a secolului al XIX-lea, este determinat de mutatia esenţială care va 
schimba însuşi statutul ontologic al bolii, prin intervenția gândirii anatomo-clinice. 
Are loc „o nouă răsturnare a raporturilor între semne şi simptome. În cadrul 
medicinii clinice sub forma sa primară, semnul nu era diferit prin natură de 
simptome. Orice manifestare a bolii putea, fără modificări esenţiale, să capete 
valoare de semn, cu condiția ca o lectură medicală informată să fie capabilă s-o 
situeze în totalitatea cronologică a bolii. Orice simptom era semn în potentä, şi 
semnul nu era altceva decât simptomul citit. Or, într-o percepţie anatomo-clinicä, 
simptomul poate foarte bine să rămână mut, şi nucleul semnificativ cu care se credea 
că este încărcat să se arate inexistent” (op. cit. p. 204). 

Începând cu această epocă „dincolo de simptome nu mai există esență 
patologică: totul în boală reprezintă un fenomen al ei înseşi; în această măsură, 
simptomele joacă rolul naiv, primar, de natură: “Colecţia lor formează ceea ce 
numim boală”. Ele nu sunt nimic altceva decât un adevăr pe de-a întregul oferit 
privirii; legătura şi statutul lor nu retrimit la o esență, ci indică o totalitate naturală 
care are doar principiile sale de compunere şi formele sale mai mult sau mai putin 
regulate de durată [...] Simptomul a decăzut astfel din rolul său de indicator 
suveran, nemaifiind decât fenomenul unei legi de apariție; el se află la nivelul 
naturii” (M. Foucault 1998: 123). 

După ce am văzut ce s-a întâmplat în cadrul medicinii clinice în ansamblul 
său, vom încerca acum să surprindem specificul demersului clinic în psihiatria ce 
avea să se nască, tocmai în zorii secolului al XIX-lea, prin împrumutarea modelului 
medical. 

DEMERSUL CLINIC ÎN PSIHIATRIE 


Despre clinica psihiatrică practicată de către Ph. Pinel la începutul secolului 
al XIX-lea, R. Samacher (1998) spune că, aceasta se bazează pe un demers empiric 
şi comportă examenul fiecărui pacient. Mai mult, „pornind de la fiecare caz, el caută 
ceea ce este particular şi specific fiecărui individ. Încearcă să înțeleagă cum coincid 
singularitätile pe care le descoperă, cu ceea ce aduce discursul universal al 
patologiei” (R. Samacher 1998: 114). 

Pe plan metodologic, spune Samacher în continuare, „Pinel propune o 
prezență cât mai frecvent posibilă în preajma pacienților şi o observaţie cât mai 
fidelă posibil a fenomenelor, pentru a le putea da descrierea cea mai riguroasă cu 
putință. Fenomenele care îi apar, dacă nu sunt o pură reproducere a realităţii, îi sunt 
suficient de apropiate, datorită observaţiei directe pe care o practică: „Se notează simptomele 
care frapează de la început simțurile observatorului dar imediat după aceea, se 
interoghează bolnavul asupra durerilor pe care le îndură” (Naissance de la Clinique, 
p. 112) pentru a putea degaja cunoaşterea sa fundamentată şi valabilă” (R. Samacher 
1998: 114). 

În concepţia marelui alienist francez „psihiatria este o disciplină medicală 

ce tratează tulburările psihice ca şi cum ar fi vorba de tulburări somatice. Pentru 
Pinel, tulburările mintale trebuie concepute ca o varietate particulară a tulburărilor 
somatice” (ibidem). Clinica psihiatrică iniţiată de către Pinel se va întemeia deci pe 
modelul medical, bazându-se pe observaţie şi descrierea formală a tulburărilor 
psihopatologice (R. Samacher 1998: 115) Acest câmp al interacțiunii clinice cu 
bolnavul va fi structurat în primul rând de către privire şi secundar de către cuvânt: 
„Astfel Pinel nu numai că deschide psihiatria observaţiei, dar, de asemenea şi luării 
în considerare a cuvintelor nebunului, ceea ce face ca nebunia să fie ascultată. A-l 
asculta pe nebun înseamnă să acorzi un loc subiectivitätii sale” (R. Samacher 1998: 
115). 
Subliniind rolul important şi ireductibil al subiectivitätii pacienţilor în cadrul clinicii 
psihiatrice, Samacher arată că: „Demersul clinic în psihiatrie instaurat de Pinel 
stabileşte o relaţie între subiectul care se manifestă prin comportamente şi cuvinte 
traduse în simptome şi un rest enigmatic din registrul subiectivitätii care scapă 
oricărei sesizări” (R. Samacher 1998: 115). Acest rest enigmatic, exprimă 
capacitatea bolnavului psihic de a spune ceva despre ființa sa, ceea ce face ca, în 
mod fundamental, clinica psihiatrică să fie atât o clinică a privirii, cât, mai ales, o 
clinică a ascultării. 

CLINICA ORGANO-DINAMICĂ — CARACTERISTICI ESENȚIALE 
CLINICĂ A PRIVIRII ŞI CLINICĂ A ASCULTĂRII 


Ca o continuare a celor arătate, până în acest moment, cu privire la istoria 

clinicii, putem spune că în cazul concepţiei organo-dinamice a psihiatriei, clinica 
este atât un exercițiu al privirii cât şi un exercițiu al ascultării, pentru aceasta fiind 
relevante nu numai cuceririle şcolii clasice psihiatrice europene, dar şi aportul adus 
de şcoala psihanalitică freudiană. Specifică acestui tip de exercițiu, este o 
interacțiune şi mai ales o complementaritate între mai multe categorii de 
profesionişti în sănătate, o anumită concepţie despre pacient, înţeles în 
complexitatea sa ireductibilă, ca persoană, precum şi un accent pus pe acţiune, adică 
pe intervenţia terapeutică şi pe îngrijirea acordată bolnavului psihic (H. Ey 1975: 278). 
Pacientul este situat central în cadrul clinicii organo-dinamice, în jurul său fiind 
concentrate numeroase mijloace teoretice şi practice de cunoaştere şi de intervenție. 
Dacă literatura recentă încearcă să propună clinicienilor contemporani o nouă viziune 
asupra demersului clinic, subsumată conceptului de patient-centredness (N. Mead, P. 
Bower, 2000), putem spune că, în organo-dinamism, pacientul se află deja în centrul 
atenţiei şi toate eforturile clinicienilor sunt îndreptate spre el, din rațiuni mult mai 
profunde, ce tin în primul rând, de convingerile umaniste ale marelui psihiatru de la 
Bonneval. 
În cele ce urmează, vom prezenta două elemente esenţiale ale clinicii organo- 
dinamice şi anume, concepția despre pacient şi de asemenea, concepţia lui Henri Ey 
despre tipurile de practicieni implicaţi în practica clinică complexă, de tip organo- 
dinamic şi relaţiile dintre aceştia. 


CONCEPȚIA ORGANO-DINAMICĂ DESPRE PACIENTUL PSIHIC 


A. Pacientul în sine 

Aşa cum spune E. Minkowski (1966: 203, 206), pacientul a fost privit, în 
psihiatrie, în mai multe feluri: corp, organism, persoană. Pentru organo-dinamism, 
foarte importante sunt conceptele de organism şi cel de persoană. Pacientul este 
privit, pe de o parte, ca organism biologic, iar pe de altă parte, ca persoană umană 
cu diversele sale dimensiuni: psihologică, socială, culturală. 

Ca organism biologic, pacientul este comparat cu ceilalți oameni, la cel 
puţin două niveluri: 

e Nivelul biotipologic (întrucât scolile de biotipologie încercau să stabilească 
anumite corelaţii între biotip şi predispozitile la anumite boli, inclusiv la 
diferite boli psihice); 

e Nivelul speciei umane, în ansamblul său. 

Ca persoană umană, pacientul este comparat cu ceilalți oameni, la nivelul: 

e Grupurilor sociale şi culturale de referință / apartenență; comparatia cu omul 
mediu sau cu omul ideal pentru o cultură şi o perioadă istorică dată. H. Ey 
critică ideea de a compara pacientul (mai precis structurile sale psihice 
cognitive, afective sau comportamentale) cu valorile statistice dintr-o populație 

dată, cu excepția unor anumiți parametri psihici (e.g. coeficientul de 
inteligență). 
Fiind o concepție dinamistă, teoria lui Ey pune un mare accent pe 
fenomenul de evoluție (individuală), de creştere şi dezvoltare, atât la nivel biologic, 
cât şi la nivel psiho-social. Vor fi luate astfel în considerare: 


I. Dezvoltarea biologică (ontogeneza organismului uman) 
e Dezvoltarea întregului organism (ontogeneza organismului); 


e Dezvoltarea sistemului nervos central, în special a creierului (a se vedea schema 
dezvoltării embrio-fetale a SNC din H. Ey et al. 1967); 


II. Dezvoltarea persoanei (ontogeneza persoanei umane) 

e Din punct de vedere psihologic: dezvoltarea psihică (psihogeneza); 

e Din punct de vedere social: socializarea (primară, în familie şi secundară în 
şcoală, profesie, roluri sociale diverse etc.) 

e Din punct de vede cultural: enculturatia (în cadrul grupurilor culturale de 
apartenenţă: etnic, naţional, religios, politic etc.). 


B. Ascendenta pacientului 
e Din punct de vedere biologic (zestrea genetică); 
e Din punct de vedere cultural (zestrea culturală). 

În psihiatrie, poate mai mult ca în oricare altă disciplină medicală, trebuie 
să facem distincţia între afecțiuni care fin de o transmitere biologică, ereditară şi 
afecțiuni care apar în anumite familii, datorându-se transmiterii non-ereditare!%, 
culturale, familiale, a unor comportamente sau habitudini având rol patogenic. Este 
vorba de a separa ce ţine de patternuri ereditare de transmitere în raport cu ceea ce 
ţine de patternuri culturale de transmitere. 


TIPURILE DE PROFESIONISTI DIN SĂNĂTATE IMPLICAŢI ÎN CLINICA 
ORGANO-DINAMICĂ 


Spre deosebire de alte concepţii teoretice, concepția organo-dinamică 
despre clinică prevede un număr mai mare de profesionişti în sănătate care vor 
contribui la examinarea, evaluarea şi tratamentul pacientului psihiatric. Henri Ey 
indică de asemenea, foarte clar, faptul că abordarea sa clinică presupune ca medicul 
însuşi, să fie nu numai un bun psihiatru, dar şi un competent neurolog sau psiholog 
(H. Ey et al. 1967). În plus, ca psihiatru, el trebuie să fie format atât în spiritul şcolii 
clasice semiologice psihiatrice şi al psihiatriei biologice, dar şi în spiritul orientării 
psihanalitice şi mai mult decât atât, în stilul de gândire pe care îl implică psihiatria 
fenomenologic-existentialä. 


'% A se vedea aici: V. Gligore (1977) „Semiologie medicală”; G. Bouchard, M. De Braekeleer (1992) 
„Pourquoi des maladies héréditaires? Population et génétique au Saguenay-Lac-Saint-Jean”; Ph. 
Gorwood et al. (2002) , Schizophrénie et génétique: concepts et evidences ”. 

O altă dimensiune pe care o implică scrierile lui Henri Ey, dar la care el nu 
face trimitere în mod explicit, este dimensiunea socio-culturală, atât a dezvoltării 
personalităţii, cât şi a bolii psihice. Prin urmare, „competenţa culturală” (APA, 
1999), atât de mult valorizată de psihiatria contemporană'*, îi este nu numai utilă 
dar chiar indispensabilă clinicianului din domeniul psihiatriei. În cazul în care el nu 
poate avea şi o formare în antropologie medicală, va putea cel puţin apela la un 
specialist antropolog. 

Prin urmare, clinica organo-dinamică, implică dinamism în culegerea, 
analiza şi interpretarea datelor şi de asemenea, implică munca în echipă. Ar putea fi 
enumerate aici cel puţin următoarele categorii de profesionişti de sănătate: 

e medic psihiatru; 
medic psihiatru fenomenolog; 
psihanalist; 
medic neurolog; 
medic internist; 
psiholog clinician; 
asistent social; 
antropolog clinician”%; 
informatician (informatică medicală)"; 
asistente, infirmiere. 


Cu privire la relaţiile care ar trebui să se construiască între toate aceste 
categorii de practicieni invocate mai sus, Henri Ey va scrie, în textul său din 1975, 
următoarele: 

„Strategia terapeutică necesită, pentru fiecare caz în parte, nu o diviziune a muncii 
(reproducând şi la acest nivel, dualismul unei concomitente mai mult antagoniste 
decât pacifiste) între psihologi, psihanalişti, sociologi, pedagogi, toți „specialişti” 
sau „practicieni” ai ştiinţelor (umane, culturale sau morale) pe de o parte — şi pe de 
altă parte, psihiatri, specialişti în medicină, adică, în fond, ai unei ştiinţe a naturii 
umane — ci, mai degrabă, o complementaritate în actul terapeutic. Acest act ce 
revine de drept (chiar dacă poate fi partajat) medicului psihiatru, necesită deci, o 
convergenţă, dacă nu chiar o unitate, în strategia înțelept calculată a îngrijirilor. 
Orice excludere, orice monopol, orice a priori este, în ordinea terapeutică, cu atât 


19 Necesitatea pentru o mai mare competență culturală în psihiatrie reprezintă una din problemele-cheie 
cu care se confruntă domeniul astăzi, aşa cum susţin şi participanții la simpozionul prezidențial ţinut în 30 
octombrie 1999 de către Institute on Psychiatric Services din New Orleans. Psihiatria competentă 
cultural “nu este o subspecialitate” ci este de o importanță critică în înțelegerea oricărui pacient, nu numai 
pentru membrii minorităţilor etnice şi rasiale. Acest punct de vedere a fost susținut, la acelaşi simpozion, 
de către profesorul şi conducătorul departamentului de psihiatrie de la Emory University School of 
Medicine, Renato Alarçon, M.D., M.P.H (APA, 1999). 

20 La categoria profesioniști în sănătate, noi considerăm că într-o clinică psihiatrică de tip organo- 
dinamic, pot fi şi trebuie să fie incluşi şi antropologii clinicieni. Poziţia lor în raport cu practica clinică 
este intens discutată în SUA, Canada etc., întrucât ei sunt fie medici, fie asistenți medicali, fie socio- 
antropologi fără pregătire medicală (R. Anderson 1996: 413). 

21 Pentru dosarul electronic al pacientului. 

mai contrară interesului pacientului cu cât se reclamă de la o dihotomie radicală, pe 
care modelul organo-dinamic îşi propune s-o respingă” (H. Ey 1975: 278-9). 
Recunoaştem aici un model foarte modern de practică clinică bazat pe munca în 
echipă a mai multor profesionişti în sănătate. Acest model depăşeşte limitele 
inerente modelului clasic, centrat pe medicul psihiatru, care mai domină încă 
practica curentă din spitalele şi clinicile de psihiatrie, cel puţin de la noi din ţară. 
Adoptarea unui astfel de model al muncii în echipe de practicieni cu competenţe şi 
atribuții complementare, dă o mai mare coerență actului terapeutic şi o mai mare 
calitate îngrijirilor acordate pacientului psihic. 


CLINICA ORGANO-DINAMICĂ — CUNOAȘTEREA CLINICĂ PSIHIATRICĂ 
CUNOAȘTEREA CLINICĂ PSIHIATRICĂ, O CUNOAŞTERE A ALTOR MINTI 


Se pune de fapt, aici problema: cum putem avea acces la spiritul individual 
(din capul persoanei)? Este vorba de clasica problemă a altor minți, pe care orice 
concepţie psihologică si psihopatologică o întâlneşte?” (cu excepţia, desigur a 
concepțiilor eliminativiste despre minte cum ar fi behaviorismul de exemplu). Că 
acest lucru este adevărat, o arată şi preocuparea constantă a psihiatrilor cu problema 
altor minţi, de la medicii alienişti, trecând apoi prin K. Jaspers şi Henri Ey, până la 
Kenneth Kendler (2001). 

Nu putem avea acces direct la spiritul unei alte persoane, ci doar indirect, 
prin manifestările externe ale minţii sale (P. Ricoeur 1995: 117). Se deschide astfel 
posibilitatea unei cunoasteri ştiinţifice a indivizilor (P. Ricoeur 1995: 116, 167): 
„Întrebarea dacă pot exista ştiinţe ale spiritului echivalează, spune Ricoeur, cu 
întrebarea dacă este posibilă o cunoaştere ştiinţifică a indivizilor, dacă această 
înţelegere a singularului poate fi obiectivă în felul ei, dacă poate primi o validitate 
universală. Da, răspunde Dilthey, pentru că interiorul se oferă în semne exterioare 
care pot fi percepute şi înţelese ca semne ale unui psihism străin: „Numim 
comprehensiune, spune el în faimosul articol din 1900 despre originea 
hermeneuticii, procesul prin care cunoaştem ceva de natură psihică cu ajutorul unor 
semne sensibile prin care se manifestă”. Interpretarea este o sferă particulară a 
acestei comprehensiuni. Avem, printre semnele psihismului străin, “manifestările 
fixate în mod durabil”, “mărturiile omeneşti păstrate prin scriere”, ‘monumentele 
scrise”. Interpretarea este, aşadar, arta de a înţelege, aplicată unor asemenea manifestări, 
mărturii, monumente, al căror caracter distinctiv îl constituie scriitura” (P. Ricoeur 
1995: 117). 

Ceea ce trebuie notat aici este că, o parte importantă a datelor de la pacient 
provin din interpretarea producţiilor psihicului său: texte manuscrise, desene, 
picturi, obiecte de artă. Aceste producţii, ca exteriorizări ale psihicului pacientului, 
au fost propuse spre interpretare în psihopatologie de către Karl Jaspers (1963) într-o 
pură tradiţie diltheyană. Henri Ey face şi el trimitere la interpretarea artei 


22 Filosoful britanic George Graham, specialist în filosofia minții, descrie cel putin trei tipuri de soluţii 
inadecvate la această problemă (G. Graham 1998: 45-54). 

psihopatologice (e. g. H. Ey 1963: 758). El insistă asupra ideii că şi în domeniul 
artistic trebuie aplicată distincția dintre Normal şi Patologic, pentru a nu confunda 
arta abstractă sau supra-realistă (cum era cazul epocii sale) cu producţiile 
psihopatologice (H. Ey 1963: 757-8). 

Întrebarea pe care ne-o punem este următoarea: cunoaşterea clinică în 
cadrul concepției organo-dinamice este o cunoaștere ştiinţifică? Dacă da, este ea 
concepută pe modelul ştiintelor spiritului? 

Un răspuns care aproximează destul de bine adevărul, ar putea fi formulat 
astfel: prin importanţa acordată metodei comprehensiunii, analizei fenomenologice, 
metodei “penetrării inter-subiective” sau interpretării producţiilor pacientului, 
psihiatria organo-dinamistă, la nivel clinic, este concepută pe modelul ştiinţelor 
spiritului, în tradiția inaugurată de către Wilhelm Dilthey. 

Prin urmare, cunoaşterea clinică psihiatrică este o cunoaştere ştiinţifică a 
indivizilor de tipul unei ştiinţe a spiritului care foloseşte ca metode observația 
semnelor exterioare ale psihismului celuilalt (i. e. pacientului) şi situația dialogală 
care, prin jocul întrebărilor şi răspunsurilor „permite verificarea interpretării pe 
parcursul desfăşurării dialogului” (P. Ricoeur 1995: 137). În această situaţie, aşa 
cum spune Ricoeur, explicația şi  comprehensiunea, aproape coincid: 
„Comprehensiunea cheamă explicaţia din momentul în care nu mai există situația de 
dialog în care jocul întrebărilor şi răspunsurilor permite verificarea interpretării pe 
parcursul desfăşurării dialogului. În această situaţie explicația şi comprehensiunea 
aproape coincid. Atunci când nu înţeleg în mod spontan, îţi cer o explicaţie; expli- 
catia pe care mi-o dai îmi permite să înțeleg mai bine. Explicația nu este aici decât o 
comprehensiune desfăşurată prin întrebări şi răspunsuri” (P. Ricoeur 1995: 137). 

Henri Ey arată însă că, în cazul bolnavului psihic, comprehensiunea este 
imposibilă fără un „rest”. Acest „rest” incomprehensibil este atribuit organicitätii şi 
este de resortul psihiatriei biologice, care caută explicații ştiinţifice, nefiind 
interesată de înţelegere. De aceea, putem spune că, din punct de vedere organo- 
dinamic, psihiatria este atât o ştiinţă a spiritului cât şi o ştiinţă a naturii, iar 
cunoaşterea clinică psihiatrică, are atât caracterul unei cunoaşteri de tip hermeneutic 
şi fenomenologic, cât şi pe cel al unei cunoaşteri de tip naturalist. 


PROBLEMA SITUARII MINŢII UMANE SI CONSECINȚELE SALE ASUPRA 
CLINICII PSIHIATRICE 


Vom explora câteva din consecinţele majore ale adoptării unei teorii 
internaliste sau externaliste cu privire la situarea minţii umane, asupra psihiatriei. În 
ce constă, de fapt, această problemă filosofică a situării minții umane? Care este 
poziţia pe care o adoptă Henri Ey în această privinţă şi care sunt urmările acestui 
fapt asupra cunoaşterii clinice în organo-dinamism? 

Problema situării minţii umane constă în a răspunde satisfăcător la 
întrebarea: unde este situat psihicul sau mintea umană, în raport cu corpul fizic? Se 
deosebesc, în genere, următoarele două poziții fundamentale: 

1. intern (în capul persoanei) 
2. extern (inter-personal) 

Ca urmare, se vorbeşte de două tipuri corespunzătoare de teorii: teorii internaliste 
care susțin că mintea este situată în interiorul corpului fizic (în capul persoanei) şi 
teorii externaliste care susțin că mintea este situată în afara corpului fizic, în spaţiul 
inter-personal al interacțiunii şi comunicării inter-umane. 


I.Concepţia internalistă: psihicul este situat „în capul persoanei” 

Consecințe asupra psihiatriei: 

- observatia clinicä are ca obiect individul: 1. Observatia directä; 2. 
Observatia indirectă; 

- distincția normal / patologic se aplică individului înainte şi după 
debutul bolii (cf. G. Canguilhem 1985); se foloseşte şi comparatia individului cu 
media statistică; 

- cunoaşterea clinică — E. Minkowski (1927/1999) descrie cunoaşterea 
„prin rațiune” şi cunoaşterea „prin sentiment” sau prin „penetrare inter- 
subiectivă”. Ambele pornesc de la o poziţie internalistă asupra psihicului uman; 
Henri Ey preia această distincție atunci când îşi prezintă concepția semiologică, în 
cadrul Manuel de Psychiatrie (H.. Ey et al., ediţiile succesive - 1960-1989). 

- scopul cunoaşterii este comprehensiunea, în sensul de empatie, prin 
care se descoperă sensuri aflate „în capul celuilalt”; K. Jaspers (1963) descrie 
comprehensiunea statică şi dinamică, comprehensiunea rațională şi cea afectivă, în 
ceea ce priveşte explicația stărilor mintale „din capul persoanei” sau a 
comportamentelor rezultate din acestea, se face apel la stări neurale (problema 
determinismului neural al stărilor psihice); 

- analiza transferului şi contra-transferului se realizează tot „în capul” 
unei persoane (medicul sau psihanalistul); 

- reacția pacientului față de boala sa: 1. reacţia intrapsihică (se petrece 
„în capul” pacientului); 2. reacția clinică (evaluarea contactului afectiv cu pacientul 
o face tot medicul „în capul său”). 


II.Concepţia externalistă: psihicul este situat extern, „în planul interacțiunii cu 
ceilalți” 

Consecințe asupra psihiatriei: 

- observaţia clinică are ca obiect nu individul în sine, ci interacțiunea 
dintre indivizi (observaţie externă/directă); 

- distincția normal / patologic se aplică comportamentului individului în 
interacţiune cu ceilalți; importanţa criteriului social al normalităţii; 

- scopul cunoaşterii este comprehensiunea acțiunii / interacțiunii sociale 
dotate cu sens; sensul nu este „în capul” persoanei ci se construieşte în interacţiune; 
explicația face apel la factori de context socio-culturali (problema determinismului 
socio-cultural al stărilor psihice — teza culturalistă respinsă de H. Ey); 

Consecintele adoptării unei teorii internaliste sau externaliste cu privire la situarea 
minții asupra psihiatriei (continuare): 
L.conceptia despre nebunie ca fiind internă, intra-subiectivă”; 


IL.conceptia despre nebunie ca fiind externă, inter-subiectivă””. 


CONCEPȚIA INTERNALISTĂ SAU FUNCȚIONALISTĂ DESPRE PATOLOGIA 
MINTALĂ 


Concepţia internalistă este reductionistä cu privire la lumea socială (L. 
Kirmayer et al. 2000: 483). Această poziţie teoretică are consecințe în plan 
metodologic. Aşa cum arată Kirmayer şi Henningsen: „Chiar şi unele din metodele 
clinice care sunt cele mai deschise la aspectele subiective, personale şi dinamice ale 
sensurilor psihologice, nu scapă de limitările acestui reducționism” (p. 483). Luând 
ca exemplu metoda „comprehensiunii genetice” a lui Jaspers, autorii arată că: 
„Pentru Jaspers, Verstehen (înţelegere) nu este în mod esenţial Verstandigung 
(comunicare), este mai mult un proces de Finfuhlung (empatie) care are loc în capul 
psihiatrului, ce dobândeşte un sentiment de ,,evidentä”, în felul acesta reflectând 
stările mintale ale pacientului. Acest mod de a urmări stările mintale din capul 
pacientului are, prin urmare, conotaţii funcționaliste sau internaliste care 
minimizează sau ignoră contextul social” (op. cit. p. 483-484). 


CONCEPȚIA EXTERNALISTĂ SAU INTERPERSONALĂ DESPRE PATOLOGIA 
MINTALĂ 


Concepţia externalistă sau interpersonală „poate servi ca punct de pornire 
pentru dezvoltarea unui cadru non-reductionist, incluzând metode adecvate de 
determinare a sensurilor conştiente şi inconştiente” (Cooper citat în Kirmayer şi 
Henningsen 2000: 484). În acest scop poate fi realizată şi o re-formulare a teoriei 
psihanalitice bazată pe un cadru de referință externalist (p. 494). Sunt citate şi alte 
abordări non-individualiste, de exemplu, cele ale lui Adolf Meyer sau H. S. Sullivan 
(1953). Într-o astfel de abordare "sensul nu este văzut ca o „stare în capul cuiva” ci 
ca un pattern de dispoziţii comportamentale şi experientiale care este co-determinat 
de reprezentările interne ale pacientului şi de către „alții semnificativi” cu care 
acesta interacționează în mod curent. Reprezentările interne trebuie gândite ca fiind 
centrate pe agent şi pe acţiune şi prin urmare, ca reprezentări intentionale ale inte- 
ractiunilor, trecute şi prezente, cu “obiecte” (persoane) din mediul înconjurător” (p. 484). 

Care sunt consecințele în plan clinic? Determinarea sensurilor ce stau la 
baza comportamentelor şi experienţelor unui pacient dat, depind de interacțiunea 
dintre observator (psihiatru sau cercetător) şi pacient, în două moduri strâns legate 
între ele: 

„Observatorul co-determină atât patternul de interacțiune cât şi reprezentările interne 
ale pacientului. Atribuirea normalității sau anormalității stărilor mintale şi 


2% K, Jaspers citat de P. Bracken 2001 Postpsychiatry: a new direction for mental health şi în L. 
Kirmayer et al. 2000 Mind Beyond the Net, p. 483. 
2% L, Kirmayer et al. 2000. 

comportamentelor, care este rezultatul acestui proces interactiv, prin urmare, trebuie 
să fie realizată de un al treilea observator, e. g. prin notarea motivelor aparente ale 
comportamentelor manifeste, pe înregistrări video ale interviului cu pacientul, în 
conformitate cu un instrument standardizat de tipul analizei structurale a 
comportamentelor sociale (Structural Analysis of Social Behavior - SASB, 
Benjamin, 1993) care utilizează două dimensiuni de afiliere şi control din trei 
perspective diferite: selfother, other-self şi self-self” (p. 484). 

Cu toate că metodele psihiatriei interpersonale pun accentul numai pe 
semnificația mediului social imediat, nu şi asupra altor aspecte ale mediului unei 
persoane, metodologia sa de cercetare ştiinţifică, sunt de părere autorii, se potriveşte mai 
bine cu postulatele ştiinţei cognitive moderne decât cu alte perspective în psihiatrie 
(p. 485). 

O metodologie interpersonală, precizează autorii citați, ar fi adecvată 
pentru nivelul intentional de explicaţie a interacțiunilor anormale ale unui pacient cu 
mediul său social (p. 485). Ea s-ar completa într-o manieră coerentă cu explicațiile de la 
nivelurile „sub-personale” psihologic şi neural si, de asemenea, cu explicaţiile 
privind mediul înconjurător în sens extins, cuprinzând atât aspectele sale fizice cât şi cele 
socio-culturale (p. 485). 


TIPURI DE CUNOAŞTERE RECOMANDATE ÎN CLINICA ORGANO- 
DINAMICĂ 


Organo-dinamismul, concepție sintetică a întregii psihiatrii, presupune ca la 
nivel clinic, bolnavul să fie abordat din mai multe perspective şi aceasta implică, în 
mod cert, mai multe tipuri de cunoaştere. Fiecare din acestea îi furnizează 
clinicianului date ce vor fi supuse apoi proceselor de analiză, interpretare şi sinteză, 
fiind utile atât în înţelegerea cazului clinic, dar şi în comprehensiunea globală a 
persoanei pacientului pe fondul biografiei sale şi în umanitatea sa ireductibilă. 

În urma analizelor epistemologice pe care le-am efectuat asupra teoriei 
organo-dinamice, am putut identifica cel putin următoarele tipuri de cunoaştere 
clinică psihiatrică”%, pe care Henri Ey însuşi le foloseşte pentru a desăvârși 
demersul său de înţelegere a pacientului psihic: 

Cunoaşterea clinică (semiologică) defineşte şi identifică simptomele şi semnele 
clinice, face inventarul complet al acestora, le analizează clinic şi apoi le aranjează 
în sindroame. 

Cunoaşterea structurală descrie semnele negative şi pozitive şi surprinde 
modificările formale ale psihismului, pe fondul cărora apar producţiile pozitive ale 
imaginarului şi inconştientului. Sunt identificate şi descrise astfel, structurile tipice 
ale nivelurilor de disolutie psihică, atât în plan sincron cât şi diacron. 

Cunoaşterea psihanalitică stabileşte că simptomul are un sens simbolic ce trebuie 
descifrat cu ajutorul modelului teoretic psihanalitic, aşa cum este el încorporat în 
teoria organo-dinamică. 


5 Fiecare dintre acestea, îndeplineşte un rol precis, în cadrul clinicii organo-dinamice, aşa cum vom 
încerca să arătăm în continuare. 


247 


Cunoasterea fenomenologicä poate fi de douä feluri: 
1. tip Jaspers — în „atitudinea naturală”; 
2. tip Husserl — în „atitudinea fenomenologică”, după aplicarea reductiei 
fenomenologice. 

Scopul cunoaşterii fenomenologice este altul decât cel al cunoaşterii clinice 
în atitudinea „naturală”. 

Ea caută să stabilească esența faptului psihopatologic subiacent manifestărilor 
clinice (simptome şi semne)". 

Cunoaşterea existenţială are drept scop efectuarea unei analize existenţiale a 
Dasein-ului pacientului. Scopul este de a înţelege modul-de-a-fi-în-lume-bolnav. 

Cunoaşterea antropologică clinică are drept scop efectuarea unei analize 
culturale şi a unui diagnostic diferenţial cultural (H. Ey, 1973). Se poate completa şi 
cu formularea culturală a cazului (J. Mezzich et al., 2000). 

Atât cunoaşterea clinică psihiatrică de tip semiologic cât şi cunoaşterea 
psihanalitică, au ca unitate elementară simptomul. La fel se întâmplă şi cu 
cunoaşterea de tip antropologic cultural. Ceea ce diferă este maniera în care sunt 
interpretate aceste simptome şi funcţia semiotică pe care o îndeplinesc (E. Corin, 
1989, A. Martinez Hernaez, 1998). 

Spre deosebire de aceste trei tipuri de abordare, abordarea de tip structural 
ia ca unitate elementară structura, fiind mai apropiată de abordarea de tip 
fenomenologic-existenţial care, aşa cum am văzut, critică tendinţa reductionistä a 
abordării clinico-diagnostice, pentru că reduce trăirile pacientului la simptome şi 
persoana umană complexă, la un simplu caz clinic (A. Tatossian 1997, L. 
Binswanger 2000). 

Prin adoptarea principiilor clinicii fenomenologice, organo-dinamismul se 
vede constrâns să facă față tensiunii create de două filosofii atât de diferite: prima, 
reductionistä, care transformă individul uman în caz clinic şi trăirile sale în 
simptome, iar cea de a doua, care doreşte să ofere o viziune non-reductionistä despre 
individul uman, înțeles în umanitatea sa ireductibilă. 

Datele culese în urma examinării pacientului sunt supuse apoi analizei şi 
interpretării’. În clinica organo-dinamică, spre deosebire de alte orientări teoretice, 
sunt recomandate mai multe tipuri de analiză a datelor culese de la pacient: 

e Analiza semiologică 
Analiza structurală 
Analiza etio-patogenică 
Analiza psiho-dinamică 
Analiza fenomenologic-existentialä 
Analiza antropologică culturală 


206 A se vedea aici şi A. Tatossian Phénomenologie des psychoses (1997). 

27 Aceste tipuri de analiză şi interpretare a datelor clinice în psihiatria organo-dinamică, sunt menţionate 
în mai multe din scrierile lui Henri Ey (de ex. H. Ey 1975: 274-6, H. Ey 1996: 399 etc.). Pentru a înțelege 
cum sunt aplicate concret aceste metode de analiză în studiul nevrozelor, a se vedea H. Ey 1996: 399-402, 
iar în studiul clinic al schizofreniilor, a se vedea H. Ey 1996: 216 etc. 

ANALIZA SEMIOLOGICĂ 


Cu privire la analiza semiologică, Henri Ey spune următoarele: 
e  Notarea precisă a semnelor ce compun tablourile clinice ale maladiilor mintale 
este greu de învăţat şi de expus, cerând probabil mai multă experiență decât 
cunoaştere (H. Ey et al. 1967 79); 
e Marii clinicieni clasici au împins foarte departe analiza simptomelor 
(tulburări de mimică, tulburări de limbaj, halucinaţii, idei delirante, stereotipii, 
impulsii etc) şi au arătat foarte bine că marile sindroame mintale (stupor, catatonie, 
manie, melancolie, onirism, sindrom de automatism mintal etc.) constituie un fel de 
mozaic de simptome în care important este să cunoaştem asamblajul caracteristic 
pentru a cunoaşte şi analiza bine tablourile clinice (idem). 
e Semiologia permite: 1) analiza tablourilor clinice; 2) inventarierea simptomelor 
prezentate de bolnav (H. Ey et al. 1967: 211). Cu privire la utilitatea inventarului 
simptomelor, în viziunea lui Henri Ey, vom cita următorul fragment: „Dacă, într- 
adevăr este un efort van şi artificial să efectuăm un inventar al simptomelor negative 
şi pozitive care, aşa cum au arătat si nenumăratele discuţii pe această temă, se 
suprapun (chévauchent — Ib. fr.) şi se arată rebele la distincții utilizabile în practică, 
nu este mai puțin adevărat că umbra aruncată de acest proces (este vorba de 
procesul somatic generator” — nn.V T) asupra tabloului clinic caracterizează 
tocmai fundalul acestuia. Într-adevăr, această atmosferă de tulburări formale, 
modalităţile de prezentare şi de distribuţie a trăirii în cadrul experienţei patologice, 
calităţile de incoercibilitate, de automatism sau de bulversare logică, sunt cele care 
constituie fundalul (Hintergrund) şi negativitatea bolii. Numai pe acest fond se 
detaşează formele (Gestalten) semnificative ale conştiinţei şi ale existenţei 
patologice, adică pozitivitatea restantă şi activă” (H. Ey 1963: 753). 
e În subcapitolul din Manuel de Psychiatrie (H. Ey et al. 1967: 85): „Descrierea 
şi analiza simptomelor” Henri Ey et. al., arată că: „Pentru a fi cât mai clară posibil, 
expunerea semiologiei în psihiatrie trebuie să fie la fel de sistematică precum 
examenul clinic însuşi. Majoritatea manualelor şi a tratatelor se referă la un fel de 
analiză a funcţiilor vieții psihice. Noi ne gândim să ne conformăm elementelor de 
psihologie expuse (în primul capitol) şi necesităţilor practicii, descriind — pentru a 
merge de la mai superficial spre mai profund — cele trei planuri semiologice 
următoare: 1) semiologia comportamentului şi a conduitelor sociale (semiologia 
“macrosopică' a conduitelor), 2) semiologia activității psihice bazale actuale 
(semiologia “microscopică” a vieţii psihice actuale); 3) semiologia sistemului 
permanent al personalităţii (semiologia dinamică a tulburărilor de personalitate). 
Autorii Manualului (1967) fac o serie de precizări în acest punct: „a) pe planul 
anomaliilor în conduitele sociale şi a inadaptării comportamentului, semiologia se 
rezumă la a descrie, fără a pătrunde prea mult în structura profundă a tulburărilor. 
Astfel, notarea tendinţelor la suicid, alterările mimicii sau ale limbajului, refuzul 
alimentelor sau impulsiile, înseamnă doar să te ţii la suprafața acestor conduite 
lăsând de o parte ansamblul dezorganizării psihice din care fac parte. Este vorba în 
acest caz de un fel de semiologie de urgenţă. b) pe planul anomaliilor vieții psihice 
actuale, semiologia operează un fel de secţiune transversală prin experienţele 

morbide (confuzie, experienţe delirante si halucinatorii, melancolie etc.). Dar 
această analiză structurală a tulburărilor lasă fatalmente la o parte alterările durabile 
ale personalității pe care aceste tulburări actuale le pot masca sau deforma. c) pe 
planul anomaliilor de personalitate, semiologia, din contră, operează un fel de 
secțiune longitudinală care interesează sistemul dinamic al organizării permanente a 
Eului. Această semiologie, cea mai profundă, dealtfel, nu este în mod evident 
posibilă decât în măsura în care tulburările vieții psihice actuale sunt nule sau putin 
manifeste; acest lucru se întâmplă mai ales în bolile cronice (alienări din deliruri 
cronice şi schizofrenii sau existența conflictuală a Eului nevrotic)” (H. Ey et al. 
1967: 85-86). 

e „Examenul clinic în Psihiatrie, ca de altfel şi în restul medicinii, vizează 
stabilirea unui diagnostic prin: 1) notarea precisă a semnelor şi 2) prin bilanțul 
complet al simptomelor raportate la ansamblul situaţiei subiectului. Totuşi el diferă 
de alte examene clinice prin două caractere care constituie o originalitate 
fundamentală: a) elaborarea diagnosticului nu este separabilă de intrarea în contact 
terapeutic. Putem spune că diagnosticul, prognosticul şi angajarea terapiei sunt 
prinse într-o singură mişcare; b) corelativ, examenul psihiatric, impune interferența 
atitudinilor obiective şi subiective în conduita medicului. Acest examen nu poate fi 
limitat la interogatoriul şi observaţia pacientului în situația de obiect. El reprezintă, 
mai mult decât oricare altul, o “întâlnire”, ce utilizează “RELAȚIA MEDIC- 
PACIENT”de care se vorbeşte mult astăzi, într-o manieră sistematică şi elaborată. 
Rezultă din această abordare pe două căi, anumite consecinţe pe care vom încerca să 
le schematizăm” (H. Ey et al. 1967: 83). 

e Principiul dublei patogenii (negativă şi pozitivă), “cheia de boltă” a patologiei 
mintale, aşa cum îl denumeşte Henri Ey (cf. H. Ey 1975: 199) explică faptul că 
disoluția trebuie să fie dublă (principiul dublei disolutii) (cf. H. Ey 1975: 103): ,,1) 
procesul reduce capacitățile funcţionale nervoase care asigură exercițiul integral al 
gândirii; el diminuă activitatea psihică; 2) procesul reduce personalitatea la un mod 
de reacție global inferior; el deformează personalitatea” (ibidem); Prin urmare, 
disoluția produce: 1) o regresiune capacitară; 2) o involutie a personalităţii către un 
nivel inferior iar analiza semiologică trebuie să urmeze acestă dublă pistă: sincron şi 
diacron. 

e Relația dintre simptom şi semn este abordată, generic, în Naisssance de la 
Médecine(1981). Se referă de fapt la obiectivarea simptomelor ca urmare a trecerii 
acestora prin conştiinţa medicului. În Manuel de Psychiatrie (1967), am văzut mai 
sus, se revine asupra acestei teme, arătându-se că, examenul clinic psihiatric nu 
poate fi în întregime nici obiectiv, nici subiectiv (H. Ey et al. 1967: 79, 83). Este 
vorba de întâlnire, de interpenetrare a două subiectivitäti, ceea ce duce la 
obiectivitate. Pentru aceasta, examenul clinic trebuie să fie: prelungit, repetat, tête à 
tête (medicul singur cu pacientul) (cf. H. Ey et al. 1967: 83). Interesant de remarcat 
că, dacă prima mişcare a abordării clinice este denumită “mișcarea de investigație” 
şi are scopul de a obiectiva semnele bolii, cea de a doua mişcare este denumită 
“mişcarea de întâlnire comprehensivă” şi are ca scop (subiectiv, de data aceasta) 
înțelegerea pacientului, aprecierea, în maniera jaspersiană şi diltheyană, a 

componente a diagnosticului clinic psihiatric, Henri Ey insistă şi în textul său din 
Die Psychiatrie Der Gegenwart (1963). Pentru Ey, după cum bine ştim, Psihiatria 
este atât o ştiinţă naturală, cât şi una umanistă, de aceea sunt relevante ambele 
obiective, caracteristice, celor două tipuri de ştiinţă: explicaţia şi comprehensiunea. 
Comprehensibil este, pe de o parte, comportamentul şi trăirea omului normal, însă, 
pe de altă parte şi cele ale omului bolnav psihic, până la un moment când ele devin 
incomprehensibile. Ey explică faptul că aici este atins un prag dincolo de care numai 
explicația ne mai poate ajuta să înțelegem cazul: ,...un bolnav mintal nu este 
susceptibil (fără un rest care contribuie tocmai la definirea sa) de o analiză 
comprehensivă prin motivaţia psihologică. Analiza cade în mod necesar în domeniul 
explicatiilor din ştiinţele naturii în măsura în care trăirea sa, dinamismul său 
structural şi evoluţia sa depind de un proces. Acest proces, numit şi “proces la 
persoana a 3-a”, căci este un lucru care limitează, alterează şi alienează libertatea 
relațiilor intersubiective, este un obiect al ştiinţelor naturii, este “zidul biologici” aşa 
cum îl numea Freud” (H. Ey 1963: 750). 

e Amintim aici şi faptul că boala psihică însăşi este definită în Die Psychiatrie 
Der Gegenwart (1963) prin două trăsături fundamentale: ruperea contactului cu 
realitatea şi ruperea comunicării cu ceilalţi şi a relațiilor de comprehensiune (H. Ey 
1963: 735); este implicat aici şi raportul dintre raţional şi irațional. Ceea ce este 
raţional”% este comprehensibil. Deci omul în măsura în care este rezonabil (l'être 
raisonnable al lui Ey) este comprehensibil în actele şi trăirile sale. Trăirile şi 
comportamentele sale devin patologice în măsura în care nu mai pot fi înţelese, însă 
Ey ne atrage atenția că numai medicul este cel care poate, în urma lungilor sale 
întâlniri clinice, să evalueze normativitatea şi raționalitatea stărilor şi a 
comportamentelor unei persoane. El este “expertul” pe care cultura noastră l-a 
însărcinat să decidă dacă un comportament sau nişte “producţii” incomprehensibile sunt 
sau nu patologice. Se leagă de aceste observaţii şi preocuparea lui Henri Ey cu arta 
suprarealistă, incomprehensibilă pentru mulți oameni aşa-zişi normali, fără a fi ipso 
facto, patologică. 

e Nu este recomandată compararea punct cu punct a simptomelor cu cutare sau 
cutare nivel sau funcție psihică normală. Aici notăm că poate fi implicată 
respingerea dogmei sec. al XIX-lea cu privire la raportul dintre normal şi patologic, 
care spune că simptomele reprezintă doar devieri cantitative de la starea normală. 
Ştim prea bine că Henri Ey îşi precizează clar poziţia în acest sens, ori de câte ori are 
ocazia, arătând că simptomele reprezintă atât devieri cantitative, cât mai ales devieri 
calitative de la normal. Accentul cade pe alterările calitative ale vieţii psihice. Pe de 
altă parte, disoluția nu este inversul exact al evoluției psihice (aşa cum, uneori, în 
mod eronat susține însuşi Ey!) ci fiecare nivel de disolutie are un caracter ‘original’. 


25 A se vedea întreaga discuţie despre raportul raţional vs. irațional în Anormalii (2003) lui M. Foucault. 

ANALIZA STRUCTURALÀ 


Se recomandă, în schimb, înlocuirea simptomului izolat cu conceptul de 
structură (cf. H. Ey 1975: 162). Încercând să depăşească limitele psihiatriei 
mecaniciste, tradiția dinamistă din psihiatria franceză, de la care se asumă şi Henri 
Ey, împreună cu maestrul său Henri Claude (cf. op. cit. p. 143) pune un accent mult 
mai mare pe ansamblul tulburărilor decât pe simptomele luate separat. Se urmăreşte, 
la fel ca de fiecare dată, stabilirea unei ordini şi a unei unități în cadrul tablourilor 
clinice, ordine şi unitate pe care semiologia atomistă pulverizată a organo- 
mecanicismului, le pierduse (cf. Études vol. I, p. 56). Prin urmare, deşi nu este 
negată importanța identificării precise a simptomelor, a descrierii lor corecte şi a 
analizei nuantate, accentul nu mai cade pe simptom, ca în cadrul analizei 
semiologice, ci pe structurile psihopatologice şi pe evoluţia acestora. lată câteva 
fragmente din Monografia (1975: 159, 143) unde este abordat acest subiect: 
„Considerarea unui simptom, izolat, în mod artificial, de restul psihicului căruia îi 
aparține nu poate conduce decât la incoerente şi imprecizii. Din acest punct de 
vedere, toate discuţiile din “manuale” cu privire la diferența între iluzie şi 
halucinație, între idee falsă si idee delirantă, între obsesie şi delir, fabulatie şi false 
amintiri etc., sunt insolubile, întrucât comparatia punct cu punct conduce la 
constatarea deceptionantä că, ...distincţia este imposibilă, de îndată ce încercăm s-o 
sesizăm. Tot ceea ce contează este ansamblul semnelor care reprezintă tabloul clinic. 
Ori acest tablou clinic este constituit, după doctrina jacksoniană, concepția lui 
Bleuler şi mai ales după observaţia faptelor, din ceea ce persistă din activitatea 
psihică, din ansamblul reacțiilor psihice față de disolutiile funcţionale superioare. 
Altfel spus, tabloul clinic reprezintă un nivel de disolutie. Acest nivel are structura 
sa proprie. Dar o astfel de “structură” nu se instalează dintr-o dată, ca o piatră într-un 
pavaj. Ea are o evoluție. Tocmai ansamblul stadiilor de disolutie şi re-evolutie este 
cel care constituie observaţia clinică” (H. Ey 1975: 159). Această structură proprie 
(noţiune care ar trebui să înlocuiască, atât la noi cât şi în străinătate, pe cea de 
simptom izolat) este obiect de analiză structurală a psihozelor, analiză pe care marii 
noştri predecesori (Delasiauve, Falret, Cotard, Magnan, Seglas) au practicat-o cu 
măiestrie” (H. Ey 1975: 143). 

La pagina 159 această recomandare este legată de renunţarea la concepția 
statică din psihiatria mecanicistă care „îşi reprezintă simptomele ca semne izolate 
create direct de către boală, care este însăşi suma acestor simptome şi nimic altceva. 
Ori: 1) trebuie înlocuită noţiunea de simptom particular cu noţiunea de structură 
patologică, 2) trebuie considerat ca boală doar procesul de care depinde indirect 
simptomatologia, simptomatologie care nu reprezintă şi nu poate reprezenta decât un 
nivel mai mult sau mai putin constant de disolutie” (H. Ey 1975: 159). 

Ce aduce nou în studiul clinic al bolilor psihice această substituție a 
simptomului cu structura pshopatică? lată ce spune Henri Ey în Monografia din 
1975: „E timpul într-adevăr să scăpăm de semiologia zisă clasică, ce sterilizează 
toate analizele şi toate eforturile şi care duce studiile psihiatrice în impas. Este un 
adevăr acela că semiologia ‘atomistä’ angajează problemele patogenice si 
nosografice pe căi fără ieşire. În loc de a se face o regulă ...din necesitatea de a 

examina minutios miscarea constructivä sau distructivä, re-evolutivä sau involutivä 
care se face zi de zi la un bolnav dat, a devenit mult prea facil ca, pornind de la 
noţiunile semiologice esențialmente statice (elemente ale unei “construcţii”, prezența 
unor corpi străini halucinatori, indiferența afectivă totală, perversiune instinctivă 
descrisă odată pentru totdeauna) să se înregistreze pasiv trăsături izolate al căror 
caracter imuabil face inutilă orice analiză ulterioară, orice efort şi uneori, orice 
responsabilitate. A devenit de asemenea, ca un fel de fatalitate stabilirea 
“simptomelor de bază” atât de “adecvate pentru a asigura repausul” (Lacan) 
entităților statice solide, fixe şi imuabile, pe care ulterior se fac toate eforturile din 
lume pentru a le identifica în realitate. (Este o psihoză pe bază de halucinaţii sau de 
interpretări?” (H. Ey 1975: 161). 

Cum se va realiza practic, analiza structurală la fiecare nivel de disolutie ? 
La această întrebare vom afla un răspuns în cadrul Étude nr. 27, unde Henri Ey 
subliniază principiul fundamental al clinicii organo-dinamice: principiul ordinii 
evoluţiei şi al ordinii disolutiei şi corolarul acestuia - structura negativă şi structura 
pozitivă a fiecărui nivel de destructurare (H. Ey 1954: 750). În opinia lui Henri Ey 
„analiza structurală a tulburărilor negative şi pozitive a fiecărui nivel nu se 
prezintă...ca o schemă artificială. Ceea ce la fiecare etapă nouă a destructurării 
reprezintă structura negativă proprie acestui nivel, se adaugă nivelului precedent şi 
ceea ce reprezintă aici structura pozitivă se retrage din nivelul superior, astfel încât, 
conform cu această lege [Nota lui H. Ey: lege pe care am putea-o numi: legea 
ordinii de destructurare] trăirile care constituie tablourile clinice se prezintă într-o 
ordine de descompunere care este inversa evoluţiei conştiinţei în dezvoltarea psihică 
şi chiar în cea care merge de la gândirea vigilă la gândirea din vis” (H. Ey 1954: 750). 

Scopul principal al analizei structurale este acela de „a sesiza în totalitatea 
sa rețeaua de relații directe sau indirecte, superficiale şi profunde care leagă 
simptomele de forma de existență patologică în dezorganizarea fiinţei” (H. Ey 1955, 
37005 A°°). 

Ceea ce mai trebuie reținut, de asemenea, este faptul că „structura depinde 
de faza de evoluţie psihică la care poate accede activitatea superioară a fiinţei 
(conştiinţa şi sinteza personalităţii). Ea se caracterizează prin pierderea formelor 
superioare de organizare a sintezei operaţiilor de integrare a celor ce necesită 
maxima “tensiune psihologică”” (H. Ey Neurologie et psychiatrie 1998: 120). Prin 
urmare, în cadrul analizei structurale trebuie să ţinem totdeauna cont de nivelul 
maxim atins în procesul de dezvoltare psihică de către persoana în cauză (în speță, 
pacientul), în raport cu acest nivel apreciindu-se gravitatea procesului de 
destructurare. De aceea organo-dinamismul recomandă ca mai înainte, să se facă o 
evaluare a maturității psihice şi un inventar al structurilor psihice la fiecare pacient 
în parte, pentru a aprecia nivelul maxim atins în timpul ontogenezei psihice, atât în 
ceea ce priveşte ierarhia structurilor conştiinţei, cât şi ierarhia structurilor 
personalităţii. 

ANALIZA ETIO-PATOGENICĂ 


Raportându-se critic la metodele de analiză propuse de fenomenologice, 
Henri Ey atrage atenția asupra riscurilor pe care le are de înfruntat psihiatrul 
clinician care uită că, dincolo de planul clinic, semiologic, mai există un al doilea 
plan, cel etio-patogenic, care nu trebuie scăpat din vedere. Iată comentariul lui Ey: 
„Este uşor de prevăzut că, o atare atitudine, atât de bogată din punct de vedere 
psihologic, comportă riscuri din punct de vedere al patologiei totale a bolnavului, 
întrucât ea se confruntă cu pericolul de a se rătăci într-un labirint de relații, 
neglijându-le pe cele ale determinismului bolii. Aceste analize, însă, atunci când 
sunt bine conduse, nu cedează unui astfel de pericol, fiind cu atât mai interesant de a 
nota că, departe de a separa fenomenele patologice (obiect al analizei existenţiale 
sau a celei fenomenologice) de conditionarea lor somatică, analizele fenome- 
nologice, dimpotrivă, trimit la acestea din urmă şi le pregătesc. În acest mod, [putem 
spune că] nenumărate lucrări de analiză structurală sau funcţională (şcoala de la 
Heidelberg) sunt derivate din această metodă şi că, din ce în ce mai mult, analizele 
clinice aprofundate caută aspectele care unesc tabloul clinic cu procesul cerebral 
într-o analiză fenomenologică pe cât de exhaustivă posibil” (H. Ey 1955) 

Regăsim aici, ne spune Ey, un stil de observaţie şi de analiză care se dezvoltă din ce 
în ce mai mult (ibidem). Este maniera în care, o clinică organo-dinamică recomandă, 
de fapt, analiza fiecărui tablou clinic în parte. O analiză care reuneşte dimensiunea 
semiologicä, psihanalitică, fenomenologic-existentialä şi etio-patogenică. 


ANALIZA SEMIOLOGICĂ DE TIP PSIHANALITIC 


În textul din volumul Die Psychiatrie der Gegenwart sub titlul “Necesitatea 
unei semiologii a profunzimilor , găsim următorul fragment: 
„Această poziţie teoretică (organo-dinamismul — n.n. VT) permite integrarea 
“Tiefenpsychologie'-ei şi în special a descoperirilor lui Freud şi a şcolii psihanalitice, 
în studiul clinic pe care acestea îl orientează de asemenea, în sensul penetrării şi 
descifrării simbolurilor trăite şi gândite de omul ce devine prizonierul fantasmelor 
sale. Dar concepția noastră (organo-dinamismul — n.n. VT) evită căderea în excesul 
unei hermeneutici “cu orice preț, altfel spus, ea realizează un punct de echilibru 
între formă şi conținut, între negativ şi pozitiv, ceea ce reprezintă tocmai locul de 
articulaţie dintre Psihanaliză şi Psihiatrie, precum şi al celui dintre analiza 
existențială şi analiza clinică”(H. Ey 1963: 758). 
Manifestându-şi nemulțumirea cu privire la faptul că, în general, psihiatrii arată o 
lipsă de curiozitate față de tehnica de analiză, Henri Ey spune că aceasta „este totuşi 
singura modalitate de a-ţi face o opinie asupra valorii psihanalizei. Această tehnică, 
va arăta el în continuare, „este simplă, mai ales în cazurile de delir, unde viaţa 
inconştientă este, ca să zicem aşa, „la suprafaţa pielii”, unde materialul psihanalitic 
este şi mai abundent şi mai accesibil decât în vise. Acesta ni se pare un exercițiu 
uşor de realizat pentru orice psihiatru. Noi înşine am obţinut cele mai mari beneficii 
din câteva analize pe care le-am continuat timp de mai multe luni. Mediul azilar, 
prin defensele sale naturale şi prin situația morală a medicului, permite de altfel să 

fie evitate inconvenientele curei libere (reactii anxioase, neregularitäti, dezinteres) si 
faciliteazä mult procesul de transfer. Noi credem cä o micä experientä de acest gen ar 
evita prea multele discuţii despre psihanaliză, făcute pur şi simplu după ureche şi de 
asemenea, ar permite o cunoaştere mult mai aprofundată a psihopatologiei delirului” (H. 
Ey Étude nr. 6, 1952: 136). 

În ceea ce priveşte tehnica psihanalitică propriu-zisă, deşi privită în general 

ca formă de terapie, reprezintă o modalitate de acces la structurile inconştiente ale 
psihicului, deci este, de fapt, o tehnică de cunoaştere clinică, alături de alte forme de 
cunoaştere. 
Două sunt textele cele mai importante în care Henri Ey descrie principiile metodei 
psihanalitice şi tehnicile componente ale acesteia. Este vorba de studiul Réflexions 
sur la valeur scientifique et morale de la Psychanalyse (L'Encephale, 1939, I, no. 4) 
si Étude nr. 6 (din Etudes pyichiatriques, vol. I). 

Analiza, spune Henri Ey, se bazează pe trei tehnici inseparabile, însă de 
importanță inegală. Este vorba de metoda asocierilor de cuvinte, metoda analizei 
viselor (onirocritica) şi metoda asociaţiei libere (H. Ey 1952 : 129). 

Fişa dedicată analizelor şi interpretărilor psihanalitice ale foii de observaţie 
clinice de tip organo-dinamic, va trebui, prin urmare, să conțină şi această 
componentă, a fazelor de dezvoltare a psihismului şi lectura pshodinamică a acestor 
faze ale biografiei individului. Istoria copilăriei, în cadrul concepţiei organo- 
dinamice, este elaborată pornind de la un cadru teoretic ce sintetizează teoria 
freudiană şi psihologia genetică a lui Piaget (vezi H. Ey et al. 1967). Alte şcoli de 
gândire recomandă ca istoria copilăriei să fie ordonată în raport cu viziunea 
psihologiei dezvoltării (developmental psychology). Acesta este şi cazul foii de 
observaţie propuse de Harold Kaplan si Benjamin Sadock””. 


ANALIZA FENOMENOLOGIC-EXISTENTIALÀ 


Ştim deja, din lucrarea Naisssance de la Medecine (1981) că obiectivarea 
bolii începe în conștiința bolnavului. Însă, în cazul bolii psihice acest proces de 
obiectivare devine problematic, întrucât bolnavul nu are totdeauna conştiinţa bolii 
sale. 

Demersul fenomenologic are însă drept scop descoperirea şi determinarea 
esenței obiective a bolilor mintale (cf. H. Ey 1963: 739) care este definitorie atât 
pentru conceptul general de boală, cât şi pentru diferitele sale specii. A obiectiva 
boala, înseamnă a proba realitatea acesteia (H. Ey 1963: 738). Esenţa bolii nu constă 
însă în condiția sa biologică, adică în realitatea obiectivă a fundamentului său 
organic (cf. H. Ey 1963: 738) ci, tocmai lăsând de o parte factorii etio-patogenici, 
printr-o analiză fenomenologică ce completează metoda clinică, se poate ajunge la 
“lucrurile însele” aşa cum recomanda Edmund Husserl. Aceasta implică aplicarea 
metodei fenomenologice având drept scop sesizarea fenomenelor vieţii psihice ale 
bolnavului în esenţa lor şi nu traversând conştiinţa acestuia în căutarea unei realități 
mai profunde (e. g. leziunea). În Die Psychiatrie Der Gegenwart, Henri Ey îşi pune 


2 A se vedea cap. 9 “Diagnosis and Psychiatry: Examination of the psychiatric patient” ediţia din 1990, 
avându-i ca autori pe R. L. Leon, Ch. L. Bowden şi R. A. Faber, la pag. 451 “Outline for history”. 

următoarea problemă: cum se prezintă boala mintală în conştiinţa şi existența 
subiectului? La început el precizează că: 

„Nu va fi vorba doar, la fel ca în cazul unui cancer sau a unei sciatici, de a 
nota că subiectul “nu simte” tumora sau că, din contră prezintă dureri, adică nu este 
vorba de a ne întreba care este valoarea diagnostică a simptomului, în conştiinţa 
medicului, în raport cu leziunea. Este vorba, înainte de toate, de a sesiza valoarea de 
realitate a bolii pentru bolnavul însuşi. Altfel spus, noi suntem de la început 
determinaţi să atribuim angoasei, delirului, obsesiilor sau bizareriilor de conduită ce 
compun tabloul clinic, o poziţie în raport cu subiectul, deoarece, în ultimă analiză, 
aceste tulburări se definesc tocmai raportându-le la judecata sa, la controlul său şi la 
motivațiile sale. Aceasta revine la a spune că suntem aici la antipodul Patologiei 
externe sau al Patologiei veterinare şi în centrul antropologic al patologiei. Bolnavii 
noştri mintali prezintă tocmai boli mintale care se difinesc în mare parte prin falsa 
realitate pe care le-o atribuie sau le-o refuză bolnavul” (H. Ey 1963: 739). 

Mai departe, Ey analizează tipurile de conştiinţă a bolii pe care le pot 
prezenta pacienţii psihici. Ceea ce merită subliniat aici este faptul că, simptomele 
bolii nu sunt reduse doar la modalitatea lor subiectivă de existență ci sunt 
considerate ca având un sens ce trebuie aflat. Aceasta căutare a sensului 
experienţelor trăite de bolnav se leagă strâns şi cu problema comprehensiunii, care 
are o mare importanţă în psihiatria fenomenologică. „Tabloul clinic nu este compus 
dintr-un mozaic întâmplător de simptome lipsite de semnificaţie, ci reprezintă încă, 
o structură intentionalä şi semnificativă” (H. Ey 1963: 753). 

În ceea ce priveşte analiza existenţială, ca metodă, alături de celelalte 
metode recomandate de clinica organo-dinamică, Henri Ey spune, în studiul său 
despre manie (Étude nr. 21), următoarele: „metoda folosită aici constă în a face să 
conveargă asupra fugii de idei maniace, diverse perspective: cea a ştiinţelor naturii, 
cea a patologiei, şi cea a antropologiei. Nodul metodologic al acestei sinteze este 
constituit de ideea fundamentală de existentialitate. De aceea metoda noastră este 
esențialmente cea a unei antropologii existenţiale, care îşi propune ca sarcină să 
unei judecăţi, sau mai general, al analizelor pihologice morale si diagnostice. În măsura în 
care o atare metodă se îndepărtează de metoda clinică propriu-zisă, ea pune în 
evidență, în fuga de idei, o anumită manieră-de-a-fi-în-lume, a cărei structură 
existențială corespunde acestei forme de existență pe care Haberlin a numit-o „viaţă 
estetică”, si care trebuie luată aici ca o structură globală a Fiintei” (H. Ey Étude No. 
21, p. 84). 

Această metodă de analiză existențială îşi găseşte justificarea în practica 
curentă a psihiatrului organo-dinamist, pentru care următoarele cuvinte ale lui Henri 
Ey reprezintă un adevăr fundamental: „dacă Antropologia existențială acoperă 
câmpul Psihiatriei, aceasta, fără a înceta să pretindă a fi considerată ca o știință a 
omului, nu poate înceta să fie o ştiinţă antropologicä a omului bolnav. Toate 
analizele lui L. Binswanger, Kuhn si de asemenea, ale lui A. de Waelhens, cele care 
se referă la Honigswald, P. Haberlin, W. Szilazi, J. Lacan sau la H. Maldiney, toate 
vizează — chiar şi atunci când cred că nu o vizează — o tulburare fundamentală : 
metamorfozele prezenței — ruptura schimburilor şi a simțurilor — confuzia 

simbolicului şi a imaginarului, etc. Astfel încât, pentru noi, pretenţia adesea 
proclamată de către aceşti fenomenologi şi antropologi de a repudia orice recurs 
„naturalist” la ideea de proces, nu este decât o iluzie” (H. Ey 1973 : 1251). 


ANALIZA ANTROPOLOGICĂ CULTURALĂ 


Deşi nu este la fel de vizibilă ca şi celelalte forme de analiză şi interpretare 
a datelor clinice culese de la pacient, abordarea antropologică de tip socio-cultural 
este la fel de importantă pentru clinica organo-dinamică. Henri Ey însuşi face 
referire la câteva aspecte de o importanță capitală pentru înţelegerea corectă a 
pacientului şi a experiențelor de boală prin care acesta trece. Putem spune că, în 
clinica organo-dinamicä, sunt recomandate mai multe tipuri de diagnostic 
diferenţial cultural, rezultat al unor analize şi al unor interpretări subtile ale datelor 
provenite de la pacient, de la membrii reţelei sale sociale precum şi din literatura de 
specialitate antropologică: 
eDg. diferențial al modificărilor de caracter datorate bolii cu modificările normale 
ale caracterului, având sursa în istoria individuală şi culturală a persoanei (H. Ey, 
1983). 
eDg. diferenţial al deviatiilor comportamentale non-patologice (deviante în raport 
cu normele grupului cultural) cu forme de comportament non-normative, patologice 
(e. g. Étude nr. 13, p. 336). 
eDg. diferențial al halucinatiilor cu iluziile cultural împărtăşite (H. Ey, 1973). 
eDg. diferenţial al credințelor delirante cu credințele cultural împărtășite (H. Ey, 
1973). 
eDg. diferențial al producţiilor minții pacienţilor - de ex. artă supra-realistä, non- 
patologică şi artă psihopatologică (H. Ey, 1963). 

Se poate spune deci, că în clinica organo-dinamică se întâlnesc mai multe 
niveluri de abordare a tabloului clinic, ceea ce oferă o perspectivă multidimensională 
asupra bolii psihice înseşi, în manifestările sale concrete: 

I. clinică —— diagnostic clinic (pozitiv, diferenţial); 

IL psiho-dinamică,; 

III. fenomenologic-existenţială; 

IV. structurală —%. diagnostic structural; 

V. etio-patogenică ——#+# diagnostic patogenic, diagnostic etiologic; 
VI. socio-culturală —> diagnostic diferențial cultural; 

Scopurile metodelor de analiză şi interpretare a datelor clinice, pe care le- 

am amintit mai sus, sunt diferite: 

e Metodele, IV, V, VI au ca scop stabilirea diagnosticului; 

e Metodele II, III, VI au ca scop înțelegerea pacientului şi a simptomelor bolii în 
contextul existenţei acestuia; 

e Metoda VI are drept scop, în plus, o diferenţiere a ceea ce ţine de domeniul 
patologic faţă de ceea ce ţine de domeniul cultural. 

CAPITOLUL 7 
CONCLUZII 


După efortul de reconstrucţie rațională a concepției teoretice elaborate de 
Henri Ey şi de asemenea, a concepției clinice care derivă din aceasta, am reuşit să 
punem în evidență, în mod clar şi distinct, mai multe aspecte pe care le vom grupa în 
felul următor: 
bazele filosofice ale concepției teoretice propuse de Henri Ey 
bazele antropologice ale concepției teoretice propuse de Henri Ey 
teoriile componente ale concepției teoretice propuse de Henri Ey 
structura clinicii organo-dinamice 
În ceea ce priveşte bazele filosofice, au fost examinate şi formulate explicit, 
fundamentele ontologice şi epistemologice ale concepției teoretice, extrem de 
complexe elaborate de Henri Ey. A fost astfel pusă în evidenţă concepţia realistă şi 
naturalistă cu privire la natura realității, de asemenea, structura ierarhică şi 
stratificată proprie acestei concepţii ontologice pluraliste. Concepţia pluralistă şi 
ierarhică a ontologiei umanului a fost pusă în relaţie cu concepția ontologică despre 
natura psihicului, cu problema minte-corp şi cu problema situării psihicului în 
raporturile sale cu corpul fizic. De asemenea, modelul ontologic pluralist şi 
ierarhizat al naturii omului, a fost pus în relație cu concepția lui Henri Ey despre 
natura bolii şi mai ales, cu natura bolii mintale. 

Din punct de vedere epistemologic, au fost examinate sistematic direcțiile 
de cercetare epistemologică către care Henri Ey şi-a îndreptat eforturile pe parcursul 
carierei sale. Este vorba de cercetările de tip „ştiinţa ştiinţei” care au avut ca obiect 
istoria epistemologică a medicinii şi respectiv a ştiinţei psihiatrice, alături de 
cercetările de tip metastiintific, ce au avut ca obiect stiintificitatea psihiatriei, natura 
ştiinţei psihiatrice, problema demarcatiei între ştiinţă şi non-stiintä sau problema 
complexă a raporturilor psihiatriei cu alte discipline medicale sau non-medicale. În 
acest context, o importanţă cu totul aparte, pentru cercetarea pe care am realizat-o în 
această lucrare, o au analizele cu privire la obiectul psihiatriei şi a raporturilor dintre 
acesta şi obiectele medicinii somatice, neurologiei, psihologiei, sau ştiinţelor sociale 
(sociologie şi antropologie). O altă direcție în care s-a îndreptat analiza noastră cu 
privire la demersurile epistemologice ale lui Henri Ey, este reprezentată de 
cercetarea fenomenologică a fundamentelor psihiatriei. Sunt puse astfel în relaţie, 
proiectul organo-dinamic de sinteză a întregii psihiatrii, concepția despre psihiatrie 
ca „ştiinţă eidetică”, esenţa fenomenologică a faptului psihopatologic şi tezele 
concepţiei organo-dinamice. 

În ceea ce priveşte bazele antropologice, cercetarea lui Henri Ey se 
dezvoltă pe două direcţii şi anume, în spațiul antropologiei filosofice de tip 
existențialist, dar şi în spațiul antropologiei ştiinţifice. Se ajunge la o concepție care 
pune accentul pe individul uman privit ca persoană, în înțelegerea căreia au un rol 
extrem de important conceptele de organizare ierarhică, de auto-constructie şi de 
normativitate. Ceea ce noi am dorit să scoatem în evidență, poate fi rezumat astfel: 
concepţia antropologică pe care Henri Ey o adoptă, are consecințe importante asupra 

modalităţii în care este înţeles pacientul în organo-dinamism şi de asemenea, asupra 
structurii foii de observație clinice proprii acestei orientări teoretice. 

În ceea ce priveşte teoriile componente ale concepției teoretice propuse de 
Henri Ey, analiza sistematică şi comprehensivă pe care am întreprins-o, a pus în 
evidență mai multe niveluri, situate în câmpuri disciplinare diferite. Este vorba de 
construcţii extrem de elaborate, pe care noi le-am ordonat astfel: teoria psihologică 
şi teoria psihiatrică. La rândul lor, aceste mari teorii au în componență teorii mai 
mici, întrucât în efortul său aproape obsesiv de a nu lăsa deoparte nici un amănunt, 
Henri Ey re-defineşte şi teoretizează fiecare element al marilor teorii din structura 
concepţiei sale sintetice. De exemplu, feoria psihiatrică începe prin re-definirea 
conceptului de boală mintală, continuând apoi cu teoriile despre simptom, sindrom, 
structură psihopatologică, teoriile despre etiologie şi patogenie, despre diagnostic, 
prognostic şi terapie în organo-dinamism. Teoria psihologică re-defineşte domeniul 
disciplinar şi obiectul ştiinţei psihologice, propune o teorie despre structura psihică, 
precum şi despre dimensiunile sincronă şi diacronă ale corpului psihic, ori despre 
topica şi dinamica acestuia. 

În ceea ce priveşte structura clinicii organo-dinamice, analizele pe care 
noi le-am întreprins, pornind de la textele lui Henri Ey, pun în evidență, în primul 
rând, componentele fundamentale ale acesteia: profesioniștii în sănătate implicați, 
pacientul şi dosarul clinic. În al doilea rând, organizează clinica pe două axe: 

eaxa cognitivă (i. e. cunoaşterea psihiatrică clinică) cu obiectivele sale: 
descriere, comprehensiune / explicaţie, predictie şi cu etapele sale: culegerea de 
date, analiza şi interpretarea datelor clinice şi paraclinice. 

eaxa practică (1. e. terapie, îngrijire şi asistență acordate pacientului psihic) cu 
obiectivele sale: vindecare / ameliorare, creşterea calității vieții, reintegrarea socială 
şi cu mijloacele sale: farmacoterapie, psihoterapie. 

Dacă privim mai în profunzime, ne dăm seama că: organo-dinamismul nu 
trebuie înţeles ca o teorie psihiatricä printre altele. Ca sinteză teoretică, ea reprezintă 
mult mai mult decât atât, fiind, aşa cum arată însuşi creatorul său, o concepţie 
globală a întregii Psihiatrii, concepţie care articulează un mare număr de teorii, 
aflate la niveluri ontologice diferite şi la niveluri de generalitate diferite. 

În primul rând, organo-dinamismul delimitează obiectul propriu al 
Psihiatriei, îl diferențiază de obiectele disciplinelor medicale şi extra-medicale 
învecinate, stabileşte limitele disciplinei, organizează sub formă de teze principalele 
enunturi teoretice pe care le consideră adevărate, stabileşte principiile metodologice 
care guvernează metodele şi tehnicile de cunoaştere adecvate obiectului psihiatriei, 
stabileşte tipurile de obiectivitate pe care le poate pretinde / atinge cunoaşterea 
clinică psihiatrică. 

În al doilea rând, aşa cum arăta recent Georges Lantéri-Laura (2003) 
organo-dinamismul face parte din ultima mare „„paradigmă” din istoria Psihatriei, 
efortul său de sinteză nefiind încă depăşit de vreo altă concepţie teoretică. G. Lanteri- 
Laura este de părere că, după anul 1977 (anul morţii lui Henri Ey!), nu a mai apărut nici o 
mare concepție unitară în Psihiatrie, aceasta începând să fie dominată de DSM-ul 
american care, prin însuşi „ateorismul” său auto-proclamat, nu a oferit decât un 
instrument pentru standardizarea observaţiei clinice şi a diagnosticului. 

Résumé 


Cette monographie, dédiée à la pensée théorique et clinique du psychiatre 
français Henri Ey (1900-1977), représente une partie significative de notre thèse de 
doctorat en médecine, ayant pour titre: „Le système psychique normal et 
pathologique dans la conception de Henri Ey”. La thèse reflète l'effort fait, pendant 
deux années pour pénétrer l'essence de la conception théorique élaborée par le 
Maître de Bonneval et de la réduire à ses éléments, puis de la reconstruire en tant 
que système conceptuel intégré et cohérent. 


Apres l'effort de reconstruction raisonnable de la conception théorique 
élaborée par Henri Ey et aussi, de la conception clinique qui en dérive, je réussis a 
maître en évidence clairement et distinctement, plusieurs aspects qu'on va grouper 
de la façon suivant: 

A: les bases philosophique de la conception théorique proposée par Henri Ey; 

B. les bases anthropologiques de la conception théoriques proposée par Henri Ey; 
C. les théories composantes de la conception théoriques proposée par Henri Ey 
D. la structure de la clinique organo-dynamique 


En ce qui concerne les bases philosophiques, on a examine et formule 
explicitement les fondements ontologiques et épistémologiques de la conception 
théoriques, extrêmement complexe formulée par Henri Ey. On a , ainsi mis en 
évidence la conception réaliste et naturaliste concernant la nature de la réalité et 
aussi la structure hiérarchique et stratifiée propre à cette conception ontologique 
pluraliste. La conception pluraliste et hiérarchique de l’ontologie de l’humain fut 
mise en relation avec la conception ontologique sur la nature du psychique, avec le 
problème esprit — corps et avec le problème de la situation du psychique humain 
dans ses rapports avec le corps physique. Aussi, le model ontologique pluraliste et 
hiérarchisant de la nature humaine fut mis en relation avec la conception de Henri 
Ey concernant la nature de la maladie et surtout de la maladie mentale. 

Du point de vue épistémologiques, on a examine systématiquement les 
directions de recherche épistémologique vers lesquelles Henri Ey dirigea ses efforts 
pendant sa carrière. C’est a dire, des recherches de type „science de la science” qui 
ont eu comme objet l’histoire épistémologiques de la médecine et respectivement de 
la science psychiatrique, à coté des recherches de type métascientifique, qui ont eu 
comme objet la scientificité de la psychiatrie, la nature de la science psychiatrique, 
le problème de la démarcation entre science et non-science ou le problème complexe 
des rapports de la psychiatrie avec d’autres disciplines médicales ou non-médicales. 
Dans ce contexte, d’une importance totalement a part pour la recherche réalisée par 
ce travail furent les analyses concernant l’objet de la psychiatrie et les rapports entre 
celle-ci et les objets de la médecine somatique, de la neurologie, de la psychologie, 
ou des sciences sociales (sociologie et anthropologie). Une autre direction de notre 
analyse concernant les démarches épistémologiques de Henri Ey est représentée par 
la recherche phénoménologique de fondements de la psychiatrie. On met ainsi en 


275 


relation le projet organo-dynamique de synthèse de la psychiatrie entière, la 
conception sur la psychiatrie comme „science  eidétique”,  l’essence 
phénoménologique du fait psychopathologique et les thèses de la conception organo- 
dynamique. 


En ce qui concerne les bases anthropologiques, la recherche de Henri Ey se 
développe en deux directions, à savoir dans l’espace de l’anthropologie 
philosophique de type existentialiste, mais aussi dans l’espace de l’anthropologie 
scientifique. On arrive à une conception qui met l’accent sur l’individu humain en 
tant que personne, pour la compréhension de laquelle un rôle très important jouent 
les concepts d’organisation hiérarchique, d’auto-construction, et de normativité. On 
peut résumer ainsi ce que nous avons voulu maître en évidence: la conception 
anthropologique adoptée par Henri Ey a des conséquences importantes sur la 
modalité de comprendre le patient dans l’organo-dynamisme et aussi, sur la structure 
de la fiche d’observation clinique propre à cette orientation théorique. 


En ce qui concerne les théories composantes de la conception théorique 
proposées par Henri Ey, l’analyse systématique et compréhensive que nous 
entreprîmes, distingua plusieurs niveaux, situes dans des champs disciplinaires 
différents. Ce sont de constructions extrêmement élaborées, que nous avons 
ordonnées de la façon suivante: La théorie psychologique et la théorie psychiatrique. 
A leur tour, ces grandes théories sont composées de théories plus petites, car dans 
son effort presque obsessif de ne pas laisser de cote aucun détail, Henri Ey re-définit 
et théorise chaque élément des grandes théories de la structure de sa conception 
synthétique. Par exemple, la théorie psychiatrique commence par la redéfinition du 
concept de maladie mentale, en continuant ensuite avec les théories sur le 
symptôme, syndrome, structure psychopathologique, des théories sur l’étiologie et la 
pathogénie, sur le diagnostic, pronostic et thérapie dans l’organo-dynamisme. La 
théorie psychologique re-définit le domaine disciplinaire et l’objet de la science 
psychologique, propose une théorie sur la structure psychique et aussi sur les 
dimensions syncrone et dyacrone du corps psychique,ou sur la topique et la 
dynamique de celle-ci. 


En ce qui concerne la structure de la clinique organo-dynamique, les 
analyses entreprises par nous en partant des textes de Henri Ey mettent en évidence 
premièrement les composants fondamentaux de celle-ci: les professionnels de la 
santé concernes, le patient et le dossier clinique. Deuxièmement, il organise la 
clinique sur deux axes: 


- l’axe cognitive (i.e. la connaissance psychiatrique clinique) avec ses 
objectifs: description, compréhension / explication, prédiction et avec ses étapes: 
collection des dates, analyse et interprétation des dates cliniques et paracliniques. 

- laxe pratique (i.e. thérapie, soin et assistance accordées aux patient 
psychique) avec ses objectifs: guérison, amélioration, croissance de la qualité de la 
vie, réintégration sociale et avec ses moyens: pharmacothérapie, psychothérapie. 

En regardant de plus près, on se rend compte que l’organo-dynamisme ne 
doit pas être compris comme une théorie psychiatrique parmi les autres. Comme 
synthèse théorique, elle représente beaucoup plus, étant, comme le démontre son 
créateur lui-même, une conception globale de l'entière Psychiatrie, conception qui 
articule un grand nombre de théories, situées a des niveaux ontologiques différentes 
et aux niveaux de généralité différentes. 


Premièrement, l’organo-dynamisme délimite l’objet propre de la 
psychiatrie, le différencie des objets des disciplines médicales et extra-médicales 
voisines, établit les limites de la discipline, organise sous forme de thèses les 
principaux énonces théoriques qu’il considère vraies, établit les principes 
méthodologiques qui gouvernent les méthodes et les techniques de connaissance 
appropriées à l’objet de la psychiatrie, établit les types d’objectivité que peut 
prétendre / atteindre la connaissance clinique psychiatrique. 


Deuxièmement, comme le montrait récemment Georges Lantéri-Laura 
(2003) l’organo-dynamisme fait partie de la dernière grande ,paradigme” de 
l’histoire de la psychiatrie, son effort de synthèse n’étant pas encore dépassé par une 
autre conception théorique. G. Lantéri-Laura est d’avis que, après 1997 (l’an de la 
mort de Henri Ey !), aucune grande conception unitaire ne parut plus dans la 
Psychiatrie, celle-ci commençant à être dominée par le DSM américain qui, par son 
„atheorisme” auto-proclamant même n’offrit q’un instrument pour la standardisation 
de l’observation clinique et du diagnostic. 

de Montréal şi McGill University, din Montreal (Canada) pentru proiectul de 
cercetare în reţea: Le sens commun réformateur, les nouvelles technologies 
informatiques et la transformation post-socialiste du système de santé roumain 
(dans le contexte de l'élargissement européen et de la globalisation). Sejurul la 
Montréal s-a desfăşurat pe o perioadă de o lună de zile (20.05. 2007 — 
20.06.2007). 


2007. Cercetare documentară privind stagiul de pregătire doctorală la Paris 
(1863-1865) a lui Alexandru Sutzu (1837-1919), fondatorul psihiatriei ştiinţifice 
moderne, în România (Biblioteca Facultăţii de Medicină din Paris, Universite 
«René Descartes », Paris V; Centre Historique des Archives Nationales; 
Archives de l’Assistance Publique - Hôpitaux de Paris). 01.05. 2007 — 
12.05.2007. 


2007. Cercetare documentară în cadrul bibliotecii universitare medicale de la 
Université « René Descartes », Paris V şi Bibliothèque Medicale Henri Ey din 
cadrul Centre Hospitalier Sainte-Anne din Paris (Franţa). 01.05. 2007 — 
12.05.2007. 


2007. Cercetător participant la proiectul de colaborare în rețea, pe perioada 
2006-2007: Le sens commun réformateur, les nouvelles technologies 
informatiques et la transformation post-socialiste du système de santé roumain 
(dans le contexte de l'élargissement européen et de la globalisation). 


2006. Cercetare documentară în cadrul bibliotecilor universitare ale Université 
de Montreal şi McGill University, din Montréal (Canada) pentru proiectul de 
cercetare în reţea: Le sens commun réformateur, les nouvelles technologies 
informatiques et la transformation post-socialiste du système de santé roumain 
(dans le contexte de 1 'elargissement européen et de la globalisation). Sejurul la 
Montréal s-a desfăşurat pe o perioadă de o lună de zile (01.01. 2006 — 
01.02.2006). 

2005. Cercetätor participant la proiectul de colaborare în retea, pe perioada 
2005-2006: Le sens commun réformateur, les nouvelles technologies 
informatiques et la transformation post-socialiste du système de santé roumain 
(dans le contexte de l'élargissement européen et de la globalisation). Proiectul, 
conceput împreună cu Dr. Elena Sabina Stan (Université de Montréal) face 
parte din reteaua Cultures, identité et dynamiques sociales propusä de Agence 
Universitaire de la Francophonie (AUF). Proiectul este finanțat de Agence 
Universitaire de la Francophonie (AUF) cu sediul în Montréal (Canada). 
Responsabil ştiinţific: Profesor Jean-Louis DENIS. Convention P2-2092RR509 
entre l’Université de Montréal (Canada) et l’Agence Universitaire de la 
Francophonie (AUF) de Montréal (Canada). 


2005. Colaborator la cercetarea de teren: Studiul ofertei de servicii de 
specialitate în sănătatea reproducerii, ale principalelor clinici private din 
Bucureşti, conducător Drd. Cipriana Mihäescu-Pintia (Institutul National de 
Cercetare-Dezvoltare în Sănătate, Bucureşti). 


2004 Colaborator la cercetarea de teren : Forme de sociabilitate la adolescenți, 
conducător Dr. Radu Răutu, Centrul de Cercetări Antropologice „Fr. I. Rainer” 
al Academiei Române. 


2004 Colaborator la cercetarea de teren: Transparenta în sistemul de sănătate 
din România, conducător Dr. Sabina Elena Stan (Universite de Montreal). 
Finantat de AUF (Montréal, Canada). 


2003 Cercetätor principal la proiectul: Toxicomania — credințe şi practici 
culturale. Studiu de caz. Clinica a XVI-a a Spitalului Clinic de Psihiatrie "Prof. 
Dr. A. Obregia”, Bucureşti. 


2003 Cercetätor participant la proiectul: Cercetarea biomedicalä a unor 
populaţii dintr-o zonă rurală de altitudine. Studiu antropologic comparativ pe 
cicluri de viaţă în Culoarul Bran- Braşov. Responsabil: Dr. Eleonora Luca. 
Finantat de Academia Română. 


2003 Cercetător participant la proiectul: Sociabilitatea în tranziție. Forme de 
sociabilitate în mediul urban actual — Colectivul de Antropologie socială, 
conducător: Dr. R. Răutu. 


2002 Cercetător participant la proiectul: Metamorfozele sacrului - Colectivul de 
Antropologie socială, conducător Dr. R. Răutu. 


2001 Cercetător participant la proiectul: Starea de sănătate, biologie şi viaţă 
socială la vârsta senectuţii. Studiu antropologic în câteva comunităţi din 

mediul rural, responsabil Dr. C. Vulpe. Finantat de Ministerul Educatiei si 
Cercetării. 


2000 — Cercetător participant la studii de teren antropologice în două localități 
rurale din jud. Maramureş (Sârbi şi Ieud). 


2000 — Cercetător participant la proiectul: Cercetări antropo-medicale pe 
vârstnici şi longevivi din mediul rural”, responsabil Dr. C. Vulpe. Finantat de 
ANSTI. 


1999-2000 — Colaborator extern la GRANT ANSTI (Inst. Cantacuzino), 


1999-2000 — Cercetător participant la proiectul: Cercetarea biomedicală a 
familiei. Studiu antropologic asupra unor familii din populaţii româneşti, 
responsabil Dr. C. Vulpe. Finantat de ANSTI. 


1997 —1998 — Cercetător participant la GRANT (MCT): Studiul influenței 
factorilor sonori şi auditivi asupra subiecților umani, în vederea ameliorării 
mediului acustico-vizual, responsabil Prof. Dr.Gheorghe Ştefan, Facultatea de 
Electronică şi Telecomunicaţii, Bucureşti. 


ACTIVITATE DIDACTICĂ: 


2004. Lector invitat: Antropologie medicală aplicată în promovarea sänätatii. 
Notele de curs au fost introduse în suportul de curs pentru modulul de 
„Promovarea sănătăţii” din cadrul Cursului de Competenţă în Managementul 
Serviciilor de Sănătate, seria a 11-a, iunie 2004. 


2004 - 2003. Lector invitat. Corpul şi mersul ca obiecte de studiu în 
antropologia medicală. Cursul: Istoria mentalităților, Facultatea de ştiinţe ale 
comunicării, Universitatea Bucureşti. 


2003. Cursuri şi seminarii de Antropologie psihiatrică şi etnopsihiatrie în cadrul 
modulului de Ernopsihologie, Master de Antropologie, Şcoala Naţională de 
Ştiinţe Politice şi Administrative (SNSPA), Bucureşti. 


2002 Cursuri şi seminarii de ÆEfnopsihiatrie în cadrul modulului de 
Etnopsihologie, Masterul de Antropologie de la SNSPA, Bucureşti, titular Prof. 
Dr. V. Mihăilescu. 


2001 Cursuri şi seminarii ţinute în cadrul modulului de /storia ideilor 


antropologice din programa pentru Masterul de Antropologie şi Dezvoltare 
Comunitară, SNSPA, Bucureşti, condus de Prof. Dr. V. Mihăilescu. 

LUCRĂRI ȘTIINȚIFICE COMUNICATE: 31 (30 lucrări comunicate; 1 


lucrare în curs de comunicare) 


LUCRĂRI ŞTIINŢIFICE PUBLICATE: 27 (24 articole publicate în reviste; 3 
capitole publicate în volume colective) 


ALTE LUCRĂRI PUBLICATE: 1 (1 articol în ziarul ADEVĂRUL) 
CĂRȚI: 1 carte publicată ; 3 cărți sub tipar 
TRADUCERI: 


2002 - „Filosofie şi Științe Cognitive”, G.G.Constandache (coord), Editura Matrix 
Rom, Bucureşti, capitole traduse din limba franceză. 

2001 - ,Hermeneutica şi ontologia calculatoarelor”, coordonatori Conf. Dr. 
G.G.Constandache şi Conf. Dr. Şt. Trăuşan-Matu (4 capitole traduse din limbile 
franceză şi engleză), 


CONFERINŢE: 


„O critică a medicalizării problemelor legate de vagabondaj, homelessness şi 
sărăcie extremă”, conferință susţinută în cadrul: „Dezbatere în jurul apariţiei în 2005 
la Editura Paralela 45 a volumului Bucureştiul subteran. Cersetorie, delincventä, 
vagabondaj, coordonat de istoricul Adrian Majuru”. Muzeul de Istorie a 
Municipiului Bucureşti, 18 februarie 2006. 


"Câteva reflecții privind clonarea umană din perspectivă biomedicalàä şi 
antropologică ”, ”Dialogurile Academiei Cațavencu”, Fundaţia Academia 
Caţavencu, Bucureşti, 15 ianuarie 2003. 


„Câteva consideraţii asupra alcoolismului”, conferință susținută în cadrul şcolii de 
vară „Fin et commencement. De l'événement en sciences humaines”, Cluj, Belis, 
2000. 


PARTICIPARE LA ORGANIZAREA DE CONFERINTE: 


Participare la organizarea şi desfăşurarea manifestării : Simpozion aniversar şi masă 
rotundă organizate cu ocazia Aniversării a 65 de ani de la înfiinţarea Institutului de 
Antropologie „Francisc I. Rainer”, cu tema : „Antropologia românească în pragul 
integrării europene-oportunităţi în societatea noastră”, Bucureşti, 7 decembrie 
2005. 


Organizator participant, a Vl-a Conferinţă anuală a Societății de Antropologie 


Culturală din România, "Memoria şi moştenirea comunismului”, Bucureşti, 8-10 
noiembrie 2002. 

Participare la organizarea si desfăşurarea Sesiunii anuale a Societății de 
Antropologie Culturală din România (2001). 


Participare şi colaborare la Şcoala de Vară „Fin et commencement. De l'événement 
en sciences humaines”, Cluj, Beliş, 2000. 


Membru în colectivul de organizare al Conferintei cu participare internațională 
„Secolul XXI şi provocările Antropologiei”, Bucureşti-Sinaia, 1998. 


PARTICIPARE LA EMISIUNI RADIO: 


Invitat la emisiunea de format talk-show „Chef de vorbe”, difuzată pe data de 24 11 
2006 la Radio România Cultural, realizator-moderator Daniela Vasile. Tema: Ce 
citim? 


Invitat la emisiunea de format talk-show „Chef de vorbe”, difuzată pe data de 22 09 
2006 la Radio România Cultural, realizator-moderator Daniela Vasile. Tema: Talk- 
show-ul de radio, ca emisiune culturală. 


Interviu cu Mirela Nicolae, realizator-coordonator la Radio România Cultural, în 
cadrul emisiunii „Suferințele culturii”. Emisiunea a fost difuzată pe data de 22 09 
2006, orele 9.00 — 9.05. 


Interviu cu Mirela Nicolae, realizator-coordonator la Radio România Cultural, în 
cadrul emisiunii „Învățământul azi”. Tema emisiunii: Cersetorie, vagabondaj si 
delincventä în rândul minorilor. Interviul a fost difuzat în două episoade: 19 08 
2006, 02 09 2006., orele 11.00 — 11.30. 


Invitat special la emisiunea „Idei în nocturnă, idei care au schimbat lumea”, Seria 
tematică „Teorii controversate”, difuzată de Postul Radio România Cultural. 
Realizatorii emisiunii sunt Daniela Vasile (realizator radio) şi Dorel Marian Ruşti 
(cercetător ştiinţific în cadrul Muzeului National de Istorie Naturală „Grigore 
Antipa”, Bucureşti). Tema emisiunii: „Mimetism şi homocromie în lumea animală şi 
umană.” Difuzată pe data de 29 iunie 2006, orele 22.10 — 22.50. 


Invitat special la emisiunea „Idei în nocturnă, idei care au schimbat lumea”, Seria 
tematică „Teorii controversate”, difuzată de Postul Radio România Cultural. 
Realizatorii emisiunii sunt Daniela Vasile (realizator radio) şi Dorel Marian Ruşti 
(cercetător ştiinţific în cadrul Muzeului Naţional de Istorie Naturală „Grigore 
Antipa”, Bucureşti). Tema emisiunii: „Evoluţia limbajului articulat la om”. Difuzată 
pe data de 16 iunie 2006, orele 22.10 — 22.50. 

ALTE ACTIVITĂŢI PROFESIONALE: 


2003 — colaborare cu Cabinetul de asistență informatizată în kinetoterapie din 
cadrul Academiei Naţionale de Educaţie Fizică şi Sport (ANEFS), Bucureşti, în 
vederea evaluării pacienților din punct de vedere antropologic-medical şi cu scopul 
de a constitui o fişă de observaţie specială care să includă date privitoare la aspectele 
sociale şi culturale ale experienţei de boală (formularea culturală). 


2000 —2001 — membru în colectivul de organizare al Expoziţiei „Rainer” deschisă la 
Galeriile Catacomba (decembrie — februarie). 


AFILIERI LA SOCIETĂŢI ȘTIINȚIFICE: 


2007 — membru al Réseau de chercheurs “Diversité des expressions culturelles et 
artistiques, et mondialisation”, organizată de Agence Universitaire de la 
Francophonie (AUF) din Montréal (Canada) — poziția 2800; 

2007 — membru al International Working Group on the History of Bio-Medicine 
and Racial Sciences in Central and Southeast Europe, XIX and XX Centuries 
(RSCSE), Oxford Brookes University (UK); 

2003 — membru al Federaţiei Române de Inginerie Biomedicală (FRIB). 

2003 - membru al Asociaţiei Psihiatrilor Liberi din România (APLR), societate 
afiliată la Asociaţia Mondială de Psihatrie (World Psychiatric Association). 

2001 - membru al Societăţii de Antropologie Culturală din România (SACR). 


LUCRĂRI ȘTIINȚIFICE PUBLICATE: 


eValentin-Veron Toma /70 de ani de la naşterea lui Alexandru Sutzu (1837-1919) — 
fondatorul psihiatriei moderne în România, Academica, Anul XVII, Nr. 64-65, iulie-august, 
2007 (sub tipar). 

eValentin-Veron Toma /responsabilitatea şi psihiatria judiciară, Medical Update, 
Nr. 2, 2007 (sub tipar). 

eValentin-Veron Toma Câmpul disciplinar al antropologiei medicale — definiţia şi obiectul 
de studiu, Revista Medicală Română, Nr. 1, 2007, pp. 6-8. 

eValentin-Veron Toma /responsabilitatea si deschiderile interdisciplinare ale psihiatriei 
judiciare. O lectură antropologică (recenzie), Revista Medicală Română, Nr. 1,2007, pp. 63-66. 
eValentin-Veron Toma Trendul neo-jacksonian în psihiatria contemporană şi 
actualitatea concepției organo-dinamice a lui Henri Ey, Psihiatru.ro, Nr. 7, 2007, 
http;//www.presspro-psihiatru.ro/article--x-Sinteza- 

eValentin-Veron Toma Principii în nosologia organo-dinamicä a lui Henri Ey, în 
volumul Congresului de Istoria Medicinii (4 XXXVIII-a Reuniune Naţională de 
Istoria Medicinei şi a XIII-a Reuniune Naţională de Istoria Farmaciei), Braşov, 5 
- 7 mai 2006, pp. 457-474. 

eValentin-Veron Toma Etapele gândirii lui Henri Ey reflectate în opera sa. Repere 
tematice, în volumul Congresului de Istoria Medicinii (4 XXXVIII-a Reuniune 

Naţională de Istoria Medicinei şi a XIII-a Reuniune Naţională de Istoria 
Farmaciei), Braşov, 5 — 7 mai 2006, pp. 434-456. 

eValentin-Veron Toma, Niveluri ale cercetării etnografice aplicate în 
antropologia psihiatrică clinică, Psihiatria şi psihofarmacologia prezentului, Nr. 
1, 2005, pp. 53-62. 

eValentin-Veron Toma, „Principiul separaţiei” între planurile semiologic şi 
etiologic. Consecințe asupra teoriei organo-dinamice a schizofreniei, Psihiatru.ro, 
Nr. 1, iulie 2005, pp. 12-14. 

eValentin-Veron Toma, Henri Ey. Omul si opera, Psihiatru.ro, Nr. 1, iulie 2005, 
p. 15. 

eR. Răutu, Viorica Nicolau, B. Nicolau, Valentin-Veron Toma, M. Ghiorghiu, Une 
dynamique socio-culturelle en transition. Sociabilité et dé-ritualisation, Annuaire 
Roumain d’Anthropologie, Tome 42/2005, pp. 161-168. 

eR. Răutu, V. Mihăilescu, V. Nicolau, M. Ghiorghiu, Valentin-Veron Toma, La 
mémoire médiathiqu : un cas de nouvelle ritualisation, Études roumaines et 
aroumaines (Studii româneşti si aromânesti), collection Sociétés européenes, 
Tome 25, Paris-Bucarest, No. IX, 2005, pp. 37-43. 

eValentin-Veron Toma, Dosarul medical informatizat al pacientului în era e- 
Health, Management în sănătate, nr. 3, 2004, pp. 36-40, București. 

eRadu Răutu, Viorica Nicolau, Mircea Ghiorghiu, Valentin-Veron Toma, Création 
et involution. Coordonnées populaires de l'experience du sacré, Études et 
documents balkaniques et mediterranéens, Paris, No. 27, 2004, pp. 45-54. 
eValentin-Veron Toma, N. N. Marcu, Personalitate, caracter şi caracteropatii în 
organo-dinamismul lui Henri Ey, Psihiatru.ro, Nr. 3, 2004, http://www.presspro- 
psihiatru.ro/article 

eValentin-Veron Toma, Călin Andrei, Considerații antropologic-medicale asupra 
mersului uman normal şi patologic, The IV-th Conference of Biomedical 
Engineering with International Participation — INGIMED —2003: Advanced 
Technologies in Health Care, Bucharest 20 — 21 November 2003, Proceedings — 
ISBN 973-8408-15-7. 

eValentin-Veron Toma, Narațiuni despre boală si modele explicative la pacienți 
cu depresie. Studiu de antropologie psihiatrică clinică (II), Psihiatria si 
psihofarmacologia prezentului, 1/2 2003. 

eR. Răutu, V. Mihăilescu, V. Nicolau, M. Ghiorghiu, Valentin-Veron Toma, 
L'expérience du sacré dans la société roumaine actuelle, Annuaire Roumain 
d’Anthropologie, Tome 39, 2002 (apärut 2003). 

eValentin-Veron Toma, Naraţiuni despre boală si modele explicative la pacienţi 
cu depresie. Studiu de antropologie psihiatrică clinică (I), Psihiatria si 
psihofarmacologia prezentului, 3-4, 2002; 

eValentin-Veron Toma, Recenzie a cărţii „Către sănătatea perfectă. O istorie a 
utopismului medical”, autor Dr. Gheorghe Brătescu. Recenzia a fost publicată în 
Annuaire de la Societe Roumaine d 'Anthropologie Culturelle, SACR, 2001 

e Eleonora Luca, C. Vulpe, Valentin-Veron Toma, M. Radu, Monica Petrescu, 
Données concernant la pathologie de la population du Couloir Bran-Braşov, 
Ann. Roum. Anthropol., Tome 38, Bucarest, 2001 

e  Valentin-Veron Toma , Antropologia constiintei şi conştiinţa antropologiei, 
Columna nr.3, iulie-septembrie 1999. 

e Cornelia Guja, Diana Daroczi, Cristina Boantä, Valentin-Veron Toma, 
Integrarea omului în natură. Aspecte de antropologie ecologică (partea II), Studii 
şi Cercetări de Antropologie, 1998, 35, Bucureşti 

e Cornelia Guja, Valentin-Veron Toma, Diana Daroczi, Adriana Nica, Aspecte 
antropologice asupra corelării dintre starea de oboseală şi starea de stress, 
InfoMedica, 1997, Nr. 8, pp. 26-28. 


ARTICOLE ÎN VOLUME COLECTIVE 


eValentin-Veron Toma, Antropologia medicală, disciplină de graniţă în volumul 
Filosofia lui BA. Încercare asupra spiritului ştiinţelor contemporane, coordonat 
de G. G. Constandache, Ed. Amaltea, Bucureşti, 2007, pp. 74-100 

eValentin-Veron Toma, Sistemul cognitiv si antropologia în vol. Ingineria şi 
filosofia sistemelor cognitive, coordonat de G.G.Constandache şi Ştefan Trăuşan- 
Matu, Ed. Matrix Rom, Bucureşti, 2003, pp. 156-182. 

eValentin-Veron Toma, Abordarea pacientului psihic din punct de vedere 
antropologic, cap. 11, pp. 240-266, în volumul colectiv Oglinda Conştiinţei. Editura 
Politehnica Press, Bucureşti, 2003, ISBN 973-8449-04-9. 


CĂRŢI PUBLICATE 


eValentin-Veron Toma, Adrian Majuru (coord). 2006. Nebunia. O antropologie 
istorică românească, colecția Bucureştiul subteran, Editura Paralela 45, Piteşti (560 p). 


CĂRŢI ÎN CURS DE PUBLICARE 


eValentin-Veron Toma, (coord). Bätränetea. O istorie a studiilor biomedicale 
româneşti, colecția Bucureştiul subteran. Editura Paralela 45, Piteşti (apariţie 
programată în 2007) 

eValentin-Veron Toma (editor). Alienatul în fața ştiinţei şi a societăţii, autor 
Alexandru Sutzu (1877) — reeditare. Studiu introductiv şi note de Dr. Valentin- 
Veron Toma, Editura Paralela 45, Piteşti (apariţie programată în 2007). 
eValentin-Veron Toma, Anamaria Ross, Dicţionar esențial de antropologie 
medicală, Editura Paralela 45, Piteşti (apariţie programată în 2009) 
eValentin-Veron Toma, Anamaria Ross, À concise dictionary of medical 
anthropology, Editura Paralela 45, Piteşti (apariţie programată în 2009) 

VALENTIN-VERON TOMA 
n. 4 avril 1970 


EXPERIENCE PROFESSIONNELLE 


e Dates (de — à) 
[ De mai 2005 a présent] 

e Nom et adresse de l'employeur 
Institut d’anthropologie „Fr. I. Rainer” de 1 “Academie Roumaine, 
Boulevard Eroii Sanitari, No. 8, C. P. 35-13, 050474, Secteur 5, 
Bucarest, Tel. (004)-021-317 50 72, Fax. (004)-021-317 50 72 


e Type ou secteur d’activité 
Recherche scientifique en anthropologie médicale et socio-culturelle 


e Fonction ou poste occupé 
Chercheur scientifique 


e Principales activités et responsabilités 


Participations aux projets de recherche sur le terrain en anthropologie socio- 
culturelle et 

en anthropologie médicale, surtout en anthropologie psychiatrique 
Participations aux projets de recherche en réseau, financés par L’ Agence 
Universitaire de la Francophonie (Montréal, Canada) 

Recherches bibliographiques sur des thèmes d’anthropologie medicale a L’ 
Université de Montréal et McGill University (Montréal, Canada) 
Publication et communication des travaux scientifiques 


e Dates (de — à) 
[ De juin 2004 a décembre 2004 ] 


e Nom et adresse de l'employeur 


Institutul National de Cercetare-Dezvoltare în Sănătate — 

INCDS (Institut National de Recherche-Developpement en Santé), 
Rue Vaselor, No. 31, Secteur 2, Bucarest, 

Tel. (004)-021- 252 78 93, Fax. (004)-021-252 30 14, www. incds.ro 


e Type ou secteur d’activité 
Département de formation et consultation. 
e Fonction ou poste occupé 

Consultant à la formation 
e Principales activités et responsabilités 


Cours et séminaires d ‘anthropologie médicale 
Participation aux projets de recherche en santé publique 


e Dates (de — à) 
[ De juillet 1997 a décembre 2004] 


e Nom et adresse de l'employeur 

Centre de recherches anthropologiques „Fr. I. Rainer” de 1 ‘Académie Roumaine, 
Boulevard Eroilor Sanitari, No. 8, C. P. 35-13, 050474, Secteur 5, Bucarest, 

Tel. (004)-021-317 50 72, Fax. (004)-021-317 50 72. 


e Type ou secteur d’activité 
Recherche scientifique en anthropologie médicale et socio-culturelle 


e Fonction ou poste occupé 
Assistant de recherche 


e Principales activités et responsabilités 

Recherches bibliographiques sur des thèmes d’anthropologie médicale 
Participations aux projets de recherche sur le terrain en anthropologie socio- 
culturelle et 

en anthropologie médicale, surtout en anthropologie psychiatrique 
Publication et communication des travaux scientifiques 


EDUCATION ET FORMATION 


e Dates (de — à) 
[ 1998 - 2006] 


e Nom et type de l'établissement dispensant l'enseignement ou la formation 
Université de Médecine et de Pharmacie „Carol Davila”, Bucarest, Roumanie 


e Principales matières/compétences professionnelles couvertes 

Recherches doctorales sur le thème „Le système psychique normal et pathologique 

dans la conception d”Henri Ey” 

e Recherche universitaire sur la psychiatrie française, sur les bases 
épistémologiques de 1 l‘observation clinique en psychiatrie et sur la 
structuration du dossier médical à partir d’une conception théorique (en 
particulier, l’organo-dynamisme d'Henri EY) 

e Psychologie médicale 


289 


e Philosophie de la médecine 
e Anthropologie psychiatrique 


e Intitulé du certificat ou diplôme délivré 
Diplôme en cours de préparation : 
Doctorat en médecine, Summa Cum Laudae, spécialité : Psychiatrie 


e Niveau dans la classification nationale (le cas échéant) 


e Dates (de — à) 
[2000 - 2002] 


e Nom et type de l'établissement dispensant l'enseignement ou la formation 
Ecole Nationale d’Etudes Politiques et Administratives (SNSPA), Bucarest 


e Principales matières/compétences professionnelles couvertes 
Histoire des idées dans 1 ‘anthropologie sociale 

Séminaire de méthodologie de la recherche 

Anthropologie politique 

Anthropologie économique 

Anthropologie symbolique 


e Intitulé du certificat ou diplôme délivré 
Diplôme de maîtrise (M.A.) Anthropologie et développement communautaire 


e Niveau dans la classification nationale (le cas échéant) 


e Dates (de — à) 
1990 - 1996 


e Nom et type de l'établissement dispensant l'enseignement ou la formation 
Université de Médecine et de Pharmacie „Carol Davila”, Bucarest, Roumanie 


e Principales matières/compétences professionnelles couvertes 


e Intitulé du certificat ou diplôme délivré 
Diplôme de licence en médecine, spécialité : Médecine Générale 

